
AUTORIAUS ŽODIS 


Rakto į Senąjį Testamentą yra trys dalys: Sandora 
ir Mesijas, Pranašai ir Karaliai, Tiliai ar Sienos? Ši yra 
antroji Rakto dalis: joje nagrinėjama du istoriniai veiks- 
niai — Pranašai ir Karaliai Sandoros bendrijoje nuo 
Izraelio monarchijos suskilimo X a. iki tremties Babilo- 
nijoje VI a. prieš Kristų. 

Iš mažumės įpratę matyti virš galvos žvaigždes, pa- 
prastai jų nebepastebime. Kartkartėmis jas laikome be- 
reikšmiais žiburėliais akims pasiganyti. Taip yra ir su 
Šv. Raštu. Tačiau žvilgtelėjus į jį iš istorinių platumų, 
blankūs skaitiniai ir pasakojimai tampa prasmingi ir 
daugiasluoksniai. Mat Šv. Raštas rašo apie tai, kas yra, 
priartindamas tai, kas buvo. 

Gyvenime ryšku du nenumaldomi poreikiai: gyventi 
ant dabarties lopo ir viltingai veržtis į ateities akiračio 
platumas. Šv. Raštas, įkvėptoji tikėjimo Knyga, priartin- 
dama dabarties lopui likiminius Įvykius, įgalina gyventi 
Dievo ateities jėga dabartyje. Žmogaus gyvenime Dievo 
ateities jėga padaro dabarties lopą judančia prasmės ir 
laimės kryžkele, 

Vėjai gamtoje kuria oro reiškinius. Istorijoje reiškia- 
si ekonominiai, kariniai ir politiniai veiksniai. Šv. Raštas 
yra tikėjimo istorija. Ši antroji Rakto dalis nagrinėja dvi 
savitas tikėjimo istorijos apraiškas: Pranašus ir Karalius. 
Karaliai rūpinosi betarpiška Sandoros bendrijos gerove 
— saugumu, o Pranašai — Sandoros bendrijos ateitimi, 

kuri prasideda dabar. Karaliams būdinga trumparegišku- 
mas; Pranašai atstovauja amžinam Dievo rūpesčiui Kū- 
rinija ir žmogaus prasmės bei laimės regme. Pranašai 
yra asmenys, kurie kartą sutikti, lieka neužmirštami. Jie 
lieka su tavim ir tavyje, tu jauti juos greta, kad ir kur 
jie būtų gyvenę, tariesi su jais, bandai lygiuotis su jais. 

Pirmoji Rakto dalis — Sandora ir Mesijas buvo su- 
tikti su domesiu. Tai liudija teigiami aprašai periodikoje, 
gausūs asmeniški laiškai ir žodžiai. Mūsų visuomenės do- 
mesys Šv. Raštui skatina ir įpareigoja “vis geriau Šv. 
Raštą suprasti ..., pašvęsti savo jėgas Ljaml tyrinėti ir 
atskleisti ..., aprūpinti Dievo tautą Raštų maistu, kuris 
apšviečia protą, stiprina valią, uždega žmonių širdyse 
meilę Dievui“? (II Vatikano Susirinkimo dogminė konsti- 
tucija “Dieviškasis Apreiškimas“, VI, 23). Dėkoju nuo- 


širdžiai kiekvienam už teigiamą poveikį — aikreipimą 
dėmesio į tikėjimo Knygos Dievo žodį. 
Pranašai ir Karaliai — antroji Rakto dalis yra pla- 


čios ir kūrybingos talkos kūrinys. Ilgametis pokalbis su 
Šv. Rašto tyrimu bei raštija ir studentais paskaitų salėje 
yra jo pagrindas ir šaltinis. Lituanistas Petras Balčiūnas 
su nuolat žvalia atida tikslino ir puošė jos kalbinę išraiš- 
ką. Skyrių vinjeiėmis knygą praturtino įtaigusis Paulius 
Jurkus. Šią dalį meniškai apipavidalino ses. Onutė Mi- 
kailaitė. Nekalto Marijos Prasidėjimo seserų spaustuvė — 
vedėja ses. M. Apolinara Urnikaitė ir personalas — ses. 
M. Consolata Paplauskaitė ir Vytautas Abromaitis — savo 
kantria išmone ir meistriškais įgūdžiais paruošė veikalą 
kelionei į skaitytojo rankas. O be uoliojo “ Krikščionies 
Gyvenime“ administratoriaus Juozo Vembrės skaitytojo 
ji taip ir nepasiektų. Visiems talkos bendrams reiškiu gi- 
lią ir nuoširdžią padėką. Džiugu, kad jūsų pastangų dėka 
malonu veikalą skaityti. Kaip visada, trūkumai ir spragos 
priklauso autoriui. 

“Krikščionis Gyvenime" — knygų serija nebūtų į- 
manoma be jos iškilaus leidėjo ir puoselėtojo prel. dr. 
Vytauto Balčiūno. Jo dėka aibė padrikų siūlų sujungiama 
į darnią visumą. Viktoro Gidžiūno, OFM, pranciškoniškas 
“Skaitytojo žodis skaitytojui" atkreipia dėmesį į šv. Pran- 
ciškaus sūnų ryšius su tikėjimo Knyga ir Tėvyne. 


Manhattan College 


Sv. Pranciškaus šventė 
1982 spalio 4 


11 


ŠVENTOJO RAŠTO ĮTAKA PRANCIŠKONIŠKAM 
GYVENIMUI IR APAŠTALAVIMUI 


Pranciškoniškam gyvenimui ir apašialavimui for- 
muotis lemiamą įtaką turėjo Šv. Raštas. Šv. Pranciškus, 
pašauktas atnaujinti Bažnyčios, trejus metus po savo atsi- 
vertimo nežinojo tikrojo savo pašaukimo. Tik Porciunku- 
lio bažnytėlėje Mišių metu išgirdęs Evangelijos žodžius 
apie apaštalų siuntimą: “Eikite ir skelbkite, jog prisiar- 
tino dangaus karalystė... Neįsigykite nei aukso, nei si- 
dabro, nei variokų savo kapšuose, nei kelionmaišio, nei 
dviejų marškinių, nei kurpių, nei lazdos, nes darbininkas 
vertas savo valgio" (Mt 10,7.9-10), tarė: “Štai tas, ko aš 
noriu!"' Ir tuoj nusiavė batus, numetė šalin lazdą ir pini- 
gus ir, nusivilkęs eremito drabužius, apsivilko Umbrijos 
kaimiečio abitu, kurį susijuosė virve. Taip iš eremito ta- 
pęs minoritu, kitą dieną išėjo į Asyžių sakyti pamokslų, 
kuriuose skelbė taiką ir ragino daryti aigailą. 

Evangelijoje suradęs sau pašaukimą, Pranciškus jo- 
je tikėjosi rasti pašaukimą ir savo būsimajai brolijai. Taip 
galvodamas, nuėjo su jais į šv. Mikalojaus bažnyčią. At- 
skleidęs mišiolą, rado tokius Evangelijos žodžius: “Jei 
nori būti tobulas, eik — parduok, ką turi, išdalyk varg- 
šams. .. Tuomet ateik ir sek paskui mane“ (Mt 19,21). 
Antrą kartą atskleidęs mišiolą, rado: “Paskui siuntė juos 
Dievo karalystės skelbti, sveikatos ligoniams teikti. Jis 
pasakė jiems: “Nieko neimkite kelionei — nei lazdos, nei 
krepšio, nei duonos, nei pinigų. Neturėkite nė dviejų pa- 

laidinių..**? (Lk 9,2-3). Trečią kartą atskleidęs, skaitė 
šiuos Kristaus žodžius: “Jei kas nori eiti paskui mane, 
teišsižada pats savęs, tepasiima savo kryžių ir teseka ma- 
nimi“ (Mt 16,24). Tada Pranciškus jiems tarė: “ Eikite ir 
darykite tai, ką girdėjote". Jie išdalijo savo turtus varg- 
šams ir sekė Pranciškum. 

Kai Pranciškaus sekėjų skaičius labai padidėjo ir 
broliai prašė jį parašyti jiems platesnę regulą — nurody- 
ui, kaip jie turi gyventi, jis atsakė jiems: “Skaitykite Evan- 
geliją, uoliai jos laikykitės — ir jums nereikės regulos". 
Pagaliau priverstas rašyti regulą, jis pradėjo ją žodžiais: 
“Mažesniųjų Brolių regula ir gyvenimas yra tokie: jie 
vykdo šventą mūsų Viešpaties Jėzaus Kristaus Evangeliją, 
būdami klusnūs, neturėdami nuosavybės ir skaisčiai gy- 
vendami". 

Savo dvasiniam gyvenimui įkvėpimo ir pamokslams 
medžiagos Pranciškus ieškojo Šv. Rašte. Skaitant Evange- 
lijas, jo paprastą sielą labiausiai traukdavo Kristaus žmo- 
gystė: Dievo Sūnaus gimimas žmogumi, jo neturtas ir kan- 
čia. Jis ir kitus mokė mylėti Kristų kaip mūsų kūno brolį. 
Tam jis ir Grečio atkrantėje inscenizavo Kristaus gimimą 
Betliejuje. Įsigilinęs į Kristaus meilę žmonėms, jo netur- 
tą, kančią ir mirtį, vaikščiodamas laukuose jis graudžiai 
verkė, kad meilė nemylima. 

Šv. Rašto skaitymas davė jam mintį ir įkvėpimą pa- 
rašyti ir Saulės, arba Kūrinių, giesmę Kūrėjui, poezijos 
šedevrą italų kalba. Ligos metu, kai jis buvo beveik ap- 
akęs, broliai siūlėsi jam paskaityti kokią nors dvasinio 
turinio knygą, bet jis jiems aisakė: “Mano knyga yra Jė- 
zus Kristus, pažintas Evangelijoje“. Prieš mirtį jis panoro 
inscenizuoti paskutinę Kristaus vakarienę. Sukvietęs bro- 
lius, jis laužė duoną ir ją dalindamas kiekvienam broliui 
suteikė palaiminimą. Paskui paprašė paskaityti šv. Jono 
aprašytą Kristaus kančios istoriją (Jn18,1-42). Tada sau- 

lei leidžiantis, papunkčiui su broliais giedojo 141 psalmę: 
“Aš šauktinai Dievo šaukiuosi. . * Ir ištaręs: “Iš kalėji- 
mo mane išvaduoki, ir aš tau širdingai dėkosiu. Sveikins 
apstoję mane geri žmonės, kad būsi man gera padaręs“, 
mirė. 

Šv. Rašto meilę iš šv. Pranciškaus paveldėjo ir jo 
dvasios vaikai, kurie jau nuo Pranciškaus laikų Šv. Žemė- 
je saugo su Šv. Rašto įvykiais surištas vietas, o Jeruzalėje 
jie turi Biblijos institutą. Tuoj po šv. Pranciškaus mirties 
jie studijavo Šv. Raštą garsiuose Paryžiaus, Oksfordo ir 
kituose universitetuose. Gilindamiesi į Šv. Raštą, pranciš- 
konai teologai —Aleksandras Alietis, šv. Bonaventūra, Jo- 
nas Duns Skotas ir kiti Katalikų Bažnyčiai davė serafiška 
meile persunktą savitą scholastinės teologijos mokslo sis- 
temą. Garsieji pamokslininkai — šv. Antanas Paduvietis, 
evangelinis Bažnyčios daktaras, šv. Bernardinas Sienietis, 
šv. Jonas Kapistranietis, lietuvis Jurgis Ambroziejus Pa- 
brėža ir daugybė kitų savo giliais, Šv. Raštu pagrįstais, 
pamokslais žavėjo minias ir visus traukė prie Dievo. Šv. 
Pranciškus atgaivino ir apaštalų laikų Evangelijos skelbi- 
mo būdą pagonims. Juk pranciškonai pirmieji mokė ir 
krikštijo lietuvius Mindaugo, Jogailos ir Vytauto laikais. 
Mažesniųjų Brolių ordinas Lietuvai davė ir pirmuosius 
Vilniaus vyskupus: Andrių Vasilių (1387-1398) ir Jokū- 
bą Pilchtą (1398-1407). Dar pravartu priminti, kad šv. 
Pranciškaus dvasia besivadovaujančios vyrų ir moterų 
vienuolijos, kartu su pasauliniais pranciškonais tretinin- 
kais, Katalikų Bažnyčiai davė kelis šimtus kankinių, šven- 
tųjų bei palaimintųjų ir tūkstančius Dievo tarnų, kurių 
vardai užrašyti pranciškonų kankinių ir šventųjų kataloge. 
Pats šios knygos mecenatas a.a. prel. Pranciškus M. Juras, 
apaštalinis protonotaras, buvo šv. Pranciškaus dvasios sū- 
nus, pasaulietis pranciškonas, už savo apaštalinę veiklą 
atžymėtas specialiu JAV tretininkų žymeniu ir Mažesnių- 

jų Brolių ordino generolo pakeltas garbės pranciškonu. 
Jis šalia daugelio kitų knygų buvo išleidęs arkivysk. J. 
Skvirecko išversto Naujojo Testamento dvi laidas — no- 
rėjo duoti lietuviams į rankas Amžinojo Gyvenimo Knygą. 

Šis autoriaus kun. prof. Antano Rubšio Pranciško- 
nams dedikuotas ir a.a. prel. Pranciškaus M. Juro palik- 
tomis lėšomis išleistas Raktas į Senąjį Testamentą tebūna 
paskatinimas visiems lietuviams domėtis Šv. Rašiu — 
skaityti ir pamilti jį bei šv. Pranciškaus pavyzdžiu pa- 
grįsti juo savo gyvenimą. 


Viktoras Gidžiūnas, O.F.M. 

Pranciškonų ordino įsteigėjo 
šv. Pranciškaus 800 metų 
sukakčiai paminėti 

šią Senojo Testamento Rakto 
antrąją dalį — 

Pranašai ir Karaliai — 
skiriu 

lietuvių pranciškonų 

Šv. Kazimiero vikarijai 

JAHVISTAS: 
PIRMOJI 
RAŠYTINĖ 


IŠGANYMO 
ISTORIJA 


Aš padarysiu, 

kad tu ir moteris nekęsite vienas kito; 
jos palikuoniai ir tavo palikuoniai 
bus visuomet priešai; 

jos palikuonis sutraiškys tavo galvą, 
o tu įkąsi jam į kulnį (Pr 3,15) 


Jungtinė Izraelio karalystė sudarė sąlygas užrašyti 
Sandoros bendrijos tikėjimo kraitį. Dovydo ir Saliamono 
laikotarpis — X a. prieš Krisių buvo Apšvietos amžius 
Senojo Testamento istorijoje. Sukūrus iškilų karaliaus 
dvarą, susidarė ne tik sąlygos, bet gimė ir noras užrašyti 


Skaitymai iš Šv. Rašto: 

Pr 2-11 Išganymo istorijos priešistorė. Dviejų pasakojimų — Jah- 
vistinio ir Kunigų šaltinio junginys. 

Pr 12-50 Protėvių sakmė. Trijų pasakojimų — Jahvistinio, Elo- 

histinio ir Kunigų šaltinio junginys. 

Iš 6-15 Egipto rykštės ir Išėjimo įvykis. Trijų pasakojimų — 
Jahvistinio, Elohistinio ir Kunigų šaltinio junginys. Jah- 
vistas įterpia Sinajaus įvykį į pasakojimą apie Išėjimą 
iš Egipto. 

Sk 10-24 Kelionė nuo Sinajaus kalno iki Moabo lygumų. Užuomi- 
nos apie Pažado Žemės užkariavimą. 


Tikslesni Jahvisto išganymo istorijos metmenys duodami sky- 
riaus užsklandoje. 

praeities įvykius. Izraeliečių giminių bendrija jau didžia- 
vosi politine ir ekonomine pažanga. Padrika Giminių 
lyga buvo tapusi stipria valstybe — pajėgia dalyvauti 
Artimųjų Rytų tautų varžybose. Kaip jau matėme, poli- 
tinė ir ekonominė didybė tapo šmaikščia pagunda San- 
doros bendrijai. Ji skatino ir Sandoros bendrijos ikvėptą 
tikėjimo raštiją — literatūrinę veiklą. Penkiaknygė liu- 
dija, kad Jungtinės karalystės laikotarpio raštija yra svar- 
besnis ir patvaresnis palikimas, negu jo architektūriniai 
paminklai. Politinė ir ekonominė Dovydo ir Saliamono 
amžiaus gerovė buvo Apvaizdos paskaia Jahvistui — vie- 
nam iš pirmųjų rašytinės Penkiaknygės autorių. Jahvis- 
tas yra įkvėptosios Senojo Testamento raštijos pirmūnas 
— istorikas ir teologas.? 


Rašytinė Senojo Testamento pradžia. Ne visi šiuolai- 
kiniai Senojo Testamento tyrėjai yra tos pačios nuomo- 
nės apie Senojo Testamento — Penkiaknygės rašytinę 
pradžią. Skandinavijos mokslininkai yra šiuo klausimu 
itin skirtingos pažiūros. Anot jų, Sandoros bendrija ėmėsi 
rašyti savo tikėjimo kraitį kur kas vėliau — tik VI a. 
prieš Kristų. Prieš šį amžių tikėjimo kraitis buvęs per- 
duodamas žodžiu iš kartos į kartą. Raštas buvęs naudo- 
jamas tik gyvenimiškiems poreikiams: laiškams, sutar- 
tims, sąrašams, įrašams ir paskyrimams. Sandoros tikė- 
jimo kraitis, anot skandinavų mokslininkų, buvo gyvybi- 
nės svarbos visai visuomenei. Negyvam raštui jį patikėti 
netiko. Tik Sandoros bendrijos atminčiai ėmus rambėti, 
— netenkant gyvastingumo, — pradėjo reikštis tikėjimo 
raštija. Perdavimas gyvojo žodžio rašytiniu tikėjimo krai- 
čiu, teigia skandinavai mokslininkai, turėjo įvykti Izrae- 


1Žr. Rakto į Senąjį Testamentą I dalies IX skyrių. 
2Žr. P. Ellis, The Yakhwist (Collegeville, MN: Liturgical Press, 
1968), p. 16; 21-25. 

lio nuosmukio metu, o ne tautinio gajumo amžiuje. Taigi 
įkvėptoji Senojo Testamento raštija, anot jų, prasidėjo po 
valstybės žlugimo, kada izraeliečiai jau buvo išrauti iš 
savo žemės ir išblaškyti Babilonijos tremtyje.? 


Kaip vertinama skandinavų pažiūra? Skandinavų ti- 
kėjimo kraičio užrašymo pažiūra yra kraštutinė. Tačiau, 
svarstant šį klausimą iš esmės, ji yra vertinga keletu po- 
žiūrių.* Vienas jų yra kaip įspėjimas nežiūrėti į Senojo 
Testamento rašytinę pradžią nūdienio Vakarų žmogaus 
akimis. Šiandien neįmanoma apsieiti be knygų, be biblio- 
tekų, be laikraščių, be užrašų ir elektroninių įrašų. Ka- 
dangi mes be jų neapsieiname, galvojame, kad ir senovės 
Artimųjų Rytų gyventojai negalėjo be jų apsieiti. 

Vakarų žmogus yra rašto vergas. Tai, kas jam svar- 
bu, jis patiki ne atminčiai, bet raštui. Tuo tarpu Artimų- 
jų Rytų žmogus naudojosi ir dar tebesinaudoja atmintimi 
ir gyvu žodžiu. Mums raštas yra atminties kriukis, o 
rytietis puoselėja savo atmintį. 

Žodinis tikėjimo kraičio perdavimas buvo Sandoros 
bendrijai svarbi priemonė ne tik amžiais prieš Dovydą, 
bet ir per visą Senojo Testamento istoriją. Tačiau tai ne- 
reiškia, kad Sandoros tikėjimo kraitis buvo perduodamas 
monarchijos amžiuje vien tik žodžiu, ir jo užrašymą su- 
kėlė bei sąlygojo tautinis nuosmukis. Akstinas užrašyti 
išganymo istorijai gimė iškiliame Sandoros bendrijos am- 
žiuje, kurio įvykiai užvedė ją ant istorijos scenos su vals- 
tybine savimone. 


3 Vienas įtakingiausių skandinavų pažiūros atstovų buvo I. Engnell, 
A Rigid Serutiny : Critical Essays on the Old Testament (Nashville, TN: 
Vanderbilt University Press, 1969), p. 3-11; 50-67. Žr. ir E. Nielsen, Oral 
Tradition (Studies in Biblical Theology Nr. 11; Naperville, IL: Alec R. 
Allenson. 1954). 

* Taip teigia W.E. Rast, Tradition History and the Old Testament 
(Philadelphia, PA: Fortress Press, 1972), p. 9-16. 

Dovydo dvaro istorija. Dovydo dvaro istoriją sudaro 
ilgi 2 Sam 9-20 ir 1 Kar 1-2 skaitiniai. Senojo Testamento 
mokslininkų teigimu, ji buvo užrašyta Dovydui valdant 
ir yra vienas iškiliausių prozos rašinių hebrajų kalba.“ 
Rašinio pasakojimas yra labai vaizdus. Nenuostabu, kad 
yra mokslininkų, kurie įkvėptą šių skyrių autorių laiko 
gyvu aprašomųjų įvykių liudininku — Dovydo dvariškį 
ir jį vadina “istorijos tėvu"".* Taigi Senojo Testamento 
moksliškas tyrimas įgalina nūdienius istorikus teigti, kad 
istoriją rašyti pradėjo ne graikas Herodotas pustūkstant- 
mečiu vėliau, bet bevardis Dovydo dvariškis. 


Jahvistas ir išganymo istorija. Mūsų skaitoma Pen- 
kiaknygė yra sudėtinė — keleto įkvėptų autorių knyga.“ 
Jahvistas yra Penkiaknygės įkvėptas autorius-pirmūnas. 
Apie Jahvistinį pasakojimą ir kitus Penkiaknygės šalti- 
nius jau rašyta pirmojoje Rakto dalyje. Išzanymo istoriją 
Jahvistas užrašė Jungtinės karalystės amžiuje. Ji yra ne- 
įkainojamas šaltinis Sandoros bendrijos tikėjimo kraičiui 
tirti. Mat Jahvistas nebuvo nepriklausomas autorius. Iš- 
ganymo istorija jau buvo Sandoros bendrijos savimonės 
pagrindas nuo teisėjų amžiaus. Tik savo literatūrine ir 
teologine išraiška Jahvisto išganymo istorija priklauso 
Saliamono valdymo laikotarpiui. 


S Anot G. von Rad, trys stambūs rašiniai sekė vienas kitą Jungtinės 
monarchijos amžiuje: 1. Dovydo iškilimo istorija (1 Sam 16,14-2 Sam 5,12) ; 
2. Dovydo įpėdinio istorija (2 Sam 6,12-1 Kar2) ir 3. Jahvisto išganymo 
istorija. Žr. Old Testament Theology (Edinburgh: Oliver and Boyd, 1968), 
I, p. 49. 

6R.H. Pfeiffer, Introduction to the Old Testament (New York, NY: 
Harper £ Row, 1949), p. 356-359. G. von Rad teigia, kad Dovydo dvaro 
istorija savo “tikroviškumu“ ir “pasaulietiškumu" atstovauja naujajai ir 
savitai istoriografijai, kuri Artimųjų Rytų aplinkoje neturi sau lygios. Žr. 
op. cit., I, p. 321-317. 

T Žr. Rakto į Senąjį Testamentą I dalies II skyrių. 

8 Žr. G. von Rad, op. cit, p. 48-56; 115-128. 

Jahvisto išganymo istorija yra Sandoros bendrijos 
tikėjimo epas. Įkvėpiasis autorius, reikšmingų savo am- 
žiaus įvykių skatinamas, sukūrė pasakojimą apie Dievo 
užmojį ir veiklą istorijoje. Pasakojimas žėri gilia įžvalga 
į žmogų ir žmoniją. Jis yra patrauklus ir savo išraiška. 

Saliamono apšvietos amžius stūmė Sandoros tikėji- 
mo kraitį iš gyvenimo. Sinajaus Sandoros palikimas pra- 
dėjo trauktis rūdimis. Jahvistas vertino Saliamono ap- 
švietos poslinkį ir juo didžiavosi. Tačiau jis sielojosi dėl 
poslinkio krypties. Savo išganymo istorija Jahvistas išėjo 
tikėjimo kraičio ginti. Tokiu būdu jis tapo Sandoros ti- 
kėjimo gynėju ir didžiųjų Senojo Testamento pranašų 
pirmtaku. 


Kas buvo Jahvisias?“ Jahvistas yra įkvėptas Penkia- 
knygės rašytojas, kurio vardas mums nėra žinomas. Nors 
ir bevardis, tačiau jis buvo iškilus Senojo Testamento is- 
torikas-teologas. Jahvistas davė Senajam Testamentui pir- 
mąjį tikėjimo pasakojimą apie nuodėmę ir išganymą, o 
žmonijai iškilų teologinį veikalą. Vien Jahvisto vaizdingas 
ir raiškus pasakojimas apie Rojų (Pr 2,4b-3,24) buvo 
paskata tūkstančiams autorių, o asmenys, aprašomi Pra- 
džios, Išėjimo ir Skaičių knygose, tapo religinės kultūros 
ir išraiškos palikimu. Jahvistas yra Senojo Testamento 
Homeras. 

Iškilųjį Senojo Testamento istoriką-teologą įprasta 
vadinti Jahvistu dėl jo pomėgio savo išganymo istorijoje 
vadinti Dievą Jahvės vardu." Penkiaknygės tyrėjai spė- 
lioja Jahvisto asmenį. Norėta jį sutapatinti su Natanu, 
Dovydo dvaro pranašu.“ Natanas buvo Dovydo patarėjas 


9 Žr. ten pat, p. 21-25. 

10 Žr. Rakto į Senąjį Testamentą I, p. 50-55. 

11 Žr. E. Lewy, The Growth of the Pentateuch (New York, NY: 
Bookman Associates, 1955), p. 186ss. 


ir rėmė Saliamoną, Dovydo įpėdinį (1 Kar 1). Kiti Pen- 
kiaknygės tyrėjai Jahvistu laikė Abiatarą (Abiatar), Do- 
vydo amžiaus vyriausiąjį kunigą.“ Abiataras, Sauliui 
žudant kunigiją Nobo (Nob) šventovėje, išsigelbėjo ir 
tarnavo Dovydui (1 Sam 22). Ilgainiui, Saliamonui tapus 
sosto įpėdiniu, jis buvo priverstas pasitraukti iš viešojo gy- 
venimo. Mat Abiataras rėmė Adoniją (Adonijah), vyres- 
nįjį Dovydo sūnų, kaip sosto įpėdinį (1 Kar 1-2). Ban- 
dymas duoti Jahvistui veidą su vardu lieka spėliojimai. 
Įkvėptasis pirmosios išganymo istorijos rašytojas lieka 
bevardis. 


UŽRAŠOMAS ŽODINIS TIKĖJIMO KRAITIS 


Laikotarpis nuo Mozės — XIII a. iki Dovydo — X 
a. prieš Kristų buvo perdėm žodinio tikėjimo kraičio 
amžius. Jungtinės karalystės laikotarpis buvo Senojo Tes- 
tamento rašytinė pradžia. Svarbu pabrėžti, kad žodinis 
tikėjimo kraičio perdavimas ir šį laikotarpį nebuvo pa- 
keistas rašytiniu. Net po Jungtinės karalystės — Dovydo ir 
Saliamono amžiaus, žodinis Sandoros tikėjimo lobynas — 
pasakojimai apie likiminį Įvykį, psalmės ir pranašų žo- 
dis buvo perduodami ir gyvu žodžiu. Todėl nuoseklu gal- 
voti, kad vaisinga užrašyto ir žodinio tikėjimo kraičio 
sąveika maitino judrią Sandoros bendrijos dabartį. 
Artimųjų Rytų gyventojai pradėjo rašyti jau IV tūks- 
tantmetį prieš Kristų. Mesopotamija rašė kyliaraščiu, o 
Egiptas — hieroglifais. Jų raštą liudija gausūs archeo- 
loginiai radiniai. Izraeliečiai ne tik žinojo apie raštą, bet 
ir naudojosi juo savo istorijoje. 
Archeologija nesiliauja stebinti Senojo Testamento ty- 
rėjus vis naujais radiniais, kurie duoda Šv. Rašto geo- 
grafijai ir istorijai — vietovėms ir asmenims tikrovišku- 


12 Žr. P.F. Ellis, ten. pat, p. 21. 

mo ir dalykiškumo rėmus.'* Turtinga Kanaano — Pažado 
Žemės gyventojų raštiją liudija Ras Šamros (Ras Šamra) 
piliakalnis iš XIV a. prieš Kristų. Pats Senasis Testamen- 
tas turi užuominų apie įvykių užrašymą (Iš 17,14; Joz 
24,25-26). Labai galima, kad ateityje archeologiniai ra- 
diniai duos dar daugiau šviesos apie Sandoros bendrijos 
rašto naudojimą. 

Senajame Testamente yra užuominų apie rašytus šal- 
tinius, kurie nepasiekė mūsų laikų. Sk 21,14 užsimena 
apie Jahvės Karų knygą; Joz 10,13 — Teisiųjų knygą; 
Teisiųjų knyga yra šaltinis ir Dovydo raudai (2 Sam 1, 
18), Sauliui ir Jonatanui žuvus mūšyje, ir galbūt Salia- 
mono Šventyklos pašventinimo apeigoms aprašyti (1 Kar 
8,13). 

Nėra abejonės, kad Artimieji Rytai ir izraeliečiai 
jau gilioje senovėje pažinojo raštą ir naudojosi raštu. Ta- 
čiau, apskritai kalbant, Senojo Testamento laikotarpis 
prieš monarchiją yra laikytinas žodiniu, o ne rašytiniu 
Sandoros bendrijos amžiumi. Poezija, patarlės ir pasako- 
jimas apie likiminį Įvykį buvo užrašyti atmintyje, o ne 
knygose. Raštas, nors ir plačiai žinomas, nepirmavo. Jis 
buvo naudingesnis prekyboje ir buitiniuose poreikiuose. 

Nūdien be rašto apsieiti yra neįmanoma. Raštu pasi- 
tikima ir raštui patikima tai, kas svarbu. Nūdienis šališ- 
kumas rašto naudai skiriasi nuo senovės žmogaus įgūdžio 
išmokti atmintinai tai, kas jam buvo svarbu. Senovėje žmo- 
gaus atmintis buvo ne tik vertinama, bet puoselėjama ir 


13 Žr. A. Rubšys, Šv. Rašto kraštuose (Putnam, CT: Krikščionis Gy- 
venime, 1982). Tell Mardikh, arba Ebla, piliakalnis Sirijoje yra vėliausiai 
atkastas Artimųjų Rytų praeities lobynas. Žr. G. Pettinato, Ebla: impero 
inciso nelPargilla (Milano: Mondadori, 1979). 

14 Septuaginta, graikiškasis Senojo Testamento vertimas, teigia, kad 
šios apeigos yra Giesmių knygoje. “Giesmė" hebraiškai yra šir, o “teisusis" 
— jašar. Labai galima, kad graikų vertėjas klaidingai suprato Teisiųjų 
knygos pavadinimą. 

lavinama būti gera ir patikima. Homero Odisėja ir Iliada 
buvo perduodamos žodžiu iš atminties per kartų kartas. 
Žydų rabinai patikėjo Mišnos (Mišnah) lobyną atminčiai 
per ilgus amžius. Ir krikščionijos tikėjimo kraitis buvo 
perduotas gyvu žodžiu per dešimtmečius.“ Ir nūdien pa- 
sitaiko sutikti musulmonų, kurie atmintinai moka savo 
šventąją knygą — Koraną — Skaitymą, o Indijos brami- 
nai žino savo Rig Vedą — Žinojimą iš atminties. Panašiai 
ir izraeliečiai nuo Mozės iki Dovydo išsaugojo ir apipa- 
vidalino tikėjimo kraitį ne knygų, bet atminties pagalba. 
Nuoseklu teigti, kad Sandoros bendrijos poetai ir dainiai, 
Dievo įkvėpti, dalyvavo tikėjimo kraičio perėmime di- 
džiųjų švenčių proga ir bendrijos poreikiuose. 


Žodinės tikėjimo kraičio formos. Antropologija, tir- 
dama žodinį tautų lobyną, yra pasiekusi daug įžvalgumo. 
Šv. Rašto tyrėjai, juo pasinaudodami, atpažįsta ir Penkia- 
knygėje mažučius atminties vienetus su jiems būdinga iš- 
raiškos forma — žanru. Kiekvienas jų turi savo kilmę gy- 
venimo patirtyje — veiksme ar įvykyje. Miriamos (Mi- 
riam) giesmė Išėjimo knygoje yra puikus mažučio atmin- 
ties vieneto pavyzdys (Iš 15,21; žr. Iš 15,1-21). Ir nū- 
dien jį skaitydami, juntame proveržį pagarbinti Dievą už 
nuostabų išgelbėjimą. 

Žodines tikėjimo kraičio formas aprašo įvadai į Se- 
nąjį Testamentą.'* Tačiau ir mums pravartu turėti prieš 
akis jų glaustą apybraižą. Senajame Testamente — Pen- 
kiaknygėje yra gausu įvairių poetinių vienetų: darbo dai- 
nų (Sk 21,17-18: šulinio daina. ..); priešų pajuokos dai- 
nų (Ts5: Deboros giesmė. ..); pagarbinimo giesmių (Iš 


15Žr. A. Rubšys, Raktas į Naująjį Testamentą (Putnam, CT: 
Krikščionis Gyvenime, 1978), I, p. 107-145. 

16 Pavyzdžiui, O. Eissfeldt, The Old Testament (New York, NY: 
Harper ė Row, 1965). 

15,21: Miriamos giesmė. ..); raudų (2 Sam 1,17-27: Do- 
vydo rauda Sauliui ir Jonatanui apraudoti. ..). Gausu 
įvairių poetinių posakių — aforizmų: posakis apie San- 
doros Skrynios perkėlimą iš vietos į vietą (Sk 10,35-36) ; 
posakis apie žmogaus kraujo išliejimą (Pr 9,6); Lameko 
(Lamek) posakis apie kerštą (Pr 4,23-24); patarlė apie 
Saulių tarp pranašų (1 Sam 10,12); Samsono mįslė (Ts 
14,14.18). Gausu ir įvairių pasakojimų: pasakojimai apie 
Kūrimą (Pr 1,1-2,25) ir hebrajų priešistorę (Pr 4-11), 
pasakojimai apie vietoves, papročius, giminių didvyrius 
ir tautų savitumus. Karikartėmis pasakojimu paaiškina- 
ma kokio nors dalyko kilmė (Pr 3,1-11), norima užimti 
klausytojus ir išreikšti buitinę nuotaiką bei jausmus. Žo- 
dinės tikėjimo kraičio formos turi tautosakos bruožų. Jos 
yra margos ir turtingos, kaip margas ir turtingas yra 
pats gyvenimas. 

Tautosakinė išraiška yra labai svarbi Penkiaknygėje 
ir padeda suprasti visą Senąjį Testamentą. Penkiaknygė 
atspindi izraeliečių tautos dainas ir sakmes. Kai kurie 
Penkiaknygės tyrėjai daro išvadą, kad daina ir sakmė 
nėra istoriškai patikima patirčiai perduoti priemonė. No- 
rima tautosakinę atminties išraišką priešpastatyti istori- 
jai — šiuolaikinei tiksliai ir dalykiškai istorijai. Žinoma, 
sakmei trūksta dalykiško tikslumo, kuris taip rūpi šiuo- 
laikiniam istorikui. Nūdien istorikas nerašytų pasaulinės 
istorijos, pasakodamas apie Tvaną (Pr 6-9), apie Jokūbo 
sapną prie Betelio (Pr 28,10-22) ir Juozapo išgyvenimus 
Egipte (Pr 37-50). Penkiaknygės įvykių aprašas ir per- 
davimas turi požiūrį, kuris nėra svarbus nūdieniui istori- 
kui. Mat šiandienis istorikas stengiasi tiksliai aprašyti 
karus, įvykius ir tarptautinius santykius. Tuo tarpu sak- 
mei rūpi aprašyti ir perduoti istoriją kaip reikšmingą pra- 
eitį, — įvykių prasmę, kuri ne tik duoda kryptį bet ir ku- 
ria dabartį. Įvykių prasmė Šv. Rašte yra žmogaus santy- 

kis su Dievu — tikėjimo istorija. Poezija ir sakmė yra 
raiškūs ir įtaigūs būdai užrašyti ir perduoti tikėjimo is- 
toriją.!" 

Tikėjimo istorijos rašymas. Tikėjimo istorijos turinį 
sudaro trys dalys: 1. Likiminis įvykis — Išėjimas iš Egip- 
to (Iš 1-15; 16-18; Sk 10-34) ; 2. Dievas ir jo Tauta (Pr 
12-50); 3. Žmonija ir pasaulis (Pr 111). Daug žodinio 
tikėjimo kraičio pasakojimų — vienetų buvo Pažado Ze- 
mės užkariavimo amžiuje perimta iš kitų tautų. Tai liu- 
dija sakmės Pradžios knygoje. Labai galima, kad jos pri- 
klausė kanaaniečių šventovėms. Perimdami šventoves, 
izraeliečiai perėmė ir jų religines sakmes.'* Sakmės ne- 
buvo vien tik pasisavintos perėmimu, bet ir įsisavintos, 
nes izraeliečiai persunkė jas savo tikėjimu Jahve — San- 
doros Dievu. 

Žodinė tikėjimo istorija neatsirado staiga. Ji buvo 
laipsniškos raidos kūrinys. Nėra abejonės, kad pats tikė- 
Jimas Jahve — Sandoros Dievu buvo vienas iš svarbiausių 
žodinės tikėjimo — išganymo istorijos kūrimo veiksnių. 


17 H. Gunkel, The Legends of Genesis (New York, NY: Schocken 
Books, 1964) yra svarbiausia ligšiolinė mokslinė studija šiuo klausimu. Žr. 
B. Vawter, On Genesis: A New Reading (Garden City, NY: Doubleday, 
1977), p. 9-33. Žodis “legenda" lietuvių kalboje dažnai suprantamas kaip 
prasimanytas pasakojimas ir neįtikimas dalykas. Todėl žodis “saga", arba 
“sakmė", yra naudotinas legendos žodžio vietoje. Saga, arba sakmė, yra 
proginis ir poetinis pasakojimas su šaknimis tikrame įvykyje. Žr. ir M. 
Buber, “Saga and History", veikale The Writings of Martin Buber (New 
York, NY: Meridian, 1956); C. Westermann, Genesis. Biblisher Kommen- 
tar Altes Testament (Neukirchen-Vluyn: Neukirchner Verlag, 1974), p. 
1-103. 

18 Pavyzdžiui, kai kurių Penkiaknygės tyrėjų nuomone, pasakojimai 
apie Abraomo sūnaus Izaoko auką (Pr22) ir Jokūbo sapną prie Betelio 
šventoves (Pr 28) galėjo būti kanaaniečių sakmės. Kanaaniečių religiniame 
kontekste šie pasakojimai turėjo skirtingą prasmę ir paskirtį. Žr. B. Vaw- 
ter, op. cit., p. 255-256. Ypatingai vertinga šiuo klausimu yra W. E. Rast 
studija Tradition History and the Old Testament, p. 41-56. 

Giminių lyga buvo įkuria Šecheme — teritorijoje, kuri 
buvo buvusi per amžius kanaaniečių kultūros įtakoje. 
Izraeliečiai mokėsi iš kanaaniečių. Savaime suprantama, 
kad izraeliečiai, mokydamiesi iš kanaaniečių, perėmė jų 
kultūrinius turtus: žemdirbių papročius, religines sak- 
mes, pasakojimus apie priešistorę, etiologinius'? pasako- 
jimus ir padavimus. Izraeliečiai nesitenkino vien tik per- 
imti Pažado Žemės kultūrinį turtą. Jie šį turtą įsisavino, 
padarydami jį priemone savo Sandoros savimonei — ti- 
kėjimui išreikšti pagal naujas sąlygas ir naujus gyvenimo 
poreikius. 

Izraeliečiai atėjo į Pažado Žemę su būdingai savita 
savimone — tikėjimu, branginusiu atmintį įvykių, kuriais 
Jahvė — Sandoros Dievas buvo išgelbėjęs juos iš Egipto 
nelaisvės ir parodęs jiems savo rūpestį bėgliais nesvetin- 
guose tyruose. Tikėjimas Jahve, kuris išgelbėjo, reikalavo, 
kad perimtasis kultūrinis turtas būtų persunktas įžvalga, 
gimusia izraeliečių išganymo istorijos pradžioje. Pasitai- 
kė, kad pakako mažučių pakeitimų, — kanaaniečių dievų 
vardo pakeitimo Sandoros Dievo vardu, — duoti perim- 
tam pasakojimui vispusiškai naują paskirtį ir prasmę. 

Prieš monarchijos amžių žodinė tikėjimo istorija ne- 
buvo tik beformė, atsitiktinai sumesta pasakojimų kupeta. 
Pasakojimas apie tėviškus Dievo santykius su izraeliečiais 
jau ir šiame amžiuje turėjo ryškius metmenis. Ilgainiui 
jis gavo iškilų apipavidalinimą Senojo Testamento išga- 
nymo istorijoje, kurią užrašė įkvėptieji autoriai. Giminių 
lygos amžiuje paskiros giminės palengvėle audė tikėjimo 
kraičio vienetus į pasakojimų pynę — ciklus. Kiekviena- 


19 Etiologija yra graikų kalbos žodis: aitia — “priežastis" ir logia 
— “aprašymas". Etiologiniu pasakojimu paaiškinama kokio nors dalyko 
ar papročio priežastis, arba kilmė. Pr 3,1-9 yra etiologinis pasakojimas apie 
nuodėmės kilmę. 

me jų atsispindėjo savita giminių patirtis, nes pasakojimų 
pynė buvo padažyta giminių poreikiais. Be to, metinis 
Sandoros atnaujinimas, pradėtas švęsti Šecheme ir tęstas 
Giminių lygos šventovėje Šiloėje, tapo proga ne tik at- 
naujinti Sandoros įpareigojimų atmintį, bet ir aipasakoti 


įvykius, kuriais Jahvė susikūrė sau Izraeli — tikėjimo 
bendriją. Tokiu būdu pirmykštė Izraelio savimonės apy- 
braiža — išganymo istorijos tematinė širdis palengva 


augo į išganymo istoriją su pasakojimu apie tikėjimo pro- 
tėvių išgyvenimus, išgelbėjimą iš Egipto, klajones po dy- 
kumą, Įstatymo davimą prie Sinajaus kalno ir Pažado 
Žemės užkariavimą." Izraelio tikėjimo kraitis, — Sando- 
ros tikėjimo savimonė ir išraiška, — liturginių poreikių 
įtaka buvo jau pakankamai išryškėjęs ir sujungtas į vie- 
numą žodiniu pasakojimu net prieš monarchijos amžių?" 

Jungtinės karalystės — Dovydo ir Saliamono am- 
žius buvo labai svarbus išganymo istorijai užrašyti. Iš vi- 
so, Jungtinės karalystės amžius įkvėptajai Senojo Testa- 
mento raštijai buvo aukso amžius. Jahvisto įraštinta išga- 
nymo istorija buvo pirmoji Sandoros savimonės rašytinė 
išraiška. Jungtinės monarchijos amžius buvo šio iškilaus 
įraštinimo istorinis fonas. 


—— 


20 Žr. Įst 26,5-10. Čia randame pirmykštę išganymo istorijos savimo- 
nę ir apybraižą. Ilgainiui ji tapo rėmais užrašytajai išganymo istorijai. 

21 Du Penkiaknygės tyrimo pirmūnai — Martin Noth ir Gerhard von 
Rad yra svarūs šio klausimo sprendėjai. M. Noth pabrėžia Giminių lygos 
laikotarpio įtaką tikėjimo kraičio apipavidalinimui. Žr. A History of Pen- 
tateuchal Traditions (Englewood Cliffs, NJ: Prentice-Hall, 1972). Šio vei- 
kalo pirmaraštis vokiečių kalba pasirodė jau 1948 metais. Tuo tarpu G. 
von Rad linksta pabrėžti Jahvisto, įkvėptojo Penkiaknygės istoriko-teologo, 
kūrybingumą Saliamono amžiuje. Žr. Form-critical Problem of the Penta- 
teuch and Other Essays (New York, NY: McGraw-Hill, 1966), p. 1-78. Von 
Rad pažiūros santrauka yra jo veikale Genesis (Philadelphia, PA: West- 
minster, 1961), p. 13-30. 

JAHVISTO IšGANYMO ISTORIJA 


Monarchinė santvarka iš esmės pakeitė Sandoros 
bendriją ir jos visuomeninius poreikius. Prieš tai Sando- 
ros bendrija rėmėsi Giminių lyga. Per šimtmetį su puse 
lygos santvarka davė bendrijos visuomenei vienybę ir tar- 
pusavę užuovėją. Tačiau Giminių lyga nebuvo pajėgi spir- 
tis prieš ankstyvojo geležies amžiaus poveikius. Monar- 
chinė santvarka buvo nauja pradžia. 


Dovydas ir Saliamonas pradėjo burti Sandoros bend- 
riją apie naują ašį — karališką Jeruzalės miestą. Jeruza- 
lėn buvo perkelta Sandoros Skrynia, o pati Pažado Žemė 
buvo padalinta į dvylika karaliui pavaldžių administraci- 
nių vienetų. 

Ši permaina buvo didelė naujovė. Nenuostabu, kad 
ji buvo sutikta šnairomis tarp Giminių lygos puoselėtojų, 
linkusių palaikyti trūks plyš senus papročius ir seną san- 
tvarką. Tačiau permaina ėmė skverbtis ir į žodinį tikėji- 
mo kraitį. Sandoros bendrija per keletą kartų jau buvo 
davusi jam nusistojusią išraišką. Perėjimas iš Giminių 
lygos į monarchiją palietė pačią Sandoros bendrijos san- 
tykio su Dievu sampratą. Siloė, centrinė Giminių lygos 
šventovė, buvo pelenuose, — bendroji šventovė, kuri kas- 
met suburdavo izraeliečių gimines atnaujinti Sandorą su 
Jahve ir iš naujo išgirsti įpareigojamą pasakojimą apie 
nuostabius Dievo darbus, buvo dingusi. Su monarchija 
pradėjo keistis izraeliečių religinio gyvenimo poreikiai. 
Vietoje Giminių lygos šventovių atsirado monarchijos 
Šventykla Jeruzalėje. Sandoros bendrija buvo mokoma 
jaustis karališka valstybe su valstybine Šventykla. Tikėji: 
mo savimonė buvo tarpduryje. Žengti per slenkstį į ateitį 
tik su Giminių lygos žodiniu tikėjimo kraičiu nebuvo pa- 
kankama. Ar gali senoji Sandoros savimonė sužėrėti pras- 
me, tinkančia karališkos valstybės naujumui? Atsakymą 

į šį klausimą davė įkvėptasis išganymo istorijos autorius 
Jahvistas. 


Išganymo istorija: atsakymas naujovei. Peržengti 
slenkstį tarp žodinės ir rašytos išganymo istorijos ryžosi 
Jahvistas.“? Kaip jau matėme, jo asmeniškas vardas nėra 
mums žinomas. Tačiau jo dalis Penkiaknygėje rodo jį 
buvus vienu iš kūrybingiausių įkvėptų Senojo Testamento 
autorių. 

Dovydo amžius buvo iškilus. Tautinio Dovydo am- 
žiaus iškilumo skatinamas, Jahvistas įžvalgiai parodė, kad 
izraeliečių tikėjimo kraitis turi likiminę reikšmę naujajai 
visuomenės santvarkai“? Pasinaudodamas žodiniu tikėji- 
mo kraičiu — Sandoros bendrijos atminties lobynu, jis 
sukūrė išsamią rašytą išganymo istoriją. Lig šiol Sando- 
ros bendrijos savimonė dar nebuvo turėjusi nuoseklaus 
pasakojimo raštu apie išganymą, jungiantį padriką me- 
džiagą — didesnius ir mažesnius vienetus į rašytinį pasa- 
kojimą apie žmoniją bėdoje ir Dievo rūpestį žmonija nuo 
Kūrinijos pradžios iki įėjimo į Pažado Žemę. 

Jahvistas buvo įkvėptas autorius. Svarbu neišleisti iš 
minties, kad jis buvo saistomas daugelio varžių. Nūdienis 
autorius — poetas ar teologas naudojasi didele laisve — 
Jahvistas neturėjo laisvės sukurti izraeliečių tikėjimo tu- 
rinio. Tikėjimo turinys pasiekė jį per izraeliečių tikėjimo 
kraitį, kuriuo buvo gyvenama. Pati tikėjimo kraičio šer- 
dis buvo glaustai išreikšta taip vadinamuose trumpuose 
istoriniuose tikėjimo išpažinimuose (Įst 6,20-25; 26,5-9; 
Joz 24,2-13). Jahvistas juose atrado Dievo rūpesčio žmo- 
gumi apybraižą: įžanginį protėvių amžių, Išėjimo įvykį, 


22 Žr. Rakto į Senąjį Testamentą pirmąją dalį — II ir X skyrius. 
28 Šv. Knygų įkvėpimas nėra atsajus dalykas. Istoriniai veiksniai — 
lūžiai ir Dievo bendrijos poreikiai sudaro Šv. Rašto įkvėpimo istorinį foną. 

vedimą per dykumą ir Kanaano žemės užkariavimą.“* Šios 
pagrindinės izraeliečių savimonės gijos jau buvo suaustos 
į žodinę sakmę Giminių lygos amžiuje. Todėl Jahvištui 
nereikėjo pradėti iš naujo. Aišku, suprasdamas praeities 
įvykius naujų poreikių šviesoje, Jahvistas turėjo skaitytis 
ir su tikėjimo bendrijos savimone bei jos turiniu.“ 


Kaip Jahvisias rašė išganymo istoriją? Jahvisto am- 
žiuje buvo daug pasakojimų apie praeitį: Išėjimą iš Egip- 
to, Jahvę ir jo Tautą, Jahvę ir pasaulį. Vieni pasakojimai 
buvo savarankiški, o kiti priklausė pasakojimų ciklams. 
Kai kurie jų izraeliečių visuomenėje jau buvo vispusiškai 
namie, o kiti dar tebenešiojo skolinių bruožus. Sandoros 
tikėjimo šviesoje Jahvistas davė šiai medžiagai apie pra- 
eitį naujus literatūrinius ir teologinius rėmus. Jam nerū- 
pėjo pasakojimus taisyti — pritaikyti savo teologinei gal- 
vosenai. Tiesą pasakius, jis nevengė palikti senovės bruo- 
žų pasakojimuose, kuriuos panaudojo savo išganymo is- 
torijoje. Pavieniai pasakojimai, skaitomi atskirai, ir da- 
bar tebeatspindi senovės bruožus. Pavyzdžiu galima imti 
pasakojimą apie Dievo sūnų vedybas (Pr 6,1-4) ir Ba- 
belio bokštą (Pr 11,1-9). Paties Jahvisto teologinė gal- 
vosena yra grakšti. Užuot taisęs praeities lobyną, jis išti- 
kimai jį perduoda. Tačiau tai daro savo grakščiame teo- 
loginiame ir literatūriniame kontekste. Norint deramai 
suprasti Jahvisto kūrybiškumą ir gilumą, reikia susipa- 
žinti su jo išganymo istorijos rėmais — kontekstu. Tik 
tada pavieniai pasakojimai sužėri nauja reikšme, kurią 
jiems duoda grakštusis Jahvisto išganymo istorijos kon- 
tekstas. 


24 Plačiau rašo G. von Rad, Genesis, p. 13-31. Taip pat P. F. Ellis, 
The Yahuist..., p. 87-88. į 

25 Žr. H. W. Wolff, “The Kerygma of the Yahwist“, Interpretation 
20(1966) 131-158, 

Nuo pasaulio Kūrimo! Jahvisto išganymo istorija 
švyti negirdėtų naujumu. Jis buvo pirmasis Senojo Tes- 
tamento įkvėptas autorius sujungti pasakojimą apie Išėji- 
mą iš Egipto ir Sinajaus Sandorą su pasakojimais apie 
žmonijos priešistorę (Pr 2,4b-11,32). Vadinasi, jis pa- 
vaizduoja istorinį Dievo užmojo dramos vyksmą nuo pa- 
saulio Kūrimo iki Kanaano žemės užkariavimo. 

Palyginimo dėlei sugretinkime Jahvisto išganymo is- 
toriją su tikėjimo išpažinimų apybraiža, kurią jau ne sykį 
minėjome: Įst 26,5-9. Jahvisto išganymo istorija yra plati 
ir išsami, o tikėjimo išpažinimų apybraiža trumputė. Joje 
glaustai atpasakojama praeitis nuo Išėjimo iš Egipto iki 
Kanaano žemės paveldėjimo. Tik prabėgomis teužsimena- 
ma apie protėvių laikotarpį: “Mano protėvis buvo kla- 
joklis aramietis“' (Įst 26,5) — užuomina apie Jokūbo ry- 
šius su Aramu, arba Sirija. Tuo tarpu Pradžios knyga pro- 
tėviams skiria 38 skyrius (Pr 12-50). Tikėjimo išpaži- 
nimų apybraižoje nieko nesakoma apie buvojimą prie 
Sinajaus (Horebo) kalno (Iš 19-Sk 10). Nėra joje nė 
mažiausios užuominos apie Kūrimą, Rojų, Tvaną, Babe- 
lio bokštą (Pr 2,4b-11,32). Lengva matyti didelį skirtu- 
mą tarp glaustai išreikštos Izraelio istorijos tikėjimo iš- 
pažinimuose ir išsamaus jos išplėtimo Penkiaknygėje, 
kurią nūdien skaitome. Daugiausia šis išsamus išganymo 
istorijos išvystymas yra įkvėptojo Jahvisto nuopelnas. Jo 
dėka seni pasakojimai, perimti iš praeities lobyno, ne tik 
išlaikė pirmaprades spalvas, bet ir sušvito reikšme dabar- 
čiai. Tai Jahvistas padarė, nudulkindamas nuo pasakoji- 
mų klodus dulkių ir tik perleisdamas pasakojimus per 
tikėjimo prizmę naujų poreikių šviesoje. 


26 Pr 1,1-2,4a skaitinys irgi pasakoja apie Kūrimą. Bendra Penkia- 
knygės tyrėjų nuomone, Šis skaitinys priklauso Kunigų šaltiniui. Apie jį 
bus kalbama Rakto į Senąjį Testamentą trečioje dalyje, I skyriuje. 

Jahvisto istorijos samprata. Jahvistas kūrė savo iš- 
ganymo istoriją, eidamas iš dabarties atgal į praeitį. Jo 
dabartis buvo Jungtinės Izraelio karalystės amžius. Jah- 
vistui rūpėjo atpažinii ir išreikšti istorinę patirtį, subū- 
rusią izraeliečius į išganymo bendriją. Istorinėje patirtyje 
Jahvistas apčiuopė tris ryškius laikotarpius. Juos galima 
išryškinti brėžiniu: 


Iš dabarties į praeitį: 


Pim—L————L ———— si — 


TREčIASIS  ANTRASIS PIRMASIS JAHVISTO 

ŽINGSNIS ŽINGSNIS ŽINGSNIS ISTORINĖ 

Į PRAEITĮ: Į PRAEITĮ: ] PRAEITĮ: DABARTIS: 

LIKIMINIO ĮŽANGA I LIKIMINIS SALIAMONO 

ĮVYKIO LIKIMINĮ ĮVYKIS AMŽIUS 

PRIEŠISTORĖ IVYKI — 

IR ŽMONIJA PROTĖVIAI 

Pr 2-11 Pr 12-50 Iš 1-18 Numanu iš 

Sk 10-34 Jahvisto 

išganymo 
istorijos 
turinio ir 
išraiškos 

Pasakojimai Pasakojimai Sandoros 

apie apie bendrijos 

Kūrimą, Abraomą, istorija 

Rojų, Izaoką, nuo Išėjimo 

Nuodėmės ir Jokūbą ir iš Egipto 

Išganymo Juozapą — iki Pažado 

pradžią, Sandoros Žemės 

Tvaną, bendrijos užkariavimo 

Babelio protėvius 

istorinio 


bokštą 

Dievo užmojo 


staklėse 


Jahvistas buvo įkvėptas rašyti išganymo istoriją Sa- 
liamono amžiuje. Norėdamas duoti dabarčiai tikėjimu 
paremtą kryptį, jis išryškino Išėjimo iš Egipto — likimi- 
nio Įvykio reikšmę. Tai padarė išsamiu Išėjimo įvykio 
atpasakojimu, skirdamas daug vietos klajonėms po dyku- 
mą, bėglių murmėjimui bei maištavimui ir kelionei į Pa- 
žado Žemę — Kanaaną.*" Antruoju žingsniu į pracitį Jah- 
vistas sudarė iš padrikų vienetų ir pasakojimo ciklų apie 
Abraomą, Izaoką, Jokūbą ir Juozapą vieną pasakojimą 
Pažado tema (Pr 12,1-4). Pažado tema jau bus buvusi 
ryški padrikuose pasakojimuose apie protėvius.?* Jahvisto 
išganymo istorijoje protėvių amžius sudaro įžangą, — iš- 
ankstinį ėjimą Pažado Žemėn ir protėvių vaidmenį išga- 
nymo plane, kuris apima visas tautas. Trečiuoju žingsniu 
į praeitį — pasakojimais apie žmonijos priešistorę Jahvis- 
tas duoda išganymo istorijai visuotinumo požiūrį. Taigi 
išganymo istorija liečia ne tik Izraelį — Sandoros tautą, 
bet ir visos žmonijos istorinę tragediją bei nuostabų pa- 
šaukimą. 

Jahvistas švyti neįprastu kūrybingumu, o jo išgany- 
mo istorija — įraštintas pasakojimas apie žmogų bėdoje 
ir Dievą, kuris išgano žmogų, yra nepaprastas rašinys. 
Giminių lygai žlugus ir Saliamono apšvietai grasinant 
tikėjimo kraičiui, Jahvistas atskleidė tėvų tikėjimo pras- 
mę ir reikšmę savo istorinei dabarčiai. Jahvisto išganymo 
istorijos sąrangoje Mozės amžius yra likiminis. Todėl 
įvykiai, susiję su išgelbėjimu iš Egipto, klajonėmis po 
dykumą ir Kanaano užkariavimu, sužėri pirmaprade 


27 Kai kurie Penkiaknygės tyrėjai teigia, kad pasakojimas apie Si- 
najaus Sandorą nebuvo pirmykščio pasakojimo dalis, bet buvo Jahvisto 
įjungtas į išganymo istoriją. Pvz. G. von Rad, Genesis, p. 13-24. Žr. Rakto 
į Senąjį Testamentą I, p. 195-197. 

28 Žr. ten pat, p. 96-104. 

prasme ir reikšme. Nuostabių Jahvės darbų atpasakojimu, 
Jahvistas meta iššūkį Izraeliui būti Dievo Tauta — San- 
doros bendrija ir atlikti savo vaidmenį jo žmonijos išga- 
nymo plane. Išeidamas iš šio taško, Jahvistas peržiūri 
visą Izraelio istoriją prieš monarchiją: izraeliečių kovas 
išlikti, pastangas tapti karališka valstybe, miglotą pro- 
tėvių amžių ir hebrajų priešistorę nuo pat Kūrinijos pra- 
džios iki Abraomo pašaukimo (Pr 2,4b-12,1-4). Likimi- 
nio įvykio — Išėjimo iš Egipto ir Sinajaus Sandoros švie- 
soje visa praeitis tampa kelionė į ateitį. Šios įžvalgos 
padedamas, Jahvistas duoda padrikiems pasakojimams 
apie praeitį jungtį ir dramišką išraišką raštu. Be abejo, 
Jahvisto išganymo istorija buvo stiprioje anuometinės 
izraeliečių tautinės savimonės įtakoje. Dovydas iškilia 
politine sėkme buvo vispusiškai apvaldęs Kanaaną — 
Pažado Zemę. Pavergdamas kanaaniečius, filistinus, moa- 
biečius, ammoniečius, aramiečius (sirus), edomiečius“" 
ir amalekiečius — tautas, vaidinusias didelį vaidmenį 
Jahvisto išganymo istorijoje (2 Sam 8,1-14), Dovydas 
padarė Kanaaną tikra izraeliečių Žeme. Pareikšdamas, 
kad Dievas žadėjo Abraomui: “Aš padarysiu iš tavęs di- 
delę tautą. .*? (Pr 12,2), Jahvistas teigia, kad Dievo pa- 
žadas tikrai vyksta Dovydo ir Saliamono amžiuje. Nors 
Giminių lyga ir žlugo, — su ja dingo ir Sandoros bendri- 
jos visuomeninis paprastumas, — Jahvistas rašo su įsiti- 
kinimu, kad Jahvė duos savo tautai garbingą ateitį. Ji, 
anot Jahvisto, jau dabar prasideda! 


29 Pr 27,39-40 skaitinys užsimena apie Edomo pavergimą ir jo vėlesnį 
sukilimą prieš izraeliečius. Pagal 2 Sam 8,12-14, Dovydas pavergė Edomą, 
bet Edomas sukilo prieš Izraelį Saliamonui valdant (1 Kar 11,14-22). Edo- 
mo pavergimas padeda datuoti Jahvisto išganymo istoriją Saliamono am- 
žiuje. Jahvistas negali būti vėlesnis negu Saliamono amžius, nes nieku ne- 
užsimena apie Jungtinės karalystės suskilimą, kuris įvyko po Saliamono 
mirties 922 m. prieš Kristų. Žr. P. F. Ellis, The Yahwist..., p. 40-42. 

Jahvisto išganymo istorija tapo norminiu veiksniu 
vėlesnei Dievo įkvėptai raštijai apie likiminį Įvykį. II- 
gainiui ir kiti įkvėpti istorikai-teologai ryžosi iš naujo per- 
aiškinti praeitį, norėdami padėti Sandoros bendrijai įsi- 
minti Dievo užmojį ir savo vaidmenį naujų karių porei- 
kiuose. Jahvisiu sekė Elohistas““, rašydamas kitą išgany- 
mo istorijos pasakojimą su dėmesiu Izraelio — Šiaurinės 
karalystės poreikiams. Elohistinis pasakojimas yra nuo- 
trupų lipinys ir neturi visuotinio požiūrio, kuris yra taip 
ryškus Jahvisto išganymo istorijoje. Tačiau abi išganymo 
istorijos — pasakojimai apie Dievo išganymo užmojį yra 
vienas kitam labai artimi. Kartkartėmis net neįmanoma 
juos vieną nuo kito aiskirti. Todėl Penkiaknygės tyrėjai 
ne sykį ir kalba apie senąjį izraeliečių epą — sakmę: JE 
(Jahvistinį-Elohistinį). Dar vėliau, izraeliečių karališkai 
valstybei žlungant, įkvėptas Deuteronominis istorikas pa- 
rašė kitą istorinį rašinį, paremtą Pakartoto Įstatymo kny- 
gos teologiniu požiūriu: klusnumas veda į gerovę — ša- 
lom, o neklusnumas — į bėdą (D). Deuteronominei iš- 
ganymo istorijai buvo itin svarbu pabrėžti, kad Jahvė iš- 
gelbėjo savo Tautą iš Egipto nelaisvės ir sudarė su ja San- 
dorą prie Sinajaus kalno. Pagaliau, izraeliečių valstybei 
žlugus, Kunigiškasis Penkiaknygės autorius (P)“' parašė 
dar vieną Dievo santykių su savo Tauta istoriją. Jis, kaip 
ir Jahvistas, pradėjo su Kūrimu (Pr 1,1-2,4a) ir įjungė 
į savo išsamią išganymo istoriją senąjį izraeliečių Jahvis- 
tinį- Elohistinį (JE) pasakojimą. 

Būdinga, kad visi šie teologai-istorikai nenukrypsta 
nuo Jahvisto išganymo istorijos metmenų. Aišku, kad met- 
menys turi savo šaknis pačioje Sandoros tikėjimo šerdyje. 


30 Žr. Žemiau. 
31 Žr. Rakto į Senąjį Testamentą pirmąją dalį, II skyrių. 

Nenuostabu tad, kad teologinė Jahvisto įtaka ir yra taip 
ryški visoje Penkiaknygėje bei visame išganymo istorijos 
užrašyme. 


JAHVISTO ISTORIJOS TEOLOGIJA 

Jahvistui praeities įvykiai nėra vien tik įvykiai. Nū- 
dienis istorikas ar archeologas tuo pirmiausia domisi. 
Jahvistui rūpi mesti iššūkį tikėti Dievą, kurio užmojį ir 
veiklą apreiškia Izraelio istorijos įvykiai. Imdamas Išėji- 
mą iš Egipto savo išganymo istorijos atramos tašku, jis 
supynė į vieną rašytinį pasakojimą dalį pasakojimų, ku- 
riuos dabar skaitome Pradžios, Išėjimo iv Skaičių kny- 
gose.?? 

Išėjimas iš Egipto Jabvisto išganymo istorijos są- 
rangoje apreiškia visos žmonijos istorijos prasmę. Jahvis- 
tui Jahvė- Dievas yra visos istorijos Viešpats. Savo įsiti- 
kinimą Jahvistas patvirtina teigimu, kad Enošas (Enoš), 
— Adomo vaikaitis, — pradėjo garbinti Jahvę pačioje 
istorijos pradžioje (Pr 4,26) .** 

Jahvisto istorijos teologiją išryškina jo išganymo is- 
torijos tematinė jungtis. Ji patraukia dėmesį savo visuoti- 
numu. Nuo išganymo istorijos pradžios iki galo ji pasa- 
koja apie žmonijos patirtį ir jos gelmes su svarba dabar- 
čiai. Jahvisto tematinė jungtis sunkte persunkia pavienius 
pasakojimus, surišdama juos į nuoseklų ir išsamų pasa- 
kojimą apie visuotinę žmonijos būklę — nuodėmę ir vi- 
suotinį Dievo rūpestį žmonija — išganymą. Jahvisto iš- 
ganymo istorijos pasakojimai skaitytini su šia tematinės 
jungties mintimi. 


32 Jahvisto išganymo istorijos apybraižą turi P. F. Ellis, The Yah- 
wist..., p. 42-50. Be to, M. Noth A History of the Pentateuchal Tradi- 
tions ... papildyme, ir W. Harrelson, Interpreting the Old Testament (New 
York, Holt, Rinehart and Winston, 1964) priede. 

33 Žr. Rakto į Senąjį Testamentą pirmąją dalį, p. 138-143. 

Penkiaknygės tyrėjai nesutaria vienbalsiai apie Pra- 
džios, Išėjimo ir Skaičių knygų medžiagą, priklausančią 
Jahvisto išganymo istorijai. Tačiau Jahvisto tematinė 
jungtis — visuotinumo požiūris, surišdamas padrikus pa- 
sakojimus į nuoseklią ir išsamią istoriją, yra pakankamai 
ryškus ir įgalina ją skaityti kaip ištisinį pasakojimą. 


JAHVISTO IšGANYMO ISTORIJOS APYBRAIŽA3+ 
Norint tiksliau įvertinti ir giliau įsiminti Jahvisto iš- 
ganymo istoriją, pravartu turėti prieš akis jos apybraižą. 
Išganymo istorijos tematinė jungtis paaiškėja iš jos turi- 
nio ir išraiškos. Apskritai, ji pasakoja apie nuostabius 
Dievo darbus — užmojį ir veiklą Izraelio istorijoje. Pa- 
sakojimo turinys ir išraiška rodo, kad Jahvistas nori pa- 
mokyti savo skaitytoją apie Dievą, Istorijos Viešpatį, apie 
įvykių prasmę Sandoros bendrijai ir mesti iššūkį būti 
ištikimam Sandorai su Dievu. 
Išganymo istorijos apybraiža turi tris ryškias dalis: 
1. Priešistorę (Pr 2,4b-11,32). 
2. Protėvių sakmę (Pr 12-50). 
3. Likiminio įvykio — Išėjimo iš Egipto ir Sinajaus 
Sandoros istoriją (Išėjimo ir Skaičių knygų dalys). 
Apybraiža norima atkreipti dėmesį į Jahvisto išga- 
nymo istorijos tematinę sąsają, vedamąją mintį ir prana- 
šišką ženklumą ateičiai. 
PIRMOJI DALIS: PRIEšISTORĖ (PR 2,4b-11,32) 


1. Pasakojimas apie Kūrimą ir Rojų (Pr 2,4b-25): 
Tematinė sąsaja: 
a. Jahvės gerumas žmonijai. 
b. Jahvė — derlingumo Viešpats. 
c. Jahvės sandora su žmonija. 


34 Ž. P. F. Ellis, op. cit., p. 44-50. 


4] 

2. Pasakojimas apie Puolimą ir Nuodėmeę 


(Pr 3,1-24): 
Tematinė sąsaja: 
a. Nuodėmė, bausmė, atleidimas. 
b. Jahvė, o ne žaltys, yra derlingumo Viešpats. 
c. Jahvė pažada žmonijai pergalę prieš žaltį. 
Ženklumas ateičiai: Pr 3,15 
“Aš padarysiu, 
kad tu ir moteris nekęsite vienas kito; 
jos palikuoniai ir tavo palikuoniai 
bus visuomet priešai; 
jos palikuonis sutraiškins tau galvą, 
o tu įkąsi jam į kulnį". 


. Pasakojimas apie Kainą ir Abelį (Pr 4,1-16): 


Tematinė sąsaja: 
a. Nuodėmės banga. 
b. Nuodėmė, bausmė, atleidimas. 
c. Jahvė yra derlingumo Viešpats. 
Ženkli išraiška: Pr 4,11 
Kainas “prakeiktas"", t.y. nuodėmės “atitolin- 
tas" nuo Dievo. 


„ Dievo sūnų ir žmonių dukrų nuodėmė — Tvano 


priežastis (Pr 6,1-9,29) ; 
Tematinė sąsaja: 
a. Nuodėmė, bausmės, atleidimas. 
b. Jahvė yra derlingumo Viešpats. 
c. Nuodėmės banga. 
d. Jahvės sandora su Nojumi. 
Ženklumas ateičiai: Pr 9,25-27 
“ “Prakeikimas Kanaanui! Jis bus vergas savo 
broliams". Jis pridėjo: “Pagarbintas Jahvė, Še- 
mo Dievas! Tebūnie Kanaanas Šemo vergas! 


——————————— —-—— 


Tepadaugina Dievas Jafetą, — tegyvena jo pa- 
likuoniai Semo palapinėse, o Kanaanas tebūnie 
jo vergasU " 


5. Dėmesys Šemo kilmei ir kartų sekai (Px 10,8-19. 
21.24-30; 11,28-30) : 
Svarbieji vardai: Šemas ir Heberis (Pr 10,21.24- 
25); Tera, Abramas““, Nahoras, Haranas (Pr 11, 
28-30). 


6. Babelio bokštas ir Abramo pašaukimas (Pr 11, 
1-9; 12,1-3): 
Tematinė sąsaja: 
a. Nuodėmė, bausmė, atleidimas. 
b. Pažadas Abraomui. 
c. Abraomo palikuonių išrinkimas. 
Ženklumas ateičiai: Pr 12,2-3 
“Aš padarysiu iš tavęs didelę tautą; laiminsiu 
tave ir išaukštinsiu — tu būsi palaiminimas. Aš 
laiminsiu. tuos, kurie tave laimina; aš prakeik- 
siu, tuos, kurie niekina tave. Visos žemės gimi- 
nės laikys save laimingomis dėl tavęs". 


85Vardas Abramas — Ab ram. yra sudėtinis: ab — tėvas ir ram — 
garbingas, išaukštintas. Šiuo vardu pabrėžiama asmens orumas ir kilnumas. 
Abramas paženklina tikėjimo protėvį išganymo istorijos pradžioje (Pr 11, 
26-17,4). Vėliau Abramo vardą pakeičia Abraomas. Vardo etimologinė 
prasmė paaiškinama Pr 17,4-5: Dievas, sudarydamas sutartį — sandorą su 
Abramu, jo — Abramo vardą pakeičia į Abraomą — “Tėvą daugelio tautų". 
Taigi Abraomo vardas liudija visuotinį Dievo išganymo pažado bruožą. Ta- 
čiau filologiškai Abraomo vardo aiškinimas nėra tikslus. Jahvistas baigia 
išganymo istorijos priešistorę su išganymo pažadu per Abramą. Be Abramo 
pašaukimo — nuodėmės-bausmės-atleidimo sąsaja pasakojime apie Babelio 
bokštą lieka neišbaigta. Abramo pašaukimas duoda išganymo požiūrį ant- 
Tajai išganymo istorijos daliai. 

ANTROJI DALIS: PROTĖVIŲ SAKMĖ (PR 12-50) 


„ Abramas pastato pavojun Pažadą (Pr 12,4a.6- 
20): 
Tematinė sąsaja: 
Jahvė nugali visas kliūtis. 
Ženklumas ateičiai: Pr 12,7 
“Tavo palikuoniams aš duosiu šią Žemę“. 


„ Abramas daro pavojų Pažadui, leisdamas Lotui 
rinktis Žemę (Pr 13,1-5.7-10.13-18): 
Tematinė sąsaja: 
Jahvė nugali visas kliūtis. 
Ženklumas ateičiai: Pr 13,14-17 
“Visą Žemę, kurią tik užmatai, aš duosiu tau 
ir tavo palikuoniams amžinai“. 


„ Melchizedekas palaimina Abramą (Pr 14,1-24): 
Tematinė sąsaja: 

Jeruzalė įteisinama kaip Dievo miestas. 
Ženkli išraiška: Pr 14,20 

“ Palaimintas". 


„ Sandora su Abramu (Pr 15,1-2a.3b-4.6-12.17- 
21): 
Tematinė sąsaja: 

Jahvė patvirtina savo Pažadą sandoromis. 
Ženklumas ateičiai: Pr 15,18 

“Tavo palikuoniams aš duosiu šią Žemę“. 


„ Išmaelis, Hagaros sūnus, nėra Pažado vaikas (Pr 
16,1-2.4-14) : 
Tematinė sąsaja: 
Jahvė nugali visas kliūtis. 
Ženklumas ateičiai: Pr 16,11-12 


10. 


„ Saros senatvė nekliūtis Pažadui vykdyti (Px 18, 


1-18): 
Tematinė sąsaja: 
Jahvė nugali visas kliūtis. 


„ Abraomo užtarimas negali išgelbėti sodomiečių, 


kurie garbina derlingumo dievus (Pr 18,16-19, 

29): 

Tematinė sąsaja: 
Derlingumo religijos pasmerkimas. Abraomas, 
o ne derlingumo religijos sekėjai, yra palaimi- 
nimas tautoms. 

Ženklumas ateičiai: Pr 18,18 
“Argi aš slėpsiu nuo Abraomo tai, ką darysiu, 
žinodamas, kad Abraomas taps didele tauta, ir 
tautos laikys save laimingomis dėl jo?“. 


„ Moabiečių ir ammoniečių kilmė (Pr 19,20-38): 


Tematinė sąsaja: 
Derlingumo religijos pasmerkimas. 


„ Izaoko, Pažado vaiko, auka (Pr 22,1-19): 


Tematinė sąsaja: 
Bandymas Abraomo tikėjimui. Ar Jahvė yra 
pajėgus nugalėti visas kliūtis savo užmojui iš- 
ganyti? 

Ženklumas ateičiai: Pr 22,17-18 
“Aš apipilsiu tave palaima ir padarysiu tavo 
palikuonius gausius kaip dangaus žvaigždes... 
Visos žemės tautos laikys save laimingomis, nes 
tu buvai klusnus“. 


Izaoko ir Rebekos vedybos (Pr 24,1-67): 
Tematinė sąsaja: 
Derlingumo religijos pasmerkimas. 
Izaokas negali vesti kanaanietės. 

11. 


12. 


13. 


14, 


Jokūbas — Pažado vaikas (Pr 25,1-6.11b.18.21- 
34): 
Tematinė sąsaja: 
a. Jahvė nugali kliūtį: bevaisė Rebeka pagimdo 
dvynius. 
b. Antragimio išrinkimas. 
Ženklumas ateičiai: Pr 25,23 
“Dvi tautos yra tavo įsčiose, — tavo vaikai bus 
dvi varžovės tautos. Viena tauta valdys kitą, — 
vyresnysis tarnaus jaunesniajam“. 


Izaokas sudaro pavojų Rebekai ir Pažadui (Pr 

26,1-14): | 

Tematinė sąsaja: 
Jahvė nugali visas kliūtis savo užmojui išga- 
nyti. 

Ženklumas ateičiai: Pr 26,2-5 
“tau ir tavo palikuoniams. .. aš duosiu vi- 
sas šias žemes. ..; ir visos pasaulio tautos lai- 
kys save laimingomis dėl tavo palikuonių. . * 


Pažado atnaujinimas Izaokui prie Beeršebos (Pr 
26,15-33): 
Tematinė sąsaja: 
Izaoko palikuonio išrinkimas. 
Ženklumas ateičiai: Pr 26,24 
“.. „aš tave laiminsiu ir padauginsiu tavo pa- 
likuonius'*. 


Jokūbas gauna palaiminimą (Pr 27,1-45): 
Tematinė sąsaja: 

a. Antragimio išrinkimas. 

b. Palaiminimas ir prakeikimas. 
Ženklumas ateičiai: Pr 27,29.40 

“Tetarnauja iau tautos... Būk savo brolių val- 


15. 


16. 

dovas... Tebūnie prakeiktas ias, kuris tave 
keikia; tebūnie palaimintas tas, kuris tave lai- 
mina" 

“Gyvenime neapsieisi be kardo ir tarnausi savo 
broliui. Kai atgausi laisvę, nusikratysi jo jun- 
gą nuo savo sprando“. 


Pažadas Jokūbui atnaujinamas prie Betelio (Pr 
28,10-22): 
Tematinė sąsaja: 
Jokūbo palikuonio išrinkimas. 
Ženklumas ateičiai: Pr 28,13-14 
“. „ „aš duosiu tau ir tavo palikuoniams Žemę". 


Jokūbo žmonos ir dvylika sūnų Harane (Pr 29,1- 
31,54): 
Tematinė sąsaja: 

a. Jahvė yra derlingumo Viešpats. 

b. Jahvė įvykdo savo pažadus. 


Jokūbas, neatsižvelgdamas į Esau priešiškumą, 
grįžta Pažado Žemėn (Pr 32,4-33,18a): 
Tematinė sąsaja: 
„Jahvė nugali visas kliūtis savo užmojui išganyti. 
ZŽenklumas ateičiai: Pr 32,28-29 
“Tavo vardas nebus nuo šiol Jokūbas, bet Izra- 
elis; kadangi buvai stiprus prieš Dievą, nugalė- 
si žmones“. 


Dinos išprievartavimas ir Simeono, Levio ir Reu- 
beno nusikaltimas (Pr 34,1-31; 35,21-22): 
Tematinė sąsaja: 
Paruošiama Judo, ketvirtagimio Jokūbo sūnaus, 
išrinkimui vietoje pirmagimio Reubeno, antra- 
gimio Simeono ir trečiagimio Levio (žr. Pr 49, 
2-12). 

19. Judas ir Tamara (Pr 38,1-30): 
Tematinė sąsaja: 
a. Derlingumo — gamtos religijos pasmerkimas. 
b. Genealoginis Dovydo dinastijos įteisinimas. 
c. Antragimio Judo sūnaus, gimusio iš Tamaros, 
išrinkimas. 
20. Juozapo sakmė (Pr 37-50): 
Tematinė sąsaja: 
a. Nuodėmė, bausmė, atleidimas. 
(Juozapo broliai). 
b. Jahvė yra Istorijos Viešpats. 
(Tai šen, tai ten, bet ypatingai Pr 45,5-8). 
c. Palaima tautoms — Egiptui. 
(Pr 47,13-26). 
d. Antragimio išrinkimas. 
(Pr 48,8-22; 49,2-12). 
e. Genealoginis Dovydo dinastijos įteisinimas 
(Pr 49,8-12). 
Ženklumas ateičiai: Pr 37,5-11; 45,7; 48,21; 49, 
8-12 
“ [Mačiau sapnel jūsų gubos apsupo mano gu- 
bą ir nusilenkimu pagerbė manąją gubą. . . LKi- 
tame sapne mačiau! saulę, mėnulį ir vienuolika 
žvaigždžių nusilenkimu pagerbiančius mane“. 
“Dievas pasiuntė mane pirm jūsų Lį Egiptąl 
užtikrinti jums ateitį [likutį] ir išgelbėti jūsų 
gyvybę neįprastu būdu“. 
“Tada Izraelis LJokūbasl pareiškė Juozapui: 
“Štai, kaip matai, aš esu prie mirties. Bet Die- 
vas bus su tavimi ir parves tave į tavo tėvų 


Žemę". 
“Judai, tavo broliai didžiuosis tavimi . .. Skept- 
ras nepereis iš Judo rankų ... iki ateis Tas, Ku- 


riam jis priklauso, — Kuriam paklus tautos. . J? 


TREčIOJI DALIS: LIKIMINIS ĮVYKIS-SANDORA 
1. Priespauda Egipte (Iš 1,8-12.22). 
.„ Pirmieji Mozės, išgelbėtojo, gyvenimo metai (Iš 
2,1-23). 
„ Mozės pašaukimas (Iš 3,1-4,31): 
„Dievas įvykdo savo Pažadą. 
ZŽenklumas ateičiai: Iš 3,8.17-22 
“Aš noriu išgelbėti juos iš egiptiečių rankų ir 
išvesti juos iš anos žemės į Žemę..." 
„ Mozė pas Faraoną (Iš 5,1-6,1): 
Tematinė sąsaja: 
Jahvė nugali visas kliūtis savo užmojui išganyti. 
„ Egipto nelaimės — Dievo rykštės (Iš 7,4-11,8): 
Tematinė sąsaja: 
Jahvė yra Istorijos Viešpats. 


6. Praėjimo šventės auka (Iš 12,21-23). 


„ Dešimtoji nelaimė, Išėjimas iš Egipto, perėjimas 
per Jūrą (Iš 12,29-39; 13,20-22; 14,5-7.10-14. 
19-21.24-25.27.30-31; 15,1-8): 

Tematinė sąsaja: 

a. Jahvė yra Istorijos Viešpats. 
b. Jahvė įvykdo savo Pažadą. 

„ Nuo Jūros iki Sinajaus kalno (Iš 15,22-25a; 16, 

4-5.28-31.35; 17,1-16; 19,2): 

Tematinė sąsaja: 

Jahvė nugali visas kliūtis savo užmojui išganyti. 

„ Jahvės Sandora su Izraeliu ant Sinajaus kalno (Iš 

19,10-20; 24,12-15a; 34,1-5.10.14-28) : 

Tematinė sąsaja: 

Izraelio išrinkimas. 


Jahvė įvykdo savo Pažadą. 

10. Nuo Sinajaus kalno link Kadešo oazės (Sk 10,29- 
16,34 skaitiniuose tai šen, tai ten): 
Tematinė sąsaja: 
a. Izraelis teikia palaimą (pasakojimas apie 
Hobabą — žr. Sk 10,29-32). 
b. Nuodėmė, bausmė, atleidimas: pasakojimai 
liudija Izraelio nepajėgumą pasitikėti Jahve 
(Sk 11,1-3: maištas prie Taberah — vieto- 
vėje, vardu “ Gaisras"; Sk 11,4-34: maištas 
prie Kibrot-Haitaavah — vietovėje, vardu 
“Troškimų kapinės“; Sk 12,1-16: Miriamos 
ir Aarono maištas prieš Mozę; Sk 13,17-33; 
14,1.4.11-25.39-45: maištas Pažado Žemės 
pasienyje; Sk 16,1b-2.12-15.25-34: Datano 
ir Abiramo maištas prieš Mozę). 


11. Nuo Kadešo oazės link Moabo lygumų (Sk 20.1b. 
14-21; 21,1-3.4b-9.12-35) : 
Tematinė sąsaja: 
a. Nuodėmė, bausmė, atleidimas (Sk 21,4b-9: 
maištas pakeliui į Nendrių jūrą). 
b. Jahvė nugali visas kliūtis savo užmojui išga- 
nyti (pergalės prieš Arado karalių — žr. 
Sk 21,1-3 ir prieš Transjordanijos karalius 
— žr. Sk 21,12-35). 


12. Balaamo pranašystės (Sk 22,1-3; 24,1-25): 
Tematinė sąsaja: 
a. Jahvė nugali visas kliūtis savo užmojui iš- 
ganyti. 
b. Izraelio prakeikti neįmanoma; reikia Izraelį 
laiminti. 
c. Dovydo dinastijos įteisinimas. 
Ženklumas ateičiai: Sk 24,7-9; 24,17-19 
“Jie turės lietaus gausą ir sės drėgnuose lau- 


kuose; jo karalius bus iškilesnis už Agagą ir 
viešpataus visur... Prigludo šuoliui, tykojo lyg 
liūtas, lyg liūtė; kas išdrįs jį suerzinti? Tebūnie 
palaiminti tie, kurie laimina tave, ir tebūnie 
prakeikti tie, kurie tave keikia“. 

“Aš matau jį — bet nedabartyje, aš stebiu jį — 
bet ne iš arti: žvaigždė iš Jokūbo ima vadovau- 
ti, skeptras kyla iš Izraelio .. ?* 


Jahvisio sąsaja ir ženklumas ateičiai. Mūsų skaitoma 
Penkiaknygė yra keleto rašytų šaltinių sampyna““ Jah- 
visto išganymo istorija skiriasi nuo kitų savo tematine są- 
saja ir ženklumu ateičiai. Užtat ji yra skaitytina, kaip 
ištisinis pasakojimas apie žmoniją bėdoje ir rūpesčiu 
švytintį Dievo užmojį išgelbėti žmoniją iš bėdos. 

Likiminis Senojo Testamento Įvykis — Išėjimas iš 
Egipto ir Sinajaus Sandora jau nagrinėti išsamiai?" Su- 
sipažinta ir su įvadu į likiminį Įvykį.“* Dabar visa atida 
kreiptina į Senojo Testamento priešistorę ir jos svarbes- 
niuosius pasakojimus apie pasaulio ir žmonijos pradžią. 
Pasakojimai dramiški, nes vyras ir moteris, iškiliausi 
Dievo kūriniai, ieškodami gyvenimo prasmės Kūrinijoje, 
pasimetė joje ir pateko į bėdą. 


36 Žr. Rakto į Senąjį Testamentą pirmąją dalį, p. 49-77. 
87 Žr. ten pat, p. 119-182. 
38 Žr. ten pat, p. 79-115. 


Ii SKYRIUS 


PRIEŠISTORĖ, 
JAHVĖ 

IR 

ZŽMONIJA 


Jahvė Dievas sukūrė Žmogų 
iš žemės dulkių ir įkvėpė Tį 
gyvybės alsavimu. 

Tokiu būdu Žmogus tapo 
gyvūnų (Pr 2,7) 


Kūrybiškas įkvėptojo Jahvisto įnašas į Penkiaknygę 
yra jo priešistorė. Pradėdamas išganymo istoriją pasako- 
jimu apie hebrajų priešistorę, Jahvistas duoda protėvių 
gyvenimui ir izraeliečių likiminiam Įvykiui visuotinį po- 
būdį ir foną. Per juos Dievas apreiškia savo išganymo 
užmojį ir veiklą visai žmonijai. 

Elohistas, vėlesnis įkvėptas Penkiaknygės istorikas- 
teologas, pradeda tik Abraomu“? Jam stinga Jahvisto iš- 
ganymo istorijos plataus akiračio ir gilios įžvalgos. Jah- 
visto priešistorė žėri įsitikinimu, kad Jahvė — Dievas, 


Skaitymai iš Šv. Rašto: 
Pr 2,4b-4,26; 5,29; 6,1-8; 7,1-5.7-10.12.16b.17b.22-23; 
8,2b-3a.6-12.13b.20-22; 9,18-27; 10,8-19.21.24-30; 11,1-9.28-30. 


Jahvisto išganymo istorijos priešistorė. 


39 Žr. P.F. Ellis, The Men and the Message of the Old Testament 
(Collegeville, MN: Liturgical Press, 31976), p. 59. Pr 15,1-21 yra Jahvisti- 
nio ir Elohistinio Penkiaknygės šaltinių junginys. 

kuris išgelbėjo izraeliečius iš Egipto priespaudos, yra 
visos žmonijos Viešpats. Savo plačiu akiračiu ir gilia 
įžvalga jis savo pasakojimą apie Dievo rūpestį izraelie- 
čiais įrėmuoja į visuotinės istorijos foną — Kūrėjo rūpes- 
tį žmonija nuo pat Kūrimo pradžios. 

Savo išganymo istorijos priešistorei Jahvistas per- 
ėmė tiesioginiu ar netiesioginiu būdu daug Derlingojo 
pusmėnulio — Mesopotamijos ir Kanaano pasakojimų — 
tautosakos“? Pasakojimai apie Kūrimą bei Rojų (Pr 2-3) 
ir pasakojimai apie prieštvaninius ir potvaninius žmoni- 
jos protėvius liudija, kad Jahvistui buvo prieinama, tie- 
siogiai ar netiesiogiai, kaimynų raštija! Kūrimo, rojaus, 
tvano ir žmonijos išgelbėjimo iš sunaikinimo temos buvo 
įvairiopai išreikštos senovės Derlingojo pusmėnulio kraš- 
tų mituose ir legendose. Penkiaknygės tyrėjus labiausiai 
stebina Gilgamešo epas. Jame pasakojama apie legendinį 
karalių, ieškojusį nemirtingumo paslapties pas Utnapišti- 
mą, tvano didvyrį. Gilgamešo epas turi dvylika kyliaraš- 
čiu rašytų molio plokštelių. Vienuoliktoji apima gyvą Ut- 
napištimo pasakojimą apie dievus ir jų užgaidą tvanu 
sunaikinti žmoniją. Esą žmonės per daug triukšmavo, kai 
dievai savo rūmuose valiūkavo. Tačiau Ea, išminties die- 
vas, ryžosi patarti Utnapištimui statyti didelį laivą ir 
priglausti jame visų gyvūnų atstovus. Greitu laiku ėmė 
siautėti tvanas baisiu įtūžimu. Net patys dievai “raitėsi 
iš baimės kaip šunys“, glausdamiesi prie dangaus sienų, 
ir su ašaromis apgailestavo savo užgaidą sunaikinti žmo- 
niją. Septintą dieną tvano tūžimas atslūgo. Utnapištimo 
laivas užplaukė ant Nisiro kalno viršūnės. Praėjus dar 
septynetai dienų, Utnapištimas išleido iš laivo balandį ir 


40 žr. P.F. Ellis, The Yakwist..., p. 87. 

*1 Du pasakojimai yra itin svarbūs: Gilgamešo ėpas ir Enuma eliš 
— Pasakojimas apie Kūrimą. Žr. A. Rubšys, Šv. Rašto kraštuose, p. 108- 
114, 

kregždę, o vėliau, — balandžiui ir kregždei neradus sau- 
sos vietos nutūpti, — varną. Jis rado sausą vieią nutūpti. 
Pagaliau Utnapištimas išlipo iš laivo ir, užkopęs ant kal- 
no viršūnės, paaukojo dievams labai kvapių atnašų. At- 
našų kvapo viliojami, dievai, “lyg musės, spietėsi" apie 
kalną“? Ir Pradžios knygoje rašoma, kad “ Jahvė užuodė 
meilų [aukų] kvapą" (Pr 8,21). Gilgamešo epo panašu- 
mas į šventraštinį pasakojimą rodo, kad Jahvistas nevengė 
—tiesiogiai ar netiesiogiai — perimti iš Derlingojo pus- 
mėnulio kaimynų tautosakos. Jis nesitenkino tik perėmi- 
mu tautosakinio kaimynų kraičio, bet perimtą kaimynų 
kraitį persunkė savo tikėjimo požiūriu. 

Išganymo istorijos priešistorė nėra dalykiškas pasa- 
kojimas apie praeitį. Jahvisto priešistorės pasakojimai 
yra priemonė perduoti istorijos prasmei* Perduodamas 
istorijos prasmę, Jahvistas nesiremia perimiu kaimynų 
kraičiu, bet tikėjimu Jahve — Dievu, kurį Sandoros bend- 
rija pažino likiminiame Įvykyje Mozės amžiuje. Jahvistas 
rašo vaizdais. Jo pasakojimas apie išganymo istorijos 
priešistorę yra vaizdinis, nes žmogaus gyvenimo prasmė 
geografiniais bei chronologiniais duomenimis neišreiš- 
kiama. 


Kūrimas ir Nuodėmės proveržis (Pr 2,4b-4,26). 
Priešistorę sudaro pirmieji vienuolika Pradžios knygos 
skyrių (Pr 1- 11). Šių skyrių turinys yra Senojo Testa- 
mento požiūris į žmoniją ir pasaulį. Todėl jie yra ne tik 
Senojo Testamento pradžia, bet ir viso Šventraščio uver- 
tiūra. Visa, kas mokoma priešistorėje apie Dievo užmojį 


42 Žr. J.B. Pritchard (red.), Ancient Near Eastern. Texts (Princeton, 
NJ: Princeton University Press, 31969), p. 93-97. 
43 B. Vawter, “Understanding Genesis“ C. Luke Salm redaguotame 


veikale Studies in Salvation History (Englewood Cliffs, NJ: Prentice-Hall, 
1964), p. 57-61. 

ir veiklą, yra siejama su visos žmonijos ir viso pasaulio 
istorija. Priešistorė (Pr 1-11) rodo į išganymo istorijos 
baigmę Naujojo Testamento Apreiškimo Jonui knygoje. 
Ir čia Dievo Tautos istorija siejama su visuotine žmonijos 
ir pasaulio istorija. 

Priešistorė (Pr 1-11) nūdien skaitomoje Penkiakny- 
gėje nėra vientisinis Jahvisto pasakojimas. Joje ryški vė- 
lesnio įkvėpto redaktoriaus ranka. Penkiaknygės redak- 
torius priešistorėje suaudė į vieną pasakojimą du rašytus 
šaltinius: Jahvistinį (J) ir Kunigiškąjį (P). Pravartu 
brėžiniu išryškinti šiuos du šaltinius: 


Pr 1,1-2,4a/P Kūrimas Kunigiškojo autoriaus pasakojime 


Pr 2,4b-4,26/J Kūrimas ir Nuodėmės proveržis Jahvisto 


pasakojime 


Genealogija nuo Adomo ir Nojaus 
Pr 6-9/JA4P Žmonija Nuodėmėje 
Tvanas 

Nojaus sūnūs 


Pr 10/J4P Tautų sąrašas 


Pr 11,1-9. 
28-30/J 


Pasakojimas apie Babelio bokštą 


Pr 11,10-27. 
31-32/P 


Genealogija nuo Nojaus iki Abraomo 


Teminė sąsaja — raiškus kelias iš priešistorės į pro- 
tėvių sakmę veda per triskart pakartotą genealogiją (Pr 
5; 10; 11). Dėmesys genealogijai — Dievo staklėms isto- 
rijoje yra ryškus abiejų įkvėptųjų Penkiaknygės autorių 
— Jahvisto (Pr 10) ir Kunigiškojo (Pr 5; 10) — skaiti- 
niuose. Jahvistui būdinga vaizdinis pasakojimas. 


Pasakojimas apie Rojų: Kūrimas (Pr 2,4b-3,24). 
Vaizdinis Jahvisto rašymo būdas““ itin ryškus jo pasako- 
jime apie Rojų. Čia vaizdas lipa vaizdui ant kulnų. Gy- 
vybės medis ir suktas žaltys yra savas ir senovinei Der- 
lingojo pusmėnulio tautų liaudies kūrybai. Atrodo, kad 
pasakojimas buvo naudojamas liaudies pasakorių atsakyti 
į keletą klausimų: kodėl vyras ir moteris vienas kitu do- 
misi ir linksta į vienas kitą? kodėl visuomenė padorumo 
vardu reikalauja apsirengti drabužiu? kodėl moteris ken- 
čia gimdydama? kodėl darbas vargina? kodėl žmonės 
nekenčia žalčio ir prisibijo jo? Šie ir kiti į juos panašūs 
klausimai buvo atsakomi liaudies pasakorių tautosakos 
pasakojimais. Tiesa, Jahvisto išganymo istorijos rėmuose 
pasakojimas tebeturi tautosakos bruožus, bet jis panau- 
dojamas atsakyti į žmogaus gyvenimo prasmės klausimą. 
Jis yra gilesnis už tautosakos klausimus. Jahvisto išgany- 
mo istorijos klausimą galima šitaip išreikšti: kodėl vyras 
ir moteris, būdami Dievo kūriniai, atsisako pripažinti sa- 
vo Kūrėjo visagali užmojį ir veiklą gyvenime? Jahvistui 
šis klausimas yra pagrindinis. Žmonija, būdama Dievo 
“gyvybės alsavimu“ (Pr 2,7), traukiasi nuo Dievo ir 
kuria tragišką istoriją, nutolusi nuo Dievo. Žmonija drįs- 
ta pjauti šaką, ant kurios sėdi. 

Jahvisto klausimas ir požiūris remiasi Sandoros 


44 Kunigiškojo autoriaus pasakojimas apie Kūrimą (Pr 1,1-2,4a) bus 
nagrinėjamas Rakto į Senąjį Testamentą trečioje dalyje. 

bendrijos savimone. Sandoros tikėjimu, Jahvė yra visa- 
galis Viešpats. Izraeliečiai vispusiškai priklauso nuo Jah- 
vės ir yra jam pavaldūs. Izraeliečiai savo priklausomumą 
ir pavaldumą išgyveno, patirdami Jahvės malonę ir ge- 
rumą išganymo įvykyje — Išėjime iš Egipto ir Sinajaus 
Sandoroje. Ši yra pirmoji Jahvisto požiūrio pusė. Ir ant- 
roji Jahvisto klausimo ir požiūrio pusė turi šaknis istori- 
nėje izraeliečių patirtyje. Jahvistui buvo gerai žinoma iš 
savo tautos istorijos, kaip noriai izraeliečiai šaipėsi iš 
visagalio Jahvės, murmėdami ir maištaudami prieš jį bei 
toldami nuo jo gyvenimo poreikiuose. Tai jie darė, norė- 
dami gyventi pagal savo troškimus ir užmačias. Jahvistas 
giliai jautė Jahvės “pavydumą"", išreikštą pirmuoju De- 
kalogo įsakymu (Iš 20,3; Įst 5,7). Anot Jahvisto, Jahvės 
šventumas — rūpesčiu žėrįs Dievo atskirumas negali pa- 
kęsti izraeliečių puikavimo ir neištikimumo. Pagal Jah- 
vistą, Dievo gerumas ir izraeliečių neištikimumas buvo 
jo amžiaus turinys ir išraiška. Todėl pasakojime apie 
Rojų Jahvistas ir teigia, kad ta pati sąsaja — Dievo ge- 
rumas žmonijai ir žmonijos neištikimumas Dievui yra 
visos žmonijos raizgios istorijos turinys ir išraiška. 


Pirmieji Pradžios knygos skyriai telkia dėmesį ne į 
izraeliečius, ne į hebrajus, — Abraomas buvo pirmasis 
hebrajus, — bet į žmones — žmoniją. Hebraiškasis žodis 
"Adam — žmogus reiškia žmoniją. 


Lietuvių kalboje dažnai žodį “ žmogus"? ar “ žmonės" 
naudojame bendra prasme. Sakome, kad visi žmonės yra 
sukurti lygūs, nes kiekvienas asmuo — vyras ar moteris 
— yra gyva ir mąstanti visuomeninė būtybė. Bet mes 
“žmogaus"' žodį naudojame ir vyrui atskirti nuo moteries. 
Hebrajų kalba turi atskirus žodžius “vyrui" ir “moteriai" 
paženklinti: “iš — vyras ir išša(h) — moteris (“iššah ta- 
riama 'išša, nes galinė h yra nebylė — netariama). Šis 

skirtumas yra ryškus Pr 2,23-25: “Žmogus I'Adaml tarė: 
“Ši tikrai yra kaulas [tvirtumas] iš mano kaulų Ltvirtu- 
mol ir kūnas Ltrapumasl iš mano kūno Ltrapumol! Ši 
bus vadinama Moterimi U'iššal, nes paimta iš Vyro 
Uišl...* (Pr 2,23). Žodžiai 'iš ir 'išša sukuria sąskam- 
bio žaismą, kurio neįmanoma atkurti žodžiais “ vyras" ir 
“moteris"". 

Hebraiškasis žodis "Adam, kaip jau užsiminta, ženk- 
lina bendrai visą žmoniją. Jahvistas juo paženklino pir- 
mąjį Žmogų (Pr 2,7). Vėlesnis įkvėptas Penkiaknygės 
Kunigų šaltinio autorius moko, kad Dievas sukūrė 'Ada- 
m'ą “pagal savo paveikslą ir panašumą“ (Pr 1,27) ir pa- 
aiškina, kad “sukūrė juodu vyriškį ir moteriškę" (Pr 1, 
27). 

Jahvisto pasakojimas apie 'Adam'ą — žmonijos kū- 
rimą apima du laikotarpius: vyro (Pr 2,7) ir moters (Pr 
2,21-24). Jame Jahvistas išryškina, vyrui ir moteriai ta- 
pus gyvenimo bendrininkais, žmonijos kūrimo pabaigą. 
Kunigų šaltinio autorius savo pasakojimu nori atsakyti į 
klausimą, “Kur yra pradžia viso to, kas yra?" O Jahvis- 
tui labai rūpi gyvenimiškas klausimas: “ Kodėl žmogus — 
vyras ir moteris — nori būti toks, koks yra, arba tokia, 
kokia yra?“ Žmogus pasimeta klystkeliuose, ieško sau 
vargo ir kerta šaką, ant kurios sėdi! Atsakymą duoda 
vaizdiniu pasakojimu. Dievas kuria vyrą, kaip puodžius 
lipdo puodą, o moterį — kaip chirurgas (Pr 2,7.21-23). 
Vaizdinis pasakojimas nėra moksliškas, bet religinis. Juo 
norima pasakyti, kad "Adam ir 'Išša yra Dievo kūriniai. 
Taigi pasakojimu nemokoma, kaip buvo žmonija sukurta, 
bet kas yra žmonija. Pasakojimą galima padalinti šiuo 
brėžiniu: 

į /Adam-Žmogaus Pr 2,4b-7 
kūrimas 


"Išša-Moters — | —> Drabužiai Pr 3,20-22 
Žmogaus bendro Pr 2,18-25 
kūrimas 


Pr 2,8-9. 
15-17 


Sodas/Rojus ——3 Išvarymas Pr 3,23-24 


Gundymas ir Nuodėmė Pr 3,1-7 


Kryžminė apklausa Pr 3,8-13 


Bausmė Pr 3,14-19 


Jahvistas pasakoja apie Žmogų. Kunigiškasis auto- 
rius domisi dangaus ir žemės — pasaulio kilme (Pr 1,1- 
2,4a). Jahvistui kur kas svarbiau Žmogus — žmonija — 
“Adam (Px 2,Ab-25), nes jis savo išganymo istoriją pra- 
deda ne pasaulio — visatos — kūrimu, bet Žmogaus pa- 
saulėliu — aplinka. Pasakojimas apie Žmogaus ir jo pa- 
saulėlio kūrimą yra apčiuopiamas ir buitiniai vaizdus. 
Savo pasaulėjauta Jahvistas yra kaip namie — senovinėje 
Derlingojo pusmėnulio aplinkoje: upės, sodas, vaisius, 
gyvybės medis, žaltys... Žmogaus pasaulėlis prie namo 
durų. Tačiau Jahvisto pasaulėžiūra neturi nieko bendro 
su Derlingojo pusmėnulio kraštų pasaulėžiūra. Savo pa- 
saulėžiūros poslinkiu Jahvistas iš esmės skiriasi nuo San- 
doros bendrijos kaimynų. Išėjimas iš Egipto Jahvisto iš- 
ganymo istorijoje yra ne vien tik geografinis, bet ir pa- 
saulėžiūrinis. 

Žmogus Jahvisto pasakojime yra centras, apie kurį 

Dievas kuria pasaulį“? Be to, čia kūrimas neveda chaosą 
į darnią visatą — kosmosą (Pr 1,1-2,4a), bet daro sausą 
dykynę oaze — drėgme kuria dirvas. Jahvisto požiūris 
yra antropocentrinis, — žmogus yra Rojaus centre. Jah- 
vistas Rojaus pasakojimu aprašo Žmogaus padėtį ir jo 
ryšius su pasauliu — Dievo sodu, gyvūnija, moteria — 
kita lytimi. 


Žmogaus-vyro kūrimas (Pr 2,7). Jahvistas nemoko, 
kaip buvo sukurtas žmogus-vyras, bet kas yra žmogus- 
vyras. Žmogus yra trapus, nes iš žemės dulkių; žmogus 
yra didingas, nes “Jahvė-Dievas įkvėpė jį gyvybės alsavi- 
mu“. Ir čia Jahvistas žaidžia hebrajų kalbos žodžių są- 
skambiu: “Adam, — iš “adamah (“adama), t.y. Žeminis 
— iš žemės““ Žemė yra žmogaus gyvenimo scena. Mat 
žmogus yra žemdirbys. Mirtis grąžina žmogų į žemę. Ta- 
čiau žmogus yra savitas gyvūnas savo Dievo įkvėptu “ gy- 
vybės alsavimu“. Todėl jis gali prijaukinti kūriniją, duo- 
damas jai vardą ir galėdamas jai viešpatauti (Pr 2,18- 
20). Žmogus yra ypatingas Dievo kūrinys, nes Dievo į- 
kvėptas “alsavimas? duoda žemės dulkėms gyvybę — 
padaro jas gyvas (Pr 2,7).*7 

Gyvūnas-žmogus negali būti vienas. Jo visa būtis rei- 
kalauja ir liudija ryšį su Kūrėju-Dievu, su gamta, su mo- 
teria — kitos lyties bendru. Būdamas Dievo “alsavimu"? 
ir patirdamas būtinį poreikį būti ryšyje bei santykiauti su 
Kūrėju, kūrinija ir moteria, žmogus švyti laisve rinktis ir 


45 Tuo tarpu Kunigų šaltinio autoriui žmogus — vyriškis ir mote- 
riškė — yra visatos piramidės viršūnė (Pr 1,26-27). Abu Pradžios knygos 
pasakojimai (Pr 1,1-2,4a; 2,4b-25) vienas kitą papildo. 

46 Žodis /adamah ('adama) ženklina rusvą žemę — molį. Todėl ir 
žodis 'Adam reiškia rusvą žeminį — molinį, nes iš rusvos žemės — molio. 

47 Pr 2,7 skaitiniu išsakoma Šv. Rašto žmogaus samprata. Anot jos, 
žmogus — "Adam yra ne dvi sudėtinės dalys — trapus kūnas ir nemirtinga 


4 


siela, bet vienas “aš" — psichosomatinė vienybė. 

apsispręsti. Laisvė yra iškiliausias “gyvybės alsavimo“ 
bruožas ir Kūrėjo dovana. Dievas gali “gyvybės alsavi- 
mu"' įgalintą žmogų prašnekinti, įpareigoti jį “dirbti ir 
rūpintis sodu" (Pr 2,15) — sudaro jam sąlygas, kuriomis 
jis turi rinktis ir apsispręsti. Pagal šią žmogaus sampratą 
gyvenimas yra pokalbis tarp “Aš ir Tu" — santykiavi- 
mas su Dievu ir bendravimas su artimu.“* Pasakojimas 
atspindi gyvenimą ne koks jis buvo žmonijos pradžioje, 
bet koks jis yra dabar — Jahvisto rašymo amžiuje. Jah- 
vės gerumas žmogui ryškus. Smagus Rojaus sodas yra 
Jahvės žmogui skirtas pasaulėlis. 


Žmogaus-gyvūnijos-moters seka (Pr 2,7-24). Jahvis- 
to pasakojimo apie žmogaus ir moters kūrimą išraiška yra 
labai vaizdi ir drąsi. Žmogaus-vyro kūrėjas Dievas vaiz- 
duojamas puodžiumi (Pr 2,7), o žmogaus-moteries kūrė- 
jas — chirurgas (Pr 2,21-22). Vyrui kurti medžiaga yra 
žemės dulkės. Tik įkvėptu “gyvybės alsavimu" žemės 
dulkės tampa “gyvūnu". Jahvistui nerūpi klausimas, . 
“Kaip buvo žmogus sukurtas?" Šis klausimas dabar mū- 
sų amžiaus mokslui yra svarbus. O Jahvistui rūpi atsakyti 
religinį klausimą, “Kas yra žmogus?“ Atsakymas yra 
vaizdus. Žmogus yra Dievo kūrinys: trapus, nes iš žemės 
dulkių; iškilus ir didingas, nes paties Dievo alsavimu yra 
gyvūnas. Žmogus iš esmės priklauso medžiaginei kūrini- 
jai. Tarp "Adam — Žmogaus ir 'adamah — Žemės yra gi- 
lus ryšys. Čia slypi žmonijos bendravimo su žeme pagrin- 
das. Nuodėmės nesudarkytame Sode darbo tikslas buvo 
užbaigti Kūrėjo darbą, o ne vien tik užsidirbti pragy- 
venimui. 


48 M. Buber, I and Thou (New York, NY: Scribner's Sons, 21958). 
Šis veikalas yra patraukliai įžvalgus į Šv. Rašto žmogaus sampratą. Žr. 
taip pat P. Tillich, Biblical Reality and the Search for Ultimate Reality 
(Chicago, IL: University of Chicago Press, 1955), p. 21-62. 

Jahvisto pasakojimas apie Žmogaus kūrimą turi bui- 
tinį žemdirbių gyvenimo atspalvį ir foną. Tačiau pasako- 
jimo prasmė yra taip plati, kaip plati žmonija, ir apima 
visą žmonijos būtį ir veiklą. Gyventi žmogiškai, vadinasi, 
yra būti kūrėjėliu Dievo-Kūrėjo sode — pasaulyje. 

Moteries kūrimą nuo vyro kūrimo skiria gyvūnijos 
kūrimas. Pasakojimo seka yra neįprasta: žmogus-vyras — 
gyvūnija — žmona-moteris. Ji krinta dėmesin ir kelia 
klausimą “Kodėl taip?“ Atsakymą duoda pats Jahvistas 
pasakojimo apie kūrimą atomazgoje (Pr 2,24). Lytis yra 
sukurta savybė, o ne dievybės apraiška. 

Moteries kūrimas yra paskiausia ir paslaptingiausia 
Jahvės dovana žmogui-vyrui. Dievas jam skiria “panašų 
į jį?.“? Moteris yra jam tolygios prigimties, bet nėra tapa- 
čios su juo lyties. Todėl ji yra žmogaus-vyro antrininkas 
ir papildymas. Žmogus randa gyvūnijoje daug pagalbinin- 
kų, bet gyvūnija nėra žmogui tolygi. 

Moteries kūrimas yra neįprastai paslaptingas. Ji ku- 
riama iš paties žmogaus. Tuo pabrėžiama, kad ji skirtinga 
nuo gyvūnijos ir vispusiška žmogaus antrininkė. Žmogus 
tuojau pat pripažįsta ją sau tolygią ir sveikina ją kaip 
savo antrininkę. 

Jahvistas paaiškina lyčių — vyro ir moteries nenu- 
maldomą veržimąsi į vienas kitą, iki jiedvi tampa “viena 
prigimtimi“? kūdikyje. Moteries prigimties tapatumas iš- 
reiškiamas kūrimu iš žmogaus. Būdami tos pačios pri- 
gimties su skirtinga lytimi, juodu jaučia potraukį tapti 
viena. Taip Jahvistas įvaizdina žmogiškoje prigimtyje 
meilės aistrą — erosą. Jis teigia, kad lytinis patraukimas 
vyre ir moteryje yra paties Kūrėjo įdiegtas (Pr 2,24-25). 


49 Hebraiškas žodis negdo reiškia “atitinkamą į jį" (Pr 2,20-21), t.y. 
žmogaus-vyro antrininką ir papildymą. R.D. Freedman, “Woman, A Power 
Egual to Man“, Biblical Archaeology Review IX (1:1983) 56-58. 

Ta pati prigimtis ir lytinė skirtis daro vyrą ir moterį vie- 
nas kito antrininkų ir papildu. Jahvistui vyro ir moteries 
santykis yra orus, didžiausias Kūrimo stebuklas ir pas- 
laptis. 

Pasakojimas baigiasi džiugia žmogaus-vyro pagava 
— supratimu. Drauge išryškėja neįprasta Kūrimo pasa- 
kojimo — “žmogaus-vyro — gyvūnijos — žmonos-mote- 
ries“" sekos prasmė. Pasakotojui rūpi išaiškinti, kad mo- 
terystės ryšio sukūrimas apvainikuoja Kūrėjo gerumą 
žmonijai. 


Jahvistas gina moters orumą. Įkvėptasis Penkiakny- 
gės autorius naudojasi savo pasakojime chirurgo įvaizdžiu 
apie moteries kūrimą. Aišku, kad jis moko apie moteries 
orumą vaizdine kalba. Užtat pasakojimas nėra dalykiškas. 
Jahvistui rūpi išreikšti, kas yra moteris Sandoros tikėji- 
mo šviesoje, o ne papasakoti, žaip buvo moteris sukurta. 
Moteries kūrimo metu žmogus-vyras vaizduojamas gilia- 
me miege. Moleris nėra paimama iš žemės dulkių, kaip 
žmogus-vyras, bet iš paties žmogaus-vyro. Šiuo vaizdžiu 
moteries kūrimo aprašymu pabrėžiama Kūrėjo mintis su- 
kurti ypatingą bendrumą tarp vyro ir moteries. 

Žmogus-vyras turi daug bendrumo su žeme. Jis yra 
iš žemės dulkių sukurtas. Žmogus-vyras turi daug bend- 
rumo ir su gyvūnija. Jis gali gyvūniją prisijaukinti, duo- 
damas jai vardus. Bendrumas tarp vyro ir moteries turi 
ypatingą atspalvį, nes žymi kūrinijos viršūnę. Žmogus - 
vyras, stebėdamas nuostabią kūrinių rikiuotę (Pr 2,20), 
liūdnai įžvelgia, kad nė vienas ju nėra pajėgus būti jo 
antrininkas — dalintis jo uždaviniu Sode. Įkvėptajam au- 
toriui rūpi žmogus savo būties vienišume. Mat jam žmo- 
gus nėra nepriklausoma ir pernelyg savarankiška sala, 
bet asmuo su nenumaldomu poreikiu bendrauti su Kūrė- 
ju, kitu žmogišku asmeniu — moterimi. Užsidaryti savyje 

žmogui reiškia sudžiūti savo kiaute ir nužmogėti. Ne- 
nuostabu iad, kad žmogus-vyras (ar žmogus-moteris) jau- 
čia ir patiria daugiausia bendrumo su kitu asmeniu. 
Žmogui- vyrui pabudus iš pagavos miego, Dievas at- 
veda pas ji naująjį kūrinį — moterį. Jis tuojau pat įspėja, 
kad ji yra visos jo būties bendras: “Ši pagaliau yra kau- 
las iš mano kaulų Ltvirta prigimtis iš mano tvirtos prigim- 
ties] ir kūnas iš mano kūno Ltrapi prigimtis iš mano tra- 
pios prigimties]? (Pr 2,23). Moterystė — lyčių jungtis 
Jahvistui yra labai ženklus dalykas — pradinės kūrinijos 
sakramentas (Pr 2,24). Bendrumas, kurį vyras ir moteris 
išgyvena moterystėje, yra Kūrėjo įdiegtas kūrinijos vie- 
nybės ir darnos ženklas. Todėl lytis — lytinė meilė mote- 
rystėje, moko įkvėpiasis autorius, nėra nei blogis, nei pa- 
simetimas akimirkos svaigulyje, bet iškiliu orumu žėrintis 
atsakas Kūrėjo meilei, kuri šaukia kūriniją į būtį. 
Būdinga, kad semitinėje pasaulėžiūroje moteris bu- 
vo vergė ir dievė vyrui. Būdama dievė, moteris savo lyti- 
mi dalyvavo metiniame apeiginiame gamtos ciklo atnau- 
jinime. Būdama vergė, moteris buvo vyro nuosavybė. 
Įkvėptasis autorius gina moteries orumą. Jahvistas įam- 
žina Šv. Rašto tikėjimo poslinkį suvokti moteryje vyrui 
lygų asmenį ir pripažinti ją kūrinijos vispusišku vyro 
bendru. Derlingojo pusmėnulio pasaulėžiūros fone lyties 
nudievinimas padarė tikėjimo savimonę ypatingai savitą. 


Gundymas, Nuodėmė ir padariniai (Pr 3,1-24). Jah- 
vistas gina moterį ir išryškina tai, kas yra bendra vyrui ir 
moteriai (Pr 2,4b-25). Savo įkvėptame pasakojime jis iš- 
kelia teigiamas vyro ir moteries — moterystės santykio 
teigiamas savybes. Jahvistas ne aklas ir perdėm tikroviš- 
kas pasakotojas. Jis žino, kad ženklusis vyro ir moteries 
santykio — moterystės idealas nebuvo įgyvendintas už 
Rojaus ribų net Sandoros bendrijoje. Tikrovė ir čia sky- 

rėsi nuo idealo. Jahvisto amžiuje izraeliečių tarpe vyravo 
poligamija — daugpatystė. Abraomas buvo daugiapatis 
— turėjo dvi žmonas, Jokūbas — keturias, Dovydas ir 
Saliamonas didžiavosi gausiu haremu. Mozės Įstatymas 
pripažino skyrybas kaip nemalonią, bet neišvengiamą tik- 
rovę (Įst 24,1-4). Tiesa, moteris Sandoros bendrijoje bu- 
vo nepalyginti labiau gerbiama negu moteris kaimyninėse 
tautose, bet ir čia tikroviškoji moteries padėtis vargu ar 
kada prilygo idealui, kurį aprašo Pr 2,4b-25. X įsakymas 
senesniajame Dekaloge įjungia moterį į vyro nuosavybę 
(Iš 20,17)? Draudimas svetimauti remiamas teiginiu, 
kad svetimavimas pažeidžia vyro nuosavybės teises į mo- 
terį-žmoną. Atrodo, kad Sandoros bendrija laikė moterį 
lygią su vyru prieš Dievą, bet ne visuomeninėje tikrovėje. 
Pasakojimo apie Rojų visuma (Pr 2,4b-3,24) rodo, 
kad įkvėptasis autorius nori išryškinti žmonijos nuodėmės 
ir nutolimo nuo Dievo padarinius. Būdama daugiapusia- 
me ryšyje su Kūrėju ir kūrinija, žmonija, atitoldama nuo 
Kūrėjo per nuodėmę, suardo darną visoje kūrinijoje. 
Anot Jahvisto, žmonija savo žygiais ir darbais rašo isto- 
riją — palieka pėdsakus, kurių neįmanoma nematyti ar 
ištrinti. Kūrinio sukilimas prieš Kūrėją ir nuosprendis 
elgtis nepriklausomai pasakojime išreiškiamas užginto 
medžio vaisiumi (Pr 2,17; 3,3-7). Žmonija su įžūliu go- 
dumu veržiasi jo linkui. Jahvisto pasakojime tai yra va- 
lingas kūrinio nuosprendis sukilii prieš Kūrėją ir elgtis 
nepriklausomai. Nuosprendžio šaknys sukilti prieš Kūrėją 
yra godi žmogaus savimeilė — noras būti “kaip Dievas" 
(Pr 3,5). Godi savimeilė daro žmogų įžūlų. Įžūlaus noro 
vedamas, žmogus prieina liepto galą ir peržengia ribas, 
kurios nenumaldomai saisto visą jo trapų gyvenimą. 


50 Žr. A. Rubšys, “Dešimt Dievo įsakymų: žmonijos nuojauta ir Ap- 
reiškimas“, Aidai (6:1980) 340-344. 

Įkvėptasis autorius laiko nuodėme žmogaus atsisaky- 
mą “Dievą pripažinii Dievu“? ir nuosprendį elgtis “kaip 
Dievas“ Kūrėjo sąskaita, tarsi Dievo įsakymas — įsakmi 
valia neturėtų likiminės reikšmės. Iš pasakojimo darosi 
aišku, kad žmogaus įžūlumas Dievo sąskaita baigiasi ne- 
smagiu kaltės jausmu ir sąmyšį keliančiu netikrumu: 
“ [Jie] suprato, kad buvo nuogi“ (Pr 3,7)?! Įkvėptasis 
autorius kaltės ir netikrumo jausmą išreiškia gėdos jaus- 
mu. Anot jo, gėdos jausmas žmoguje kyla su nuodėme ir 
yra jos padarinys. Be nuodėmės vyras ir moteris neturi 
ko slėpti vienas nuo kito. Nusidėję, vyras ir moteris išgy- 
vena vidinį netikrumą — sumišimą ir rausta iš gėdos. 
Pastangos pasislėpti nuo Dievo taip pat liudija kaltę ir 
netikrumą (Pr 3,8-10). Tą patį liudija ir pastangos tei- 
sintis, apkaltinant kitą — vyras moterį, kurią jam Dievas 
davė, o moteris — žaltį?" Pasakotojui ir moteries gimdy- 
mo skausmai, ir vyro prakaitas sunkiame laukų darbe, ir 
Sodo palaimos praradimas yra nuodėmės pasekmės (Pr 
3,16-19). 

Šv. Rašto pasakojimo bruožai turi daug panašumo su 
graikų tragedija. Ir čia žmogaus įžūlumas — Kybris gun- 
do jį sukilti prieš nenumaldomą Moira — Likimą; ir čia 
neišvengiamai žmogaus įžūlumą seka Nemezidė (Neme- 
sis) — Atpildas. Tačiau Šv. Rašto pasakojime žmogaus 
įžūlumas iš esmės skiriasi nuo žmogaus įžūlumo graikų 
tragedijoje. Mat žmogus čia sukyla ne prieš aklą, neasme- 


510 Pr2,25 teigia, kad “abudu [vyras ir moteris] buvo nuogi... ir 
nesigėdijo". Žr. E.H. Maly, “Genesis, veikale The Jerome Biblical Com- 
mentary, kurį suredagavo R.E. Brown, J.A. Fitzmyer, R.E. Murphy (Engle- 
wood Cliffs, NJ: Prentice-Hall, 1968) 2:27. Toliau šio veikalo vardas bus 
trumpinamas JBC. 

32 Derlingojo pusmėnulio tautų religijose žaltys — dievas buvo gar- 
binamas kaip apvaisinanti jėga. Šventraštiniame pasakojime žaltys neturi 
jokių dieviškų savybių. Jis tėra tik vienas iš Dievo sukurtų “žemės gyvulių" 
(Pr 3,1), šiurpios išminties ir gudrus. 

nišką likimą, bet prieš asmenišką Dievą ir jo visavaldę 
valią. 

Įkvėptasis autorius su malonumu vaizdžiu pasakoji- 
mu išryškina asmeniško ir visavaldžio Dievo ryšį ir elgesi 
su žmonija — vyru ir moterimi savo Sode.?? Žmogus — 
vyras ir moteris yra kūriniai. Jų likimas siejamas su žeme 
ir atsakomybe už žemę prieš Dievą. Tai yra žmonijai 
Dievo duota dalia. Todėl sukilimas prieš Dievą yra su- 
kilimas ir prieš save — žmogiškąją prigimtį. Jahvistui 
aišku, kad šis žmogaus įžūlumas yra savižudiškas ir rei- 
kalauja Dievo teismo. Bausmė už įžūlų sukilimą yra nuo- 
dėmės padarinys: gyvenimas toli nuo Dievo — gyvenimo 
šaltinio. Gyventi toli nuo Dievo — gyvenimo šaltinio yra 
gyvenimas bėdoje su nerimu, kančia ir nuolatine mirties 
grėsme. 


NUODĖMĖ IR ŽMONIJA 
Jahvisto pasakojime (Pr 3,1-24) galima įžvelgti dve- 
jopą požiūrį į žmonijos padėtį: 
1. Pirmykštę: vyras ir moteris jaukioje draugystėje 
su Dievu. 


2. Nuodėmėje: vyras ir moteris, įžūliai atsisakę būti 
ryšyje su Kūrėjų, — bėdoje. 


Nuodėmės samprata. Pirmykštė žmonijos padėtis 
švyti teisumu, orumu ir nemirtingumu,"* nes žmogus yra 


53 Jahvistui yra būdinga antropomorfinė kalba. Aprašydamas Dievą, 
jis naudoja žodyną ir vaizdus, kurie Dievą sužmogina. Dievas jo pasakoji- 
me, “popietinei vėsai prasidėjus, vaikščiojo Sode" (Pr 3,8). 

54 Jahvistas, rašydamas X — Saliamono amžiuje, puikiai iš patir- 
ties žinojo, kad žmonės miršta. Todėl mirtis jo pasakojime nėra atsajai 
suprantama, bet tik patiriama. Mirti jaukioje draugystėje su Dievu nebau- 
gu, o mirtis įžūliame nutolime nuo Dievo kelia baimę ir nerimą. Mirties 
baimė yra Dievo baimė. Žr. P.F. Ellis, The Men and the Message..., p. 
98-99. 

arti “Gyvybės medžio" (Pr 2,9). “Gyvybės medis“ yra 
mėgiamas Mesopotamijos raštijos įvaizdis? Kas kita su 
“Gero ir pikto pažinimo medžiu“ (Pr 2,17; 3,3).* Sv. 
Raštas, “gero ir pikto" sugretinimu, retkarčiais paženkli- 
na visa ko žinojimą (Sk 24,13; 2 Sam 13,22; 14,17.20). 
Žaltys padeda Jahvistui įvaizdinti tai, kas yra pikta — 
blogį. Mat kanaaniečių religija naudojo žalčio įvaizdį sa- 
vo apeiginėje magijoje, kaip gyvybės ir apvaisinimo veiks- 
nį. Įkvėptasis pasakojimo autorius pasmerkia savo kai- 
mynų religiją ir gamtos garbinimą. Pasinaudodamas vi- 
suomenėje pažįstamais įvaizdžiais, jis piešte nupiešia 
žmonijos pradžią. Pasakojimas yra drąsus ir švyti vaiškiu 
paprastumu. Ir vaikas, ir išminčius pajėgia jį suprasti ir 
atpažinti pikto — nuodėmės raidą. Būdinga, kad pasako- 
jimas nenaudoja žodžių nuodėmei išreikšti, bet pačiu savo 
turiniu išreiškia, 4as yra nuodėmė ir kaip ji reiškiasi 
žmogaus gyvenime. Nuodėmė yra ne tik psichologiškai 
galima, bet ji yra ir tikroviška žmogaus patirtis. 


Kokia buvo Adomo ir Ievos nuodėmė? Įkvėptasis au- 
torius nežinojo, kokia nuodėme pirmieji žmonijos tėvai 


55 “Gyvybės medis“, vienokia ar kitokia prasme, yra ryškus Babilo- 
nijos raštijoje. Mardukas (Marduk), Babilonijos vyriausias dievas, šlovina- 
mas kaip “gyvybės augalo viešpats“. Viename asiriškame laiške rašoma: 
“Mes buvome padvėsę šunys, tačiau mano viešpats karalius suteikė mums 
gyvybę, dovanodamas mums gyvybės augalą". Asirijos karalius Esarhaddo- 
nas (Esarhaddon) pareiškia: “Mano karalystė neš atgimimą žmonėms kaip 
gyvybės augalas". Ir Gilgamešo epe Gilgamešas, ieškodamas nemirtingumo, 
nusilaužia gyvybės augalo — eržkėtrožės šakelę, tačiau žaltys ją pavagia. 
Žr. J.B. Pritchard (red.), ten pat, p. 97. Taigi Jahvistas naudojo pažįstamą 
įvaizdį. 

56 Mesopotamijos raštija “Gero ir pikto pažinimo medžio“, kaip to- 
kio, nemini. Tačiau minima “tiesos medis" — Niu-giš-zi-da, t.y. “Viešpats 
tiesos medžio". Žr. J.B. Pritchard (red.), ten pat, p. 40; 41; 51; 337; 341. 
Šv. Rašto pasakojime (Pr 2,17; 3,3), “Gero ir pikto pažinimo medis" yra 
visažinio patyrimo įvaizdis. Šv. Rašte “gera ir pikta“ sugretinimas reiškia 
visa ko žinojimą. 

prarado savo pirmykštį orumą ir pateko į bėdą. Tos nuo- 
dėmės nežinome nei mes. Viena aišku, kad ji reiškė žmo- 
gaus godų įžūlumą ir nepaklusnumą. 

Pirmąją nuodėmę aiškinti uždraustos lyties pasiten- 
kinimu neleidžia platesnis skaitinio kontekstas. Skaitinys 
apie nuodėmės pradžią (Pr 3,1-11) seka iškilų lyties po- 
reikių pripažinimą žmogaus gyvenime (Pr 2,18-25). 

Skaitinys apie nuodėmės pradžią nemini jokio “obuo- 
lio"*. Užgintas medis ir vaisius nėra įvardinti, bet yra tik 
įvaizdi priemonė“? Obuolį imta kaltinti nešventraštinėje 
tautosakoje. Žydų tautosaka kalba ir apie vynuoges, aly- 
vas ir net kviečius. Graikiškai rašiusieji Bendrijos Tėvai 
kalba apie figą, o lotyniškai rašiusieji — apie obuolį.“* 


Nuodėmės psichologija. Įkvėptajam autoriui nerūpi 
įvaizdis — obuolys. Jam svarbu išryškinti nuodėmės psi- 
chologiją. Pasakojimu jis sugretina palaipsnį slinkimą 
nuodėmėn su asmenišku žmogaus godžiu įžūlumu Dievo 
sąskaita. Įkvėptojo autoriaus sąžiningumas stebina nū- 
dienį skaitytoją. Atrodo, kad Jahvistas turėjo gilų nuodė- 
mės supratimą, nes jis apie nuodėmę kalba labai taikliai. 
Pravartu iš arčiau susipažinti su Jahvisto nuodėmės psi- 
chologija. 


57 “Obuolio" apkaltinimas yra nesusipratimas. Jis kilo iš blogai su- 
prasto Giesmių giesmės knygos teksto (Gg 8,5). 
58 Gg 8,5: “Po obele pažadinau tave, 
vietoje, kur tu gimei". 
Lotyniškai malum yra ir obelis ir blogis. Todėl kai kurie Bendrijos 
Tėvai ir kalba apie obuolį. 

Slinkimas į nuodėmę: 


1. Kyla pagunda — 
noras turėti tai, kas 
priklauso kitam 


2. Nudelsiama imti tai, 
kas priklauso kitam 


3. Įtariama, kad klus- 
numas yra kvailystė, 
— verta gudragal- 
viauti 


4. Gimsta noras turėti 
tai, kas priklauso 
kitam 


5. Noras veda į 
veiksmą 


6. Pajuntama 
padariniai 


7. Pajuntamas nerimas 
ir netikrumas 


8. Nerimas ir netikru- 
mas veda į įtampą 
(sąžinės balsas) 


Skaitiniai (Pr 3,1-10): 


Žaltys kreipiasi į moterį: “Ar tikrai Die- 
vas įsakė jums nevalgyti vaisiaus nuo jo- 
kio medžio Rojuje?" 


Moteris atsako žalčiui: “Mums leista val- 
gyti nuo bet kokio medžio Rojuje, išskyrus 
tik medį jo viduryje. Dievas įsakė mums 
ne tik nevalgyti to medžio vaisiaus, bet ir 
jo neliesti, kad nemirtume“'. 


Žaltys atsako moteriai: “Tai ne tiesa! Jūs 
nemirsite! Dievas tai įsakė, nes žino, kad, 
suvalgę jo, tapsite kaip Dievas, ir Žinosi- 
te, kas yra gera ir pikta", 


Moteris stebisi, koks gražus yra anas me- 
dis, koks gardus turėtų būti jo vaisius, ir 
svajoja, kaip būtų smagu būti “kaip Die- 
vas" ir “žinoti, kas yra gera ir pikta". 


Ji paima užgintą vaisių ir suvalgo. Po to 
dalinasi su savo vyru. Ir jis valgo. 


Suvalgius užgintą vaisių, atsidaro abiejų 
akys, ir jiedu supranta, kad yra nuogi. 
Supynę figos lapus, pasidaro sau prijuos- 
tes. 


Tą vakarą, išgirdę Jahvės Dievo balsą, 
jiedu pasislepia tarp medžių. 


Jahvė Dievas šaukia žmogų ir klausia: 
“Kur tu esi?" (“Ką tu Čia užtaisei?"'). 
Žmogus atsiliepia: “Išgirdau tave esant 
Sode ir nusigandau, nes esu nuogas. Užtat 
ir pasislėpiau"'. .. 

Įkvėptojo autoriaus pasakojimas švyti psichologine 
įžvalga ir šmaikščia ironija. Jame ryšku šviesa ir šešėliai, 
veiksmas ir lūkuriavimas. Visa pasakyta labai taupiai: 
pasakojimas turi tik dvyliką eilučių! Brūkšniai tampa 
vaizdais. Apie nuodėmę kalbama netiesiogiai, tačiau skai- 
tytojas pajunta, kad pasakojimo turinys jį giliai paliečia. 
Visa perkeliama į žmogaus — vyro ir moters buitinį pa- 
tyrimą. Žaltys turi žmogiškas savybes. Ir Dievas vaizduo- 
jamas žmogiškai. Žmogui pasijutus pagautam ir veltui 
ieškant slaptynės tarp medžių, Dievas kreipiasi į jį, kaip 
tėvas į savo vaiką: “Kur gi esi?" Pasakojimo rėmuose 
Dievo kreipinys reiškia: “Nugi dabar! Sakyk, ką tu už- 
taisei?!"? Hebrajų kalba Dievo kreipinys turi tik vieną 
žodį: “ajjekhah (“ajjeka!). Bet jo prasmės nesutalpina 
net storiausios knygos. Jahvistui šis žodelytis bėdoje su- 
dabartina žmoniją — Saliamono amžių. 

Įkvėptajam autoriui rūpi kur kas daugiau negu pa- 
sakojimu atkurti psichologinę nuodėmės raidą. Jo širdyje 
yra visa Sandoros bendrija — Saliamono amžiaus izrae- 
liečių įžūlumas Dievui. Sandoros bendriją sudaro pavie- 
niai asmenys, o jie savo ruožtu turi protėvių grandinę iki 
pat Pirmosios Poros"? 

Jahvistas kreipia savo skaitytojo dėmesį į aną pir- 
mykštį įvyki, kuris turi likiminę įtaką Saliamono amžiui 
— visai žmonijai. Iš pasakojimo aišku, kad du paslaptin- 
gi poreikiai vyrauja žmonijos savimonėje: 1. būti “kaip 
Dievas" ir 2. pažinti “gera ir pikta" — pažinti visa.“ 
Žmogus elgiasi “kaip Dievas", kai jis pradeda įtarti, kad 
Dievas, žmogui pavydėdamas, jį apgaudinėja. Pagal Jah- 


59 Žr. E.A. Speiser, Genesis (The Anchor Bible, Nr. 1; Garden City, 
NY: Doubleday, 1964), p. 21-28. 

60 Žr. G. Ouell, “Die Sinde im Alten Testament“, veikale Thelogi- 
sches Worterbuch zum Neuen Testament, kurį redagavo G. Kittel (Stutt- 
gart: Verlag W. Kohlhammer, 1933), I, p. 267-288. 

vistą čia ir glūdi nuodėmės šaknys, — gimsta žmoguje 
savimonė, kad jis pats gali būti ir yra savo gyvenimo 
Viešpats ir Dievas.“! 


Nuodėmė plinta. Jahvisto pasakojimas apie nuodėmę 
yra vaizdus ir tikroviškas. Apskritai, Senasis Testamentas 
nekalba apie atsają nuodėmę, bet apie nusidėjėlius ir 
nuodėmes. Jahvistas yra savitas. Jis kalba apie Nuodėmės 
proveržį į žmonijos istoriją. Todėl jis yra svarus Senojo 
Testamento įkvėptas autorius savo nuodėmės istorija (Pr 
3-11). Nuodėmė, kartą prasiveržusi į žmogaus buitį, lyg 
nenumaldoma kalnų griūtis veržiasi į žmonijos istorijos 
slėnius. 

Jahvistui svarbu pasekti kelią, kuriuo ėjo žmonija, 
ir padarinius, kurie lydėjo žmoniją, jai vis labiau ir la- 
biau nutolstant nuo savo Kūrėjo — Dievo. Pr 3-11 apra- 
šyme skirtini du dalykai: 


1. Žmonijos santykio su Dievu istorija, ir 

2. Spalvingi padriki pasakojimai — priemonė apra- 
šyti žmonijos santykio su Dievu istoriją: pasakojimas apie 
Kainą ir Abelį (Pr 4,1-16), apie Tvaną (Pr 6-9), apie 
Babelio bokštą (Pr 11,1-9), 


Žmonijos santykio su Dievu istorija yra įkvėptojo 
autoriaus įžvalga. Padrikųjų pasakojimų kilmė yra mito- 
loginėje Mesopotamijos tautosakoje. Jie perduoda žmo- 
gaus pastangas ir įžvalgą, kaip būti darnoje su savimi ir 
su pasauliu, kuriame gyvenama. Įkvėptasis autorius su- 
buria šiuos padrikus pasakojimus į nuoseklų junginį. Pa- 
tys pasakojimai lieka kone nepaliesti, tačiau įkvėptojo au- 
toriaus nuosekliame junginyje jie ima tarnauti išganymo 
istorijos poreikiams — Jahvisio teologiniam požiūriui. 


“1 Žr. E.H. Maly, “Genesis", JBC 2:26-27. 


Ko 


Jahvisto išganymo istorija moko, kad pirmykštis 
žmonijos santykis su Dievu buvo suardytas nuodėmės 
drama. Pr 3-11 — priešistorės apybraiža ir nuodėmės 
drama yra gausios įžvalgų. Jas reikia svarstyti ne vienu, 
bet trimis požiūriais: teologiniu, kultūriniu ir antropolo- 
giniu.“? 


PASAKOJIMAS APIE KAINA IR ABELĘ (PR 4,1-16) 


Jahvisto priešistorės apybraiža yra dramiška nuodė- 
mės istorija. Ji prasideda išvarymu iš Rojaus (Pr 3,23- 
24) ir pasakojimu apie žemdirbį Adomą. Jame ryšku 
teologinis požiūris. Norėdamas būti “kaip Dievas" Kūrėjo 
- Dievo sąskaita, kūrinys-žmogus atsisakė paklusti savo 
Kūrėjui. Nepaklusdamas atsidūrė bėdoje. Vietoje jaukaus 
Sodo arti Dievo, žmogui tenka gyventi toli nuo Dievo. 
Pasakojime apie Rojų ir jo netekimą žemdirbiška buitis 
yra perdėm aiški: triūsas su prakaitu ir rūpesčiais, grum- 
tynės su gamta ir mirties baimė. 

Pasakojimas apie Kainą ir Abelį (Pr 4,1-16) turi 
dar ankstyvesnį foną. Atrodo, kad šis pasakojimas kadaise 
bus perdavęs priešiškumą tarp žemdirbių ir klajoklių - 
piemenų. Dievui labiau patiko klajoklis Abelis, aukojąs 
Jahvei bandos pirmienas, negu žemdirbys Kainas su lau- 
kų aukomis.“* Pasakojimas atspindi jau pažengusią kul- 
tūrą su skirtingomis Dievo garbinimo formomis. Reikia 
daryti išvadą, kad nepasakojama apie betarpius Adomo 


92 Teologija suprantama kaip tikėjimo pastangos suprasti tai, ką 
tikima, t.y. galvojimą tikėjimu. Antropologija — žmonijos savipratos ir savi- 
monės istorija. O kultūra — aplinkos prijaukinimas ir palenkimas žmogui 
ir jo poreikiams. Žr. G. von Rad, Old Testament Theology..., I, p. 154-160. 

63 Jaunesnysis sūnus yra labiau mėgiamas negu vyresnysis. Ši tema 
yra ryški Šv. Rašte. Abelio ir Kaino atvejį seka kiti Pradžios knygos at- 
vejai: Izaokas ir Išmaelis, Jokūbas ir Esau, Rachelė ir Lea. Jaunesniojo 
pamėgimas apreiškia Dievo laisvę rinktis, žmogiško masto nepaisant, ir 
palankumą varguoliams, 

ir Ievos vaikus, bet kainitų eponiminį“* prosenolį. Jahvis- 
tas ne tik perima pasakojimą iš savo kaimynų, bet ir per- 
kelia jį savo priešistorėje į žmonijos pradžią.“ Tokiu 
būdu pasakojimas apie žemdirbių ir klajoklių-piemenų 
priešiškumą gauna naujus visuotinumo rėmus. Jahvisto 
nuodėmės dramai svarbu vaizdu išreikšti pagrindinę iš- 
ganymo istorijos įžvalgą: žmonijos padėtis tampa tragiš- 
kesnė, nes sukilimas prieš Dievą veda į karą su kitu žmo- 
gumi.“* Nutolimas nuo Dievo baigiasi brolžudyste! Kaip 
Dvaro istorijoje nuodėmė nesiliauja reikštis Dovydo sūnų 
gyvenime, taip šiuo atveju tėvų nuodėmė ardo šeimos gy- 
venimą (2 Sam 9-1 Kar2). Kainas lengvai pasiduoda 
nuodėmei — blogam skatuliui, kuris sergi prie durų lyg 
plėšrus gyvulys, laukdamas progos įkąsti (Pr 4,6-7). 

Dievas sukūrė žmoniją būti bendruomene. Tačiau 
Dievo užmojo iškraipymas darosi ryškus Kaino klausime: 
“Bene aš esu savo brolio sargas?" (Pr 4,9). Dievas yra 
palankus varguoliams. Pasakojimas primena, kad žemė 
('adamah) kenčia prakeikimą dėl žmogaus, nes iš žemės 
Abelio kraujas šaukiasi Dievo atpildo (Pr 4,11; žr. 3,17- 
19). 

Naujasis Testamentas rašys, kad “Per vieną žmogų 
nuodėmė įėjo į pasaulį" (Rom 5,12). Pasakojimas apie 
Kainą ir Abelį yra gyva šios tikėjimo įžvalgos iliustracija. 


Pasakojimo kultūrinis ir antropologinis požiūris. 
Kaino ir Abelio aprašyme rūpestingas skaitytojas paste- 
bės keletą keistų dalykų. Kainas skundžiasi, kad “kiek- 


64 Epi-onoma, ty. ant4-vardas=“antvardis", yra graikų ka'bos žo- 
dis, kuriuo paženklinamas asmuo, davęs vardą šeimai, miestui, tautai, ra- 
sei. Eponiminis yra būdvardis. 

65 Klausimas, kaip galėjo Kainas rasti sau žmoną, būdamas Pirmo- 
sios Poros sūnumi, kyla tik dėl to, kad skaitinys imamas raidiškai. 

66 Prieš abu šiuos blogius Sandoros įstatymas duoda du įsakymus: 
mylėk Dievą ir artimą. Žr. Mt 2234-40. 

vienas, kuris jį sutiks, norės jį užmušti" (Pr 4,14). Kai- 
nui nuraminti, Dievas jį pažymi genties ženklu: kas tik 
drįst; užgauti Kainą, turės nukentėti genties kerštą. Gali- 
ma klausti: “Kodėl Kainas bijojo? Juk daugiau žmonių 
nebuvo! Tik Adomas su Ieva“? Arba vėl kitas klausimas. 
“Ką paėmė Kainas sau už žmoną" Kaino žmona turėjo 
būti jo sesuo, nes nebuvo jokios kitos moteries. Pravartu 
palyginti Pr 4,2 su Pr 9,20. Kas buvo pirmasis žemdir- 
bys? Nojus ar Kainas? Pr 4 fonas miestietiškas gyvenimo 
būdas. Klajokliai, aviganiai, muzika, metaliniai — žal- 
vario ir geležies įrankiai jau minimi. Tuo tarpu Artimuo- 
siuose Rytuose žalvario amžių liudija tik 3000 m. pr. Kr., 
o geležies — 1200 m. pr. Kr.“ Taigi pasakojime atpažįs- 
tame daug siūlių ir klausimų. Visa liudija, kad Kainas ir 
Abelis yra Pirmojo vyro ir Pirmosios moteries sūnūs ta 
pačia prasme, kaip ir mes — netiesiogiai. Pasakojimas 
apie Kainą ir Abelį priklauso jau toli pažengusiai žmo- 
nijos istorijai. 

Aišku, kad įkvėptasis autorius turi po ranka tik skiau- 
tes atminimų apie žmonijos praeitį. Jų nieku būdu nebū- 
tų pakakę atkurti visai kultūrinei ir antropologinei žmo- 
nijos istorijai. Be to, įkvėptasis autorius to nė nesiekė. 
Jam rūpėjo parodyti nuodėmės nešamą nedarną ir žmo- 
gaus sukilimu prieš Dievą atneštą netvarką kūrinijoje. 

Įdomu, kad įkvėpiojo autoriaus požiūriu pirmąjį 
miestą pastatė Kainas — brolžudys (Pr 4,17). Anot Jah- 
visto, kultūra turėjo blogą pradžią. Jahvistui yra gerai 
pažįstami amatai ir technologinė pažanga. Jis primena 
užuomina, kad muzikų tėvas buvo vienas iš Kaino pali- 
kuonių, vardu Jubalis, o metalus — žalvarį ir geležį pra- 
dėjo apdirbinėti Tubalkainas, kitas Kaino palikuonis (Pr 
4,21-22). Archeologija liudija, kad metalai suvaidino di- 


67 Skaičiai yra apvalūs. 


78 


delį vaidmenį II prieškrisiinio tūkstantmečio raidoje. Ta- 
čiau kultūrinę pažangą lydėjo įžūli jėga artimo sąskaiton 
— gobšumas, nežabotos aistros, — pikto atoveikis, lyg 
sunki grandinė ant žmonijos kaklo, gramzdino žmogų į vis 
didesnį ir išradingesnį ištvirkimą. 

Dievo sūnų vedybos (Pr 6,1-4). Pikčiausias blogio 
lašas, pagal Jahvistą, buvo Dievo sūnų — dangiškų būty- 
bių — vedybos su žmonių dukromis-gražuolėmis. Šis pa- 
sakojimas yra neįprasta ir paslaptinga išganymo istorijos 
skiautė. Peršasi išvada, kad Jahvistas ją panaudoja ne dėl 
to, kad tikėtų jos turiniu, bet dėl to, kad ji padeda vaiz- 
duoti augantį ir įžūlų ištvirkimą bei plintančią poliga- 
miją — daugpatystę. 

Pasakojimo “Dievo sūnūs*' buvo antžmogiai. Jie ėmė 
sau žmonas iš mirtingųjų tarpo. Jų vaikai, panašūs į grai- 
kų titanus, buvo kūno milžinai, bet doros jautrumu — 
nykštukai. Senovės mitas padeda įkvėptajam autoriui tęsti 
pasakojimą apie nuodėmę. Nuodėmė darė žmones dori- 
niais neūžaugomis ir trumpino žmogaus gyvenimo trukmę. 
“Nuo dabar jo amžius bus neilgesnis kaip 120 metų“? (Pr 
6,3).“* Tai aišku ir iš Dievo gailėjimosi: 

Jahvė, matydamas koks didelis buvo žmonių piktu- 

mas žemėje ir kokia kieta nuolat buvo įų širdis,“ 

gailėjosi, kad juos sukūrė ir apgyvendino žemėje. 

Širdgėlos apimtas, jis sakė: “Sunaikinsiu žmones, 

kuriuos sukūriau, — kartu su gyvuliais ir paukščiais, 

nes gailiuosi juos sukūręs. .** (Pr 6,5-7). 

68 Apie žmogaus gyvenimo trukmę ir neįprastus žmonijos protėvių 
amžius bus kalbama vėliau. Judaizmas ir krikščionijos teologijos pirmūnai 


— Bendrijos Tėvai — “Dievo sūnus" tapatino su puolusiais angelais. Tačiau 
IV a. po Kristaus, angelų prigimtį suprantant labiau dvasiškai, imta teigti, 
kad “Dievo sūnūs“ buvo Seto palikuoniai, o “žmonių dukros“ — Kaino. 


Žr. Arkivysk. J. Skvireckas, Šventasis Raštas Senojo Testamento, I, p. 34-35. 
69 “Širdis" Šv. Rašte yra žmogaus minties ir nuosprendžio vieta. Žr. 
Jer 17,9. 

Tell Mardikh miestelis Sirijoje didžiuojasi III prieškristinio tūkstant- 
mečio Eblos karalystės likučiais — piliakalniu. Ženklas paplentėje. 


Nūdienė Ebla — Tell Mardikh yra kuklus miestelis apie 50 km į pietus 
nuo Aleppo. Avilio pavidalo namukai yra tipiški šiaurinėje Sirijoje. 


Senovės Ebla yra milžiniškas piliakalnis su avių kaimenėmis 
atšlaitėse. Spėliojama, kad kadaise Ebla turėjo 250.000 gyventojų. 


| Archeologai, atkasdami Eblos karalystės piliakalnį, rado ne tik 
| sostinės mūrus, bet ir vartus. 
| 
, 


" P 
1 Eblos piliakalnyje rasta gausi raštija kyliaraščiu — Karalių archyvas 

su 15.000-20.000 molinių plokštelių. Jų turinys yra pakvitavimai, 
sutartys, žodynai, atlasai ir religiniai raštai. 


Ma 


Autorius prie audros dievaičio Perkūno statulos Aleppo muziejuje. 
Perkūnas viena ranka laiko kūjelį — griausmą, o kita — žaibus. 
Jis stovi ant jaučio — Hadad. Jautis buvo audros įvaizdis. 


Karkemišo piliakalnis — paskutinė asirų tvirtovė palei Eufratą, 
Sirijos-Turkijos pasienyje. Čia 605 m. prieš Kristų babilonietis 
Nebuchadnezzaras pribaigė Asirijos imperiją. 


Nūdien ant Karkemišo piliakalnio yra Turkijos pasienio užtvara. 
Dešinėje teka Eufratas. Kur kadaise grūmėsi Artimųjų Rytų milžinai, 
dabar auga smilgos. 


44 = pa „ o Ta 
Z. , ši 4 t LŽ Sui 
= r i —- —— Šel 4 Šventoji gatvė Babilono griuvėsiuose, 
A : "2 


Ninmah — Žemės-motinos šventovė Babilone su Enki — Vandens 


| 
dievaičio šuliniu asloje. Babilonijos kunigija stebėdavo Enki | 
atbudimą pavasarį. | 


Emalio įvaizdžiai Šventosios gatvės sienose Babilone. 


Emalio liūtas Ištaros vartuose Babilone iš Nebuchadnezzaro amžiaus 
(VI a. pr. Kristų). Liūto įvaizdžiu save išreiškė asirai ir babiloniečiai. 


2 LE 15 Es i 


Labai galima, kad pasakojimu apie “Dievo sūnus“ 
ir “žmonių dukras“ Jahvistas nori pailiustruoti svarbią 
gyvenimišką įžvalgą. “Dievo sūnūs“ yra gėrio įvaizdis, o 
“žmonių dukros" — blogio. Pasaulis, moko įkvėptasis 
autorius, yra gėrio ir blogio vedybos. Pasaulyje gėris ir 
blogis yra neišskiriamai susipainioję. Sakytume, branduo- 
linė energija gali būti pakinkyta dykumai paversti sodu. 
Bet ji gali būti panaudota ir Žemei sunaikinti. Anuomet 
ir nūdien žmonės pasidaro milžinais, prieš kuriuos dreba 
tautos. Jie save laiko didvyriais. Tačiau Dievas vertina 
žmonių siekius ir laimėjimus ne pagal žmonių ūgį, svorį 
ir vardą, bet pagal jų širdį. Todėl Jahvė, — žmogiškai iš- 
sireiškia įkvėptasis autorius, — “gailėjosi"" — išgyveno 
širdgėlą. 


TVANAS (PR 6,5-9,29) 


Daugelis tautų savo tautosakoje turi pasakojimą apie 
didelį tvaną.“ Įprasta teigti, kad šiuo pasakojimu žmoni- 
ja prisimena visuotinę katastrofą, kurios metu jūros ly- 
gis pakilo taip, kad užtvindė visus žemynus. Šiuolaikiniai 
moksliški tyrinėjimai šios išvados nepatvirtina, bet rodo, 
kad Artimuosiuose Rytuose,“ priešistorei tampant istori- 
ja, Persijos įlankos vandenys buvo aptvindę pietinę Meso- 
potamijos slėnio dalį. 

Šv. Rašto pasakojimas apie Tvaną Jahvisto išgany- 
mo istorijoje yra kur kas daugiau negu priešistorinis žmo- 
nijos atsiminimas ar legendinė tautosaka. Čia pasakojimas 


70 C.A. Simpson, “The Book of Genesis" veikale, kurį redagavo G.A. 
Buttrick et al., The Interpreter's Bible (New York, NY: Abingdon, 1952), 
I, p. 536-537; J.H. Marks, “Flood (Genesis)" veikale The Interpreter's Dic- 
tionary of the Bible, kurį redagavo G.A. Buttrick et al. (Nashville, TN: 
Abingdon, 1962), II, p. 278-184 (ypač p. 283-284). 

71 Raštas yra slenkstis tarp priešistorės ir istorijos. Mesopotamijos 
gyventojai pradėjo naudotis raštu — kyliaraščiu apie 3200 m. pr. Kr. 

apie Tvaną yra pasakojimas su pamokymu. Jis nėra tik 
gamtos nelaimė. Įkvėpiasis autorius panaudojo senovės 
liaudies atsiminimą kaip priemonę Sandoros tikėjimui iš- 
reikšti: Dievas teisia žmoniją istorijoje. Dievo atoveikis į 
žmogaus nuodėmę išryškina pasaulyje vispusišką ir veiks- 
mingą Dievo — Kūrėjo priešiškumą žmogaus jėgai, kuri 
stoja piestu prieš Dievą — Kūrėją su iššūkiu: “Netarnau- 
siu!" Pasakojime apie Tvaną Dievas nesielgia kaip des- 
potas su įnoriu bausti bejėgį žmogaus pasaulį, bet veikia 

“širdgėla"", kuri nuplauna žmogaus įžūlumo sudarkytą 
kūriniją. Nuodėmės tvanui sutvardyti Dievas panaudoja 
vandens tvaną. 


Senovinė Mesopotamijos raštija turi keletą pasako- 
jimų apie tvaną sąnašinėje Tigro-Eufrato lygumoje.“ 
Vienas iš labiausiai išgarsėjusių yra Gilgamešo epas, ar- 
ba /egenda, atrasta Ninevėje, Asirijos sostinės griuvėsiuo- 
se. Tarp Šv. Rašto pasakojimo apie Tvaną ir Gilgamešo 
epo yra didelis detalių panašumas. Abiejuose yra ir arka, 
ir varnas, ir balandis.“ Tačiau pasakojimai skiriasi iš es- 
mės savo požiūriu. Detalės, kurias Jahvisias perima tie- 
siogiai ar netiesiogiai iš savo kultūrinės aplinkos, nieku 
neužgožia jo požiūrio. Pagal jį, Jahvė, vienintelis ir teisus 
Dievas, reiškiasi žmonijos istorijoje savo teisiu užmoju. 
O pagal Gilgamešo epą, Mesopotamijos dievai, įnorių ve- 
dami, tvanu tenkina savo užgaidas žmonių sąskaita. Šv. 
Rašte Tvano priežastis yra nuodėmė, o Mesopotamijos raš- 


72 Žr. E.A. Speiser, Genesis ..., p. 54-56. 

78 Gilgamešo epą anglų kalba galima rasti knygoje, kurią suredaga- 
vo J.B. Pritchard, ten pat, p. 72-99. XI epo plokštelė pasakoja apie tvaną, 
žr. p. 93-97. Be to, pasakojimas apie “The Deluge“ (apie Tvaną), ten pat, 
p. 42-44. Pravartu nepamiršti ir A. Heidel Gilgamesh Epic and the Old 
Testament (Chicago, IL: University of Chicago Press, 1951), p. 224-289 
bei S.N. Kramer From the Tablets of Sumer, p. 1T6ss. 

tijoje — triukšmas, kurį sukėlė žmonės dievų būstinės 
palangėje.“ 

Pasakojimas apie Tvaną Pradžios knygoje nėra vien- 
tisas, bet yra suaustas iš dviejų savarankiškos kilmės pa- 
sakojimų: būtent iš Jahvistinio (J) ir Kunigiškojo auto- 
riaus (P) pasakojimų. Suaudimą pravartu išryškinti brė- 
žiniu:“? 


74 “Atrahasis" ty. “Be galo išmintingas", žr. J.B. Pritchard, ten pat, 
p. 104. 


75 Žr. E.H, Maly, “Genesis", JBC 2:37-42; P. Ellis, The Men and 
the Message of the Old Testament, p. 58-59. 

TVANAS 


| 


Jahvistinis pasakojimas (J) Kunigiškasis pasakojimas (P) 


Įvadas: Įvadas: 


Didėjanti praraja tarp Dievo ir 
žmonijos (Pr 6,1-4) 


Pasakojimas apie Nojų 
(Pr 6,9-12) 


Dievas apsisprendžia / Nojus— 
geras žmogus (Pr 6,5-8) 


Dievo sandora su Nojumi ir 
įsakymas statytis arką 


į (Pr 9,28-29) 


(Pr 6,13-22) 
TVANAS 
J: Pr 7,15 7-10 12 16b 17b 
P: Pr 7,6 1 13-16a 17a 18 21 
J 22-23 8,2b-3a 6-12 13b 
P 24 - 8,1-2a 3b 5 13a 14 
J 20 22 
P 19 
Tvanas: Pr 7,1-5.7-10.12. Tvanas: 7,6.11.13-16a. 
16b.17b.22-23 17a.18-21.24 
Tvanas baigiasi: Tvanas baigiasi: 
8,2b.3a.6-12.13b 8,1-2a.3b-5.13a. 
14-19 
Nojaus auka ir Dievo 
pažadas: 
8,20-22 
Č Pabaiga: Pabaiga: A 
1 
| Nojaus sūnūs (Pr 9,18-27) Palaiminimas ir įsakymas 
į (Pr 9,1-7) 
Sandora su Nojumi (Pr 9,8-17) 
| ų į Nojaus amžius ir mirtis 
|| 

Pasakojime apie Tvaną pastebime siūlę. Į ją atkrei- 
pia dėmesį pasakojimo nelygumai ir prieštaravimai. Pats 
Dievo vardo kaitaliojimas — Jahvė (Viešpats Pr 6,5) ir 
Elohimas (Dievas Pr 6,22) — yra ypatingai ryškus. Be 
to, dažni pasikartojimai irgi rodo į pasakojimo siūlę 
(pvz.: įsakymas eiti į arką Pr 6,18 ir 7,1). Viename pa- 
sakojime kalbama apie porą visų gyvulių (Pr 6,19s.; 7, 
15s.), o kitame apie septynias poras visų nešvarių““ ir 
dvi poras visų švarių gyvulių (Pr 7,2). Pagal Jahvistą, 
Tvanas truko 61 dieną (Pr 7,4), o pagal Kunigiškąjį au- 
torių — ištisus metus ir dešimt dienų (Pr 8,13). Mat pa- 
gal Jahvistinį pasakojimą, lijo 40 dienų ir 40 naktų (Pr 
7,12), o vanduo nuslūgo per 21 dieną (Pr 8,6-8.12.13). 
Tuo tarpu, anot Kunigiškojo autoriaus, Tvanas prasidėjo 
“Šešišimtaisiais Nojaus amžiaus metais, antrą mėnesį, 
septynioliktą mėnesio dieną" (Pr 7,11), o žemė vėl iš- 
džiūvo “šeši šimtai pirmaisiais metais ... antrą mėnesį, 
dvidešimt septintą mėnesio dieną“ (Pr 8,13.14). Taigi 
Tvanas užtruko ištisus metus ir dešimt dienų. Sugretinę 
abu pasakojimus ir atpažinę krūvon suaudimo siūlę, ga- 
lime daryti išvadą, kad turime du savarankiškus Dievo 
teisumo ir gailestingumo liudininkus. Pasakojimai, tiesa, 
skirtingi, bet abu turi tą patį tikėjimo požiūrį: baisioji 
gamtos nelaimė švyti didybe —teisaus Dievo elgesiu prieš 
žmogaus nuodėmę. Nuodėmės tvardymas ir darnos pa- 
laikymas pasaulyje yra Dievo gerumo stebuklas. Šios abi 
įžvalgos yra ypatingai ryškios Jahvisto Tvano pasakojimo 
įvade ir pabaigoje. Įvade žmogaus polinkis į pikta (Pr 
6,5) yra laikomas Dievo žmonijos sunaikinimo nuospren- 
džio priežastimi. Bet pasakojimo pabaigoje šis žmogaus 
polinkis yra laikomas pagrindu Dievo nuosprendžio — 

76 “Švari" ir “nešvari" gyvūnija turėjo ryšį su izraeliečių kasdiene 


buitimi ir apeiginiais poreikiais. Žr. G. von Rad, Old Testament Theology, 
I, p. 272:279. 

niekuomet nebebausti žmonijos Tvanu (Pr 8,21). Atrodo, 
kad šios įžvalgos ne tik prieštarauja viena kitai, bet ir vie- 
na kitą paneigia. Tačiau Jahvistui jos abi yra brangios, 
nes ženkliai sugretina Kūrėją ir kūrinį, Dievą ir žmogų." 

Jahvistas pasakojimą apie Tvaną baigia Dievo paža- 
du, kuris apima visą žmoniją: “Kolei žemė bus, nesiliaus 
būti sėja ir pjūtis, šaltis ir šiluma, vasara ir žiema, die- 
na ir naktis? (Pr 8,22). 

Iš Jahvisto Tvano pasakojimo aišku, kad Dievo teis- 
mas tvanu reiškia gilų Jahvės rūpestį žmogumi. Šis bruo- 
žas jau buvo pastebėtas ir pasakojime apie Rojų. Ir ten 


Jahvės teismą seka jo rūpestis žmogumi, — kailiniai ap- 
darai duodami Pirmajai Porai (Pr 3,21). Tas pat bruo- 
žas ryškus ir pasakojime apie Kainą, — Jahvės teismas 


sušvelninamas žyme ant jo kaktos, saugančia jį nuo keršto 
(Pr 4,15). Tvano pasakojime Nojus patiria Jahvės ge- 
rumą ir rūpestį. Arka, kurion Nojus paima savo šeimą ir 
gyvūniją, buvo ženklas, kad Jahvė išgelbės žmoniją ir kū- 
rinijos likutį šviežiai pradžiai istorijoje. Jahvisto prieš- 
istorės pasakojimas palengvėle vis labiau įtempia savo 
teologinę spyruoklę, o pasakojami įvykiai palengvėle su- 
silydo į vis glaudesnę žmogaus nuodėmės ir Dievo geru- 
mo spiralę. 


ŽMONIJOS PAGUNDA APSIEITI BE DIEVO 
Jahvistui būdinga Dievo ir žmogaus santykį nagrinėti 
žmogaus nuodėmės ir Dievo gerumo fone. Jam istorija — 
įvykiai yra žmonių nuodėmės sukurti raizgynai. Dievas 
savo teisiu Tvano teismu kuria naują padėtį iš žmonių su- 
kurtų raizgynų. Tačiau net Tvano teismas nesustabdo 
žmogaus širdies skatulio į pikta. Gera ir pikta — abu 


77 Ilgainiui Šv. Rašto įkvėpti autoriai šią ženklią įtampą išlygins 
Dievo atleidimu. Žr. Oz 11,8-9, 

skatuliai ne tik slypi, bet ir reiškiasi kiekvieno žmogaus 
širdyje. Ir pati kultūra, anot įkvėptojo autoriaus, būdama 
žmogaus kūrinys ir išraiška, yra persunkta piktu. Šį bruo- 
žą Jahvistas išryškina dviem pasakojimais: vienas yra apie 
Nojaus pasigėrimą (Pr 9,18-27), o kitas — apie Babelio 
bokšto statymą (Pr 11,1-9). 


Nojus ir vynuogynas (Pr 9,18-27). Anot Šv. Rašto 
pasakojimo, Nojus buvo pirmasis žemdirbys. Dirbdamas 
žemę, jis užsiveisė ir vynuogyną. Vynuogynas buvo Ka- 
naano žemdirbių kultūros išraiška. Žemdirbio Nojaus ran- 
kose vynuogės tapo vynu. Gaminti vyną, bet jo negerti 
būtų nenuoseklu. Taip žemdirbys Nojus tapo pasigėrusiu 
Nojumi. 

Girtas tėvas sukėlė pasibjaurėjimą vienam savo sūnų 
— Hamui, Kanaano tėvui (Pr 9,18; 10,6). Savo pasibjau- 
rėjimą jis išreiškė patyčiomis (Pr 9,22-23). 

Įprasta pasakojime apie Nojaus pasigėrimą įžiūrėti 
rasinę neapykantą. Pagal šį aiškinimą, Nojus prakeikė Ha- 
mą — juodosios rasės tautų tėvą ir pasmerkė juodąją rasę 
būti kitų rasių tarnu. Tačiau šis aiškinimas nesiderina su 
įkvėptojo autoriaus tikslu. Jahvistui rūpi pasmerkti Ka- 
naaną — žemdirbių kraštą, vaizduojamą asmeniu, už ne- 
dorą elgesį. Žemdirbių kultūra, priešingai dykumos kla- 
joklių kultūrai, buvo apsėsta lytinės technikos poreikiais 
žemei ir jos derlingumui apvaldyti.“ Nojaus amžiuje, 
anot Jahvisto, Dievas nuėmė prakeikimą nuo žemės (Pr 
5,29; taip pat 3,17-19). Todėl Nojui ir sekėsi būti žem- 
dirbiu. O Kainui kadaise nesisekė, nes dėl žmogaus nuo- 
dėmės žemė buvo prakeikta (Pr 4,11-12). Bet ir Nojus, 
pasakoja įkvėptasis autorius, nebuvo pajėgus deramai pa- 
sinaudoti Kanaano žemdirbių kultūra. Matydamas, kad 


78 Žr. Rakto į Senąjį Testamentą, I, p. 309-330. 

jų kultūros pasiekimai jį nugirdė, Nojus prakeikė Ka- 
naaną. 


Babelio bokšto statyba (Pr 11,1-9). Po Tvano, ra- 
šoma Pradžios knygoje, žemė buvo apgyventa trijų No- 
jaus palikuonių: Semo (Šem), Hamo (Ham) ir Jafeto 
(Jafet). Nojaus sūnūs buvo laikomi tautų protėviais. Pa- 
sakojimas apie Babelio bokšto statybą yra Jahvisto išga- 
nymo istorijos priešistorės užsklanda (Pr 11,1-9). Atro- 
do, kad šis pasakojimas, prieš tapdamas Jahvisto išgany- 
mo istorijos dalimi, buvo nepriklausomas ir naudojamas 
tautų ir kalbų kilmei aiškinti. Šį pasakojimo pobūdį gali- 
ma pažinti, sugretinant pasakojimą apie Babelio bokšto 
statybą (Pr 11,1-9) su kitu Jahvisto skaitiniu — Nojaus 
palikuonių genealogija — Tautų sąrašu (Pr 10,1-32). 
Tautų sąraše jau yra pripažįstama tautų įvairovė. Nors 
ir su įvairove, Jahvistas pasakojimą perėmė ir panaudojo 
jį išganymo istorijos priešistorėje savo teologiniam požiū- 
riui. išryškinti.** 


79 Diduma Tautų sąrašo medžiagos priklauso Kunigiškajam Penkia- 
knygės autoriui: Pr 10,1-7.20.22-23.31-32. Jahvistinis šaltinis savo medžia- 
ga Kunigiškąjį papildo: Pr 10,8-19.21.24-30. Tautų sąrašo pagrindinis do- 
mesys yra tautų išsiskirstymas tuolaikiniame pasaulyje. Sąraše ryškios trys 
tautų grupės, kilusios iš trijų Nojaus sūnų, t.y. Šemo, Hamo ir Jafeto — 
semitai, hamitai ir jafetitai. Šiuolaikinis tautų ženklinimas semitinėmis ir 
hamitinėmis turi kilmę šiame Šv. Rašto Tautų sąraše. Tačiau tikrovėje se- 
mitinės ir hamitinės tautos tik iš dalies tesutampa su Tautų sąraše mini- 
momis tautomis. Atrodo, kad Tautų sąrašo pagrindas yra ne tautos, bet 
geografiniai ir istoriniai tuolaikinės žmonijos tarpusavio ryšiai. 

80 Bendram Šv. Rašto pažinimui, svarbu neišleisti iš akių, kad Tautų 
sąrašas (Pr 10,1-32) pabrėžia ir visuotinumą. Dievas, išsirinkdamas savo 
užmojui vieną tautą iš tautų tarpo (Pr 12), išsirinktajai tautai duoda pa- 
žadą, kuriuo kreipiasi į visas tautas (Pr 12,3). Taigi Dievo užmojis išganyti 
apima visą žmoniją. Dievo užmojo visuotinumas yra ryškus pranašų knygo- 
se (Iz 13-21; Jer 46-51), Kenčiančiojo Tarno giesmėse (Iz 42,14; 49,1-6; 50, 
4-9; 52,13-53,12) ir Tautų apaštalo Pauliaus pasiuntinybėje (Apd 9-28; 
Gal ir Rom). 

Pasakojimas apie Babelio bokšto statybą (Pr 11,1- 
9) nukelia į Babiloniją (Šinar). Čia klajokliai, slinkdami 
iš rytinių žemių kalnų, užtiko lygumą ir tapo sėslūs. Sės- 
lus gyvenimo būdas ir sėsliųjų kultūra padarė Babiloniją 
garsią. Norėdami sukurti vienybę — net vienybę prieš 
patį Dievą, naujieji gyventojai pradėjo statyti miestą ir 
bokštą. Bokštas yra užuomina apie ziguratą (ziggurat) — 
daugiaaukštę šventovę-bokštą. Garsiausias Babilonijos zi- 
guratas, vardų Etemenanki, buvo Babilono mieste.“ Jah- 
visto išganymo istorijoje pasakojimas apie Babelio bokš- 
tą yra raiškiausias liudijimas apie žmonijos įžūlumą Die- 
vo sąskaita. Įžūlumo vedama, žmonija sukyla prieš Dievą. 
Žmonės teigia, kad jie gali apsieiti be jo savo didybe ir 
jėgomis. Įkvėptojo autoriaus požiūriu, Derlingojo pusmė- 
nulio kraštų kultūra, išreikšta Babelio bokšto statyba, yra 
persunkta įžūlumu, nes šių kraštų tautos tariasi galinčios 
“būti garsios" be Dievo. 

Kadaise Jahvė teisė žmoniją Tvanu. Dabar Jahvė ap- 
lanko žemę teismu, sumaišydamas žmonių kalbą. Dėl to 
sustoja bokšto statyba. Hebrajų kalbos žodžio žaismu,“ 
miesto vardas Bab El — “Dievo vartai" yra siejamas su 
veiksmažodžiu balal — “sumaišyti". Iškilusis Babilono 
miestas ir jo sunaikinimas tampa įkvėptajam autoriui į- 
vaizdžiu išreikšti žmonijos sukilimui prieš Dievą ir suki- 

81 Herodotas, graikų istorikas ir turistas, įdomiai aprašo ziguratą — 
kalną į dievybę savo knygoje Persų karai, I, 181-182. Žr. taip pat R. de 
Vaux, Ancient Israel: Its Life and Institutions (New York, NY: McGraw- 


Hill, 1961), p. 281-282. Ziguratas buvo dirbtinis kalnas su laiptais. Užtat 
ziguratą galima vadinti kalnų i dievybę. Pamaldų dalyviai susitikdavo su 
dievybe užlipdami ir nulipdami. 

82 Pr 11,9. Pasakojime apie Babelio bokšto statybą tautų išdidus įžū- 
lumas yra “niekšas". Pasakojimu siekiama paaiškinti nuodėmės pasekmes. 
Nuodėmė gimdo nesantaiką ir nedarną, — skaldo visuomenę ir tautas. Pa- 
sakojimo prasmė nėra svetima ir mūsų patirčiai. Gyvename amžiuje su 
Jungtinėmis Tautomis Stiklo rūmuose New York'e. Išdidus įžūlumas kitų 
sąskaita gimdo nesantaiką ir skaldo žmoniją į blokus. 

limo padarinius. Dievui sumaišius bendrą kalbą, žmonės- 
tautos nebepajėgė suprasti viena kitos. Nebegalėdami susi- 
kalbėti, žmonės pasidalino į skirtingas tautas žemėje. Pir- 
mosios Poros įžūlumas Dievui vedė į brolio įžūlumą bro- 
liui ir tautų įžūlumą — kaimynams.“* 

Išganymo priešistorė, pagal įkvėptąjį istoriką-teologą 
Jahvistą, baigiasi liūdnai. Žmonija nebepajėgė pasiekti 
laimės — gyvenimo pilnatvės, nesurado Dievo ir nesukū- 
rė bendrijos. Nuo Adomo iki Babelio bokšio žmogaus gy- 
venimas darėsi vis tragiškesnis, nors ir kultūrinė pažanga 
vis didėjo. Žmonija ėjo pirmyn. Pažanga buvo persunkia 
skatuliu į pikta. Savanaudis žmogaus įžūlumas žalojo 
Dievo kūriniją, nes atskyrė žmogų ir tautas nuo Kūrėjo 
ir nuo kito žmogaus ir kitų tautų. Pasakojimas yra per- 
dėm tamsus ir pesimistiškas. 

Tamsi ir pesimistiška išganymo priešistorė (Pr 2,4b- 
12,4a) yra tik dalis Jahvisto išganymo istorijoje. Ji yra 
įvadas į Protėvių sakmę — Abraomo pašaukimą išeiti iš 
žmogaus susikurto nuodėmės skurdo ir eiti ateitin, kurią 
žada ir kuria Jahvė — Istorijos Viešpats (Pr 12,1-4a). 


GENEALOGIJA: DIEVO STAKLĖS ISTORIJOJE 
Priešistorė ir Protėvių sakmė (Pr 12-50) Pradžios 
knygoje turi būdingą sąrangą — genealogiją. Kiekviena 
priešistorės ir Protėvių sakmės padala prasideda su “Ši 
yra... kilmė? ** 


83 Apd 2 — Naujasis Testamentas yra priešprieša Babelio bokšto pa- 
sakojimui. Ir čia pasakojama apie žmonijos kalbas. Tačiau Apd2 pripa- 
žista milžinišką skirtumą — paslaptingą jėgą, Šventąją Dvasią, kuri įgalina 
suprasti kalbas. 

84 Hebraiškai /elleh toledot (/elle toledot). Žodis toledot yra kone to- 
lygus žodžiui “kilmė", arba istorija. Pradžios knyga turi keletą kilmės ap 
rašymų: 1. “Dangaus ir Žemės“, t.y. pasaulio (Pr 2,4a); 2. Adomo (Pr 
5,1); 3. Nojaus (Pr 6,9) ir jo sūnų (Pr 10,1.32); 4. Semo (Pr 11,10) ir 
Teros (Terah — Pr 11,27); 5. Išmaelio (Pr 25,12) ir Izaoko (Pr 25,19); 
6. Esau (Pr 36,19) ir Jokūbo (Pr 37,2). 

Pasakojimas apie Babelio bokštą (Pr 11,1-9) dalina 
Tautų sąrašą į dvi dalis (Pr 10,1-32; 11,10-32). Pirmoji 
Tautų sąrašo dalis turi visuotinį pobūdį, o antroji yra są- 
rašas šeimų, iš kurių kilo Tera (Terah) — Abraomo tė- 
vas ir jo palikuoniai. 

Pasakojimas apie Tvaną (Pr 6,1-9,29) dalina pačią 
priešistorę į du laiko tarpsnius: laikmetį prieš Tvaną ir 
laikmetį po Tvano. Prieštvaninį laikmetį nuo Adomo iki 
Nojaus — pirmojo Žmogaus ir Tvano suriša krūvon dvi 
genealogijos: Jahvistinė (Pr 4,17-26) ir Kunigiškojo au- 
toriaus (Pr 5,1-32). 

Jahvistui rūpi pikto tvanas žmonijoje. Anot jo, me- 
džiaginė pažanga — kultūra ir gerovė kenkia žmonijos re- 
liginiam gyvenimui, nes daro žmogų grubų ir įžūlų arti- 
mui ir Dievui. Jahvisto genealogiją reikia laikyti Kaino 
palikuonių — kainitų istorija. Kainas laikomas pirmojo 
miesto statytoju (Pr 4,17), Lamekas — Kaino palikuonis 
— poligamijos — daugpatystės pradininku (Pr 4,18-22). 
Kaino palikuonių sąrašas baigiasi baisiu keršto riksmu 
(Pr 4,23-24). Pagal įkvėptąjį Jahvistą, žmonija nėra vi- 
siškai nutolusi nuo Dievo. Adomas turėjo ir kitą palikuo- 
nį, vardu Setą (Set), kurio sūnus Enošas (Enoš) “šaukėsi 
Jahvės vardo" (Pr 4,26). Todėl Kaino palikuonių sąrašas 
baigiamas ne vien Lameko keršto riksmu (Pr 4,23-24), 
bet ir Seto sūnaus Enošo malda (Pr 4,26). 

Kunigiškasis autorius turi dešimt kartų savo genea- 
logijoje (Pr 5,1-32). Ta pati dešimties karių sąranga tę- 
siama ir potvaniniame laikmetyje (Pr 10,1-32; 11,10- 
32). Aišku, kad šia sąranga stengiamasi sujungti visą 
priešistorę. Išganymo istorija yra linijinė, o ne cikliška. 

Kartų seka — genalogija istorijos trukmei išreikšti, 


85 Pr 10,1-32; 11,10-32 yra sudėtinis skaitinys: Jahvistas ir Kunigiš- 
kasis autorius yra suausti krūvon vėlesnio įkvėpto redaktoriaus. 

priešistorėje panaudota religiniam tikslui, buvo gerai pa- 
žįsiama Mesopotamijoje. Tai lengva suprasti. Mat kartų 
seka — genealogija padėjo suglaustai išreikšti ryšį su to- 
limiausia praeities karta ir duoti dabarties kartai ateities 
viltį. Babilonijos Karalių sąrašas““ turi dešimt vardų prieš 
Tvaną, kaip ir Šv. Rašto Kunigiškojo autoriaus priešisto- 
rėje; Tvano didvyris yra ir Karalių sąraše ir priešistorėje; 
septintasis karalius buvo dievų pasiimtas, kaip ir Šv. Raš- 
to Enochas. Visi Karalių sąrašo karaliai turi neįprastai 
ilgą amžių, trukusį ne šimtus, bet tūkstančius metų. 
Jahvistinė ir Kunigiškojo autoriaus genealogija — 
kilmės istorija rodo, kad naudotasi labai panašiu šalti- 


niu;s" 

Pr 4,17-26/J Pr 5,1-32/P 
Adomas ('Adam) Adomas ('Adam) 
Setas (Set) Setas (Set) 
Enošas (Enoš) Enošas (Enoš) 
Kainas (Kain) Kenanas (Kenan) 
Enochas (Enoch) Mahalalelis (Mahalalel) 
Iradas (Irad) o Jaredas (Jared) 
Mehujaelis (Mehujael) Enochas (Enoch) 
Metusaelis (Metusael) Metusela (Metuselah) 
Lamekas (Lamek) Lamekas (Lamek) 

(Nojus (Noah) Nojus (Noah) 


Kilmės istorijoje nesunku pastebėti panašumus ir skirtu- 
mus. Tačiau, atrodo, kad turėta iš esmės tas pat dešimties 
prieštvaniniu protėvių sąrašas. 

Jahvistas praleido Seto ir Enošo vardus, nes norėjo 
savo kilmės istoriją pradėti Kainu. Mat jam rūpėjo tęsti 


86 žr. E.H. Maly, “Genesis", JBC 2:33-36; A. Clamer, La Genėse 
(La Sainte Bible Pirot-Clamer; Paris, 1953), p. 172-175. 
87 Žr. B. Vawter, On Genesis..., p. 103-104. 

pasakojimą apie nuodėmės-pikto plitimą išplėstu pasako- 
jimu apie Kaino kartą (Pr 4,1-16). Praleistieji Seto ir 
Enošo vardai po išplėsto pasakojimo apie Lameko kartą 
tapo atskira kilmės istorija (Pr 4,25-26). Jahvistinė kil- 
mės istorija savo pirmykštėje sąrangoje bus turėjusi ir 
Nojaus vardą, bet jos ryšys su paskutine prieštvanine kar- 
ta bus buvęs užgožtas Penkiaknygės redaktorių. 

Kunigiškasis autorius, savo požiūrio vedamas, sukei- 
tė Enochą su Mahalaleliu. Jam rūpėjo duoti Enochui sep- 
tintą vietą savo dešimties sąrašo sąrangoje. Šiaip abi ge- 
nealogijos turi tuos pačius vardus ar tų pačių vardų va- 
riantus ir tą pačią seką. Todėl eina kalba apie dešimt 
prieštvaninių kartų. 


Kilmės istorijos — genealogijos šaltinis. Tikslus kil- 
mės istorijos — genealogijos šaltinis nėra žinomas. Bet yra 
vertingų užuominų, kurios padeda ją suprasti ir vertinti. 
Svarbiausia užuomina yra III prieškristinio amžiaus Ba- 
bilonijos kunigas, vardu Berossos. Jo raštai įgalina spręs- 
ti, kad babiloniečiai skaičiavo dešimt kartų nuo Kūrimo 
iki Tvano. Pagal Berossos užuominas, šios kartos nebuvo 
mirtingi žmonės, bet dinastijos karalių, kurie “nužengė iš 
dangaus". Pravartu turėti prieš akis Berossos Karalių są- 
rašą ir pasakišką jų amžiaus trukmę: 


Aloros iš Babilono 36.000 
Alaporos, Aloros sūnus 10.000 
Amelon iš Pantibibla 46.800 
Ammenon iš Pantibibla 43.200 
Megaloros iš Pantibibla 64.800 
Daomos, piemuo iš Pantibibla 36.000 
Evedoranchos iš Pantibibla 64.800 
Amempsinos iš Laracha 36.000 
Otiartes iš Laracha 28.000 
Xisoutros, Otiartes sūnus 64.800 

432.000! 

Pirmu žvilgsniu, atrodo, kad šis perdėm svetimų vardų 
graikų kalba sąrašas nieku nepadeda suprasti Šv. Rašto 
priešistorės genealogijos. Tačiau graikiškieji vardai se- 
novės tyrinėtojų spėjimu slepia babiloniečių vardus.“ 
Pavyzdžiui, Amelon, tretysis karalius, reiškia amelu — 
“žmogus" babiloniečių kalba. O Šv. Rašto genealogija 
kalba apie Enoš — “žmogų" hebrajų kalba (Pr 5,6-11). 
Ammenon, ketvirtasis karalius, gali reikšti babiloniečių 
kalba aminamu / ummanu, i.y. “amatininką"". Šv. Rašto 
genealogija kalba apie Kainą, arba Kenan — kalvį (Pr 
4,1; 5,9-12). Po Evendoranchos, septintojo karaliaus var- 
do, slypi Mesopotamijos senovės didvyris Enmeduranki, 
kuris, pasak tautosakos, žinojo visas dievų paslaptis ir 
įsteigė baru — kunigus, t.y. žynius su įtakingu vaidmeniu 
visuomenėje.“? Hebraiškasis Šv. Rašto prieštvaninių pro- 
tėvių sąrašas septintoje vietoje turi Enochą, kuris “vaikš- 
čiojo su Dievu“ (Pr 5,22). Labai galima, kad Amempsi- 
nos yra babiloniečių Amel-Sin — Sin-Žmogus. Sin buvo 
Mesopotamijos dievo Mėnulio vardas. Taigi Amempsinos 
gali atspindėti ir Kunigiškojo autoriaus Metusela (mutu- 
Šelah, ty. Šelą — kanaaniečių Požemio dievą) ir Jahvis- 
to Metusaelį (mutu-ša-el, t.y. Dievo žmogų). Otiartes var- 
de įžiūrima Ubartutu iš Gilgamešo epo. Ubartutu babilo- 
niečių raštijoje yra tėvas tvano didvyrio, kuris vadinamas 
ir Atrahasis ir Utnapištimas, o sumeriškai — Ziusudra. 
Berossos Karalių sąrašo Xisoutros akims ir ausims pri- 
mena sumeriškąjį Ziusudra. Šv. Rašto Tvano didvyris yra 
Noah — Nojus (Pr 5,28-31). 

Mokslininkų bandymai susieti Karalių sąrašą graikų 
kalba su sąrašais babiloniečių kalba praplėtė įžvalgos 


88 B. Vawter primena Hermann Gunkel ir jo įžvalgą. Žr. ten pat, 
p. 104-105. 
89 Taip teigia H. Gunkel. Žr. B. Vawter, ten pat, p. 104-105. 

akiračius. Tam ypatingai padėjo kyliaraščio raštijos iš- 
šifravimas“? nes jis susiejo pradinę įžvalgą su Berossos 
šaltiniais. Pasirodė, kad Karalių sąrašo vardai yra sume- 
riški. Todėl sąrašo kilmė sietina su seniausia, dar prieš- 
semitine, Mesopotamijos kultūra. 

Kyliaraščio raštija patvirtina Berossos Karalių sąra- 
šą ir skiriasi nuo jo.“' Palyginus Berossos ir sumerų Ka- 
ralių sąrašus su Pradžios knygos prieštvaninių protėvių 
sąrašu (Pr 5,1-32: P), aiškėja, kad tarp jų nėra tiesiogi- 
nio ryšio. Be to, šis palyginimas verčia abejoti, kad Meso- 
potamijos raštija jau žinojo tarp Kūrimo ir Tvano nusi- 
stojusį dešimties kartų skaičių. Pravartu turėti prieš akis 
III prieškristinio tūkstantmečio sąrašus:?? 


Alulim iš Eridu 28.000 Alulim iš Subaru 67.200 
Alalgar iš Eridu 36.000 Alalgar iš Subaru 72.000 
Enmenluanna iš 

Badtibiros 43.000 „„„+kidunnu iš Larsos 72.000 
Enmengalanna iš 

Badtibiros 28.800 „.„-alimma iš Larsos 21.600 
Dumuzi, piemuo iš Dumuzi, piemuo iš 

Badtibiros 36.000 Badtibiros 28.800 

Enmenluanna iš 

Ensibzianna iš Larako  28.800 Badtibiros 21.600 
Enmenduranna iš Sipparo 21.000 Ensibzianna iš Larako 36.000 
Ubartutu iš Šuruppako  18.600 Enmenduranna iš Sipparo 72.000 


Ubartutu iš Šuruppako  28.800 
Ziusudra iš Šuruppako 36.000 


241.200! 456.000! 


Nėra abejonės, kad įvairios įtaigos — politinės ir 
visuomeninės sąlygojo šių sąrašų perdavimą iš kartos į 


90 Žr. A, Rubšys, Šv. Rašto kraštuose, skyrius apie Iraką. 

91 J.B. Pritchard (red.), ten pat, p. 105. 

92 Žr. B. Vawter, ten pat, p. 105. Šios kyliaraščio raštijos plokštelės 
yra Anglijoje (Ashmolean Museum Oxford). 

kartą. Ne atsitiktinumas, kad Berossos, babiloniečių ku- 
nigo, Karalių sąraše yra minimas Babilono miestas, o ne 
Eridu ar Subaru. Turimi duomenys nėra pakankarai tiks- 
liai nustatyti senojo Babilonijos karalių sąrašo kartų skai- 
čių: aštuonios ar dešimt? aštuonios išplėstos į dešimt? 
aštuonios ir dešimt greta viena kitos nuo pat pradžios skir- 
tinguose sąrašo variantuose? Tik darant prielaidą, kad 
būta dešimties kartų nuo pat pradžios, galima teigti, kad 
įkvėptieji Penkiaknygės autoriai turėjo pavyzdžiu Babi- 
lonijos Karalių sąrašo dešimties kartų sąrangą prieš ir 
po Tvano.“* Perdėtai padidinta prieštvaninių protėvių am- 
žiaus trukmė turi pavyzdį Mesopotamijos karalių sąra- 
šuose. Anot jų, aštuoni karaliai viešpatavo prieš Tvaną 
nuo to laiko, “kada karaliaus valdžia buvo nuleista iš 
dangaus" — iki “kol tvanas nušlavė" žemę. Jungtinė jų 
amžiaus trukmė apima 241.000 metus! Kiekvienam kara- 
liui tenka daugiau negu 30.000 vidurkis. Vėlesnis to są- 
rašo variantas, — kunigo Berossos pritaikytas Babilonijos 
poreikiams, — turi dešimt karalių (kaip ir Pradžios kny- 
goje!), o jų viešpatavimo trukmė dar labiau išpūsta: visai 
dešimčiai — 432.000 metų, o pavieniui, išvedus vidurkį, 
43.200 metų! 


Šv. Rašto genealogija — kilmės istorija savita. Seto 
genealogija (Pr 5,1-32) yra iš Kunigų šaltinio ir yra vie- 
nintelė Kunigiškojo autoriaus pasakojimo jungtis tarp Kū- 
rimo ir Tvano. Ji yra monotoniška. Pirmiausia duodama 
amžius, kuriame protėvis tapo pirmusyk naujos kartos tė- 
vu, 0 po to jo amžiaus trukmė tapus tėvu, ir pagaliau 
visas jo amžius. Sudėjus visų dešimties protėvių tapimo 
naujos kartos tėvu metus, gaunama laikmečio trukmė nuo 
Kūrimo iki Tvano. Be to, verta atkreipti dėmesį, kad pro- 
tėvių amžiaus trukmė mąžta abiejuose — prieštvaniniame 


98 Žr. B. Vawter, ten pat, p. 106. 

ir potvaniniame dešimtukuose: Adomas gyveno 930 metų 
(Pr 5,5: P), o žmogus prieš Tvaną tik 120 metų (Pr 6, 
3: J); Nojus gyveno 950 metų (Pr 9,29: P), o Tera, Ab- 
raomo tėvas, tik 205 metus! (Pr 11,32: P). Pasitikėdamas 
skaitytojo kantrybe ir smalsumu, drįsiu atkreipti dėme- 
sį į tris Šv. Rašto liudininkus: hebraiškąjį Senąjį Testa- 
mentą,“* samariečių Penkiaknygę“" ir graikiškąjį Senąjį 
Testamentą — Septuagintą, Pravartu pastebėti įvairovę: 


| AMŽIAUS TRUKMĖ 
TANAKAS SAMARIEČIŲ SEPTUA- 
PENKIAKNYGĖ GINTA 


1. Adomas 130 930 130 930 
2. Setas 105 912 
3. Enošas 90 905 
4. Kenanas 70 910 
5. Mahalalelis 66 805 
6. Jaredas 62 847 
7. Enochas 65 365 
8. Metusela 67 720 
9. Lamekas 53 653 
10. Nojus 


Ką sako skaičiai? Skirtumai tuojau pat krinta į akis. 
Samariečių Penkiaknygė, atrodo, bandė kai kuriuos skai- 
čius mažinti, norėdama juos padaryti labiau įtikimu. Sa- 
mariečių Penkiaknygės ir Septuagintos pagrindas yra 


94 Įprastinį, arba norminį, Tanaką, vadinamą masoretiniu tekštu. 

95 Samariečiai ir izraeliečiai tapo vieni kitiems priešiški ir galutinai 
išsiskyrė potremtiniame laikotarpyje. Žr. Rakto į Senąjį Testamentą trečią- 
ją dalį. Samariečių Penkiaknygė yra savita, nes išvengė masoretų — teksto 
kraičio rinkėjų peržiūros. 

Tanakas. Todėl skirtumai nuo Tanako rodo polinkį skirtis 
ir kelia klausimą apie skirtumo prasmę — teologinį po- 
žiūrį. 

Atidžiau panagrinėjus hebraiškojo Tanako gyveni- 
mo trukmę, krinta dėmesin įdomus požiūris. Nojus gimė 
1056-taisiais Pasaulio metais, — jis buvo pirmasis žmo- 
gus, gimęs po Adomo mirties 930-aisiais Pasaulio metais. 
Atrodo, norima pabrėžti naują žmonijos pradžią, nes pa- 
brėžiama pradžia naujutėlės kartos, kuri gyveno po Tva- 
no. Ši įžvalga patvirtinama ilgiausiai gyvenusio prieštva- 
ninio protėvio Metuselos mirtimi pačioje Tvano pradžioje. 
Tuo pareiškiama, kad prieštvaninės žmonijos kartos nebe- 
turi vaidmens. Tvanas yra nauja pradžia! Ir po Tvano 
yra dešimties kartų seka. Ja vaizduojama palaipsnis gy- 
venimo trukmės mažėjimas: tarp Semo — Nojaus sūnaus 
ir Teros — Abraomo tėvo žmogaus amžiaus vidurkis yra 
333 metai; nuo Abraomo iki Mozės — 147 metai. O Do- 
vydo laikais 70 metų buvo laikoma “gera senatve, dienų 
pilnatve“ (1 Kr 29,28). 

Ir Mesopotamijos Karalių sąraše, ir Šv. Rašte žmo- 
gaus gyvenimo trukmė po Tvano mąžta. Taigi Tvanas pa- 
sirodo lemtinga takoskyra žmonijos priešistorėje. Šią ta- 
koskyrą Šv. Raštas ima įvadu į išganymo istoriją. Įkvėp- 
tieji autoriai, nuostabos vedami, pasinaudojo Artimųjų 
Rytų atminties kraičiu — sukūrė pasakojimą apie Dievo 
ir žmogaus santykį prieš likiminį Įvykį — išganymo isto- 
rijos pradžią. Milžiniškoji gyvenimo trukmė mąžta ir 
tampa tikroviškesnė, nes pasakojimas priveda prie įvy- 
kių, kurie nėra įkvėptųjų autorių atkurti, bet Sandoros 
bendrijos atsiminti (Pr 12-50) .9* 


96 Žr. J. Finegan, Light from the Ancient Past (Princeton, NJ: 
Princeton University Press, 21959), p. 29-31. 

Dideli skaičiai daro didelį įspūdį ir nūdien. Ir di- 
dieji skaičiai gyvenimo trukmei išreikšti Šv. Rašto pasa- 
kojime duoda pasakojimui svorio. Skaitydami, pavyzdžiui, 
kad Enmenduranna, Babilonijos karalius, viešpatavo 
72.000 metų, stebimės. Skaitydami, kad Adomas gyveno 
930, o Nojus net 950 metų, nemažiau stebimės. Klausia- 
me, ką norėjo — ką nori įkvėptieji autoriai pasakyti? 
Išpūstieji skaičiai padeda užpildyti laiko spragą tarp 
Adomo ir Tvano. Be to, palaipsniui mažėjanti žmogaus 
gyvenimo trukmė padeda įtaigiai mokyti, kad, norint il- 
gai gyventi, reikia būti arti Dievo, nes nutolimas nuo 
Dievo nutolina nuo gyvybės alsavimo — trumpina gyvė- 
nimą. Kuo daugiau nuodėmės, tuo mažiau — trumpiau 
gyvenama! Senovės hebrajų įsitikinimu, gyvenimas žemė- 
je buvo žmogaus idealas, o ilgą amžių žemėje lėmė žmo- 
gaus santykis su Dievu. Atsiskyrus nuo Dievo ir nutolus 
nuo gyvybės šaltinio — Davėjo, ilga gyvenimo trukmė 
nebuvo įmanoma. Šis ir yra teologinis kilmės istorijos — 
genealogijos požiūris. 


Labai galima, kad ir metai, skiriami atskiram pro- 
tėviui, kadaise turėjo ne tik skaičių, bet ir skaičiaus teo- 
loginę prasmę. Nūdien ji mums nėra žinoma. Pavyzdžiui, 
Enocho, septintojo prieštvaninio protėvio, gyvenimo truk- 
mė turi itin paslaptingą prasmę. Mat jis gyveno 365 
metus! Šis skaičius atitinka saule paremto kalendoriaus 
metų dienų skaičių. Be abejo, šiuo skaičiumi norima mo- 
kyti, kad Enochas visus metus — nuolat “vaikščiojo su 
Dievu“ (Pr 5,18-24). Todėl Dievas jį ir pasiėmė pas 
save. 

Priešistorė naudoja skaičius gyvenimo trukmei iš- 
reikšti mums neįprastu būdu. Nūdienė įžvalga į jų pras- 
mę nieku būdu nesigiria esanti baigmine ar paskutiniu 
aiškinimo žodžiu. 

Įkvėptieji priešistorės autoriai. Šiame skyriuje kal- 
bėjome apie tris ikvėpius Penkiaknygės autorius: Jahvis- 
tą, Kunigiškąjį ir baigminį redaktorių. Nors šis skyrius 
ir yra apie Jahvisto išganymo istoriją, negalėjome apsi- 


eiti ir be Kunigiškojo autoriaus įnašo į jo priešistorę. 
Kartkartėmis teko užsiminti ir trečiąją ranką — įkvėptą 
redaktorių priešistorės puslapiuose. Jis suaudė į viena 


Jahvistinę ir Kunigiškojo autoriaus priešistorę.“ 
Kunigiškasis autorius moko apie Dievą — Kūrėją, 
apie Kūrinijos esminį gerumą ir Žmogų — vyrą ir mo- 
terį, švytinčius Dievo paveikslu ir panašumu (Pr 1,1-2, 
4a). Tuo tarpu Jahvistas savo pasakojimu apie Kūrimą 
moko ikvėptu pasakojimu apie pikto kilmę ir plėtrą ge- 
rojo Dievo — Kūrėjo pasaulyje. Piktas nekilo iš Dievo 
— Kūrėjo, bet iš žmogaus — kūrinio (Pr 2,4b-3,24). Se- 
kanti priešistorės dalis (Pr 4,1-11,32: J ir P) yra nuodė- 
mės tvano istorija. Nuodėme žmonija nutolsta nuo Dievo; 
nuodėmės skurde žmonija išgyvena vis didėjantį kerštą 
ir nedarną. Adomo ir Ievos nuodėmę (Pr 3) seka Kaino 
nuodėmė — brolio Abelio nužudymas (Pr 4), “Dievo 
sūnų" ir “žmonių dukrų“ paslaptingos vedybos (Pr 6), 
visuomeninė nuodėmė prie Babelio bokšto (Pr 11). 


Perskaičius nuodėmės tvano istoriją (Pr 3-11), pa- 
juntama, kad nuodėmė auga nepaprastai sparčiai, ir žmo- 
nijos skurdas darosi nebepakeliamas. Šio įspūdžio kaip 
tik ir siekia įkvėptieji autoriai. Giliame žmonijos skurdo 
fone jie pristato Abraomą — “Dievo draugą“ ir protė- 
vius, kurie, Dievo prašnekinti, ryžtasi kelionei pas Dievą 
per paties Dievo istorijoje kuriamą ateitį. 


97 Plačiau Rakto į Senąjį Testamentą trečioje dalyje. 

Iš PRIEšISTORĖS Į PROTĖVIŲ SAKMĘ (PR 12-50) 
Perėjimas iš priešistorės, — atkurtos žmonijos isto- 
rijos į Protėvių sakmę — į dalinai atsimintą istorinę pra- 
eitį yra labai ryškus Pradžios knygoje. Priešistorė pa- 
sakoja apie žmoniją, remdamasi įžvalga į žmogaus padė- 
tį. Pasakojama pavyzdžiais. Skaitytojas pajunta, kad pa- 
sakojimai neturi datų ir vietų. Chronologija ir geografi- 


ja — du nenumaldomi istorijos poreikiai, priešistorės 
autoriams nėra svarbūs. Visuotinė tragiška žmonijos pa- 
dėtis — būti nuodėmėje, t.y. nutolime nuo Dievo, yra 


pagrindinis priešistorės domesys. Protėvių sakmė iš es- 
mės skiriasi nuo priešistorės. Ėmus skaityti Protėvių sak- 

ę (Pr 12-50), tuojau pat pajuntama, kad esama II prieš- 
kristinio tūkstantmečio Derlingojo pusmėnulio kraštų is- 
torijoje. Mat Protėvių sakmės veikėjai turi veidus, o datos 
ir vietovės turi tikrovinį pagrindą.“* Nūdien ir istorikas 
ir archeologas skaitosi su Pradžios knygos pasakojimu 
apie protėvius.“ 

XX a. istorijos samprata skiriasi nuo Jahvisto isto- 
rijos sampratos. Mat Jahvisto istorijos sampratą galima 
suprasti tik iš jo teologinio požiūrio. Jam rūpi aprašyti 
žmonijos padėtį visuotinumo fone, — keblią padėtį tau- 
tų, nedarnoje ir nesantaikoje, nes toli nuo Dievo. Išgany- 
mo istorijos širdis yra ypatingas Izraelio — Sandoros 
bendrijos vaidmuo visuotiniame ir istoriniame Dievo už- 
mojyje ir veikloje. 

Dievo pažadas Abraomui. Jahvisto išganymo istori- 
jos drama užsimezga su Dievo pažadu Abraomui (Pr 12, 
1-4a). Po Babelio bokšto tragedijos (Pr 11,1-9) žmonija 
subiro į tautas, — tautos pasklido žemėje su įžūlumu vie- 


98 Žr. Rakto į Senąjį Testamentą, I, p. 79-115. 
99 Žr. R. de Vaux, The Early History of Israel (Philadelphia, PA: 
Westminster, 1978). 


106 


na kitai. Jahvė išsirenka iš jų tarpo vieną asmenį — Abra- 
omą, kviečia jį palikti savo tėviškę ir keliauti į Tėvynę, 
kurią jis pažada: 


Jahvė kreipėsi į Abramą: “Išeik iš savo žemės, pa- 
lik savo giminę ir tėviškę; eik į žemę, kurią aš. tau 
parodysiu. Aš padarysiu iš tavęs didelę tautą, lai- 
minsiu tave ir išaukštinsiu — tu būsi palaiminimas. 
Aš laiminsiu tuos, kurie laimins tave, o tą, kuris 
keiks tave, aš keiksiu; tavimi save laimins visos že- 
mės tautos“ (Pr 12,1-3). 


Priešistorė dramatiškai nupiešia žmonijos nutolimą 
nuo Dievo (Pr3-11). Nuodėmė po nuodėmės žmonija 
vis labiau ir labiau tolo nuo pirmykščio gerumo, kuriame 
buvo sukurti pirmieji žmonės. Įkvėptieji autoriai pabrė- 
žia, kad tuo pačiu žmonija tolo nuo Kūrėjo — Dievo. 
Brolis nebepakentė brolio, o tauta — tautos. Įkvėptieji 
autoriai atkreipia nutolusios nuo Dievo žmonijos dėmesį 
į Dievo ilgesį. Žmonija ilgisi išganymo ir išgyvena savo 
skurdą. Jahvistui svarbu atkreipti dėmesį į dar vieną 
dalyką: žmonių bejėgiškumą save pačius išgelbėti. Jie 
vis labiau ir labiau grimzdo į pikta. Ar bėra bent vienas 
žmogus, kuris atlieptų Dievui tikėjimu? 

Šiame dramatiškame bejėgiškumo išgyvenime pals 
Dievas — Kūrėjas įsiterpia nepaprastu keliu į žmonijos 
nuodėmės raizgyną su pažadu Abraomui. Pažadas turi 
trigubas gijas: turėti savo žemę, tapti didele tauta ir būti 
palaiminimu visoms žemės tautoms (Pr 12,1-3). Su Abra- 
omo atliepimu Dievo pažadui gimė tikėjimo istorija. 

Jahvisto požiūriu, pasakojimas apie Abraomą pra- 
deda vispusiškai naują Dievo ir žmogaus santykio istori- 
ją. Jahvė — Dievas kuria sau Tautą — Izraelį. Per savo 
Tautą Dievas palaimins visą žmoniją. Taip platus pasa- 
kojimo apie Rojų įkvėptojo autoriaus akiratis susiaurėja 

ir sutelkia visą dėmesį į vienišą Abraomo asmenį — pro- 
tėvį tautos, kurią Jahvė — Dievas išsirinko ypatingam 
uždaviniui — savo istoriniam išganymo užmojui.“? Pa- 
sakojimas apie Dievo pažadą Abraomui seka įkandin 
pasakojimą apie Babelio bokštą (Pr 11,1-9). Slogų Die- 
vo teismo vaizdą seka šviesos proveržis su viltimi ateičiai. 
Babelio bokšto statytojai norėjo išgarsėti savo įžūlumu. 
Dievas žada padaryti Abraomą garsų (Pr 12,2; žr. 11,4). 
Izraelio didybė nebus jo paties sukurta, bet įgalinta Die- 
vo, kuris.apvaldo žmonijos nedarną ir nesantaiką — nuo- 
dėmę, kuri taip tragiškai vaizduojama priešistorėje. 


Jahvistas Protėvių sakmėje (Pr 12-50) pažado te- 
mai plėsti suaudžia krūvon pasakojimus, kurių kilmė ir 
paskirtis bus kadaise turėjusios visiškai skirtingą prasmę. 
Iš jo pasakojimo nūdien sunku tiksliai pasakyti, koks iš 
tikrųjų buvo Abraomas, Izaokas, Jokūbas ir Juozapas. 
Mat atsiminimų kraitis apie juos, prieš pasiekdamas į- 
kvėptąjį autorių, perėjo per kartų kartas gyvu žodžiu. 
Tačiau turimi duomenys leidžia daryti išvadą, kad Abra- 
omas buvo glaudžiame ryšyje su šventove prie Hebrono, 
Izaokas su šventove prie Beeršebos, Jokūbas su “Dievo 
namais" — Bet'El prie Betelio, o Juozapas su faraono 
dvaru Egipte. Trys šventovės, reikšmingos Abraomui, 
Izaokui ir Jokūbui, buvo buvusios kanaaniečių maldos 
vieta. Izraeliečiai jas perėmė iš kanaaniečių. Todėl la- 
bai galima, kad ir kai kurie pasakojimai apie protėvius 
turi kanaanietišką kilmę.'“! 


100 Tas pats teologinis požiūris yra ir Kunigiškajame Penkiaknygės 
šaltinyje (P). Ir čia, priešistorėje, genealogijų pagalba, išreiškiama poslin- 
kis nuo visuotinio į dalinį: Kūrimas — Adomas — Nojus — Semas (semitų 
protėvis). Išsamiau apie Kunigiškąjį šaltinį trečiajame Rakto tome. 

101 Žr. W.E. Rast, Tradition History, p. 19-56; G. von Rad, Old 
Testament Theology, I. p. 165-175, 

Protėvių sakmės (Pr 12-50) pasakojimai apie pro- 
tėvius nėra biografiniai. Ši įžvalga yra svarbi, nes atkrei- 
pia dėmesį į Protėvių sakmės prasmę. Ja nesiekiama per- 
duoti tai, kas nutiko praeityje, bet tai, kuo praeitis yra 
raiški ir įtaigi. Kiekvienas protėvis, o ypatingai Abrao- 
mas, Izaokas ir Juozapas, yra sudėtinės asmenybės. Jose 
Izraelis — Sandoros bendrija įasmenino, arba įkūnijo, 
savo pačios istoriją. Todėl protėvius galima laikyti tri- 
sluoksnėmis asmenybėmis: 


1. Istorinėmis, t.y. tikrai gyvenusiais asmenimis. 
Abraomas, Izaokas, Jokūbas ir Juozapas yra istoriški as- 
menys. 


2. Bendrijinėmis, nes Izraelis — Sandoros tauta 
protėviuose įamžino savo ilgaamžę patirtį su Dievu ir 
įžvalgą į Dievo užmojį. 

3. Visuotinėmis, nes kiekvienas žmogus atpažįsta 
save Abraomo tikėjime, Jokūbo gudragalviavime ir Juo- 
zapo išmintyje.'?* 


Bendrijinis Izraelio savęs įjasmeninimas yra itin ryš- 
kus Jokūbo ir Esau atveju (Pr 25,22-26). Izraeliečiai, 
kaip ir protėvis Jokūbas, gudragalviauja. Tačiau jis yra 
ryškus ir ryšyje su Abraomu. Šv. Rašte Abraomas yra 
kur kas daugiau negu pavienis asmuo. Jis yra perdėm 
sudėtinė — bendrijinė ir visuotinė asmenybė ir atstovau- 


102 Pasakojimas apie Abraomą įasmenina bendrijinę ir visuotinę Se- 
nojo Testamento savimonę, tikėjimą Dievu ir kelionę su Dievu į žadamą, 
bet nepažįstamą, ateitį. Vakarų žmogus save įamžino dviem visuotiniais as- 
menimis: šventraštiniu Abraomu (žr. Rom 4; Gal3) ir graikiškuoju Odi- 
sėju. Abraomas atspindi tikinčiojo — žydo, krikščionio ir musulmono odi- 
sėją — kelionę ateitin, kuri yra Dievo pažadėta, bet lieka žmogui nežino- 


ma. Tuo tarpu Odisėjas atspindi žmogaus odisėją — grįžimą į namus — 
Itaką. Šv. Rašto istorijos samprata yra linijinė, o graikiškoji ratinė — cik- 
liška. 

ja Tautai, kurią Dievas sukūrė sau dykumoje ir padarė 
savo istorinio žmonijai išganyti užmojo talkininke.!“? 
Atsiminimai apie protėvius buvo suausti į ištisą pa- 
sakojimą apie vieną šeimą tėvo ir sūnaus ryšiu — Abra- 
omo, Izaoko, Jokūbo, Juozapo — jau prieš Jahvisto am- 
žių. Taigi izraeliečių pasakotojai apie praeitį davė šiokią 
tokią jungtį atsiminimams apie protėvius. Tačiau Jahvis- 
tas buvo perdėm savitas. Jo išganymo istorijoje protėviai 
ir protėvių laikotarpis yra įžanga į Izraelio — Sandoros 
bendrijos istoriją.“* Iš Abraomo palikuonių, tiesiogine 
kartų seka per Izaoką ir Jokūbą, kilo dvylika Izraelio 
giminių. Įkvėptajam autoriui svarbu atkreipti dėmesį, kad 
protėvių religija jau nėra kanaaniečių dievu garbinimas. 
Tiesa, protėviai lanko kanaaniečių šventoves — El Olam 
— Amžinojo šventovę Beeršeboje (Pr 21,33), Baal Berit 
— Sandoros Viešpaties šventovę Šecheme (Ts 8,33; 9,4. 
46) ir El Betel Betelyje (Pr 35,7). Protėviai garbina Jah- 
vę — Dievą Abraomo, Izaoko ir Jokūbo. Pats Jahvė — 
“Tėvų Dievas“ apsireiškia kiekvienam protėviui ir at- 
naujina pažadą, duotą kadaise Abraomui. O Abraomo pa- 
žadas kaip tik ir buvo, kad jo palikuoniai nebus vien tik 
padrikas žmonių būrys — tautelė, arba 'am, bet didelė 
tauta — valstybė, arba goj.““" Taigi įkvėptasis autorius 
davė Sandoros tikėjimo istorijai tautiškumo atspalvį. Šį 
atspalvį jis pats gavo iš Dovydo karalystės laikotarpio. 


103 Krikščionys ir musulmonai Abraomą laiko “tikėjimo tėvu“. Žr. 
Naująjį Testamentą: Rom 4; Gal3 ir Koraną: II, 124-198. Koraną anglų 
kalba, vardu The Glorious Our'an, išleido Mecca Al-Muharramah, Sandi 
Arabia: Muslim World League-Rabita, 1977. 

104 Šis požiūris yra itin ryškus Pr 15,13-16. Čia yra užuominų apie 
vergijos trukmę Egipte ir Išėjimą iš Egipto. 

105 Prieš Dovydo amžių, Izraelis buvo “Jahvės būrys [tautelė]? (Ts 
5,11b), saistomas šeimos ir religinių ryšių. Žr. E.A. Speiser “ "People" and 
“Nation? of Israel“, Journal of Biblical Literature 79(1960) 157-163, 

Todėl, anot Jahvisto, ligšiolinė Sandoros tikėjimo istorija 
buvo Jahvės staklės Dovydo karalystei austi. 


Tikėjimo kelionė. Išganymo istorijos autoriui protė- 
viai buvo pakeleiviai į jiems Jahvės pažadėtą, bet neži- 
nomą, ateiti. Protėvių istorija — klajoklių odisėja nuo 
pažado iki įvykdymo. Jų kelionė nebuvo tik betikslis ieš- 
kojimas ganyklų savo bandoms, bet veržimasis į Pažado 
Žemę. Tačiau gyvenimas, keliaujant nuo pažado į jo į- 
vykdymą, nebuvo lengvas. Protėviai dažnai susidurdavo 
su padėtimi be išeities, — apčiuopiamai išgyveno, kad 
pažadas yra neįtikimas. Pasitikėjimas Dievo pažadu daž- 
nai tapo skaudžiu bandymu, — bejėgiškumas vedė į be- 
viltiškumą. Protėviai turėjo gyventi viltimi, neturėdami 
jokios vilties.!“* Jahvisto pasakojimai yra vaizdūs pieši- 
niai. Piešinys po piešinio jis sukuria dramatišką įtampą, 
kuri atveria netikėtus pažado ir įvykdymo akiračius. 
Jahvė išryškina savo išganymo užmojį lemtingu momen- 
tu. Kada tik atrodydavo, kad, žmogišku mastu, prieita 
liepto galas ir praraja, tada Jahvė apreikšdavo naujus 
galimumus, atnaujindamas savo pažadą.“““ 


Abraomas ir tikėjimas (Pr 12,1-25,19). Abraomas 
yra “tikėjimo tėvas" — Šv. Rašto tikėjimo tėvas. Jis yra 
vienas iš iškiliausių tikėjimo pavyzdžių. Jo tikėjimo esmė 
— pasitikėjimas Dievo pažadu. Skaitome, kad Abraomas, 
pasitikėdamas Dievo pažadu, iškeliavo iš Mesopotamijos 
ir atkeliavo į Šechemą, kanaaniečių žemės centrą. Čia, 
prie šventojo ąžuolo, jam apsireiškė Jahvė ir atnaujino 


106 Apaštalas Paulius tai taikliai išreiškia: “Nesant jokios vilties, 
Abraomas patikėjo viltimi..." (Rom 4,18), o Laiškas žydams: “Tikėdamas 
Abraomas paklausė liepimo keliauti į šalį, kurią turėjo paveldėti, ir išvyko, 
nežinodamas kur einąs" (Žyd 11,8). 

107 Žr. P.F. Ellis, The Yahwist..., p. 113-146. Čia išsamiai apra- 
šoma literatūrinis Jahvisto išganymo istorijos rašymo meistriškumas. 

savo pažadą duoti Kanaano žemę jo palikuoniams (Pr 12, 
6-7). Tačiau Abraomas neilgai gyveno Kanaano žemėje. 
Bado verčiamas, turėjo ją palikti ir keliauti į Egiptą. 
Egipte, savo kailį gelbėdamas, įsiteikia faraonui su melu 
apie savo žmoną Sarą (Pr 12,10-20). Atrodo, grėsė badas. 
Norint išlikti gyvam, reikėjo ką nors daryti. Aklai pasi- 
tikėti Jahvės apvaizda atrodė nepakankama. Tačiau Ab- 
raomo elgesys buvo tolygus Dievo pažado laidotuvėms. 
Tiesa, savo melagingų elgesiu Abraomas praturtėjo, bet, 
Sarai — Izraelio senolei atsidūrus faraono hareme, Ab- 
raomo giminei nebeliko jokios vilties turėti palikuonių 
ateityje. Pačiu laiku įsikiša Jahvė ir išgelbsti. Iš savo 
paties melu sukurto raizgyno išgelbėtas, Abraomas iške- 
liauja iš Egipto turtingas (Pr 12,10-13,12). Grižta į Be- 
telį Kanaano žemėje ir “šaukiasi Jahvės vardo" (Pr 13, 
4). Abraomas buvo šaukęsis Jahvės vardo Betelyje ir prieš 
kelionę į Egiptą (Pr 12,8-9). 

Sekanti įtampi padėtis susidarė, kai Abraomo ir Loto 
kerdžiai ėmė peštis dėl ganyklų bandoms (Pr 13,5-18). 
Abraomas buvo Loto dėdė (P+11,31; 12,4). Peštynės 
vertė giminaičius skirtis ir eiti savais keliais. Abraomas 
savo didžiadvasišku elgesiu duoda Loiui laisvę rinktis, 
kur eiti ir kur apsigyventi (Pr 13). Ir čia Izraelio ateitis 
pakibo ore, nes priklausė nuo Loto nuosprendžio. Apvaiz- 
dos lėmimu, Lotas nepasirinko Pažado Žemės — Kanaa- 
no, bet Jordano slėnį. Jo pasirinktoje žemėje vėliau kilo 
dvi naujos tautos — Moabas ir Ammonas (Pr 19,30-38). 
O nedori slėnio miestai, jų tarpe Sodoma ir Gomora, bu- 
vo vėliau Jahvės sunaikinti ugniakalnio išsiveržimu (Pr 
13,3-13). Jahvė vėl atnaujina savo pažadą Abraomui (Pr 
13,14-18). 

Vaizdūs Jahvisto piešiniai sugretina du išganymo 
istorijos veikėjus: Dievą ir žmogų.  Abraomas-žmogus 
stengiasi užsitikrinti sau gerovę, ir Jahvė-Dievas rūpinasi 

Abraomu-žmogumi. Abraomo pastangos yra trumparegės 
ir per savo pastangas jis įstringa savo sukurtame raizgyne. 
Jahvės apvaizda atveria netikėtus naujus galimumus ir 
drąsina Abraomą eiti link Dievo kuriamos ateities aki- 
račio, 

Abraomo tikėjimą Dievu išbandė dar didesnė kliūtis. 
Abraomas ir Sara neturi sūnaus — palikuonio. Ši kliūtis 
uždaro duris į Dievo kuriamą ateitį. Vienintelis Abraomo 
palikuonis-įpėdinis yra šeimos vergas — Eliezeris (Elie- 
zer). Viltis Dievo kuriama ateitimi yra neįmanoma. Ta- 
čiau ir dabar Jahvė ainaujina savo ateities pažadą, pri- 
mygtinai žadėdamas palikuonių gausą ir Žemės paveldė- 
jimą. Šį kartą pažadas užantspaudojamas sandora (Pr 
15). Sandoros apeigos dvelkia senoviškumu.!?* Šis bruo- 
žas liudija, kad atsiminimai, pasakotojo panaudoti, yra 
labai seni. Pasakojimas apie Abraomo sandorą su Dievu 
Jahvisto išganymo istorijos sąrangoje paankstina Jahvės 
Sandorą su izraeliečiais prie Sinajaus kalno. 


Izaokas — “jis [Dievas] juokėsi? (Pr 21,1-28,9). 
Ir pasakojimas apie Izaoką išryškina, kad buvo sunku 
tikėti, jog Abraomas susilauks palikuonio — sūnaus. Mat 
Sara buvo bevaisė — negalėjo turėti vaikų. Tikėti Dievo 
žadama ateitimi buvo beprasmiška. Tikėjimui reikėjo raiš- 
kaus ir įtaigaus liudijimo. Šį kartą Sara ima skatinti 
Abraomą ieškoti palikuonio — sūnaus per šeimos vergę 
egiptietę Hagarą (Hagar)./“ Hagarai tapus nėščiai, Sa- 
ra apsigalvoja ir pavydžiu niurnėjimu priverčia ją išeiti 
iš namų. Įtampa pasidaro dar raiškesnė ir įtaigesnė, kai 
Hagara, netekusi vilties, gauna iš Dievo užtikrinimą, kad 


108 Žr. Rakto į Senąjį Testamentą, T, p. 200-203. 

109 Sara elgėsi pagal anuolaikinius Nuzi miesto-valstybės Mesopota- 
mijoje šeimos poreikius ir papročius. Žr. Rakto į Senąjį Testamentą, I, 
p. 93. 

ji pagimdys Abraomui sūnų Išmaelį (Išmael).“" Anot 
pažado, Išmaelis taps smarkuoliu — klajokliu, “vyru, 
panašiu į laukinį asilą" (Pr 16,12). 

Išmaelis buvo pradėtas, kada tikėjimas Dievu priėjo 
liepto galą. Todėl jis negali būti pažado sūnus, nors Jah- 
vė ir parodo gilų rūpestį Hagara ir jos sūnumi (Pr 16). 
Vėliau Jahvė apsireiškia Abraomui prie Mamrės (Mam- 
rė) šventovės šalia Hebrono (Pr 18,18) ir pažada, kad 
gims Abraomui sūnus iš Saros. Ši, slaptomis klausydamasi 
Abraomo pokalbio su dievišku svečiu, leipo iš juoko, ži- 
nodama, kad dėl senatvės negali kūdikio nei pradėti, nei 
gimdyti. Jai neįtikima, kad Dievui — Jahvei nėra nega- 
limų dalykų (žr. Lk 1,37-38). 

Saros juokas, Jahvisto pasakojimu, padeda aiškinti 
Izaoko vardą. Hebraiškasis titzhag — “ji juokėsi", są- 
skambio žaismu, yra artimas jitzhag — Izaokas, t.y. “ jis 
[Dievas] juokėsi" (Pr 18,12-15). 

Abraomas ir Sara susilaukė savo senatvėje Izaoko. 
Apie jo gimimą Jahvistas pasakoja Pr 21,1-7. Tarp Iza- 
oko pažado ir gimimo jis įterpia pasakojimą apie Sodomą 
ir Gomorą (Pr 18,17-19,38). Ir šio pasakojimo įvade pa- 
kartojama pažado tema: “Abraomas taps didele ir galin- 
ga tauta; visos žemės tautos laimins save jo vardu“ (Pr 
18,18). Abraomas turi vaidmenį Dievo išganymo užmo- 
Jyje. Todėl Jahvė pasisako jam, ką darysiąs su Sodoma 
ir Gomora už jų nuodėmę. Jahvė net į širdį ima Abraomo 
užtarimą. Sodoma ir Gomora nubaudžiamos, nes jose nė- 
ra net dešimties teisių žmonių. Sodomos ir Gomoros teis- 
mas išryškina Izraelio pašaukimą būti visuotinės palaimos 
nešėjų. 

Pasakojimas apie Abraomo bandymą (Pr 22,1-14), 
nors ir turi Elohistinio šaltinio bruožų, yra svarbi Jahvis- 


110 Išmaelis, musulmonų tikėjimu, yra arabų protėvis. 

to išganymo istorijos dalis. Pasak pasakojimo, Dievas į- 
sako Abraomui paaukoti savo mylimą sūnų — pažado 
vaiką, kuris buvo jo vienintelis ryšys su ateitimi. Paklus- 
damas Abraomas ryžtasi padėti ant aukos altoriaus pačią 
Dievo tautos ateitį. Bet Dievas vėl įsikiša. Jam pakanka 
ryžtingo Abraomo klusnumo. Abraomui pakėlus peilį pa- 
žado vaikui paaukoti, Dievas nukreipia jo akis į krūme 
įstrigusį aviną. Vietoje sūnaus Abraomas paaukoja avi- 
ną. Po aukos Dievas atnaujina savo pažadą (Pr 22,15-18). 
Įkvėptasis autorius raiškiai ir įtaigiai moko apie gilų ti- 
kėjimo išgyvenimą: tas, kuris rizikuoja tai, kas brangiau- 
sia, gauna “pažado vaiką“. 


Ir pasakojime apie žmonos parinkimą Izaokui (Pr 
24) įkvėptasis autorius sukuria raiškią ir įtaigią dramą. 
Izaokui neleidžiama vesti žmonos iš kanaaniečių merginų: 
mišrios vedybos suterštų Abraomo giminę ir niekais pa- 
verstų Dievo pažadą. Todėl Abraomo tarnas siunčiamas į 
protėvių žemę Mesopotamijoje — į Haraną, kad ten su- 
rastų nuotaką iš saviškių ir ją atgabentų į Pažado Žemę. 
Ar Abraomo tarnas suras tinkamą merginą? Ar surasta 
mergina sutiks keliauti iš tėvų namų į Izaoko žemę? Pa- 
sakojimas švyti įsitikinimu, kad Jahvė vadovauja tarno 
kelionei, nors pats tarnas yra netikras, ar tas žygis pa- 
vyks. Viskas įvyksta taip, kaip Jahvė planuoja. Niekas 
neįvyksta atsitiktinai. 


Jokūbas ir gudragalviavimas (Pr 25,19-35,29). Ab- 
raomas Šv. Rašte yra tikėjimo pavyzdys, o Jokūbas — 
žmogaus-gudragalvio. Pasakojimas apie Jokūbą yra dra- 
ma apie žmogaus suktą gudravimą. Izaokas protėvių sak- 
mėje yra nustelbiamas savo tėvo Abraomo iškiliu tikėjimu 
ir sūnaus Jokūbo suktumu. Jis atrodo lyg bespalvis (Pr 
26). Rebeka, Izaoko žmona, kaip ir uošvė Sara, yra bė- 

doje, nes — bevaisė. Ji duoda Izaokui sūnų tik dėl Jahvės 
ypatingo gerumo. 

Pasakojimas apie Jokūbą atkreipia dėmesį į neįpras- 
tai keblią, bet raiškią painiavą, kuri kone užgožia Jahvės 
pažadą. Mat Rebeka pagimdė dvynukus: Esau — edomie- 
čių protėvį ir Jokūbą — izraeliečių protėvį. Dar įsčiose 
jiedu ėmė grumtis vienas su kitu, panašiai kaip grūmėsi 
edomiečiai ir izraeliečiai įkvėptojo autoriaus amžiuje. 
Esau laimėjo pirmąjį grumtynių ratą, nes gimė pirmasis 
— tuo įgijo teisę būti tėvo paveldėtoju — pirmgimiu (Pr 
25,21-26). Tačiau Jokūbas suktu gudravimu nusiperka 
brolio pirmgimystės teisę (Pr 25,27-34), o vėliau, irgi 
suktumu, perima iš tėvo pirmgimiui skirtą palaiminimą 
(Pr 27). 

Pagal senovinį įsitikinimą, palaiminimo žodžiai da- 
vė palaimą ir buvo tikroviškai veiksmingi.“' Žodžiai — 
palaiminimo ar prakeikimo — turėjo jėgą atnešti norimą 
pasekmę. Palaiminimo ir prakeikimo žodžiai buvo laiko- 
mi iššauta strėle. Iššautos strėlės atšaukti nebeįmanoma. 
Jokūbui, suktu gudravimu išgavusiam iš tėvo pirmgimio 
palaiminimą, buvo suteikta pirmumo teisė prieš anksčiau 
gimusį dvynuką — vyresnįjį brolį Esau. Taip įkvėptojo 
autoriaus amžiuje Izraelis elgėsi su Edomu. 

Jokūbui sukčiauti sekėsi. Nežiūrint sėkmės, jį įky- 
riai vargino baimė ir netikrumas. Kas jam iš pirmgimys- 
tės, jeigu, bijodamas Esau keršto, jis turi kaip bėglys 
nešdintis į Haraną ir būti tremtinys toli nuo žemės, ku- 
rioje bus įvykdytas pažadas? 

Jokūbo bėgimas į Haraną sudaro Jahvistui progą 
įterpti išganymo istorijon pasakojimų puokštę (Pr 29,1- 
32,21), kuri bus buvusi prieš tai savaranki. Tai pasako- 


111 Pavyzdžiui, Balaamo palaiminimo žodžiai Sk 22-24. Žr. Raktas į 
Senąjį Testamentą, I, p. 258-259, 

jimai apie Jokūbo nuotykius Labano, Sirijos (Aram) pro- 
tėvio, žemėje. Įkvėptasis autorius įterpia šią pasakojimų 
puokštę, pakabindamas ją lyg tiltą tarp dviejų atramos 
stulpų.''* Iš vieno šono šis tiltas yra pritvirtintas prie 
pasakojimo apie Jokūbo sapną prie Betelio (Pr 28,10-22), 
o iš kito šono — prie pasakojimo apie Jokūbo imtynes su 
paslaptingu vyru Jabboko (Jabbok) paupyje (Pr 32,22- 
32). Pirmajame pasakojime ryšku Jokūbo baimė ir netik- 
rumas, — jis yra kankinamas nevilties. Per sapną Jahvė 
atnaujina Jokūbui kadaise jo seneliui Abraomui duotą 
pažadą (Pr 28,13-15): 

1. Duoti šią žemę Izraeliui. 

2. Padaryti Izraelį didele ir gausinga tauta. 

3. Izraelyje save laimins visos žemės tautos. 

Jahvės užtikrintas, Jokūbas iškeliauja į Haraną pas 
giminaičius su viltimi grįžti į Pažado Žemę. Jahvė yra 
su juo! Todėl jis turi drąsos eiti į ateitį, — nežinomą, bet 
pažadėtą ateitį. Harane, Jahvės apvaizda ir savo apsuk- 
rumu, Jokūbas tampa labai turtingas: veda dvi žmonas — 
Leą (Leah) ir Rachelę (Rachel), gauna dvi žmonų tar- 
naites už suguloves,““* įsigyja daugybę tarnų ir perima 
savo uošvio Labano bandų dalį (Pr 29,16-30,31). Nors 
turtų suraišiotas, jis pajėgia išsinarplioti iš savo uošvio, 
sukto nemažiau už jį patį, nagų. Be to, dosniomis dovano- 
mis Jokūbas laimi brolio Esau palankumą (Pr 32,1-21). 

Šioje išganymo istorijos vietoje yra antrasis Jahvisto 
tilto, apimančio Jokūbo-Labano pasakojimų puokštę, atra- 
mos stulpas (Pr 32,23-32). Pirmu atveju, Jahvė apsireiš- 


112 Žr. B. W. Anderson, Understanding the Old Testameni, p. 222- 
223, 

113 Izraeliečiai išganymo istorijos pradžioje buvo daugiapačiai ir 
jų visuomeninė sąranga buvo poligamija. Ilgainiui, Dievo apreiškimo ve- 
dami, jie taps vienapačiai ir ims gyventi monogamiją — vienpatyste. 

kė Jokūbui nakties sapne. Jo nuotaika buvo neviltis — 
baimė ir netikrumas. Dabar Jahvė apsireiškia kaip nakties 
svečias Jokūbui palankiomis aplinkybėmis. Jokūbui buvo 
likusi vienui viena kliūtis kelionei į Pažado Žemę — užsi- 
tikrinti užgauto brolio Esau palankumą. Su paslaptinguo- 
ju nakties svečiu Jokūbui tenka imtis iki pat aušros. Tik 
tada jis gauna jo palaiminimą. Dabar Jokūbas supranta, 
su kuo jis grūmėsi. Imtynės nebuvo su žmogumi, bet su 
Dievu. Atsikvošėjęs, Jokūbas prašo: “Pasakyk man savo 
vardą" (Pr 32,29). 

Imtynių išdava buvo Jokūbo vardo pakeitimas. Jo- 
kūbas hebrajų kalba reiškia “Praslinkęs pro [brolio] 
kulnį", t.y. sukčiavimu, norėdamas gimti pirmiau už 
dvynuką brolį. Dabar Jokūbas gauna naują vardą: Izrae- 
lio vardą. Israel hebrajų kalba, atrodo, reiškia “Tevaldo 
EV“, t.y. “Tevaldo Dievas". 


Jokūbas po imtynių su Dievu tapo šlubas. Netrukus 
susitaikė su broliu Esau ir įėjo į Pažado Žemę (Pr 33). 
Jis, kaip ir Abraomas, yra sudėtinė Šv. Rašto asmenybė: 
1. istorinė, t.y. tikrai gyvenęs asmuo, vardu Jokūbas, 2. 
bendrijinė — izraeliečių visuomeninė savimonė, ir 3. vi- 
suotinė — kiekvienas žmogus gali Jokūbo asmenyje ai- 
pažinti save, savo suktą gudravimą. 


Juozapas ir išmintis (Pr 37-50). Pasakojimas apie 
Juozapą turi didelį vaidmenį Penkiaknygės sąrangoje, 
nes suriša protėvių klajones Kanaane su Egiptu ir Išėjimo 
įvykiu. Pasakojimu atsakoma į klausimą: “Kokiu būdu 
protėviai pateko į Egiptą? Kaip atsirado Jokūbas Egip- 
te?" Dalis atsakymo yra gyvenimiškas: “Jokūbas atėjo į 
Egiptą, nes Kanaane siautė badas". Tačiau pasakojimas 
apie protėvį Juozapą duoda kur kas įžvalgesnį atsakymą, 
— atsakymą su tikėjimo įžvalga: “Jauniausias Jokūbo 
sūnus buvo brolių parduotas į Egiptą. Čia jis tapo svarbiu 

asmeniu. Apvaizda sukūrė padėtį savo išganymo užmo- 
jui". 

Pasakojimas apie Juozapą atspindi II prieškristinio 
tūkstantmečio istorines aplinkybes.““* Hiksų dinastijų 
metu semitų kilmės asmenys turėjo didelį vaidmenį ir 
įtaką faraono dvare. Be to, pasakojimas apie Juozapą 
taip tiksliai atspindi papročius, įstatymus ir išraiškos 
būdą, vyravusius egiptiečių visuomenėje prieš Mozės am- 
žių, kad nuoseklu daryti išvadą, jog pasakojimas savo 
kilme priklauso žmonėms, kurie puikiai pažino istorinę 
padėtį tuometinėje Nilo deltoje."'? 

Nūdien mūsų skaitomas pasakojimas apie Juozapą 
turi daug pridėtinių puošmenų. Pavyzdžiui, Juozapo nuo- 
tykio su Putiparo žmona aprašymas (Pr 39,7-20) turi 
daug bendro su egiptiečių “ Pasakojimu apie du brolius". 
Ir čia yra ta pati tema.““ Įkvėptasis autorius jungia isto- 
rinę patirtį ir liaudies puošmenas į raiškų ir įtaigų pa- 
sakojimą. Juo norima pabrėžti žmonių santykiuose akimis 
neįžiūrimas, bet tikroviškai veiksmingas, Dievo užmojis. 
Šis požiūris yra išreiškiamas su nuostaba kilniaširdžio 
Juozapo žodžiais: 


Tiesa, jūs norėjote man pikta, bet Dievas pavertė tai 

į gera, — išgelbėti daugelį tautų, kaip dabar matote 

(Pr 50,20; žr. 45,5-7:E). 

Pasakojimu apie Juozapą Egipte stengiamasi mokyti, 

kad žmogaus gyvenimą ir žmonių santykius valdo ne vien 


114 Žr. Raktas į Senąjį Testamentą. I, p. 104-115. 

15 Išsamiau R. de Vaux veikale The Early History of Israel, p. 311- 
320. Žr. taip pat J. Vergote, Joseph en Egypte (Louvain: Universitė de 
Louvain, 1959). 

116 Žr. J.B. Pritchard (red.), ten pat, p. 23-25. Egiptiečių “Pasako- 
jimas apie du brolius" aprašo kaip: vienas vyras atsisako turėti lytinius san- 
tykius su savo brolio žmona. Jis, neteisingai kerštingos moteries apskųstas, 
nukenčia už tariamą nusikaltimą. 

tik žmonių nuosprendžiai ir medžiaginiai sunkumai — 
badas, kuris atvedė Jokūbą su šeima į Egiptą. Visa valdo 
Dievas. Savo visagale Apvaizda, Dievas panaudoja net 
piktą žmonių nuosprendį savo istoriniam išganymo už- 
mojui. 

Pasakojimas apie Juozapą, lyginani jį su pasakoji- 
mais apie kitus tikėjimo protėvius, atrodo yra gana sava- 
rankiškas. Įkvėptasis Jahvistas ji įjungia į savo išganymo 
istoriją kaip Protėvių sakmės užsklandą ir Išėjimo įvykio 
pradžią. Keistoka, kad Jahvisto pasakojime apie Juozapą 
nėra apibrėžtų Abraomui pažado gijų, kurių pagalba Jah- 
vistas suriša Protėvių sakmėje visus padrikus pasakoji- 
mus“'* į viena. Atrodo, įkvėptasis autorius turėjo nuovoką, 
kad nebuvo reikalo padažyti pasakojimą pažado tema. 
Mat pasakojimas apie Juozapą, būdamas tarp pasakojimų 
apie Abraomą, Izaoką ir Jokūbą, iš vienos pusės, ir pasa- 
kojimo apie Išėjimo įvykį, iš kitos pusės, jau buvo sunk- 
te persunktas pažado tema. Tai ryšku nūdieniame Penkia- 
knygės fone. Pasakojimas pakankamai išryškina pagrin- 
dinį Jahvisto išganymo istorijos požiūrį. Jau savo dra- 
matišku fonu pasakojimas apie Juozapą liudija, kad pa- 
žadas Abraomui tampa tikrove. Per Izraelį save laimins 
visos tautos! Mat Juozapas, tapdamas Egipto ministru 
pirmininku, išgelbėjo Egiptą iš bado ir sukūrė ten gerovę. 


NAUJI TIKĖJIMO AKIRAČIAI 


Jahvisto išganymo istorija veda skaitytoją nuo Pro- 
tėvių sakmės per Išėjimo ir Skaičių knygas“““ prie Abra- 
omui duoto pažado (Pr 12,1-3) įvykdymo. Pačioje Iš- 
ėjimo knygos pradžioje, pažadas atrodo kone išblėsęs, 

117 Penkiaknygės šaltinių tyrėjai teigia, kad J ir E kraitis yra glaus- 
tai suaustas mūsų skaitomame pasakojime apie Juozapą. Pažadas Abraomui 


užsimenamas tik pačiame Elohistinio pasakojimo gale (Pr 50,24). 
118 Žr. Raktas į Senąjį Testamentą, I, p. 117-182. 

nes izraeliečiai yra užgožti lažo neviltyje. Viltis ateičiai 
vos berusena, nes jie tėra tik pastumdėliai faraono ver- 
gijoje. Į šį tamsų aklagatvį vėl įžengia Dievas — Jahvė, 
“Dievas Abraomo, Dievas Izaoko ir Dievas Jokūbo“, ap- 
sireikšdamas Mozei su užtikrinimu, kad jis tuojau nuves 
savo tautą į “žemę, tekančią pienu ir medumi" (Iš 3,7-8). 
Beviltiška izraeliečių padėtis duoda išganymo istorijai 
dramišką foną. Išganymo istorija sparčiai veda į pažado 
Abraomui įvykdymą — Pažado Žemės paveldėjimą ir iz- 
raeliečių tapimą tauta-valstybe. 


Svarbu turėti mintyje įkvėptojo autoriaus teologinį 
požiūrį. Moderniam istorikui labiau rūpi Protėvių sakmės 
ir Išėjimo įvykio istoriškumas. O tuo tarpu Jahvistui kur 
kas svarbiau išryškinti įvykių reikšmę. Įvykiai gali būti 
daugiaprasmiški. Jahvistui svarbu mokyti apie įvykių 
prasmę Sandoros bendrijai Jungtinės monarchijos laiko- 
tarpį. Jis vaizduoja izraeliečių dalyvavimą Jahvės istori- 
niame žmonijos ir pasaulio išganymo užmojyje. Todėl jis 
vaizduoja izraeliečių santykio su Dievu istoriją — istori- 
ją, kuri, Dievo pažado vedama, veržėsi į ateitį; istoriją, 
kuri izraeliečių kasdienoje atspindi Dievo teismus ir ge- 
rumą; istoriją, kurioje Dievas teisia, kad išganytų, ir iš- 
gano teisdamas. Todėl Pradžios knygos sakmės apie pro- 
tėvius ir yra lyg veidrodžiai, kurie atspindi vidinius tikė- 
jimo bendrijos raiškius ir įtaigius išgyvenimus: neviltį, 
nes Dievo kelias grįstas paslaptimis; pagundą labiau pa- 
sikliauti savo pastangomis, negu Dievo apvaizda; tikėji- 
mą, kuris ne sykį sukiužo gyvenimo raizgyne, ir netikė- 
jimą, kuris paslaptingai vedė į tikėjimą. 

Patirties vingiuose — kilime ir kritime, kurie yra 
taip ryškūs ir įtaigūs išganymo istorijoje, Jahvės pažadas 
yra negęstanti šviesa tamsoje. Jahvė yra Istorijos Viešpats. 
Jo išganymo užmojis riša įvykius į nuostaba žėrinčią vi- 

sumą — ateitį. Istorija veržiasi į Dievo tikslą — išgany- 
mą. 

Naujasis akiratis, kurį apreiškia Izraelis — Sandoros 
bendrija savo istorija Jahvistui, yra nepaprastas. Įsitikini- 
mas, kad Izraelis yra Jahvės Tauta, o Jahvė yra Izraelio 
Dievas, buvo Jahvistui nenaujas dalykas. Šį įsitikinimą 
jis paveldėjo iš Sandoros bendrijos — tikėjimo kraičio, 
jau anksčiau išreikšto poezija-giesme ir pasakojimu (Ts 
4-5). Bet jis Izraelio santykio su Jahve samprata buvo 
savitas. Jahvisto Izraelio santykio su Jahve samprata yra 
stebinanti, nes ja atpažįstama vis raiškesnis ir visuotinis 
Jahvės užmojis. Sandoros bendrijos santykis su Dievu 
apima visas žemės tautas. Čia slypi naujasis išganymo is- 
torijos akiratis. Sandoros bendrija — Izraelis turi užduotį 
būti palaimos veiksniu. Jahvė palaimins visas žemės tautas 
per Izraelį, nes pažadas Abraomui apima visą žmoniją, o 
Izraelis yra išrinktas tarnauti visuotiniam Dievo užmojui. 

Amžius, kuriame įkvėptasis Jahvistas rašė išganymo 
istoriją, padėjo atpažinti ir išreikšti šią istorinę regmę. 
Mat Dovydo ir Saliamono laikmetį Izraelio tauta-valstybė 
prasiveržė iš siauro akiračio ir atsigrežė visu veidu pa- 
saulio įtakoms. Savitasis Izraelio tikėjimas buvo pavojuje 
pasimesti naujų akiračių svaigulyje. Įkvėptasis autorius 
peraiškino tikėjimo kraitį, padarydamas jį raiškų ir įtai- 


gų naujųjų akiračių Sandoros bendrijai — Izraeliui. 
Įkvėptajam autoriui rūpėjo aptarti ypatingąjį Sandoros 
bendrijos — Izraelio vaidmenį labiau išryškėjančiame ir 


visas žemės tautas apimančiame Jahvės užmojyje. Šis teo- 
loginis požiūris ilgą laiką Senajame Testamente neturės 
sau lygaus. Tik amžius vėliau, pranašiškas poetas, sekda- 
mas Jahvisto išganymo istoriją Babilonijos tremtyje, pa- 
reikš Dievo vardu, kad Izraelio užduotis Dievo užmojyje 
yra būti šviesa tautoms (Iz 40-55). 

III SKYRIUS 


ret 
SANDOROS 
TAUTOS 


SĄŽINĖ 


[Elijas] įėjo į olą nakties praleisti. Staiga 
Jahvė kreipėsi į jį: “ Elijau, ką čia veiki?“ 
Jis atsakė: “ Jahve, visagalis Dieve, tau vi- 
suomet tarnavau — tik tau vienam. Bet 
Izraelio tauta sulaužė Sandorą su tavimi, 
nugriovė tavo altorius ir išžudė visus tavo 
pranašus. Aš išlikau vienui vienas — jie 
ieško ir mane nužudyti. .J* (1 Kar 19,9-10) 


Nūdien žodis pranašas ir pranašystė turi daug pras- 
mių. Pranašaujama apie orą, apie įvykius, apie visuome- 
ninius poreikius. Senojo Testamento pranašai nebuvo praš- 
matnūs būrėjai, kurie iš stiklo dubenio ar iš rankos būrė 
ateitį. Liaudies supratimu, Šv. Rašto pranašas įdėmiai 
spoksojo į paslaptingą Dievo krištolą ir bylojo apie ateitį. 
Ši pažiūra mūsuose dažna. Ji liudija, kaip apgailėtinai 
mažai tepažįstame Senojo Testamento pranašus. Per ma- 
žai juos pažindami, nebranginame jų nuostabaus vaid- 
mens bei dvasinio palikimo. 

Senajame Testamente yra keturios knygos — Anks- 
tyvesnieji pranašai apie pranašų ir karalių sąveiką: 1 


Skaitymai iš šv. Rašto: 
1 Kar 12 iki 2 Kar 8. 


Ypatingas dėmesys skirtinas pasakojimui apie pranašą Eliją. 

Sam, 2 Sam, 1 Kar ir 2 Kar.“" Su Jungtine Izraelio — 
izraeliečių karalyste ir jos karaliais — Sauliumi, Dovy- 
du, Saliamonu — jau susipažinta pirmoje Rakto dalyje.“ 
Šiame skyriuje nagrinėsime karalių ir pranašų sąveiką 
audringų įvykių fone. Jie sekė Saliamono mirtį (922 m. 
pr. Kr.) ir suskaldė Jungtinę karalystę į dvi: Judo, arba 
Pietinę, ir Izraelio, arba Šiaurinę. Skyriaus domesio šal- 
tinis yra Ankstyvesnieji pranašai — 1-2 Kar knygų dalis. 
Jo domesį galima išryškinti brėžiniu: 


1 Sam 1 Samuelis 25 


1Sam9 Saulius 31 


1 Sam 16 Dovydas 31 


LŽ 


2Sam1 Dovydas 24 


||| 


1 Kar 1 Saliamonas 11 
ai a ii a r 


[1 Kar 12 Abiejų karalysčių 2 Kar 8]* 17 
istorija 


2 Kar 18 Judo karalystės istorija 25 


*Šiame skyriuje nagrinėjamos knygos. 


Kas yra Šv. Rašto pranašas? Lietuvių kalba pranašas, 
-ė — yra ateities numatytojas, skelbėjas, o religijoje -— 


119 Arkivysk. J. Skvireckas seka lotyniškojo vertimo — Vulgatos Šv. 
Rašto knygų padalinimais. Todėl jo vertime 1 Sam yra 1 Kar, 2 Sam — 
2 Kar, 1 Kar — 3 Kar, o 2 Kar — 4Kar. 

120 Žr. Raktas į Senąjį Testamentą, I, p. 363-425, 

74 


a- 


Dievo (ar dievų) valios skelbėjas, aiškintojas.““! Prane- 
šimas gali reikšti žinią ar naujieną, būsimus ar nežinomus 
dalykus. Pranašu ar pranaše yra “Dievo siųstas, įkvėptas 
asmuo, kuris aiškina Dievo valią, skelbia būsimus daly- 
kus?'.'?ž 

Daugumas šiuolaikinių kalbų pranašo žodį kildina 
iš graikų kalbos žodžio profetes. Juo paženklinama “tas, 
kuris kalba už kitą — kito vardu“, o ypatingai asmuo, 
kuris kalba už dievus — dievų vardu. Senojo Testamento 
pirminė kalba buvo hebraiška. Todėl ir žodis, kuriuo pa- 
ženklinamas pranašas, turi savo hebraišką atspalvį. Heb- 
raiškasis žodis pranašui paženklinti yra nab? ir reiškia 
tą, kuris praneša Dievo valią, t.y. asmenį, kuris ragina ap- 
sispręsti dabar pagal Dievo valios iššūkį.“*? 

Du Išėjimo knygos skaitiniai (Iš 4,14-16; 7,1-2) pa- 
deda tiksliau nuvokti pranašo vaidmenį senajame Izraelyje 
— Senajame Testamente. Skaitinių kalbinė išraiška turi 
perkeltinę prasmę. Mozė turėjo būti Aaronui tarsi “Die- 
vas" o Aaronas turėjo būti Mozės nabi' — pranašas. Taigi 
Mozė sakė Aaronui tai, ką reikėjo sakyti, o Aaronas kal- 
bėjo Mozės vardu faraonui. Aišku, kad pranašu buvo lai- 
komas asmuo, per kurį Dievas kalbėjo savo Tautai — San- 
doros bendrijai. Pašauktas būti Dievo pranešėju, pranašas 


121 Žr. J. Kruopas et al., Lietuvių kalbos žodynas (Vilnius: Leidykla 
“Mokslas", 1976), X, p. 533-534; taip pat Dabartinės lietuvių kalbos žody- 
nas, redaguotas Redakcinės kolegijos (Vilnius: Leidykla “Mintis", 1972), 
p. 594. 

122 Ten pat. 

123 Atrodo, kad hebraiškasis daiktavardis nabi/ — “pranašas" yra 
sietinas su akadų kalbos veiksmažodžiu nabu, kuris reiškia "šaukti", “pra- 
nešti", “paskelbti". Tačiau nėra pakankamai aišku, kuria rūšimi — veikia- 
mąja: “šaukėjas", “pranešėjas", “skelbėjas" ar neveikiamąja: “tas, kuris 
šaukiamas", arba “pašauktas šaukti, pranešti, paskelbti" —reikia jį suprasti. 
Abiem atvejais, žodis nabi/ pabrėžia pranašo vaidmenį: Dievo pranešėjas ir 
pasiuntinys. 

rėmėsi pažadu, kad Dievo “žodžiai"? bus jo lūpose (Jer 


1,9), 


Pranašas: pranešėjas ir pasiuntinys. Pranašų savi- 
prata ir kalba rodo, kad pranašai naudojo “pasiuntinio 
stilių“", plačiai žinomą tuometiniame pasaulyje.'?* Imkime 
pavyzdžiu Jokūbo, grįžtančio Pažado Žemėn, pasiuntinius. 
Norėdamas įsiteikti broliui Esau ir išlyginti tarpusavio 
santykius, jis siuntė pasiuntinius: 


[Jokūbas] siuntė pasiuntinius pirm savęs..., nuro- 
dydamas jiems: Taip kalbėsitie mano viešpačiui 
Esau: “Taip sako tavo tarnas Jokūbas, “Gyvenau pas 
Labaną. .“* (Pr 32,3-4). 


Nesunku atpažinti stebinantį panašumą tarp pasiuntinio 
stiliaus ir pranašų kalbos jų pranešimuose iš Dievo. Pra- 
našai save laikė siųstais. Mat jie buvo gavę įgaliojimą iš 
Dievo: “Eik ir kalbėk mano tautai. . .? Todėl pranašiškas 
pranešimas Dievo vardu dažnai ir prasideda: “Taip sako 
Jahvė: “..?" ir užsklendžiamas su “ Pranešimas iš Dievo" 
ar “Jahvė sako!“ (Am 1,3-5; Jer 2,1-3; Iz 45,11-13). Tai 
rodo, kad pranašai save suprato kaip Dievo siųstus pa- 
siuntinius — pranešti žmonėms žodį iš Dievo. Įsakmus 
pranašų vaidmuo nesirėmė jais pačiais — jų religine pa- 
tirtimi, pažiūromis, šventumu, bet Dievu, kuris buvo juos 
siuntęs.““? Todėl jų “Taip sako Jahvė" buvo įsakmiai sva- 
rus — prašnekino ir drebino tautas. 

Šv. Raštas turi daug pranašysčių. Dievas, kalbėda- 
mas per savo pranašus, nepranešė būsimųjų ateities įvy- 
kių datų. Žinoma, pranašai dažnai kalbėjo apie ateitį. Jų 


124 Žr. C. Westermann, The Prophetic Speech (Philadelphia, PA: 
Westminster Press, 1967), p. 90-128. 

125 Žr. J. Lindblom, Propkecy in Ancient Israel (Philadelphia, PA: 
Fortress Press, 1967), p. 29-46; A.J. Heschel, The Prophets (New York, 
NY: Harper š Row, 1962), p. 447-473. 

savimone, Dievas rutuliojo įvykius pagal savo užmojį is- 
torijai. Tačiau šios pranašystės buvo susietos su betarpiš- 
ka ateitimi. Lygiai kaip gydytojo pramatymas, kad ligo- 
niui liko tik trumpas laikas gyventi, padaro ligonio da- 
barties akimirkas brangesnes ir aitresnes, taip ir pranašo 
žodis apie Dievo užmojį dėjo kirtį ant aitraus dabarties 
žaizdro. Ateitis gimsta dabartyje! Pranašams rūpėjo pir- 
moje vietoje dabartis. Jų uždavinys buvo — pranešti Die- 
vo žodį dabarčiai ir šaukti žmones apsispręsti šiandien.'*9 


Senojo Testamento istorijos raidoje yra labai ryškus 
pranašiškas veiksnys — pranašai. Ne visi jie mums pažįs- 
tami — tik kai kurių vardai ir pranašystės tepasiekė mus. 
Ankstyvųjų pranašų knygos — 1 Sam, 2 Sam, 1 Kar, 2 
Kar — įamžina jų gilų ir nuostabų žodį iš Dievo. 


Pranašystės pradžia Sandoros bendrijoje buvo kukli. 
Plačia prasme pranašystė kilo ryšium su Dievo apreiški- 
mu per Išėjimo įvykius.““" Mozė buvo pranašas (Įst 18, 
18; 0z 12,13). Tas pat sakytina apie Jahvistą. Jo išga- 
nymo istorija raiškiai ir įtaigiai praneša Izraelio istorijos 
prasmę Dievo vardu. Tačiau Samuelio amžiuje susiduria- 
me su pranašyste siauresne prasme. Žodis nabi“ — žmogus 
Dievo pašauktas šaukti jo vardu į nuosprendį dabar — 
pradėjo ženklinti ypatingus asmenis izraeliečių visuome- 
nėje. Šie asmenys buvo betarpiška didžiųjų pranašų —— 
Elijo, Elizėjaus, Amoso, Ozėjo, Izaijo, Jeremijo, Ezechie- 


lio... — aušra. Elijas buvo iškiliausias didžiųjų prana- 
šų aušros pavyzdys. 


126 žr. A.J. Heschel, ten pat, p. 3-26; 159-186. 

127 Šv. Rašto istorijai yra būdingi du veiksniai: įvykiai ir Dievo 
įkvėpti aiškintojai. Pavyzdžiui, Egipto nelaimės ir Mozė. Žr. Raktas į Se- 
nąjį Testamentą, I, p. 143-177, 

PRANAŠYSTĖS KILMĖS FONAS 

Pirmąsyk skaitome apie pranašų draugiją ryšium su 
filistinų proveržiu į izraeliečių žemes (1 Sam 10,5-13). 
Filistinų proveržis buvo lemtingas laikmetis Giminių ly- 
gai. Pats izraeliečių likimas kabojo ant siūlo. Šiloė, Gimi- 
nių lygos šventovė, buvo pelenuose, o žmonės neviltyje. 
Samuelis, paskutinis Giminių lygos teisėjas, stengėsi su- 
burti izraeliečius kovingu atsidavimu Dievui — Jahvei, 
kaip kadaise buvo dariusi teisėja Debora Megido mūšyje 
(Ts 4-5). Jį rėmė pranašų draugija, kuri, savaime aišku, 
izraeliečiams jau seniai buvo žinoma. Samuelis, patepęs 
Saulių karaliumi Giminių lygos vardu, išvardina ženklus, 
kurie paliudys, kad Sauliaus parinkimas yra paties Dievo 
valia. Vienas iš ženklų kaip tik ir buvo Sauliaus susitiki- 
mas su pranašų būriu prie “Dievo kalvos“, religinės šven- 
tovės, arti vienos filistinų saugos. Samuelis nurodė Sau- 
liui: 

Ir atsitiks, įeinant į miestą, sutiksi pranašų būrį. Jie 

lips nuo kalvos, lydimi arpos, fleitos ir lyros, ir pra- 

našaus. Tada Jahvės dvasia nužengs galingai ant 

tavęs [nukris ant tavęs |, tu pranašausi su. jais ir tap- 

si kitokiu vyru... (1 Sam 10,5-6; 10,10-13; 19,18- 

24). 


Pranašai: žmonės ekstazėje. Mūsų kalboje pranašas 
yra asmuo, kuris praneša. Pranašystė siejama su žodžiais 
— pranešimu. Hebraiškasis žodis pranašauti turi raiškes- 
nę prasmę negu mūsiškis žodis pranešti, nes turi ryšį su 
veikla — ekstaze — giliu džiugesiu ir dvasios pagava. 
Ekstazėje jausminis išgyvenimas yra toks stiprus, kad sa- 
vitvarda tampa neįmanoma.““* Pranašų patyrimu, ekstazė 


128 Ekstazė yra graikiškas žodis sudėtas iš ek4-stasis, t.y. iš4-stojimas 
(iš-ėjimas) iš savęs, arba buvimas šalia savęs. 

nesiremia jausminiu žavesiu, bet Jahvės — Dievo dvasia 
— rudh Jahveh, kuri apima žmogų, perima jo pačią širdį 
ir padaro jį dieviškos valios įrankiu. Tad nenuostabu, kad 
Samuelis ir pažadėjo Sauliui, jog jis taps “kitokiu vyru“, 
— nebus vien tik Saulius, Kišo (Kiš) sūnus, bet Saulius, 
apimtas Jahvės dvasios. Kartkartėmis, Jahvės dvasios pa- 
gauti, šie pranašai elgėsi neįprastai. Pasakojama, kad 
Saulius, patirdamas pranašišką ekstazę, apsinuogino ir 
išgulėjo apglušęs ant žemės visą dieną ir visą naktį (1 
Sam 19,19-24). Šis pasakojimas apie Saulių padeda su- 
prasti ir pirmųjų krikščionių išgyvenimą Sekminių die- 
ną Jeruzalėje. Jie atrodė lyg “girti nuo Dvasios" (Apd 2, 
1-13). Tas pats bruožas ryškus ir Jahvės dvasia apimtuose 
izraeliečių Giminių lygos kareiviuose. 

Pasakojimai apie pranašus 1 Samuelio knygoje ap- 
rašo ekstazinę pranašystę. Todėl reikia prileisti, kad mo- 
narchijos pradžioje ji bus buvusi gaji. Jos kilmė turėjo 
būti ankstesnė už monarchijos kilmę. Kur ieškotina eksta- 
zinio pranašų sąjūdžio pradžia? Skaičių knygoje yra Ja- 
bai įdomus skaitinys apie Mozės dvasią, kuri buvo per- 
kelta į dykumos izraeliečių seniūnus ir įgalino juos eks- 
tazėje pranašauti (Sk 11,24-29). Ir jie veikė Jahvės dva- 
sios jėga kaip pranašai. Bet abejojama, kad. šis įvykis tik- 
rai priklauso Mozės amžiui.“? Atrodo, kad izraeliečiai 
susipažino su ekstazine pranašyste pirmąsyk Kanaane. 
Mat ekstazė turėjo ryšių su gamtos — Baalo ir Aštartės 
religija. Religinėj Egipto raštijoj yra pasakojimas apie 
kažkokį Wen Amoną (Wen Amon), egiptiečių pasiuntinį 
Byblos mieste, Finikijoje. Pamaldų metu “dievas apėmė 
vieną iš jaunuolių ir jį apsėdo“, jaunuolis pateko į eksta- 


129 Daugumas Penkiaknygės tyrėjų šį skaitinį laiko anachronistiniu, 
ty. pasakojimu, kuris aprašo Mozės amžių vėlesnio amžiaus kalbine išraiš- 
ka ir patirtimi. 

zę.“*? Amžius vėliau, Baalo pranašai, įvežti į Izraelį iš 
Finikijos, patys save privedė prie ekstazinio pamišimo ant 
Karmelio kalno. Jie tai darė, šokdami apie altorių, čai- 
žydami save peiliais ir įvairiais apeiginiais klyksmais (1 
Kar 18,20-29). Panašus jausminis pranašystės išgyveni- 
mas buvo žinomas ir Mažojoje Azijoje. Iš čia, atrodo, jis 
plito į Viduržemio jūros kraštus ir tapo senovės graikų 
ir romėnų vyno ir linksmybės dievo Dionizo — romėnų 
Bacho — orgija. Ekstazė tapo ištisai dirbtinė ir juslinė. 

Labai galima, kad izraeliečiai ekstazinę pranašystę 
skolinosi iš kanaaniečių aplinkos. Izraeliečiai daug ką 
skolinosi iš savo kaimynų. Tačiau tą ekstazinę pranašys- 
te jie vispusiškai perkeitė. Žinoma, monarchijos pra- 
džioje buvo išorinių panašumų tarp Baalo pranašų ant 
Karmelio (1 Kar 18,20-29) ir izraeliečių ekstazinių pra- 
našų (1 Sam 10,5-6; 10,10-13; 19,18-24). Ir izraeliečių 
pranašai bastėsi po kraštą, duodami įkvėptą nuorodą 
tiems, kurie ieškojo Dievo sprendimo. Muzikos ir šokių 
skatinama, ekstazinė pranašystė buvo įtaigi — net užkre- 
Čianti.'*! Kartkartėmis, Dievo dvasios įtakojamas, žmogus 
atlikdavo neįprastus žygius. Pavyzdžiu galima imti Eliją. 
Pasakojama, kad jis, Dievo dvasios galia — antžmogiška 
jėga (1 Kar 18,46) pajėgė bėgti pirm karaliaus eiklaus 
vežimo. Tačiau panašumai tarp Baalo ir izraeliečių pra- 
našų buvo tik paviršutiniški. Tikras skirtumas tarp jų buvo 
izraeliečių pranašų žodis iš Jahvės. Kalbėdami Jahvės 
vardu, jie aiškino istorijos raidoje Sandoros pažadus ir 
reikalavimus. 


130 J.B. Pritchard (red.), ten pat, p. 25-29. Žr. Naujojo Testamento 
pasakojimą apie apaštalą Paulių Filipuose (Apd 16,16-18). Pasakojimas 
apie Wen Amoną yra iš XI a. prieš Kristų. 

131 2 Kar 3,15 pasakoja apie Elizėjų, kuris, prašomas žodžio iš Jah- 
vės, pirmiausiai pasikvietė muzikantą ir “jam grojant, Jahvės dvasia ap- 
ėmė [Elizėjų]“. 

Daug šių ankstyvųjų Sandoros bendrijos pranašų 
priklausė brolijoms, kurios buvo žinomos kaip “pranašų 
sūnų'' draugijos. Vyresniojo pranašo vadovybėje jie gy- 
veno kartu. Vyresnysis pranašas buvo laikomas draugijos 
tėvu. Elijas ir Elizėjus vadovavo “pranašų sūnų“ drau- 
gijoms prie Betelio, Jericho ir Gilgalo (2 Kar 2,3; 4,38). 
Brolijos nebuvo surištos su vieta, bet laisvai klajojo po 
apylinkę ir pagal reikalą pranešdavo Dievo žodį — valią. 


Pranašai šventovėse. Klajojančių su dvasios pagava 
pranašų, atrodo, buvo ir didesnėse izraeliečių šventovėse. 
Pavyzdžiui, Betelio ir Jeruzalės šventoviu personalą su- 
darė ne tik kunigai, bet ir pranašai.!*? Šventovių pranašai 
turėjo ypatingą vaidmenį ir liturginėse apeigose. Kadan- 
gi jie buvo laikomi maldos žinovais, — ypatingai užiarė- 
jais pas Dievą, — todėl dažnai būdavo ipareigojami per- 
duoti žmonių prašymų maldas Jahvei. Be to, būdami Jah- 
vės pasiuntiniai, jie pranešdavo ir jo atsakymą i jų maldų 
prašymą. Kartais jie nurodydavo, ar Dievas priėmė, ar 
ne žmogaus auką. Didžiųjų švenčių proga, — pavyzdžiui, 
per metinį Sandoros atnaujinimą, — pranašų pareiga bu- 
vo paskelbti Sandoros reikalavimus ir pažadus. 

Šventovės pranašai, nors ir žinomi, lieka mums žmo- 
nės be vardo. Nors nūdien ir bevardžiai, jie anuomet tu- 
rėjo tikėjimo kraičiui milžinišką įtaką. Vėlesni didieji 
pranašai panaudojo šių bevardžių Jahvės pasiuntinių kal- 
binę išraišką Dievo iššūkiui į nuosprendį. Šventovės pra- 
našų kalbinė išraiška, sukurta apeiginių poreikių fone, 
tapo vėlesnės rašytinės pranašystės priemone. Be to, ir 
kai kurios psalmės mūsų naudojamame Psalmyne atspin- 
di izraeliečių Dievo garbinime šventovės pranašų vaid- 

132 Žr, R.E. Clements, Prophecy and Covenant (Studies in Biblical 
Theology, Nr. 43; Naperville, IL: Alec R. Allenson, 1965), p. 11-34; J. 
Lindblom, op. cit., II skyrius. 

menį (pvz.: Ps 81/82/, 5b-16). Tautiniuose lūžiuose 
ir pervartose, Izraeliui kenčiant dėl savo neištikimumo 
Dievo Sandorai ir drebant nuo išorinių pavojų, šie be- 
vardžiai šventovės pranašai buvo nuoširdūs ir aistringi 
Sandoros tarp Izraelio ir Dievo aiškintojai. 


Pranašai ir visuomeninė veikla. Senojo Testamento 
istorijoje pranašai turėjo, jau pačioje savo kilmės pradžio- 
je, glaudų ryšį su visuomeniniais poreikiais — Sandoros 
bendrijos politika. Anot 1 Samuelio knygos pasakojimo, 
pranašų sūnų brolija būriavosi arti filistinų saugos (1 
Sam 10,5-13). Jų tikslas buvo aitrinti izraeliečius į mūšį 
šventajame Giminių lygos kare prieš filistinus. Tai buvo 
daroma karo dainomis ir šokiais, kurstant izraeliečių 
drąsą ryžtingai kovai už Pažado Žemę. Ir nūdien Arti- 
muosiuose Rytuose susiduriama su panašiu reiškiniu. 
Dervišai“* šokiu ir daina aitrina savuosius aukotis už 
tautą ir jos gerovę. Sandoros bendrijos istorija rodo, kad 
taip darė pranašai. Kaip kadaise Jahvės dvasia įgalinti 
teisėjai, taip dabar karalių laikotarpyje pranašai reiškėsi 
visuomeniniame gyvenime—politikoje lyg girti nuo entu- 
ziazmo.“* Elijas ir Elizėjus buvo Dievo įkvėpti — girti nuo 
Dievo, arba girti entuziazmu, Sandoros poreikiams ginti. 
Todėl jiedu buvo net pravardę gavę: “Izraelio vežimai 
Lartilerijal ir raiteliai [kavalerijal'? (2Kar 2,12; 13,14). 

Pirmieji bevardžiai pranašai, atrodo, buvo aistringi 
šventojo karo šalininkai. Pranašų pašaukime būti Dievo 
pasiuntiniais pagrindinį vaidmenį vaidino Dievo žodis 
kuriuo nors ypatingu reikalu. 


133 Darviš — dervišas yra persų kalbos žodis, kuris reiškia “tą, kuris 
ateina prie durų [elgetauti]". 

134 Entuziazmas yra žodis iš graikų kalbos ir reiškia “ [būti] Dievu- 
je“, t.y. “žėrėti Dievu" (en-theos — Dievuje). Apie entuziazmą taikliai rašo 
A.J. Heschel, op. cit., p. 326-327. Jis skiria ekstazę nuo entuziazmo. 

Dievo žodis reiškė jo valią. Dievo valiai atpažinti 
Senajame Testamente buvo naudojama trys įprastiniai ke- 
liai: sapnai (ypatingai turėti šventoje vietoje), kunigų 
Urimas ir Tumimas (Urim ir Tummim) — šventųjų 
kauliukų metimas ir pranašystė — pranešimas iš Dievo 
per jo pasiuntinį (1 Sam 28,6.15). Pavyzdžiui, Saulius, 
būdamas beviltiškoje padėtyje, bandė sužinoti Dievo valią 
visais trimis keliais, bet negavo atsakymo (1 Sam 28,6). 
Urimas ir Tumimas buvo daiktas. Iš asmeniškųjų kelių — 
pranašiško ir kunigiško — į Dievo valią pranašas politi- 
nės ar visuomeninės pervartos metu buvo patikimesnis 
kalbėti Dievo vardu. Mat kunigui buvo patikėta vadovauti 
pamaldų apeigoms šventovėje, mokyti liaudį apie praei- 
ties kraitį ir mesti šventuosius kauliukus — Urimą ir Tu- 
mimą atsakyti į klausimus “ Taip" ar “ Ne". O pranašas 
reiškėsi Dievo dvasios įkvėpimu. Todėl jis nesitenkino 
praeities kraičio pakartojimu, bet galėjo paaiškinti dabar- 
ties įvykių prasmę Sandoros tikėjimo šviesoje ir pranešti 
Dievo valią su reikšme ateičiai, kuri prasideda dabar. 

“Pranašų sūnų“ brolijos pranašavo savo entuziazmu 
Dievo valios reikmę. Ilgainiui vis labiau ir labiau iškilo 
pavieniai pranašai iš “pranašų sūnų" brolijų, kartais net 
pasitraukdami iš jų, su pranešimu iš Dievo, — Dievo va- 
lios žodžiu ypatingo visuomeninio lūžio metu. Jau net 
Dovydo amžiuje — X a. prieš Kristų — reiškiasi pavie- 
nis pranašas, vardu Natanas, su didele įtaka karaliaus 
dvare (2 Sam 7; 12). Naiano pranašystė apie Jahvės san- 
dorą su Dovydu yra Senojo Testamento mesijinės vilties 
pradžia ir turi didelį vaidmenį (2 Sam 7,8-16)..*** Įdomu, 
kad Natanas nepabūgo pašaukti Dovydo, piktnaudojusio 
karaliaus valdžią, į Dievo teismą ir pranešti jam Dievo 
žodį — nuosprendį. 


135 Žr. Raktas į Senąjį Testamentą, I, p. 438-442. 

Sauliaus karaliavimo metu atsidavimas Jahvei, įžieb- 
tas aistringo pranašų entuziazmo, buvo izraeliečių vieny- 
bės ir stiprybės ryšys. Pranašystė buvo labai svarbus rams- 
tis to meto lūžiams. 


Pranašystė: amatas ir pragyvenimo šaltinis. Prana- 
šas kalbėjo Dievo vardu. Atsirado pranašų, kurie tarėsi 
kalbą Dievo vardu. Pranašystė tapo ne tik žalinga, bet ir 
pavojinga. Vietoj Jahvės dvasios ir aistros tarnauti Sando- 
ros bendrijai gimė noras pasipelnyti. Be to, ir karaliai, 
norėdami pajungti pranašus savo tikslui ir užmačioms, 
stengėsi “pranašų sūnus“ palenkti savo valdžiai. 

Karaliai tikrųjų pranašų nepakentė. Kunigiją jie sėk- 
mingai pririšo prie valstybinės šventovės, o nutildyti pra- 
našus jiems buvo sunku, nors ir labai svarbu. Karaliai, pa- 
jungdami pranašus savo tarnybai, padarė juos ir jų pra- 
našystę tautiškumo tarnais. Šie pranašai jau nebeprane- 
šinėjo Dievo žodžio, bet tik tai, ko pageidavo karalius ir 
reikalavo liaudis. Didieji Senojo Testamento pranašai ne 
sykį kirtosi su šiais pranašais “amatininkais"'. Pavyzdžiui, 
Amosas nieku būdu nesutiko būti tapatinamas su jais (Am 
7,14). Kad ir labai stengėsi karaliai nutildyti pranašišką 
žodį, po Saliamono mirties (922 m. pr. Kr.) jis ėmė ai- 
dėti aiškiau ir garsiau. 


Pranašų kilmė ir istorija. Pranašystė yra tolygi ug- 
niakalnio išsiveržimui gamtoje. Pranašiškas žodis iš Die- 
vo galima sieti su ketvertu Senojo Testamento istorinių 
veiksnių: 

1. Sandoros religija — jahvizmas ėmė išsigimti. Iz- 
raeliečiai, tapdami žemdirbiais Kanaane —- Pažado Že- 
mėje, atmiešė tikėjimo kraitį su kanaaniečių religija. Sa- 
liamono amžius buvo itin dideliame atmiešimo poveikyje. 

2. Sandoros bendrija — izraeliečiai suvalstybėjo. Iz- 
raeliečiai, tapdami karalyste, pradėjo jaustis, kad gali 
apsieiti be Jahvės globos. Ginklu ir politinėmis sutartimis 
karaliai ėmė jaustis savavaldžiai. 


3. Ekonominė ir visuomeninė raida. Karaliai, apdė- 
dami mokesčiais ir pajungdami gyventojus viešiesiems 
darbams, sunaikino pirmykštę Giminių lygos visuomeni- 
nę sąrangą. Be to, miestai pradėjo gožti kaimus, o mies- 
tiečiai užvaldyti kaimiečius. Kaimietis, mokesčių naštos 
slegiamas, tapo savo žemėje vargšu ir belaisviu. Jo laisvę 
ir teisę į nuosavybę vis labiau ir labiau užgožė guvesni 


miestiečiai (Iz 5,8; Mch 2,1-11). 


4. Politiniai poslinkiai Derlingajame pusmėnulyje. 
Šis veiksnys tapo itin svarbus didžiųjų pranašų amžiuje. 
Mat Asirijos imperija, politinis Derlingojo pusmėnulio 
milžinas, pasiekė savo galios viršūnę ir grasino izraelie- 
čiams Palestinoje. 

Izraeliečiai pajėgė užkariauti Kanaaną ir jame įsi- 
kurti, nes tuo metu didžiosios imperijos kentėjo nuosmukį. 
Apie IX a. prieš Kristų asirai ėmė judėti į vakarus.“** O 
VIII a. prieš Kristų, Tiglat-pileseras (Tiglat-pileser) III 
ėmė veržtis ir į Palestiną. Šis amžius gi buvo ir didžiųjų 
pranašų — Amoso, Ozėjo ir Izaijo amžius. Tiglat-pileseras 
733 m. prieš Kristų užėmė šiaurines Izraelio karalystės 
dalis. Jo įpėdiniai 721 metais sunaikino Samariją, Izrae- 
lio karalystės sostinę (2 Kar 15,29; 17,5). Ta proga visa 
Šiaurinė karalystė buvo įjungta kaip provincija į Asirijos 
imperiją. Ir Judo karalystė pietuose neišvengė Asirijos 


136 Asirija tapo didele politine jėga Derlingajame pusmėnulyje jau 
prieš IX a. pr. Kr. Pirmasis Asirijos proveržis buvo karaliaus Tukulti Ni- 
nurta I valdymo metu (1235-1198 m. pr. Kr.). Tačiau jį lydėjo nesėkmė ir 
stiprus Asirijos nuosmukis. Žr. G. von Rad, Old Testament Theology, I, 
p. 65. 

letenos. Asirų karalius Sennacheribas (Sennacherib) įsi- 
veržė į Judo karalystę 701 m. prieš Kristų, nuniokojo jos 
miestus ir apgulė sostinę Jeruzalę (2 Kar 18,13-19,37). 
Ašurbanipalas (Asšurbanipal) nuvedė Asirijos kariuo- 
menę į Tebus, Aukštutinio Egipto sostinę, 664 m. prieš 
Kristų. Visai nelauktas staigus Asirijos nuosmukis VII a. 
prie Kristų izraeliečių padėties nelengvino, nes kilo kita, 
ne mažiau nuožmi ir pergalinga imperija — Neobabilo- 
nija, arba Kaldėja. Nebuchadnezzaro (Nebuchadnezzar) 
vedami, jie sunaikino Judo — Pietinės karalystės likučius. 
Tai buvo pranašų Sofonijo, Habakuko, Jeremijo ir Eze- 
chielio amžius. 

Istorijos raizgyne pranašai kreipėsi į Sandoros bend- 
riją, smerkdami jos pasimetimą kanaaniečių religijoje — 
suvalstybėjimą, žmonių išnaudojimą. Pranašai nesiliovė 
kreiptis Dievo vardu į Sandoros bendriją vis labiau pai- 
nesniame istorijos raizgyne. 


DEUTERONOMINIO ISTORIKO POŽIŪRIS 


Pranašai reiškėsi politiniame ir visuomeniniame San- 
doros bendrijos gyvenime. Todėl reikalinga susipažinti su 
įvykiais po Saliamono mirties. Labai svarbu kreipti dė- 
mesį į laikmetį tarp Jungtinės karalystės suskilimo 922 
m. pr. Kr. ir Jehu perversmo Šiaurinėje karalystėje — 
Izraelyje 842 m. pr. Kr. Taigi kalbama apie aštuonis de- 
šimtmečius. 

Iš laikmečio tarp Jungtinės karalystės suskilimo ir 
Jehu perversmo Senajame Testamente nėra jokios įkvėp- 
tos pranašo knygos. Sandoros bendrijos atsiminimai apie 
pranašus yra suausti su pasakojimu apie 1 ir 2 Karalių 
knygų įvykius. Pasakojimas yra plačios apimties. Jis su- 
pažindina su Sandoros bendrijos istorija nuo Dovydo ka- 
raliavimo užsklandos iki tragiško karalystės žlugimo 587 
metais. 

1 ir 2 Karalių knygos yra Deuteronominės istorijos 
pabaiga.“* Deuteronominei istorijai būdinga savitas po- 
žiūris. Įkvėptasis Deuteronominis istorikas aiškina visą 
Sandoros bendrijos istoriją pagal bendrijinį tikėjimo po- 
žiūrį: Jahvės palaiminimas lydi tuos, kurie yra jam klus- 
nūs, o Jahvės teismas lydi tuos, kurie negyvena pagal jo 
apreikštą įstatymą. Todėl jis šaukia Sandoros bendriją 
mylėti Jahvę visa širdimi, gyvenimu ir jėgomis (Įsi 6,5). 
Kiekvienas, kuris nusideda stabmeldyste — tikėjimo krai- 
čio atmiešimu neturi vietos Sandoros bendrijos gyvenime. 
Norėdamas palaikyti visuomeninį Sandoros bendrijos gy- 
venimą nesuterštą ir neaimieštą kaimynų religija, įkvėp- 
tasis autorius reikalavo, kad Dievo garbinimo centrinė vie- 
ta būtų Šventykla Jeruzalėje. Todėl jis reikalavo, kad vi- 
sos šventovės šalia Jeruzalės, — šventovės “ aukštumose", 
arba “ant kalvų“, — būtų uždarytos, nes jose tarpo izrae- 
liečių tikėjimo atmiešimas ir stabmeldystė. 

Nenuostabu, kad Deuteronominis istorikas nerado 
gero žodžio pirmajam Šiaurinės — Izraelio karalystės ka- 
raliui. Jo vardas buvo Jeroboamas I (Jeroboam). Anot 
įkvėptojo istoriko, Jeroboamo nuodėmė buvo Šventyklai 
Jeruzalėje varžovių įsteigimas Siaurinėje — Izraelio ka- 
ralystėje. Jis tai padarė po Jungtinės karalystės suskilimo. 
Viena šventovė buvo įsteigia Betelyje (Betel), pietuose, 
netoli Jeruzalės, o kita Dane (Dan), šiauriniame kara- 
lystės pasienyje. Pagal įkvėptąjį autorių, visi karaliai, 
palaikę šias šventoves, nusikalto Jeroboamo nuodėme, 
nors ir daug gero būtų padarę. 

Įkvėptasis Deuteronominis autorius puoselėjo mesi- 
jinę Judo — Pietinės karalystės viltį, pabrėždamas, kad 


137 Apie Deuteronominę istoriją plačiau rašoma Rakte į Senąjį Tes- 
tamentą, I, p. 314-317. Deuteronominį požiūrį teigia 2 Kar 146. Palygink 
šį skaitinį su Įst 24,16. 

Jahvė sudarė su Dovydu amžiną sandorą ir išsirinko Žio- 
ną — Jeruzalę savo nuolatine buveine. Deuteronominio 
istoriko požiūris yra itin ryškus jo istorijos santraukoje 
— 2 Kar17,7-41 skaitinyje. Skaitinys apima istorijos į- 
vykių peržiūrą nuo pat monarchijos įsteigimo.'““ 

„ Kiekvienas karalius, ar tai Pietinės — Judo, ar tai 
Siaurinės — Izraelio karalystės, yra vertinamas pagal 
Deuteronominio klusnumo Sandorai matuoklį. Panašiai 
kaip ir teisėjų istorijoje, Deuteronominis autorius seka tą 
pačią apybraižą, kuri savo matmenimis mažai kuo skiriasi 
pavienio Judo ar Izraelio karaliaus vertinime.“** 


DEUTERONOMINIO ISTORIKO 
APYBRAIŽA 


Judo karaliai: Izraelio karaliai: 


1. [Tokiais ir tokiais, tokio ir to- 1. [Tokiais ir tokiais, tokio ir to- 
kio Izraelio karaliaus valdymo kio Judo karaliaus valdymo me- 
metais], [toks ir toks] Judo ka- tais], [toks ir toks] Izraelio ka- 
ralius pradėjo karaliauti. ralius tapo karaliumi. 


2, Duomenys apie karaliaus am- 2.Duomenys apie karaliavimo 
žių, karaliavimo trukmę, var- trukmę ir sostinės vardas. 
dą ir karalienę-motiną, 


138 Žr. F.M. Cross, “The Themes of the Book of Kings and the 
Structure of the Deuteronomistic History“, veikale Canaanite Myth and He- 
brew Epic (Cambridge, MA: Harvard University Press, 1973), p. 278-285, 

139 Vardas Izraelis, kuris iki šiol turėjo iš esmės religinį turinį ir pa- 
ženklino izraeliečių gimines Sandoros vienybėje, dabar įgauna ir politinę 
prasmę, nes ima ženklinti politinį vienetą — Šiaurinę izraeliečių karalystę. 
O Judas (Judah) yra vardas Pietinės izraeliečių karalystės, kurią valdė 
Dovydo palikuoniai — dinastija. Tačiau net ir po karalystės padalinimo, 
Izraelio vardas buvo dažnai naudojamas paženklinti tikrąją visų izraeliečių 
giminių vienybę Sandoroje. 

3. Karaliaus pažiūrų ir laikysenos 
karaliavimo metu vertinimas 
ryšium sų “Dovydu, jo tėvu". 


4. “Kas gi dar sakytina apie [to- 
kį ir tokį karalių] ir visa, ką 
jis padarė, — argi tai neapra- 
šyta Judo karalių Metraščiuo- 
se?" 


5. Baigminis pareiškimas, kad 
[karalius] užmigo [mirė] su 
savo tėvais ir [toks ir toks] 
tapo karaliumi jo vietoje. 


3. Papeikimas už tai, kad “jis 
darė tai, kas pikta Jahvės aki- 
vaizdoje ir ėjo Jeroboamo nuo- 
dėmės keliu“. 


4. “Kas gi dar sakytina apie [to- 
kį ir tokį karalių] ir visa, ką 
jis darė, — argi tai neaprašyta 
Izraelio karalių Metraščiuose?*' 


5. Baigminis pareiškimas, kad 
[karalius] užmigo [mirė] su 
savo tėvais ir [toks ir toks] 
tapo karaliumi jo vietoje. 


Įkvėptasis autorius sako savo skaitytojams, kad, no- 
rint daugiau sužinoti apie jo aprašytus karalius, reikia eiti 
į Judo ir Izraelio karališkuosius archyvus ir skaityti Ka- 
ralių metraščius. Jam pačiam rūpėjo perduoti savo laikui 
pamoką — įžvalgas iš praeities, kad jo skaitytojai supras- 
tų dabarties raizgyną ir nežūtų jos lūžiuose. Anot jo, įvy- 
kiai nėra atsitiktinumo užgaida, bet Dievo veikla. Dievo 
veikla apreiškia jo užmojį. Įkvėptajam autoriui Dievo už- 
mojis ir veikla yra raiškūs Izraelio istorijoje nuo Dovydo 
karalystės suskilimo iki šiol — paties autoriaus laikotar- 
pio. Dievas baudžia savo neištikimą tautą — leidžia jai 
patirti savo neištikimo elgesio padarinius. Įkvėptasis isto- 
rikas stebisi, kad Izraelis liko kietasprandis ir užsikimšo 
ausis, kad negirdėtų pranašų įspėjimo ir šaukimo grįžti 
iš blogo kelio (2 Kar 17,13). 

Įkvėptasis istorikas pereina karalių sąrašą, imdamas 
pavieniui Šiaurinės — Izraelio karalystės karalių ir da- 
tuodamas jo karaliavimą su Pietinės — Judo karalystės 
karaliumi. Po to jis atsigręžia į Judo karalystę su kara- 
liaujančio Izraelio karaliaus data. Nūdienį skaitytoją tai 

trukdo, bet įkvėptasis autorius kitaip nemokėjo rašyti. 
Mat jo amžiuje dar nebuvo visiems bendro kalendoriaus. 

Būdinga, kad visi Izraelio — Šiaurinės karalystės 
karaliai, be išimties, yra Deuteronominio istoriko blogųjų 
sąraše. Jis nesidrovi griežtokai pasmerkti ir Judo — Pie- 
tinės karalystės Dovydo dinastijos karalių. Tik pora Do- 
vydo dinastijos karalių — Hezekijas (Hezekijah) ir Joši- 
jas (Jošijahu) — gauna iš įkvėptojo istoriko labai gerą 
pažymį; šešetas karalių gauna tik vos “išlaikė egzami- 
nus“, nes jie nesunaikino šventųjų “ aukštumų" — švento- 
vių “ant kalvų"; dešimt karalių gauna “neišlaikė egzami- 
nų“, nes jie “elgėsi blogai Jahvės akivaizdoje“. 

Laimė, kad įkvėptasis Deuteronominis istorikas ne- 
visuomet pasitenkina tik istorijos skeletu, bei padaro jį 
apčiuopiamą gyvenimišku pasakojimu ir atsiminimais iš 
įvairių šaltinių. Aprašydamas Saliamoną, jis naudojosi 
Karaliaus archyvų Saliamono darbų knyga ir, labai ga- 
lima, Šventyklos archyvais. Padalintos karalystės istori- 
joje jis dažnai užsimena apie dar du šaltinius: Izraelio ix 
Judo Karalių metraščius. Šiedu šaltiniai šalia Šv. Rašto 
nėra palikę jokių kitų pėdsakų. Jie dingo labai seniai. 
Deuteronominė istorija, atrodo, išsaugojo tik jų skiautes. 
Be pasakojimų ir atsiminimų iš istoriškų šaltinių, įkvėp- 
tasis istorikas įjungė į savo rašinį ir padavimų, kuriuos 
Jis paėmė iš liaudies pasakojimų. Pavyzdžiui, pasakojimai 
apie pranašus Eliją ir Elizėjų priklauso liaudies kraičiui. 
Juose dar nėra Deuteronominio požiūrio pėdsakų. 


SANDOROS BENDRIJA IR PADALINTA KARALYSTĖ 


Jungtinės karalystės laikotarpiu yra laikomas trijų 
viso Izraelio karalių — Sauliaus, Dovydo ir Saliamono 
amžius. Saliamonui mirus, Jungtinė karalystė suskilo, —- 
prasidėjo Padalintos karalystės laikotarpis. 

Pasakojimas apie Padalintą karalysię prasideda 
Kar 12. Pasakojama, kad Rehoboamas (Rehoboam), Sa- 
liamono sūnus, nukeliavo į šiaurinę karalystės dalį, kad 
būtų įsodintas į sostą kaip “Izraelio karalius“. Mat Jeru- 
zalėje jis jau buvo pripažintas karaliumi. Todėl titule 
“Izraelio karaliumi" vardas “Izraelis? paženklina šiau- 
rinių izraeliečių giminių dešimtuką, o ne plačiąją vienin- 
gą valstybę, kurią buvo sukūręs Dovydas iš Sauliaus ka- 
ralystės likučių ir savo Judo giminės. Be abejo, spraga 
tarp pietų — Judo giminės ir Izraelio — šiaurinių gimi- 
nių, taip ryški Giminių lygos amžiuje, dar nebuvo užpil- 
dyta, o tik pridengta. Būdinga, kad susirinkimas Rehobo- 
amui vainikuoti vyko Šecheme — vietovėje, kuri buvo pa- 
šventinia brangiais atsiminimais. Kadaise Šecheme, netoli 
šventojo ąžuolo, Abraomas buvo pastatęs altorių Jahvės 
garbei (Pr 12,67). Be to, pagal Elohistinį pasakojimą, 
kuris buvo branginamas šiaurinių giminių, Secheme Jo- 
kūbas pirko pirmąjį žemės sklypą Kanaane (Pr 33,18- 
20). O svarbiausia — Šechemas buvo vieta, kur buvo 
įsteigta Giminių lyga po Pažado Žemės užkariavimo (Joz 
24). Nuoseklu, kad čia, šioje šventoje izraeliečių giminių 
vietovėje, šiaurinės giminės, norėdamos pareikšti savo ne- 
priklausomybę, susirinko apvainikuoti Rehoboamo “ Izra- 
elio karaliumi". 

Šiaurinės giminės, Saliamono botago įskaudintos, 
reikalavo, kad Jeruzalės — Dovydo dinastijos jungas bū- 
tų palengvintas.““? Saliamono valdžios letena slėgė šiauri- 


140 Saliamonas buvo apkrovęs šiaurines gimines mokesčiais ir darbo 
prievole. Žr. Raktas į Senąjį Testamentą, I, p. 399-425. Anot kai kurių Se- 
nojo Testamento tyrėjų, šiauriečiai norėjo, kad Rehoboamas palengvintų ir 
teologinį jungą. Negalėdami priimti mesijinės sandoros teologijos (2 Sam 
7,8-16), jie reikalavo, kad karaliaus valdžia šiaurinėms giminėms būtų ri- 
bojama pagal jų Mozės Sandoros teologiją. Žr. M. Newman, The People 
of the Covenant: A Study of Israel from Moses to the Monarchy (New 
York, NY: Abingdon Press, 1962), p. 177. 

nes gimines labiau, negu Judo — paties Saliamono gimi- 
nę. Saliamono įpėdinis — Rehoboamas, nepaisydamas se- 
nesnių patarėjų ir “pažangiųjų" jaunų bendrų įtikintas, 
atsakė į šiauriečių reikalavimus su pareiškimu, kad jo 
tėvas plakė juos botagais, o jis pats plaksiąs juos dygliuo- 
tais rimbais. 

Rehoboamo pareiškimo užteko, kad šiaurinės gimi- 
nės ryžtųsi perversmui. Vėl nuaidėjo šaukimas į pervers- 
mą, kaip kadaise Dovydo amžiuje Absalomo ir Sebos 
(Šeba) sukilimo metu. Šaukime į perversmą buvo ryškus 
ir įtaigus Giminių lygos savivaldos ilgesys: 


Ar yra mums dalis Dovyde? 

Mums nėra paveldo Jišajo sūnuje! 

Izraeli, į savo palapines! 

Dovyde, rūpinkis savo paties namais. ..! 

(1 Kar 12,16). 

Rehoboamas elgėsi grubiai. Jis pasiuntė Adoniramą 
(Adoniram), lažo darbų užvaizdą, kad sutvarkytų neklau- 
žadas šiauriečius. Šiauriečiai Adoniramą užmušė akmeni- 
mis. Pats Rehoboamas įšoko į savo vežimą ir išskubėjo 
Jeruzalėn (1 Kar 12,18-20). Tik pranašo Šemaijo (Še- 
maijah) žodžiai Dievo vardu (1 Kar 12,22-24) sulaikė 


Rehoboamą nuo kerštingo karo prieš šiaurinės gimines. 


Jeroboamas I — šiaurės karalius. Šiaurės giminių 
sąjūdį skirtis nuo Jungtinės karalystės aitrino Jeroboamas, 
Nebato (Nebat) sūnus. Jis “pakėlė ranką prieš karalių" 
(1 Kar 11,26). Jeroboamas buvo šiaurietis — iš Efraimo 
giminės. Kadaise jis buvo buvęs Saliamono priverčiamų- 
jų darbų užvaizdas šiaurėje (1 Kar 11,26-28). Svarbu at- 
kreipti dėmesį, kad ir pranašas Ahijas (Ahijah), kilimo 
iš Šiloės — buvusios Giminių lygos šventovės, buvo vie- 
nas iš pagrindinių sąmokslo bendrų. Jo pranašystė, kad 
Jahvė tuoj pat atplėš dešimt šiaurinių giminių nuo Salia- 

mono ir atiduos jas Jeroboamui (1 Kar 11,29-30), pa- 
kurstė sąmokslininkų aistrą. Saliamonui nuslopinus pir- 
mąsias sukilimo apraiškas, Jeroboamas pabėgo į Egiptą, 
kur faraonas Šišakas (Šišak) jį mielai priglaudė, nes jam 
knietėjo susidoroti su Saliamonu (1 Kar 11,29-40). Sa- 
liamonui mirus, atsirado paranki proga. Jeroboamas grį- 
žo į Palestiną ir buvo paskelbtas karaliumi (maždaug 922 
m. pr. Kr.). Nuo to laiko šiaurines gimines imta vadinti 
Izraeliu, skiriant jį nuo Judo — kartu su Benjamino gimi- 
ne — likusiu ištikimu Dovydo dinastijai“! 

Tuolaikinė politinė padėtis Derlingajame pusmėnu- 
lyje buvo palanki šiaurinėms giminėms ir jų sąjūdžiui at- 
siskirti nuo Judo karalystės. Stebina, kad Saliamono im- 
perija, apginkluota geriausiais anų laikų ginklais ir pri- 
žiūrima akylų valdininkų, subiro kone per vieną naktį. 
Nėra abejonės, kad Rehoboamas turėjo karinę jėgą są- 
mokslui ir sukilimui užgožti jo pradžioje. Žinoma, būtų 
laimėjęs, jeigu nebūtų delsęs. Atrodo, kad Rehoboamas 
delsė ir nesiryžo ginklu užgožti sukilimo, nes bijojo Egip- 
to ir buvo priverstas nukreipti savo karines jėgas pieii- 
nėms ir vakarinėms krašto sienoms apsaugoti. Kronikų, 
knygos užsimena, kad Rehoboamas statė tvirtoves ant pie- 
tinės karalystės sienos, nes jį gąsdino Egipto proveržis (2 
Kr 11,5-12; 12,2-4). 

Egiptas šiuo metu ėmė kusti iš politinio apsnūdimo, 
kuris jį buvo lydėjęs trejetą šimimečių — nuo faraono 
Mernepto (Merneptah) mirties (1211 m. pr. Kr.). Nau- 
jasis faraonas — Sišakas (mždg. 935-914 m. pr. Kr.) už- 
valdė Egipto sostą jėga ir davė pradžią XXII dinastijai. 
Svajodamas grąžinti Egiptui pirmykštį iškilumą Derlin- 
gajame pusmėnulyje, jis ėmė kištis ir į Palestinos vidaus 


141 Kartkartėmis Senajame Testamente Izraelis — Šiaurinė karalystė 
vadinama ir Efraimu. Mat Jeroboamas buvo iš Efraimo giminės. 


145 


reikalus. Saliamonui karaliaujant, jis priglausdavo poli- 
tinius bėglius, norėdamas juos panaudoti savo užmačioms. 
Be Jeroboamo iš Saliamono karalystės, jis buvo priglau- 
dęs ir Hadadą (Hadad) iš Edomo. Pagal veiksmingą po- 
litinį dėsnį “skaldyk ir valdyk!"*, Saliamono mirtis sudarė 
Šišakui progą rengti sąmokslą prieš Izraelį. Šišakas noriai 
rėmė Jeroboamą, kiršino jį aitrinti šiaurinių giminių są- 
jūdį atsiskirti nuo Judo karalystės, o pats ruošėsi žygiui 
Palestinai užkariauti. 

Tikrovėje Šišakas neturėjo geros akies ne tik Reho- 
boamui, bet ir Jeroboamui. Penketu metų vėliau (918 m. 
pr. Kr.), jis nuniokojo ne tik Edomą, Filistiją ir Judo ka- 
ralystę, bet ir patį Izraelį — Šiaurinę karalystę. Apie Ši- 
šako proveržį į Palestiną trumpai užsimena įkvėptasis 
istorikas (1 Kar 14,25-28). Be to, archeologija atpažino 
Egipte, iškiliojoje Karnako (Karnak) šventovėje prie Lux- 
oro (Luxor), Azijos kraštų sąrašą su užuominomis apie 
Palestiną.*** 


Jeroboamo I naujovės. Rehoboamas, Judo karalius, 
pramatė Šišako proveržį į Palestiną ir ruošėsi karui, stip- 
rindamas pietinio pasienio tvirtoves.““? Tuo tarpu Jerobo- 
amas I stiprino viduje savo Šiaurinę karalystę — Izraeli. 
Įkvėpiasis istorikas laiko Jeroboamą I Izraelio nuodėmės 
— įžūlumo Dievo sąskaita įvaizdžiu. Todėl ir apie jo ka- 
raliavimą mažai terašo. Didumą savo pasakojimo skiria 
Jeroboamui I pasmerkti už piktinantį poslinki — dviejų 
šventovių, Jeruzalės Šventyklos varžovių, pastatymą Šiau- 
rinėje karalystėje. Du ištisi 1 Karalių knygos skyriai — 
Jeroboamo I pasmerkimas (1 Kar 13-14). Likusios pasa- 


142 Žr. J.B. Pritchard (red.), ten pat, p. 242-243: 263-264. 
143 Autoriui teko dalyvauti vienos iš jų, vardu Tell el-Hesi, archeo- 
loginiuose atkasinėjimuose. 

kojimo skiautės apie Jeroboamą I padeda teigiamiau ver- 
tinti jo karaliavimą istoriniame fone (1 Kar 12,25-33). 

Pagal Jeroboamo karaliavimo užuominas skiautėse, 
jis pirm visko ėmė stiprinti karalystės sostinę Šechemą ir 
Penuelio (Penuel) tvirtovę rytiniame Jordano upės šone. 
Kadangi abi šios vietovės vaidina ypatingą vaidmenį šven- 
tajame tikėjimo kraityje ir turi glaudžius ryšius su šiauri- 
nėms giminėms brangiu protėviu Jokūbu, nuoseklu daryti 
išvadą, kad Jeroboamas I siengėsi panaudoti jų religinę 
reikšmę savo politiniams tikslams. Tai ypač ryšku Šeche- 
mo — pirmojo Giminių lygos religinio centro atveju. At- 
rodo, kad Jeroboamas I vadovavosi nuojauta, jog žmonių 
pasitikėjimui ir jų suvienijimui karinės pajėgos neužten- 
ka. Jeruzalė, Saliamono Šventyklos buveinė, jau turėjo 
traukos jėgą. Ji galėjo niekais paversti Jeroboamo I po- 
litinius siekius ir Šiaurinės karalystės nepriklausomybę. 
Užtat Jeroboamas I, sekdamas Dovydo pavyzdžiu, statė 
naująją karalystę ant religinių pagrindų. Kadaise Dovy- 
das perkėlė Sandoros Skrynią į savo sostinę Jeruzalę. Da- 
bar Jeroboamas I įsteigė dvi šventoves naujajai karalystei 
— vieną Dane šiaurėje, o kitą prie Betelio pietuose palei 
Judo karalystės sieną. Abi šventovės jau turėjo garbingą 
vardą tarp izraeliečių giminių ir patraukdavo maldinin- 
kus. Jeroboamas I įsieigė ir kunigystę, kuri savo kilme 
turėjo šaknis Mozės amžiuje. Be to, jis įvedė ir metinę 
Rudens šventę — Derliaus, arba Padėkos, šventę, panašią 
į tą, kuri buvo švenčiama Judo karalystėje skirtingu metų 


laiku. 

CHRONOLOGINĖ LENTELĖ 1:14+ 


PRIEŠ MESO- 
KRISTŲ EGIPTAS PALESTINA | FINIKIJA POTAMIJA 


Jungtinė 
karalystė: 
1000 
Nuosmukis Dovydas Hiramas I Asirijos 
(mždg. 1000- | (mždg. 969- nuosmukis 
961) 936) 
= 
Ha XXII di- Saliamonas 
= nastija (mždg. 961- 
< 922) 
2 Šišakas I 
E] (mždg. 
o 935-914) Karalystės 
H skilimas, 
r Saliamonui 
V mirus 
(mždg. 922) 
Padalinta 
karalystė: 
900 Judo, arba Pietinė, Izraelio, arba 
karalystė Šiaurinė 
karalystė 
Dovydo 
dinastija: 
Rehoboamas Jeroboamas I 
(mždg. 922-915) (mždg. 922-901) 
Abijas 
(Abijamas) 


(mždg. 915-913) 


Asa Nadabas 
(mždg. 913-873) (mždg. 901-900) 


144 Žr. B.W. Anderson, ten pat, p. 236. 


Įkvėptasis Deuteronominis istorikas labai išgyveno 
Jeroboamo I naujoves. Viena jų įkvėptąjį autorių trenkte 
pritrenkė — vertė bjaurėtis. Tai buvo Jeroboamo I auksi- 
niai veršiai, pastatyti Dano ir Betelio šventovėse. Užtat 
Jeroboamas I pakartotinai pasmerkiamas kaip “žmogus, 
kuris įvedė Izraelį į nuodėmę“. Galvosena, kurią įkvėp- 
tasis autorius priskiria Jeroboamui I, ataidi pasakojimą 
apie Auksinį veršį dykumoje:““? “Užtenka jums eiti į Je- 
ruzalę. Štai jūsų dievai, izraeliečiai, kurie išvedė jus iš 
Egipto" (I Kar 12,28; Iš 32,4.8). Atrodo, kad įkvėptasis 
autorius iškreipia Jeroboamo I naujovės požiūrį. Labai 
galima, kad, būdamas istorikas iš Judo karalystės, j jis pa- 
sidavė prieššiaurinei laikysenai ir “Štai jūsų Dievas“ iš- 
kreipė į “Štai jūsų dievai“. Vargu ar Jeroboamas būtų 
išdrįsęs įvesti daugdievystę — politeizmą į Izraelį. Istori- 
ko akimis žiūrint, Jeroboamas I neturėjo to pikto tikslo, 
kurį jam priskiria įkvėptasis istorikas. Priešingai, Jerobo- 
amas I norėjo grąžinti izraeliečius į pirmykštį Giminių 
lygos tikėjimo kraitį, pagal kurį Jahvė, tapatinamas su El 
-— Dievu, buvo vaizduojamas stovįs nematomai ant jauno 
jaučio nugaros. Šiuolaikiniai Senojo Testamento istorikai, 
Jeroboamo I gynėjai, teigia, kad šis “ [veršių] panaudo- 
jimas Jahvei įvaizdinti nebuvo labiau stabmeldiškas negu 
panašus vaizdavimas Jeruzalės Šventykloje Jahvės, Laip 
nematomo Artumo, pasodinto cherubinų soste.''*** Jerobo- 
amas siekė, — kaip pats Deuteronominis istorikas tylo- 
mis pripažįsta, — susieti savo naujos karalystės religiją 
su Mozės tikėjimu. Pagrindinis Mozės tikėjimo turinys bu- 
vo Išėjimas iš Egipto. Giminių lygos tikėjimo kraitis, ka- 


145 Žr. Raktas į Senąjį Testamentą, I, p. 219-221. 

146 W.F. Albright, The Biblical Period from Abraham to Ezra (Pitts- 
burgh, PA: Biblical Colloguium, 1950), p. 31; F.M. Cross, “Yahweh and 
"El", op. cit, p. 73-75. Kitaip Jeroboamo I reformas vertina T.J. Meek, 
Hebrew Origins (New York, NY: Harper 8 Row, 1950), V skyrius. 

daise iškilmingai perimtas Šecheme — vietovėje, kurią 
Jeroboamas pasirinko sostine, — buvo labiau brangina- 
mas šiaurėje, negu pietuose — Dovydo dinastijos karalys- 
tėje. Be to, Jeroboamo I valdymo metu šiaurinis — Elo- 
histinis šventosios istorijos atpasakojimas buvo įraštintas 
tuo pačiu tikslu, — siekiant išreikšti nepriklausomos vals- 
tybės tautinį savitumą.“*" 

Nuoseklu daryti išvadą, kad Jeroboamas I nesiekė 
įvesti naujų dievų garbinimo į Izraelį, o tik atnaujinti at- 
sidavimą Sandoros Dievui. Kad ir kilnūs siekiai, bet auk- 
sinių veršių įvedimas buvo pavojingas kanaaniečių religi- 
jos fone, nes jie buvo apčiuopiamai patrauklūs izraelie- 
čiams. Raš Šamros (Ras Šamra) raštija sieja jautį ne 
vien tik su didžiuoju panteono dievu Eliu (El), bet ir su 
Baalu (Baal), vyriškuoju gamtos — audros ir derlingu- 
mo dievu. Galbūt net netyčiomis Jeroboamas I padrąsino 
Izraelio tikėjimo ir Baalo — kanaaniečių religijos sulie- 
jimą į viena. Vėliau ne istorikas iš pietų, bet pranašas iš 
Siaurinės karalystės įžiūrės auksiniuose veršiuose pagun- 
dą — viliojančią stabmeldystę, kuri nesiliovė teršti Izrae- 
lio tikėjimo nuo pat atėjimo į Kanaano žemę. Anot pra- 
našo, Jahvė priešinasi su pasibjaurėjimu ir įniršiu “Sa- 
marijos veršiui"', Šiaurinės karalystės Dievo garbinimo į- 


vaizdžiui (Oz 8,5-6; 10,5-6). 


Omrio (Omri) dinastijos pradžia. Pabaigęs pasako- 
jimą apie Jeroboamą I, įkvėptasis istorikas grįžta prie 
dviejų Judo — Pietinės karalystės karalių: Rehoboamo ir 
Abijo, arba Abijamo (Abijah, arba Abijam). Jie buvo 


Jeroboamo I amžininkai. Neturėdamas nieko gero apie 


147 Taip teigia W.J. Harrelson, Interpreting the Old Testament (New 
York, NY: Holt, Rinehart and Winston, 1964), p. 165; 199-200. Anot jo, 
atpasakodamas tikrą Jahvės išganymo istoriją, Elohistas dažnai perduoda se- 
nesnį atsiminimą negu Jahvistas. 

juos pasakyti, jis pasitenkina sau būdingais aprašais (1 
Kar 14,21-15,8). Be to, jis perima ištrauką iš Judo Ka- 
ralių metraščių apie Šišako proveržį į Judo žemes, nes 
egiptiečių proveržis, anot jo, rodo, kad Jahvė nubaudė 
Rehoboamą už jo nuodėmes (1 Kar 14,22-27). 


Po to įkvėptasis autorius aprašo Asos (Asa), Judo 
karaliaus, valdymą. Asa ir Jeroboamas I buvo iš dalies 
amžininkai (1 Kar 15,9-24). Asos valdymas davė įkvėp- 
tajam autoriui ilgą laiko trukmę — apie keturiasdešimt 
metų. Net penki Izraelio karaliai buvo Asos amžininkai: 
Nadabas (Nadab), Baaša, Ela (Elah), Omris (Omri) ir 
Ahabas (Ahab). Pasakojimas apie juos šykštus (1 Kar 15, 
25-16,34). Tokiu būdu Deuteronominis autorius prieina 
prie karaliaus Ahabo valdymo aprašo su ilgu intarpu apie 
pranašą Eliją (Elijah) (1 Kar 17,1-2 Kar 2,24). 


Šiuo metu politinė padėtis Palestinoje tempėsi ir 
aštrėjo. Penkiasdešimt metų — nuo Saliamono karalystės 
suskilimo — truko pilietinis karas tarp Izraelio ir Judo 
karalysčių. Egiptas nesiliovė kurstyti tarpusavio kivirčų. 
Be to, abi izraeliečių karalystės juto augantį pavojų Der- 
lingojo pusmėnulio šiaurėje. Ten buvo Sirija. Izraeliečių 
istorinės varžybos su Sirija yra raiškiai pavaizduojamos 
Pradžios knygos pasakojime apie Jokūbą ir Labaną (Pr 
29-31). Kadaise Sirija tarnavo Izraeliui — Dovydo ir Sa- 
liamono amžiuje. Dabar Sirija, pasinaudodama savo pra- 
našesne padėtimi ant Derlingojo pusmėnulio prekybos 
kelių sankryžos, ėmė grasinti Palestinai. Sirijos karaliai 
godžiai žvelgė į Izraelio teritoriją, o ypač į žemes Trans- 
jordanijoje, šiek tiek į pietus nuo Damasko. Šiaurės ry- 
tuose nuo Sirijos palengvėle telkėsi dar nuožmesnis pa- 
vojus, kuris ilgainiui taps grėsme ir Sirijai, ir Izraeliui, 
ir Judui, ir visoms Derlingojo pusmėnulio tautoms. Pavo- 
jaus vardas — Asirija. Asirijos liūtas ėmė neramiai riau- 

muoti ir risčia daužytis po savo aptvarą Mesopotamijoje. 
Maždaug 870 m. prieš Kristų, Ašur-nasir-apalas ( Asšur- 
nasir-apal; 884-860 m. pr. Kr.) pažadino Asiriją po šimt- 
metinio snaudulio savo didybės regme ir nuniokojo šiau- 
rinę Siriją bei užėmė Finikijos dalis. 


Sirija užpuola Šiaurinę karalystę. Vargai su Sirija 
prasidėjo Judo karaliaus Asos valdymo metu (mždg. 913 
-873 m. pr. Kr.). Asai rūpėjo religinė reforma. Įkvėptasis 
istorikas giria jį už geranoriškumą. Matyt, Asos reforma 
pristabdė poslinkį į religinį aimiešimą — Sandoros tikė- 
jimo ir kanaaniečių religijos suliejimo krūvon. Šis poslin- 
kis buvo madoje Saliamono ir jo betarpiškų įpėdinių am- 
žiuje. Pabrėžiama, kad Asa išsilaisvino iš savo motinos 
įtakos, atimdamas jai Karalienės-Motinos, arba Gebiros 
(Gebira), vardą ir uždrausdamas Ašeros ( Ašerah), kanaa- 
niečių Motinos-dievės garbinimą, kurį rėmė Karalienė - 
Motina (1 Kar 15,13). Asai rūpėjo ir kiti reikalai, kurie 
neturėjo nieko bendro su religine reforma. Izraelis, su 
kuriuo Judo karalystė buvo kariavusi protarpiais nuo mo- 
narchijos suskilimo, tapo taip galingas, kad jo karalius 
Baaša pajėgė uždaryti visus šiaurinius kelius į Jeruzalę. 
Asa, Judo karalius, pasijuto troškinamas. Todėl jautėsi 
priverstas daryti lemtingą žingsnį — siųsti pasiuntinius 
Sirijos karaliui Benhadadui (Ben Hadad) su maldavimu 
dėtis į sąjungą prieš Izraelį. Benhadadui tokia sąjunga 
buvo labai paranki. Paslaugos vardu jis užpuolė ir nunio- 
kojo Galilėją, Izraelio karalystės šiaurę. Tuo pačiu jis ga- 
lėjo įgyvendinti Sirijos politines užmačias (mždg. 878 m. 
pr. Kr.). 

Sirijos proveržis į Izraelį sukėlė jame netvarką. Per- 
versmas sekė perversmą, o karalius sekė karalių — žu- 
dymu, savižudybe ir intrigomis. Vienas karalių, vardu 
Zimri, nužudęs savo pirmtaką, tesėdėjo soste vos septynetą 

dienų (1 Kar 16,8-15). Netvarkai vyraujant, Izraelio ka- 
riuomenės vadas Omris (Omri) prasimušė į valdžios vir- 
šūnę — jis pasiekė sostą perversmu. 

Įkvėptasis Deuteronominis istorikas vertina Omrį ne- 
įprastai kritiškai. Jis teigia, kad Omris “elgėsi pikčiau 
už visus karalius, kurie buvo prieš jį" (1 Kar 16,25). 
Pasakojimas apie Omrį yra trumpas, vos šešių eilučių (1 
Kar 16,23-28). Kone visos yra Deuteronominiam istori- 
kui būdingi pareiškimai. Jeigu mums būtų prieinama 
Izraelio karalių Metraščių knyga, apie kurią įkvėptasis 
autorius tik užsimena, nėra abejonės, kad atrastume svar- 
bų Senojo Testamento politinį asmenį. Omriui pasisekė 
sukurti Izraelyje — Šiaurinėje karalystėje dinastiją su 
svoriu Derlingajame pusmėnulyje. Net Asirijos karaliai 
ėmė vadinti Šiaurinę karalystę “Omrio namų [dinastijos] 
šalimi?'. Šis vardas taip prigijo, kad jis buvo naudojamas 
ne tik po Omrio mirties, bet ir daugelį metų po jo dinas- 
tijos žlugimo. To iki šiol nebuvo pasiekęs joks kitas Šiau- 
rinės karalystės karalius. 


Omris pradėjo bendradarbiauti su Pietine — Judo 
karalyste. Vėliau šį bendradarbiavimą sustiprino vedybos 
su Jeruzalės dovydiškuoju įpėdiniu. Archeologija duoda 
mums kur kas daugiau duomenų iš Omrio laikmečio, 
negu šykštus įkvėptojo autoriaus pasakojimas 1] Karalių 
knygoje. Louvro muziejus Paryžiuje turi moabiečių Ak- 
menį, Moabo karaliaus Mešos (Meša) paminklą, su įrašu 
apie Omrio dinastiją (žr. taip pat 2 Kar 3,4). Girda- 
masis savo iškiliais pasiekimais, Meša sako: 


Apie Omrį, Izraelio karalių, Lreikia sakytil, kad 
jis žemino Moabą daug metų, nes Chemošas Lt.y. 
Moabo dievasl buvo piktas ant savo krašto. Ir jo 
sūnus Lvaikaitis?1 sekė juo ir jis sakė: “ Nužeminsiu 
Moabą"'. Mano amžiuje jis Ltaipl kalbėjo, bet aš nu- 

galėjau jį ir jo namus Ldinastijąl, kai Izraelis žuvo 

amžinai.“*7a 

Mešos Akmuo liudija, kad Omris pajėgė sutvardyti 
moabiečius Transjordanijoje. O 1 Karalių knyga teigia, 
kad jis susidorojo ir su sirais. Tačiau sirai privertė Omrį 
užleisti jiems dalį savo teritorijos Transjordanijoje ir 
duoti prekybinių lengvatų savo sostinėje Samarijoje (1 
Kar 20,34). . 

Omris valdė Šiaurinę karalystę — Izraelį stipria ran- 
ka. O Izraelio kaimynams jis nedavė laisvos rankos ne tik 
karalystės viduje, bet ir pasieniuose. Jo stipri ranka tapo 
dar stipresnė dėl glaudžios sąjungos su Finikija. Santy- 
kiuose su šiauriniu kaimynu Omris sekė Jungtinės kara- 
lystės valdovų — Dovydo ir Saliamono pavyzdžiu. Izrae- 
lio ir Finikijos politinė sąjunga buvo geranoriškai išreikš- 
ta Omrio sūnaus Ahabo (Ahab) ir Finikijos karaliaus 
dukters Jezebelės (Jizebel) vedybomis (1 Kar 16,31). 
Izraelio ir Finikijos politinė vienybė siekė užgožti Sirijos 
užmačias. Ir čia Omris sekė Saliamono pavyzdžiu — ve- 
dybas politiniais sumetimais. Vėliau matysime, kad Aha- 
bo ir Jezebelės vedybos buvo lemtingai kenksmingos San- 
doros bendrijai. 

Nežiūrint 1 Karalių knygos tylos apie Omrio valdy- 
mą, turima pakankamai duomenų teigti, kad jo politinio 
sumanumo dėka Izraelis tapo stipria ir turtinga karalyste. 
Dvylika metų Izraelio politinė jėga veržėsi į vakarus — 
Viduržemio pajūrį ir į rytus — Transjordaniją. Politinį 
veržiumą lydėjo ūkinė gerovė ir neišvengiama spraga tarp 
“turtuolių? ir “beturčių". Toji spraga ne tik išliko, bet 
tapo pranašo Amoso laikotarpyje praraja. 

Samarija, naujoji Izraelio sostinė, buvo Omrio poli- 
tinio meistriškumo paminklas. Ji buvo pradėta statyti 


1474 J.B. Pritchard, ten pat, p. 320-321. 

ant vieno iškilaus kauburio karalystės centre (1 Kar 16, 
24).** Samarijos statybą užbaigė Omrio sūnus Ahabas. 

Naujoji sostinė buvo labai gražioje ir saugioje vie- 
toje. Stačios kauburio atšlaitės pajėgiai ją saugojo ir gynė 
nuo priešų. Be to, būdama ant pagrindinio šiaurės-pietų 
kelio, ji įgalino laiku pastebėti bet kokį proveržį iš Judo 
karalystės ir palaikyti ryšius su Finikija, pagrindine Izra- 
elio sąjungininke. 

Samarija buvo jau pačių izraeliečių pasistatytas 
miestas. Archeologija liudija, kad ji buvo prabangą mėgs- 
tvirtinimai, Omrio bei Ahabo rūmai, dramblio kaulu in- 
krustuoti baldai ir sienos nūdien tebeliudija Izraelio — 
Šiaurinės karalystės pomėgį prabangai (1 Kar 22,39; Am 
3,15; 6,4). Statybai Omris kvietėsi meistrus iš Finikijos. 
Archeologiniai atkasinėjimai rodo, kad Samarijos archi- 
tektūra ir menas turi daug bendro su Finikija. Nuo Omrio 
valdymo laikų Samarija tapo Šiaurinės karalystės įvaiz- 
džiu ir pravarde, kaip Jeruzalė buvo Pietinės karalystės 
įvaizdžiu ir pravarde. 

Israelis tarpo ir Ahabo, Omrio sūnaus, valdymo me- 
tu. Medžiaginė gerovė ir ūkinė pažanga nesiliovė didinti 
spragos visuomenėje. Įkvėptasis autorius — Deuterono- 
minis istorikas ir Ahabą aštriai pasmerkia. Ahabui val- 
dant, ėmė niauktis tarptautinė padėtis. Tiesa, Egiptas vėl 
buvo nuosmukyje. Tačiau Sirija buvo tapusi veržli ir 
plėtėsi Transjordanijoje Izraelio karalystės sąskaita. Siri- 
ja apgulė net Samariją (1 Kar 20). 


148 Prieš tai Izraelio sostinė buvo Tirza (Tirzah). Tai liudija nūdie- 
nio Tell el-Far'ah piliakalnio atkasinėjimai. Piliakalnį atkasė garsusis ka- 
talikų Šv. Rašto tyrėjas dominikonas Roland de Vaux. Omrio pirmtakas 
Jeroboamas I dėl mums nežinomų aplinkybių perkėlė Izraelio sostinę iš 
Šechemo į Tirzą (1 Kar 14,17; 15,33). 

Judo karalius Jehošafaias (Jehošafat) pakeitė savo 
pirmtako priešišką elgesį su Izraeliu ir padėjo Ahabui 
kariauti su sirais Transjordanijoje. Bendromis jėgomis 
atkariavo Ramot-gileadą (Ramot-gilead). Šiame mūšyje, 
pagal įkvėptąjį istoriką, žuvo Ahabas (1 Kar 22). 


Asirijos grėsmė Palestinai. Keletą metų prieš Ahabo 
mirtį, Izraelis ir Sirija buvo tapusios draugiškesnės. Drau- 
gystėn jas vedė Asirijos grėsmė. Asirai, norėdami žūt būt 
pasiekti Viduržemio jūrą, pradėjo užpuldinėti Siriją ir 
Palestinos karalystes. Sirija, būdama arčiausiai prie Asi- 
rijos sienų, pirmoji patyrė Asirijos grėsmę ir proveržį į 
vakarus. Asirijos karalius Salmaneseras (Šalmaneser; 
mždg. 859-825 m. pr. Kr.), laikydamas karalystes už va- 
karų sienos patraukliu grobiu, pajudėjo prieš jas 853 
metais. Oargaro (Gargar) vietovėje, prie Hamatos (Ha- 
mat) miesio, šiaurėje nuo Damasko, jis susirėmė sų va- 
karų karalysčių sąjungine kariuomene. Sirijos karalius 
Benhadadas buvo jas sėkmingai sujungęs pastoti Asirijos 
proveržiui kelią į vakarus. Sąjungininkų tarpe buvo ir 
Benhadado priešas Ahabas — Izraelio karalystė. Šalma. 
nesero metraščiai“? turi daug duomenų apie Oargaro mū- 
šį. “ Ahabas izraelietis", sakoma, “atvedė 10.000 pėstinin- 
kų ir 2.000 karo vežimų", — didžiausią visų sąjungininkų 
karo vežimų skaičių. Sirija ir Hamato karalystė irgi tu- 
rėjo stiprias kariuomenes. Asirietis karalius giriasi, kad 
visus juos sutraiškęs nepaprasta pergale. Girtis yra įpras- 
ta visiems kariaujantiems. Nūdieniai ir anuometiniai fron- 
to pranešimai švyti pagyromis. Atrodo, kad iš tikrųjų asi- 
rų pergalė nebuvo tokia triuškinanti, nes Šalmaneseras 
turėjo trauktis atgal į rytus ir Mesopotamijos aptvare bent 
kelioliką metų gydyti savo žaizdas. Tačiau Oargaro mū- 


149 Žr. J.B. Pritchard (red.), ten pat, p. 278-279. 

šis (853 m. pr. Kr.) kreipė dėmesį į ateitį. Dabar jau 
buvo aišku, kad Asirija nori užvaldyti Derlingąjį pusmė- 
nulį. Todėl Palestinos — Izraelio ir Judo karalysčių poli- 
tinis akiratis niaukėsi. Šiaurėje telkėsi baisus audros de- 
besis. 

Asirijos grėsmės fone kilo pranašas po pranašo. Jie 
Dievo vardu tęsė Mozės ir Samuelio vaidmenį Sandoros 
bendrijoje, reikalaudami atnaujinti tikėjimą Sandoros 
Dievu. Kai kurie jų tik užsimenami. Pavyzdžiui, Ahijas 
(Ahijah) iš Siloės, kuris vadovavo sukilimui prieš Sa- 
liamoną (1 Kar 11,29-39), ir Jehu ben-Hananis (Jehu 
ben-Hanan, t.y. Jehu Hananio sūnus), kuris pranašavo 
kruviną galą Izraelio karaliui Baašai (1 Kar 16,1-4). 
Trys raiškūs ir įtaigūs pranašai reiškėsi Omrio laikotarpy- 
je: Mikajas (Mihajah), Elijas (Elijah) ir Elizėjus (Eli- 
ša). Jų žodžiai Dievo vardu padeda suprasti Senojo Tes- 
tamento pranašiškąjį pradą — ateities regmę. Ateities 
regmė reiškėsi gyvenimiškoje karalių ir pranašų sąveikoje. 


Mikajas: vienas pranašas prieš 400! Senasis Testa- 
mentas pažįsta du pranašus su labai panašiu vardu: Mika- 
ją, Imlos (Imlah) sūnų, ir Miką (Mikah), arba Michėją. 

Mikajas, Imlos sūnus, yra vienas iš spalvingiausių 
pranašų istorijos asmenų. Jis buvo Elijo amžininkas ir 
Ahabo karaliavimo užsklandoje kalbėjo Izraelyje Dievo 
vardu. Pasakojimas apie Mikają yra įdomus ir tuo, kad 
liudija “pranašų sūnų“ brolijų suvalstybinimą jau šį anks- 
tyvąjį išganymo istorijos laikotarpį. 

Du 1 Karalių knygos skyriai supažindina su pranašu 
Mikaju: 1 Kar 22 ir 1 Kar 20. 1 Kar 22 skaitinį, atrodo, 
Deuteronominis istorikas perėmė iš šaltinio apie Ahabo 
karus. Įkvėptasis autorius, įjungdamas jį į savo istoriją, 
norėjo išryškinti, kaip Dievo bausmė pagaliau pasivijo 
Ahabą, vieną iš karalių, Deuteronominio istoriko sukčių 

sąraše. Pasakodamas apie Ahabo karus, ikvėptasis auto- 
rius vaizdžiai papasakoja ir apie suvalstybintą “pranašų 
sūnų“ brolijos veiklą (1 Kar 22,5-23). Mikajas, suvals- 
tybintos 400 pranašų brolijos fone, pasirodo esąs tikras 
Dievo pasiuntinys su tikru pranešimu iš Dievo. 

1 Kar 20 skaitinys grąžina į laikotarpį prieš Oar- 
garo mūšį (853 m. pr. Kr.). Nors sirai ir apgulė Ahabo 
sostinę Samariją, jam pasisekė sudoroti sirus Afeko 
(Afek) mūšyje. Po šio mūšio Ahabas privertė sirus grą- 
žinti jam kadaise Omrio jiems užleistus miestus Transjor- 
danijoje ir duoti jam prekybinių lengvatų jų sostinėje 
Damaske (1 Kar 20,26-34). Ahabo geraširdiškas elgesys 
su Sirijos karaliumi nebuvo prie širdies vienam iš “pra- 
našų sūnų“ brolijos. Mat jis buvo už kietaširdį šventąjį 
karą — herem, t.y. visišką priešų sunaikinimą (1 Kar 20, 
35-43). Vėlesni įvykiai parodė, kad Ahabas elgėsi gud- 
riai, sudarydamas sutartį su Benhadadu, nes greitu laiku 
paaiškėjo, jog mažosios karalystės vakaruose turi eiti į 
sąjungą Asirijos proveržiui atremti. 

Įkvėptasis istorikas apeina (Jargaro mūši (853 m. 
pr. Kr.) santūriai patylomis, nes jame neįžiūri nieko, kas 
galėtų tarnauti jo teologiniam požiūriui. Izraelio ir Siri- 
jos karinė sąjunga prieš Asiriją sukūrė paliaubas tarp bu- 
vusių priešų (1 Kar 22,1). Tačiau naujoji draugystė pa- 
sibaigė, kai tik pasibaigė pavojus. Po Oargaro mūšio, asi- 
rams pasitraukus į Mesopotamijos aptvarą ir užsiėmus 
bėdomis krašto viduje, Izraelis ir Sirija vėl šokosi į nuož- 
mų kivirčą. Kivirčo širdimi buvo Ramot-gileado (Ramot- 
gilead) miestas Transjordanijoje. Kadaise Omris buvo šį 
miestą ir dalį Transjordanijos užleidęs sirams, norėdamas 
juos sau prisigerinti. Dabar, pagal sutartį po Afeko mūšio, 
Benhadadas turėjo užleistą teritoriją grąžinti Ahabui. Ta- 
čiau jis išdavikiškai atsimetė nuo sutarties. Ahabui Ramot 
-gileadas buvo svarbus, nes užėmė raktinę vietą ant pre- 

kybai ir karui svarbaus kelio — nuo šiaurės į pietus per 
visą Transjordaniją. 

I Kar 22 skaitinio pradžioje pasakojama apie dvie- 
jų karalių pasitarimą: Izraelio Ahabas ir Judo Jehošofa- 
tas tariasi dėl bendro žygio prieš Siriją. Vienas iš Omrio 
dinastijos pasiekimų ir buvo Šiaurinės karalystės suėjimas 
į taikingą sąlytį su Pietine karalyste. Kaip jau anksčiau 
užsiminta, šis sąlytis buvo užantspaudotas net vedybomis 
tarp dviejų karališkų šeimų. Atrodo, kad Judo Jehošafatas 
galingesnės ir turtingesnės Izraelio karalystės paunksnėje 
jautėsi tik vasalu. 

Jehošafatas negaišuodamas pasitarime stropiai pa- 
reiškia, kad sutinka su bet kokiu Ahabo planu prieš Siri- 
ją. Tačiau elgiasi labai gudriai. Jis suktai viliasi, kad žo- 
dis iš Jahvės padės jam išvengti žygio prieš sirus. Todėl 
pagal paprotį sprendimuose apie svarbius karo žygius pa- 
kiša mintį, kad reikia “klausti visų pirma, koks yra Jah- 
vės žodis"? (1 Kar 22,5). Ahabas sutinka ir sukviečia 400 
pranašų. 1 Kar 22,10-12 vaizdžiai aprašo šiuos pranašus 
— dervišus, beaitrinančius save dviejų soste sėdinčių ka- 
ralių akivaizdoje, į pagavos įniršį. Veiksmažodis “prana- 
šavo“ (10-je eilutėje) reiškia “pranašavo ekstazės įniršy- 
je“. Tuo tarpu pranašų brolijos vadeiva, vardu Zedekijas 
(Zedekijah), įvaizdiniu veiksmu pažada neabejotiną per- 
galę prieš sirus: “ [Zedekijas! pasidarė sau geležinius ra- 
gus ir tarė: “Štai ką sako Jahvė: “Tais vėtysi Siriją, kolei 
ją sunaikinsi'" (1 Kar 22,11). “Pranašų sūnūs" kalbėjo 
“viena burna" — vienbalsiai sutarė (1 Kar 22,13). 400 
pranašų buvo karaliaus palaižūnai ir šunuodegautojai. Jų 
žodis aiškus: Jahvės ir karaliaus Ahabo užmojis sutampa! 
Jų manymu, nėra jokios abojenės, kad karo žygis prieš 
sirus Ramot-gileade bus sėkmingas. 

Pasakojimas tuo nesibaigia. Judo karalius Jehošafa- 
tas ieško naujo kelio iš keblios padėties: mat jis “prana- 

šų sūnų“ žodžiu nepasitiki! Jehošafatas klausia Ahabą ar 
jau kalbėjo visi pranašai. Pasirodo, kad dar esama vieno 
pranašo — Mikajo ben-Imlos, kuris nebuvo Ahabo pa- 
šauktas. Anot Ahabo, “Aš jo nepakenčiu, nes jis niekuo- 
met nepranašauja man gera, o tik pikta“ (1 Kar 22,8). 
Mikajas nėra suvalstybintas! Čia ir yra priežastis, kodėl 
Ahabas jo nemėgsta. Vis dėlto Mikajas yra atitempiamas 
prie karalių sosto po grasaus pareiškimo, kad visi “pra- 
našų sūnūs“ vienbalsiai pasisakė už žygį prieš sirus (1 
Kar 22,13-14). 

Mikajas, atitemptas prieš karalius, kandžiai pamėg- 
džioja ir išjuokia sėkmingą 400 pranašų žodį (1 Kar 22, 
15). Ahabas jaučia, kad Mikajas vaidina. Todėl jis pri- 
saikdina Mikają pranešti tiesą Jahvės vardu (1 Kar 22, 
16). Mikajas atsako Ahabui dviem pranašystėmis. Pirmoji 
buvo reginys apie Izraelį sąmyšyje ir netekusį vado: 
“.„„išblaškytą kalnuose, kaip avis, kurios neturi piemens“ 
(1 Kar 22,17). Šia pranašyste Mikajas pranešė Dievo var- 
du apie Izraelio karaliaus žuvimą ir visišką nesėkmę žy- 
gio prieš sirus. Antroji pranašystė buvo regėjimas, kuria- 
me Mikajas matė Jahvę, sėdintį ant savo sosto dangiškaja- 
me dvare ir įgaliojantį “melagę dvasią" pripildyti prana- 
šus melo ekstaze (1 Kar 22,19-23). Mikajo pranašystės 
nemalonios, bet Ahabo širdies jos nepaliečia. Atoveikis į 
Mikajo žodį iš Dievo — Zedekijo antausis ir Ahabo įsa- 
kymas “uždaryti šį vyrioką kalėjiman" (1 Kar 22,24-27). 

Pasakojimas apie karo žygį prieš sirus tęsiamas (1 
Kar 22,28-38). Mikajo pranašystė pasitvirtino. Nors Aha- 
bas ir persirengė, bet vienas siras “įtempė savo lanką ir 
paleido strėlę spėtinai"“ (1 Kar 22,34). Strėlė pataikė į 
Ahabą. Mirtinai sužeistas karalius turėjo palikti mūšio 
lauką. Taip tariamai atsitiktiniu įvykiu Jahvės žodis, duo- 
tas per Mikają, įvyko. Šv. Rašto požiūriu, istoriją valdo 
Apvaizda, o ne atsitiktinumas. 

1 Kar 22 skaitinys prabėgomis parodo Senojo Testa- 
mento pranašų veiklos pereinamąjį tarpsnį. Mikajas davė 
priesaiką, kad “kalbėsiu tai, ką man sako Jahvė“ (1 Kar 
22,14), nors jo pranešimas iš Dievo ir buvo vispusiškai 
priešingas karaliaus norui ir “pranašų sūnų“ brolijai. 
Jis paskelbė Dievo vardu teismą prieš tautą, — davė pra- 
nešimą iš Dievo apie pražūtį. Ilgainiui šis bruožas prana- 
šų veikloje tapo tikro pranašo požymiu (Jer 28,8-11). Su. 
Mikaju pranašystės liovėsi būti tautiškumo poreikių aidu 
bei tarnauti karaliaus ir liaudies pomėgiams. Jame turi- 
me aiškų lūžį tarp tikro pranašo ir “amatininkų"" prana- 
šų, — lūžį, kuris taps dar ryškesnis Amoso pranašystėje. 
Amosas neigė bet kokį savo ryšį su “pranašų sūnumis“ 
(Am 7,14). 

Mikajas ir į jį panašūs pranašai buvo jautresni tik- 
rajam Senojo Testamento tikėjimo kraičiui, negu pranašai 
ekstazėje. Per juos Mozės tikėjimas ir Sandoros kraitis 
atgijo dabartyje nauja prasme ir jėga. Šis atgijimas yra 
itin ryškus didžiausiajame IX prieškristinio amžiaus pra- 
naše — vardu Elijas. Apie 850 m. pr. Kr. jis prašnekino 
Siaurinę karalystę pranešimu iš Dievo. 

AMŽIUS 
PRIEŠ 
KRISTŲ 


900 


| 850 


EGIPTAS 


Nuosmu- 
kyje 


PALESTINA 


Padalinta karalystė 
JUDAS IZRAELIS 


Asa 
(mždg. 
913-873) 


Baaša 
(mždg. 
900-877) 


Ela 
(mždg. 
877-876) 


Zimri 
(mždg. 
876) 
7dienas! 


OMRIO 
dinastija 
Omris 
(mždg. 
876-869) 


Ahabas 
(mždg. 
869-850) 


Jehoša- 
fatas 

(mždg. 
873-849) 


ELIJAS 
Jehora- (apie 850) 
mas 
(mždg. 
849-842) Ahazijas 
(mždg. 
850-849) 


Ahazijas 
(mždg. 
842) 


Jehoramas 
(mždg. 
849-842) 


150žr, B.W. Anderson, ten pat, p. 247. 


UHKUNULUGINE LEN1ELE Z; 100 


SIRIJA 


Benhada- 


das (mždg. 


880-842) 


MESOPOTAMIJA 


ASIRIJA 


Atgimimas 


Adad- 
niraris II 
(mždg. 
912-892) 
Ašur-nasir- 
apalas II 
(mždg. 
884-860) 


Šalmane- 
seras III 
(mždg. 
859-825) 


GARGARO 
MŪŠIS 
(853) 


ELIJAS: PRANAšŠAS Iš GILEADO 
(1 Kar 17-19 ;21) 


1 Kar 20 ir 22 skaitiniai pasakoja apie Ahabo kara- 
liavimo užsklandą. Pasakojimas apie pranašą Eliją grąži- 
na į Ahabo karaliavimo pradžios lemtingus įvykius. Mūsų 
šaltiniu šiam istorijos laikotarpiui yra liaudies padavimai 
apie Eliją 1 Kar 17-19 ir 21-ajame skyriuje.'?' Šis pasa- 
kojimų ciklas yra perdėm savarankus ir nepriklausomas. 
Įkvėptasis Deuteronominis autorius jį tik įjungė į savo 
istoriją. Būdinga, kad pasakojimai nėra padažyti šiam į- 
kvėptajam autoriui būdingu stiliumi. Jame nėra nei “deu- 
teronominio" susirūpinimo dėl altorių “ aukštumose", av- 
ba “ant kalvų“. Pats Elijas pastatė altorių ant Karmelio 
kalno.“* Elijui netgi nepriekaištaujama, kad jis nepasmer- 
kė auksinio veršio garbinimo Betelyje. Įkvėptasis autorius 
bus gavęs padavimus apie Eliją iš pačios pranašo bro- 
lijos, su kuria, matyt, turėjo glaudžius santykius (2 Kar 
2,1-18). 

Nūdienio istoriko akimis, pasakojimai apie Eliją 
nepasižymi dalykiškumu ir noru perduoti praeities įvy- 
kius. Jie yra pasakojamosios tautosakos kūrinys. Pasako- 
jimuose kalbama apie Eliją ir nepaprastus įvykius, susi- 
jusius su Elijo asmeniu. Jie atspindi Sandoros bendrijos 
tikėjimą ir vaizduotę, — su prisiminimu ir pritaikymų 
buvo perduodama gyvu žodžiu su Eliju susijusių įvykių 
prasmė. Pasakojamieji įvykiai turi pagrindą istorinėje 
tikrovėje. Tačiau pirmoje vietoje pasakojimai atspindi ne 


151 Senasis Testamentas graikų kalba — Septuaginta deda 1 Kar21 
tuojau pat po 1 Kar 17-19, t.y. 1 Kar 20-ąjį skyrių perkelia po 21-ojo sky- 
riaus. Todėl, pagal Septuagintą, visi keturi skyriai kadaise sudarė glaudų 
vienetą. 

152 Deuteronominis autorius smerkia aukštumų altorius. Anot jo, tik 
Jeruzalėje tėra vienui vienintelė teisėta vieta — Šventykla su altoriumi 
Jahvės garbei. 


164 


įvykius, bet Sandoros tikėjimo patirtį to lemtingo lūžio 
metu. Dievo vyras — pranašas Elijas paliko Senajame 
Testamente stebėtinai gilų įspūdį. Be to, jo vaidmuo pa- 
lietė jautriausias Izraelio istorijos stygas, — susitikimą su 
Dievu politiniame ir kultūriniame dabarties žaizdre. Po- 
litinį ir kultūrinį žaizdrą įžiebė Jezebelės, Ahabo žmonos, 
įžūlus elgesys. 

Sakoma, kad Kleopatros nosis kadaise pasuko visą 
Vakarų istoriją nelaukta kryptimi. Galima sakyti, kad ir 
Izraelio — Šiaurinės karalystės istorijos raida buvo giliai 
paliesia vieno asmens savotiškumo. Šio asmens vardas — 
Jezebelė. Verta prisiminti, kad Omris, siekdamas stiprinti 
Izraelio santykius su Finikija, sutuokė savo sūnų Ahabą 
su Et-Baalo (Et-Baal), Tyro karaliaus, dukra. Jeigu Aha- 
bas būtų paėmęs sau žmona kokią kitą moterį, visa Izrae- 
lio istorija būtų buvusi visai skirtinga. Įkvėptasis autorius 
— Deuteronominis istorikas šias vedybas itin giliai išgy- 
vena. Anot jo, Ahabas, imdamas sau žmona Jezebelę, pa- 
darė didesnę nuodėmę už patį Jeroboamą I (1Kar16,31)! 


Ahabas padėjo Jezebelei įžiebti politinį ir kultūrinį 
žaizdrą Izraelyje. Tai daryti jis negaišavo. Mat norėjo 
padėti savo finikietei žmonai jaustis kaip namie. Kaip 
anksčiau minėta, Omris statė naują miestą — Samariją — 
sostinę Izraeliui. Ahabas tęsė tėvo pradėtą sostinės staty- 
bą. Lygiai kaip Saliamonas kadaise statė šventoves savo 
svetimšalių žmonų dievams Jeruzalėje, taip dabar Ahabas 
pastatė “šventovę Baalui" su altoriumi ir Ašeros (Aše- 
rah), Motinos-dievės, statula (1 Kar 16,32-33). Baalas 
buvo Baal-Melkartas (Baal-Melkart), Tyro karalystės die- 
vas-gynėjas — kanaaniečių gamtos religijos atmaina Fi- 
nikijoje. 

Finikiečių gamtos religija yra nūdien gerai pažįsta- 
ma iš Ras Šamros (Ras Šamra) raštijos. Nuo pat izraelie- 

čių atėjimo į Kanaaną, gamtos religija beveik nepastebi- 
mai sunkėsi į Sandoros tikėjimą per žemdirbių poreikius. 
Dabar gamtos religija — baalizmas tapo politine ir kul- 
tūrine jėga, — iš Finikijos skverbėsi į kaimyninius kraš- 
tus. Mat Finikija Viduržemio jūros kraštuose buvo pasie- 
kusi politinės ir kultūrinės jėgos viršūnę. O tuomet kurios 
nors tautos politinis ir kultūrinis pranašumas buvo pripa- 
žįstamas jos religijos priėmimu. 

Tiesa, neatrodo, kad Ahabas norėjo aimesti Izraelio 
Dievą — Jahvę, nors įkvėptasis autorius jį tuo ir kaltina 
(1 Kar 16,31). Savo vaikus jis pavadino vardais su Dievo 
Jah pradu: Atalijah, Ahazijah, Jehoram. Be to, kaip jau 
pastebėjome pasakojime apie Mikają, jis savo karaliavimo 
užsklandoje tarėsi su Jahvės pranašais. Matyt, kad norėjo 
būti pakantus ir duoti savo svetimšalei žmonai religijos 
laisvę, kaip tai buvo daręs Saliamonas su savo svetimša- 
lėmis žmonomis. Tačiau Jezebelė tuo nepasitenkino. Ji 
buvo išdidi Tyro princesė ir labai paveiki moteris. Atro- 
do, kad ji pasitikėjo savimi: žinojo, ko nori ir trūks plyš 
siekė savo tikslo. Jausdamasi savo — finikiečių religijos 
skelbėja, ji neišvengiamai susikirto su Jahvės pranašais. 
Ir tie buvo nemažiau aistringi savo — Sandoros tikėjimo 
gynėjai. Jezebelė atsigabeno iš Finikijos daug Baalo pra- 
našų ir juos išlaikė karalystės iždo lėšomis (1 Kar 18,19). 
Be to, ji pradėjo atkaklų žygį sunaikinti Jahvės pranašus 
(1 Kar 18,13). Pasinaudodama nerūpestingu liaudies pa- 
kantumu ir lengvatikiu tikėjimo atmiešimų —sinkretizmu, 
Jezebelė stengėsi iš paskutiniųjų išrauti iš karalystės gy- 
venimo savitąjį Sandoros tikėjimą. Jahvės altoriai buvo 
nugriauti, pranašai išžudyti, o ištikimieji Sandoros tikė- 
jimui žmonės priversti slapstytis. Šio lemtingo lūžio metu 
Izraelyje pasirodė pranašas Elijas ir su neįprasta aisira 
pranešė “Viešpaties žodį“. Trys pasakojimai padeda pa- 
žinti Elijo vaidmenį. 

1. Rungtynės su Baalu anž Karmelio (1 Kar 17-18). 
Pirmojo pasakojimo fonas yra sausra, kuri buvo paraly- 
žiavusi visą kraštą. Sausra Palestinoje nesvetima. 

Pasakojimas yra padavimas. Juo atsimenama ir pez- 
imama ne tiek įvykis, kiek patirtis — prasmė ir svarba. 
Per padavimo skraistę Elijas pasirodo staiga. Jis yra pra- 
našas su žodžiu iš Dievo. Pranašo gimtinė — Tišbės (Tiš- 
beh) vietovė Transjordanijoje. 

Staigus ir draminis Elijo pasirodymas pasakojime 
reiškia, kad jis buvo padaręs neįprastai didelį įspūdį savo 
amžininkams (1 Kar 17,1). Tišbėje, anapus Jordano, jis 
buvo žinomas kaip keistuolis — pusiauklajoklis dykumos 
pakraščio atsiskyrėlis. Tr Izraelio visuomenė matė jame 
keistuolį, “apsirengusį drabužiu iš gaurų, susijuosusį 
šikšnine juosta“ ir nepaprastai stiprų (2 Kar 1,8). Elijo 
kilnojimasis iš vietos į vietą vedė karaliaus Ahabo tarną 
Obadiją (Obadijah) iš proto (1 Kar 18,1-15). Anot jo, 
Jahvės “vėjas" — dvasia nešiojo jį nežinia kur (1 Kar 18, 
12). Atrodo, kad Elijui buvo būdinga ateiti iš nežinia kur 
ir nustebinti žmones. Pasak padavimo, ir jo iškeliavimas 
iš šio pasaulio buvo lygiai paslaptingas, kaip ir jo staigus 
pasirodymas Izraelyje. Jį paėmė “ugninis vežimas"? ke- 
lionei į dangų (2 Kar 2,11-12). 

Grįžkime prie pasakojimo apie rungtynes su Baalu 
ant Karmelio kalno. Elijas Jahvės vardu praneša, kad at- 
eina ilga sausra (1 Kar 17,1). Savo pirmuoju pranešimu 
vo, veiklos. Be lietaus neauga žolė ir nedygsta grūdas. 1 
Kar 17 skaitinį sudaro vaizdai, kurie piešte nupiešia bado 
aštrumą ir Elijo stebuklus. Pasakojimai apie stebuklus 
imtini ne dalykiškai, nes yra dalis tautosakos, kuria liau- 
dis išreiškė Dievo žodžio, duoto per Eliją, prasmę ir svar- 
bą (žr. 2 Kar 1-2). Pasakojimais išreiškiama vispusiška 
Jahvės galia duoti žemei derlių ir teigiama, kad žmogaus 

gyvenimas yra jo rankoje. Viena svarbiausių skaitinio vie- 
tų yra pareiškimas, kad Jahvė valdo žemės derlingumą ne 
tik Palestinoje, bet ir Finikijoje — Baal-Melkarto krašte. 
Elijas išgelbsti nuo bado vieną našlę finikiečių žemėje, 
Zareftos (Zareftah) miestelyje.“*, 

1 Kar 18 skaitinyje pasakojama apie Elijo susitiki- 
mą su Ahabu. Susitikus, pirmieji karaliaus žodžiai prana- 
šui buvo: “Ar tai tu esi, kuris vargini Izraelį?" (1 Kar 
18,17). Karalius turėjo mintyje vargą, kurį šis pranašiš- 
kas keistuolis buvo sukėlęs savo sausros pranašyste. Saus- 
ra jau buvo nualinusi Samariją tiek, kad karalius ir jo 
ūkvedys turėjo lakstyti po kaimus, ieškodami pašaro dva- 
ro arkliams. Elijas atsuko Ahabo žodžius prieš ji patį, 
primindamas karaliui, kad vargas prasidėjo su jo parama 
kanaaniečių dievams — “ Baalams"? garbinti (1 Kar 18, 
18). Baalai buvo laikomi vietinėmis finikiečių Baalo, 
dangaus skliauto, apraiškomis. 

Elijas paskelbia, kad Jahvė, o ne Baalas, valdo že- 
mės derlingumą. Tuo pačiu jis meta iššūki “keturiems 
šimtams ir penkiasdešimčiai Baalo pranašų ir keturiems 
šimtams Ašeros pranašų“ susitikti rungtynėms ant Kar- 
melio kalno iškyšulio, palei Viduržemio jūrą (1 Kar 18, 
19). 

Rungtynių tarp Baalo-Ašeros pranašų ir vienui vie- 
no Jahvės pranašo aprašymas yra labai dramatiškas, raiš- 
kus ir įžvalgus. Elijas apkaltina izraeliečius už jų “šlu- 
bavimą su dviem skirtingomis pažiūromis" — jungimą 
Jahvės garbinimo su tarnavimu stabams. Hebrajų kalba 
“šlubavimas" yra daugiareikšmis žodis. Iš turinio aišku, 
kad jis aprašyme reiškia svyravimą. Atrodo, kad Elijo 


153 Apie šį badą yra užuomina žydų istoriko Juozapo Flavijaus vei- 
kale Antiguitaies Iudaicae, VIII, 13,2. Užuominos pagrindas Menanderio 
Efeziečio teigimas, kad Etbaalio, Jezebelės tėvo, valdymo metu, buvo badas 
Izraelyje. Žr. B.W. Anderson, ten pat, p. 251. 

kaltinimas ir iššūkis buvo: “Kaip ilgai jūs šlubuosite ne- 
ryžtingai ant sankryžos?" Sankryža yra pavojinga vieta 
šlubuoti.“"* Pagal kitą pažiūrą, Elijas kaltina izraeliečius 
klausimu: “Kaip ilgai jūs šokčiosite. ..?“ Už klausimo 
slypi vaizdas paukščio, kuris šokčioja šaka, pasiekia dvi- 
šakę vietą ir mano, kad gali pirmyn šokčioti, dėdamas 
vieną kojukę ant vienos šakos, o kitą ant kitos. Anot pra- 
našo, izraeliečiai yra ant dvišakės savo gyvenime. Jie šok- 
čioja tai viena, tai kita koja. Jie nori laikyti vieną koją 
Sandoros tikėjime, o kitą gamtos — Baalo religijoje. Si 
šokčiojimo laikysena jau turėjo ilgą istoriją ir buvo pa- 
skatinta Jeroboamo I naujovių. Tačiau Jezebelės atkaklus 
Baalo religijos skleidimas šokčiojimo laikyseną privedė 
prie liepto galo. Mat izraeliečiai pagaliau atšokčiojo prie 
sankryžos, kur kelias išsišakoja. Dabar jau reikėjo apsi- 
spręsti “Arba-Arba": arba Jahvė — Sandoros Dievas, 
arba Baalas — žemės derlingumo dievas. Pranašas Elijas 
nekalbėjo atsajaus Dievo vardu. Jam nerūpėjo atsajus, 
teoretinis monoteizmas — vienadievystė, bet tikrasis, vie- 
nas ir vienintelis Sandoros Dievas kasdienos gyvenime, ir 
besąlyginis, ištikimas atsidavimas jam. “Jeigu Jahvė yra 
jūsų Dievas, sekite jį; bet jeigu Baalas, — sekite jį“ (1 
Kar 18,21). Senajame Testamente dievybė turi vispusiš- 
ką teisę į žmogaus ištikimą atsidavimą. Dievas Elijui yra 
Tas, Kuriam žmogus tarnauja širdimi, gyvenimu ir viso- 
mis būties išgalėmis. 

Pranašo Elijo asmenyje suvokiame naujai išryškintą 
Mozės tikėjimą: Jahvė yra pavydus Dievas, kuris nepa- 
kenčia jokio daikto, nors žmogus ir laiko daiktą savo die- 
vu. Jau pats Elijo vardas hebrajų kalba — "El-i-Jah reiš- 


154 Žr. 1 Kar 18,21: “ad mataj atem poshim 'al štej hase'fim“, t.y. 
“Kaip ilgai jūs svyruosite", arba “žirgliuosite" (vykdysite dviveidę politiką 
/ būsite be ryžio / svyruosite ant dviejų. ..). 

kia “Jahlvė yral mano Dievas" — labai tiko tikėjimo 
aistra švytinčiam tikėjimo pranašui. 

Rungtynės tarp Elijo ir Baalo bei Ašeros pranašų 
siekė vaizdžiai parodyti, kas yra Viešpats, kuris valdo 
dangaus lietų ir žemės derlingumą. Todėl abu rungtynių 
dalyviai — vienišas Elijas ir šimtai Baalo-Ašeros prana- 
šų sutaria paruošti auką savo dievybei. “Dievas, kuris 1š- 
klausys ugnimi" yra tikrasis Dievas (1 Kar 18,24). Baalo 
pranašai, čaižydami save botagais, šūkauja ir šokinėja 
aplink savo altorių iki pasiutimo (1 Kar 18,25-29). Ta- 
čiau Baalas ugnimi iš dangaus neatsako. Pasakojimas turi 
ir sąmojaus atspalvį. Elijas piešiamas švytįs giedriu pasi- 
tikėjimu, traukiąs per dantį Baalą kaip bereikšmį prasi- 
manymą, besityčiojąs iš Baalo pranašų šmaikščia pašaipa. 
Gal, sako, jūsų dievas neatsiliepia, nes paėjėjo “nusileng- 
vinti,*“" gal keliauja kur nors su reikalu, gal yra užsi- 
svajojęs, o gal net snūduriuoja. .. (1 Kar 18,27). Nežiū- 
rint čaižymų ir šokinėjimų, Baalo pranašai nepajėgia pri- 
kviesti Baalo atsakyti ugnimi. “Nesigirdėjo jokio balso; 
niekas neatsakė, niekas neišklausė maldos" (1 Kar 18,29). 

Elijas pakyla aukoti savo auką Jahvei. Visų pirma 
atstato sugriautą Jahvės altorių (1 Kar 18,32a).“* Savo 
veiksmu Elijas išreiškė drąsų reikalavimą, kad Karmelis 
būtų grąžintas Izraelio Dievui. Elijo apeiginis elgesys pa- 
sakojime mums atrodo keistokas, nes neįprastas (1 Kar 
18,32b-35). Kodėl Elijas pila vandenį ant malkų? Juk jis 


155 “Paėjėti į pakelę" yra eufemizmas, t.y. posakis šiurkščiam žodžiui 
pakeisti. 

156 A, Alt, “Das Gottesurteil auf dem Karmel“, veikale Kleine 
Schriften des Volkes Israel (Minchen, 1953), p. 135-149, teigia, kad Kar- 
melio kalnas buvo patekęs į finikiečių rankas ir buvo naudojamas kaip 
Baalo šventovė. Taigi Karmelio kalno rungtynės turėjo ir politinį atspalvį. 
Elijo pergalė prieš Baalą buvo ir teritorijos atsiėmimas Izraelio Dievo var- 
du. Žr. taip pat H.H. Rowley, “Elijah on Mount Carmel“, Bulletin of the 
John Rylands Library 43(1960-1961) 190-210. 

tiki, kad Jahvė sudegins jas ugnimi? Elijo apeiginį elgesį 
pasakojime reikia suprasti tuolaikiniame fone, t.y. iššauk- 
ti lietų simpatine magija, pamėgdžiojant lietų. Trigubu 
vandens pylimu ant malkų, Elijas pripildė griovelį ap- 
link altorių. 

Pasakojimas pabrėžia nuostabias Elijo apeiginio el- 
gesio pasekmes (1 Kar 18,36-40). Žaibas — antgamtinė 
ugnis krito iš dangaus ir šlapias altorius kaip bematant 
sudegė.““" Rungtynių stebėtojai, pagarbios baimės apimti, 
pareiškia: “Jahvė, jis yra Dievas!" (1 Kar 18,39). Baalo 
pranašai buvo pasmerkti kerem — šventojo karo papro- 
čiu sunaikinimui. 

Rungtynių tarp Elijo ir gamtos religijos pranašų ato- 
mazga pagal pasakojimą yra 1 Kar 18,41-46 skaitinys. 
Mat čia pasakojama apie rungtynių tikslą: kieno dievybė 
nugalės sausrą, duodama lietų? Elijas praneša Ahabui, 
kad “atūžia smarkus lietus“ (1 Kar 18,41). Jis siunčia 
savo tarną septynis kartus pažiūrėti Viduržemio jūros lin- 
kui.“** Tuo tarpu Elijas meldžiasi kniūbščias. Maldą bai- 
gia su pranešimu, kad tuojau prasidės liūtis, nes “mažas 
debesėlis, kaip žmogaus delna"' (1 Kar 18,44) ateina iš 
jūros. 

Audrai besibaudžiant ir pirmiems lietaus lašams 
krintant, Ahabas skuba per Jezreelio slėnį namo, nes bai- 
minasi, kad vežimo tekiniai vėliau klimps į purvą. O pra- 
našas Elijas, nuostabiame pagavos spurte, bėga prieš Aha- 
bo eiklius žirgus. 


157 Praeityje būta labai išradingų "paaiškinimų". Pavyzdžiui, “van- 
duo" buvęs žibalas iš netolimo geizerio. Šie “paaiškinimai" nėra reikalingi, 
nes pasakojimas nesiekia perduoti nuogo praeities įvykio, bet Elijo vaid- 
mens kovoje su. gamtos religija. Pravartu turėti mintyje, kad pasakojimas 
remiasi tautosaka. 

158 Palestinoje lietus ateina iš vakarų — Viduržemio jūros pusės. 
Debesys iš rytų paprastai neša sausrą, o debesys iš vakarų neša drėgmę. 

Pasakojimas apie sausrą priklauso Senojo Testamen- 
to tikėjimo poezijai. Užtat jį reikia skaityti kaip poetinį 
skaitinį. 

Senajame Testamente ugnies įvaizdis yra dažnas. Juo 
paženklinama Dievo atėjimas — apsireiškimas. Tą patį 
ugnies įvaizdį — Degantį krūmą naudoja ir Penkiaknygė 
(Iš 3,1-14). Tiek istorija, tiek poezija yra kalbinės ir li- 
teratūrinės priemonės patirčiai perduoti ir tiesai išreikšti. 
Pasakotojai — liaudies ir Deuteronominis istorikas savo 
pasakojimu apie rungtynes ant Karmelio kalno norėjo per- 
duoti tikėjimu išgyventus įvykius, — raiškų ir įtaigų Ar- 
tumą Dievo, kuris kalbėjo per pranašą aname lemtingaja- 
me istoriniame įvykyje. Pasakojimas yra padavimas. Ta- 
čiau pasakojimo vaizdai tiksliai atspindi anuometinę pa- 
dėtį, o pats pasakojimas padeda suprasti Sandoros bend- 
riją pranašų tikėjimo žaizdre. 


2. Elijas bėga prie Sinajaus kalno (1 Kar 19). Pasa- 
kojimas apie rungtynes ant Karmelio kalno sudaro įspūdį, 
kad “visas Izraelis" (1 Kar 18,19-20) jas stebėjo ir vien- 
balsiai išpažino Jahvę savo Dievu, pasmerkdami Baalo 
pranašus mirčiai. Sis įspūdis gali vesti prie klaidingos 
išvados, būtent, kad gamtos veligija — baalizmas buvo 
raute išrautas iš Sandoros bendrijos visiems amžiams. 
Tikrovėje, atrodo, Elijo pergalė nebuvo tokia įspūdinga. 
Mat, vos keletą metų vėliau, dar buvo pakankamai Baalo 
garbintojų jo šventovei pripildyti (2 Kar 10,21). Pergalė 
prieš Baalą ant Karmelio kalno buvo tik vienas laimėtas 
mūšis, o ne karo pabaiga prieš gamtos religiją. Elijas tai 
patyrė ant savo kailio, išgyvendamas Jezebelės kerštą ir 
persekiojimą. 

Pasakojimą apie rungtynes ant Karmelio seka pada- 
vimas apie Elijo pabėgimą iš Ahabo ir Jezebelės karalys- 
tės į Judo karalystės dykynes, dienos kelionės nuotolyje 

nuo Beeršebos. Skaitome, kad čia jis sukrito iš nuovargio 
ir alkio bei troškulio po nuošaliu kadugiu. Tikėti ir gy- 
venti tikėjimu net pranašui yra sunku; ir pranašo tikėji- 
mui nėra svetima nerimo ir nevilties skraistė (1 Kar 19, 
4). Jahvė nėra joks Viešpats, nes Jezebelės galia ne tik 
nemažėja, bet didėja! Pasakojimas yra pastabus ir raiš- 
kus. Elijas — pranašas nerime ir neviltyje, — palaužtas 
ir nukamuotas žmogus, — bėga, norėdamas išlikti gyvas; 
nori mirti, nes jo pastangos pasipriešinti priespaudai ir 
stabų garbinimui baigėsi nesėkmingai. Pasakojimas įter- 
pia skaitinį apie duonos ir vandens stebuklą (1 Kar 19,5- 
8). Juo siekiama priminti, kad Jahvė nepalieka savo pra- 
našo jo nerime ir neviltyje, bet rūpinasi juo, duodamas 
jėgų ilgai kelionei į naują ir gilesnį Dievo visagališkumo 
išgyvenimą ir supratimą. 

Pasakojimas apie Elijo bėgimą prie Sinajaus kalno 
primena, kad pranašas truko “keturiasdešimt dienų ir 
keturiasdešimt naktų" (1 Kar 19,8) — labai ilgai, kol 
pasiekė Horebą — Sinajaus kalną, šventąją Sandoros vie- 
tą. Kadaise čia Jahvė kalbėjo Mozei ir davė Izraeliui Įsta- 
tymą (Iš 3,1-14; 20,1-17; Įst 5,6-21). Pasakotojui rūpi 
ano likiminio Jahvės apsireiškimo fonas. Pranašas Elijas 
atbėga prie Horebo-Sinajaus kalno ieškoti šaknų ir drąsos 
tikėjimui dabarties žaizdre. Ola, kurioje Elijas apsistoja, 
primena uoloje plyšį, kuriame kadaise Mozė buvo radęs 
užuovėją, Jahvei “praeinant pro šali" su Dievo didybės 
žėresiu (Iš 33,18-34,8). Pasakojimas apie Eliją ir kalba 
apie Jahvės “praėjimą pro šalį"? su žemės drebėjimu, vėt- 
ra, ugnimi — gamtos reiškiniais, kuriais įprasta aprašyti 
Jahvės apsireiškimas ant šventojo kalno (Iš 19). 

Pasakojimų pabrėžiama, kad pranašas atsinaujino 
prie Sandoros tikėjimo šaknų. Būdinga, kad pasakojimas 
apie Jahvės apsireiškimą turi perdėm skirtingą atspalvį, 
kuris yra kone priešingas ankstyvesniems Dievo apsireiš- 

kimo pasakojimams. Sakoma, kad Jahvė nebuvo nei žemės 
drebėjime, nei vėtroje, nei ugnyje, bei tyloje, kuri sekė 
audrą (1 Kar 19,11-12). Jahvė yra audros Viešpats (1 
Kar 18), bet jis iš esmės skiriasi nuo Baal-Melkarto, fini- 
kiečių dievo. Jahvė yra Istorijos Viešpats, o ne gamios 
dievas. Tuo tarpu Baal-Melkartas, dangaus skliauto die- 
vas, nėra joks viešpais, o tik gamtos reiškinys. Hebraiška- 
sis žodis, kuris verčiamas “tylus oro šlamėjimas“ iš tik- 
rųjų reiškia “balsas švelnios tylos,“"? t.y. iškalbi tyla. 
Dievo Artumas apreiškiamas Elijui šia iškalbia, pagarbią 
baimę keliančia, tyla. “Balsą švelnios tylos? paaiškino 
Elijui atsiminimai įvykių, kurie pašventino šį šventąjį 
kalną. Elijas, išgirdęs “švelnios tylos balsą"', kalbantį į ji 
per išganymo istoriją, prisiartina prie angos oloje (1 Kar 
19,13). > 
Pokalbis tarp Dievo ir Elijo olos angoje švyti ij 
reikšme. Dievo klausimas: “Ką čia veiki, Elijau?" (1 
Kar 19,13) duoda suprasti, kad pranašui ne vieta būti 
kalno užuovėjoje, bėgliu nuo dabarties žaizdro — įvykių, 
kurie gimdo istoriją. Elijas teisinasi, kad jis degąs uolia 
aistra dėl Jahvės užmojo dabarties žaizdre ir Sandoros ti- 
kėjimo kraičio, nors izraeliečiai Jezebelės įtakoje ir “pa- 
liko tavo Sandorą, nuvertė tavo altorius ir nužudė tavo 
pranašus kardu“ (1 Kar 19,14). 

Elijas buvo pranašas dabarties žaizdre. Jis giliai iš- 
gyveno savo vienišumą ir pavojų gyvybei. Jis gyvai paju- 
to ir Dievo užmojį dabarties žaizdre. Elijas grįžo į visuo- 
menę su Dievo liepimų iššūkiu. Du Dievo liepimai siejosi 
su politinių perversmų kurstymu (1 Kar 19,15-18). Juos 
įvykdė Elizėjus, pranašiškas Elijo įpėdinis. Būdinga, kad 
apie politinių perversmų kurstymą kalbama Dievo — 


159 Hebrajų kalba “kol demamah dakkah“, t.y. “balsas tylos, kuri 
kalba švelniai". 

“švelnios tylos balso" fone. Atrodo, kad tuo norima pa- 
brėžti, jog Sandoros tikėjimas išreiškiamas labiau gyveni- 
mu, negu mistiniu išgyvenimu. Kaip kadaise Mozė prie 
Degančio krūmo (Iš3,1-14), taip dabar Elijas iš naujo 
supranta, kad Jahvės išganymo užmojis reiškiasi per įvy- 
kius ir kad jis šaukia savo pranašą dalyvauti įvykių žaiz- 
dre. Jis turi grįžti į Izraelį ir sukurstyti perversmą (1 Kar 
19,15-17). Elijui pasakoma, kad perversmas šluote nu- 
šluos Omrio dinastiją ir jos rėmėjus. Tačiau Jahvė ap- 
saugos sau ištikimą likutį — “septynis tūkstančius Izra- 
elyje, kurie nesiklaupė prieš Baalą“ (1 Kar 19,18). Per 
juos Jahvė tęs savo užmojį istorijoje. 

Pasakojimas apie Elijo bėgimą prie Sinajaus kalno 
švyti įtaigia reikšme. Mat savo esme visas pranašų sąjū- 
„dis buvo kelionė prie Sinajaus, Sandoros bendrijos šaknų. 
Elijas buvo raiškus ir įtaigus pavyzdys. Pranašai nebuvo 
naujovių nešėjai. Jie neatėjo su nauju Dievu, bet su giles- 
ne įžvalga į Sandoros Dievą ir jo išganymo užmojį. Pra- 
našų įžvalga šaukė izraeliečius neįstrigti į politinę ir 
kultūrinę plotmę, bet būti šviesiu žiburiu kuliūrai. Pra- 
našai reikalavo Dievo vardu, kad izraeliečiai grįžtų visa 
širdimi prie ištikimumo Sandorai. 


Istorija liudija, kad pranašai atnaujino Sandoros 
bendriją, tvirtai atsistodami ant senojo Sinajaus kalno. 
Tačiau pranašų sąjūdis nesitenkino senovės savimone —- 
bailiu atliepimu kultūrinei ir visuomeninei dabarčiai, pa- 
sitraukiant į saugią praeitį. Pranašų žodyje Sandoros 
bendrijos kraitis sušvito dabarties žaizdre šviežiu gajumu 
ir įtaigia reikšme. Tikėjimo sėkla Mozės kraityje paleng- 
vėle augo į tikėjimo medį pranašų sąjūdyje. Sandoros 
bendrija darėsi įžvalgesnė į visuomeninius reikalus. 


3. Elijas ir visuomeninė skriauda (1 Kar 21). Tre- 
čiasis pasakojimas apie Eliją, atrodo, aprašo įvykį, kuris 

buvo keletu metų vėliau. Ahabas užsigeidė pirkti Naboto 
(Nabot) vynuogyną. Jis buvo palei karaliaus rūmus ant- 
roje Izraelio karalių sostinėje Jezreelyje (Jezreel). Mat 
norėjo turėti daugiau žemės. Siūloma kaina buvo gana 
patraukli, bet Nabotas nesutiko parduoti, nes žemė buvo 
ilgaamžė šeimos nuosavybė. Tiesą sakant, žemė nebuvo 
Naboto “asmeniška nuosavybė“. Žemė priklausė visai šei- 
mai, arba giminei, iš kartos į kartą kaip šventas paveldas. 
Todėl Nabotas negalėjo elgtis su šeimos nuosavybe pagal 
savo norą. Tai ryšku jo atsakyme karaliui: “ Gink, Jahve, 
kad aš atiduočiau tau savo tėvų paveldą"? (1 Kar 21,3). 
Naboto atsakymas karaliui pabrėžia būdingą izraeliečių 
visuomenės laikyseną dėl žemės. Ji rėmėsi pažiūra, kad 
pats Jahvė — Dievas yra žemės savininkas. Būdamas išti- 
kimas savo Pažadui, Jahvė apgyvendino izraeliečius šia- 
me krašte ir padalino žemę dvylikai giminių. Izraeliečiai 
buvo Jahvės nuosavybės ūkvedžiai ir valdė ją visos San- 
doros bendrijos gerovei. Todėl žemę užgrobti ir ja pre- 
kiauti, stengiantis lengvai pasipelnyti, negalėjo turėti vie- 
tos izraeliečių visuomenėje. Nabotas, atsisakydamas par- 
duoti karaliui Ahabui šeimos paveldą, elgėsi pagal izrae- 
liečių žemės valdymo teisę. Jis gerai žinojo, kad prekiauti 
tėvų paveldu nebuvo jo galioje.!“? 

Ir Ahabui nebuvo svetima Naboto laikysena. Jis tu- 
rėjo skaitytis su ja. Todėl jis vaikščiojo paniuręs ir elgėsi, 
kaip mažas vaikas (1 Kar 21,4). Tuo tarpu Jezebelė, iš- 
auginta skirtingame Finikijos pasaulyje, turėjo visiškai 
skirtingą nuosavybės sampratą. Pagal ją, Baalo religija 
karališkos valdžios nieku nevaržė. Tai ryšku iš jos šaipaus 
klausimo Ahabui: “Ar ne tu valdai Izraelį?" (1 Kar 21, 


160 Žr. R. de Vaux, Ancient Israel: Its Life and Institutions (New 
York, NY: McGraw-Hill, 1961), p. 164-167; W. Eichrodt, “Revelation and 
Responsibility", Interpretation (1949) 393-394. 

7). Jezebelė nuramino Ahabą, pažadėdama jam gauti Na- 
boto vynuogyną. Žinoma, savo keliu. Jezebelės patvarky- 
mu, du sukčiai apkaltino Nabotą, kad jis “keikė Dievą 
ir karalių“ (1 Kar 21,10) — piktžodžiavimu ir išdavyste. 
Tokių baisių kaltinimų akivaizdoje niekas neišdrįso ginti 
Naboto. Jis buvo užmuštas akmenimis kartu su savo sūnu- 
mis (1 Kar21,13-14; 2 Kar 9,26). Zmogžudystei buvo 
panaudota teisėtumo priedanga. Atrodo, kad jos pakako 
sąžinėms tų, kurie buvo prikišę rankas prie visuomeninės 
skriaudos. Ir pats Ahabas jautėsi galįs tapti Naboto vy- 
nuogyno savininku. 

Ahabo laukė aukščiausias teismas, nes “ Jahvės žo- 
dis atėjo Elijui Tišbiečiui" (1 Kar 21,17). Pranašas at- 
rado karalių, apžiūrintį savo naująją nuosavybę — Nabo- 
to vynuogyną. Akis į akį susitiko Dievo pranašas su Izra- 
elio karaliumi (1 Kar 21,17-26). Kaino ir Abelio istori- 
ja kartojosi net Sandoros bendrijoje (Pr 4,1-16). Žemė, 
sutepta nekaliu krauju, šaukiasi Dievo, reikalaudama at- 
pildo, — „pranašas grasina Dievo teismu. Ahabas, keistuo- 
lio pranašo įgeltas, pajėgia tik niurnėti: “Vis dėlto sučiu- 
pai mane, mano priešininke!" (1 Kar 21,20). Karaliaus 
niurnėjimas primena pirmąjį jo susitikimą su pranašu (1 
Kar 18,17). 

Pasakojimas apie visuomeninę skriaudą ir Eliją už- 
sklendžiamas vaizdžiu Ahabo atgailos aprašymu. Ahabo 
atgaila primena Dovydo gailestį po jo susitikimo su pra- 
našu Natanu (2 Sam 12,1-15; 1 Kar 21,27-29). 

Pasakojimas apie Naboto vynuogyną yra puikus į įva- 
das į vėlesnių pranašų iššūkį Izraelio visuomenei. Čia ne- 
sunku atpažinti gamtos religijos — baalizmo ir Sandoros 
tikėjimo — jahvizmo esminį priešiškumą visuomeniniuose 
santykiuose. Senojo Testamento pranašai gynė Sinajaus 
Sandoros įpareigojimus istorijos raidoje. Šaukimas pa- 
klusti Sandoros įpareigojimams buvo grindžiamas dėkin- 

gumu už nuostabų išgelbėjimą iš priespaudos. Jahvė, iš- 
gelbėdamas bejėgius vergus iš priespaudos ir sukurdamas 
iš jų Sandoros bendriją, padarė kiekvieną asmenį, — vyrą 
ar moterį, — koks tik jis bebūtų, turtuolis ar vargšas, 
karalius ar pilietis, lygų. Sandoros bendrija buvo atsa- 
kinga visagalei Jahvės valiai, išreikštai įsakmiu Įstatymu, 
turinčiu šaknis likiminiame Įvykyje ir išryškintu Pažado 
Žemės teisėtvarka, Kada tik Izraelio ar Judo galiūnai im- 
davo žeisti vargšų teises, Jahvė įsikišdavo per pranašus 
ginti bejėgių ir prislėgtųjų teises bei atstatyti Sandoros 
bendrijos darną ir tarpusavio rūpestį. 

Gamtos religija — baalizmas nejautė visuomeninių 
skriaudų. Ji rūpinosi palaikyti esamą padėtį. Turtingieji 
— aristokratija buvo visuomenės viršūnėje, o vargingoji 
liaudis — apačioje. Tikėjimas, kuriuo gyveno Sandoros 
bendrija, anot Senojo Testamento pranašų, davė įžvalgą ir 
jėgų kovoti prieš tai, kas pikta, ir reikalauti to, kas gera 
visuomeniniam gyvenimui. 


OMRIO DINASTIJOS UŽSKLANDA 


2 Karalių knyga skiria daug vietos Elizėjui, prana- 
šo Elijo įpėdiniui (2 Kar 2-9; 13,14-21). Elizėjui teko 
Elijo apsiaustas (2 Kar 2,13-14). Pasakojimai apie Eli- 
zėjų skiriasi nuo pasakojimų apie Eliją stebuklų pradu: 
stebuklingas Jordano upės sustabdymas (2 Kar 2,13-14), 
stebuklingas druskingo šaltinio pasaldymas (2 Kar 2,19- 
22), stebuklingas moabiečių sustabdymas “raudonu kaip 
kraujas“ vandeniu (2 Kar 3,21-23), stebuklingas našlės 
iš Šunamo (Šunam) vaiko prikėlimas iš mirties (2 Kar 
4,1-37), stebuklingas kirvio plūduriavimas upėje (2 Kar 
6,1-7) ir t.t. Nėra abejonės, kad šie pasakojimai, prieš 
būdami įjungti įkvėptojo autoriaus į 2 Karalių knygą, 
džiugino izraeliečių liaudį ir ėjo iš lūpų į lūpas pranašų 
brolijoje, su kuria Elizėjus buvo glaudžiai bendravęs. Jie 

yra įmantriai spalvingi ir vaizdžiai rodo, kad Elizėjus 
buvo Dievo pranašas, kuris labai rūpinosi žmonių bėdo- 
mis. Be to, jie jamžina Senajame Testamente įsitikinimą 
tų, kurie suvokė, kad Elizėjaus veikloje “Jahvės žodis 
[buvo] su juo"? (2 Kar 3,12). 

Pasakojimai apie Elizėjų savo istoriniu fonu turi po- 
litinius įvykius, kurie vargino Siaurinę karalystę Omrio 
dinastijos užsklandoje, o ypatingai Jehoramo (Jehoram) 
valdymo metu (mždg. 849-842 m. pr. Kr.). Moabas (Mo- 
ab) sukilo. Sukilimą liudija ir archeologija.““' Karaliaus 
Mešos Akmuo įamžino moabiečių karaliaus gyriaus pa- 
raišką. Meša sakosi sunaikinęs izraeliečius šventuoju ka- 
ru — kerem dievo Chemošo (Chemoš) garbei. Anot Ak- 
mens iš Moabo, “Izraelis žuvo amžinai ?*'*? 


2 Karaliaus knygos skaitiniai apie Elizėjų, nors ir 
įmantriai spalvingi, atspindi istorinius įvykius. Ir teigi- 
mas, kad moabiečių karalius kruvina sūnaus auka dievui 
Chemošui ant savo miesto mūrų tikėjosi laimėti karą prieš 
izraeliečius, yra panašus į tiesą (2 Kar 3,4-27). 

Daugumas pasakojimų apie Omrio dinastijos už- 
sklandą atspindi ilgus karus tarp Sirijos ir Šiaurinės ka- 
ralystės — Izraelio. Puiki ir vaizdi iliustracija yra žavus 
pasakojimas apie sirų kariuomenės vadą Naamaną (Naa- 
man; 2 Kar 5,1-27). Jis sirgo raupsų liga. Vieno karo 
žygio metu į Izraelį sirų nelaisvėn pateko jaunutė izraelie- 
tė. Būdama Naamano šeimos vergė, ji pakišo savo šeimi- 
ninkui mintį keliauti pas Izraelio pranašą Elizėjų ieškoti 
išgijimo. Naamanas išgijo ir įtikėjo, kad “nėra kito Dievo 
visoje žemėje, kaip tik Izraelyje“ (2 Kar 5,15). Pasako- 
jimas yra iškili izraeliečių tikėjimo išraiška. Tačiau jis 


161 Žr. Išnašą 147a. 
162 Ten pat. Moabo akmens įraše "sūnus" turbūt reiškia Omrio “vai- 
kaitį? Jehoramą. Moabas sukilo Jehoramui, o ne Ahabui, valdant. 

yra labai būdingas, nes liudija, kad izraeliečiai pripažino 
net nuožmiomis karo aplinkybėmis, jog Jahvė rūpinasi net 
Sandoros bendrijos priešu. 


ELIZĖJUS IR DU PERVERSMAI 


Pasak 2 Kar 8,7-15 skaitinio, Elizėjus nukeliavo į 
Damaską, Sirijos sostinę. Ten karalius Benhadadas atsiun- 
tė pas jį savo karininką, vardu Hazaelį (Hazael). Mat 
karalius sunkiai sirgo ir norėjo sužinoti iš pranašo, ar jis 
pagis, ar ne. Ekstazėj, Elizėjus pranešė Hazaeliui, kad jis 
bus sekantis Sirijos karalius ir jo karai labai nuvargins 
Izraelį. 

Sekančią dieną, pranašo žodžio įtakojamas, Hazaelis 
nužudė Benhadadą. Tuo Elizėjus įvykdė vieną iš pervers- 
mų, kurį turėjo sukurstyti Elijas (1 Kar 19,15-16). 

Antrasis perversmas prasidėjo, kai Elizėjus pasiuntė 
vieną iš “pranašų sūnų“ patepti Jehu Izraelio — Šiauri- 
nės karalystės karaliumi (2 Kar 9,1-13). Jehu tapus kara- 
liumi, Omrio dinastija per žudynes buvo nušluota. Izrae- 
lio istorijoje prasidėjo naujas laikotarpis. 

AMOSAS: 
“TEISUMAS 
KAIP 
TEKANTI 
UPĖ' 


Ateina laikas, kada aš siųsiu badą 
į Žemę. Žmonės alks, bet ne duonos; 
trokš, bet ne vandens. 

Jie alks ir trokš žodžio iš Jahvės... 
Jie ieškos visur Jahvės žodžio, 

bet neras. Tą dieną net sveiki jauni 
vyrci ir moterys palūš 

iš troškulio... 


(Am 8,11-13) 


Iš mažumės įpratę matyti virš galvos žvaigždes, dau- 
gelis paprastai jų nebepastebi. Kartkartėmis jos laikomos 
tik bereikšmiais žiburėliais akims paganyti. Gal taip yra 
ir su Šv. Raštu. Tačiau užtenka į jį žvilgtelėti iš istorinių 
platumų, ir blankus skaitinys bei neprašnekinanti tėkmė 
tampa prasmingesni ir daugiasluoksniai. Svarbu skaityti 
įkvėptą Knygą per jos sluoksnius ir per raštinių sąnašų 
klodus. Šv. Raštas kalba apie tai, kas yra, priartindamas 
tai, kas buvo. Pranašų laikas sutampa su istoriniu dabar- 
ties žaizdru. 

Nūdien Vakaruose daug kalbama ir rašoma apie pa- 
kantą. Atrodo, kad dažnai tuo ginama abejingumas pras- 


Skaitymai iš Šv. Rašto: 
2 Kar 9-17. 
Amoso pranašystė. 

mingam ir daugiasluoksniui religijos išgyvenimui. Numa- 
nu, kad daugumai yra arti širdies Saliamono platumos, 
atitrūkusios nuo Sandoros tikėjimo poreikių, ir Ahabo 
kartos laikysena, bekrypuojanti Dievo išgyvenime nuo 
vienos kojos į kitą. 

Nūdien Rytų žmogus tariasi laikąs pakantą žmoni- 
jos sukiužimo veiksniu. Šiuo atveju, Rytų žmogus ne sykį 
grubiai šaunasi būti šiuolaikinis ateities regmės kelro- 
dis.*“* 

Senojo Testamento pranašai su aštria aistra kovojo 
prieš pakantą savo amžiaus visuomenėje, — jie nepaken- 
tė religijos aimiešimo — sinkretizmo ir reikalavo aiškaus 
atsidavimo Sandoros Dievui — Jahvei. Įdomu, kad reli- 
ginis nepakantumas nebuvo būdingas senovės Artimųjų 
Rytų tautoms, bet pranašų dėka tapo būdingu Izraelio — 
Sandoros bendrijos bruožu.““* Pranašų aistra, įžiebta prie 
Sandoros tikėjimo šaknų, tapo gaja ugnimi kaip tik tuo 
laiku, kada izraeliečių valstybė buvo rimtame pavojuje 
nuskęsti kanaaniečių kultūroje. 

Šiaurinė karalystė — Izraelis gerove ir politine jėga 
nustelbė Pietinę karalystę — Judą. Tiesa, Jehošafatui, 
Omrio bendraamžiui, valdant, ir Judas didžiavosi gerove 
ir politine jėga. Mat taikus bendravimas, užantspaudotas 
dviejų karališkų šeimų tarpusavio vedybomis, padėjo Ju- 
do karalystei atsigauti po karų, kurie nuo pat Jungtinės 
karalystės suskilimo alino jėgas. Vis tiek Judo karalystė 
savo sesers gerovės ir politinės jėgos nepasvijo, — liko 
silpnesnė. 

Šiame skyriuje apie pranašą Amosą domesio centre 
yra Izraelio karalystės Jehu dinastijos laikotarpis. Jos 

163 Komunizmas turi ateities regmę. Jis yra pranašiška pseudoreli- 
gija, kuri negali pakęsti jokių varžovų. 


164 Žr. T.J. Meek, Hebrew Origins (New York, NY: Harper Torch- 
books, 1960), I skyrius. 

užsklandoje Izraelio karalystė išgyveno gerovės įr poli- 
tinės jėgos vidudienį. Po to Izraelis, lyg deganti žvaigždė, 
dingo užmirštyje. 

Pranašo Amoso veiklą padeda pažinti du Šv. Rašto 
šaltiniai ir archeologija. 2 Karalių knyga (2 Kar 9-17) 


vy 


KRUVINAS JEHU PERVERSMĄS 


Pietinė Judo karalystė buvo valdoma tos pačios di- 
nastijos nuo Dovydo iki pat savo tragiško galo VI a. prieš 
Kristų. Todėl ji buvo gana pastovi, () Šiaurinės 
karalystės valdovų istorija buvo labai marga.J6 

Politinė suirutė ir intrigos sutrukdė Jeroboamą I ir 
Baašą sukurti dinastijas. O Omrio dinastija teturėjo vos 
ketvertą karalių. Ją pakeitė Jehu dinastija su penketu ka- 
ralių. Po Jehu dinastijos vėl grįžo suirutė ir intrigos, ku- 
rios truko iki Siaurinės karalystės žlugimo 721 metais 
pr. Kristų. 

Izraelio ir Judo karalystės buvo giminingos, bet jų 
pažiūros į Sandoros bendrijos teologinį pagrindą buvo 
skirtingos ir reiškėsi skirtinga savimone. Judo karalystėje 
Dovydo dinastijos tąsa buvo pagrįsta mesijine teologija. 
Anot jos, Jahvė sudarė sandorą su Dovydu įr pažadėjo 
amžinai išlaikyti Dovydo sostą (2 Sam 7,8-16). Šis teo- 
loginis požiūris padarė Judo karalystę pastovią. Mesijinė 
karaliaus ir karalystės prasmė buvo pastovumo pagrindas 


Izraelio 


165 9 dinastijos su 19 karalių nuo 922-721 m. pr. Kr. 

ir ateities viltis.“ Izraelio karalystėje buvo visiškai skir- 
tinga padėtis. Čia vis tebevyravo senovinė Giminių lygos 
teologinė savimonė, pagrįsta Sinajaus Sandora. Anot šiau- 
riečių, Jahvės dvasia buvo išliejama ant asmens, o ne ant 
dinastijos. Toks teologinis požiūris skatino dažnus perveTs- 
mus. Užtat Šiaurinėje karalystėje buvo gana dažnos sui- 
rutės. 


Jehu dinastijos istorija. 2 Kar 9 skailinys pradeda 
Jehu dinastijos istoriją. Elijas, kaip jau užsiminta, davė 
pradžią poslinkiui, kuris ilgainiui užgožė Omrio dinastiją 
kruvinu perversmu. Skaitome, kad Elizėjus įgaliojo vieną 
iš savo pranašų brolijos surasti Jehu karo lauke ir patepti 
jį Izraelio karaliumi. Jehu buvo kariuomenės vadas. Tuo 
metu jis vadovavo žygiui atkariauti Ramot-gileadą Trans- 
Jordanijoje iš sirų rankų. Įdomu, kad siųstasis “pranašų 
sūnus'' hebrajų kalba yra vadinamas mešuga' (2 Kar 9, 
11) — “pamišėliu".*“" Jahvės žodis per šį pamišėlį pra- 
našą buvo lyg degtukas uždegti perversmo ugniai. Jehu, 
palankių kariuomenės dalinių remiamas, iškiliai pasiskel- 
bė Izraelio karaliumi (2 Kar 9,13). 


Jehu valdo Izraelį. Jehu ilgai nedelsė. Finikiečių įta- 
ka, įsigyvenusi Jezebelės pastangomis, jam nebuvo prie 
širdies. Valymas buvo vispusiškai žiaurus. Įkvėptasis Deu- 
teronominis istorikas perduoda šių kruvinų įvykių atsimi- 
nimą su būdingais paaiškinimais (2 Kar9,9-10a). Ir vė- 
lesnę kartą ėmė drebulys, apie juos prisiminus (Oz 1,2- 
5). Mat su šiurpą keliančiu įtūžimu, Jehu ūmai atidulkė- 
jo karo vežime prie Jezreelio (2 Kar 9,16-22). Čia Jora- 
mas (Joram), Ahabo sūnus ir Izraelio karalius, gydėsi 


166 Žr. Raktas į Senąjį Testamentą, I, p. 393-399, 
167 Pagal arkivysk. J. Skvirecko vertimą “bepročiu". Mešuga“ yra 
fanatikas. 

žaizdas po mūšio su sirais. Taiklia strėle Jehu pataikė į 
Joramo širdį (2 Kar 9,24). 

Jehu, valdydamas Izraelį, elgėsi su grubiu žiaurumu. 
Nužudęs Joramą, įsakė jo lavoną pamesti Naboto vynuo- 
gyne (2 Kar 9,25-26). Tai darė, norėdamas įsiteikti vie- 
tos gyventojams. Omrio dinastijai valdant, kaip jau anks- 
čiau minėta, Izraelio gyventojai buvo turtuolių išnaudoja- 
mi. Jehu nepasitenkino krauju nuplauti tik Izraelio kara- 
lystę. Jis nužudė ir Judo karalių Ahaziją (Ahazijah), ku- 
ris Jezreelyje lankė savo sužeistą dėdę Joramą (2 Kar 9, 
27-29). Ir Jezebelės laukė šiurpus galas. Tačiau ji iki 
pat mirties elgėsi kaip dera išdidžiai Finikijos princesei. 
Išgirdusi apie Jehu žudynes, ji išsidažė, susigarbiniavo 
plaukus ir atsisėdo ant aukštų rūmų palangės (2 Kar 9, 
30-31). Jehu paliepė jos tarnams išstumti ją ant grindi- 
nio — Jezebelė buvo sumindyta arklių kanopomis (2 Kar 
9,32-37). 

Karališkoji Ahabo šeima buvo gausi — ją sudarė 
net 70 sūnų (2 Kar 10,1-11). Jehu nepaliko nė vieno jų 
gyvo, nes nenorėjo turėti varžovų į Izraelio karaliaus sos- 
tą. Net Ahazijo, Judo karaliaus, gimines žiauriai išžudė 
(2 Kar 10,12-17). 


Religinė perversmo pusė. Jehu siautėjo lyg mešuga' 
— pamišėlis. Šiurpas apėmė Sandoros bendriją. Jautres- 
ni izraeliečiai gūžėsi dėl žiauraus ir beširdžio Jehu elge- 
sio. O jis po kruvinų žudynių “valgė ir gėrė“ (2 Kar9, 
34). Pranašas Ozėjas atspindi jautresniųjų izraeliečių 
šiurpu persunktą nuotaiką (Oz 1,2-5). 

Pats Jehu, atrodo, nuoširdžiai tikėjo, kad vykdo re- 
liginį perversmą — valymą, kurio reikalavo Jahvės pra- 
našai. Tačiau Ahabo šeimos sunaikinimą skatino Jehu 
politinės užmačios. Jis apsukriai išnaudojo religinį bruz- 
dėjimą tarp kareivių ir gyventojų savo tikslams. Jo po- 

žiūriu, pikto votis — Ahabo ir Jezebelės šeima turėjo 
patirti šventojo karo — herem reikalą, nes karalystė buvo 
užteršta. Jehu elgėsi panašiai kaip Jozuė su Achano 
(Achan) šeima (Joz 7,24-26). Juk ir pranašas Elijas po 
rungtynių su Baalo pranašais ant Karmelio panašiai pa- 
sielgė.'?8 

Jehu perversmas buvo dalinai ir religinė raida. Tai 
liudija Jehu patepimas Izraelio karaliumi. Pranašas Eli- 
zėjus siuntė tam tikslui “pranašų sūnų" (2 Kar 9,1-10). 
Be to, tą patį liudija ir paraštė apie Rekabo sūnų Jehona- 
dabą (Jehonadab) 2 Karalių knygoje (2 Kar 10,15-17). 
Jehonadabas buvo galva šeimos, kuri garsėjo iš Sinajaus 
dykumos savo aistra ir atsidavimu Sandoros kraičiui, 
priešindamasi žemdirbių poreikiams Kanaane. Savo kil- 
me, Jehonadabo šeima turėjo ryšį su Midiano (Midian) 
kenitais — klajoklių gimine, turėjusia didelę įtaką ir Si- 
najaus dykumoje davusia Mozei daug paramos.“* Saisto- 
mi įžado, jie negėrė vyno, neveisė vynuogynų, nestatė na- 
mų ir nedirbo žemės. Gyvendami palapinėse, kaip kadai- 
se jų proseniai klajonėse, jie gyveno pagal pirmykštį gy- 
venimo būdą dykumoje. Kanaano žemdirbių gyvenimo 
būdas, anot jų, suteršė dykumos tikėjimą. 

Jehu pasikvietė Jehonadabą padėti jam išvalyti izra- 
eliečių tikėjimą. “Eikš su manim“, sakė jam Jehu, “ir 
pasižiūrėk į mano uolumą dėl Jahvės“ (2 Kar 10,16). 
Jehu išreiškė savo uolumą dėl Jahvės, — pagal pranašo 


168 “Sunaikinimas Dievo vardu" užgauna nūdienį skaitytoją. Nejaugi 
Dievas yra toks žiaurus? Labai svarbu skirti Dievą ir žmonių Dievo sam- 
pratą. Net įkvėptųjų autorių Dievo samprata yra žmogiška. Senojo Testa- 
mento Dievas yra tas pats Kūrėjas ir rūpestingas Tėvas. Tačiau žmonių po- 
žiūris keitėsi. Ta pati saulė yra skirtinga ryto metą, vidudieni ir vakare, 
nes mūsų požiūris yra skirtingas. 

169 Ir vėlesni Jehonadabo palikuoniai, žinomi kaip rekabiečiai Je- 
remijo knygoje (Jer 35), tebesididžiavo savo prosenių atsidavimu dykumos 
idealui. 

Elijo žodį (2 Kar 10,17), — išžudydamas Ahabo ir Jeze- 
belės šeimos likučius. Jehonadabas, būdamas priešingas 
naujovėms ir didžiuodamasis dykumos kraičiu, parėmė 
kruviną izraeliečių religijos valymą. Jis važiavo šalia 
Jehu karo vežime. 

Pats Jehonadabas savo kruvinu uolumu Jahvei pui- 
kiai tiko Jehui į porą. Abu klasta sunaikino daugelį Baalo 
garbintojų (2 Kar 10,18-27). Klasta pridengtu pašiepimu 
Jehu paskelbė, kad jis nori duoti auką finikiečių dievui 
Baal-Melkartui. Tačiau jo tikslas buvo “pašvęsti"* Baalo 
garbintojus — pranašus, kunigus ir tarnus šventajam su- 
naikinimo — herem įstatymui (2 Kar 10,18-19). Baalo 
garbintojams susirinkus į šventovę, Jehu ir Jehonadabas 
baigė “auką" Baal-Melkarto šventovės sunaikinimu ir žu- 
dynėmis. Anot pasakojimo, nuo to laiko Baal-Melkarto 
šventovė buvo paversta “išviete" (2 Kar 10,20-26). 


Atrodo, kad įkvėptasis Deuteronominis autorius kru- 
vinojo Jehu uolumo Jahvei nesmerkia, — jis net nerodo 
pasipiktinimo dėl Ahabo šeimos ir Baalo garbintojų žu- 
dynių. Įkvėptasis autorius smerkia Jehu, kad jis nesunai- 
kino auksinių veršių šventovių, kurias buvo pastatęs Jero- 
boamas I Dane ir Betelyje (2 Kar 10,28-29). 


Jehu perversmas ir Judo karalystė. Jehu perversmas 
giliai sukrėtė Pietinę karalystę. Mat Jehu nužudytojo Ju- 
do karaliaus Ahazijo motina buvo Atalija (Atalijah), 
Ahabo ir Jezebelės duktė. Nors ir turėdama vardą Atali- 
jah—“ Jahvė parodė savo didybę“, ji buvo aistringa Baal- 
Melkarto garbintoja. Kaip jos motina Jezebelė Izraelio 
karalystėje, taip Atalija Judo karalystėje uoliai plėtė savo 
dievo garbinimą (2 Kr 24,7). Išgirdusi apie sūnaus 
Ahazijo mirtį, Atalija išžudė visus Dovydo kilmės pali- 
kuonius ir užgrobė Dovydo sostą. Tačiau vienas Dovydo 
kilmės berniukas liko nenužudytas. Kunigija išgelbėjo kū- 

dikį Joašą (Joaš, arba Jehoašą — Jehoaš) iš mirties ir 
paslėpė jį Saliamono Šventykloje (2 Kar 11,1-3). 

Įdomu, kad Šiaurinėje karalystėje perversmą prieš 
finikiečių Baalą pradėjo pranašai, o Pietinėje jį suplana- 
vo Šventyklos kunigai ir “žemdirbiai — naujovėms prie- 
šingi Judo karalystės žemvaldžiai. Joašui ūgtelėjus, buvo 
atnaujinta ir Sandora tarp Jahvės ir tauios bei tautos ir 
jaunučio karaliaus Joašo (2 Kar 11,4-17). Baalo švento- 
vė Jeruzalėje buvo nugriauta, o Atalija ir Baalo kunigas 
Matanas (Mattan) nužudyti. Tokiu būdu Joašas tapo vie- 
nas iš karalių, kurie apvalė Judo karalystę nuo stabų ir 
gavo santūrų pagyrimą iš įkvėptojo Deuteronominio isto- 
riko (2 Kar 12,1-3). 


Jehu bėdos su kaimynais. Perversmo aistrai ir žudy- 
nėms aprimus, Jehu turėjo skaitytis ir grumtis su kaimy- 
nais. Mat Judo karalystė vėl tapo Izraelio karalystės prie- 
šu dėl žiauraus Jehu elgesio su karaliumi Ahaziju ir jo 
broliais. O Finikija širdo dėl Jezebelės ir savo dievo Baal- 
Melkarto garbintojų žudynių. Omrio dinastija buvo tar- 
pusi tarpusavio santykių su šiais dviem kaimynais dėka. 
Dabar Jehu Izraelio karalystė buvo vieniša ir viliojantis 
grobis Sirijai. Karalius Hazaelis negaišavo pasinaudoti 
proga ir užimti Šiaurinės karalystės žemes Transjordani- 
joje (2 Kar 10,32-33). Jehu buvo bėdoje. Norėdamas iš- 
gelbėti krauju pašventinią sostą bet kokia kaina, jis di- 
dele dovana prašė Asirijos karalių Šalmaneserą III ap- 
saugoti jį nuo Sirijos. Asirija šiuo metu jau buvo apgy- 
džiusi savo Oargaro mūšio žaizdas ir vėl žvalgėsi į Der- 
lingojo pusmėnulio vakarus. Šv. Rašto istorija nesako 
nieko apie šį politinį įvyki, bet apie ji kalba Juodasis 
Salmanesero III obeliskas. Obeliske iškaltas Jehu klūpo 
prieš “galingąjį karalių, viso pasaulio karalių, karaliu 
be varžovo, visų keturių pasaulio šalių stipruolį“', pagal 

kuklų Šalmanesero III aprašą. Įrašas paminkle pažymi 
“ Iehu, Omrio sūnaus“, duoklę“? 

Asirijos proveržis į vakarus privertė Siriją bent lai- 
kinai liautis varginti Izraelį. Ilgainiui Asirijos vidaus sun- 
kumai sustabdė Asirijos siekius vakaruose bent vienai 
kartai. Sirijos Hazaeliui sekėsi — jo kariuomenė žaibo 
smūgiais vėl ėmė varginti Izraelį (po 837 m. pr. Kr.). 
Apie tai užsimena pranašas Amosas (Am 1,3). Jehu sū- 
nui Jehoachazui (Jehoachaz) valdani, Izraelis buvo tik 
“dulkės klojime“, nes, anot įkvėptojo autoriaus, Sirijos 
karalius pajėgė slėgti Šiaurinę karalystę (2 Kar 13,7). 

Ir Judo karalystė neišvengė Sirijos proveržių. Joašui, 
Jechoachazo bendraamžiui, valdant ji nuniokojo filistinų 
kraštą palei Viduržemio pajūrį ir grasino užpulti Judo 
sostinę Jeruzalę. Joašas išsipirko nuo Sirijos nuniokoji- 
mo savo ir Šventyklos iždo turtais (2 Kar 12,17-18). 

805 metais įvykių kryptis pasikeitė. Įkvėpiasis Deu- 
teronominis istorikas tvirtina, kad “Sirijos karalius Ha- 
zaelis vargino Izraelį visą Jehoachazo amžių. Tačiau Jah- 
vė buvo gailestingas ir parodė jiems savo rūpestį" (2 Kar 
13,22-23). Apvaizdos rūpesčiu, naujam Sirijos karaliui 
Hazaelio sūnui Benhadadui valdant, Izraelio karalius Je- 
Koskas (Jehoaš)'“ atkariavo iš sirų anksčiau prarastus 
miestus (2 Kar 13,22-25). Naująją įvykių kryptį sukūrė 
Asirijos atsigavimas ir proveržiai į Siriją. Mat 805 metais 
naujas karalius Adadniraris (Adad-nirari) III išėjo į ka- 
rą prieš Siriją. Trumpu laiku Sirija buvo paklupdyta. Ir 
pati Asirija liko šio karo stipriai nualinta. Taip Palestina, 


110 Žr. J.B. Pritchard (red.), ten pat, p. 280. Asirai, neatsižvelgdami 

į Jehu perversmą, ir toliau vadino izraeliečių karalius Omrio vardu. Žr. taip 
pat A. Rubšys, Šv. Rašto kraštuose, p. 19. 

171 Judo karaliaus, bendraamžio Pietinės karalystės Dovydo įpėdinio 

bendravardis. k 

o ypatingai Izraelio karalystė, penkiasdešimt metų liko 
saugioje užuovėjoje. 

Nualinta Asirija vargo Mesopotamijoje su bėdomis. 
Sirija vos ne vos laikėsi savivaldžia karalyste. Tuo tarpu 
Izraelio karalius Jehoašas turėjo palankiausią padėtį vi- 
soje karalystės istorijoje. Vien tik Judo karalystė stabdė 
jo politinius siekius. Judo karalystė šiuo metu buvo valdo- 
ma Amazijo (Amazijah). Amazijas jautėsi pergalingas — 
mat buvo susidorojęs sa Edomu (2 Kar 14,10). Tik jam 
knietėjo suvesti senas sąskaitas su Jehu dinastija (2 Kar 
14,8). Anot pasakos apie usnį ir kedrą (2 Kar 14,8-10), 
jo drąsa buvo neprotinga. Jehoašas talžyte sutalžė Judo 
karalystę, apribojo jos nepriklausomybę ir paruošė kelią 
didžiajam Jeroboamui II, iškiliajam Jehu dinastijos ka- 
raliui. 


IšKILUSIS JEROBOAMAS II 


Ikvėptasis istorikas Jeroboamo II valdymą aprašo 
tik prabėgomis. Jam teskiria vos septynis sakinius (2 Kar 
14,23-29). Be to, jie yra apipavidalinti jo teologiniu po- 
žiūriu ir žodynu. Jis parinko iš Izraelio karalių Metraščių 
ištrauką su apžvalgine pastaba, kad Jeroboamas II “su- 
grąžino Izraelio sienas nuo perėjos į Hamatą (Hamat) iki 
pat Arabos (Arabah) jūros" (2 Kar 14,25). “Perėja į 
Hamatą“ buvo šiaurinė Saliamono karalystės siena (1 
Kar 8,65). Ja ženklinamas tarpeklis tarp Libano ir Her- 
mono kalnų.!" Pietinė Jeroboamo II karalystės siena sie- 
kė Arabos jūrą. Siuo vardu paženklinama Negyvoji, arba 
Mirties, jūra. Araba yra dykynės vardas. Juo buvo vadi- 
nama žema ir nyki lyguma, kuri pratęsia Jordano slėnį iki 
pat Agabos (Agabah) įlankos. Taigi Jeroboamas II išplė- 
tė savo karalystę šiaurėje iki pat Hamato ir Sirijos, o pie- 


172 Šią kalnų perėją lengva surasti ant žemėlapio. Užtenka nubrėžti 
tiesią liniją nuo Damasko į Sidoną. 

tuose iki pat Edomo.““ Pirmusyk istorijoje Izraelio kara- 
lystės teritorija buvo tokia plati. Ir šį kartą Izraelio tauti- 
nis atgimimas buvo įkvėptas pranašo, kuris mums pažįs- 
tamas kaip Amitajo (Amittai) sūnus Jona. Jo vardu vė- 
lesniame Sandoros bendrijos amžiuje bus parašyta prana- 
šiška knyga — Jonos pranašystė.“ 

Deuteronominis istorikas kone tylomis praeina Jero- 
boamo II bendraamžį Judo karalystės karalių Azariją - 
Uziją (Azarijah, arba Uzzijah) ir jo karaliavimą (2 Kar 
14,21-22; 15,1-7). Tai stebina nūdienius istorikus. Mai, 
Azarijui valdant, Judo karalystė išgyveno tautinį atgimi- 
mą, apie kurį išsamiai pasakoja 2 Kronikų knyga (2 Kr 
26). Sukūręs šaunią kariuomenę, Azarijas abiejuose Jor- 
dano upės šonuose didino savo karalystę. Savo karalystei 
pavergė ir filistinų lygumos ir Transjordanijos miestus. 
Be to, įjungė į Judo karalystę ir Negebą — Pietų dykumą. 
Tai įgalino jį pasistatyti netoli Ezion-geberio (Ezion-ge- 
ber), Elato (Elat) uostą ir atverti duris prekybai su Ara- 
bijos pasauliu. Praeityje taip buvo daręs Saliamonas. 

Nuoseklu daryti išvadą, kad Jeroboamo II ir Aza- 
rijo karaliavimo amžiuje izraeliečių karalystė — Izraelis 
ir Judas vėl valdė kone visą Saliamono imperiją “nuo 
Hamato perėjos iki Egipto upės“ (1 Kar 8,65). Judo ka- 
ralystė pasiekė savo politinės ir ekonominės gerovės vir- 
šūnę vėliau, — Izraelio karalystei susilpnėjus po Jerobo- 
amo II mirties. Apie Judo karalystę bus kalbama išsamiau 
vėlesniuose skyriuose. Siame ir sekančiame skyriuje susi- 
pažinsime su paskutiniu ir iškiliausių Izraelio karalystės 
istorijos tarpsniu. Jis yra svarbus Sandoros bendrijai pa- 
žinti, nes jame kilo įkvėpta Sv. Rašto pranašų raštija — 
Amoso ir Ozėjo knygos. 


173 2 Kar 14,28 pastaba, kad Jeroboamas II sugrąžino Izraeliui Da- 
maską ir Hamatą, kurie kadaise priklausė Judui, yra labai miglota. 
174 Žr. Raktas į Senąjį Testamentą, trečioji dalis, 

ŠV. RAšŠTO PRANAŠŲ ĮKVĖPTA RAšTIJA:175 


AMŽIUS 
PRIEŠ 
KRISTŲ 


IZRAELIS 
Šiaurinė karalystė 


VIII 
Amosas (mždg. 750) 
Vidurys 
ir Ozėjas (mždg. 745) 
užsklanda 


VII 
Užsklanda 


Po tremties 
Babilonijo- 
je: Tiltai 
ar sienos? 


*Žr. 1z 40-55(66?) 


JUDAS 
Pietinė karalystė 


Izaijas (mždg. 742-700) 
Michėjas (mždg. 722-701) 


Zefanijas, arba Sofonijas 
(mždg. 628-622) 
Jeremijas (mždg. 626-587) 
Nahumas (mždg. 612) 
Habakukas (mždg. 605) 


Ezechielis (mždg. 593-571) 
Abdijas (mždg. po 587) 


*Antrasis Izaijas (apie 540) 
Agėjas (mždg. 520-515) 
Zacharijas (mždg. 520-515) 
Joelis (mždg. 500-350) 
Malachijas (mždg. 500-450) 
Jona 


Klestėjimo ir gerovės tarpsnis. Nors įkvėptasis Deu- 
teronominis istorikas ir praeina kone tylomis pro Jerobo- 
amo II karaliavimą, apie jį išsamiau kalba du pranašai 


175 Įkvėptos pranašų raštijos apybraiža duoda visumos vaizdą ir pa- 
deda susipažinti su istorine pranašų seka. Pranašystės — įkvėptos pranašų 
knygos pasiekė mus per pranašų mokinius ir pranašų knygų (įkvėptus) re- 
daktorius. Išsamiau apie paskiras pranašystes — pranašų knygas savo vie- 


toje. 

— Amosas ir Ozėjas bei archeologija. Archeologinis Iz- 
raelio miestų atkasinėjimas rodo klestėjimą ir gerovę.“ 
Samarija yra itin turtinga likučių iš šio tarpsnio. Būdama 
Izraelio sostinė, ji didžiavosi kultūriniais pasiekimais, ku- 
rie įteigė VIII a. pr. Kr. pranašą Amosą pasmerkti tuos, 
“kurie pasitiki Samarijos kalnu" (Am 6,1). Prašmatnūs 
dramblio kaulo išdirbiniai, prabangūs rūmai ir vasarna- 
miai (Am 3,15), įspūdingos tvirtovės ir prekyvietės vedė 
pranašą į pasibjaurėjimą ir vertė jį skelbti, kad Jahvė 
bjaurisi Samarijos gerove: 


Jahvė Dievas prisiekė savimi 
(sako Jahvė, galybių Dievas): 
“Aš bjauriuosiu Jokūbo išpuikimu 
tr nekenčiu, jo tvirtovių; 

aš atiduosiu priešams miestą 

tr visa tai, kas jame“ (Am 6,8). 


Amoso ir Ozėjo knygos — pranašystės sudaro aiškų 
vaizdą apie visuomenines skriaudas, kurios sekė Izraelio 
glaudžius ryšius su Finikijos pirkliais. Jeroboamui II val- 
dant, Finikija buvo pasiekusi Viduržemio jūros kraštuose 
prekybos ir nausėdijų kūrimo žydėjimą. Izraelio karalys- 
tė dalinosi su Finikija prekybos ir nausėdijų tinklo pelnu. 
Be to, Jeroboamo II užkariautieji Transjordanijos mies- 
tai'" įgalino jį turėti savo rankose prekybos kelius ne tik 


iš Sirijos, bet ir iš Arabijos kraštų į Viduržemio jūros 


176 Pavyzdžiui, Megido ir Samarijos miestų archeologija. Žr. K. Ken- 
yon, Archaeology of the Holy Land (New York, NY: Praeger, 1960), XI 
skyrius; H.T. Frank, Discovering the Biblical World (New York, NY: 
Harper R Row, 1975), p. 115-118; J.H. Negenman, New Atlas of the 
Bibie (Garden City, NY: Doubleday, 1969), p. 79-86. 

177 Pranašas Amosas užsimena apie du iš jų: Lodebarą (Lo-debar) 
ir Karnaimus (Karnaim). Žr. Am 6,14. Arkivysk. J. Skvireckas vietovardžius 
sulietuvina: “Nes jūs džiaugiatės nieku (Lo-debar), jūs, kurie sakote: 
*Argi ne savo stiprumu mes įsigijome sau ragus (Karnaim)?' " 

kraštus. Užtat sostinė Samarija tarpo ir buvo turtų telki- 
nys. 

Izraelio klestėjimo ir gerovės kaina buvo nemažiau 
įspūdinga. Nejučiomis visuomenė užmiršo Sandoros po- 
reikius. Ne visi izraeliečiai naudojosi klestėjimu ir gero- 
ve. Užmiršus Sandoros įpareigojimus, atsirado piramidi- 
nė visuomenės sąranga su dvarponiais ir prekybininkais 
viršūnėje, o skurdžia liaudimi apačioje. Vieni valiūkavo, 
o kiti buvo priversti dejuoti. Anas šlykštusis Ahabo nusi- 
kaltimas prieš Nabotą tapo kasdienos reiškiniu. Turtin- 
gieji dvarponiai ir prekybininkai, kyšiais valdydami tei- 
sėjus (Am 5,10-13), “pirko vargingus valstiečius už si- 
dabrą ir vargšus už apavą" (Am 8,6; žr. taip pat 2,6). 
Amosas smerkė šias visuomenines skriaudas ir jomis bjau- 


rėjosi, nes jos sukrėtė ir vertė bjaurėtis net Izraelio kai- 
mynus: 


Skelbkite tiems, kurie gyvena Ašdodo“““ rūmuose, 
tr tiems, kurie gyvena Egipto žemės rūmuose, 
sakydami: 

“Susirinkite ant kalvų prie Samarijos 

ir pamatykite didžiąją netvarką joje 

ir skriaudas jos visuomenėje“. 

“Jie nemoka elgtis teisingai", sako Jahvė, 

“tie, kurie pripildo savo rūmus turtais 

smurtu ir plėšikavimu ..** (Am 3,9-10). 


Amoso ir Ozėjo pranašystės — knygos nupiešia gyvą 
anuometinį religijos vaizdą izraeliečių visuomenėje. Jos 
paremia įkvėptojo istoriko pažiūrą, kad religija Jerobo- 
amas II nieku nesiskyrė nuo Jeroboamo I. Gamtos religi- 
ja — baalizmas buvo įaugęs ir įsisenėjęs Šiaurinėje ka- 


178 “Ašdodas" yra Tanako — hebraiškojo teksto vietovardis, o Sep- 
tuaginta — graikiškajame tekste “ Asirija". 

ralystėje. Be to, kultūriniai Derlingojo pusmėnulio po- 
slinkiai nuolat sąlygojo Sandoros bendrijos buitį. Net be- 
atodairiškai žiaurių Jehu priemonių nepakako išrauti 
Baalo religijai iš izraeliečių buities. Sekančiame skyriuje 
matysime kaip Ozėjas, kone Amoso bendraamžis, kaltino 
Izraelį už galvoseną, kad klestėjimą ir gerovę teikia Baalo 
garbinimas. Anot Ozėjo, izraeliečių liaudis buvo įsitiki- 
nusi, kad baalai — vietiniai kanaaniečių audros dievo 
Baalo atstovai teikia žemdirbiams palaimą (Oz 2,2-13). 
Jis tyčiojosi iš Baalo švenčių (Oz 2,13), religinės paleis- 
tuvystės (024,14),"? aukų “aukšiumų" šventovėse (0z4, 
13) ir auksinių veršių garbinimo (Oz 13,1-2). Ozėjas du- 
syk aštriai pasmerkia Auksinį veršį, kurio garbinimą Je- 
roboamas I buvo įvedęs į karalystės šventoves kaip Jahvės 
Artumo įvaizdį (Oz 8,5; 10,5). 


Sandoros kraitis Šiaurinėje karalystėje. Tikėjimas 
Jahve dalyvavo dabarties žaizdre Šiaurinėje karalystėje. 
Šventovėse Sandoros kraitis buvo perimamas iš kartos į 
kartą ir sąlygojo visuomenę per Sandoros atnaujinimo 
"pamaldas, panašias į Jozuės Sandoros atnaujinimą prie 

S dė (Joz 24). Kaimuose levitai —kunigai-mokytojai 
skelbė ir aiškino Sandoros kraičio tiesas. Todėl Šiaurinės 
karalystės pranašai, kreipdamiesi į izraeliečius Dievo 
vardu, turėjo su jais bendrą Sandoros kraitį. Iš tikrųjų, nė 
vienas iš pranašų nesikreipė į Izraelio visuomenę su neva 
nauju apreiškimu, kurio jie būtų nepažinoję. Pranašai 
laikė savo jiems duotu Dievo uždaviniu grąžinti Izraelio 
visuomenę prie likiminių Apreiškimo įvykių, kuriuos jie 
buvo primiršę, ir prie Sandoros poreikių, kurių jie nepai- 
sė, nors jie ir buvo Jahvės Tautos pagrindas. 


179 Religinė paleistuvystė — prostitucija buvo simpatinė, arba pa- 
mėgdžiojanti, magija, t.y. gamtos religijos technika užsukti dievus lytiniu 
veiksmu naujam metinio derliaus ratui. 

Šiuolaikinis Damaskas yra modernus didmiestis ir Sirijos sostinė. 
Vartai į Tarptautinės parodos aikštę. 


Praeitis ir dabartis Damasko gatvėse. 


Jaunas siras ant dviračio seniausio Žemės miesto gatvėje. Damaskas 
jau buvo senas miestas Abraomui keliaujant į Pažado Žemę. 


Nuo 636 m. po Kristaus Damaskas yra bemaž arabiškas miestas. 
' vw “ 2 ž 


Prie Omejadų mečetės slenksčio. Musulmonai, eidami į savo šventovę, 
nusiima batus. 

Omejadų mečetės vidus. 


El Tekkieh as-Suleimanieh mečetė ir Mekos maldininkų užeigos namai 
Damaske. 

Jaunoji Damasko karta domisi svečiu, kuris domisi senove. 


PAL MIR 


M —— m ————— 


Archeologinis Palmyra, arba Tadmor, žemėlapis. 
Nūdien Palmyros oazė Sirijos dykumoje. 


Palmyros griuvėsiai iš klestėjimo laikotarpio — I-III a. po Kristaus. 
Imperatorė Zenobija (266-272 m. po Kr.) padarė miestą labai iškilų. 

Pagrindinė Palmyros gatvė iš Zenobijos amžiaus. 


Palmyros griuvėsiai byloja apie daugiasluoksnę praeitį. 

Gamtos dievo Baalo šventovė Palmyroje. 
Keturių pilonų paminklas Palmyros centre su paslaugiais siriukais. . 

Elohistas ir Elohistinis pasakojimas. Šiaurinės kara- 
lystės Sandoros kraitis buvo išreikštas Izraelio šventąja 
istorija, kuri yra vadinama Elohisto, arba Elohistiniu, pa- 
sakojimu.!*? Kaip jau rašyta pirmoje Rakto dalyje, dau- 
gelio Penkiaknygės tyrėjų nuomone, ši šventoji istorija 
buvo užrašyta arba Jeroboamui I valdant (922-901 m. pr. 
Kr.), arba Elijo amžiuje, kovojant su gamtos religija — 
baalizmu (apie 850 m. pr. Kr.). Mat ja norėta išreikšti 
naujosios karalystės tautinė savimonė!“ Nėra jokios abe- 
jonės, kad Elohistinės šventosios istorijos šaknys yra žodi- 
niame Sandoros kraityje, kuris vyravo Giminių lygos am- 
žiuje. Tikėjimo kraitis tada buvo atpasakojamas pagrin- 
dinėje šventovėje gyvu žodžiu Sandorai atnaujinti pamal- 
dose. Šiaurinės giminės paženklino žodinį tikėjimo kraitį 
sau būdingu savitumu, panašiai kaip Jahvistas padarė su 
tikėjimo kraičiu Saliamono amžiuje. Amoso ir Ozėjo veik- 
los metu — VIII a. pr. Kr., šis pasakojimas apie likimi- 
nius išganymo įvykius buvo Šiaurinės karalystės Sandoros 
bendrijos savimonė. 

Elohistinė tikėjimo kraičio sruoga yra ženklinama 
raide E, nes jis naudoja žodį 'Elokim — Dievas, vietoj žo- 
džio Jahvė, pasakojime apie protėvius. Tik, Dievui apreiš- 
kus save kaip Jahvę, Mozės amžiuje imama naudoti Jah- 
vės vardas (Iš 3,1-14).“* O Jahvistas naudoja Jahvės var- 
dą Dievui paženklinti nuo pat savo pasakojimo pradžios 
— priešistorėje ir Protėvių sakmėje. 


180 Žr. Rakto į Senąjį Testamentą, I, p. 52-55. 

181 Šventoji Elohistinė išganymo istorija yra vienas iš Penkiaknygės 
rašytų šaltinių, t.y. Pradžios, Išėjimo ir Skaičių knygų sudėtinė dalis. Ji 
mus pasiekė tik per Penkiaknygę. Nuoseklu prileisti, kad turime jos tik 
skiautes. Mat įkvėptas Penkiaknygės redaktorius suaudė į viena keletą ra- 
šytų šaltinių. 

182 Plačiau Rakte į Senąjį Testamentą, I, žr. “Elohistas" ir “Elo- 
histinis pasakojimas" Rodyklėje. 

Elohistinė išganymo istorija turi užuominų apie savo 
rašytinę kilmę Šiaurinėje karalystėje. Joje yra rodoma 
didelė pagarba šiaurinių giminių garsiems asmenims: pro- 
tėviui Juozapui, jo motinai Rachelei ir Juozapo sūnui Ei- 
raimui (Pr 48,20). Be to, čia rodomas didesnis domesys 
šiaurinėms izraeliečių šventovėms negu Jeruzalei; Betelis 
(Pr 28,17-22) ir Šechemas — šiaurinės šventovės iš pro- 
tėvių bei Giminių lygos laikų — yra itin branginami. Ir 
išganymo istorijos žodynas turi savitumų: Elohistas nau- 
doja “Horebo" vardą šventajam kalnui Sinajui (Jahvistas 
naudoja “Sinajų""); Elohistas Kanaano gyventojus vadina 
“amoriečiais" (Jahvistas — “kanaaniečiais"). 

Penkiaknygėje nūdien pirmauja Jahvisto išganymo 
istorija (J). Todėl dažnai yra sunku atkurti Elohistinę 
šventąją istoriją kaip ištisinį pasakojimą. Įkvėplieji redak- 
toriai, atrodo, buvo iš Judo karalystės. Todėl, ausdami į 
viena šiaurinį ir pietinį tikėjimo kraitį po Šiaurinės ka- 
ralystės žlugimo apie 721 metus, paprastai davė pirmumą 
Jahvistui. Daugelyje atvejų taip glaudžiai abu pasakoji- 
mus suaudė į viena, kad nūdien neįmanoma juos vieną 
nuo kito atskirti. Todėl galima kalbėti tik apie senąjį 
Sandoros bendrijos tikėjimo kraitį: JE. Tačiau, nežiūrint 
šio glaudaus suaudimo, Elohistinė šventoji istorija turi 
pakankamai savitumo ir savitų bruožų, kurie daug kur 
yra lengvai atpažįstami.““* 

Elohistinei šventajai istorijai nėra būdingas visuoti- 
nis požiūris. Trūksta jai ir dramatiško pobūdžio. O Jah- 
visto išganymo istorija švyti ir visuotinumu, ir dramatiš- 
kumu. Tai ryšku ir priešistorėje ir Izraelio išrinkime būti 
palaimos nešėju tautoms. Elohistas savo šventąją istoriją 
pradeda tik su protėviais, — Abraomo pašaukimu, o ne 


188 Žr. H.W. Wolff, “The Elohistic Fragments in the Pentateuch", 
Interpretation 26(1972) 158-173. 


207 


pasaulio Kūrimu. Pradėjęs Protėvių sakme, Elohistas se- 
ka Jahvisto metmenis per Pradžios, Išėjimo iv Skaičių 
knygas. Aplamai Jahvisto teologinės plalumos ir gelmės 
jam neina į širdį. 

Ir Elohistinė šventoji istorija kartkartėmis sušvyti 
nuostaba. Pavyzdžiu galime imti pasakojimą apie Abrao- 
mą ir jo sūnaus Izaoko auką Dievui (Pr 22).!** Šis pasa: 
kojimas skaitytoją jaudina. Negi Dievas gali reikalauti 
kruvinos Abraomo sūnaus aukos?! Pasakojimu norima 
parodyti, kad Dievas bando savo išrinktąjį. Skaitytojas 
žingsnis po žingsnio eina paskui tikėjimo pirmūną keliu, 
kurį jam rodo klusnumas, ir kartu giliai išgyvena tikėji- 
mo bandymą — drąsą. Abraomas pasitiki Dievu, nes Die- 
vas žino, ką daro. Kas svarbiau: dovana ar Davėjas? Ku- 
riuo keliu eiti: tikint dovana — Pažado kūdikiu? Ar ti- 
kint Pažado kūdikio Davėju? 

Lemtingas žodis pasigirsta pasakojimo atomazgoje. 
Čia atsileidžia įtampa. “Neliesk berniuko ir nieko jam 
nedaryk! Dabar žinau, kad esi klusnus Dievui!“ (Pr 22, 
12). Pasakotojas meistriškai pakeičia pasakojimo žodžius: 
“"Elokim jireh'", ty.“ Dievas parūpins" (Pr 22,8) į “jere 
'Elohim"", t.y. “tas, kuris paklusta Dievui“ (Pr 22,12). 
Jere reiškia ir klusnumą Dievui ir Dievo baimę — baimę 
ne fizine, bet religine prasme. Pasakotojas žodžių žaismu 
išryškina pagrindinę šventosios istorijos mintį: klusnumas 
Dievui, arba Dievo baimė, yra “klusnumas, kuris atiduo- 
da Dievui ir tai, kas yra brangiausia, jeigu to pareikalauja 
Dievas, ir paveda Dievui net tą ateitį, kurią pažadėjo pats 
Dievas.*'*** 


184 Pr 22 yra glaudžiai suaustas iš J ir E. Įkvėptasis redaktorius iš- 
ryškino Elohistinio autoriaus bruožus ir Jahvisto išganymo istorijos įtampą. 
Žr. Aukščiau, p. 114-115, 

185 H.W. Wolff, ten pat, p. 163. Žr. taip pat G. von Rad, Genesis 
(Philadelphia, PA: Westminster Press, 1961), p. 232-241. Soren Kierke- 

Pasakojimas apie Abraomo auką yra įtaigus iššūkis 
gyventi klusnumu Dievui — Dievo baime — pasitikint, 
kad Izraelio Dievas yra ateities Viešpats. Dievas pasirū- 
pins! Pasakojimas švyti pranašo Elijo iššūkiu Izraeliui. 

Elohistinė šventoji istorija turi glaudesnį ryšį su Gi- 
minių lygos kraičiu negu Jahvisto išganymo istorija. Gi- 
minių lygos kraičio santrauka yra Pakartoto Įstaiymo kny- 
gos tikėjimo išpažinimas (Įst 26,5-9). Esmiškai Elohisti- 
nėj šventojoj istorijoj yra išvystytos šios svarbiausios tikė- 
jimo santraukos temos: 


1. Izraelio pašaukimas. 
2. Išgelbėjimas iš Egipto. 
3. Klajonės dykumoje. 
4. Žemės paveldėjimas. 


Visos keturios temos rodyte rodo į Jahvės apsireiškimą 
Mozės amžiuje (Iš 3,1-14) ir patį Mozę apgaubia aureole. 
Mozė Elohistui yra ypatingas pranašas — pranašas be sau 
lygaus. Paprastiems pranašams Jahvė apsireiškė netiesio- 
giniu būdu per sapną ir regmę. Kas kita su Moze: “Su 
juo kalbu burna iš burnos — aiškiai, o ne miglotai, jis 
mato Jahvės išvaizdą" (Sk 12,7-8). 

Ypatingoji Mozės padėtis prieš Dievą išryškina ir ki- 
tą dėmesio vertą bruožą Elohisto šventojoje istorijoje. Jau 
pirmu žvilgsniu pajuntama, kad jis pabrėžia atstumą tarp 
Dievo ir žmogaus. Tuo tarpu Jahvisto išganymo istorija 
pabrėžia Dievo artumą žmogui. Elohistas yra teologiškai 
atsargesnis, jis vengia rodyti Dievą betarpiškame ryšyje 
su pasauliu. Todėl jo pasakojime, dieną “Dievo angelas 
Lmalak "Elohim1"" kreipiasi iš dangaus (Pr 21,17;22,11. 


gaard rašo apie Abraomo “tikėjimo šuoli" savo knygoje Fear and Tremb- 
ling (Garden City, NJ: Doubleday, 1954); E. Auerbach, Mimesis: The 
Representation of Reality in Western Literature (Garden Ciiy, NY: Double- 
day, 1957), p. 5-20. 

15“*), o naktį — Dievas apsireiškia per mįslingus regė- 
jimus ar sapną, kuriam reikalingas aiškintojas: Abimele- 

. ko sapnas (Pr 20,3.6), Jokūbo sapnas (Pr 28,13), Juo- 
zapo sapnai (Pr 37,5-11; 40,1-19; 41,1-36). Taigi, pagal 
Elohistą, Dievas ėjo į žmoniją netiesiogiu keliu — per 
tarpininką. 


Pakartoto Įstatymo knygos gale aprašoma ypatinga 
Mozės vieta tarp pranašų. Atrodo, kad šiame skaitinyje 
galima atpažinti Elohisto Mozės sampratą. 


Neiškilo nuo tada Izraelyje pranašas toks kaip Mozė, 

kurį Jahvė būtų pažinęs veidas į veidą; joks kitas 

kaip jis dėl visų ženklų ir stebuklų, kurių atlikti 

Jahvė siuntė jį į Egipto žemę“ (Įsi 34,10-12). 
Ozėjo požiūris visiškai derinasi su šia pažiūra. Ir, anot 
Ozėjo, “Jahvė per pranašą išvedė Izraelį iš Egipto ir per 
pranašą jis buvo globojamas" (Oz 12,13). 

Elohisto pasakojimas atkartoja Izraelio šventąją is- 
toriją, ypatingai išryškindamas Dievo apsireiškimą Mozei 
ir iššūkį paklusti tikėjimu — bijoti Dievo. Ir Elohistas ir 
Jahvistas turi savitų bruožų. Tačiau abu įkvėptieji auto- 
riai sutinka, kad Jahvės garbinimas yra bendras ir esmi- 
nis pagrindas, kuris jungia dvi seseris — Šiaurinę ir Pie- 
tinę izraeliečių karalystes. 

Amosas buvo iš Pietinės karalystės. Būdamas tų pa- 
čių įsitikinimų, pranašas iš pietų atkeliauja i šiauriečių 
Betelio šventovę pareikšti Dievo vardu pasibjaurėjimo 
dėl Sandoros įpareigojimų nesilaikymo. Pietietis pranašas 
ateina šaukti Šiaurinės karalystės prie Dievo, kuris apsi- 
reiškė Mozės amžiuje. 


186 Pr 22,11.15 naudoja “malak Jahveh“. 

PIEMUO Iš TEKOA 


Pranašas Amosas mums yra paslaptingas — apie jo 
asmenį mažai težinome. Amoso knygos pranašystė labiau 
domisi “Jahvės žodžiu", duotu per pranašą, negu žiniomis 
apie pranašo asmenį ir gyvenimą. Knygos antraštė (Am 
1,1), pridėta vėlesnio įkvėpto redaktoriaus-leidėjo, sako, 
kad Amosas buvo “vienas iš Tekoa piemenų“. Tekoa yra 
kaimas keleto kilometrų į pietus nuo Betliejaus. Pati kny- 
gos antraštė sako, kad pranašas Amosas kalbėjo Dievo 
vardu dviejų bendraamžių karalių — Izraelio Jeroboamo 
II ir Judo Azarijo (Uzijo) valdymo metu. Be to, užsime- 
nama ir tikslesnė laiko nuoroda Amoso pranašiškai veik- 
lai datuoti, būtent, “dvejus metus prieš žemės drebėjimą“ 
(žr. taip pat Žch 14,5). Tačiau ši laiko nuoroda, nors ir 
apčiuopiama, mums pasako nedaug, nes jos prasmė nėra 
aiški. Viena yra aišku, kad Amosas pranašavo Šiaurinėje 
izraeliečių karalystėje iškiliausiu Jeroboamo II valdymo 
metu, prieš jo mirtį — 746 m. prieš Kristų. Todėl Amoso 
pranašystė atspindi VIII a. pr. Kr. vidurio aplinkybes.'“" 

Su Amoso asmeniu mus gerai supažindina vienas 
Amoso knygos skaitinys (Am 7,10-15). Čia pasakojama 
apie įtampų susirėmimą tarp pranašo Amoso ir Betelio 
šventovės vyriausio kunigo Amatsijo ( Amatsjah). Betelis, 
kaip jau dažnai minėta, buvo karališka Izraelio šventovė, 
įsteigta Jeroboamo I po Jungtinės karalystės žlugimo. Iš 
skaitinio aiškėja, kad Amosas yra iš Judo karalystės. Be 
to, jis save vadina “piemeniu ir šilkmedžio vaisių bran- 
dintoju“ (Am 7,14.) „188 

Pietiečio pranašo pasirodymas Šiaurinėje karalystė- 


187 Žr. J. Bright, A History of Israel, p. 257-266; 269-276. 

188 “Šilkmedžio vaisių brandintojo" užsiėmimas buvo tik sezoninis. 
Vaisiams nokstant, brandintojas tik pradurdavo vaisius ir tokiu būdu su- 
naikindavo vabzdžių vikšrus. Šilkmedžio vaisius yra panašus į figos vaisius. 

je leidžia spręsti, kad siena tarp dviejų karalysčių buvo 
daugiau politinė negu religinė. Tikrovėje abi karalystės 
jautėsi esančios dalis vienos Sandoros tautos su abiejų 
bendru tikėjimo kraičiu. Amaisijas palaikė Amosą tik 
pranašu “ amatininkų" (žr. 1 Sam 9,8; 1 Kar 14,2-3; 2 
Kar 8,8) ir pareikalavo, kad jis nešdintųsi iš karaliaus 
šventovės, nes čia jam ne vieta. “Eik sau" į Judo kara- 
lystę, iš kurios esi, ir ten “užsidirbk duoną" (Am 7,12), 
— ieškok pragyvenimo pranašavimu. Amoso atsakymas 
mums yra svarbus, nes atkreipia dėmesį į pranašą su pa- 
šaukimo savimone: 


Aš nesu pranašas Lnabi'l savo rėžtu, 
nei vienas iš pranašų sūnų; 

tiesą sakanti, aš esu piemuo ir 
šilkmedžio vaisių brandintojas. 

Tačiau Jahvė paėmė mane nuo bandos 
ir Jahvė įsakė man: 

“Eik! Pranašauk mano tautai Izraeliuv* 


(Am 7,14-15). 


Būdinga, kad Amosas nenori turėti nieko bendro su 
pranašų brolijomis. Tai nebūtinai reiškia, kad Amosas 
būtų niekinęs pranašiškąjį sąjūdį. Jis tikėjo, kad Jahvė 
buvo sukėlęs pranašiškąjį sąjūdį, norėdamas perspėti iz- 
raeliečius (Am 2,11; 3,7). Ir jis pats turėjo daug bendrų 
bruožų su Mikaju, Eliju ir Natanu. Atrodo, kad jis nori 
pabrėžti, jog pranašystė nėra jo pragyvenimo šaltinis. 
Amosas save laiko pasauliečiu, kurio įprastinė darbuotė 
buvo nutraukta nenugalimos Dievo jėgos. “Jei liūtas stau- 
gia, kas nebijo? Jei Jahvė Dievas įsako, kas neprana- 
šaus?" (Am 3,8). Todėl galima teigti, kad Amoso pra- 
našiška veikla buvo skirtinga nuo įprastinio pranašiško 
sąjūdžio. Tuomet naudojamas žodis “ pranašas" nepajėgė 
deramai išreikšti Amoso pranašavimo užduoties. 

Amosas yra pirmasis iš Senojo Testamento pranašų, 
kurių pranašystė pasiekė mus rašytų žodžiu per pranašų 
knygas. Ankstyvesnieji pranašai —— Elijas ir Elizėjus — 
yra mums pažįstami tik per kitų įkvėptųjų Šv. Rašto au- 
torių raštus. Žodinis ankstesniųjų pranašų kraitis buvo 
jamžintas Samuelio, Karalių ir Kronikų knygose. Amoso 
atveju, turime “žodžius, kuriuos jis matė" (Am 1,1)?“ 
Amoso knyga yra rinkinys Dievo pranešimų, arba prana- 
šysčių, kuriomis pranašas kreipėsi Dievo vardu į izraelie- 
čius. Rinkinio sudarymas ir kilmė nėra nuodugniai ištirti. 
Rinkinį sudarė arba pats pranašas Amosas, arba jo moki- 
niai bei sekėjai. Jiems pranašo žodis buvo brangus. 

Atrodo, kad Amosas kreipėsi į izraeliečius Dievo 
vardu įvairiomis progomis Betelyje (Am 7,13) ir galbūt 
Samarijoje (Am 4,1). Kaip ilgai Amosas pranašavo nėra 
žinoma. Atrodo, kad jo pranašiška veikla buvo twumpa. 

Amoso pranešimas Dievo vardu buvo skirtas pir 
miausia Šiaurinei karalystei — Izraeliui. Tačiau, būda- 
mas pietietis — iš Judo karalystės, Amosas turėjo mintyje 
ir Pietinę karalystę (Am 6,1-2; 8,14; 9,11-12). Pranašui 
rūpėjo “visa šeima, kurią Jahvė išvedė iš Egipto" (Am 
3,1). 


Jahvė valdo tautas. Amoso knygą galima suprasti 
tik susipažinus su tuometine politine padėtimi. Kaip jau 
matėme, Jeroboamo II valdymo metu Izraelis galėjo plės- 
tis, nes Sirija buvo nualinta, o Asirija uždaryta Mesopo- 
tamijos aptvare. Amoso veiklos metu politinė padėtis jau 
keitėsi. Asirijos karalius Tiglat-pileseras III (mždg. 745- 
727 m. pr. Kr.) tvinko politinėmis užmačiomis ir noru 
užkariauti. Sparčia jėga jis atnaujino Asirijos proveržį į 


189 “Žadis" hebrajų kalba yra ne tik garsas, bet ir darbas. Žodis yra 
veiksmingas Kūrime, Įstatyme ir pranašystėje. 

Derlingojo pusmėnulio vakarus. Tai buvo lyg tąsa žygio, 
kuris užkliuvo Sirijos žemėse 805 m. pr. Kr. Šiuo metu 
buvo visai nauja padėtis. Tiglai-pilesero III nuožmūs pul- 
kai, šluodami nuo žemės viską kardu ir ugnimi, sparčiai 
pasiekė Palestiną." Ozėjo knyga atspindi šių grėsmingų 
įvykių šešėlius. Amoso dienomis Asirijos grėsmė Izraeliui 
buvo tik debesėlis ant šiaurės rytų akiračio. Nei Izraelis, 
nei Judas —- dvi seserys Palestinoje pavojaus dar nematė. 
Patenkintos savimi ir pasitikinčios ateitimi, jos turėjo iš- 
kilius planus. O Amosas visu rimtumu kalbėjo apie pa- 
vojų, kuris artėjo iš šiaurės rytų. Pranašui rūpėjo ne Asi- 
rija ir jos politinės užmačios, bet Jahvės užmojis ir veikla 
politinėje arenoje. Amoso pranešimas Dievo vardu apie 
pavojų kėlė izraeliečių pasipiktinimą. Be to, jo žodžiai 
buvo lyg nelaukta kruša, kuri grubiai naikina savimi pa- 
tenkintą ir pasitikinčią žemę. Amosas kalbėjo grubia isto- 
rine kalba apie karo žiaurumą, tremtį, nuniokotus mies- 
tus ir politinį žlugimą. Tuo tarpu politinis dangus virš 
Palestinos dar vis buvo giedras ir mėlynas. Debesys tel- 
kėsi tik ant tolimo akiračio. Pranašo Amoso uždavinys 
buvo aiškinti izraeliečiams šią Jahvės telkiamą grėsmę. 
Kaip Jahvė buvo Istorijos Viešpats Izraelio praeityje, taip 
jis yra įvykių — grėsmės Viešpats dabar! 


Amoso knygos pradžia yra pranešimas apie Jahvės 
veiklą tarp taulų ir “Jahvės teismas Izraelio kaimynams" 
(Am 1,3-2,3). Atrodo, kad pranašas savo pranešime iš 
Dievo panaudoja apeiginę “ prakeikimo" išraišką, naudo- 
jamą Šventykloje, skelbiant Dievo teismą išrinktosios tau- 
tos priešams.““' “Prakeikimo" išraiškoje pastebimas ne- 
lauktas pranašo poslinkis. Pranašas palengva patraukia 


190 Žr. Žemiau V skyrių. 
191 Taip teigia A. Bentzen, “The Ritual Background of Amos 1,2-2, 
16", Oudtestamentische Studien 8 (Leiden: Brill, 1950) 85-99. 

savo klausytojų dėmesį, padarydamas dėmesio centru Die- 
vo bausmės nuosprendį tautoms, kurios supa Izraelį: Siri- 
ją (Am 1,3-5), Filistiją (Am 1,6-8), Tyrą (Am 1,9-10), 
Edomą (Am 1,11-12), Ammoną (Am 1,13-15) ir Moabą 
(Am 2,1-3). Kiekvienu atveju pranašas tvirtina, kad visos 
šios tautos ir visi Izraelio priešai yra jam pavaldūs. Už jų 
žiaurumus karo metu Dievas sunaikins jų iškilius rūmus ir 
tvirtoves ugnimi (Am 1,4.7.10.12.14; 2,2). Didžiausiam 
klausytojų nustebimui, pranašas Dievo vardu praneša ne- 
lauktą staigmeną: izraeliečiai — Judo ir Izraelio karalys- 
tės irgi patirs Dievo teismą ir bausmę (Am 2,4-5; 2,6-16). 


Izraelis — Šiaurinė karalystė nelaukė ir nenorėjo 
klausytis Amoso žodžio iš Dievo bausti ją už žiaurumus 
ir skriaudas Sandoros bendrijoje klestėjimo ir gerovės me- 
tu. Izraeliui pranašo žodis apie Jahvės nuosprendį bausti 
ne tik tautas, bet ir savo Tautą — Izraelį buvo nelaukta 
staigmena ir užgavimas (Am 2,6-8). 


Amosas savo pranešimu iš Dievo tvirtina, kad Jahvė 
turi visuotinę ir vispusišką valdžią. Šiame fone reikia 
suprasti Jahvės Sandorą su Izraeliu pranašo žodyje izrae- 
liečiams. Neskelbiama nauja Sandora, bet skelbiama į- 
žvalga į Sinajaus Sandorą. O ši įžvalga nenumaldomai 
triuškina išdidų izraeliečių pasipūtimą. Pranašas Amosas, 
stovėdamas abiem kojomis Sinajaus Sandoros kraityje 
(Ist 26,5-9; Joz 24,2-13), priminė izraeliečiams įvykius, 
per kuriuos Jahvė buvo jiems apsireiškęs. Pranašas supra- 
to ir aiškino savo laikmečio Izraelio lūžius praeities įvy- 
kių šviesoje. Per juos Jahvė susikūrė Izraelį savo istorinio 
užmojo ir veiklos ypatingam uždaviniui ir paskirčiai. Die- 
vo vardu jis šaukė izraeliečius atsiminti savo šventosios 
istorijos įvykius: išvedimą iš Egipto, vedimą per dykumą, 
“amoriečių"?" žemės užkariavimą, pranašų bei naziritų 
pašaukimą padėti jiems būti ištikimiems savo Dievui (Am 

2,9-11)."*ž Trumpai, Amosas skelbė “Jahvės žodį? savo 
dabartyje likiminių įvykių fone ir šviesoje. Jo liudijimu, 
Dievas kalba dabartyje per šventosios praeities įvykių at- 
siminimą. 

Sandora ir žada ir reikalauja. Amosas buvo didelis 
Mozės tikėjimo šalininkas. Jis nuolat rėmėsi likimine pra- 
eitimi ir istorine tikėjimo savimone. Ja atsispindėjo ir tau- 
tiniai Šiaurinės ir Pietinės karalystės šventosios istorijos 
atpasakojimai (J ir E). Atrodo, kad pranašas Amosas ir 
izraeliečiai turėjo tą pačią istorinę savimonę, teigdami 
likiminių įvykių svarbą dabartyje. Tačiau Amosas ir iz- 
raeliečiai skyrėsi, nes skirtingai suprato ir aiškino likimi- 
nių įvykių svarbą dabarčiai bei darė visiškai skirtingas iš- 
vadas gyvenimui. Amoso knygoje nesunku apčiuopti du 
skirtingus požiūrius. 

Pranašo Amoso požiūrio pagrindinę mintį išreiškia 
skaitinys, kuris primena likiminį izraeliečių istorijos įvy- 
kį — Išėjimą iš Egipto (Am 3,1-8). Šiame įvykyje, Jah- 
vės užmoju ir veikla, izraeliečiai tapo bendrija — “Jah- 
vės tauta“, įpareigota būti ištikima ir atsidavusia tikėji- 
mu Sandoros Dievui. Tame pačiame įvykyje Jahvė įpa- 
reigojo save naujajai bendrijai Sandoros ryšiu: “Iš visų 
tautų žemėje tik jus vienus tepažinau. . ** (Am 3,2). Žo- 
dis “ pažinti" — jada' hebrajų kalboje išreiškia patį as- 
meniškiausią ryšį tarp žmonių — vyro ir žmonos lytinį 
santykį: “ Adomas pažino Lturėjo lytinius santykius sul 
savo žmoną“ (Pr 4,1).'** Žodis “pažinau" atspindi ir se- 
novės sandoros — sutarties išraišką. Didysis karalius — 


192 Naziritai, arba "atsiskyrėliai" buvo vyrai, kurie pasišvęsdavo 
Jahvės tarnybai ypatingais įžadais. Susilaikymas nuo vyno buvo protestas 
prieš kanaaniečių kultūrą vardan Izraelio dykumos idealo. 

193 M. Buber, Tke Propketic Faith (New York, NY: Harper Torch- 
books, 1960), p. 45-46; 98-102; 115-116; 227; G. von Rad, Old Testament 
Theology, II, 129-139. 

siuzerenas “pažįsta — eina į sandoros ryšį su vasalu, 
kuris, iš savo pusės, įsipareigoja “ pripažinti" teisėtą siu- 
zereno valdžią.““* Taigi pranašas moko, kad Jahvė pažino 
Izraelį, o Izraelis pripažino Jahvę savo Dievu. Jahvė buvo 
Izraelio Dievas. Ši Sandoros santrauka — “Jahvė Izrae- 
lio Dievas, o Izraelis Jahvės tauta" yra Sandoros tikėjimo 
širdis. 

Tuo tarpu izraeliečiai suprato ir aiškino Sandoros 
tikėjimo širdi savitai ir skirtingai negu Amosas. Ir jie 
rėmėsi ypatingu Izraelio pašaukimu būti Jahvės Tauta. 
Tačiau izraeliečiai darė išvadą, kad Jahvė privalo lai- 
minti juos gerove, pergale ir pagarba tarp tautų. Juk ir 
Sandoros atnaujinimo pamaldos švytėjo Jahvės pažadu 
duoti palaimą! Izraeliečiai, nešami tautinio atgimimo ir 
gerovės Jeroboamo II amžiuje, laukė Dienos, kurią Jahvė 
išlies ant Izraelio gerovę, pergalę, pagarbą tarp tautų. Jie 
vadino baigminę palaimą Jahvės Diena. Atrodo, kad ši 
Diena buvo švenčiama kasmet metų užsklandoje, Sandoros 
iškilmių proga. Daugumos įsitikinimu, ši Diena — Nau- 
jųjų metų pradžia švytėjo Jahvės Dienos pažadu, nes pa- 
ankstino baigminę visos istorijos užsklandą ir sudarė pro- 
gą išankstiniai paragauti baigminės gerovės, pergalės ir 
tautų pagarbos. Tą Dieną Jahvė užbaigs savo istorinį už- 
mojį istorijoje, įvykdydamas Izraeliui Sandoros pažadus 
ir apvainikuodamas Izraelį šlove ir garbe! Šį požiūrį ga- 
lima atpažinti Amoso knygos skaitinyje (Am 5,18-27). 
Skaitinyje ryšku, kad izraeliečiai “trokšta" Jahvės Die- 
nos, būdami tikri, kad ji bus “šviesos" diena, — pergalės 
ir palaimos laikas. 


194 Žr. H.B. Huffmon, “The Treaty Background of Hebrew Yada“", 
Bulletin of the American Schools of Oriental Research 181 (1966) 31-37; 
D.H. Hillers, Covenant: The History of a. Biblical Idea (Baltimore, MD: 
John Hopkins, 1969), VI skyrius. 

Religija Šiaurinėje karalystėje buvo augte suaugusi 
su tautiškumu. Atrodo, kad Jeroboamo II amžiuje vyko 
įspūdingas tautinis atgimimas. Amosas aprašo žmonių 
spūstį šventovėse (Am 4,4-5; 5,21-23). Tačiau jis pastebi, 
kad žmonių pamaldumas buvo lyg bevandeniai debesys. 
Sugūžėję su aukomis į šventoves, žmonės su nekantrumu 
laukė pamaldų galo, kad galėtų vėl sukčiauti, engdami 
artimą (Am 8,4-6). Tuo pačiu metu, Amosas sako, girdė- 
dami jo pranešimą apie teismą, izraeliečiai vieni kitus 
užtikrino, jog Amoso žodžiai “esate sunaikinimo išvaka- 
rėse"' buvo išlaužti iš piršto. 

Pranašo Amoso ir Šiaurinės karalystės izraeliečių 
požiūriai ir savimonė kirtosi. Amosas primygtinai skel- 
bė, kad Sandora su Dievu reikalauja duoti, — ji ne vienos 
krypties kelias. Dievas duoda, kad išmokytų izraeliečius 
duoti. O pagal izraeliečius, Sandora su Dievu žada ir 
turi duoti. 

Tikrovėje Sandoros kraitis — Amoso ir izraeliečių 
savimonės pagrindas neužtikrino besąlyginės gerovės ir 
klestėjimo ateityje. Priešingai, Sandora su Dievu turėjo 
esminę sąlygą: “Jeigu paklusite mano žodžiams ir lai- 
kysitės mano sandoros, būsite mano nuosavybė tarp visų 
tautų... (Iš19,5:E). Sąlyga apėmė palaiminimus už 
klusnumą, bet ji pabrėžė ir prakeikimus už neklusnumą.*? 
Amosas, augte suaugęs su likimine Sandoros samprata, 
raiškiai 1r įtaigiai pasipriešino izraeliečių požiūriui. Ka- 
dangi iš visų pasaulio tautų Jahvė pažino tik Izraelį, sako 
pranašas, todėl Izraelis bus nubaustas už savo nedorybes. 


195 Žr. G. von Rad, ten pat, p. 134-135; M. Buber, ten pat, p. 104- 
105; R.E. Clements, Prophecy and Covenant (Studies in Biblical Theology, 
Nr. 43; Naperville, IL: Alec R. Allenson, 1965), p. 39-44; R. D. Hillers, 
Treaty — Curses and the Old Testament Prophecy (Rome: Pontifical Bib- 
lical Institute, 1964). 

Amosas primygtinai pareiškia, kad ypatingasis izraeliečių 
išrinkimas būti Jahvės Tauta neduoda jiems teisės į ypa- 
tingą gerovę ir klestėjimą, bet uždeda didesnę pareigą ir 
atsakomybę. Amosas smerkia izraeliečius labiau negu bet 
kurias kitas tautas kaip tik dėl to, kad jie buvo pašaukti 
į ypatingą Sandoros santyki su Dievu ir per savo istorinę 
patirtį gavo mokymą apie Dievo valią žmonijai. [zraelie- 
čiai, kaltina pranašas, nors ir žinodami, kokia yra Dievo 
valia žmonijai, nesidrovėjo nekreipti į ją dėmesio. Todėl, 
Amosas praneša Dievo vardu, “Jahvės diena ne tik neat- 
neš šviesos", bet dargi bus “sunaikinimo diena": 


Kaip baisu bus tau, 

kuris trokšti Jahvės dienos! 

Ką gero ji tau atneš? 

Ji tamsuma, o ne šviesa! 

Tarsi žmogus bėgių nuo liūto 

ir sutiktų jį meška; 

ar įeitų vidun, 

su ranka remtųsi sienon, 

ir įgeltų jį gyvatė. 

Ar nebus Jahvės diena tamsuma, 
o ne šviesa, 

ir niūrumas be jokios prošvaistės? (Am 5,18-20). 


Ateina metas, kada saulė leisis vidurdienį 
ir žemėje bus tamsu dienos metu. 

Aš paversiu jūsų šventes į laidotuves, 

o linksmas dainas į skausmo raudas. 

Aš nuskusiu jums galvas 

ir apvilksiu jus ašutine. 

Būsite lyg tėvai gedule dėl 

savo vienintelio sūnaus. 


Ta diena bus karti iki pat užsklandos (Am 8,9-10). 

Kadangi Jahvė valdo visas tautas, jis gali panaudoti vieną 
iš jų savo dieviško teismo apreiškimui (Am 6,15). 


Pagal pranašą Amosą, Sinajaus Sandora turi sąlygą: 
“Jeigu. .*? Kadangi izraeliečiai negyvena pagal Sando- 
ros įpareigojimus ir nėra jos verti, pranašas Amosas kone 
atmeta Izraelį Dievo vardu: 


Jahvė sako: “Izraelio tauta, 

aš turiu širdyje Sudano tautą 

kaip ir tave. 

Aš išvedžiau, filistinus iš Kretos 

ir sirus iš Kiro, 

lygiai kaip išvedžiau, jus iš Egipto" (Am 9,7). 


Dvi iš minimų tautų — filistinai ir sirai buvo aršiau- 
si izraeliečių priešai. O tačiau, teigia įkvėptasis pranašas, 
Jahvė — visų tautų Viešpats atvedė ir šias tautas į jų tė- 
vynes, lygiai kaip jis išvedė izraeliečius iš Egipto ir at- 
vedė juos į Kanaaną. Amosas atmeta izraeliečių pažiūrą, 
kad Jahvė yra tautinis izraeliečių Dievas, kurį galima 
pakinkyti valstybės tarnybai. Pagal pranašą, išrinkimas 
būti Dievo Tauta nereiškia, kad Dievas tarnauja Izrae- 
liui, bet priešingai — Izraelis tarnauja Dievui ir turi 
vaidmenį jo istoriniame užmojyje. 

Susipažinome sų dviem skaitiniais Amoso knygoje 
apie Izraelio išrinkimą tarnauti Dievo užmojui istorijoje. 
Jie yra priešingi vienas kitam: “Tik jus pažinau. ..? (Am 
3,2) ir “.. „aš turiu Lsudaniečius, sirus, filistinusl šir- 
dyje, lygiai kaip Lizraeliečiusl.../* (Am 9,7). Be abejo, 
Amoso žodžiai priklauso skirtingoms aplinkybėms ir buvo 
sąlygoti skirtingų pranašo poreikių. Svarbu neužmiršti, 
kad Amosas nebuvo nuoseklus teologas, bet pranašas, 
Dievo vardu duodąs žodį, švytintį raiškia svarba dabar- 
čiai. Todėl nėra pagrindo įžiūrėti esminį prieštaravimą 

tarp šių dviejų skaitinių. Dievas įgyvendina savo užmojį 
visose tautose, nors tautos ir nesupranta, kad Dievas jas 
veda ir teisia. Nors tautos ir mano, kad jų dievai jas “pa- 
žįsta“", tikrovėje tautas apima visagalis Jahvės rūpestis 
žmonija ir pasauliu. Kas kita su Izraeliu. Izraelį pats 
Jahvė pažino asmeniška Sandora. Izraelis patirtimi išgy- 
veno, kas yra Dievas ir ko Dievas reikalauja iš žmogaus 
per savo likiminius įvykius. Todėl Dievas Izraelį ir šaukia 
į griežtesnį teismą negu bet kurią kitą tautą. 


Pražūtis jau prie durų! Pranašo Amoso pranešimas 
iš Dievo stipriai pabrėžia Izraelio karalystės pražūtį. Vil- 
ties Amoso pranešime maža. Tamsūs debesys ant ateities 
akiračio yra be properšų — jų neskrodžia joks saulės 
spindulys. Amosas buvo įsitikinęs, kad Izraelio karalystės 
pražūtis jau čia pat — prie durų. Užtat jis ir giedojo 
Izraelio laidotuvių raudą — giną (ginah; Am 5,1-2).. Tik- 
rovėje artėjanti katastrofa įvyko viena karta vėliau, po 
Asirijos sunaikinimo Samarijos 721 metais. 

Laidotuvių nuotaiką atspindi ir penketa pranašo re- 
gėjimų, kuriuose gamtos ir buitiniai kasdienos reiškiniai 
nušvinta religine reikšme (Am 7,1-9; 8,1-3; 9,1-4). Ketu- 
ri regėjimai prasideda žodžiais “Jahvė man parodė“ (Am 
7,14.7; 8,1). 

Pirmame regėjime Amosas mato skėrių nelaimę (Am 
7,1-3). Skėrių nelaimė — rykštė buvo gerai pažįstama 
Palestinoje (J12). Be abejo, skėrių regėjimas turi pagrin- 
dą paties pranašo Amoso išgyvenime. Regėjimo aprašas 
vaizdus. Karalius ką tik buvo nušienavęs pievas savo rei- 
kalams. Pievų savininkai tikėjosi atolo. Regėjime Amosas 
mato, kad skėtiai sunaikina atolą. Pievų savininkai palie- 
ka be pašaro savo gyvuliams. Izraelio gyventojai yra be- 
jėgiai ir be išteklių sulaukti kitos šienapjūtės. Pranašas 
užtaria Dievui Izraelį ir įtikina jį nudelsti bausmę. 

Antrame regėjime Amosas mato ugnies nelaimę (Am 
7,4-6). Visa žemė dejuoja nualinta nepaprasto gaisro. 
Gaisras išdžiovino Požemio““* vandenis ir tuoj pat išdžio- 
vins ir pačią žemę, kurioje gyvena žmogus. Ir vėl prana- 
šas užtaria — ir Dievas pasigaili, nes Izraelis yra “ma- 
žutėlis ir trapus“ (Am 7,5). 

Abu regėjimai rodo didelį Amoso jautrumą beviluš- 
kai Izraelio būklei. Iki šiol dar jaučiama viltis, kad Izra- 
elis gali būti išgelbėtas nuo sunaikinimo. 

Likusieji trys regėjimai užgožia bei kokią viltį. Tre- 
čiame regėjime mūrininko pasvaras tampa ženklu sunai- 
kinimo, kurį Jahvė įvykdys “savo tautoje — Izraelyje“ 
(Am 7,7-9). Pasvaru mūrininkas pažįsia ar siena yra stai- 
mena ar kreiva. Jahvė, lyg mūrininkas, patikrina Šiauri- 
nę karalystę ir randa ją kreivą — stokojančią. Izraelis su- 
laužė Sandorą. Izraelio neištikimybė veda į sunaikinimą. 
Šį kartą pranašas jau nebeužiaria. Dievo teismo nuospren- 
dis yra neatšaukiamas. Patikrinimas mūrininko pasvaru 
rodo, kad Šiaurinė karalystė yra tokia kreiva, kad turi 
būti sulyginta su žeme. 

Ketvirtasis regėjimas parodo Amosui vaisių krepšį 
(Am 8,1-3). Jis reiškia, kad atėjo laikas teismui. Prana- 
šas regėjimo apraše žaidžia dviem hebraiškais žodžiais: 
gajits — vasariniai vaisiai ir gets — galas. Krepšys su va- 
sariniais vaisiais — gajits tampa ženklu galo — gets, ku- 
ris “atėjo mano tautai Izraeliui"? (Am 8,2). 

Paskutiniame regėjime Amosas mato Jahvę, vykdan- 
tį savo teismo nuosprendį. Pamaldų dalyviai Betelio šven- 


196 Hebraiškai Tehkom —- Požemio vandenynas, arba Bedugnė. Pa- 
gal Šv. Rašto visatos sampratą, Žemė plūduriuoja ant Bedugnės vandenyno, 
kuris maitina upes, šaltinius ir duoda pradžią potvyniams. 

tovėje yra sunaikinami (Am 9,1-4).*7 Sunaikinimas yra 
vispusiškas: 

Aš, Jahvė Dievas, žiūriu į šią 

nuodėmingą karalystę. 

Aš nušluosiu ją nuo žemės veido (Am 9,8). 


Regėjimas apie Izraelio karalystės sunaikinimą netu- 
ri nieko bendro su neišvengiama politine lemtimi. Tiesa, 
grynai kariniu požiūriu, Izraelis nebuvo pajėgus pastoti 
kelio ir apsiginti nuo Asirijos milžino. Ir mažutė Lietuva 
ginklu negalėjo pastoti kelio ir apsiginti nuo Sovietų 5ą- 
jungos milžino. Amosas nelygino Izraelio karinio pajėgu- 
mo su Asirijos kariniu pajėgumu — jo pranešimas iš Die- 
vo apie neišvengiamą sunaikinimą kilo iš Izraelio visuo- 
meninės neviliies. Tuo metu Jeroboamo II karalystė švy- 
tėjo dideliu politiniu izraeliečių pasitikėjimu. Amoso pra- 
nešimas iš Dievo rėmėsi įsilikinimu, kad, nors izraeliečių 
karalystė ir airodė sveika iš išorės, viduje ji sirgo nepa- 
gydomu vėžiu. Izraelio karalystė buvo ne tik supuvusi 
viduje dėl visuomeninio neteisumo ir skriaudų, bet ir kal- 
ta neištikimybe savo pašaukimui būti Dievo Tauta — San- 
doros bendrija. Dievo požiūriu, praneša Dievo pasiuntinys 
Amosas, tokia tauta negali ilgai išsilaikyti. 


Izraelio ligos požymiai. Pranašui Amosui Izraelio 
neištikimybė savo pašaukimui labiausiai reiškėsi miestuo- 
se. Sumiesčionėjimas atsispindėjo visuomeniniuose santy- 


197 Žr. G. von Rad, ten pat, p. 131-132. Jis mano, kad Amoso regė- 
jimai atspindi jo pašaukimą pranašo uždaviniui. Po antrosios regmės, Amo- 
sas supranta, kad Dievo teismas yra neišvengiamas. Todėl jis ir keliauja į 
Betelį. Tai galėjo įvykti Rudens šventės metu. Von Rad pažiūra turi sun- 
kumų. Mat nė viena regmė nieku neužsimena apie Amoso pašaukimą būti 
pranašu. Žr. taip pat A.S. Kapelrud, Central Ideas in Amos (Oslo: Oslo 
University Press, 1961), p. 14-16. Be to, to paties autoriaus straipsnį “New 
Ideas in Amos“, Supplements to Vetus Testamentum 15 (1965) 193-206. 

kiuose. Amosas kėlė savo laikmečio visuomenines skriau- 
das su tokiu aštriu kandumu, kad Beielio kunigas Amatsi- 
jas palaikė jo žodžius nusikaltimu prieš valdžią — išda- 
vyste ir tvirtino, kad “kraštas negali pakęsti visų jo kalbų" 
(Am 7,10). Turtingi Izraelio pirkliai nepažabotu gobšu- 
mu išnaudojo varguolius ir bejėgius izraeliečius. Karalys- 
tės didikai — visuomenės vadai, ūžaudami ir valiūkauda- 
mi prabangoje ir supuvime, ilsėjosi — nieku nesirūpino 
“Juozapo""* sunaikinimu" (Am 6,1-7). Įmantrios sostinės 
Samarijos damos, kurias piemuo Amosas palygina su rie- 
biomis Bašano karvėmis, savanaudiškai akstino savo vy- 
rus į prabangą ir pasileidimą (Am4,1-3). Ir teismai bu- 
vo piktnaudojami. Vietoje gynę skriaudžiamuosius teisu- 
mo vardu, jie varguolių engimu tarnavo pirklių ir didikų 
poreikiams. Tuo tarpu religija tylėjo, — nekalbėjo prieš 
visuomenines skriaudas šventovėse. Pranašui Amosui šios 
sumiesčionėjimo apraiškos buvo požymiai ligos, kuri ve- 
da į mirtį. Jie apreiškė Izraelio nutolimą nuo Jahvės ir at- 
sisakymą savo pašaukimo būti Sandoros bendrija. Amosas 
drąsingai skelbė, kad Jahvė “nekenčia", “niekina", “bjau- 
risi" izraeliečių liga, vedančia į mirtį: 

Nešdinkis nuo manęs su savo giesmių triukšmu, — 

aš neklausau tavo arpų melodijos! 

Tegul teismas teka lyg upės srovė, 

o teisumas lyg nuolat tekanti upė (Am 5,23-24.). 


Aišku, kad Amosas buvo priešingas apeiginiam izra- 
eliečių elgesiui šventovėse pamaldų metu. Priešinosi, nes 
matė baisią spragą tarp apeiginio elgesio ir visuomeninio 
gyvenimo. Ir kiti skaitiniai Amoso knygoje perša tą pačią 


198 Du Juozapo sūnūs — Manassas ir Efraimas davė pradžią dviem 
svarbiausioms Šiaurinės karalystės giminėms. Amosui “Juozapas" yra Izra- 
elio karalystė. 

išvadą. Atsigreždamas į Mozės amžiaus įvykius, Amosas 
klausia: “O jūs, izraeliečiai, ar aukojote man aukas ir do- 
vanas per keturiasdešimt dykumos metų?“ (Am5,25). Ai- 
sakymas į Amoso klausimą yra “Ne!"? Dykumoje izraelie- 
čiai garbino Dievą paprastu ir nuoširdžiu būdu — be iš- 
kilaus apeiginio elgesio. Tada nebuvo anos baisios spra: 
gos tarp apeiginio elgesio ir gyvenimo. Amosas nesmerkia 
aukos Dievui, bet spragą tarp aukos ir elgesio gyvenime. 

Amosas buvo negailestingas Izraelio šventovėms. Jis 
ypatingai smerkia Jeroboamo I šventovę Betelyje (Am 3, 
14; 7,7-9; 9,1). Pasmerkdamas reikalauja, kad Dievo 
garbinime nebūtų prarajos tarp elgesio šventovėje ir el- 
gesio kasdienoje. Anot pranašo, Dievo garbinimas švento- 
vėse yra taip suterštas, kad pamaldų dalyviai nebejaučia, 
kas gera ir kas bloga. Pranašo pavyzdinis matas yra Jah- 
vės apsireiškimas Mozės amžiuje. Kas šventovių Dievo 
garbinime nesiderina su šiuo pavyzdiniu matu turi būti 
iššluota. 

Pranašas Amosas giliai išgyveno, kad Dievo garbi- 
nimas šventovėse buvo izraeliečių mirtinosios ligos ištaka 
— pradžia. Todėl jis ir nesiliovė tvirtinti, kad liga galima 
išgydyti jos ištakos sunaikinimu (Am 9,1). Kaip žmogus 
meldžiasi, taip ir gyvena. Toks žmogus švenčia gyvenimą, 
kadangi žino ir džiaugsmo, ir kančios kainą bei vertę, lai- 
mės ir nelaimės skonį. Malda yra gilus žmogaus vienišu- 
mo išgyvenimas prieš Dievą. Vienišumas kaip tik taurina 
ir švelnina žmogų. Dievo samprata ir gyvenimo šventimas 
su Dievu sąlygoja žmonių laikyseną ir visuomeninius san- 
tykius. 

Pranašas Amosas gynė “teismą"" ir “teisumą"" (Am 
5,23-24), nes Dievas ieško teismo, kuris “teka lyg upės 
srovė" ir teisumo, kuris yra “lyg nuolat tekanti upė". Tei- 
sumo — isedagah jungimas su teismu — mišpat yra reli- 
ginis žmogaus poreikis. Mat teisus nuosprendis — teismas 

(mišpai) ir teisus elgesys — teisumas (tsedagah) išreiš- 
kia Dievo ir žmogaus santykio esmę ir širdį Šv. Rašte. 
Teisiu nuosprendžiu ir teisiu elgesiu žmogus seka Dievą 
ir atbaigia jo užmojį kūrinijoje. Teisumas ir teismas turi 
skirtingą atspalvį. Teisumas kyla iš Dievo ir yra Dievo 
išganymo rūpestis. Teisumu Dievas siekia užlieti pasaulį 
per žemės žmogų — žmoniją. Žmogus — žmonija nenori 
sekti Dievu ir užbaigti jo užmojo, — atsisako leisti teisu- 
mui būti teisiu elgesiu pavienio asmens, visuomenės ir 
žmonijos gyvenime. Kitaip sakant, žmogus — žmonija gali 
sutrukdyti Dievo teisumui tapti tikrove, užtvenkdama jį 
savo valios pylimu. Pranašas teigia, kad čia teisumas — 
Dievo išganymo užmojis tampa teismu, nes sugriauna žmo- 
gaus valios pylimus. Tokiu būdu istoriniu žmogaus pyli- 
mų griovimu Dievas apreiškia tikrą žmogaus padėtį ir pa- 
šaukimą. Teismas (mišpat) tampa iššūkiu grįžti prie Die- 
vo (Am 6,12; 5,7). Taigi teisumas iš esmės yra Dievo 
išganymo rūpestis, o teismas — iššūkis grįžti — Dievo 
kelias žmogui perauklėti.*** 


Amoso iššūkis Dievo vardu grįžti. Dievo teismo sie- 
kis yra ne sunaikinti, bet grąžinti žmogų į tikrą jo pašau- 
kimą. Dievo kelias yra istorijos teismas. Istoriniai Dievo 
teismai yra baisūs. Žmonijos istorija tai raiškiai liudija. 

Amosas teigė, jog Jahvė teis savo Tautą, kad ji atsi- 
gręžtų nuo pikto ir grįžių pas Jahvę. Grįžti pas Dievą yra 
atgailos prasmė Šv. Rašte: grįžimas — tešuba (iešubah) 
pas Dievą — Sandoros bendrijos gyvenimo šaltinį. Todėl 


199 Žr. M. Buber, ten pat, p. 96-110; G. von Rad, ten pat, I, p. 370- 
383; J.L. McKenzie, The Two-Edged Sword (Garden City, NY: Image 
Books, 1966), p. 175-194; W. McKane, “Prophecy and the Prophetic Lit- 
erature" veikale, kurį redagavo G.W. Anderson, Tradition and Interpreta- 
tion. (Oxford: Clarendon Press, 1979), p. 176-177, 

atgaila yra krypties pakeitimas gyvenime. Nuodėmė nuto- 
lina nuo Dievo, atgaila grąžina prie Dievo. Nutolimas — 
nuodėmė, o grįžimas — atgaila. Grįžtama prie Dievo ai- 
sidavimu ir gyvenimu. Pranašas Amosas tvirtina, kad Die- 
vas ieškojo atgailos, siųsdamas nelaimes prieš Izraelį. 


Keletas Amoso pranešimų Dievo vardu baigiasi prie- 
dainiu: “Tačiau jūs nenorėjote grižti" (Am 4,6-12). Net 
nelaimės nepadėjo. Izraeliečiai neatėjo į protą — ir toliau 
statė namus ant smėlio, maištaudami prieš Kūrėją. Amo- 
sas įspėja, kad izraeliečiai patirs dar didesnių nelaimių 
ateityje: 

„. „Izraelio tauta, aš nubausiu tave. 

Kadangi aš bausiu tave, 

ruoškis priimti mano teismą! (Am 4,12). 


Pranašas nenurodo nei kada, nei kur įvyks šis susi- 
tikimas su Dievu. Jam aišku kaip dieną, kad susitikimas 
įvyks netrukus ir jis įvyks istorijos arenoje. Šiaurinės ka- 
ralystės istorijos galas bus didelė ir reikšminga tragedija, 
nes ji pati prie to save privedė. Tautos renkasi, kam ir 
kaip tarnauti, bet jos negali išvengti savo pasirinkimo 
vaisių. 


Dievas išgano teisdamas. Amoso pranašiškas skelbi- 
mas stengėsi sukurti izraeliečiams progą grįžti, — pakeis- 
ti gyvenimo kryptį. Jis kalbėjo apie Jahvės užmojį teisti 
savo Tautą artimoje ateityje, — raiškiai parodyti, kaip 
buvo skubu visu veidu atsigręžti į Sandoros su Jahve at- 
naujinimą. Grįžti ir gyventi pagal Sandoros ipareigoji- 
mus! Amosas pridėjo, kad rytoj gali būti per vėlu. Šian- 
dien yra nuosprendžio, atgailos ir krypties pakeitimo me- 
tas. Pražūtis yra čia pat, prie durų! Todėl Amoso žodžiai 
“Ieškok Dievo ir gyvenk! ir buvo pranašo maldavimas 
Dievo vardu artėjančios audros fone: 

Ieškokite gero, o ne pikto, 

kad būtumėte gyvi; 

ir Jahvė, galybių Dievas, bus su jumis, 

kaip jūs sakote. 

Nekęskite pikto ir mylėkite gera, 

įgyvendinkite teismą variuose;““ 

galbūt Jahvė, galybių Dievas, 

bus gailestingas Juozapo likučiui (Am 5,14-15). 


Pranašas Amosas nėra žmogus, kuris tiki akla lem- 
timi. Jo galbūt švyti paslaptimi, — trapaus, riboto žmo- 
gaus ir visagalio, amžino Dievo sąveika. Žmogui įprasta 
ieškoti saugumo savo pylimuose — klestėjime ir gerovėje, 
tačiau čia jis išganymo neranda. Anot Amoso, išganymas 
nėra kultūra nei medžiaginė gerovė, bet atsiliepimas isto- 
rijoje Dievo teisumui. 


Viltis Amoso pranešime iš Dievo. Paslaptingasis gal- 
būt Amoso pranešime iš Dievo apie pražūtį yra gležnutis 
ženklas, kad sunaikinimas nėra baigminis Dievo tikslas. 
Vėliau šį gležnutį ženklą išryškins kiti pranašai. Pabrėž- 
damas sunaikinimą, Amosas priešinosi savo laiko apgau- 
lei — izraeliečių pažiūrai į Jahvės Dieną. Vėliau, kada 
beviltiška izraeliečių padėtis prives juos prie nevilties, 
pranašai kalbės apie vilti beviltiškoje padėtyje. Jerobo- 
amo II amžiaus izraeliečiai buvo perdėm optimistai. Jie 
tikėjo, kad “Dievas yra su mumis" (Am 5,14)" Todėl 
jiems nereikėjo pranešimo apie Dievo pažadą. Jiems trū- 
ko pranešimo apie Dievo teismą, kuris griauna ant smėlio 


200 “Vartai", t.y. miesto vartai Senojo Testamento istorijoje buvo ir 
teismo salė, ir svarbi gynybos vieta. Vartuose vykdavo teismai. 

201 Amžiumi vėliau Judo karalystės pranašas Izaijas naudos vardą 
Immanuel, t.y. “Su mumis yra Dievas" (Iz 7,14). 

statomus namus ir apgaulingą pasitenkinimą savimi. Ir tik 
tada buvo galima tikėtis, kad izraeliečiai supras, jog Die- 
vo išganymo pažadas nėra politinis ar medžiaginis kles- 
tėjimas, bet Dievo teisumas pasaulyje. 

Naujasis Testamentas turi Joną Krikštytoją (Mk 1, 
1-8; Mt 3,1-12; Lk 3,3-17). Amosas buvo panašus į Joną 
Krikštytoją. Ir jis šaukė į tikrą atgailą — grįžimą prie 
Dievo. Amosas paruošė izraeliečius baisiam Asirijos pro- 
veržiui — istoriniam Dievo teismui. Sandoros Dievas yra 
ir teisumo Dievas, ir tautų Dievas, ir Istorijos Viešpats. 

Amoso pranašystėje Jahvė yra gyvasis Dievas, ku- 
riam rūpi teisumas. Teisumas gi yra Dievo išganymo rū- 
pestis, apreiškiamas Sandoros bendrijoje, tautų ir pavie- 
nių asmenų gyvenime. Kartais, o tiksliau — retkarčiais, 
visai netikėtai ir atsitiktinai sutinki asmenis, kurių jau 
nebegalėsi užmiršti — jie lieka ilgam su tavim ar tavy, 
tu jauti juos greta, kad ir kur jie būtų gyvenę, tariesi su 
jais, bandai lygiuotis į juos. Amosas, piemuo iš Tekoa, 
yra toks asmuo. 

V SKYRIUS 


OZĖJAS: 
“AS ESU 
DIEVAS, 
ONE 
ŽMOGUS" 


Noriu pasigailėjimo, o ne aukos; 
mieliau man, kada mano tauta mane pažįsta, 
negu kada degina man savo aukas (Oz 6,6) 


Jeroboamas II mirė 746 m. prieš Kristų. Su jo mir- 
timi prasidėjo Šiaurinės karalystės — Izraelio katastrofa. 
Metams praėjus po Jeroboamo II mirties, Tiglat -pileseras 
III pasigrobė Asirijos sostą. Asirai vadino jį Pulu, o 2 
Karalių knyga Pul (2 Kar 15,19) ?9* Tiglat-pileseras III 
pažadino Asiriją po ilgo snaudulio ir išvedė ją į karo žy- 
gius. Ilgainiui Asirija užkariavo net Egiptą. Asirija, va- 
lingų karalių vedama, veržėsi prie to paties tikslo, kuris 
ją buvo masinęs jau XIII a. prieš Kristų, — užvaldyti visą 
Derlingojo pusmėnulio pasaulį ir turėti savo rankose pre- 
kybinius kelius. 

Tiglat-pileseras III negaišavo leistis į karo žygius. 
Užkariavęs Babiloniją Mesopotamijos pietuose, tuoj me- 
tėsi su kariuomene Viduržemio jūros linkui. Siriją ir Pa- 


Skaitymai iš Šv. Rašto: 


2 Kar 15-17. 
Ozėjo pranašystė. 


202 Atrodo, kad Pul buvo oficialus Asirijos sosto vardas. 

lestinos karalystes nupurtė pagaugai. Mat asirai naudojo 
savo karo žygiuose dar iki šiol negirdėtą priemonę: užka- 
riauių kraštų gyventojų išvežimą į tolimas Asirijos žemes. 
Be to, užkariautieji kraštai buvo apgyvendinami svetim- 
šaliais ir įjungiami į Asirijos provincijų sąrangą. Ši nau- 
jovė buvo baisi ir gudri. Asirai ne tik palauždavo užka- 
riautųjų tautų savitumą, bet ir lengvai susidorodavo su 
imperijos daugiatautiškumu. Izraeliečiai, kaip ir daugelis 
kitų tautų, turėjo išgyventi “tremiies" žodžio žiaurią 
prasmę. 

Nei Izraelio, nei Judo karalystės negalėjo išlikti ne- 
įveltos į Asirijos sukurtą įvykių maišatį.““? Izraelio poli- 
tinį nerimą atspindi vidaus įvykių painiava, kurią trumpai 
aprašo 2 Karalių knyga (2 Kar 15-17) su įkvėptojo Deu- 
teronominio istoriko teologiniu požiūriu. Zecharijas (Ze- 
charijah), paskutinis Jehu dinastijos karalius, buvo nužu- 
dytas vos po šešeto mėnesių ant karaliaus sosto Samarijoje 
(2 Kar 15,8-10). Jo žudikas, Šallumas (Šallum), tapo 
kito žudiko — Menahemo (Menahem) auka tik po mėne- 
sio karaliavimo (2 Kar 15,13-14). Menahemui šypsojosi 
laimė. Beje, jis mokėjo laimę papirkti. Aptramdęs asirų 
užmačias sidabru ir duokle, jis valdė net dešimt metų ir 
mirė savo mirtimi — lovoje (2 Kar 15,17-20). Tačiau jo 
sūnus Pekahijas (Pekahijah) teišsilaikė soste vos dvejus 
metus. Jis tapo kariuomenės vado Pekos (Pekah) suokal- 
bio auka (2 Kar 15,23-25). Peka išlaikė Izraelio sostą 
savo rankose tik keletą metų,?"* nes žudikas Hošea jį nuo 
sosto pašalino (2 Kar 15,30). Pats Hošea, paskutinis Iz- 


203 Vėliau matysime, kad Judo karalystė išliko ilgiau ir buvo pas- 
tovesnė net šioje įvykių sampynoje. Žr. J. Bright, A History of Israel, p. 
269-276. 

204 Pagal 2 Kar 15,27, Peka valdė 20 metų. Šis metų skaičius yra 
per didelis, nes, pagal istorinius šaltinius, Samarija buvo sunaikinta anks- 
čiau negu Pekos 20 metų ant sosto. Žr. J. Bright, ten pat, p. 271, išnaša 5. 

raelio — Šiaurinės karalystės karalius, mirė asirų kalėji- 
me (2 Kar 17,4-6). Nuoseklu galvoti, kad Šiaurinė kara- 
lystė šiuo laikmečiu buvo tapusi gyvačių lizdu, — intrigų 
ir žmogžudysčių auka. Ozėjas vaizdžiai aprašo šį apgailė- 
tiną gyvačių lizdą: 

Mūsų karaliaus šventės dieną, 

jie nugirdė karalių ir jo dvariškius vynu 

ir visi siautėjo. 

Lyg krosnis jų širdys degė intrigomis; 

visą naktį rusėjo jų pyktis, 

o rytą prasiveržė liepsnomis. 

Jie visi dega lyg krosnis, 

ir praryja savo valdovus. 

Visi jų karaliai žuvo; 

nė vienas jų neprašo mano pagalbos 

(Oz 7,5-7; žr. taip pat 6,11-7,4). 

Izraelio karalystė stengėsi įsiteikti Asirijai Mena- 
hemo valdymo metu (mždg. 745-738 m. pr. Kr.). Tai 
buvo politiškai naudinga, nes, vos Menahemui užgrobus 
sostą, Tiglat-pilesero III kariuomenė ėmė veržtis į jo ka- 
ralystę. Menahemas buvo priverstas atiduoti asirams Ga- 
lilėją — šiaurinę karalystės sritį ir mokėti Asirijos kara- 
liui milžinišką duoklę, “kad jis padėtų jam išlaikyti savo 
rankose karališką valdžią“ (2 Kar 15,19). Tiglat-pilese- 
ras rašo savo metraščiuose, kad “Samarijos Menahemas“, 
kartu su būriu kitų karalių, mokėjo jam duoklę.“ Mena- 
hemui pasisekė bent laikinai duokle patenkinti asirus. Jie 
pražygiavo pro jo karalystės pasienį, palikdami jį kara- 
liaus soste. Bet Menahemo pasidavimas asirų malonei ne- 
buvo prie širdies daugumai jo valdinių. Mat turtuoliai — 
didikai ir prekybininkai buvo apdėti dideliais mokesčiais 


205 Žr. J.B. Pritchard (red.), ten pat, p. 283. 

duoklei surinkti. Nenuostabu, kad pagieža ir apmaudas 
nesiliovė rusenti ir aitrinti suokalbį nusikratyti Menahe- 
mu ir asirų jungu. Šiame istorijos fone pasirodė pranašas 
Ozėjas su pranešimu apie teismą iš Dievo, kuris ateina 
pasigailėti. 


AMŽINAS DIEVO PASIGAILĖJIMAS 


Ozėjo pranašiška veikla iš dalies sutampa su dviem 
veiksniais: Jeroboamo II karaliavimo užsklanda ir politi- 
nės maišaties tarpsniu, kuris lydėjo karaliaus mirtį. Pats 
pirmasis Ozėjo žodis Dievo vardu, skaitomas Oz 1-3, pa- 
sigirdo Šiaurinėje karalystėje prieš Jeroboamo II mirtį. 
Mat, pagal Ozėjo užuominą skaitinyje, Jehu dinastija dar 
tebevaldė Izraelį (Oz 1,4). 


Ozėjo knygos — pranašystės antraštė (Oz 1,1), duo- 
ta pranašo žodžių rinkiniui vėlesnio įkvėpto redaktoriaus, 
nurodo, kad Ozėjas pranašavo “Jeroboamo dienose“ ir 
prideda, jog Ozėjo veikla apėmė net keturių Judo karalys- 
tės valdovų | karaliavimą. *6 Atrodo, kad šis priedas nėra 
tiksli istorinė žinia, nes vargu ar Ozėjas reiškėsi kaip Die- 
vo pranašas Šiaurinės karalystės žlugimo metu 721 m. pr. 
Kr.“ Ozėjo pranašiška veikla truko bent dešimt metų po 
Jeroboamo II mirties, nes Ozėjo knygos antroji dalis (Oz 
4-14) atspindi šio neramaus laikotarpio sūkurius. Jehu di- 
nastija jau buvo praeities dalykas, o karaliai vijosi kara- 
lius sparčia seka. Šiaurinės karalystės nuolaiką š šiuo metu 
kūrė politinė maišatis, dorovinis supuvimas ir nerimas 
dėl ateities. Visus Derlingajame pusmėnulyje baugino 
siautėjanti Asirija. 


206 Azarijo (Uzijo), Jotamo, Achazo ir Hezekijo. Azarijas mirė 742 
m. pr. Kr., o Hezekijas valdė maždaug 715-687 m. pr. Kr. 

207 B. W. Anderson, ten pat, p. 283. Ozėjo knyga neatspindi šio 
skaudaus ir tragiško izraeliečių išgyvenimo. 

Ozėjo knyga — pranašystė. Ozėjo knyga yra rinkinys 
trumpų pranešimų iš Dievo. Pranešimai buvo duoti skir- 
tingomis vietos ir laiko aplinkybėmis. Tačiau jų dabartinė 
vieta Ozėjo knygoje jų neatspindi, bet priklauso arba nuo 
paties pranašo, arba nuo jo mokinių. Dažnai pranešimuose 
kartojasi ta pati mintis su skirtingai padėčiai tinkamu ai- 
spalviu. Tačiau padėtį nėra įmanoma apčiuopti. Kalbė- 
damas Dievo vardu, Ozėjas žodžiu mokė, įspėjo, ragino 
grįžii pas Dievą. 

Nėra žinoma, kada buvo Ozėjo pranešimai užrašyti 
į knygą. Atrodo, kad pranašo klausytojai — mokiniai (ir 
galbūt pats pranašas) užsirašinėjo pranešimus ir sudarė 
mažus jų rinkinėlius. Ilgainiui šie pranešimų užrašai, 
kartu su atmintimi išsaugotu pranašo mokymu, tapo kny- 
ga. Matyt, pranašo žodžiai, turį tematinį ryšį, tapo mažais 
rinkinėliais,??* kurie, laikui bėgant, buvo sujungti į stam- 
besnius vienetus. Pranašų raštija yra nuostabus langas į 
Sv. Rašto įkvėpimą,“" nes pranašų žodis Dievo vardu bu- 
vo gyvojo Dievo gyvas žodis.?'? 

Nūdienis Ozėjo knygos hebraiškasis tekstas sudaro 
daug sunkumų. Joje ryškios dvi dalys: 1. Oz 1-3 ir 2. 
0z4-14. Pirmoji dalis yra vaizdus pasakojimas, o antroji 
— pranešimai iš Dievo. Turimas tekstas yra tik nuorašas. 
Ypatingai antroji dalis — Oz 4-14 sudaro sunkumų skai- 
tytojui hebrajų kalba. Atidus skaitytojas, skaitydamas 
Ozėjo knygą vertime, gaus daug naudos iš keletos verti- 
mų.“ Pranašo Ozėjo pranešimai Dievo vardu buvo vėles- 


208 Pavyzdžiui, “Meilė nugali nedėkingumą" — Oz11; “Izraelio 
klastingumas"“ — Oz 12. 


209 Žr. B. Vawter, “Introduction to Prophetic Literature“, JBC 12: 
22.25. 


210 Ten pat, 12:25. 


21 Labai pravartu pasidomėti moderniųjų kalbų vertimais ir pas- 
tabomis išnašose. 

nių pranašų — knygos redaktorių paaiškinti. Pavyzdžiui, 
pamokymas knygos užsklandoje (Oz 14,10). 


Ozėjas ir Amosas: panašūs ir skirtingi. Ozėjas, kaip 
Amosas, kalbėjo Dievo vardu apie Izraelio — Šiaurinės 
karalystės pražūtį. Tačiau jis labai skyrėsi nuo kone 
bendraamžio Amoso. Mai Amosas skelbė, kad Jahvės 
Diena bus tamsos metas, o Ozėjas guodė, kad teismo diena 
atnaujins ir atstatys Sandoros bendriją. Tiesa, ir jis matė, 
kad artėja nenumaldoma tamsos diena, bet jis matė dau- 
giau negu artėjantį teismą. Anot Ozėjo, saulė yra tik už- 
temusi. Ozėjas buvo Dievo malonės optimistas ir tikėjo, 
kad Dievo “Taip"? yra galingesnis už žmogaus “ Ne!" 
Ozėjas nesirėmė įžvalga į tarptautinius įvykius ar izrae- 
liečių atgaila — grįžimu prie Sandoros įpareigojimų. Tie- 
są pasakius, nei tarptautinė padėtis, nei izraeliečių visuo- 
meninė dorovė ne tik nesitaisė, bet dargi ėjo blogyn. Ozė- 
jas nesiliovė teigti Dievo vardu, kad Izraelis per anksti 
paseno — pirm laiko jo “plaukai pražilo" (Oz 7,8-9). 
Tačiau, anot pranašo, dar nelaikas šokti į kapą. Ozėjo 
pranešime iš Dievo slypėjo pasitikėjimas gyvenimu ir atei- 
timi — malonės optimizmas. Jis rėmėsi nuolat ištikima 
Dievo meile savo Tautai. 

Malonės optimizmas buvo apreikštas Ozėjui per jo 
vedybinę patirtį, kuri tapo gyvu įvaizdžiu santykiui tarp 
Dievo ir Izraelio išreikšti. 


239 


850 


750 


CHRONOLOGINĖ LENTELĖ 3:212 


EGIPTAS PALESTINA 


Padalinta karalystė: 


JUDAS 


Nuosmu- | Atalija 
kis (mždg. 
842-837) 


Joašas 
(mždg. 
837-800) 


Amasijas 
(mždg. 
800-783) 
Azarijas 
(arba 
Uzijas) 
(mždg. 
783-742) 


IZRAELIS 


Jehu dinas- 
tija 

Jehu 
(mždg. 
842-815) 


JTehoachazas 
(mždg. 
815-801) 


Jehoašas 
(mždg. 
801-786) 


Jeroboamas 
II 

(mždg. 
786-746) 


AMOSAS 
750 


OZĖJAS 
746 


Zecharijas 
(mždg. 
7146-1745) 


212 B.W. Anderson, ten pat, p. 283. 


MESOPOTAMIJA 


Sirija 


Hazaelis 
(mždg. 
842-806) 


Asirija 


Šalmane- 
seras III 
(mždg. 
859-825) 
Jehu mo- 
kėjo jam 
duoklę 

841 m. 
Šamši-ada- 
das V 
(mždg. 
824-812) 
Adad-nira- 
ris III 
(mždg. 
811-784) 


Nuosmukis 


Tiglat-pi- 
leseras III 
(mždg. 
745-727) 


PRANAšO OZĖJO VEDYBINĖ PATIRTIS 
(0Z 1-3) 


Pasakojimas apie Ozėjo vedybas su Gomere (Gomer) 
yra raktas į pasitikėjimą gyvenimu ir ateitimi. Jį skaito- 
me pirmuose trijuose Ozėjo knygos skyriuose (Oz 1-3). 

Pasakojimas apie Ozėjo vedybas yra vienas iš sun- 
kiausių Senojo Testamento skaitinių. Mat jis kelia daug 
sunkių klausimų. Ar pasakojimas yra apie istorišką Ozė- 
jo ir Gomerės išgyvenimą? O gal tik alegorinis vaizduotės 
kūrinys? Nėra abejonės, kad Ozėjas neiurėjo šio pasako- 
jimo tikslu išsipasakoti apie savo nevykusią ir nelaimingą 
vedybų patirti. Pasakojimas nėra nei nūdienė novelė, nei 
meilės romano santrauka. Pasakojime ne tiek svarbūs as- 
menys, apie kuriuos pasakojama, kiek pasakojimo pras- 
mė. Apie Ozėjo ir Gomerės vedybas pasakojama tik tiek, 
kiek reikalinga raiškiam ir įtaigiam įvaizdžiui išreikšti 
Jahvės santykiui su Izraeliu. Pasakojimo prasmė yra Jah- 
vės — Sandoros Dievo ir Izraelio — Sandoros Tautos san- 
tykis. 

Kaip suprasti vedybinę patirtį, kuria pranašas remia 
savo įvaizdį? Oz 1-3 apima ne vieną, bet du pasakojimus 
apie Ozėjo vedybinę patirtį. Pirmasis knygos skyrius pa- 
sakoja trečiuoju asmeniu — biografiniu stiliumi, o tre- 
Čiasis pasakoja pirmuoju asmeniu — autobiografiniu sti- 
liumi. Todėl kyla klausimas: ar šie pasakojimai yra tos 
pačios Ozėjo vedybinės patirties seka su ta pačia moteri- 
mi Gomere? Trečiasis skyrius moters vardu nevadina, — 
ji nėra aiškiai tapatinama su Gomere. Todėl yra Šv. Rašio 
tyrėjų, kurie mano, kad trečiajame skyriuje pats ŪOzėjas 
pasakoja apie naujas vedybas su kita moterimi. Tačiau 
daugumas teigia, kad pasakojama apie tikrą, o ne įsivaiz- 
duotą moterystę. Be to, anot jų, pasakojimas sieja Ozėjo 


218 Žr. D. McCarthy, “Hosea", JBC 15:8. 

patirtį vedybose su viena ir ta pačia moterimi. Mat jeigu 
trečiasis skyrius pasakotų apie skirtingą moterį, Ji turėtų 
būti aiškiau aptarta. Pirmosios dvi trečiojo skyriaus eilu- 
tės, atrodo, laiko savaime suprantama, kad moteris jau iš 
anksčiau pažįstama (Oz 3,1-2). Be to, moteries sugretini- 
mas su Izraeliu — Sandoros bendrija rodo, kad pranašas 
turi susitaikinti su Gomere, nes ir Jahvė tebemyli neišti- 
kimą Izraelio tautą. Todėl abu pasakojimai turi ryšį: Oz 
I pasakoja apie Izraelio neištikimybę, o Oz 3 pasakoja 
apie Jahvės pasigailinčią meilę, nežiūrint Izraelio neišti- 
kimybės. Abi temos — Izraelio neištikimybė ir Dievo pa- 
sigailėjimas remiasi ne vienu įvykiu, bet dviejų įvykių 
seka Ozėjo gyvenimo su Gomere. 

Pasakojimas Ozėjo knygoje apie pranašo vedybinę 
patirtį įgalina atpažinti alegorinę įvykių prasmę. Sugre- 
tinama dvi poros: Ozėjas — Gomerė ir Jahvė — Izraelio 
tauta. 

Pagal pasakojimą, Ozėjas paėmė Gomerę už žmoną. 
Gomerė pagimdė Ozėjui tris vaikus (Oz 1,3-11). Nauja- 
gimiams duodami reikšmingi vardai,“ nes vaikai turi 
tarnauti kaip raiškūs ir įtaigūs Jahvės užmojo ženklai. 
Pirmajam sūnui duodamas Jezreelio (Jezreel) vardas, 
nes atsimenama vieta — Jezreelis, kur Jehu buvo įvykdęs 
kruviną Šiaurinės karalystės valymą (2 Kar 9-10). Jezre- 
el reiškia: “dar truputis laiko" (0z 1,4), — netrukus 
Jahvė nubaus Jehu dinastiją už anuos žiaurumus. Antrasis 
naujagimis yra dukra. Ji pavadinama Lo-Ruhama, t.y. 
“Be pasigailėjimo“, nes ji turi tarnauti įvaizdžiu, kad 
Jahvės kantrybė su Izraelio tauta priėjo liepto galą (Oz 
1,6-7). Tretysis vaikas yra sūnus, kuriam Ozėjas duoda 


214 Reikšmingų vardų davimas yra ryškus ir /zdijo knygoje: Iz 7,3. 
14; 8,3. Iz7,14 turi mesijinės reikšmės Immanuel vardą — “Su mumis 
Lyra] Dievas". 

Lo-Ammi, Ly. “ Ne mano tauta“ vardą. Ir šis kūdikis turi 
būti ženklas, kad Jahvė panaikina Sandorą su Izraeliu ir 
atmeta savo Tautą (Oz 1,8-10). 

Pranašo dėmesys perkeliamas nuo vaikų į jų moti- 
ną. Ji pasirodo esanti neištikima savo vedybiniam įsiparei- 
gojimui (Oz 2,2). Čia biografinis pasakojimas pasibaigia, 
ir pranašas pradeda pamokslą. Pamokslo tema: Jahvė at- 
metė savo žmoną, nes ji tapo neištikima Sandoros santy- 
kiui. Skaitydami tarp eilučių, galime daryti išvadą, kad 
Ozėjas išsiskyrė su Gomere dėl jos neištikimybės moterys- 
tės ryšiui (Oz 2,2). 

Nors Gomerė ir neištikima, Ozėjas nesielgia pagal 
Mozės Įstatymą ir nebaudžia Gomerės, bet yra pasiruošęs 
jai atleisti. 0z3 skyriuje skaitome, kad Ozėjas išperka 
Gomerę ir, jai atleidęs, ilgainiui atnaujina su ja vedybinį 
gyvenimą. 

Tokia, atrodo, yra pasakojimo įvykių seka. Pasakoji- 
mo prasmė irgi išryškėja: Izraelio tautos neištikimybė yra 
svetimavimas. Dar lieka vienas sunkumas: įvados į pasa- 
kojimą — Oz 1,2. Kaip suprasti “moterį paleistuvę?"" Oz 
1,2 eilutė, atrodo, rodo į vėlesnę įžvalgą, į Ozėjo ir Go- 
merės vedybinio gyvenimo įvykius.““ Ją galima versti ši- 
taip: “Kada Jahvė pirmąsyk kalbėjo Izraeliui per Ozėją, 
jis tarė Ozėjui: “Eik ir vesk! Tavo žmona bus neištikima, 
o tavo vaikai lygiai kaip ir ji. Taip, kaip mano tauta mane 
paliko ir tapo neištikima? *. Taigi kai Ozėjas vedė Gome- 
rę, ji dar nebuvo paleistuvė, nors, Ozėjui vėliau žiūrint į 
praeitį, jai buvo lemta tapti tokiai.““ Ozėjo pranašiškų 


215 Arkivysk. J. Skvireckas Oz 1,2 verčia: “Pradžia to, ką Viešpats 
kalbėjo Ošėjui: Viešpats tarė Ošėjui: Eik, imk sau moterį paleistuvę, ir 
tegul tau gimsta paleistuvės vaikų, nes šalis atstojus nuo Viešpaties paleis- 
tuvaute paleistuvauja". 

216 Gomerė, atrodo, tapo šventąja mergina — prostitute kurioje nors 
Baalo ir Aštartės šventovėje. O gal ji buvo Baalo-Aštartės, t.y. gamtos re- 
ligijos garbintoja? Baalo ir Aštartės garbinimas buvo lytinis. 

požiūriu, visame žmogaus gyvenime reiškiasi Dievo už- 
mojis. Todėl jis gali teigti, kad visa įvyko Jahvės įsaky- 
mu. Jam buvo Dievo įsakyta imti “moterį paleistuvę Lne- 
ištikimą!'' ir turėti “vaikų lygiai kaip ir ją LneištikimųJ". 
Ozėjas yra įkvėptas pranašas. Asmeniškas išgyvenimas pa- 
dėjo jam giliai įsijausti į Dievo santykį su Izraelio tauta: 
“Lygiai kaip mano tauta mane paliko ir tapo neištikima". 

Ozėjas pasakoja apie savo asmenišką vedybinio gy- 
venimo patirtį tik dėl to, kad joje randa gyvą palyginimą 
Jahvės Sandorai su Izraelio tauta. Svarbu įdėmiau pasi- 
žiūrėti į Jahvės ir Izraelio tautos moterysiį — vedybas 
tarp Dievo ir žmogaus. 


SULAUŽYTA SINAJAUS SANDORA 


Senojo Testamento pranašai tvirtai jaučia, kad liki- 
minė Izraelio tautos praeitis — Išėjimas iš Egipto ir Si- 
najaus Sandora yra be galo svarbi izraeliečių dabarčiai. 
Ozėjui ši likiminė praeities svarba yra itin reikšminga. 
Pranašas ją nuolat turi mintyje, kalbėdamas Dievo vardu 
savo laiko įvykių ir aplinkybių žaizdre. Ozėjas net save 
laiko Mozės, didžiojo Sandoros tarpininko ir aiškintojo, 
įpėdiniu.“'7 

Ozėjo tėvynė buvo Šiaurinė karalystė. Nuoseklu gal- 
voti, kad jis išaugo ir buvo maitinamas tikėjimo kraičio, 
kuriam atstovauja Elohistas (E). Ozėjo knyga, kaip ir ti- 
kėjimo kraitis Elohistiniame Penkiaknygės šaltinyje, ne- 
turi anų platumų, kuriomis švyti Amosas ir Jahvistas. 
Platumų trūkumą Ozėjo knygoje atperka religinio išgyve- 
nimo — Sandoros su Dievu sampratos gilumas. 

Pranašui Ozėjui Izraelio tautos istorija turi vieną ne- 


217 Žr. J. Muilenburg, “The "Office" of the Prophet in Ancient Isra- 
el", veikale, kurį redagavo J.P. Hyatt, The Bible in Modern Scholarship 
(New York, NY: Abingdon Press, 1965), p. 94, 

paprastai raiškų ir įtaigų įvykį: išrinkimą būti Jahvės 
Tauta. Išėjimas iš Egipto ir Sinajaus Sandora buvo Ozė- 
jui visos Izraelio istorijos pagrindas. Nuolat iškeldamas 
šių įvykių reikšmę, jis nesiliovė priminti juos, nes per juos 
Jahvė apreiškė save ir sukūrė sau Tautą istorijoje. Izrae- 
liečių Dievas buvo pažintas per likiminį Įvykį: “Aš esu 
Jahvė, tavo Dievas, iš pat Egipto žemės. ..* (Oz 12,9; 13, 
4-5). Ir izraeliečiai galėjo suprasti, ką reiškia būti Dievo 
Tauta, atsimindami tą patį likiminį Įvykį. Išėjimas iš 
Egipto ženkliai apreiškė Dievo užmojį padaryti izraelie- 
čius savo Tauta. Jahvė buvo pašaukęs izraeliečius — “są. 
vo sūnų iš Egipto" (Oz 11,1) ir buvo atradęs izraeliečius 
lyg “vynuoges dykumoje" (0z 9,10). “Vynuogės dyku- 
moje“ stebina, nes jos dykumoje yra nelaukta ir maloni 
staigmena. Nenuoštabu, kad Išėjimas iš Egipto — likimi- 
nis istorijos Įvykis, neišdildomai įspaustas į izraeliečių 
atmintį, buvo Sandoros santykio su Dievu pagrindas. 


Ozėjo drąsi naujovė. Ozėjas buvo pirmasis Senojo 
Testamento įkvėptas autorius ir pranašas, drįsęs išreikšti 
Sandoros santykį moterystės įvaizdžiu. 


Šventosios vedybos, arba hierogamija, buvo plačiai 
žinomos senovėje. Gamtos religija šventomis vedybomis 
— moterystės įvaizdžiu išreiškė savo mitus apie dievų ir 
dievių meiles ir įtaką žemės derlingumui. Kanaaniečių 
šventovėse žemdirbiai švęsdavo šventąsias vedybas apei- 
gine prostitucija. Lytis buvo kanaaniečių priemonė — 
technika užsukti gamtos dievus ir dieves naujam derliaus 
ratui. 

Kanaaniečių gamtos religijos fone, Ozėjo Sandoros 
supratimas ir aiškinimas moterystės įvaizdžiu buvo labai 
drąsi naujovė. Gamtos religija lytį sudievino, o Ozėjas 
drįso panaudoti lytinį įvaizdį Dievo ir Izraelio tautos tar- 
pusavio santykiams išreikšti. Ozėjas vispusiškai skiriasi 

nuo kanaaniečių gamtos religijos moterystės įvaizdžio 
naudojimu. Jis nekalba apie dievišką moterystę metinia- 
me gamtos rate, bet panaudoja vyro ir moters santykį iš- 
reikšti istorinei Dievo moterystei, kuria jis dykumoje su- 
sijungė su savo Tauta. Ozėjas neperėmė įvaizdžio iš ka- 
naaniečių gamtos religijos, bet iš savo paties patirties — 
asmeniškos tragedijos su savo žmona Gomere. 


Stabmeldystė yra svetimavimas. Gomerė, pranašo 
žmona, tapo paleistuve ir svetimautoja. Izraelis, Dievo 
Tauta, sulaužė Sandorą ir tapo stabų garbintoja. Stabmel- 
dystė yra paleistuvystė, nes ja svetimaujama. Šis yra is- 
torinės Izraelio tragedijos centras ir visų bėdų versmė. 
“ Žmona", kurią Dievas išsirinko ir vedė dykumoje, nesi- 
laiko santuokinės ištikimybės. “ Paleistuvystės Lsvetima- 
vimol dvasia“ uždegė izraeliečius. Jie atšalo nuo Dievo 


(0z 4,12). 


Pranašo Ozėjo iššūkis Dievo vardu nesitenkino pa- 
smerkti visuomeninių skriaudų, politinės maišaties ir 
religinio lėkštumo. Iššūkis kreipėsi į izraeliečių širdį. 
Pranašui rūpėjo žmogaus širdis, nes čia gimsta ištikima 
meilė. Pranašui rūpėjo dalykai, kuriais pasitiki žmogaus 
širdis. Ozėjui nebuvo svetima Giminių lygos laikysena 
monarchijos atžvilgiu. Jis smerkė monarchijos įvedimą į 
Sandoros bendriją ir monarchiją laikė “paleistuvystės 
Lsvetimavimo1l dvasios“ reiškiniu. Pagal Ozėją, Sauliaus 
apvainikavimas karaliumi Gilgale (Gilgal) liudijo, kad 
izraeliečiai norėjo atmesti Jahvę kaip savo karalių (Oz 8, 
4; 9,15; 10,3.9). Jis įžiūrėjo karalių žudyme (Oz 7,3-7), 
karštligiškose pastangose pataikauti Egiptui ir Asirijai 
(0z 7,11) ir kvailame pasitikėjime ginklais ir tvirtovė- 
mis (Oz 8,14) tragiškas Sandoros sulaužymo pasekmes. 
Būdama atkakliai užsispyrusi, Šiaurinė karalystė norėjo 
visu kuo būti “kaip kitos tautos". Viso to išvada: ji yra 

kitų tautų praryjama (Oz 8,8) ir “svetimieji" ją ryja (Oz 
7,8-9). 

Izraeliečių “paleistuvystės Lsvetimavimol dvasia“ 
vedė juos į melagingą ir stabmeldišką religiją. Kaip ir 
kiti didieji Senojo Testamento pranašai, Ozėjas patyrė, 
kad religija gali būti kartkartėmis ir žalinga, nes tampa 
priemone — technika Dievui ir žmogui apgauti. Ozėjo 
laikais religija buvo žemdirbių laikoma priemone gamtai 
pakinkyti ir Dievui supančioti. Izraeliečių religiją stipriai 
sąlygojo kanaaniečių gamtos garbinimas. Izraeliečiai grū- 
dosi į šventoves ne su dėkingumu išpažinti savo vispusišką 
priklausomybę Dievui, kuris išvedė juos iš Egipto ir yra 
Sandoros Dievas, bet ką nors gauti iš religijos — darną, 
saugumą, gerovę, taiką. Kunigai ir pranašai, kaltina Ozė- 
jas, išnaudodami izraeliečių domesį religijai, tikrovėje 
puoselėjo izraeliečių “svetimavimą"'. Kunigai “mito [Jah- 
vėsl tautos nuodėme" (02 4,7-10). 


Izraelio ištikimybė nepatikima. Ozėjui Izraelio išti- 
kimybė buvo nepastovios moters ištikimybė. Sandoros 
bendrijai stigo tikros Sandoros ištikimybės — ištikimos 
meilės, nes ji buvo nepastovi ir nepatikima. Ozėjo gimtą- 
ja kalba Izraeliui trūko hesed. Šis žodis yra nepaprastai 
raiškus hebrajų kalboje. Jį išversti į mūsų kalbą galima 
tik bandyti.“?* Įprasta jį versti į lietuvių kalbą “pasigai- 
lėjimu"', arba "gailestingumu". Tačiau Šv. Rašte juo pa- 
ženklinama “palankumas --ištikimybė -veiksmas"", t.y. išti- 


218 Arkivysk. J. Skvireckas /esed verčia “pasigailėjimu". Panašiai 
ir naujasis Naujojo Testamento vertimas. Žr. Šventasis Raštas Naujasis Tes- 
tamentas, vertė kun. Č. Kavaliauskas, redagavo kun. V. Aliulis (Bostonas, 
1972), Mt 9,13 vertimą. “Pasigailėjimas" yra pirminė Aesed prasmė. Ta- 
čiau jis turi ir antrinę papildomą prasmę: “palankumas" (palankus nusi- 
teikimas kitam), “gerumas", arba “meilė" (ištikima meilė, kuria mylima 
kitą tokį, koks jis yra) — “malonė“, “gailestingumas", “paslaugumas", 
“dosnumas". .. 

kima ir veiksminga meilė, kuri jungia du asmenis drau- 
gystės — sandoros ryšiu. Pavyzdžiu galima imti Dovydo 
ir Jonatano draugystės sandorą (1 Sam 18,1-4; 20,1-43). 
Jonatanas primena Dovydui: 


Todėl elkis maloniai Lrodyk hesedl su 
savo tarnu, nes tu sudarei su manimi 


šventą sandorą (1 Sam 20,8a). 


Net ir tada, kai galingesnis draugystės — sandoros daly- 
vis elgiasi maloniai — silpnesniam už save draugystės 
bendrui rodo kesed, paskata atliepti maloniu elgesiu kyla 
ne iš tiesioginio įpareigojimo, bet iš širdies ištikimybės, 
malonės, kuri maitina patį draugystės santykį. Išpažini- 
mu, kad Jahvė yra “gailestingumo Lkesedl ir malonės 
Dievas" (Iš 34,6) pareiškiama, kad Jahvė — Visagalis 
Dievas visuomet elgiasi maloniai su savo Tauta ne dėl to, 
kad jį tam įpareigoja išorinis įstatymas, bet dėl to, kad jis 
nori, savo gailestingumo ir malonės vedamas, maloniai 
elgtis.“!* Todėl Sandoros santykis su Dievu nesiremia tik 
įnoriu, bet švyti pastoviu, tvirtu ir patikimu gerumu: “pa- 
lankumu-ištikimybe-veiksmu". Ozėjas panaudoja šį raiškų 
ir turtingą žodį Izraelio santykiui su Dievu paženklinti, 
norėdamas parodyti, kad izraeliečiai — Sandoros daly- 
viai turi gyventi tuo pačiu pastoviu, tvirtu ir patikimu 
gerumu: “palankumu-ištikimybe-veiksmu"". Tačiau istori- 
ja liudija, kad Izraelis nesielgė pagal kesed. Pranašas 
vaizdžiais brūkšniais parodo, kad izraeliečių atliepimas 


219 Žr. E.M. Good, “Love", veikale The Interpreter's Dictionary of 
the Bible, kurį redagavo G. A. Buttrick er al., III, p. 168-178; X. Lėon- 
Dufour, Dictionary of Biblical Theology (New York, NY: Seabury Press, 
21973), p. 322-327; G. Ouell, “Die Liebe im Alten Testament“, veikale, 
kurį redagavo G. Kittel, Theologisches Wūrterbuch zum Neuen Testament 
(Stuttgart; W. Kohlhammer, 1933), I, p. 20-34; F.I. Anderson ir D. N. 
Freedman, Hosea (The Anchor Bible 24-asis tomas; Garden City, NY: 
Doubleday, 1980), p. 327-329: 336: 364; 418; 424: 427; 429-436; 563;633. 

Dievui buvo tik lyg rytmečio migla ar rasa (Oz 6,4). 
Trumpalaikė, nes, vos saulei pakilus, išgaruoja. Todėl 
Ozėjas Dievo vardu atmeta tuometinį izraeliečių Dievo 
garbinimą: 

Aš noriu hesed Lpalankumo-ištikimybės-veiksmo!l, 

o ne aukos; 

mieliau man, kada mano tauta mane pažįsta, 

negu kada degina man savo aukas (Oz 6,6). 


Pranašas Ozėjas Dievo garbinimui aukų neatmeta. 
Tačiau, anot pranašo, aukos be “ištikimo gerumo" — be 
kesed yra beprasmės.“*? Jos stokoja tikro ištikimumo San- 
doros Dievui. Pranašas Ozėjas beldėsi į Šiaurinės kara- 
lystės širdį. 


VIDINĖ ŠIRDIES LIGA 


Oz 6,6 eilutė yra raktinis Ozėjo knygos skaitinys. Čia 
Ozėjas sugretina du svarbius žodžius. Pirmasis yra jau 
mums gerai pažistamas hesed — “ištikimas gerumas“. O 
antrasis dalinai sutampa su pirmuoju. Jis yra “mieliau 
man, kada mano tauta mane pažįsta“. Hebrajų kalba jis 
yra kur kas trumpesnis: “Dievo pažinimas“. 

Ozėjas sielojosi, kad Izraelis nežinojo, t.y. nepažino 
Dievo (0z4,1; 6,6). Anot pranašo, šis trūkumas buvo 
Izraelio yda ir visų bėdų versmė, — vidinė širdies liga. 
Žodis “pažinimas tuojau pat mums primena protą, nes 
protu suvokiame pasaulį ir išnarpliojame jo dėsningumą. 
Tuo tarpu Ozėjui “pažinimas" yra širdies reikalas. Jis 
kalba apie pažinimą, kuris yra būdingas Sandorai su Die- 
vu. Dievas pažino izraeliečius, išsirinkdamas juos ir su- 
kurdamas iš jų sau Tautą. Dievo pažinti izraeliečiai paži- 

220 Jėzus Naujajame Testamente dusyk kviečia savo klausytojus imti 
į rankas ir pasiskaityti Ozėjo skaitinį apie “ištikimą gerumą“ — pasigailė- 


jimą. Žr. Mt 9,13; 12,7. 

no Dievą, — iki tol niekad negirdėtą Dievo gerumą (žr. 
Am 3,2), — pripažindami jį Dievu. 

Čia vėl susiduriame su hetitų siuzereninės sutarties 
pavyzdžiu ir išraiška.?"" Mūsų amžių pasiekusiose sutarty- 
se hetitų ir akadų kalba, veiksmažodis “žinoti? yra nau- 
dojamas dvejopam poreikiui išreikšti: 1. Didysis karalius 
— siuzerenas žino savo vasalą, o vasalas pripažįsta didįjį 
karalių savo valdovu; 2. Abipusį pripažinimą,““ kad su- 
tartis saisto ir įpareigoja. Šiame sutarties fone lengva nu- 
vokti, kodėl Ozėjas sugretina “ištikimą gerumą“ su “ Die- 
vo pažinimu“. Pranašas Dievo vardu kalba apie Izraelio 
įsipareigojimą Sandora pripažinti Jahvę savo Dievu ir 
būti jam ištikima Tauta, nes jis yra jos vienintelis Valdo- 
vas. Veiksmažodžio “ žinoti"? prasmė yra itin raiški sekan- 
čiame Ozėjo knygos skaitinyje: 


Aš esu Jahvė, tavo Dievas, 

iš pat Egipto žemės; 

Nepažink Lnepripažinkl kito dievo kaip mane. 
Tik aš esu tavo išganytojas, 

nes aš pažinau tave dykumoje, 

sausros žemėje (Oz 13,4-5). 


Dievo pažinimas turi du bruožus. Iš vienos pusės, 
Dievo pažinimas yra katekizmo — teologinių tiesų paži- 
nimas. Jo moko tėvai šeimoje (Įst 6,20-25), kunigai šven- 
tovėse (0z4,1-19), o ypatingai Sandoros atnaujinimo 
šventime. Šis Dievo pažinimas yra žinojimas, kas yra 
Dievas (Oz 13,4). Jam priklauso ir žinojimas to, ką Die- 
vas yra padaręs Izraeliui ir to, ko Dievas reikalauja iš 
savo Tautos. Trumpai, Dievo pažinimas yra tikėjimo krai- 
čio žinojimas. Kai šio žinojimo stokojama, izraeliečiai 

221 Žr. Raktas į Senąjį Testamentą, I, p. 211-215, 


222 Žr. D. H. Hillers, Covenant: The History of a Biblical Idea, p. 
120-123. 

eina pas svetimus dievus ir laužo Sandoros įpareigojimus, 
kurių santrauka yra Dešimt Dievo įsakymų.“"? Ozėjas ap- 
kaltina Dievo vardu kunigus ir pranašus už šią liūdną 
padėtį, nes jie neatliko pareigos mokyti izraeliečius, ką 
reiškia būti Sandoros bendrija (Oz 4,5-6). Iš kitos pusės, 
Dievo pažinimas nėra tik proto reikalas, bet ir valios po- 
reikis. Ozėjas kalba apie žinojimą širdimi. Pagal hebra- 
išką psichologiją, širdyje neatskiriamai jungiasi protas ir 
valia — žinojimas ir norėjimas. Pranašui rūpi viso as- 
mens ailiepimas Dievo ištikimam gerumui. Pažinti Die- 
vą reiškia pripažinti jo visagalę teisę į žmogaus aisidavi- 
mą ir rūpintis varguoliais ir skriaudžiamaisiais (Jer 22, 
16). Taigi, teigdamas, kad Izraelis stokojo Dievo pažini- 
mo, Ozėjas tvirtino, kad Izraelio visuomenė nelaikė Dievo 
Dievu — nepripažino jo Dievu savo buityje. Sandora buvo 
sulaužyta — “ žmona" buvo atsiskyrusi nuo savo “vyro": 


Nes paleistuvystės Lsvetimavimol dvasia 

yra. įsigalėjusi juose ir 

jie nepažįsta Lnepripažįstal Jahvės (Oz 5,4). 
Ilgainiui, kada Dievo užmojis bus įvykdytas, ir Izraelis 
“pažins Lpripažins! Jahvę“ (Oz 2,20). 

Pranašas Ozėjas atidengė izraeliečių visuomenei jos 
buities opiausią ligą. Jis taip pat kreipė dėmesį į šios li- 
gos istoriją. Anot pranašo, Izraelio neištikimybė buvo ta 
pati atšiauri laikysena Dievui nuo pat įėjimo į Pažado 
Žemę.??* Dievas dykumoje sudarė Sandorą su nuotaka, 


223 0z4,2 yra aiški užuomina apie Dešimt Dievo įsakymų (melagys- 
tė, žmogžudystė, vagystė, svetimavimas). Be to, ir visas 0z4,1-10 skaitinys 
turi teisminės bylos rėmus, — vienas iš Sandoros dalyvių apkaltina savo 
bendrą už įsipareigojimų nesilaikymą. Žr. H.B. Huffmon, “The Covenant 
Lawsuit in the Prophets“, Journal of Biblical Literature 18 (1959) 285-295, 
Be to, D. McCarthy, “Hosea", JBC 15:14-15. 

224 Žr. Raktas į Senąjį Testamentą, I, p. 311-314. 

kuriai buvo lemta tapti neištikimai. Tikrovėje medaus 
mėnuo dykumoje — nuotakos ištikimybės metas buvo per- 
dėm trumpas. Vos įkėlusi koją į Pažado Žemę, ji pradėjo 
valkstytis viliojančiu paleistuvės apdaru ir bėgioti paskui 
“meilužius"" — Kanaano gamtos dievus, žadančius jai gė- 
rovę ir saugumą — “paleistuvės mokestį". Ši yra prana- 
šiško pamokslo mintis Oz 2-ajame skyriuje. Baalo garbi- 
nimo poreikiai skverbėsi į Sandoros bendrijos buitį taip 
lėtai ir taip klastingai, kad per metų metus liaudyje Jah- 
vė ir Baalas tapo viena. Sandoros bendrijos liaudis nebe- 
jautė skirtumo tarp gamtos dievo Baalo ir Istorijos Dievo 
Jahvės. Abu buvo garbinami kartu! Izraelis — Jahvės 
nuotaka nesuprato, kad Baalo žadama gerovė ir saugumas 
buvo “paleistuvės mokestis". 

Taigi, anot pranašo Ozėjo, Izraelio istorija nuo pat 
pradžios Pažado Žemėje buvo savanaudiška ir gėdinga 
Jahvės “ištikimo gerumo“ išdavystė. Metų metus Izraelis 
-— Jahvės nuotaka vaikėsi savo kėslus, o dabar buvo įstri- 
gusi į savo nuodėmių įviją be vilties išsinarplioti. Visa 
visuomenė buvo savo įsisenėjusios galvosenos ir laikysenos 
supančiota. “Jų blogi darbai“, sako pranašas, “neleidžia 
jiems grįžti prie Dievo" (Oz 5,4). Jie buvo pančiote su- 
pančioti savo kėslų. Bet koks šaukimas grįžti atrodė tuš- 
čias: “ Efraimas susirišo su stabais. Tegu jis sau žinosi..." 
(0z 4,17). Visas izraeliečių buitinis gyvenimas — poli- 
tika, ekonomija ir religija buvo užteršti ir panardinti gam- 
tos religijoje. Izraeliečių padėtį galima lyginti su padėti- 
mi žmogaus, kuris yra taip pavergtas savo galvosenos ir 
laikysenos gyvenime, kad stokoja ir vaizduotės, ir valios 
jėgų gyvenimo krypčiai pakeisti. Kartkartėmis didelė per- 
varta — nelaimingas lūžis asmens gyvenime sudaro pro- 
gą naujai pradžiai. Pranašas Ozėjas tikėjo, kad artėjanti 
istorinė pervarta — katastrofa bus Dievo priemonė sukur- 
ti Izraeliui progą pagyti — grįžti prie Dievo. 

“Ištikimas gerumas" laimi. Ozėjas yra daug kuo pa- 
našus į Amosą. Abu Dievo vardu prašnekino Izraelį su ži- 
nia, kad artėja pražūtis. Dalykiškai, istoriko akimis žiū- 
rint, jiedu kalbėjo apie baisią Asirijos grėsmę. Amosas 
buvo kilęs iš Judo karalystės. Tuo tarpu Ozėjui Izraelio 
karalystė buvo tėvynė. Visi trys Ozėjo vaikai, gimę iš Go- 
merės, gavo vardus, kurie rodė į Dievo teismą. Jauniau- 
sias sūnus Lo-Ammi — “Ne mano tauta“ ypatingai ženk- 
liai teigė, kad Jahvė paliks savo Tautą jos pačios kėslams. 
Be to, pranašiškas pamokslas Oz 2-ajame skyriuje prasi- 
deda su Jahvės žodžiu apie skyrybas nuo Izraelio, paleis- 
tuvės nuotakos: “Ji nėra mano žmona, ir aš nesu jos vy- 
ras“ (0z 2,2). Kituose Ozėjo knygos skaitiniuose ši min- 
tis yra dar stipriau išreikšta: Jahvė ateina sunaikinti sa- 
vo Tautos (Oz 13,8), lyg plėšrus žvėris jis puola ant savo 
grobio (Oz 5,14), lyg kandis ar puvinys jis ėda savo Tau- 
tą (0z 5,12). Netgi teigiama, kad Jahvė užmirš savo Tau- 
tą (0z4,6), — paliks izraeliečius net tada, kai jie ban- 
dys jo ieškoti (Oz 5,6), ir jų daugiau nebemylės (Oz 9, 
15). Su neištikima Tauta — Izraeliu bus pasielgta taip, 
kaip buvo pasielgta su neištikima žmona — Gomere: ji 
bus atmesta! 


Pranašo Ozėjo žodžiai Dievo vardu atrodo šiurkštūs. 
Jie gali užgauti nūdienį skaitytoją. Ką nori pranašas pa- 
sakyti? Kaip išreiškia pranašas Dievo teismą savo Tautai? 

Šv. Rašto ikvėptieji autoriai išsireiškė apčiuopiamu 
būdu ir poetine kalba, o ne atsajomis bendrybėmis. Ozė- 
jas skelbė Dievo teismą istorijos įvykiuose. Tam tikra 
prasme artėjanti Asirijos grėsmė buvo paties Izraelio in- 
trigų pasekmė. Nuosprendis būti kaip kitos tautos, pri- 
imti kaimynų religija persunktus kultūros poreikius ir rei- 
kalauti sau iš kaimynų iškilaus vaidmens Derlingojo pus- 
mėnulio politikoje išganymo istorijoje neturėjo daug bend- 

ro su Sandoros bendrijos užduotimi. Tie, kurie “sėja vė- 
Ją, pjauna audrą" (Oz 8,7). 

Pranašai primygtinai mokė, kad Dievas nesitenkino 
apreikšti savo išganymo užmojo ir Sandoros įpareigojimų. 
Dievo užmojis ir įpareigojimai nebuvo tik traukos dėsnis, 
kurį izraeliečiai galėjo peržengti savo rizika. Anot pra- 
našų mokymo ir iššūkio, pais Dievas įgyvendina savo iš- 
ganymo užmojį istorijos raidoje, vesdamas savo Sandoros 
bendriją per įvykių žaizdrą ir panaudodamas istorinius 
veiksnius — pavyzdžiui, Asiriją! — grąžinti ją į protą, 
— į ištikimybę Sandoros įpareigojimams.*“* 

Pranašų mokyme istorijos įvykiai yra Dievo ir žmo- 
gaus sąveika. Krinta dėmesin du įvykių bruožai: vispusiš- 
ka Dievo valdžia ir visiška žmogaus atsakomybė. Abu 
bruožai yra lygiai svarbūs pranašų tikėjimo dėsniai. Ši 
įžvalga nesiduoda įrėmuojama į 2 plius 2 yra 4 lygtį. 
Visam Šv. Raštui yra būdinga mokyti, kad žmogus turi 
galią laisvai apsispręsti, tačiau neturi galios išvengti savo 
nuosprendžio padarinių. Tik Dievas pajėgia sukurti gera 
iš blogų žmogaus nuosprendžio padarinių. 


Ozėjo knyga moko ir skelbia, kad Dievo teismas, ar- 
ba pyktis, siekia išganymo — atpirkimo. Atpirkimas per 
teismą — istorinę nelaimę yra nuostabi Ozėjo pranašystės 
įžvalga. Dievas nesiekia sunaikinimo, bet pagydymo. Per 
istorinių įvykių žaizdrą, Dievas išlaisvina savo Tautą iš 
trumparegio ir tariamo saugumo ir grąžina ją į Sandoros 
laisvę. Ozėjo meilė buvo tauresnė ir gilesnė negu Gomerės 
neištikimybė. Jahvės ištikimas gerumas Izraeliui — San- 
doros bendrijai yra pastovus ir gilus, nors Izraelis — San- 
doros bendrija ir įstrigo į savo trumparegį ir tariamą sau- 


225 Vienas įkvėptas autorius Naujajame Testamente labai taikliai 
išreiškia šią pranašų įžvalgą: “Baisu patekti į gyvojo Dievo rankas!“ (Žyd 
10,31). 

gumą. Ištikimo gerumo vedamas, Dievas neatmes savo 
Tautos, nors ji ir yra nepastovi ir svetimauja. Dievo pyk- 
tis nėra įnoringas — jis nesiekia atkeršyti ar sunaikinti, 
bet švyti šventu gerumu, kuris siekia išnarplioti izraelie- 
čius iš jų pačių užsidėtų sau pančių ir išlaisvinti naujam 
gyvenimui Sandoroje. Anot pranašo Ozėjo, ši naujoji lais- 
vė bus įgyvendinta tik tada, kada pats Dievas sunaikins 
stabus, kuriais izraeliečiai pasitiki. Tik tapusi plika kaip 
tilvikė savo meilužių akivaizdoje, Izraelis — Sandoros 
nuotaka (0z2,2-13) pajėgs tapti Sandoros Tauta ir su 
dėkingumu pripažinti savo vispusišką priklausomybę nuo 
Dievo, kuris ją atpirko iš Egipto vergijos ir rūpinasi ja 
Kanaano žemėje ištikimu gerumu. 


KAIP TĖVAS BAUDŽIA SAVO SŪNŲ 


Jahvės meilės šventumas“““ apima teismą ir gailestin- 
gumą. Pranašas Ozėjas jį patraukliai išreiškia savo kny- 
gos 11-ajame skyriuje. Čia Dievo ištikimas gerumas įvaiz- 
" dinamas ne vyro ir žmonos ištikimu santykiu, bet tėvo ir 
sūnaus santykio įvaizdžiu. Izraelis, Jahvės sūnus, gimė iš 
Dievo meilės (0z11,1-4; žr. Iš 4,22-23). Izraelio istori- 
jos pagrindas yra šventasis Jahvės užmojis. Jis duoda 
įvykiams kryptį ir prasmę: 

Kai Izraelis buvo vaikas, 

aš mylėjau jį; 

iš Egipto pašaukiau savo sūnų (Oz 11,1). 

Dievas elgėsi su Izraeliu, kaip tėvas elgiasi su sū- 
numi: mokė jį žengti pirmuosius žingsnius, nešiojo ant 
savo rankų ir tėviškai juo rūpinosi (0211, 1-3) .??7 Stai- 
ga skaitinio nuotaika pasikeičia (Oz 11,5-7). Jahvės kant- 


226 “Šventumas" Senajame Testamente yra Dievo proveržis į istoriją: 
galingas, skatinąs ir paslaptingas. 

227 Tėvo įvaizdis pakeičiaimas įvaizdžiu žmogaus, kuris veda gyvulį 
su virve ir juo rūpinasi. 

rybė savo maištingai Tautai išseko. Izraelis turės pakelti 
bausmę, kurią Jahvė siųs per Egiptą ir Asiriją — tas tau- 
tas, iš kurių Izraelis tikėjosi saugumo. Tačiau teismas nė- 
ra galutinis Dievo žodis (Oz 11,8-9). Net bausmėje — is- 
torinėje katastrofoje Dievas nepalieka savo Tautos. Jo 
šventa meilė lydi juos ir istorinės katastrofos teisme. Die- 
vas nesiekia sunaikinti Izraelio, kaip jis kadaise sunaikino 
Admą (Admah) ir Žeboimus (Pr 19,24-25; Įsti 29,23). 
Istorinėje katastrofoje reiškiasi tėvo rūpestis, — Dievas 
baudžia su meile, nes nori savo paklydusį vaiką grąžinti 
į protą. Istorinėje katastrofoje žmogus neišvengiamai grįž- 
ta į save. Į save atsitrenkti yra labai skaudu. Tačiau tik 
atpažinus tikrąją savo padėtį, įmanoma suprasti syvenimo 
prasmę. 

Pranašas Ozėjas kalba apie grumtynes Dievo širdyje 
— gerumu švytintį nerimą. Be abejo, jis nuvokė grumty- 
nes Dievo širdyje dėl savo patirtos kančios su Gomere 
(0z 11,8-11). Prieš akis nenumaldomas nuosprendis: ką 
daryti su paklydusiu vaiku? Grumtynes širdyje laimi mei- 
lė. Ji neleidžia atmesti paklydusio vaiko. Kodėl? Ozėjui 
pritrūksta žodžių išreikšti Dievo gailestingumo gelmes: 

Kaip aš galiu aimesti tave, Izraeli? 

Kaip aš galiu palikti tave? 

Negi aš galėčiau sunaikinti tave, 

kaip pasielgiau su Adma, 

ar elgtis su tavimi, 

kaip pasielgiau su Zeboimais? 

Mano širdis neleidžia man to padaryti, 

mano meilė tau yra perstipri. 

Aš nebausiu tavęs su pykčiu; 

aš nebenaikinsiu Izraelio. 

Nes aš esu Dievas, o ne žmogus, 

aš, Šventasis, tarp jūsų. 

aš nebeateisiu pas jus su pykčiu (Oz 11,8-9). 

Skaitytojui Dievo pyktis ir meilė gali atrodyti nesu- 
derinami, nes priešiški. Tačiau pranašui Ozėjui Dievo 
meilė viršija protą ir nėra jam priešiška. Ji švyti teismo 
— istorinės katastrofos audra ir vilties bei ainaujinimo 
vaivorykšte (Oz 11,10-11). Nelaimės niūrumas yra my- 
linčios Dievo rankos šešėlis. 


SANDOROS ATNAUJINIMAS 

Dvi temos švyti Ozėjo pranašystėje: Izraelio neištiki- 
mybė ir Dievo pasigailini meilė. Ozėjas nesiliovė mylėti 
Gomerės — savo žmonos, nors ji ir buvo tapusi jam neiš- 
tikima. Savo išgyvenime pranašas atpažino Dievo išgyve- 
nimą. Dievas nesiliovė mylėti Izraelį — savo Sandoros 
nuotaką, nors ji ir buvo tapusi jam neištikima. Tai buvo 
kelias, kuriuo Dievas įkvėpė Ozėją būti savo pranašu. Aiš- 
kėja, kad Ozėjas ne tik kalbėjo Dievo vardu Izraeliui, bet 
ir išgyveno kartu su Dievu jo santykį su Izraeliu. Asme- 
niška Ozėjo vedybinio gyvenimo tragedija yra Dievo tra- 
gedijos palyginimas su Izraelio tragedija. Ozėjas nesilio- 
vė ištikimai mylėti Gomerę, Jahvė nesiliovė ištikimai my- 
lėti savo Tautos, nors ji vaikėsi “svetimus dievus" (Oz 3, 
1)** Ozėjas atpirko Gomerę ir jai atleido, nors ir pa- 
baudė ją “daug dienų" (0z3,2-3). Ir Dievas atpirks Izra- 
elį, nors Izraelis turės pabūti “be karalių ir vadų, be au- 
kų ir šventųjų stulpų. . "(02 3,4), — politiniame ir reli- 
giniame skurde. Politinė ir religinė tarša kaip tik ir buvo 
Izraelio liga. Išgryninta ir nuskaidrinta Sandoros nuotaka 
— Izraelis turės naują pradžią ir naują santykį su Dievu. 
Izraelis grįš — atgailaus ir ieškos Jahvės, savo Dievo (Oz 


3,5) „229 


228 “Pyragaičiai su razinomis“ (O0z3,1) yra užuomina apie maisto 
patiekalus Baalo, derlingumo dievo, garbinime. 

229 0z3,5 turi vėliau įterptus žodžius “savo karaliaus Dovydo“. Jie 
priklauso vėlesniam įkvėptam Ozėjo knygos redaktoriui, Ir kiti Ozėjo kny- 

Liga perauklėja žmogų. Ligos perauklėjimas siejasi 
su skausmu ir kančia. Perauklėjimas per skausmą ir kan- 
čią yra Oz 2 turinys. Ozėjas vaizdžiai atidengia Izraelio 
svetimavimą — stabmeldystę ir pastangas sekioti įkandin 
“meilužius"'. Tačiau Jahvės tikslas nuolat lieka tas pats: 
sutaikinti su savimi savo neištikimą Tautą: 

Todėl aš viliosiu ją, 

išvesiu vėl į dykumą 

ir prašnekinsiu jos širdį. 

Ten ji man atlieps 

kaip savo jaunystės dienose, 

kada ji išėjo iš Egipto žemės (Oz 2,14-15). 


Izraelis — Sandoros bendrija kadaise gimė dykumo- 
je. Dabar, skelbia Ozėjas, ji atgims — skausmo ir kančios 
dykumoje, toli nuo politinių ir religiniu pagundų. 

02 2,15 užsimena apie Ahoro (Ahor) slėnį ir vadi- 
na jį durimis į viltį. Ahoro slėnis yra Judo dykynėje ant 
plynaukštės virš Negyvosios jūros. Palei jos rytinį pa- 
kraštį siauru tarpekliu braunasi Kumrano upokšnis. Jis 
staiga nusileidžia į slėnį prie vietovės, kuri, šimtmečius 
vėliau, tapo esenų bendruomenės ceniru. Ir « esenai laukė 
naujosios Sandoros dykumoje. 

Nūdien, lankantis Ahoro slėnyje virš Kumrano at- 
šlaitės uolų, pajuntama stiprus kontrastas tarp šios dyky- 
nės paprastumo ir žalių, kadaise miškingų, Kanaano kal- 
nų, kur tarpo iškilūs izraeliečių miestai — žmogaus kul- 


gos skaitiniai turi pataisymų, kurie atspindi Judo karalystės mesijinę teolo- 
giją: Oz1,7; 4,15; 11,12b. Kai kurių Senojo Testamento mokslininkų nuo- 
mone, šie pataisymai yra ne vietoje ir todėl laikytini suklastoti. Svarbu ne- 
užmiršti, kad Ozėjas, kaip ir Amosas, kreipėsi Dievo vardu į abi seseriš- 
kas karalystes — Izraelį ir Judą. Vėlesni priedai nieku neprieštarauja Šv. 
Rašto įkvėpimo tiesai, nes įkvėpimas nesiribojo vienu autoriumi, bet visos 
knygos rašytojais — pranašais ir redaktoriais. 

tūros išraiška. Gyvenimas dykumoje yra pavojingas. Dy- 
kuma tikėjimo žmogui primena, kad gyvenimas vispusiš- 
kai priklauso nuo Apvaizdos gerumo. Būdinga, kad pra- 
našas Ozėjas laiko dykumą naujos pradžios vieta. Anot jo 
pranašystės, pats Jahvė nuvilios savo Tauią į dykumą. Ten 
ji atpažins ir išgyvens savo vispusišką priklausomybę nuo 
Dievo ir, būdama toli nuo savo namų ant smėlio, galės 
išgirsti tai, ką sako Sandoros Dievas. Jahvė, anot hebraiš- 
kojo teksto, “kalbės [prašnekins jos] į širdį". Būdinga, 
kad dykumoje ji aigaus savo vynuogynus, — supras, kad 
kultūrinis klestėjimas ir medžiaginė gerovė yra Dievo do- 
vana. Dykumoje žmogus atranda duris i viltį, kuri ištiki- 
mu Dievo gerumu veda į prasmingą ir saugią ateitį.??? 
Anot pranašo Ozėjo, dykuma turėjo būti Sandoros at- 
naujinimo vieta, nes dykumoje turėjo užsibaigti ilgoji su- 
laužytos Sandoros istorija. Dykumoje Izraelis pajėgs ar- 
sakyti Jahvės prašnekinimui meile, kaip kadaise buvo at- 
sakęs su dėkingu pasitikėjimu Išėjimo iš Egipto metu. 
O Jahvė susigrąžins Izraelį — savo Sandoros nuotaką į 
* žmonos santykį, pažadėdamas ją sau teisumu (isedagah) 
ir teismu (mišpat), ištikima meile (hesed) ir pasigailė- 
jimu. Tiesa, Izraelio istorija pilna neištikimybės. Tačiau 
ji bus nugalėta ištikima Dievo meile, kuri yra stipresnė 
ir gilesnė negu Izraelio neištikimybė. Sandoros bendrija 
— Izraelis stipriai ir giliai pripažins Jahvę naujais ryšiais 
(Oz 2,19-20). 


SAMARIJOS GALAS 


Pranašo Ozėjo durys į viltį turėjo istorinės katastro- 
fos foną. Ir pati viltis turėjo pagrindą Dievo gerumo tikė- 
jime, o ne politiniuose galimumuose. Nėra jokios abejo- 


280 Žr. J.L. McKenzie, “Desert", Dictionary of the Bible (Milwau- 
kee, MN: Bruce, 1965), p. 194196; X. Lėon-Dufour, ten par, p. 121-123. 


259 


ž po Lao L. 

k re 

a i 
==“ 


L - 


2 
Omris “nupirko Šomrono kalną iš Šemerio ..., pastatė miestą... i 


pavadino'' Samarija (2 Kar 12,24). 
Samarijos kalnas su miesto griuvėsiais nuo vieškelio pietų pusėje. 


Samarija buvo Izraelio — Šiaurinės karalystės sostinė. 
Griuvėsiai yra daugiasluoksniai. 


Laiptai į Samarijos valdovų rūmus. 


Omrio ir Ahabo bei Jezebelės rūmų griuvėsiai. Kur kadaise viešpatavo 
Omrio dinastija, dabar auga alyvmedžiai. 


Jezreelio slėnis — lyguma. Tolumoje Megido piliakalnis ir Samarijos 
kalnai. 


Izraelio — Šiaurės karalystės kavalerijos kareivinės išsono 
piliakalnyje. 


Jeroboamo I statinių likučiai Dano piliakalnyje. Kadaise Čia buvo 
pastatytas Auksinis veršis. 


Požeminė vandens talpykla — cisterna Hazore. 


L Ą 


mais ka Ruob: 

Palestinos archeologija domina ne tik krikščionis bei žydus, 
bet ir skirtingų pažiūrų asmenis. Kasmet tyrinėjama bent 50 
archeologiniu požiūriu svarbių vietovių. 


Juozapo kapas prie Šechemo. Prieš mirdamas Egipte, Juozapas 
prisaikdino savuosius “parnešti jo kaulus" į Pažado Žemę (Pr 50,25). 


Garizimo kalnas nuo Juozapo kapo. Garizimas tapo svarbi vietovė po 
Samarijos — Izraelio karalystės žlugimo. 


nės, kad Ozėjo pranešimą apie Izraelio pražūtį sąlygojo 
tarptautinė padėtis. Geografiniu požiūriu Izraelis buvo 
ant kelio, kuriuo Asirija rengėsi žygiuoti per Derlingąji 
pusmėnulį į Egiptą. Ir politiniu požiūriu mažutė Izraelio 
karalystė neturėjo galios apsiginti nuo Asirijos milžino. 
Be to, karalystės didikai pjovėsi vieni su kitais ir stengėsi 
pražudyti vieni kitus svetimųjų pagalba. Pranašui ši poli- 
tinė maišatis turėjo skirtingą prasmę. Maišatyje jis matė 
Sandoros bendrijos bėdą ir Dievo užmojį teisti ir atnau- 
jinti **! 

Senojo Testamento istorija nieko nesako apie prana- 
šo Ozėjo veiklos trukmę. Kai kurie mokslininkai““? mano, 
kad Ozėjas reiškėsi ir Sirijos-Izraelio sąjungos metu (735 
-733 m. pr. Kr.). Sirija ir Izraelis buvo kadaise priešai, 
dabar šios dvi karalystės tapo sąjungininkais prieš Judo 
karalystę. Oz 5,8-14 skaitinys, atrodo, atspindi Judo ka- 
ralystės proveržį į Izraelio karalystę Sirijos-Izraelio są- 
jungos metu.“** Nuoseklu pranašišką Ozėjo veiklą sieti su 
Šiaurinės karalystės galo sūkurių srautu (Oz 4-14). 

Įvykiai sparčiai vystėsi. Šiaurinės karalystės ateitis 
darėsi miglota ir netikra. Tiglat-pilesero mirtis 727 m. pr. 
Kristų sugundė Izraelio karalių nusikratyti Asirijos jun- 
gu. Po trejetos metų karalius Hošea atsisakė mokėti 
Asirijai duoklę. Mat jis vylėsi, kad naujasis Asirijos val- 
dovas nebus pakankamai stiprus suvaldyti plačią ir pa- 
driką imperiją. Be to, jis pasitikėjo Egiptu. Tačiau nau- 
jasis Asirijos karalius Šalmaneseras V (Šalmaneser) ne- 
gaišo užpulti ir pamokyti Izraelį. Po Šalmanesero mirties 
mūšio metu jo įpėdiniui Sargonui II (Sargon) teko užda- 


231 Žr. P. J. King, “Hosea's Message of Hope“, Biblical Theology 
Bulletin 12(3:1982) 91-95. 

282 Žr. Sekantį skyrių. 

233 Žr. J.M. Ward, Hosea: A Theological Commentary (New York, 
NY: Harper 84 Row, 1966), ryšium su Oz 5,8-14 skaitiniu. 

vinys susidoroti su Izraelio karalyste. 721 metų pradžioje, 
po trejeto metų apgulos, Izraelio sostinė Samarija krito. 
Pagal Sargono II metraštį, asirai išvežė 27.290 izraeliečių 
į Persiją (2 Kar 17,6), o jų vieton atvežė kolonistus iš 
Babilonijos, Elamo ir Sirijos.“** Amoso rauda tapo istori- 
ne tikrove: “ Nuotaka Izraelis žuvo. . J? (Am 5,2). 

Pranašas Ozėjas, atrodo, jau buvo miręs ir nepergy- 
veno tautinės Izraelio pražūties. Tačiau Ozėjo pranašystė 
nebuvo užmiršta. Ji buvo saugoma pranašo mokinių rate- 
lyje ir ilgainiui tapo Pietinės — Judo karalystės tikėjimo 
kraičio knyga. 


———— 


234 Žr. J.B. Pritchard (red.), ten pat, p. 284-287. 

VI SKYRIUS 


IZAIJAS: 
TUDAS 
ŽAIDŽIA 
SU 
MIRTIMI 


Klausyk, dangau, ir išgirsk, žeme, 
nes Jahvė kalba: 

“Užauginau ir išauklėjau vaikus, 

o jie sukilo prieš mane. 

Jautis pažįsta savo savininką, 

ir asilas žino savo šeimininko ėdžias. 
Izraelis nepažįsta manęs, 

mano tauta nesuvokia. .** (Iz 1,2-3) 


Elijas, Elizėjus, Mikajas, Amosas ir Ozėjas — visi 
iki šiol pažinti pranašai Dievo vardu kreipėsi į Šiaurinę 
karalystę, kuri po Saliamono mirties (922 m. pr. Kr.) 
atskilo nuo Jungtinės Dovydo karalystės. Nėra abejonės, 
kad tuo pačiu laikotarpiu Dievo pasiuntiniai — pranašai 
reiškėsi ir Judo — Pietinės karalystės visuomenėje. Sena- 
sis Testamentas užsimena apie keletą mažiau žinomų pra- 
našų: Azariją (2 Kr 15,1-7), Hananį (2 Kr 16,7-10) ir 
Jehu, Hananio sūnų (1 Kar 16,1-4; 2 Kr 19,2). Tačiau 
nė vienas jų neprilygo Šiaurinės karalystės pranašams, 


Skaitymai iš Šv. Rašto: 
2 Kar 15,32-20,21. 
Iz 1-11; 13-23; 28-32. 
Mch 1,1-6,8. 

kurių žodis buvo svarus jų amžiaus lūžių ir pervartų srau- 
te. Susidaro vaizdas, kad didieji amžiaus klausimai iškilo 
ir buvo sprendžiami šiaurėje. Net pranašas Amosas, nors 
ir pietietis, buvo siųstas su Dievo pranešimu į Betelį — 
karališkąją Jeroboamo II šventovę. 

Šiaurinė karalystė po Jungtinės karalystės suskilimo 
pirmavo karalių veržlumu ir pranašų žodžiu. Žinoma, 
kartkartėmis Izraeliui laikinai įklimpus į vidaus rietenas 
ar pavargus nuo kaimynų užpuolių, ir Judas pasijusdavo 
lygus. Tačiau, aplamais bruožais, Judo karalystė buvo 
Izraelio — stipresnės ir turiingesnės karalystės šešėlyje. 
Tai nesunku suprasti. Izraelio karalystė sėdėjo ant istori- 
jos sankryžos — pagrindinių kelių tarp Mesopotamijos ir 
Egipto, — taigi neišvengiamai užėmė pirmaujantį vaid- 
menį Palestinoje. Tuo tarpu Judo karalystė, būdama ato- 
kiau nuo Derlingojo pusmėnulio karo ir prekybos kelių, 
galėjo didžiuotis saugiu atskirumu kalnuotoje žemėje. 


Izraelio karalystei Apvaizdos lėmimu teko pirmauti 
Palestinos gyvenime. Nenuostabu, kad Dievas siuntė seką 
iškilių pranašų kaip tik tą istorinį laikotarpį, kurį ši 
šmaikšti karalystė didžiavosi vado vardu tarp mažesnių 
kaimynų. 

Sargonas II Izraelio karalystę vadino “plačiuoju 
Omrio dinastijos kraštu'?.““? Asirijai įjungus Izraelį į sa- 
vo imperiją, pranašai ėmė gyvai reikštis Judo karalystėje. 
Ir čia — pietinėje Sandoros bendrijos dalyje pranašų is- 
torija yra suausta su pasakojimu apie karalius — politi- 
nius Dovydo dinastijos vingius iki pat jos žlugimo Babi- 
lonijos užpuolio metu 587 m. prieš Kristų. 


235 J. B. Pritchard (red.), ten pat, p. 284-285. Asirų dokumentuose 
įprasta Izraelio karalystę vadinti Omrio vardu. Net Jehu — Omrio dinasti- 
jos sunaikintojas yra vadinamas “Omrio sūnumi“. 

AZARIJAS: IšKILUSIS JUDO KARALIUS 


Judo karalystę valdė Dovydo dinastija. Karalius 
Azarijas (Azarijah), arba Uzijas (Uzzijah), buvo Jerobo- 
amo II bendraamžis (mždg. 783-742 m. pr. Kr.). 

Šiaurinė karalystė, kaip jau pastebėta, nagrinėjant 
Amoso ir Ozėjo pranašystes, buvo kupina politinių intrigų 
ir visuomeninio nerimo bei nepasitenkinimo. Tuo tarpu 
Judo karalystė didžiavosi politinio ir visuomeninio gyve- 
nimo pastovumu. Mat Dovydo dinastija valdė tvirta ranka 
be pertraukos iš sosto Jeruzalėje. Kas kita, kaip jau mi- 
nėta, buvo su Izraelio karaliais. Izraelio karalystėje dinas- 
tijas ir pavienius karalius lydėjo intrigos ir smurtas. Be 
to, politinius perversmus sąlygojo nepastovi sąranga visuo- 
menėje su turtingais didikais ir skriaudžiama liaudimi. 
Judo karalystė, turėdama pastovią dinastiją soste, gana 
sklandžiai rutuliojosi iš senovinės Giminių lygos papras- 
tumo į pažangesnį miestiečių gyvenimo būdą. Ir sumies- 
čionėdama Judo karalystė išsaugojo stebėtiną lygybę vi- 
suomenėje. Tiesa, būtų klaidinga teigti, kad tik Šiaurinėje 
karalystėje buvo smurto, intrigų ir skriaudų. Ir Pietinėje 
karalystėje pranašai nesiliovė kaltinti ir šaukti į Dievo 
teismą godžius žemvaldžius už mažažemių skriaudimą (1z 
5,8-10; Mch 2,1-2) bei turtuolius už vargšų engimą (Iz 
10,1-2; Mch 3,1-4) ir pasmerkti prarają tarp blogo elge- 
sio su artimu ir religijos visuomenėje (Iz 1,10-17). Vis 
dėlto visuomeninė santvarka buvo palyginti pastovi. Vi- 
suomeninės santvarkos pastovumo pagrindas — Dovydo 
sostas yra labai svarbus veiksnys /zaijo knygai suprasti. 
Mat jis maitino Judo karalystės tikėjimo savimonę: Jahvė 
sudarė ypatingą sandorą su Dovydu ir pažadėjo jam am- 
žiną dinastiją (2 Sam 7,8-16) *** 


236 Žr. Raktas į Senąjį Testamentą, I, p. 438-445. 

Azarijui valdant, Judo karalystė pasiekė pačią savo 
gerovės ir klestėjimo viršūnę. Šv. Raštas apie tai tik už- 
simena trumpučiais skaitiniais (2 Kar 15,1-7; 2 Kr 26). 
Nors ir trumpučiai, bet sudaro vaizdą, kad Azarijo pasie- 
kimai buvo įspūdingi. Anot 2 Kr 26, Azarijas rūpinosi Ju- 
do kariuomene, užkariavo Filistijos lygumą su svarbiuoju 
Jūros keliu, išplėtė prekybinius santykius su Arabija, at- 
statė Elato (Elat)“? uostamiestį ir rūpinosi žemės ūkiu, 
nes “mylėjo žemę" (2 Kr,26,10). 

Azarijo valdinius skaudino jo liga. Apie 750 metus 
jų iškilusis karalius staiga susirgo baisia raupsų liga. Li- 
ga, 0 ypatingai raupsai, anuomet buvo laikoma nuodėmės 
ženklu ir Dievo bausme. Taip Azarijo ligą aiškina ir į- 
kvėptasis istorikas (2 Kar 15,5). Karaliui Azarijui teko 
užsidaryti nuošaliame name, o jo sūnus Jotamas (Jotam) 
valdė savo tėvo vardu. Tačiau Azarijo valdinių akyse net 
baisioji raupsų liga nepajėgė užtemdyti jo iškilumo — 
karaliaus garbės ir gero vardo. Net užsidarius nuošaliame 
name, Azarijas buvo pripažįstamas valdovu, o jo vardas 
tapo Judo karalystės jėgos ir gerovės įvaizdžiu (žr. Iz 6, 
1). Siaurėje Izraeliui sparčiai blėstant po Jeroboamo II 
mirties (746 m. pr. Kr.), pietuose Judas tarpo jėga ir 
įtaka, daug kuo panašia į Dovydo ir Saliamono laikotar- 
pį. Tik Asirijos grėsmė kyšojo ant ateities akiračio. 

Asirijos grėsmė nebuvo naujas veiksnys. Jau nuo 
XIII a. pr. Kr. Derlingojo pusmėnulio tarptautinę pa- 
dėtį grasino Asirijos kilimas su užmačiomis kurti pasau- 
linę imperiją. O su Tiglat-pilesero III atėjimu į Asirijos 
sostą ši grėsmė tapo grėsminga tikrove. Asirijos karinė 
jėga, pasijudinusi iš Mesopotamijos aptvaro, nusiaubė 
Derlingąjį pusmėnulį, pasiekdama net Nilo slėnį. 


237 Elatas anksčiau buvo vadinamas Ezion-geberis (Ezion-geber). 

Azarijo laikotarpis buvo kupinas pažadų ir grėsmės. 
Šitokiame ateities fone Izaijas buvo pašauktas būti Dievo 
pranašu Judo karalystėje. Izaijo pašaukimas įvyko 742 m. 
prieš Kristų — tais metais, kada karalius Azarijas mirė 
(Iz 6,1), o asirų Tiglat-pileseras III užėmė Arpadą (Ar- 
pad), šiaurinės Sirijos provincijos sostinę. Izaijo prana- 
šiška veikla truko daugiau negu keturiasdešimt metų. Jos 
metu pasikeitė politinis Derlingojo pusmėnulio žemėlapis. 
Lūžis sekė lūžį. 

Pirmasis politinis lūžis įvyko 735 m. pr. Kr. Sirija 
ir Izraelis įsiveržė į Judo kraštą, norėdami priversti Judą 
dėtis į sąjungą prieš Asiriją.““* Tai atrodė bergždžios pas- 
tangos Asirijai sustabdyti. Parodė tai ir įvykiai. Tiglat - 
pileseras III 733-732 metais užkariavo visą Siriją ir nu- 
niokojo Gileadą, Galilėją ir net Šarono lygumą žemiau 
Karmelio, palei Viduržemio jūrą. 

Antrasis milžiniškos svarbos įvykis Tzaijo veiklos 
metu buvo 721 metais Samarijos, Šiaurinės karalystės sos- 
tinės, kritimas. Šalmaneseras V, Tiglat-pilesero III įpėdi- 
nis, Izraelio maištavimo įerzintas, iš naujo įsiveržė į Pa- 
lestiną. Šį kartą Šiaurinė karalystė jau nebepajėgė išsi- 
pirkti iš asirų. Šalmaneseras V apgulė Samariją, o jo 
įpėdinis Sargonas II ją sunaikino. O dešimčia metų vėliau 
asirų kariuomenė, vedama to paties Sargono II, nušlavė 
visą Viduržemio pajūrį. Mat žygiavo Jūros keliu — Via 
Maris malšinti kito maišto prieš Asiriją. Filistinų miestas 
Ašdodas (Ašdod) buvo sukilęs prieš Asiriją. 

Tretysis lūžis įvyko 701 metais, Izaijo pranašiškos 
veiklos užsklandoje. Judo karalystė kvailai įsijungė į są- 
jungą prieš Asiriją ir baisiai nukentėjo Sennacheribo 
(Sennacherib) proveržio metu. 


238 Panašiai kaip anksčiau prie Oargaro vakariečių sąjunga buvo su- 
stabdžiusi asirų proveržį. 

KARALYSTĖ ASIRIJOS PAUNKSNĖJE 


4 ASIRIJOS PROVINCIJOS 


S.A.Romano 


Pranašui Izaijui visos sąjungos prieš Asiriją ar su 
Asirija buvo “žaidimas su mirtimi“. Izraelio karalystė 
buvo dėjusis į sąjungą prieš Asiriją su tragiškais padari- 
niais. Izaijas giliai išgyveno šiaurės izraeliečių karčią pa- 
dėtį. Judo karalystė bandė kviesti Asiriją į sąjungą. 
Izaijas tam priešinosi visomis jėgomis (Iz 7). Jis tai darė 
ne kaip politikas ar politinių lūžių bei pervartų aiškinio- 
jas. Įkvėptu pranašo įžvalgumu Izaijas matė istorijos are- 
noje Dievą — Izraelio ir tautų Valdovą — ir suprato jo 
užmojį. Pranašo Izaijo pasiuntinybė buvo: pranešti, ką 
Dievas sako ir daro laiko vingiuose ir kryžkelėse. 


PRANAšO IZAIJO KNYGA 

Prieš nagrinėdami Izaijo pranešimą Dievo vardu, 
turime susipažinti su Senojo Testamento pranašų raštijos 
Izaijo knyga. Izaijo knyga, kurią nūdien skaitome, turi 66 
skyrius. Izaijo knyga nevientisa. Aplamai nūdien sutaria- 
ma, kad ne visa knyga priklauso VIII prieškristinio am- 
žiaus pranašui iš Jeruzalės. Tiesa, didesnė dalis šios kny- 
gos priklauso jam, bet visa knyga atspindi ir kitus įkvėp- 
tus asmenis — mokinius, aiškintojus ir pranašus. 

Mūsiškė autorystės samprata Senojo Testamento am- 
žiuje buvo nepažįstama. Mums įprasta spausdinti knygą 
mažesniu ar didesniu tiražu ir autoriaus teises apsaugoti 
įstatymais. Šv. Rašto amžiuje taip nebuvo. Pranašo žodį 
buvo galima išsaugoti ateičiai tik jį patikint grupei sekėjų, 
kurie ištikimai atsimintų savo pranašo žodį ir jį užrašytų 
ateities kartoms.““* 

Pats Izaijas padeda suprasti, kokiu būdu jo praneši- 
mas iš Dievo buvo perduotas ateities kartoms. Savo pra- 


239 Žr, A. Rubšys, Raktas į Naująjį Testamentą (Putnam, CT: Krikš- 
čionis gyvenime, 1979), II, p. 48-49. 

našiškos veiklos pradžioje, pranešimui iš Dievo atsimušus 
į kurčias ausis, Izaijas pasitraukė iš viešojo gyvenimo, 
norėdamas “suvynioti Lapsaugoti ir perduoti] liudijimą? 
ir “užantspaudoti mokymą tarp Lsavol mokinių? (Iz 8, 
16-18; žr. 30,8). Kadangi jo karta neėmė į širdį jo žo- 
džių, Izaijas jautė, kad reikia palaukti, kol Dievas vispu- 
siškiau apreikš savo užmojį būsimoms kartoms, kurios iš- 
girs — norės klausytis! Labai galima, kad pranašas Izai- 
jas patikėjo pranešimus iš Dievo savo ištikimai mokinių 
brolijai. Čia jie buvo branginami, peržiūrimi vėlesnio 
Izaijo mokymo šviesoje, o po pranašo mirties ėjo iš kar- 
tos į kartą. Tokiu būdu pranašo žodžių iš Dievo kraitis 
buvo nuolat gyvas ir skatinantis. Jam priklausė ne tik pa- 
ties pranašo žodžiai iš Dievo, bet ir vėlesni įkvėpti prie- 
dai, nes, mokinių įsitikinimu, jie derinosi ir pratęsė pra- 
našo žodžius.?*? 

Tanake, hebrajų Knygoje, pranašų raštai apima ke- 
turis stambius ritinius: 

1. Izaijo knygą, 

2. Jeremijo knygą, 

3. Ezechielio knygą ir 

4. Dvylikos knygą“*' 


Šie keturi ritiniai kartu sudaro Vėlesniuosius pranašus.?** 
Visi keturi yra maždaug to paties ilgio. Atrodo, kad riti- 
nio ilgį sąlygojo patogumas skaityti. Perdaug ilgas ritinys 
buvo nepatogus. Izaijas, Jeremijas ir Ezechielis pareika- 
lauja ištiso ritinio. O Dvylikos knyga patenkina dvylika 
mažų pranašiškų knygų: Ozėjo, Joelio, Amoso, Abdijo, 


240 Tą patį liudija ir Mozės mokymas. Mozės kraitis, nūdien skaito- 
mas Penkiaknygėje, apima ne tik pradinį Mozės amžiaus kraitį, bet ir vė- 
lesnius įkvėptų Penkiaknygės autorių priedus Mozės vardu. 

241 Žr. Raktas į Senąjį Testamentą, I, p. 264. 

242 Žr, Ten pat. 

Jonos, Michėjo, Nahumo, Habakuko, Sofonijo, Agėjo, Za- 
charijo ir Malachijo. Jos visos yra sudėtos į vieną ritinį 
ne dėl to, kad būtų turiniu ar įkvėpimu mažesnės svarbos, 
bet dėl to, kad, būdamos trumpesnės, teapima tik vieną 
skaitymui patogų ritinį. 

Pranašų knygos yra iš tikrųjų antologijos — prana- 
šų žodžių iš Dievo rinkiniai, sudaryti ir išleisti pranašo 
vardu. Šv. Rašto tyrimo uždavinys — atpažinti pirminius 
palies pranašo žodžius ir nustatyti, kiek tai įmanoma, pa- 
skirų knygos skaitinių — pranešimų iš Dievo datą, foną 
ir autorystę. Daugeliu atvejų paskirų pranašų knygos skai- 
tinių žmogiškoji autorystė lieka neaiški, nes bevardžiai 
įkvėpti pranašai subūrė savo žodžius Dievo vardu su Iza- 
ijo, Jeremijo ar Ezechielio žodžiais Dievo vardu. 


Izaijo knygos padalos. Izaijo knyga yra pranašiškų 
žodžių Dievo vardu rinkinys — antologija. Nūdien vyrau- 
ja įsitikinimas, kad mažesnė pusė Izaijo knygos nepriklau- 
so pranašui Izaijui, kuris pranašavo VIII a. pr. Kr. Jeru- 
zalėje. Kalbama apie Iz 40-66 skyrius.“* Mat šie skyriai 
atspindi visiškai skirtingą istorinę padėtį, — padėtį, kuri 
vyravo maždaug du amžius vėliau. Judo karalystė jau žlu- 
gusi, jos gyventojai tremtyje, o Naujoji Babilonija — pa- 
saulio valdovė dreba prieš Persijos imperiją. Įprasta Iz 
40-66 priskirti vėlesniam pranašui ar pranašams** 

Tikri Izaijo žodžiai iš Dievo, susieti su VIII a. pra- 
našu iš Jeruzalės, yra Iz1-39. Bet ir šiuose skyriuose at- 
pažįstama įvairovė: pavyzdžiui, Iz 36-39 yra perimti iš 2 


243 Žr. Raktas į Senąjį Testamentą, III, skyrius apie Antrąjį Izaiją. 
244 Izaijo knyga nūdien dalinama į tris knygas: 

1. Pirmojo Izaijo, arba Proto Izaijo — Iz 1-39; 

2. Antrojo Izaijo, arba Deutero Izaijo — 1z 40-55(66?); 

3. Trečiojo Izaijo, arba Trito Izaijo — Iz 56-66(?). 

Pranašas Tretysis Izaijas yra mokslininkų prielaida. 

Kar 18,13-20,19. Šiuo skaitiniu pasakojama apie įvykius 
iš vėlesnės Izaijo veiklos. Iz 34 yra pranešimas apie pra- 
žūtį, o Iz 35 — apie viltį. Abu yra panašesni į vėlesnio 
pranašo žodžius (Iz 40-66), negu pranašo iš Jeruzalės me- 
sijiniam iššūkiui Judo karalystei. O Iz 24-27, vadinami 
“mažąja apokalipse“, atrodo, yra iš dar vėlesnio laiko- 
tarpio negu Iz 40-55, — vėlesni už Babilonijos tremtį. Iza- 
ijo, pranašo iš Jeruzalės, žodžius Dievo vardu galima 
skirstyti į tris grupes: 


Pranešimas 
iš Dievo 
Judo karalystei 


Pranešimas 
iš Dievo 
tautoms ir Judo karalystei 


Paaiškinimai 


[1z 6-8**] 


Iz 36-39 


Iz (33**] 34-35 


*Iz 12 yra psalmė užbaigti Pranešimui 
iš Dievo Judo karalystei. 

**Iz 33 yra pranašiška liturgija. 

***1z 6-8 yra Pranešimų iš Dievo ir paaiškinimų junginys. 


Apokalipsė 
Iz 24-27 


Apsiribodami dėmesiu pranešimui iš Dievo Judo ka- 
ralystei, padarome ilgos Izaijo veiklos nagrinėjimą labiau 
prieinamą. Čia Izaijo pranašiškos veiklos ryšys su Jeruza- 
le yra ryškus. Aplamai, Iz1-11 atspindi Izaijo veiklos pra- 
džią nuo Azarijo mirties iki Sirijos-Izraelio sąjungos prieš 
Judo karalystę (742-732 m. pr. Kr.), t.y. maždaug de- 
šimtmetį, o Iz 28-32 atspindi vėlesnį pranašo veiklos lai- 
kotarpį nuo Hezekijo (Hezekijah) tapimo Judo karaliumi 

iki Sennacheribo proveržio į Judą, t.y. maždaug keturio- 
likos metų tarpsnį (715-701 m. pr. Kr.). Šios dvi didžio- 
sios Izaijo knygos dalys padeda susipažinti su Izaiju iš 
Jeruzalės — pranašu ir pranešimu iš Dievo. 


IZAIJO VEIKLOS PRADŽIA 

Asmeniškas Izaijo gyvenimas yra pažįstamas tik iš 
užuominų. Aišku, kad Izaijas buvo miestietis. Šis bruožas 
ryškus iš miesto įvaizdžių gausos. Atrodo, kad Izaijas už- 
augo pasiturinčioje Jeruzalės šeimoje. Jeruzalė jam yra 
labai brangi, nes čia yra Jahvės Šventykla, Dovydo sostas 
ir vietos, kurias pašventina tikėjimo atmintis. Įdomu, kad 
Sandoros bendrijos kraitis iš dykumos neturėjo daug vaid- 
mens Izaijo pranašystei. Bet jis yra labai svarbus Amosui 
ir Ozėjui. Izaijas tylomis praeina Išėjimą iš Egipto ir ki- 
tų šventosios istorijos įvykių svarbą, nors juos ir puikiai 
pažįsta (Iz 10,24-26; 11,16).*** Atrodo, kad Izaijas buvo 
suaugęs »s1 mesijine Sandoros bendrijos savimone, kuri 
didžiavosi ypatinga sandora tarp Dievo ir Dovydo dinas- 
tijos (2 Sam 7,8-16). Domesys mesijinei Dovydo dinasti- 
jos reikšmei /zaijo knygoje yra vispusiškas. Nenuostabu, 
kad Izaijas yra laikomas pagrindiniu mesianizmo prana- 
šu Senajame Testamente. Savo pranešime iš Dievo Judo 
karalystei Izaijas aitrina ateisiančio Mesijo, Pateptojo iš 
Dovydo namų, viltį. 


Jahvė yra Karalius. Pasakojimas apie Izaijo pašau- 
kimą būti Jahvės pranašu yra vienas iš iškiliausių prana- 
šų knygose (Iz 6). Keletu eilučių poeto brūkšniais nupie- 
šiama gilus išgyvenimas Šventykloje pamaldų metu. Išgy- 


245 Kai kurių mokslininkų nuomone, šie ir panašūs Izaijo knygos 
skaitiniai nepriklauso Izaijui iš Jeruzalės, bet vėlesniems jo žodžių puose- 
lėtojams. 

venimas Šventykloje duoda Izaijo veiklai pradžią ir tu- 
rinį. 

Pasakojimas, kurį dabar skaitome, buvo užrašytas 
vėliau negu išgyvenimas apie kurį pasakojama. Pasakoji- 
mu žvelgiama atgal į pranašo praeitį — jaunystę. Jis at- 
spindi vėlesnę pranašo patirtį ir nerimą dėl žmonių kur- 
čios ir aklos laikysenos. Tai itin ryšku niūrioje pasakoji- 
mo nuotaikoje (Iz 6,9-13; 29,9-12). Nežiūrint to, visas 
pasakojimas atspindi eiklų Izaijo atliepimą pašaukimui 
būti Dievo pranašu. 

Dvi pasakojimo aplinkybės — vieta ir laikas duoda 
pasakojimui savitą atspalvį. Pašaukimas būti Dievo pra- 
našu įvyko “karaliaus Azarijo mirties metais"? (Iz 6,1). 
Pašaukimo laikas atspindi reiklią nuojautą. Azarijas bu- 
vo Judo karalystės tvirtumo ir pastovumo pagrindas. Net 
sūnui Jotamui valdant jo vardu, Azarijas žmonių akyse 
buvo Judo karalystės gerovės ramstis. Mat karaliaus as- 
muo ir valdžia turėjo milžinišką reikšmę Judo visuome- 
nei. Visa karalystės visuomeninė santvarka rėmėsi kara- 
liumi iš “Dovydo namų". Sakoma, kad “lygiai, kaip šei- 
mos gyvenimas remiasi tėvu, taip senovės Izraelio visuo- 
menėje visa siela žmonės rėmėsi karaliumi"'*** Karalius 
buvo palaimos ir jėgos pagrindas. Todėl Azarijo mirtis 
grasių įvykių fone giliai palietė visą Judo karalystę. Asi- 
rijos milžinas nenumaldomai artinosi iš šiaurės. Kupiną 
niūrios nuojautos valandą Izaijas sako: “ Aš mačiau Val- 
dovą!* (Iz 6,1)“ Pranašo liudijimu, Judo karalystė ne- 
siremia tik karaliumi iš “ Dovydo namų“, kuris sėdi Jeru- 
zalės soste, bet tikruoju Valdovu, — Jahve, Istorijos Vieš- 
pačiu, kuris rymo Sventykloje. 

246 J. Pedersen, Israel: Its Life and Culture (New York, NY: Ox- 
ford, 1926), LII, p. 275. 


247 Hebrajų kalba "Adonai reiškia “Viešpatį", arba Valdovą, t.y. tik- 
rąjį karalių. 


282 


Izaijo regmės vieta buvo Saliamono Šventykla. Čia 
pamaldų metu Izaijas išgyveno regmę: Dievas — Jahvė 
sėdėjo ant savo iškilaus dangiško sosto, ir visa Šventykla 
aidėjo “Šventas, šventas, šventas“ giesme.?“* Jahvės šven- 
timas kaip “pasaulio Valdovo" — visuotinio karaliaus že- 
mėje ir pasaulyje turėjo didelį vaidmenį Jeruzalės Šven- 
tykloje. Rudens šventėje Naujųjų metų pamaldose aidė- 
davo šauksmas “ Jahvė yra Valdovas — Karalius“ (Ps 46 
/47/; 92/93/: 95/96/: 96/97/: 97/98/; 98/99/). Pamaldų 
dalyviai giedodavo psalmes, kuriose Jahvė vaizduojamas 
šlovėje, —išaukštintas iškiliame šventume, viešpataujantis 
iš dangiško sosto kaip Kūrinijos Teisėjas ir tautų likimo 
Kūrėjas.?*? 


Žmogus-pranašas Dangaus Taryboje. Izaijas buvo 
pašauktas būti Dievo pasiuntiniu Judo karalystei Šven- 
tyklos pamaldų metu. Pasakojimo apie pašaukimą rėmus 
sudaro pamaldų poreikiai: priegiesmiai, altorius su ang- 
lių žaizdru, smilkalai ir Šventųjų šventosios paslaptys. 
Pamaldų poreikiai tampa naujos tikrovės — Dievo Artu- 
mo įvaizdžiais. Staiga pamaldos sušvinta nauja reikšme ir 
pavidalu. Pranašo regmėje žemiškoji Šventykla tampa 
Dangaus šventykla, ir pranašas pasijunta erdvioje Dan- 
gaus Taryboje.““" Pranašas regi patį Jahvę, sėdintį ant iš- 


248 “Šventas, šventas, šventas" reiškia “švenčiausias", nes yra aukš- 
čiausias būdvardžio “šventas"' laipsnis. Ši giesmė ir nūdien kartojama pa- 
maldose. 

249 Labai galima, kad pats Izaijas buvo kunigas ar Šventyklos pra- 
našas. Žr. R. B. Y. Scott, “The Book of Isaiah“ veikale, kurį suredagavo 
G. A. Buttrick et al, The Interpreter's Bible, V, p. 207-208. Mat eiliniai 
pamaldų dalyviai nebuvo įleidžiami į pačią Šventyklą, bet stovėdavo lauke 
prieš didįjį aukų altorių. Be to, Izaijas, kaip ir kiti didieji pranašai — 
Samuelis (Šiloėje), Jeremijas ir Ezechielis — buvo kunigiškojo tikėjimo 
kraičio įtakoje. 

250 Šventyklos aprašas Rakte į Senąjį Testamentą, I, p. 406. 

kilaus sosto šlovingame rūbe, kurio kraštai driekiasi per 
visą Dangaus šventyklą. Trissyk “ šventas" giesmė aidi jos 
skliautuose, ir regimas Valdovo žėresys — garbė pripildo 
visą žemę. Jahvė yra ne tik Izraelio Karalius, bet ir vi- 
satos Viešpats, nes jo rankose yra visų tautų likimas. Reg- 
mėje Šventyklos kunigai gauna naują pavidalą. Jie nebėra 
eiliniai mirtingieji, bet tampa nežemiškais serafinais — 
neįprastomis būtybėmis, pusiau žmogiškos ir pusiau gy- 
vuliškos išvaizdos. Serafinai vaizdavo dievybės tarnus Me- 
sopotamijos šventovėse. Pasakojime apie Izaijo pašauki- 
mą būti pranašu kiekvienas serafinas turi tris poras spar- 
nų, kurie raiškiai ir įtaigiai vaizduoja Jahvės Artumo iš- 
gyvenimą: viena pora jie dengia akis nuo apakinančio 
Artumo žėresio, kita pora jie slepia savo nuogumą nuo 
švento Karaliaus tyrumo, o trečiąja jie skrenda atlikti sa- 
vo užduoties. Pranašas nebando aprašyti paties Jahvės, 
nes prieš jo Artumą net poeto kalba nėra pakankama. Vi- 
sa pasakojimo nuotaika švyti Jahvės Artumo jėga““ 
Pasakojimas apie Izaijo pašaukimą būti Dievo pra- 
našu teigia, kad pranašas, įeidamas Šventyklon, atsidūrė 
dangiškojoje Jahvės sosto salėje, kur dangiškos būtybės 
tarnauja Dievui. Viena dažnai pasikartojanti tema Sena- 
jame Testamente yra dangiškoji Jahvės Taryba. Jau Mi- 
kajo regmėje sakoma: “ Aš mačiau Jahvę, sėdintį ant sos- 
to, ir visas dangaus kareivijas, stovinčias jo dešinėje ir 
kairėje" (1 Kar 22,19).“* Jahvė kalba, naudodamas į- 


251 Izaijo regmė turi prielaidą — senovės pažiūrą, kad Jeruzalės 
Šventykla buvo visatos atspindys — žemiška Dangaus šventyklos kopija. Ši 
pažiūra padėjo tikintiesiems įsiminti, kad Jahvė yra iš tikrųjų arti ant Zio- 
no kalno ir, tuo pačiu metu, jis yra antgamtinis Dievas, sėdįs iškiliame 
Dangaus soste. Žr. R. E. Clements, God and Temple (Philadelphia, PA: 
Fortress Press, 1965), V skyrius. 

292 Pravartu pasidomėti Jobo knygos įvadu (Job 1-2) ir psalmėmis, 
kur angelų minios yra šaukiamos garbinti Jahvę kaip “didį valdovą, ne 
tokį, kaip dievaičiai" (Ps 81/82/, 5-7); 94/95/3; 102/103/,19-23; 143,2). 

vardį “mes" (Iz 6,8), nes yra supamas savo Tarybos — 
savo kareivijų. Jahvė kalba savo Tarybai ir Tarybos var- 
du. Pranašas regme yra perkeliamas į Dangaus Tarybą, 
kur skelbiami Dievo nuosprendžiai ir iš kur siunčiami 
Dievo pasiuntiniai jų vykdyti.“?* Dvasios pagavoje prana- 
šas regėjo tai, kas neįmanoma mirtingam žmogui (Iš 33, 
20). Užtat Izaijas ir aikteli, kad jis savo akimis mato 
Karalių. š 


Pašauktas būti Karaliaus pasiuntiniu. Izaijas atliepia 
į regmės poveikį šauksmu, kad jis yra “nuodėmingas"? 
žmogus ir priklauso “nuodėmingai" tautai (Iz 6,5). Pa- 
našus atoveikis ryškus ir serafinų laikysenoje prieš Dievą. 
Šį atoveikį sukelia Jahvės šventumo išgyvenimas, — jaus- 
mas, kuris lydi pamaldas Šventykloje. Sakyti, kad Dievas 
yra šventas, reiškia, jog jis ne žmogus, bet Dievas (Oz 11, 
9). Dievas yra veiklus Kūrinijoje ir istorijoje. Tačiau jis 
nėra įkalintas savo veikloje. Dievas nėra daiktas, kurį ga- 
lima naudoti ar panaudoti žmogaus įnoriams. Jis yra die- 
viškasis “ Tu", — Tas, nuo Kurio vispusiškai priklauso 
žmogaus gyvenimas. /zuijo knygoje Dievo šventumas nėra 
tik nuostabus Kūrėjo žėresys, kuris tampa itin raiškus, su- 
gretinant jį su žmogaus trapumu. Dievo šventumas yra ir 
bauginanti spraga tarp Dievo tyrumo ir žmogaus nuodė- 
mingumo. Izraeliui būdinga Dievą vadinti “Izraelio Šven- 
tuoju"" — Dievu, kuris apsireiškia šventu teisumu (Iz 5, 


Žr. G. E. Wright, The Old Testament Against Its Environment (Studies in 
Biblical Theology, No. 2; Naperville, IL: Alec R. Allenson, 1950), p. 30- 
41; H. Wheeler Robinson, “The Council of Yahweh", Journal of Theologi- 
cal Studies 45 (1944) 151-157. 

233 Izaijas laiko save Dievo pasiuntiniu, siųstu su pranešimu Judo 
žmonėms. Pranašo įgaliojimas remiasi Jahve ir jo Dangaus Taryba (Iz 6; 
žr. Jer 23,18.22). Žr. J.F. Ross, “The Prophet as Yahweh's Messenger“ 
veikale Israel 's Prophetic Heritage, kurį suredagavo B. W. Anderson ir W. 
Harrelson (New York, NY: Harper 8 Row, 1962), p. 102-106. 

16). Dievo Artume niekas, kas nuodėminga, kas neteisu, 
kas stabmeldiška negali išlikti. Nenuostabu, kad Izaijas 
giliai išgyveno Dievo Artumą. Tą akimirką, kada Sven- 
tyklos slenkstis ėmė drebėti nuo giesmės, Izaijas išpažino, 
kad jis yra narys bendrijos, kuri yra pasiligojusi (Iz 1,4- 
9), o save siejo su tauta sielvarto skausmu: “Vargas man! 
Nes esu pasmerktas!“ (Iz 6,5). 

Izaijo regmėje vienas iš dangaus “ kunigų" — serafi- 
nas paima nuo altoriaus žėrinčią anglį ir nuvalo ja nuo- 
dėmingas pranašo lūpas: 


Štai, anglis palietė tavo lūpas; 
tavo kaltė pašalinta, 
ir tavo nuodėmė atleista (Iz 6,7). 


Pasakojime apie Izaijo pašaukimą susiduriame su 
pranašų istorijos nauju bruožu: pačiam pranašui reikia 
Dievo atleidimo prieš tampant jo pasiuntiniu. Amosas mel- 
dėsi Dievui, prašydamas, kad atleistų savo Tautai (Am 
7,1-6), o Izaijas pradeda savo pranašišką veiklą kaip žmo- 
gus, kuriam pačiam tiesiogiai Dievas atleidžia. Vos tik 
“pašventintas"? ugnimi —atleidimu paruoštas pranašo tar- 
nybai, Izaijas girdi Jahvės kreipinį į dangiškąją Tarybą: 
“Ką aš siųsiu? Kas bus mūsų pasiuntinys?“ (Iz 6,8). 
Izaijas pasisiūlo eiti savanoriu: “Aš eisiu! Siųsk mane!“ 
(Iz 6,8). Dievo įgaliojimas yra nelauktai sunkus — sava- 
noris net aikteli: “Kaip ilgai ...?" (Iz 6,11). Savanoris 
pasiuntinys gauna atsakymą iš Dievo, kad jo užduotis yra 
skelbti Jahvės žodį Tautai, kurios širdis yra nutukusi — 
nejautri, ausys užkritusios — atbukusios, o akys — aklos 
(Iz 6,9-10) ** 


254 “Širdis" Šv. Rašte yra vidinis žmogaus centras, ne vien tik jaus- 
mų šaltinis. Hebrajų kalboje žmogus galvoja ir myli širdimi, o jaučia inks- 
tais. 

Pranašo užduotis yra kebli ir mįslinga. Kaip jau 
anksčiau užsiminta, Izaijo atsiminimai apie pašaukimą 
kalbėti Dievo vardu yra padažyti vėlesne nesėkmės patir- 
timi. Mįslingasis Dievo atsakymas buvo raiškus ir savai- 
me įtaigus. Izaijas, kaip ir visi pranašai, tikėjo, kad visi 
įvykiai yra Dievo rankose. Užtat jis ir tvirtino, kad jo 
pranašiškos veiklos įvykiuose reiškėsi Dievo užmojis. Pa- 
gal pranašą, Dievas nebuvo staiga įvykių užkluptas, bet 
įvykiai buvo Dievo valios apreiškimas. Jau iš anksto buvo 
žinoma, kad pranašiškas žodis prašnekina Tautą, sukilu- 
sią prieš savo Dievą (Iz 1,2-3); jau iš anksto buvo žino- 
ma, kad jos širdis nutukusi, ausys užkritusios, o akys ak- 
los. Todėl iš anksto buvo žinoma, kokį poveiki padarys 
pranašiškas žodis. Dažnai pernelyg didelė šviesa apakina 
akis, o pernelyg didelis garsas apkurtina ausis. Panašiai 
ir pranašo lzaijo žodžiai ir ženklai tik labiau apakins 
Tautą Jahvės darbams ir apkurtins ją Jahvės žodžiams. 
Nėra abejonės, kad ši išdava nebuvo pranašo veiklos tiks- 
las. Izaijo pranešime iš Dievo tamsą skrodžia šviesos spin- 
dulys, — po Dievo teismo ugnies lieka “kelmas (Iz 6, 
11-13). Iš kelmo nuodėgulių sprogs atžala, — Tautos li- 
kutis turės naują pradžią. 


Jahvės Teismo diena. Iz 1-5 atspindi Izaijo pranašiš- 
kos veiklos pradžią.“ Jie išvysto Izaijo regmės įžvalgas. 
Pranašas iš naujo ir pakartotinai patvirtina, kad Jahvė 
yra didis, pašlovintas ir galingas, — viršum triukšmingo 
istorijos sąmyšio ir karštligiškų tautų pastangų. Tzaijui, 
kaip ir Amosui, Jahvės Diena nebus šviesa, bet tamsa — 


255 Ne visas Iz l-asis skyrius atspindi Izaijo veiklos pradžią. Pavyz- 
džiui, Iz 1,7-9 fonas yra Jeruzalė Sennacheribo apgulos metu. Be to, ir Iz 2, 
2-5 poema yra kone visiškai panaši į Mch 4,14 skaitinį. Abejojama, kuriam 
pranašui jis priklauso. Jeigu Izaijui, tai šis skaitinys atspindi vėlesnį jo 
veiklos tarpsnį. 

teismo Diena. Dievas teis visus žmogaus išdidumo ivaiz- 
džius ir perdėtą pasitikėjimą savimi: sidabrą ir auksą, 
žirgus ir karo vežimus, tvirioves ir saugius, į tolimas ke- 
liones plaukiančius, laivus (Iz 2,6-21). Iš esmės turtai 
nėra blogi, bet žmogus padaro juos savo puikybės ivaiz- 
džiais ir perdėto savimi pasitikėjimo pagrindu. Turtai 
tampa žmogaus stabais, o stabmeldystė kaip tik ir yra pa- 
sitikėjimas daiktais, o ne Dievu. Izaijas skelbia, kad atei- 
na metas, kada žmonės mes savo dievus “kurmiams ir 
šikšnosparniams" (Iz 2,20), — į tamsiausią sąšlavyno 
kampą. Izaijo pranešimai apie Teismą Dievo vardu yra 
pertraukiami priedainiu: 

Ir žmogiškas išdidumas prieis liepto galą, 

o žmonių įžūlumas bus sunaikintas. 

Stabai tą dieną pradings visiškai, — 

Jahvė vienui vienas bus išaukštintas (Iz 2,17-18). 

Jahvė ateina teisti savo Tautos. Ta pati mintis švyti 
ir Vynuogyno giesmėje (Iz 5,1-7). Pranašas pradeda pra- 
nešimą iš Dievo, giedodamas Rudens vynuogių derliaus 
šventėje Vynuogyno giesmę, kaip baladę. Labai galima, 
kad pats Izaijas dėjosi dainiumi, norėdamas patraukti dė- 
mesį minių, vykstančių į Šventyklą derliaus šventės švęsti. 


Mano draugas turėjo vynuogyną 

ant labai derlingos kalvos. 

Jis suarė žemę 

tr išrinko akmenis; 

pasodino jame rinktinius vynmedžius. 


Jis laukė, kad prinoktų vynuogės, 
bet visos vynuogės buvo rūgščios (Iz 5,1-2). 


Dainius balade apdainuoja savo draugo nusivylimą 
vynuogynu. Po to, kai draugas padarė visa, kas tik gali 

užtikrinti gausų derlių, jis randa vynuogyne tik rūgščias 
vynuoges. Dainius kreipiasi į klausytojus su draugo skaus- 
mo kupinu klausimu: “Ką daugiau galėjau padaryti savo 
vynuogynui? Tad kodėl jis išaugino rūgščias vynuoges, o 
ne saldžias, kurių aš laukiau?" (I25,4). Atsakymo į klau- 
simą nėra. Galima tik galva palinguoti. Dainius paskelbia 
draugo nuosprendį dėl vynuogyno: jis nuims žiogrius ir 
nugriaus tvorą. Tegul jį trypia laukiniai žvėrys! Tetampa 
jis dirvonu su usnimis ir erškėčiais! (Iz 5,5-6). 

Staiga dainius pradeda reikštis pranašu. Nelaukta 
dainiaus baladės prasmė metama į klausytojo širdį. Dai- 
niaus draugas baladėje yra Jahvė, o dainiaus baladė yra 
giesmė apie Jahvės išrinktąją Tautą. “Kareivijų Viešpa- 
ties vynuogynas"' yra Izraelis! Žaisdamas žodžiais, Izaijas 
paskelbia gilų Jahvės nusivylimą savo išrinktąja Tauta: 

Jis laukė teismo Lmišpatl, 

ir štai kraujo praliejimas Lmispahl; 

jis laukė teisumo Ltsedagahl, 

ir štai klyksmas Lise'agahl (Iz 5,7). 

Sunku mūsų kalba atkurti vispusišką hebrajų skaiti- 
nio žodžių jėgą,“““ bet žodžių suporavimas gali būti nau- 
dingas ir padėti bent dalinai įsijausti: teismas ir kraujo 
praliejimas, teisumas ir klyksmas. Teismu (mišpat) bu- 
vo stengiamasi įvykdyti gyvenime Dievo rūpestį žmogumi 
ir kūrinija, o teisumu (tsedagah) buvo paženklinama 
pats Dievo rūpestis išganyti žmogų ir kūriniją. Teisumas 
įgalino žmogų gyventi Dievo rūpesčiu, įgyvendinti jį savo 
gyvenime ir santykiuose su artimu ir kūrinija. Tačiau 
Judo karalystėje jis nešė tik kraujo praliejimą ir klyksmą. 


256 Arkivysk. J. Skvireckas vykusiai verčia iš lotyniškosios Vulgatos: 
“Jis laukė iš jo [Judo] teisumo, 
o štai išlietas kraujas, 
teisybės — 
ir štai klyksmas!" 

Sekantieji skaitiniai pranešime iš Dievo Judo kara- 
lystei (Iz 5,8-24) išsamiau išvysto mintį apie vargus Tau- 
tos, kuri nusikalto baisiomis skriaudomis ir artimo iš- 
naudojimu. 

Galima daryti išvadą, kad pradinis Izaijo pranešimas 
iš Dievo buvo žodis apie Judo karalystės pražūtį. Išvada 
derinasi su Dievo jam duotu pranašo įgaliojimu (Iz 6). 
Jahvė skelbia per savo pasiuntinį, kad kels Sandoros by- 
14 prieš savo Tautą, pašauks ją stoti teisman prieš Teisė- 
ją (Iz 1,18-20; 3,13-15). 

Pats Izaijas turėjo pripažinti visos Tautos vardu, kad 
ji buvo “nuodėminga" — “Nuo kojos pado iki viršugal- 
vio nėra joje nieko sveiko" (Iz 1,4-6). O vis dėlto, Dievo 
tikslas nebuvo vien tik sunaikinti Teismu. Jahvė siekė pa- 
gydyti savo Tautą ir padaryti ją šventą, tinkamą deramai 
tarnauti Karaliaus užmojui istorijoje. Kaip Izaijas pašau- 
kimo metu buvo nuvalytas nuo nuodėmės atleidimu, taip 
dabar, anot pranašo, Jahvė stengėsi nuvalyti savo Tautą 
lyg ugnimi. Per siaubingus laikmečio lūkesčius Jahvė valė 
atliekas ir priemaišas iš Jeruzalės, darydamas ją “teisu- 
mo miestu“ (Iz 1,24-26). 


Sirija ir Izraelis prieš Judą. Iz 7-8 apima pranašo 
Izaijo atsiminimus.“" Keletą metų po Izaijo pašaukimo 
būti Dievo pranašu, Izaijo žmona — “ pranašė" (Iz 8,3) 


257 Šie Izaijo atsiminimai yra dalis “Liudijimo knygos“, kurią prana- 
šas ir jo mokiniai, Dievo įkvėpimu, parašė čia aprašomų įvykių (žr. Iz 8,16). 
“Liudijimo knyga" apima pasakojimą apie Izaijo pašaukimą (Iz 6), pra- 
našo patarimą karaliui Achazui (Achaz; Iz7), atmesto patarimo pasekmes 
(Iz8) ir pranašišką pranešimą su pažadu Judo karalystei (Iz9,1-7). Taigi 
“Liudijimo knygą" sudaro Iz 6,1-9,7, Įjungus “Liudijimo knygą“ į Iz2-11 
junginį, nuosekli minties tąsa buvo suardyta. Tokiu būdu Iz 5,25 priedainis 
vėl pasirodo Iz 9,12.17.21; 10,4. Be to, septyni “vargai", kurie prasideda su 
Iz5,8, vėl pasirodo Iz10,1-19. Išsamiau šiuo klausimu rašo O. Kaiser, 
Isaiah 1-12 (Philadelphia, PA: Westminster Press, 1972), p. 64-65. 

—, 


pagimdė sūnų, kuris buvo pavadintas Šear-jašubas (Šear- 
jašub; Iz 7,3). Pranašas Ozėjas davė savo vaikams raiš- 
kius ir ženklius vardus (0z 1). Izaijo sūnus irgi turėjo 
būti gyvo ženklo iš Jahvės — raiškiu ir ženkliu pranašo 
žodžių patvirtinimu. Pažodžiui Šear-jašub reiškia “Liku- 
tis sugrįš", — “grįš pas Dievą“, “atgailaus" (Iz 6,10). 
Varde Šear-jašubas yra du prasmės bruožai: teigiamas ir 
neigiamas. Neigiamu vardo bruožu pažymima, kad “Tik 
likutis sugrįš" pas Dievą (Iz 10,22-23), o teigiamu — 
“0 vis dėlto likutis sugrįš" pas Dievą. Taigi pražūtis ir 
viltis yra du ateities veido skruostai. 

Šear-jašubas — ženklas vaidina didelį vaidmenį vie- 
name iš Izaijo atsiminimų Iz 7-ajame skyriuje. Iz 7-8 sky- 
riai pasakoja apie sirų-izraeliečių proveržį į Judo kara- 
lysię 733-732 m. prieš Kristų. Proveržio grėsmė jau buvo 
jaučiama prieš tai. Azarijui mirus (742 m. pr. Kr.), Judo 
karalystę trumpai valdė jo sūnus Jotamas (Jotam). Pro- 
veržio metu, Dovydo soste sėdėjo jaunas karalius, vardu 
Achazas (Achaz; mždg. 735-715 m. pr. Kr.). Jis nebuvo 
pajėgus susidoroti su paveldėtomis politinėmis bėdomis. 
Viena iš jų buvo itin kebli. 

Mažosios Derlingojo pusmėnulio karalystės vaka- 
ruose susibūrė į slaptą sąjungą, norėdamos užkirsti Asi- 
rijai kelią į vakarus. Atrodo, kad jos tikėjosi, jog, bend- 
rai veikdamos, pajėgs pakartoti žygį, kuris sėkmingai su- 
stabdė Asirijos armiją prie Oargaro (Oargar). Šis tarp- 
tautinis suokalbis padarė draugais senus priešus: Izraelį 
— Šiaurinę karalystę ir Siriją. 

Asirijos karalius Tiglat-pileseras III buvo pripažin- 
tas viešpačiu visų vakarinių Derlingojo pusmėnulio kara- 
lysčių. 738 m. prieš Kristų, Izraelio karalius Menahemas, 
kartu su Sirijos karaliumi — Damasko Rezinu (Rezin), 
mokėjo duoklę pergalingajam Asirijos karaliui (2 Kar 15, 

19-20). Pasiduodamas pergalingojo asiro malonei, Mena- 
hemas, — o vėliau ir jo sūnus Pekahijas (Pekahijah), — 
pajėgė išsilaikyti Izraelio soste Samarijoje, tačiau buvo 
labai nemėgiamas tarp gyventojų, o ypač tarp turtuolių, 
nes didelė duoklė reiškė didelius mokesčius. Karininkas 
Peka (Pekah), Remalijo sūnus, nužudė karalių Pekahiją 
737 m. ir pats atsisėdo į [Izraelio sostą Samarijoje. Asiri- 
jos karaliui Tiglat-pileserui besigrumiant su priešais Der- 
lingojo pusmėnulio šiaurėje, Samarijos Peka ir Damasko 
Rezinas pradėjo suokalbį — kurti sąjungą prieš Asiriją. 
Achazas atsisakė dėtis į sąjungą. Norėdami pakeisti Acha- 
zą suokalbiui palankesniu karaliumi, Izraelis ir Sirija už- 
puolė Judo karalystę (Iz 7,6). 

Achazas pasijuto priremtas prie sienos. Istoriko aki- 
mis žiūrint į tuometinę padėtį, galima teigti, kad Achazas 
tapo karaliumi, Judo karalystei išgyvenant vieną iš grės- 
mingiausių savo istorijos lūžių. Politinių požiūriu, Achazo 
padėtis buvo nepavydėtina. Be to, kaip asmuo Achazas 
buvo neryžtingas ir silpnavalis. Izraelio ir Sirijos kariuo- 
menė, įsiveržusi į jo karalystę, jį gožte užgožė: “...jo šir- 
dis ir jo tautos širdis drebėjo iš baimės, kaip dreba miško 
medžiai nuo vėtrolaužos“ (Iz 7,2). Siaubo apimtas, Acha- 
zas sudegino savo sūnų kaip auką dievams Hinnomo (Hin- 
nom) slėnyje, šalia Jeruzalės (2 Kar 16,3), tikėdamas, 
kad ši pagoniška kruvina auka numalšins Dievo pyktį 
prieš Judo karalystę“"* Padėtis buvo beviltiška. Karalius 
buvo atsakingas. Achazas turėjo apsispręsti ką daryti: 
arba pasiduoti įsiveržėliams, arba ieškoti pagalbos prieš 
įsiveržėlius. Atrodo, kad Achazas, prieš darydamas nuo- 
sprendį, ėjo apžiūrėti Jeruzalės vandens atsargų ir tieki- 
mo, nes nuo to priklausė miesto synimas apgulos atveju. 
Apžiūros metu Izaijas, vedinas Šear-jašubu — “Likutis 


258 Plg. moabiečių karaliaus elgesį panašia proga. Žr. 2 Kar 3,26-27. 

sugrįš!", surengė akistatą su Achazu. Pranašas meta ka- 
raliui iššūkį apsispręsti pagal Dievo žodį (Iz 7,3-9). 
Achazas buvo didelėje bėdoje. Tačiau Izaijo kišima- 
sis ir pranešimas iš Dievo apie viltį Achazo nerime turėjo 
atrodyti bereikšmiu nosies kišimu ne į savo reikalą. Izaijo 
pranešimas iš Dievo, karaliaus akimis žiūrint, buvo kvai- 
las: Pasitikėk Jahve! “ Būk ramus ir nedaryk nieko!" (Iz 
7,4). Anot pranašo, lūžio metu svarbu pasitikėti Dievu. 
Karštligiškas nerimas dėl gynybinių Jeruzalės įtvirtinimų 
nėra pakankamas. Pranašas turėjo mintyje Sirijos-Izraelio 
sąjungos silpnumą. Anie du karaliai buvo lyg “du smilks- 
tantys nuodėguliai", — jau beveik perdegę (Iz 7,4). To- 
dėl, pranašo įsitikinimu, Judo karalystei veltis į tarptau- 
tines varžybas buvo tolygu tautinei savižudybei. 
Pranašas Izaijas buvo teisingas. Tai išryškino vėlesni 
įvykiai. Be to, Izaijas žiūrėjo į šį istorinį lūžį su platesne 
ir gilesne įžvalga negu diplomatinės pastangos ir kariški 
miesto įtvirtinimai. Izaijas buvo Jahvės — Istorijos Vieš- 
paties pranašas. Jis matė už karalių ir tautų politinių už- 
mačių ir intrigų visagalę veiklą Dievo, kurio užmojis kų- 
ria ateitį. Efraimo — Izraelio galva yra Peka, o Damasko 
— Sirijos — Rezinas, tačiau jie yra tik žmonės, ne Die- 
vas! (Iz 7,89)“ Jų planas pasodinti ant Dovydo sosto 
marionetę karalių nueis vėjais, nes yra prieš Jahvės už- 
mojį. Pranašas tvirtino, kad lūžių ir pervartų metu svar- 
biausias išgalių šaltinis yra tikėjimas — vispusiškas pasi- 
tikėjimas Dievu ir priklausomybė nuo Dievo. **9 


259 Sirija turi ir Aramo (Aram) vardą. 
260 Žr. Ps 45/46/,2-12: 
Dievas — prieglauda mūsų, tvirtovė; 
jis varguose ištikimiausias mūsų Globėjas. 
Todėl nesibijom, net jei žemė drebėtų, 
jei kalnai griūtų į jūrų gelmę. 

Izaijas pabrėžia savo žodžius apie tikėjimo svarbą 
lūžių ir pervarių metu žodžių žaismu “im lo ta/'aminu, lo 
te'amenu"? (Iz 7,9b) ?*! Žodžių žaismą sulietuvinti galima 
tik atpasakojimu: “Jeigu jūsų tikėjimas nėra Lvirtas, jūs 
nebūsite tvirti!"““* Izaijas Dievo vardu įspėja Achazą: ai- 
sisakyk žmogiškų sąjungų ir remkis — pasitikėk Jahve, 
kurio visagalė valia valdo ir sąlygoja istoriją. Tikėjimas 
kviečia vispusiškai ir tvirtai veidu ir širdimi gręžtis į 
Dievą su drąsiu pasitikėjimu, nes Dievas yra tikrasis Val- 
dovas (žr. Iz 28,16; 30,15) 8 

Pranašas lzaijas Dievo vardu reikalavo, kad Achazas 
liautųsi kviesti Asiriją ginti Judo karalystės nuo Sirijos- 
Izraelio užpuolio. Jahvė sunaikins sirų-izraeliečių sąjun- 


Su mumis dangaus kariuomenių Viešpats. 
Jokūbo Dievas — štai mūsų tvirtovė! 


Eikit pasižiūrėkit, 

ką Viešpats nuveikia, 

kokių stebuklų jis žemėje daro: 
sustabdo karus visam žemės paviršiuj. 
Liaukitės smarkauti ir pripažinkit: 
tik aš esu Dievas, 

Viešpats tautų ir žemės Valdovas. 


261 Pažodžiui, “Jeigu nesiremsite, nepastovėsite“. Abu veiksmažo- 
džiai kyla iš to paties 'aman veiksmažodžio hebrajų kalboje. 'Aman reiškia 
“būti tvirtam“ ir “būti tikram“. Iš čia kyla prasmė “pasitikėti", “tikėti", 
t.y. žinoti ir patirti ką nors esant vertą pasitikėjimo. Tikėjimu žinoma ir 
patiriama, kad Dievas yra vertas pasitikėjimo. 

262 Gyvenimo lūžiai ir pervartos žmogų “nugirdo". Jis, arba ji, ne- 
pastovės nesiremdamas-a, kaip girtas į tvorą ar sieną. 

263 Šv, Rašte dažnai susiduria du užmojai: Dievo ir žmogaus. Dievo 
užmojį galima vadinti teopolitika — Dievo politika, o žmogaus — realine 
politika. Izaijui rūpi, kad Judo karalystė negyventų vien tik žmogaus — 
realinė politika, bet skaitytųsi su savo vaidmeniu teopolitikoje, tapdama 
Dievo karalystės pradžia istorijoje. Išsamiau apie teopolitiką rašo M. Bu- 
ber, The Prophetic Faith, p. 135. 

gą, atvesdamas Asiriją prieš šias pakvaišusias karalystes. 
Pranašo šaukimas pasitikėti buvo svarus. Tačiau Achazas 
atsisakė pasitikėti. Achazui ir jo patarėjams planuojant 
naujus ėjimus, Izaijas vėl atėjo pas jį su ženklu. 


Ženklas -— sūnus, vardu 'Immanuel (Iz 7,14). Ženk- 
las Šv. Rašte yra matoma Dievo Artumo ir užmojo apraiš- 
ka.?"* Pagal tikėjimo kraitį, Mozė padarė ženklų faraono 
akivaizdoje, o pagal Naująjį Testamentą, Jėzus padarė 
ženklų savo viešosios Tarnybos metu. Šv. Rašte ženklai 
nėra vieniši ar nuogi. Jie artimai siejasi su pranašišku 
žodžiu. Pranašo žodis padaro ženklą raiškų ir įtaigų veiks- 
nį. Ženklo tikslas yra įkūnyti, t.y. padaryti matoma ir dra- 
matiškai patvirtinta per pranašą duotų Dievo žodžių tiesą 
ir jėgą. Nebūtina, kad ženklas būtų apglušinąs stebuklas, 
nes ženklo raiškumas ir įtaigumas nėra jo apglušinantys 
bruožai, o tik ženklo jėga — patvirtinti pranašo žodį — 
grasinimą ar pažadą. 


264 Žr. Raktas į Senąjį Testamentą, I, p. 165-168. 

ISTORIJOS SAMPYNŲ LENTELĖ 4: 


MESOPOTAMIJA 


PALESTINA 


SIRIJA 


i 


Padalinta karalystė: 
JUDAS IZRAELIS 


ASIRIJA 


750 Nuosmu- || Jotamas Šallumas Tiglat-pile- 
kis (kartu su (1 mėnesį seras III 
Azariju; mždg. 745) (mždgz. 
mždg. Menahemas 1745-7271) 
750-742) (mždg. 
Jotamas 7A5-738) Rezinas 
(mždg. Pekahijas (mždg. 
742-735) (mždg. 740-732) 
738-737) 
IZAIJAS 
(mždg. 
742-700) 
Achazas Peka 
(mždg. (mždg. 
735-715) 731-732) 
ASIRŲ IMPE- 
RIJOS 
. IšSIPLĖTIMAS 
SIRIJOS-IZRAELIO 
SĄJUNGA 
Sirų-izrae- 
liečių są- 
jungos 
užpuolis 
(135) 
Hošea SIRIJOS | Damasko ap- 
(mždg. ŽLUGI- gula (732) 
Ė BRD MAS Šalmaneseras 
MICHEJAS (732) V (mždg. 
DES 726-722) 
L "5 Samarijos 
mždg. 701) SAMARIJOS apgula 722-721 
ZLUGIMAS Sargonas II 
(721) (7121-1705) 
XXV Ašdodo apgula 
Etio- JUDAS (112) 
piškoji Hezekijas  (mždg. 715-687) Sennacheribas 
dinas- (704-681) 
tija Proveržis į 


700 (716-663) Palestiną. 


Izaijo knygoje yra keletas ženklų. Iškiliausias iš jų 
yra kūdikis, vardu '/mmanuel (Iz 7,14). Kiti įtaigūs ženk- 
lai: Izaijas vaikšto nuogas bei basas (Iz 20) ir Izaijas su 
savo vaikais (Iz 8,18). Šv. Rašto tikėjimas švyti pajėgu- 
mu matyti Dievo Artumo ir užmojo ženklus gyvenime. Šis 
bruožas yra labai būdingas ir reiškiasi zyvu Dievo Artu- 
mo išgyvenimu buityje. Dievas yra su mumis!, nes nesilai- 
ko nuošaliai nuo žmogaus buities ir istorijos arenos. Nuo- 
seklu, kad Dievo žodis ne tik gali būti girdimas per pra- 
našo žodžius, bet ir matomas per pranašo ženklus. 


Izaijas buvo siųstas prašnekinti Tautos, kuri negalė- 
jo išgirsti Dievo žodžio ir matyti jo darbų (Iz 6,9). Acha- 
zas nepajėgė išgirsti, ką sako Dievas jo sunkioje padė- 
tyje. Izaijas užtikrina, kad Jahvė patvirtins savo žodį bet 
kokiu paties Achazo pasirinktu ženklu (1z 7,10-11). Nėra 
abejonės, kad Achazas jau buvo apsisprendęs ką daryti. 
Neva tai vengdamas varginti Dievą, jis atsisako prašyti 
ženklo (Iz 7,12). Iš tikrųjų Achazas atsisako pasitikėti 
Dievu dėl savo politinio nuosprendžio. Įkvėptasis istorikas 
nesako nė žodžio apie Izaijo atoveikį į Achazo laikyseną. 
Tačiau, sugretindamas pranašą ir karalių, jis sugretina ir 
du požiūrius ant judančios gyvenimo kryžkelės. Karaliaus 
požiūris, nors ir naudingas šiuo metu, ilgainiui pasirodo 
klaidingas, nes trumparegis; pranašo požiūris, nors ir ne- 
žada naudos šiuo metu, veda i Dievo kuriamą ateitį. Iza- 
ijas glaustai pareiškia, kad “pats Jahvė duos Lkaraliui | 
ženklą“ (Iz7,14a), kuris patvirtins Sirijos-Izraelio sąjun- 
gos žlugimą. 

Izaijo žadamas ženklas yra gimimas kūdikio, kuris 
bus vadinamas 'I/mmanuel — Immanuelis. Hebrajų kalba 
jis reiškia “Su mumis Lyra] Dievas“ (Iz 7,14b). Pravar- 
tu turėti prieš akis visą skaitinį su pranašo ženklu: “Štai 
jauna moteris laukia kūdikio; ji pagimdys sūnų ir pava- 

dins jį Immanuelio vardu“ (Iz 7,14).“* Dar prieš kūdi- 
kiui ateinant į protą, t-y. “mokant atmesti iai, kas pikta ir 
pasirinkti tai, kas gera“ (Iz 7,15), sirų-izraeliečių sąjun- 
ga bus jau subirusi, ir Asirija bus jau nuniokojusi net 
Judo karalystę (Iz 7,16-20). Judas bus paverstas ganyk- 
lomis, o jo gyventojai išliks gyvi, maitindamiesi varške ir 
medumi.?“* Jahvė “nuskus" Judą su skustuvu iš Asirijos 
(Iz 7,20). Anot pranašo, Jahvė žada pašalinti izraeliečių- 
sirų grėsmę. Kartu pranašas paskelbia, kad po to išgelbė- 
jimo dar didesnė rykštė teks Judo karalystei (Iz 7,15-24). 

Immanuelio pranašystė Izaijo knygoje telkia į save 
daug domesio. Naujasis Tesiamentas švyti įsitikinimu, kad 
Immanuelio pranašystė įvyko Jėzuje Kristuje, kuriam yra 
duodamas “Su mumis [yral Dievas? — Immanuelio var- 
das (Mt 1,23). Be to, įkvėptasis evangelistas panaudoja 
Izaijo pranašystę tikėjimui paremti Nekaltu gimimu (Mt 
L 23).2“7 

Mūsų domesio centras yra klausimas: “Ką norėjo 
pasakyti Izaijas savo pirmiesiems skaitytojams?**** Klau- 
simui atsakyti svarbu atidžiau susipažinti su Iz 7,14 pra- 
nešimu. 

Izaijo pranašystės ženklas yra pats kūdikis, o ne kū- 
dikio gimimo būdas. Mat pranašas aiškiai užtikrino, kad 


265 Skaitinio prielaida — faktas, kad jaunoji moteris yra arba grei- 
tai bus nėščia; kūdikis gims netolimoje ateityje. 

266 “Šaliai esant neprietelių sunaikintai ir žemdirbystei sulaikytai, 
išlikusieji po savo tautos nelaimės žydai nieko kito neturės valgyti, kaip 
tik tai, ką pati gamta duoda savaime, negausingų bandų pieno ir laukinio 
medaus, kuris Palestinoje yra neturtingųjų maistas", arkivysk. J. Skvirec- 
kas, ten pat, II, p. 664. “Varškę ir medų" galima suprasti ir skanėstais — 
gerovės ženklu. Žr. F. L. Moriarty, “Isaiah 1-39", JBC 16:18. 

267 Pranašystė ir jos įvykimas duoda skaitiniui dvigubą prasmę: 
žodinę, t.y. Izaijo išreikštą, ir tipologinę, t.y. evangelisto Mato išreikštą. 
Žr. R. E. Brown, “More-than-literal Sense", JBC 71:79, 

268 Žr. Raktas į Senąjį Testamentą, I, p. 461-465. 

Achazas gali prašyti bet kokio ženklo “ar tai Šeolo““" gel- 


mėse, ar tai dangaus aukštybėse" (Iz 7,11), nes, anot pra- 
našo, Dievui nėra negalimų dalykų. Achazui atsisakius 
prašyti ženklo, Izaijas duoda ženklą“ Dievo vardu apie 
savalaikį kūdikio gimimą “jaunai moteriai“? Pranašo 
Izaijo pažadas Dievo vardu rodo į kūdikį artimoje ateity- 
je, kuris bus laidas, kad “Su mumis Lyra] Dievas“. 


Tikras Dovydo įpėdinis. Izaijas savo pranašystėje pa- 
brėžia, kad kūdikis-ženklas gims ypatingoje šeimoje. Heb- 
raiškasis Lekstas tai išreiškia apibrėžta skirtimi Aa/almah 
— ta jauna moteris. Lietuvių kalboje skirties nėra. Todėl 
apibrėžtą jauną moterį Iz 7,14 skaitinyje galima išreikšti 
tik parodomuoju įvardžiu: “Ta jauna moteris laukia kū- 
dikio. . *?, nes turima mintyje apibrėžtą moterį, jau žino- 
mą pranašui ir karaliui. Nuoseklu “74 jauną moterį .. 
tapatinti su karaliene — Achazo žmona Abi, o kūdikį - 
ženklą su sūnumi Hezekiju, kuriam buvo lemta paveldėti 
tėvo Achazo Dovydo sostą.“" Taigi turima mintyje asmenį 
iš Dovydo dinastijos — tikrą Dovydo įpėdinį. Vėlesnė pra- 
našo poema kalba apie nuostabų Kūdikį, kuris sėdės Do- 
vydo soste (Iz 9,1-7). 

„Kaip suprasti artėjančio Dovydo įpėdinio gimimo 
ryšį su“ politine sirų-izraeliečių grėsme? Ryšys išryškėja, 
sugretinus pranašo ir karaliaus požiūrius, ieškant išeities. 


Achazas trūks plyš nori užtikrinti savo karalystės ateitį“ 


politine sutartimi su Asirija, nes bijo, kad sirų-izraeliečių 
sąjunga nusodins jį nuo Dovydo sosto. Jam trūksta tikėji- 


269 Šeol — Šeolas yra Požemio vardas Šv. Rašte. 

270 “Jauna [vedybinio amžiaus] moteris“ hebrajų kalba yra 'almai. 
Hebraiškasis žodis 'almah nepaneigia “jaunos [vedybinio amžiaus] moters" 
mergystės (žr. Pr 24,43; Iš 28; Pat 30,19). Tačiau “mergelė" hebrajų kal- 
ba yra betulah. Septuaginta verčia Iz 7,14 'almak su parthenos — mergele. 
Evangelistas Matas seka Septuagintos vertimą. 

271 Žr. F. L. Moriarty, “Isaiah 1-39"7, JBC 16:18. 

mo pasitikėti Dievu. Priešingai Achazui, pranašas Izaijas 
užtikrina Dievo vardu, kad gims Achazui įpėdinis, kuris 
savo laiku valdys ištikimai. Tiesa, pradžioje Immanuelis- 
kūdikis išgyvens vargą, nes, prieš jam ūgtelėjant, asirai 
įsiverš į Judo karalystę, paversdami ją dykyne (Iz 7,16- 
17)" O vis dėlto, tiems, kurie gali matyti, jo gimimas 
bus ženklas — užtikrinimas, kad Dievas veda savo Tautą 
per Teismo ugnį į ateities aušrą. Kūdikis dalinsis vargais 
su savo Tauta ir išgyvens su ja kartu nuniokojimo dyku- 
mą. “Dykuma" turi dvigubą prasmę, — ji yra nuodėmės 
teismas, ir ji yra naujos pradžios proga. Kūdikis maitin- 
sis “pienu ir medumi" — Rojaus maistu, kurį tikėjimo 
kraitis jau buvo susiejęs su Pažado Žeme — “žeme, tekan- 
čia pienu ir medumi“, ir bus ženklas pažadėtos ateilies, 
kuri slypi už artėjančios Teismo dienos. Jahvės tikslas 
yra ne sunaikinti, bet padaryti orų ir tyrą savo Tautos 
likutį. Pašalinus Asirijos jungą, kūdikis-ženklas atsisės i 
Dovydo sostą kaip Dievo valdžios atstovas visai jo Tautai. 
Tada jo vardas 'Immanuel — “Su mumis Lyra] Dievas“ 
bus visiems raiškus ir įtaigus. 

Pranašas Izaijas nekalbėjo Dievo vardu apie tolimą 
ateitį, bet kreipėsi į Dievo Tautą su pranešimu dabarčiai. 
Vis tiek negalima išvengti įspūdžio, kad kūdikis-ženklas 
turi ir ilgaamžę mesijinę prasmę. Izaijo amžiuje žodis me- 
sijas — pateptasis ženklino valdantį Judo karalystės val- 
dovą. Izaijo kūdikis-ženklas iš Dovydo šeimos ženklina ir 
būsimąjį Mesiją. Būsimo Mesijo pranašystės derinasi su 
pranašo mesijiniu požiūriu (Iz 9,1-7; 11,1-9). 

Iz9,1-7 skaitinys prasideda su niūriu nuniokojimo 
vaizdu. Jis primena baisųjį Tiglat-pilesero III proveržį į 


272 Iz8,8 mini nuniokotą kraštą. Jis yra Immanuelio kraštas. Ir čia 
kalbama apie tą patį kūdikį-karalių. Tas pat sakytina ir apie “Dievas su 
mumis" Iz 8,10. 

Zebulono (Zebulun) ir Naftalio (Naftal) giminių žemes 
Galilėjoje ir jų sunaikinimą (733-732 m. pr. Kr.). Asiri- 
ja šio proveržio metu įjungė Galilėjos gimines į savo im- 
periją (2 Kar 15,29)“ Tačiau nuniokojimo tamsą nu- 
skaidrina nepaprasta šviesa: 

Kūdikis gimė mums! 

Sūnus duotas mums! 

Ir jis bus mūsų valdovas. 

Jis bus vadinamas“" 

“Nuostabus Patarėjas", “ Galingasis Dievas“, 

“Amžinasis Tėvas“, “Taikos Karalaitis" (Iz 9,6). 

Tikrojo Dovydo įpėdinio pranašystė, kilusi Izaijo 
amžiuje, tapo svarbiu pranašų kraičio bruožu. Ilgainiui ji 
buvo perkelta į Naujojo Testamento raktinę vietą (žr. Mt 


4,15-16).295 


“Tyliai tekantis Šiloės vanduo. .** Iz 8-asis skyrius 
apima pranašo atsiminimus. Skyriaus pradžioje yra dar 
kitas įspėjimas, kad Sirijos - Izraelio sąjunga tuojau pat 
žlugs. | 

Atrodo, kad, praėjus kuriam laikui po susitikimo su 
Achazu, Izaijo žmona pagimdė antrąjį sūnų. Jam buvo 
duotas gąsdinantis vardas Maher-šalal-haš-baz—“ Greitas 
grobis,-skubus plėšimas“ (Iz 8,3). Pranašas paaiškina, 
kad pirm negu šis kūdikis-ženklas pajėgs tarti “tėte" ir 


273 Užuomina apie Tiglat-pilesero III Galilėjos užkariavimą Iz 7,1-7 
skaitinyje rodo, kad šis skaitinys turi ryšį su Izaijo pranašiškos veiklos 
ankstyvesniu tarpsniu. 

274 Hebraiškai “vadinamas", nes toks “yra". Vardas Šv. Rašte išreiš- 
kia pati asmenį ar daiktą, o “pavadinti" vardu yra tolygu išreikšti asmens 
ar daikto esmę. 

275 Immanuelis — “Dievas yra su mumis" pranašystė turi daug aiš- 
kintojų. Žr. C. R. North, “Immanuel"* veikale Dictionary of the Bible. II, 
p. 685-688. Be to, J.J. Scullion, “Approach to the Understanding of Is 7: 
10-17", Journal of Biblical Literature 87 (1968) 288-300. 

“mama", Asirijos karalius apiplėš Samariją ir Damaską. 
Jau prieš šio kūdikio gimimą, tas pats grėsmingas įspėji- 
mas iš Dievo buvo ryškiai užrašytas ant lentos ir teisiškai 
“notaro"' patvirlintas, kad, sąjungai prieš Asiriją žlugus, 
primintų žmonėms, jog Dievas buvo davęs savo pranašui 
tikrus žodžius ir ženklus (Iz 8,1-4). 

Žodžiai ir ženklai nebuvo naudingi. Achazui trūko ti- 
kėjimo pasitikėti, nes jis turėjo savo planus. Achazas buvo 
praktiškas ir naudojosi palankiomis aplinkybėmis savo 
laikmečio politiniame raizgyne. 

Judo karalystės būklė buvo sunki. Edomo karalius, 
pasinaudodamas Achazo keblia padėtimi, jau buvo atsi- 
kariavęs Elato uostamiestį, kurį kadaise Azarijas buvo iš 
Edomo atėmęs (2Kar16,6). Achazas turėjo imtis priemo- 
nių negaišuodamas. Jam atrodė, kad tėra tik du galimu- 
mai: arba pasiduoti Sirijos-Izraelio kariuomenei, arba su- 
rišti savo likimą su dar tolima Asirija. Ir vienas ir kitas 
galimumas nežadėjo nieko gero. Pasiduodamas Sirijos - 
Izraelio malonei, Achazas galėjo netekti sosto ir galbūt 
vėliau turėti bėdos su Asirija. Susirišdamas su Asirija, 
Achazas turėjo tapti Asirijos karaliaus vasalu. Achazas 
pasirinko šį antrąjį galimumą. Jis kreipėsi į Asirijos ka- 
ralių, prašydamas apsaugoti nuo Sirijos-Izraelio užpuolio 
(2 Kar 16,7-9). Norėdamas laimėti Tiglat-pilesero III pa- 
lankumą, Achazas ištuštino Šventyklos ir savo dvaro iždus. 
Tiglat-pileseras III mielai sutiko jį ginti. Damaskas buvo 
sunaikintas, karalius Rezinas nužudytas, o Sirija padalin- 
ta į provincijas ir įjungta į Asirijos imperiją. Ir Izraelio 
karalystės žemių dalis, kaip jau matėme, buvo prijungta 
prie Asirijos (2 Kar 15,29; Iz 9,1). Izraelio karalystė su- 
sispaudė į žemės juostą tarp Jezreelio lygumos ir Judo 
karalystės sienos. Pats Achazas nukeliavo į Damaską asi- 
rui Tiglat-pileserui III pareikšti pagarbos ir pasveikinti jį 
su pergale. Būdamas Damaske, Achazas pasirūpino parsi- 

vežti asiriško altoriaus brėžinį. Grįžęs Jeruzalėn, Achazas 
negaišavo įsakyti, kad Šventykloje būtų pastatytas asirų 
dievams altorius (2 Kar 16,10-18). Religija ir politika 
Derlingojo pusmėnulio tautų santykiuose ėjo ranka į ran- 
ką. Achazo elgesys rodė kaip dieną, kad Judo karalystė 
pavirto Asirijos vasalu (žr. 2 Kr 28,16-27). 


Achazo poslinkis pranašui Izaijui buvo lemiamas 
ženklas, kad karalius nepasitiki Jahve— Sandoros Dievu. 
Pranašas darė iš to išvadas. Vaizdžiu palyginimu Izaijas 
pasmerkė Tautą už tai, kad ji atmetė “tyliai tekantį Šiloės 
vandenį. ..* (Iz 8,4-8), ir sudėjo visą viltį į galingą Asi- 
rijos Euraig. Šiloė buvo kuklus Pažado Žemės upeliukas. 
Jis tyliai srovendamas buvo Izaijui įvaizdžiu tylaus pasi- 
tikėjimo Jahve, kurio karalystė yra galingesnė ir amžines- 
nė už galingąją Asiriją. Anot pranašo, “jeigu jūsų tikėji- 
mas nėra tvirtas, jūs nebūsite tvirti" (Iz 7,9b). Asirai, lyg 
nuožmus Eufratas, užlies žemę, sunaikindami ne tik Siri- 
ją ir Izraelį, bet taip pat ir Judą. 


Izaijas ruošia "Likutį". Izaijas susidūrė su atkakliu 
neištikimos kartos pasipriešinimu Sandoros Dievui. Žo- 
džiai, kurie turėjo pažadinti pasitikėjimą, tik perėjo per 
ausis, bet ne per širdį. Ženklai, kurie turėjo parodyti ma- 
tomą tiesą, neatvėrė akių. 

Izaijui pranašiškieji žodžiai ir ženklai negalėjo nu- 
eiti niekais, nes, jo įsitikinimu, ateitis buvo “Jahvės karei- 
vijų“? rankose. Atrodo, kad tuojau po Achazo kreipimosi į 
Asiriją, Izaijas atsiskyrė nuo savo neatidžių tautiečių ir 
užsidarė savo mokinių ratelyje. Tzaijas sakosi tai padaręs 
Jahvės liepimu: “Jahvė įspėjo mane neiti šios tautos ke- 
liu" (1z8,11). Pranašas mokė savo mokinius “susimo- 
kyti" su Dievu, o ne dėtis prie politinio sąmokslo; “bijo- 
ti" Jahvės kareivijų, o ne gyventi politine baime, kuri ve- 

da tautą į savižudybę (Iz 8,12-13).*“* Izaijo mokiniai su- 
darė ištikimą pranašo bendrijėlę — pranašišką Sandoros 
bendrijos Likutį. Jis turėjo skirtis nuo tautiečių savo skir- 
tingu atsidavimu Sandoros Dievui: pasitikėti Jahve ir su 
viltimi atsiverti į istorinį Jahvės užmojį. 

Izaijas vaidino didelį vaidmenį šiame Likutyje, pra- 
dinėje Naujojo Izraelio bendrijoje. Jo pranašiškas moky- 
mas, arba tora (torah), buvo patikėtas Likučiui, laukiant 
tos dienos, kada Jahvė vispusiškai apreikš savo užmojį. 
Pats pranašas, kaip ir jo du sūnūs, buvo Jahvės duoti 
ženklai. Pranašas tikėjo, kad ateis diena, kada šie ženklai 
buvo aiškūs kaip diena. O maištingos dabarties metu ne- 
daug kas gyveno kantria ateities viltimi. “Jahvė pasislėpė 
nuo savo tautos, bet aš juo pasitikiu ir gyvenu jo ateities 
viltimi"? (Iz 8,17). Dievo įsakymas Izaijui “įrišti Lišsau- 
goti ir perduoti] liudijimą“ (Iz 8,16) tarp mokinių turbūt 
sąlygojo Liudijimo knygą (Iz 6,1-9,7), kuri apėmė ne 
vien tik pranašo atsiminimus iš pradinės Izaijo pranašiš- 
kos veiklos, bet ir nuostabų dovydiškojo Karaliaus paža- 
dą ir naujos dienos aušrą. 

Izaijas vėl išniro iš savo pranašiškos brolijos kalbėti 
Dievo vardu prieš pat Samarijos — Šiaurinės karalystės 
tragišką galą (722-721 m. pr. Kr.). Tai buvo antrasis 
skaudus politinis lūžis pranašiškos Izaijo veiklos metu. 
Įvykiams slystant į mirtiną asirų smūgį Izraelio sostinei 
Samarijai, Izaijas pasisakė prieš “Efraimo [Izraelio] di- 
džio grožio vystančią gėlę“ pranešimuose iš Dievo, kurie 
yra padriki įvairiose Izaijo knygos vietose (Iz 9,8-10,4; 
17,1-11;28,1-4). Įtaigiausi iš jų yra surišti į puokštę Iz 9, 
8-10,4 skaitinyje. Jiems priklauso ir pranešimas iš Dievo, 


276 Visi veiksmažodžiai Iz 8,12-13 skaitinyje yra daugiskaitoje. Tad 
nuoseklu daryti išvadą, kad kalbama apie pranašišką Izaijo broliją — 
bendrijėlę, Sandoros bendrijos Likutį. 

Kurį skaitome Iz 5,25-30*“ Dievo Teismas smūgis po 
smūgio griauna trapius žmonių statinius, tačiau žmonės 
nenori nei matyti, nei girdėti, — jie nieko neišmoksta 
griežtoje istorijos mokykloje. Jahvės ranka yra vėl pakel- 
ta smūgiui. Pranešimai iš Dievo baigiasi tuo pačiu prie- 
giesmiu, kuris darosi vis labiau grėsmingas su kiekvienu 
pakartojimu: 

Nežiūrint to viso, Jahvės pyktis nenusigręžė, 

ir jo ranka vis dar pakelta Lsmūgiuil 

(Iz 9,12.17.21; 10,4). 

Nei Izaijo knyga, nei ikvėptasis Deuteronominis isto- 
rikas 2 Karalių knygoje nieku neužsimena apie Izaijo 
veiklą Achazo karaliavimo užsklandoje. Šią spragą bent iš 
dalies užpildo pranašo Michėjo knyga. Michėjas buvo 
Izaijo bendraamžis, o jo pirmieji pranešimai Dievo vardu 
siejami su laikotarpiu prieš Samarijos — Izraelio karalys- 
tės sunaikinimą. 


MICHĖJAS: PRANAšAS Iš KAIMO 


Apie pranašą Michėją Šv. Raštas mažai tepasako. 
Jo gimtinė buvo Morešet-gatas (Morešet-gat), mažutis kai- 
mas Judėjos kalnuose apie 40 km į pietvakarius nuo Je- 
ruzalės (Mch 1,1). Priešingai Izaijui — pranašui iš mies- 
to, Michėjas buvo pranašas iš kaimo. Nenuostabu, kad 
jam rūpi ginti kenčiančius vargšus žemdirbius, skriaudžia- 
mus turtingų žemvaldžių. Daugeliu bruožų Michėjas pri- 
mena Amosą. Tačiau jo pranešimas iš Dievo apie Teismą, 
sąlygotas negailestingo asirų proveržio, turi daug bendro 
su triuškinančiu pražūties žodžiu, kurį skelbė Izaijas. Net- 


277 “Liudijimo knyga“ — Iz6,1-9,7, atrodo, buvo įjungta į Izaijo 
pranešimų iš Dievo rinkinį, perskiriant pranešimus iš Dievo Samarijos — 
Šiaurinės karalystės sunaikinimo metu. 

gi spėliojama, kad Michėjas galėjo būti vienas iš Izaijo 
mokinių. Ši galimybė yra abejotina, nes Michėjas yra per- 
dėm skirtingas nuo Izaijo. Nežiūrint skirtumų, Michėjas 
ir Izaijas padeda įsijausti į tuos pačius lemtingus įvykius, 
sąlygojusius Judo karalystės vingius VIII a. prieš Kristų. 


Dievas kelia savo Tautai bylą. Pirmasis Michėjo pra- 
nešimas Dievo vardu (Mch 1,2-9) turi Sandoros bylos — 
ieškinio rėmus. Visa žemė ir visos tautos šaukiamos išgirs- 
ti Jahvės skundą prieš savo Tautą. Pranešama, kad Jahvė 
nužengia iš savo dangaus Šventyklos įvykdyti Teismo 
sprendimą prieš abi Sandoros bendrijos karalystes — Iz- 
raelį ir Judą. Jahvei žengiant dideliais žingsniais kalnų 
keteromis, kalnai tyžta ir atsiveria nauji slėniai. Michėjo 
supratimu, asirų atėjimas sunaikinti išdidžią ir stabmel- 
dę Izraelio karalystę yra paties Jahvės atėjimas teisti. 
Pranašo laikysena dėl sumiesčionėjusios Sandoros bend- 
rijos yra atšiauri ir panaši į senovės klajoklių laikyseną 
dėl “Babelio bokšto" — Mesopotamijos kultūros. Prana- 
šas primygtinai teigia, kad miesiai yra šaltinis pikto, kuris 
verčia Dievą ateiti Teisėju: 

Visa tai įvyks, nes Izraelio tauta 

nusidėjo ir sukilo prieš Dievą. 

Kas yra kaltas dėl Jokūbo Uzraeliol sukilimo? 

Samarija, pats sostinės miestas! 

Kas yra kaltas dėl Judo stabmeldystės? 

Pati Jeruzalė! (Mch 1,5). 

Michėjo įsitikinimu, Izraelio vėžio liga buvo užkrė- 
tusi Judą (Mch 1,8-9). Jis buvo kupinas Dievo dvasios, 
priešingai negu pranašai "amatininkai", skelbiantys ge- 
rovę už pinigą (Mch 3,5-8). Šis perdėm sau ir kitiems 
griežtas pranašas jautėsi priverstas skelbti žmonėms jų el- 
gesio padarinius. Judas, kaip ir Izraelis, patirs vispusišką 
Jahvės Teismo smūgį. Raiškiu vietovardžių žaismu, Mi- 

chėjas vaizduoja asirų antplūdį į miestus vakaruose nuo 
Jeruzalės (Mch 1,10-16). Be to, Michėjas tvirtina, kad 
“Dievo siunčiama rykštė pasiekė Jeruzalės vartus" (Mch 
1,12). Priešingai negu Izaijas, Michėjas netikėjo, kad Die- 
vas pasigailės Jeruzalės. Zionas (Zion), anot jo, turi 
“žmogžudystės ir neteisumo pamatus“ (Mch 3,10), nes 
jos gatvės kupinos skriaudų artimui. Jeruzalė buvo tapusi 
miestu, sako Michėjas, kuriame net naktį nemiegama, 
ieškant būdų kaip išnaudoti artimą (Mch 2). Už šią būk- 
lę Michėjas kaltina Judo karalystės vadus — karalius ir 
kunigiją. Kunigų pareiga buvo mokyti žmones Jahvės rei- 
kalavimų (Mch3). Kas iš to, kad “šliejamasi prie Jah- 
vės" — pasitikima Dievu ir sakoma, kadangi jis yra “tarp 
mūsų" — nieko pikto mums neįvyks? 

„..„dėl jūsų kaltės, 

Zionas bus ariamas kaip laukas; 

Jeruzalė taps griuvėsių krūva, 

o Namo [Šventyklos] kalnas mišku (Mch 3,12). 

Michėjo žodžiai prieš Jeruzalę ir Šventyklą bus pa- 
kartoti amžiumi vėliau. Tai darys pranašas Jeremijas, 
kada jo gyvybė atsidurs pavojuje dėl panašios pranašystės 
apie Jeruzalę ir Šventyklą (Jer 26,18-19). Anot Jeremijo, 
Michėjas kalbėjo prieš Jeruzalę Dievo vardu karaliaus 
Hezekijo valdymo metu.?“š 

Pranašystė prieš Žioną — Jeruzalę buvo labai drąsi. 
Kaip ją suprasti? Michėjas buvo iš kaimo ir žiūrėjo į 
miestą su kaimiečio nepasitikėjimu. O Izaijas buvo mies- 
tietis — Dovydo miesto vaikas ir gyventojas.?"* Be to, pra- 


278 Hezekijas buvo Achazo sūnus ir sosto įpėdinis. Jis valdė mždg. 
715-687/686 m. prieš Kristų. 

279 Nūdien skaitomos Jzaijo ir Michėjo knygos turi tą pačią prana- 
šystę apie Žiono išaukštinimą “paskutinėse dienose“. Ji yra kone tolygi: 
Mch 4,14 ir Iz2,2-4. Kuris pranašas yra šios pranašystės įkvėptasis auto- 
rius? Aišku, kad Izaijas turi didesnę teisę į jos autorystę, nes jam būdinga“ 

našai —/Michėjas ir Izaijas skyrėsi vienas nuo kito savo 
teologiniu požiūriu. Michėjo pranešimuose iš Dievo nėra 
Jokios užuominos apie Jahvės sandorą su Dovydu bei me- 
sijinę teologiją, kuri užtikrino Dovydo dinastijos svarba 
ir Jeruzalės saugumą. Net mesijinis skaitinys, kuriame 
Naujasis Testamentas atpažįsta Jėzaus, Dovydo sūnaus, 
gimimą (Mch 5,2-6; Mt 2,6), skelbia, kad ateisiantis Ka- 
ralius gims ne karališkajame Jeruzalės dvare, bet Beilie- 
juje — kuklioje Dovydo tėviškėje.““? Pranašas Michėjas 
buvo suaugęs su Išėjimo iš Egipto ir Sandoros kraičiu. 
kuris buvo labai branginamas Judo karalystės kaimuose. 
Todėl nieko nuostabaus, kad Mch 6,1-8 skaitinyje prana- 
šas brangina Izraelio šventąją istoriją ir ją sieja su liki- 
miniu Išėjimo įvykiu.“ 

VIII! a. pranašų mokymo santrauka (Mch 6,1-8). Pa- 
našiai kaip pirmasis Michėjo pranešimas iš Dievo (Mch 
1,2-9), taip ir ši VIII a. prieš Kristų pranašų santrauka 
turi Sandoros bylos rėmus. Sandoros byla — rib hebrajų 
kalba turi labai dramatišką sąrangą: 

1. Šaukimas stoti į teismą (Mch 6,1-2). 

2. Ieškovo kaltinimas (Mch 6,3-5). 

3. Atsakovo, arba kaltinamojo, pasiteisinimas 

(Mch 6,6-7). 
4. Kaltinamasis aktas (Mch 6,8). 


kalbėti su meile apie ZŽioną. Labai galima, kad vėlesni įkvėpti pranašų 
knygų redaktoriai prijungė savarankišką pranašystę. 

280 Pranašystės apie garbingą ateitį Michėjo knygoje, — pavyzdžiui, 
Mch 4,1-5,9, — atrodo, turi du klodus: Michėjo pranešimai iš Dievo ir vė- 
lesnės įkvėptos įžvalgos pranašiškoje brolijoje (žr. Mch 4,10 užuominą apie 
Babiloniją!). 

281 Michėjo pranašystės yra sutelktos Mch 1-3 skyriuose. Mch 5,10- 
7,7 rodo vėlesnius įkvėptų redaktorių klodus. Mch 6,1-8, atrodo, yra paties 
Michėjo pranešimas iš Dievo apie Sandoros ieškinį. Užuomina apie kru- 
viną kūdikio auką (Mch 6,7) primena ne tik Abraomo auką (Pr 22), bet 
rodo į karaliaus Achazo sūnaus paaukojimą (2 Kar 16,3). 

1. Šaukimas stoti į teismą (Mch 6,1-2). Sandoros by- 
13 pradeda pranašas su šaukimu stoti i teismą. Pranašas 
yra Jahvės advokatas — kaltintojas. Kalnai kviečiami liu- 
dininkais. Jų akivaizdoje Izraelis turi stoti į teismą. Kal- 
nai išklausys bylos tarp Jahvės ir jo Tautos. 

2. Ieškovo kaltinimas (Mch 6,3-5). Jahvė per savo 
advokatą-kaltintoją pareiškia savo skundą Tauta. Labai 
būdinga, kad Jahvės skundas remiasi Izraelio istorine al- 
mintimi, bet ne Teisyno įstatymais. Skundo pagrindu yra 
įvykiai, kurie apreiškė Jahvės gerumą ir meilę savo Tau- 
tai, pradedant nuo Išėjimo iš Egipto ir baigiant įsikūrimu 
Pažado Žemėje. Šie įvykiai yra likiminiai ir tikrasis San- 
doros bendrijos pagrindas. Iš kaltinimo aišku, kad Tzrae- 
lis užmiršo įvykius — nuostabiuosius darbus, kuriuos 
Jahvė padarė dėl jų. Izraelis nebežino ko reikalauja Jah- 

vė — didysis Karalius iš savo vasalo. Pranašas dreba iš 
išgąsčio dėl prarajos tarp Jahvės ištikimo gerumo ir Izra- 
elio blogo elgesio. 

3. Kaltinamojo ginamoji kalba (Mch 6,6-7). Paga- 
liau Izraelis — kaltinamasis gauna žodį. Tačiau prieš 
Jahvę ir jo ištikimą gerumą Izraelis neturi kuo pasitei- 
sinti. Jis gali tik išpažinti, kad Sandoros bendrijos elgesys 
nesiderina su Jahvės išganymo veikla. Deginamosios au- 
kos, aliejaus upės, net pirmgimių kruvina auka neįvykdo 
Sandoros įpareigojimų. Žinant tai, ką Jahvė yra padaręs 
savo Tautai, visos šios aukos yra tik pasityčiojimas ir są- 
moningas Dievo — Sandoros davėjo užgavimas. 

4. Kaltinamasis aktas (Mch 6,8). Čia Sandoros byla 
— pranešimas iš Dievo pasiekia savo viršūnę ir atomazgą. 
Pranašiškas advokatas pareiškia, kad Jahvė yra nurodęs, 
kas yra “gera"" ryšium su Sandoros įpareigojimais: 

Argi nereikalauja iš tavęs Jahvė 

elgtis teisumu Ltsedagahl, 

mylėti ištikimą gerumą Lhesedl,“? 


ir atidžiai eiti Li ateitį1 su Dievu? (Mch 6,8). 


Vienu sakiniu išreiškiama trijų VIII a. prieš Kristų pra- 
našų iššūkio Dievo vardu santrauka: Amoso iššūkis įgy- 
vendinti teisumą — Dievo išganymo užmojį, Ozėjo iššūkis 
mylėti ištikimą gerumą Sandoros poreikiuose ir Izaijo iš- 
šūkis eiti į ateitį, pasitikint Sandoros Dievu. 

Po Sirijos-Izraelio proveržio į Judo karalystę (733- 
732m.p.Kr.), Izaijas pasitraukė iš viešojo gyvenimo. Ati- 
rodo, kad likusį Achazo valdymo laikotarpį jis praleido 
tarp savo mokinių-—-pranašiškos brolijos ratelyje. /Achazo 
mirtis (715 m. pr. Kr.) buvo Izaijo pranašiškos veiklos 
nauja darbuotės pradžia. Jam atrodė, kad jau atėjo me- 
tas atplėšti antspaudą nuo Liudijimo knygos (Iz 6,1-9,7), 
nes naujasis Judo karalius Hezekijas buvo palankesnis 
pranašui negu jo tėvas Achazas. 


Hezekijui karaliaujant. Hezekijo tapimas įpėdiniu 
Dovydo soste (715 m. pr. Kr.) buvo svarbus posūkis Je- 
ruzalėje. Jo tėvas Achazas buvo silpnavalis ir įgąsdintas 
Asirijos vasalas. Hezekijas skyrėsi nuo savo tėvo. Nuo pat 
savo karaliavimo pradžios jis pasirodė esąs išmintingas ir 
energingas vadas. Jo tvirta politika vedė į religinę reformą 
ir tvirtesnę Judo karalystės laikyseną su Asirija. Įkvėp- 
tasis Deuteronominis istorikas yra juo vispusiškai paten- 
kintas ir lygina jį su Dovydu, sakydamas, kad “nebuvo 
kito kaip jis tarp visų Judo karalių po jo, nei tarp tų, 
kurie buvo prieš jį? (2 Kar 18,5). Žinoma, išgyrimas re- 


282 Žodis, kurį verčiame “ištikimas gerumas“ yra tas pats kaip ir 
Ozėjo pranašystėje. Ištikimas gerumas yra Sandoros su Dievu širdis. Juo 
išreiškiama Sandoros su Dievu, santykis. Sandora yra pastovi ir reiškiasi ge- 
rumo darbais. Žr. D. H. Hillers, Covenant: The History of a Biblical Idea 
p. 124ss. 

miasi deuteronomine prielaida, kad Dievo garbinimas turi 
būti sutelktas į vieną vietą — Jeruzalės Šventyklą. 

Vienas iš Hezekijo pasiekimų buvo jo šauni religinė 
reforma, kuri vedė į vietinių šventovių — “ant kalvų“ ar 
“aukštumų"" — uždraudimą karalystėje. Šventovės “ant 
kalvų“ buvo kanaaniečių gamtos religijos židiniai ir nesi- 
liovė teršti izraeliečių tikėjimo. Nesitenkindamas tik šven- 
tovių išardymu ir šventųjų rakandų — altorių, šveniųjų 
stulpų ir Ašeros statulėlių sunaikinimu, Hezekijas pradė- 
jo valyti ir pačią Jeruzalės Šventyklą. Jo įsakymu buvo 
sutrupintas į gabalus Šventyklos žalvario žaltys — Nehuš- 
tanas (Nehuštan). Liaudis jį buvo branginusi per amžius. 
Anot liaudies padavimo, Nehuštanas buvo paties Mozės 
padirbdintas (Sk 21,4-9). Hezekijas siekė apvalyti Dievo 
garbinimą nuo prietarų ir sutelkti jį Jeruzalės Šventyklo- 
je. Jo plačios apimties reforma paruošė kelią vėlesnei re- 
formai, kuri vadinama Deuteronomine reforma“? 

Nuostabu, kad Izaijas nieku neužsimena apie Heze- 
kijo reformą, nors ji ir buvo vienas iš veiksnių, skatinu- 
sių ji vėl reikštis viešajame gyvenime. Apie Hezekijo re- 
formą rašo įkvėptasis 2 Karalių knygos autorius (2 Kar 
18,1-4). 

Hezekijo religinė reforma turėjo ir politinę reikšmę. 
Jam įžengiant į Dovydo sostą, Judo karalystė jau buvo į- 
strigusi į Asirijos nagus. Achazo žaidimas su Asirija, iš- 
reikštas asirišku altoriumi Šventykloje, daug kam nepati- 
ko, nes baigėsi dideliais mokesčiais Asirijos duoklei. He- 
zekijas išmetė asirų religijos rakandus iš Šventyklos. To- 
dėl jo religinė reforma tapo akstinu politinei reformai ir 
tautiniam algimimui. Religija ir politika buvo neatskiria- 
mai suaugusios ir Judo karalystėje. Religinė Judo kara- 


283 Žr. Žemiau sekantį skyrių. 

Kur kadaise švytėjo Karalių Jeruzalė, dabar yra kuklus arabiškas 
priemiestis. Vaizdas nuo Šventyklos šelmens. Vykdomi plataus masto 
archeologiniai atkasinėjimai. 


Karalių Jeruzalė iš Kedrono ir Hinnomo slėnių santakos. 

Jeruzalės tvirtovė su Dovydo bokštu. Tolumoje Alyvų kalnas. 


Į Jeruzalę per Damasko — Šiaurinius vartus. 

Hezekijo tunelis prasideda prie Gihono šaltinio. 


Siloamo įrašas Hezekijo vandens tunelyje. Nūdien saugomas Stambulo 
archeologiniame muziejuje. 


Hezekijo vandens tunelis baigiasi prie Siloamo talpyklos — cisternos. 


Arabų priestatas iš Omejadų amžiaus prie Saliamono Šventyklos. 


Archeologų dalinis Saliamono Šventyklos plastinis modelis. 


Uolos mečetė ant Saliamono Šventyklos kalno. Mažoji šventovėlė palei 
mečetę, anot kai kurių archeologų, pažymi sugriautosios Šventųjų 
šventosios vietą. 


“ Autorius prie Saliamono Šventyklos kalno pamatų. 
Milžiniški akmenys yra iš Herodo Didžiojo amžiaus. 

Krikščionių KEeisčiis Karsto bazilika. Mažasis 2 yra virš 
Kalvarijos, o didysis virš Kristaus Karsto — Prisikėlimo vietos. 


Kristaus Karsto bazilikos fasadas. Baziliką pastatė šv. Helena, atstatė 
kryžiuočiai ir atnaujina šiuolaikiniai krikščionys. 


liaus reforma buvo tolygi paskelbimui nepriklausomybės 
nuo Asirijos jungo ir aitrino visos karalystės tautinę savi- 
monę. Žvelgiant į praeitį, aišku, kad Hezekijui sekėsi tik 
laikinai, nes Asirijos karalius Sargonas II tuo metu tvar- 
dė savo priešus šiaurinės Mesopotamijos kalnuose. 


Hezekijo politinę jėgą liudija Siloamo (Siloam) van- 
dentiekis Jeruzalėje (2 Kar 20,20; 2 Kr 32,30). Jeruzalė 
yra miestas ant kalno. Vandens šaltinis Gihonas (Gihon) 
— rytiniame šone Kedrono slėnyje. Jau Achazas buvo 
baiminęsis dėl vandens tiekimo apgulos atveju. Jis rūpi- 
nosi, kokiu būdu aprūpinti Jeruzalę vandeniu sirų-izrae- 
liečių antpuolio grėsmėje. Kadangi Gihono šaltinis ir van- 
dentiekis Kedrono slėnyje buvo šalia miesto sienų, van- 
dens tiekimą apsaugoti nuo priešų apgulos metu nebuvo 
įmanoma. Hezekijas ieškojo naujų kelių. Jo inžinieriai 
paruošė Jeruzalę gynimuisi sumaniu žygdarbiu. Iškasda- 
mi 518 m ilgio tunelį per uolas, jie sujungė Gihono šal- 
tinį su tvenkiniu mieste požeminiu vandentiekiu. Darbi- 
ninkai, lyg kurmiai, ginkluoti pleištais, kūjais ir kirstu- 
vais, pradėjo raustis per uolieną kartu iš abiejų tunelio 
galų ir, šiek tiek pavingiavę po žeme, susitiko vanden- 
tiekio viduryje. 


Turėjau retą progą bristi tamsiu vandens tuneliu nuo 
Siloamo tvenkinio iki Gihono šaltinio. Vasaros metu šis 
žygis yra smagi iškyla. Vietomis šaltas vanduo siekia krū- 
tinę, o vandentiekio tunelio lubas galima liesti rankomis. 
Sutikus bridėją einantį priešinga kryptimi, prasilenkti ne- 
lengva. Žinoma, priklauso nuo sutikto bridėjo storumo! 
Brendama tamsoje, apgraibomis. Batus ir viršutinius dra- 
bužius reikia neštis ant kaklo. Stebėjausi Hezekijo inžinie- 
rių žygdarbiu. Jaučiau jiems didelę pagarbą. Vėliau, lan- 
kant Stambulo muziejų Turkijoje, skaičiau garsųjį Silo- 
amo įrašą akmens lentoje: “...dar esant trims uolek- 

čiams““* uolos prasirausti, girdėjosi balsas. . /'.** Heze- 
kijas praplatino ir patį miestą, siena ir įtvirtinimais į- 
jungdamas iki šiol šalia sienų buvusias dalis (2 Kr 32,5). 

Hezekijas buvo gundomas dėtis prie suokalbio sukilii 
prieš Asiriją jau 712 m. prieš Kristų. Sukilimas, kursto- 
mas egiptiečių, prasidėjo filistinų Ašdodo mieste (Iz 14, 
28-32). Jau daugelį metų Ašdodas buvo buvęs sąmokslų 
židinys. Egiptas baiminosi patekti po Asirijos jungu. Sau- 
godamasis, kurstė sukilimo aistrą savo pasienyje. Šio 
suokalbio proga Izaijui buvo Dievo įsakyta būti ženklu ir 
vaizdžiai parodyti, koks yra Dievo užmojis dėl suokalbio 
(Iz 20). Pranašas turėjo vaikščioti trejus metus nuogas ir 
basas Jeruzalės gatvėmis, nes Asirija ves į tremtį nuogus 
ir basus Egipto ir Etiopijos“““ karo belaisvius. Tikrovėje 
Izaijo pranašystė nepalietė Egipto, nes egiptiečiai pasku- 
tinę akimirką paliko filistinus likimo valiai. Sargono II 
kariuomenė beveik be pastangų parodė, kad šiauštis prieš 
Asiriją yra tolygu savižudybei. Ašdodas ir kiti Filistijos 
miestai buvo sunaikinti, o pati filistinų žemė padaryta 
viena iš Asirijos provincijų. Sargonas II kaltino ir Judą 
dalyvavimu suokalbyje prieš Asiriją. Tačiau Hezekijas, 
pranašo Izaijo padedamas, pajėgė sėkmingai išsinarplioti. 
Asirija į Judo karalystę neįsiveržė. Ir pranašas Michėjas 
tuo metu kalbėjo Dievo vardu. Ašdodas ir Gatas, du asirų 
sunaikinti filistinų miestai, buvo arti jo tėviškės Morešet- 
gato. Jo pranešime iš Dievo girdėjosi pražygiuojančių asi- 
rų kariuomenės triukšmas (Mch 1,13-15). 


Gyvenimas suokalbių metu. Sargono II mirtis 705 
m. prieš Kristų sukėlė Asirijos imperijoje sąmokslų ban- 


284 Vienas uolektis yra lygus .43 cm. 

285 J. B. Pritchard (red.), ten pat, p. 321. 

286 Etiopija yra minima kartu su Egiptu, nes tuometinė faraonų di- 
nastija buvo etiopiška. 

gą. Atrodė, kad Asirija, sukurta ginklų jėga ir palaikoma 
žiauria tautų priespauda, turėjo subirti į šipulius. Šį kar- 
tą Babilonijos provincijoje, rytinėje imperijos dalyje, suo- 
kalbis vedė į sukilimą. Sukilimo vadas buvo Babilonijos 
valdovas, vardu Marduk-apaliddinas““" (Marduk apal- 
iddin), kurį Senasis Testamentas vadina Merodach-Bala- 


danu (Merodach-Baladan; 2 Kar 20,12; Iz 39,1).288 


Merodach-Baladanas tikėjo, kad tiesiausias kelias į 
naujos imperijos kūrimą eina per senosios imperijos su- 
naikinimą. Todėl jis, kur tik įmanydamas, metėsi kurstyti 
sukilimus prieš naująjį Asirijos karalių Sennacheribą. 
Jausdamasis pakankamai stiprus Mesopotamijos pietuose, 
jis siuntė pasiuntinius į Palestiną. 2 Kar 20,12-19 skai- 
tinys pasakoja apie Merodach-Baladano pasiuntinių atvy- 
kimą pas Hezekiją. Pranašas buvo nepatenkintas Hezeki- 
jo laikysena (Iz 39,1-8). Be to, Egiptas šiuo metu išgy- 
veno tautinį atgimimą. Mat XXV dinastija didžiavosi ener- 
gingu etiopiškos kilmės faraonu, vardu Šabakas (Šaba- 
ko). Ir Šabakas siuntė pasiuntinius pas Hezekiją, norėda- 
mas prikalbinti jį dėtis į sukilimą prieš Asiriją (Iz 18). 
Eziplui rūpėjo atgauti savo senąją imperijos garbę. Todėl 
Jis stengėsi griauti Asirijos imperiją per politines intrigas. 

Hezekijo kaimynai, vienas po kito su mažomis išim- 
timis, dėjosi į sąjungą prieš Asiriją. Ir pats Hezekijas ne- 
pajėgė spirtis pagundai atsikratyti Asirijos įtakai. Filisti- 
nų karaliukams atsisakius dėtis į suokalbį, Hezekijas pa- 
siuntė savo kariuomenę prieš juos (2 Kar 18,8). 

Padėtis Derlingajame pusmėnulyje buvo lemtinga. 
Izaijas Dievo vardu atkalbinėjo Hezekiją nuo sąjungos 
prieš Asiriją. Panašiai jis buvo kalbėjęs anksčiau Achazui 
(Iz 7). Daugumas Izaijo pranešimų Dievo vardu, kuriuos 


287 Akadų kalba šis vardas reiškia “Mardukas man davė sūnų“. 
288 Merodach-Baladanas yra iškraipytas Marduk-apaliddino vardas. 

skaitome 1z 28-32 skyriuose, yra iš šio lemtingo laikotar- 
pio, — paskutinių penkerių VIII a. prieškristinių metų. 
Pranašo patarimas Dievo vardu nesidėti į suokalbį nesi- 
rėmė įžvalga, kad Asirija atsigaus ir susidoros su suki- 
lėliais. Vargu ar pranašas buvo gudresnis už kitus savo 
bendraamžius politine įžvalga. Pranašiška Izaijo didybė 
nebuvo pirmoje vietoje politinis įžvalgumas, bet tikėjimo 
požiūris. Izaijas žiūrėjo į tarptautinę padėtį Dievo istori- 
nio užmojo šviesa. 


Tylaus pasitikėjimo jėga. Pranašui Izaijui buvo aiš- 
ku kaip dieną, kad istorija yra Dievo kelias. Dievas val- 
do istoriją! Todėl ir Asirija yra pašaukta tarnauti isto- 
riniam Dievo užmojui. Šį savo pranašišką įsitikinimą 
Izaijas išreiškia pranešime iš Dievo, vadindamas Asiriją 
“Jahvės pykčio lazda“ — spragilu: 

Asirija! Aš naudoju Asiriją spragilu nubausti tuos, 

kurie mane pykina. Aš. pasiunčiau ją užpulti 

bedievę tautą, — tautą, kuri mane pykina. 

Aš siunčiu juos plėšti, vogti ir mindžioti lyg purvą 

gatvėse (Iz 10,5-6). 

Žinoma, asirai nelaikė savęs Dievo rankų įrankiu. 
Jie tarėsi iešką savo politinių tikslų. Anot pranašo, už 
negailestingo ir nuožmaus asirų proveržio yra visagalė 
Dievo jėga. lr Psalmistas liudija tą patį įsitikinimą: “ Net 
rūstaują žmonės ims tave garbinti" (Ps 75/76,11). Isto- 
riją valdo Dievas, o ne žmonių įnoris ar valstybė su ga- 
lingiausia kariuomene. Pranašui Izaijui, baisusis nunio- 
kojimas, atneštas asirų proveržio, yra Dievo teismas Judo 
karalystės gyvenime, — teismas prieš “bedievę tautą“, 
kurią jis pats išsirinko. Bet “kada Jahvė nuteis Ziono 
kalną ir Jeruzalę, tada jis nubaus Asirijos karalių už visą 
jo įžūlų išdidumą“ (Iz 10,12). Argi kirvis gali puikuotis 
prieš žmogų, kuris jį naudoja? Argi lazda neša žmogų, 

o ne žmogus lazdą? (Iz 10,15). Jahvė, pasinaudojęs Asi- 
rija įvykdyti Teismą prieš savo Tautą, sunaikins Asirijos 
priespaudą (Iz 14,24-27). Net ir galingiausios imperijos 
turi patirti, kad Jahvė yra Karalius. Istorijos srautas siau- 
tėja, bet neišsilieja iš Jahvės užmojo vagos. Pranašas mo- 
ko tikintįjį noriai nusilenkti visagalei Dievo valiai, o ne 
Asirijos jungui. Pranašui Dievo teismai istorijoje yra šau- 
kimas į grįžimą — atgailą už baisias visuomenės skriau- 
das. Ilgainiui Dievas sutramdys įžūlų “spragilą". 

"Pranašas Izaijas, šio įsitikinimo vedamas, patarė ka- 
raliui Hezekijui nesidėti į sąmokslą prieš Asiriją. Jokia 
žmogiška jėga negali sustabdyti Asirijos proveržio, lygiai 
kaip jokia žmogiška jėga negali sustabdyti Jahvės atėjimo 
teisti. Kaip ir Ozėjas, Izaijas Dievo vardu smerkė politi- 
nes sąjungas, vadindamas jas “sandora su mirtimi“ (Iz 
28,18). Kada nenugalima rykštė nuplaks kraštą, Jahvė 
atbaigs savo “paslaptingą darbą“, — darbą, kuris išardys 
žmonių planus ir viltis (Iz 28,14-22). Izaijas ypatingai 
smerkė palankųjį Egipto pasiuntinių priėmimą Hezekijo 
dvare (Iz 18). Tą patį jis buvo padaręs slaptųjų Hezekijo 
su Merodach-Baladanu derybų metu (2 Kar 20,12-19). 
Jis kaltino tuos, kurie ėjo į Egiptą ieškoti pagalbos, pasi- 
tikėdami “karo vežimais, kadangi jų daug“ ir “raiteliais 
[kavalerijal, kadangi jie labai žvalūs“ (Iz31,1-3), nes 

egiptiečiai yra tik žmonės, 

o ne Dievas! 

Jų arkliai žemiški, 

o ne antgamtiniai! (Iz 31,3). 
Tokios politinės pastangos, anot Izaijo, buvo aiškus liudi- 
jimas, kad nepasitikima “Izraelio Šventuoju". 

Iz 30,1-15 skaitinys iškelia kvailystę tų, kurie ieško 
užuovėjos po “ Egipto šešėliu". Tokia užuovėja neturi jo- 
kios vertės (Iz 30,7). Pakartodamas jau anksčiau Achazui 

duotą pranešimą Dievo vardu, Izaijas įamžino nuostabią 
tikėjimo įžvalgą: 

Grįžimu?“ ir atsidavimu būsite išgelbėti ; 

ramybėje ir pasitikėjime yra jūsų jėga (Iz 30,15). 
Nes Judo karalystės saugumas, anot pranašo, nėra tarp- 
tautinės sąjungos, — buvimas galinga valstybe tarp vals- 
tybių, — bet grįžimas į Sandoros Dievą. O tai reiškė ai- 
gailą ir atsidavimą visagalei Dievo valiai su pasitikėjimu, 
kad išgelbėjimas ateis tik iš Dievo ir Dievui tinkamu metu. 

Pranašo šaukimui grįžti į Dievą ir juo pasitikėti, 
Judo gyventojai atsakė tiesiai “Ne! (Iz30,16). Mai 
jiems atrodė saugiau jodinėti ant arklių. “Gerai!"? sako 
Izaijas. Ne tik jodinėsite, bet ir šuoliuosite, vejami priešo 
raitelių. Pranašas, atrodo, tampa nekantrus. Judo gyven- 
tojai, sako jis, gali dėtis, kad negirdi pranašo šauksmo 
grįžti į Dievą ir juo pasitikėti — šaukimą atgailon savo 
gimtąja hebrajų kalba, tačiau jie turės neišvengiamai 
klausytis, ką jiems sako Jahvė per asirų vapaliojimą ne- 
žinoma kalba (Iz 28,7-13). Izaijas jautėsi aklavietėje nuo 
savo pranašiškos veiklos pradžios iki jos užsklandos, nes 
negalėjo apsiprasti su Judo gyventojų nenoru suprasti tai, 
ką jiems sako Dievas per įvykius. Jahvė kalbėjo apie “po- 
ilsį nuvargusiems" — apie pastovaus ir giedro tikėjimo 
būtinumą politinio nerimo ir suirutės valandą, tačiau “jie 
nenorėjo klausytis“? (Iz 28,12). 

Likutis išgirs! Pranašui Izaijui darėsi aiškiau ir aiš- 
kiau, kad ištikimųjų Likutis išgirs tai, ką sako Jahvė, ir 
bus išgelbėtas nuo gresiančios pražūties. Jahvė padės pa- 
matus Jeruzalėje “ištikimam miestui"? (Iz 1,26) — bran- 
gų ir išbandytą kertinį akmenį, kurį sudaro ištikimųjų 


289 “Grįžimas" pranašų knygose reiškia atgailą. Žr. Lk 15,11-32 Nau- 
jajame Testamente, 7 

Likutis. Likučio stiprybė yra ramus ir kantrus pasitikėji- 
mas Dievu: 

Aš dedu Zione pamatus — akmenį, 

išbandytą akmenį, 

brangų kertinį akmenį — 

tvirtus pamatųs su įrašu: 

“Tvirtas tikėjimas yra kantrus" (Iz 28,16). 
Šaukimas į tikėjimą Dievu, Izraelio ir pasaulio Karaliu- 
mi, buvo Izaijo pranešimų iš Dievo širdis. 


“Kaip paukštis narve. .** Asirijos Sennacheribas ne- 
delsė malšinti sukilimo, grasinusio jo imperijai. Visų pir- 
ma jis malte sumalė Babilonijos Merodach-Baladaną ir 
jo sąjungininkus. Susidorojęs su sukilimu rytuose, jis lei- 
dosi žygin prieš sukilimo bendrus vakaruose (703 m. pr. 
Kr.). Sennacheribo kariuomenė, lydima pergalių, perėjo 
Finikiją ir pasiekė Filistijos lygumą. Prie Ekrono (Ek- 
ron), filistinų miesto, asirai nugalėjo už save gausesnę 
egiptiečių armiją. 

Mch 1,10-16 skaitinys vaizduoja nenumaldomą asirų 
bangą, užliejančią vieną po kito Judo karalystės miestus. 
Atrodo, kad viena Asirijos kariuomenės dalis žygiavo per 
Samarijos ir Judo kalnus, artėdama prie Jeruzalės iš šiau- 
rės. Asirų proveržio kelią nurodo ir pranašas Izaijas (Iz 
10,28-31). Izaijo knygos skaitinys sudaro įspūdį, kad 
Sennacheribo kariuomenė užkariavo pakelės miestus Judo 
karalystėje vieną po kito žaibo greitumu. Pagal paties 
Sennacheribo metraščius, jis užėmė 46 įtvirtintus miestus. 
Be to, sakosi užėmęs tiek pat mažesnių vietovių ir paėmęs 
nelaisvėn 200.150 žmonių“? 


290 Žr. J. B. Pritchard (red.), ten pat, p. 278-188. Taip pat J. Bright, 
A History..., p. 284-288; 294-298; 298-309; B.S. Childs, Isaiah and the 
Assyrian Crisis (Studies in Biblical Theology, antroji serija, Nr. 3; Naper- 
ville, IL: Alec R. Allenson, 1967), p. 118-120. 

Jeruzalė buvo užpulta 701 metais. Užpuolio metu 
Jeruzalė buvo apgulta ir atkirsta nuo bet kokios pagalbos 
iš šalies. Sennacheribas giriasi uždaręs Hezekiją “lyg 
paukštį narve“ Jeruzalėje. O pranašas Izaijas palygina 
šią grėsmę Jeruzalei — Sodomos ir Gomoros sunaikinimui 
(1z 1,4-9). Izaijas klausia: “Kodėl Judas nesiliauja maiš- 
tauti?"" Juk visas kraštas, lyg votimis nuo viršugalvio iki 
kojų pado sergąs žmogus, yra ligonis. Zionas — Jeruzalė 
yra apgulta ir vieniša, “lyg palapinė vynuogyne, lyg sargo 
namelis agurkų lauke“ (Iz 1,7-8). 

Šį kartą Jeruzalė dar nepatyrė Sodomos ir Gomoros 
likimo, nes Jahvė pasigailėjo ir paliko ją nesunaikintą 
(Iz1,9). Pasakojimas apie nelauktą apgulos galą yra 
įkvėptojo istoriko 2 Karalių knygoje (2 Kar 18,17-19, 
37122 

Lachišo apgulos metu, Sennacheribas siuntė pasiun- 
tinius į Jeruzalę su reikalavimu pasiduoti besąlyginiai. 
Pasiuntiniams vadovavo Rabšakė — “vyriausias pasiun- 
tinys“". Pasakojimas yra vaizdus. Skaitydamas pasakoji- 
mą, rodos, pats sėdi ant Jeruzalės mūrų sienos, matai gy- 
nėjus ir pasiuntinius, girdi jų pokalbį. Rabšakė, su stip- 
ria kareivių palyda, stovi atokiau nuo miesto sienos. Mat 
vengia gynėjų strėlių. Įtampi tyla pertraukiama Rabša- 
kės kalbos, kuria jis bando palaužti gynėjų drąsą. Jeru- 
zalės gynėjų vadai prašo kalbėti aramaiškai — nenori, 
kad miesto liaudis suprastų pokalbį. Tačiau tuo jie at- 
kreipia Rabšakės dėmesį į jautrią vietą ir paskatina jį 
dar labiau gąsdinti miesto gyveniojus. Gintis, sako Rab- 
šakė, nebėra prasmės. Karas prieš Sennacheribą yra ne- 
įmanomas. Jeruzalės liaudis, sukildama prieš Hezekiją ir 
pasiduodama pergalingajam Sennacheribui, nieko nepra- 
ras, bet daug laimės. 


291 O Izaijo knygoje 36-37-ajame skyriuje. 

Pranašo Izaijo žodis Dievo vardu... Padėtis buvo 
tikrai beviliiška. Atrodė, kad nėra jokios išeities. Izaijo 
Dievas yra staigmenos Viešpats. Beviltiška padėtis gyve- 
nimo raizgyne gali būti staigmenos rėmai: Izaijas Dievo 
vardu sako Hezekijui nieku nepasiduoti Asirijai! 


Izaijo žodis Dievo vardu gali atrodyti lyg staigus po- 
sūkis eiti atgal. Mat anksčiau jis buvo primygtinai skelbęs 
Dievo vardu, kad Asirija yra “Jahvės pykčio spragilas“. 
Nereikia išleisti iš akių, kad Izaijas nebuvo politikas ar 
valstybininkas, kurio įžvalga būtų rėmusis Asirijos ir jos 
priešų kariniu pajėgumu. Ir mums atrodo, kad Judo ka- 
ralystė, būdama atokiau nuo Derlingojo pusmėnulio už- 
kariautojų suminto kelio, galėjo išvengti bėdos, laikyda- 
masi nesikišimo linijos. Šitoks požiūris būtų galėjęs są- 
lygoti Izaijo galvoseną jo pranašiškos veiklos pradžioje. 
Izaijo knyga neturi jokios užuominos apie panašų galimu- 
mą. Priešingai, ji tvirtina, kad Izaijo požiūris buvo reli- 
ginis, o ne politinis. Pranašas buvo įsitikinęs, kad Asirija 
buvo tik įrankis Dievo rankose. Jahvė pasinaudojo Asiri- 
ja teisti savo Tautą. Tačiau tai buvo tik laikinas reikalas. 
Pranašo įsitikinimu, Jahvė, baigęs savo “paslaptingą už- 
davinį" Jeruzalėje, padės savo įrankį į šalį. Dievas davė 
jėgą Asirijai atlikti uždavinį, tai jis gali duotąją galią at- 
siimti kada tik nori. 

Du pranašai Judo karalystėje — Izaijas ir Michėjas 
kalbėjo to paties Dievo vardu skirtingai Sennacheribo pro- 
veržio metu. Michėjas su nenuolaidžiu atkaklumu tvirtino, 
kad Zionas bus “suartas kaip laukas" (Mch 3,12), o Iza- 
ijas drąsino nepasiduoti, nes Žionas negali žūti. Izaijo žo- 
džiai turi būti suprantami pagal jo visą pranašišką veiklą. 
Jo įsitikinimu, Jahvės užmojis išganymo istorijoje siejosi 
su Jeruzalės miestu. Čia buvo Šventykla, o joje buvo Skry- 
nia — Jahvės Artumas. Izaijui Jeruzalė buvo miestas, ku- 

riam pals Dievas buvo padėjęs pamatus (Iz 14,32), o 
Ziono kalnas “galybių Jahvės buveinė" (Iz 18,7). 

Izaijas buvo išgyvenęs Jahvės — Karaliaus regmę 
Asosa Šventykloje. Be to, Jeruzalė buvo Dovydo mies- 

„ O Dovydo dinastijos trejeto audringų šimtmečių is- 
au buvo Izaijui ženklas, kad pats Jahvė užtikrina vi- 
suomeninę darną ir ateitį. 

Izaijo pranašiškas požiūris turi pagrindą mesijinėje 
teologijoje, kuri brendo Jeruzalėje Natano pranašystės į- 
takoje.“"* Natano pranašystė skelbė, kad Jahvė besąlygi- 
niai pažadėjo išlaikyti Dovydo sostą amžinai, nepaisant 
dovydiškųjų karalių elgesio. Šiaurinėje karalystėje buvo 
pabrėžiama sąlyginė Sinajaus Sandora. Amosas ir Ozėjas 
— Šiaurinės karalystės pranašai galėjo skelbti, kad ne- 
paklusnumas Sandorai buvo Jahvei pakankama priežastis 
užbaigti Šiaurinės karalystės istoriją. O Izaijas rėmėsi 
Jahvės pažadu Dovydui ir per dovydiškąjį karalių — vi- 
sai tautai. 

Skirtingasis požiūris nieku nesilpnino Izaijo šaukimo 
į grįžimą — atgailą ir reformą. Savo kandžia Judo visuo- 
meninio gyvenimo peržiūra ir įkyriu reikalavimu taisytis, 
Izaijas prilygo Amosui. Tačiau jam buvo būdinga tikėti, 
kad galų gale ateities viltis nepriklausė nuo karaliaus 
orumo ir visuomenės elgesio, bet nuo Dievo malonės. Jah- 
vė — Dievas, savo laiku ir savo keliu, įvykdys Dovydui 
duotus pažadus. 

Izaijas tvirtino, kad Jahvės tikslas nėra sunaikinti 
Jeruzalę, bet pastatyti naują Jeruzalę ant teisaus ir ištiki- 
mo Likučio pagrindo. Jahvės tikslas buvo šventa Tauta 
ir šventas Miestas-Jeruzalė. Tikėjimas Likučiu turėjo ir 
kitą teigiamą bruožą: Likutis sugrįš — atgailaus ir “rem- 
sis Jahve“ (Iz 10,20-21). Jahvė pasigailės Ziono “dėl 


292 Žr. Raktas į Senąjį Testamentą, I, p. 461-465. 

savęs ir dėl pažado, kurį davė Dovydui" (Iz 37,33-35) 295 
Izaijo mokymo visumoje, pranašo laikysena Senna. 
cheribo proveržio metu buvo vispusiškai nuosekli. Klau- 
simas, “Ką norėjo pranašas pasakyti Dievo vardu savo 
tiesioginiams klausytojams?“ — yra esminis. Mat ne sykį 
pasiduodama pagundai perkelti pranašo žodžius iš Dievo 
į mūsų laikysenos ir mintijimo poreikius. Be to, dažnai 
manoma, kad visi pranašai pūtė į tą pačią dūdą, — sakė 
tą patį apie Jeruzalę ir jos ateitį. Sv. Rašto pranašai krei- 
pėsi Dievo vardu į padėtį “po ranka“, — į tiesioginės pa- 
dėties sąlygas ir aplinkybes. Ir Izaijas, 701 m. prieš Kris- 
tų, buvo Dievo pašauktas kreiptis su jo žodžiu į tą padėtį, 
— ne į ankstesnę, kurią sąlygojo sirų-izraeliečių karo 
grėsmė, ne į vėlesnę, kurią sąlygojo, pavyzdžiui, Jeremijo 
gyvenimo aplinkybės. Buitinė patirtis jam aiškiai rodė, 
kad Jahvės teisme buvo kupinas malonės išganymo ir at. 
naujinimo užmojis. Todėl Izaijo žodžiai iš Dievo šiuose 
audringuose vėlesnės pranašo veiklos metuose pabrėžė 
Jahvės išgelbėjimo jėgą. Kai Jahvė užbaigs per asirus 
savo “paslaptingą darbą" — teismu nuvalyti Ziono kalną 
(Iz 28,21), jis nubaus įžūliąją Asirijos imperiją. Asirija 
nežus nuo “žmogaus kardo“. Pats Jahvė kovos prieš asi- 
rus ant Žiono kalno ir apgins Jeruzalę (Iz 31,4-9), 
Jahvė teismu baudžia Jeruzalę. Išdidžiosios tautos, 
kovojančios prieš Jeruzalę, yra lyg peralkęs žmogus, sap- 
nuojąas, kad valgo. O pabudęs supranta, kad tai buvo tik 
sapnas — jis dar alkanas (Iz 29,1-8). Jahvė ateina sijoti 
išdidžiųjų tautų sunaikinimo rėčiu. Asirai tirps iš baimės, 
išgyvendami jo jėgą ir balso šėlą (17 30,27-33). Atėjimas 
liudys, kad Jahvė, o ne Asirija yra Istorijos Viešpats, 


293 17 37,33-35 skaitinys yra dalis ištraukos iš 2 Kar 18-19 (Iz 36-39). 
2 Kar 18-19 skaitinys turi šiek tiek skirtingą Izaijo laikysenos supratim. 


ą. 
Žr. B. S. Childs, Isaiah and the Assyrian Crisis, p. 69-103. 

Jeruzalė išgelbiama. Pagal 2 Kar 19 skaitinį, kuris 
yra visiškai panašus į Iz 37, Hezekijas, gavęs žinią apie 
Rabšakės ultimatumą, puolė į neviltį. “Ši diena yra siel- 
varto diena; esame baudžiami ir nemalonėje. Esame lyg; 
moteris, kuriai atėjo metas gimdyti, o ji bejėgė pagim- 
dyti kūdikį“? (2 Kar 19,3). Pranašas Izaijas kreipėsi į 
Hezekiją Dievo vardu, pasmerkdamas asirų karaliaus į- 
žūlumą (2 Kar 19,20-28). Kartu pranašas davė ir ženklą. 
kad Likutis bus išgelbėtas ir po trejeto metų krašte vyraus 
taika (2 Kar 19,29-31). 

Izaijo žodis iš Dievo šio lūžio metu derinasi su jo 
mokymo visuma (Iz 10,5-16). Tik jo užsklanda sudaro 
sunkumų: 

„„ „štai ką sako Jahvė apie asirų karalių: 

“Jis neieis į šitą miestą, neiššaus nė vienos strėlės 

prieš jį. Kareiviai neapsups jo su skydais, apgulos 

pylimai nebus supilti aplink jį. Keliu, kuriuo 
atėjo, jis nusinešdins ir į šitą miestą nejeis. 

Aš, Jahvė, kalbu! 

Aš apginsiu šį miestą ir apsaugosiu. jį 

dėl savo garbės ir dėl pažado, kurį daviau 

savo tarnui Dovydui“. 

Tą naktį Jahvės angelas atėjo į asirų stovyklą 

ir nužudė 185.000 kareivių. Išaušus dienai, 

stovykloje gulėjo jų lavonai. Tada asirų karalius 

Sennacheribas pasitraukė ir grįžo į Ninevę 

(2 Kar 1932-37). 

Sennacheribo kariuomenė pasitraukė iš Judo kara- 
lystės. Jeruzalė buvo išgelbėta (2 Kar 19,32-34). Asirų 
pasitraukimas paaiškinamas legenda: Jahvės angelas iš- 
retino kariuomenės gretas nakties metu. Sennacheribas bu- 
vo priverstas grįžti į savo sostinę Ninevę. Čia jis buvo 
savo sūnų nužudytas dievo šventovėje (2 Kar 19,35-37). 
Kaip suprasti “Jahvės angelą?'? Labai galima, kad legen- 

dos “Jahvės angelas“ buvo ligos epidemija ar maras, ku- 
ris stipriai palietė asirų kariuomenę. Paiies Sennacheribo 
metraščiai nieku neužsimena apie “Jahvės angelą“. At- 
rodo, kad Sennacheribas nugirdo apie sukilimo “gan- 
dus''."* Gandai buvo apie naują sukilimą Babilonijoje. 
Todėl Sennacheribas skubiai pasitraukė iš Judo karalys- 
tės. Sukilimas Babilonijoje buvo pavojingesnis negu ne- 
rimas Palestinoje. Šiaip ar taip, Sennacheribas jautėsi 
pasiekęs savo tikslo Palestinoje. Mat Egiptas buvo ap- 
glušintas, o priešasiriškoji — Egipto vadovaujama sąjun- 
ga buvo sunaikinta. 

Judo karalius Hezekijas, nors ir išliko saugus savo 
Jeruzalės kalne, neteko daug žemių ir buvo priverstas mo- 
kėti milžinišką duoklę asirų karaliui. Apie duoklę rašo 
įkvėptasis istorikas (2 Kar 18,14-16) ir paties Sennache- 
ribo metraščiai, aprašydami jo žygį į vakarus. 

Staigus asirų pasitraukimas iš Judo karalystės pali- 
ko gilų įspūdi gyveniojų atmintyje. Jahvė išgelbėjo Je- 
ruzalę nuo sunaikinimo! Kadangi Jahvė išgelbėjo dabar 
— šį kartą, Jahvė išgelbės visada! Jeruzalė gyvuos amži- 
nai! Tai buvo patraukli, liaudies daroma, išvada. Izaijui 
ši išvada buvo svetima, nes jo pranešimas Dievo vardu, 
kaip ir ankstesniųjų pranašų, turėjo sąlygą: 

Jahvė sako: “Išsiaiškinkime padėtį! Esate paraudę 

nuodėme, aš jus išbaliinsiu kaip sniegą, Nors jūsų 

nuodėmės ir yra kruvinai raudonos, aš jus padarysiu 
balius kaip vilną. Jeigu jūs man paklusite, valgysite 
gausų žemės derlių. Bet jeigu jūs nepaklusite man, 


X-XI 22) 


būsite pasmerkti pražūčiai“ (Iz 1,18-20). 


Regmės slėnis. Iz 22,1-14 skaitinys pasakoja apie 
Regmės slėnį. Labai galima, kad jis, asirų kariuomenei 


294 Izaijas užsimena apie "žinią" savo žodyje iš Dievo Hezekijui 


(2 Kar 19,7). 

pradėjus trauktis nuo Jeruzalės mūrų, atspindi Izaijo žo- 
džius iš Dievo. Skaitinys sudaro įspūdį, kad Jeruzalės gy- 
ventojai nėrėsi iš kailio ir lipo ant stogų su džiugiu klyks- 
mu. Pergalės džiaugsmo šventime pranašas Izaijas stovi 


vienišas ir apverkia “sunaikinimą LDievol tautos“ (Iz 
224). 


VIII a. prieš Kristų užsklanda. Sennacheribo prover- 
žis sukėlė didelį sąmyšį Judo karalystėje. Sennacheribui 
pasitraukus, pasitraukė ir sąmyšis iš Judo karalystės. Ir 
pranašas Izaijas dingo iš viešojo gyvenimo. Nežinia, ar jis 
reiškėsi paskutiniais Hezekijo valdymo metais. Hezekijas 
mirė maždaug 687 m. prieš Kristų. Pasak liaudies pada- 
vimo, Izaijas tapo kankiniu Manassui, Hezekijo įpėdiniui, 
viešpataujant Jeruzalėje. Nuoseklu galvoti, kad Izaijas 
atsidėjo ir skyrė visas jėgas savo Likučiui — mokinių 
bendrijai. 

Mokinių bendrijoje Izaijas praturtino savo žodžių 
Dievo vardu kraitį, kuris Šv. Rašte ženklinamas į jo vardu. 
Likutyje — pranašiškoje bendrijoje Izaijas laukė su eik- 
lia viltimi, kad Dievo žodis taptų tikrove. 

Praėjus amžiams ir asirų imperijai likus tik baisaus 
sapno prisiminimu, Tzaijo Likučio sąvoka — Sandoros 
bendrija turėjo nepaprastai didelę įtaką žydams ir Bend- 
rijai, kurią Dievas surinko apie Jėzų iš Nazareto. 

VII SKYRIUS 


SINAJAUS 
SANDORA 


IR 
DABARTIS 


Mano tauta padarė dvi nuodėmes: 
nutolo nuo manęs, 

gyvojo vandens šaltinio, ir 
tšsikasė sau vandens talpyklas, 
supleišėjusias talpyklas, kurios 
nepalaiko vandens (Jer 2,13) 


Istorinių suiručių metu žmonės mėtosi iš vietos į 
vietą, visuomeninės gijos irsta ir mezgasi, politiniai veiks- 
niai žlunga ir kyla. Lūžių ir pervartų nerimas paaitrina 
prasmės ir laimės klausimus. Dabartis pasirodo perdėm 
nesaugi, nes trapi ir keičiasi be įspėjimo. Nerimo vedami, 
žmonės ir tautos grįžta į save — į likiminius praeities į- 
vykius pusiausvyrai dabartyje išlaikyti ir ateities kūri- 
mui drąsos gauti. Kartkartėmis ilgimasi praeities. Ir mū- 
sų laiko suirutės skatina pažinti mūsų tautos praeities li- 


Skaitymai iš Šv. Rašto: 

2 Kar 21-23. 

Sof 123. 

Jer 1,1-4,4. 

2 Kar 21-23 duoda istorinį foną, o kiti skaitiniai iš pranašų knygų 
raiškiai ir įtaigiai pavaizduoja Sinajaus Sandoros prasmę ir svarbą 
dabarčiai. 

kiminį kraitį: religinį, tautinį, asmeninį. Panaši padėtis 
vyravo VII a. prieš Kristų Judo karalystėje. Nerimo ap- 
imti, Judo gyventojai gyveno “ilgesingu domesiu praei- 
čiai"? Šį gyvą domesį atspindi tuometinė įkvėpta Se- 
nojo Testamento raštija ir liudija visa Artimųjų Rytų is- 
torija.“** Laiko nuotaiką taikliai išreiškia VII a. pranašas 
Jeremijas: 

Jahvė sako savo tautai: “Stovėkite ant kryžkelių 

ir būkite budrūs! Teiraukitės apie senovės takus 

tr kuris yra geriausias kelias. Eikite juo 

ir gyvensite ramybėje“ (Jer 6,16). 


DU SKIRTINGI POŽIŪRIAI Į SANDORA 


Pagal pranašą Izaiją aukso amžius praeityje buvo 
iškilusis Dovydo karaliavimas. Jis ilgėjosi Dovydo pra- 
eities. Izaijo požiūriu, Dovydo sandora su Dievu Jeruza- 
lėje buvo pradžia — lemtingas praeities metas. Jahvės 
tikslas istorijoje buvo atnaujinti Jeruzalę “kaip pradžio- 
je" (Iz 1,26). Izaijo sielojimasis dėl Dovydo sandoros su 
Dievu buvo ypatingas poslinkis tarp Senojo Testamento 
pranašų. Jis mažiau dėmesio kreipė į likiminį Išėjimo- 
Sinajaus Sandoros įvykį. 

Izaijas skyrėsi nuo Šiaurinės karalystės pranašų. 
Ozėjas, pranašas Šiaurinėje karalystėje, matė Izraelio pra- 
džią Išėjime iš Egipto ir tvirtino, kad istorijos tikslas yra 
Sandoros, sudarytos su Dievu dykumoje, atnaujinimas. 


Be to, ir pranašo Elijo kelionė į Horebo (Sinajaus) — 


šventąjį Sandoros kalną — buvo Šiaurinės karalystės pra- 
našų požiūrio išraiška. 


295 W. F. Albright, From Stone Age to Christianity (Baltimore, MD: 
John Hopkins, 21957), p. 315-316. 
296 Žr. Ten pat, p. 316. 

Judo karalystėje brendo Sandoros samprata, kuri iš 
esmės skyrėsi nuo šiaurėje branginamo Mozės tikėjimo 
kraičio““" Dovydas, Jungtinės karalystės statytojas, sujun- 
gė dvylika giminių po savo sosto valdžia, perimdamas 
Giminių lygos religinį kraitį ir reikmenis. Ilgainiui Do- 
vydo dvare subrendo nauja mesijinė teologija, kuri kone 
užtemdė tikėjimo Sandorą, paveldėtą iš likiminio Mozės 
amžiaus. Pagal šį požiūrį, Jahvė įsipareigojo Sandoros 
priesaika Dovydui, pažadėdamas palaikyti Dovydo dinas- 
tiją per amžius, o dovydiškąją karalystę “dėl savo tarno 
Dovydo" (1z37,35; žr. 2 Sam 7,8-16). Taigi Jahvės vi- 
sagalė valdžia buvo šios sandoros ribojama, nes Jahvė 
jau nebebuvo laisvas rinktis ar atmesti Izraelį, bet buvo 
įsipareigojęs juo nuolat rūpintis. 

Skirtumas tarp dviejų giminingų karalysčių — Izra- 
elio bei Judo buvo ir politinis ir religinis. Tai liudija jų 
istorija. Mesianizmas — karaliaus ir karalystės teologija, 
paremta Jahvės sandora su Dovydu, davė teologinį pa- 
grindą Judo pastovumui. Dovydo dinastijos karalių seka 
Jeruzalės soste palaikė Judą pastovia karalyste. Tuo tarpu 
šiaurėje nebuvo pastovios dinastijos.“?* Dinastijos ir kara- 
liai čia keitėsi. Izraelio karalystei liko būdinga per visą 
jos istoriją vadovautis Giminių lygos kraičiu. Giminių ne- 
priklausomybės savimonė duodavo pradžią ir brandinda- 
vo bruzdėjimus, kurie dažnai baigdavosi karaliaus nuver- 
timu nuo sosto. Šiaurinės karalystės savimone buvo Sina- 
jaus Sandoros įpareigojimai, — Jahvės užmojis ir išgany- 


297 Žr. G. E. Mendenhall, Law and Covenant in Israel and the An- 
cient Near East (Pittsburgh, PA: Biblical Colloguium, 1955), p. 44-50, Be 
to, jo straipsnį apie “Covenant“ veikale Interpreter's Dictionary of the 
Bible, kurį suredagavo G. A. Buttrick et al., I, p. 714-723. 

298 Dviejų šimtmečių būvyje (922-721 m. pr. Kr.) Šiaurinė karalystė 
turėjo net devynias “dinastijas" ir išgyveno devyniolika karalių. 

mo veikla uždėjo dėkingai tautai pareigą tarnauti savo 
Sandoros Dievui.“* 

Judas ir Izraelis — dvi giminingos izraeliečių kara- 
lystės skyrėsi tikėjimo savimone: Judas tikėjo, kad Die- 
vas apreiškia savo rūpestį ir gerumą per Dovydo dinasti- 
jos karalių, o Izraelis — per Sinajaus Sandorą. VII a. 
prieš Kristų Judo karalystė išgyveno reikšmingą poslinkį, 
nes atrado primiršią Sinajaus Sandorą. Atradimą liudija 
Pakartoto Įstatymo knyga — iškili “ilgesingo domesio 
praeičiai“ išraiška. Jai būdinga raginti “Teiraukis pra- 
eiti"? (Įst 4,32). 

Anot Pakartoto Įstatymo knygos, likiminė praeitis 
nebuvo auksinis Dovydo amžius, bet Išėjimas iš Egipto, 
kada Jahvė padarė izraeliečius savo Tauta “rykštėmis, 
ženklais ir stebuklais, galinga ranka pakeltu kardu ir 
siaubą keliančiais darbais. Jahvė padarė visa tai dėl jūsų 
— įrodyti jums, kad jis yra vienas Dievas ir nėra kito“ 
(Ist 4,34-35). Išėjimo įvykis, kurstęs įkvėptojo Deutero- 
nominio autoriaus tikėjimą ir kėlęs jame nuostabą, buvo 
Dievo apsireiškimas, Sandoros bendrijos istorinis pagrin- 
das ir paskata gyventi pagal Sandoros įpareigojimus. 


NIEKŠAS KARALIUS DOVYDO SOSTE 


Praeities atradimą Judo karalystėje galima suprasti 
vispusiškiau tik VII a. prieš Kristų istorijos fone. Mozės 
Toros, arba Mokymo, ir Sinajaus Sandoros reikšmė sušvi- 
to ir tamsiausiame Judo karalystės amžiuje tapo šviesa. 

Įkvėptasis Deuteronominis istorikas, aprašydamas 
Hezekijo mirtį sekusius įvykius, neturi gero žodžio kara- 


299 Žr. F. M. Cross, “The Themes of the Book of Kings and the 
Structure of the Deuteronomistic History“ veikale Canaanite Myth and 
Hebrew Epic (Cambridge, MA: Harvard University Press, 1973), p.285-289. 

liui Manassui. Jis vaizduoja Manassą kaip niekšą tarp Do- 
vydo dinastijos karalių. Kadaise Jeroboamas I buvo Izra- 
elio — Šiaurinės karalystės karalius-niekšas, dabar tokis 
buvo Judo — Pietinės karalystės karalius-niekšas. Mat 
Manassas ne tik sustabdė Hezekijo religinę reformą, bet 
užgožė jos pasiektus laimėjimus. Anot Deuteronominio is- 
toriko, Manassas suvedžiojo Judo gyventojus labiau negu 
kaimyninės tautos (2 Kar 21,1-16). Todėl jo ilga valdy- 
mo trukmė (687-642 m. pr. Kr.) buvo tamsiausias tarps- 
nis Judo istorijoje. Ir vėlesni įkvėpti Senojo Testamento 
autoriai, rašydami apie Jeruzalės sugriovimą, kaltino Ma- 
nassą už piktą, privertusį Jahvę aplankyti savo Tautą su 
teismu (2 Kar 23,26-27; žr. Jer 15,4) 59 

Manasso karaliavimas Judo karalystėje buvo perei- 
namasis tarpsnis tarp didžiųjų VIII a. pranašų ir pranašų 
sąjūdžio atgimimo VII a. pabaigoje. Todėl Manasso ka- 
raliavimą reikia vertinti platesniu ir galbūt palankesnžu 
mastu negu tai daroma 2 Karalių knygoje (2 Kar 21,1- 
16). Įkvėptasis autorius nieku neužsimena apie svarbųjį 
šio tarpsnio politinį veiksnį — Asiriją, metusią tamsų še- 
šėlį ant Judo karalystės, Manasui karaliaujant. Asirijos 
jėga siekė net pietinį Egiptą. Prieš ją drebėjo visi Der- 
lingojo pusmėnulio kraštai. Asirija įžūliai didžiavosi 
savo jėga ir didybe. Nenuostabu, kad Manassas buvo jai 
perdėm pavaldus. Tiesa, jau net VII a. pradžioje buvo 
ženklų, kad Asirijos imperija stovi ant molinių kojų. 
Sennacheribo nužudymas 681 metais paskatino naują su- 
kilimą prieš Asiriją Mesopotamijoje. Kurį laiką atrodė, 
kad svirduliuojanti imperija, ramstoma ginklų jėga ir 


300 M. Noth veikale Ūberlieferungsgeschichtliche Studien (Halle: 
Niemeyer, 1943), I, skiria Deuteronominį ir Deuteronomistinį vieną nuo 
kito. Deuteronominis išreiškia Pakartoto Įstaiymo knygos esmę, o Deutero- 
nomistinis — autorių, arba autorius, parašiusį Deuteronominę istoriją nuo 
Jozuės iki 2 Karalių knygos (imtinai) pagal deuteronominę savimonę. 

vasalais, neteks nė savo molinių kojų. Tačiau naujasis 
karalius, vardu Esarhaddonas (Esarhaddon; 690-669 m. 
pr. Kr.), nepametė galvos ir išgelbėjo padėiį. Užgožęs 
bandymus sukilti, jis įsiveržė į Egiptą, užėmė Memfio 
miestą, o faraoną Tirhaką (Tirhak), Egipto ir Etiopijos 
karalių, paėmė nelaisvėn.?"' 

Iškiliausia Asirijos žvaigždė buvo Esarhaddono sū- 
nus Ašurbanipalas (Asšur-banipal). Jis valdė labai ilgai 
(668-627 m. pr. Kr.). Ašurbanipalui valdant, Asirija ta- 
po didžiausia imperija Artimuosiuose Rytuose. Net Tebų 
(Luxor) miestas Nilo aukštupyje buvo sunaikintas. Kurį 
laiką visas Egiptas buvo pavaldus Asirijai. Ašurbanipalas 
pajėgė išlaikyti krūvoje Asiriją bent pirmąją savo viešpa- 
tavimo pusę“ Tačiau ilgainiui darėsi vis aiškiau, kad 
plačiažemė Asirija vėl svirduliuoja. 652 metais pr. Kr. 
prasiveržė maištas Babilonijoje. Šį kartą maištui vadova- 
vo paties Ašurbanipalo brolis, jo paskirtas Babiloniją 
valdyti. Su didelėmis pastangomis, Ašurbanipalas maištą 
numalšino, tačiau maišto nuotaika pradėjo rūgti visame 
Derlingajame pusmėnulyje. Be to, atgijo Egiptas. Egipto 
atgimimui vadovavo Psammetichas I (664-610 m. pr. 
Kr.), XXVI dinastijos įkūrėjas. Psammetichui I pasisekė 
išvyti asirus iš Egipto. Asirijos bėdos nesibaigė su pralai- 
mėjimu Egipte. Iš anapus Kaukazo kalnų į Mesopotamiją 
plūdo skitai, o medai stiprinosi Irano aukštumose. Asiri- 
jai artėjo galas?“ 


301 Esarhaddono pergalę gyvai vaizduoja mūsų laikus pasiekusi ak- 
meninė paminklo lenta. Asirų karalius stovi prieš Asirijos religinius sim- 
bolius ir rankose laiko vadeles su dviem klūpančiais belaisviais. Vienas iš 
jų — Egipto ir Etiopijos Tirhakas. 

302 Žr. A. Rubšys, Šv. Rašto kraštuose, p. 81; 86-87. 

303 Judo karalystės pranašas Nahumas išliejo savo tautos tulžį prieš 
asirų priespaudą. Anot jo, Asirijos sostinę Ninevę ištiks tas pats likimas, 
kuris ištiko Egipto Tebus (Nah 3,8). 

Manassui karaliaujant, Asirija dar nebuvo paliesta 
suirutės. Todėl Manassas, sekdamas savo senelio Achazo 
pavyzdžiu, rodė pavaldumą Asirijai ir buvo jos ištikimas 
pastumdėlis. Atrodo, kad asirai žinojo kaip jį prigasdinti, 
Kartą jis buvo išvežtas į Babiloną už dalyvavimą maište 
(2 Kr 33,10-13).** Labai galima, kad Manassas bandė 
sukilti prieš asirus. Perdėm aišku, kad jam nepasisekė, 
Apie jo maištavimą teužsimena tik Kronistas (2 Kr 33,10. 
13). Nei 2 Karalių knyga, nei asirų metraščiai apie tai 
nieko nesako. Manassas nusipirko užuovėją ir išsaugojo 
sostą tik vergišku pavaldumu Asirijai. Vergiška laikysena 
jam padėjo, nes Asirijos kariuomenė, nors keliskart žygia- 
vo per Palestiną i Egiptą, nevargino savo vergiško vasalo 
karalystės. 


Tamsuoliškas Judo amžius. 2 Kar 2l-asis skyrius 
aprašo Manasso karaliavimą Asirijos šešėlyje. Judo karą. 
lystės vidaus reikalai ir visuomeniniai poreikiai buvo per- 
sunkti atsidavimu Asirijai. Manasso elgesys erzino mažų. 
mą Judo gyventojų, kurie dar tebegyveno Hezekijo suke]. 
tu religiniu reformos entuziazmu. Anot įkvėptojo istoriko, 
“ [Manassasl atstatė šventoves aukštumose Lant kalvų], 
kurias jo tėvas buvo sunaikinęs“, Ly. atgaivino vietines 
pagonių šventoves kaimuose ir miestuose. Tuo jis nepasi- 
tenkino. Manassas įžūliai rėmė pastangas atmiešti San. 
doros Dievo garbinimą su gamios dievų — Baalo garbini- 
mu. Jahvė buvo garbinamas ant “ Baalo altorių“, Ašeros, 
Motinos-dievės, stabas pastatytas Sventykloje ir šventoji 
hierogamija įteisinta (2 Kar 23,7). Izraeliečių Sandoros 
Dievo garbinimą jis atmiešė gamtos dievų garbinimu, Tai- 


304 2 Kr skaitinys teigia, kad, būdamas tremtyje, nusidėjėlis karalius 
“labai nusižemino prieš savo tėvų Dievą“ ir darė atgailą. Užuominą apie 
Manasso maldą (2 Kr 33,19) paskatino bevardį II-1 a. prieš Kristų autorių 
sukurti Manasso maldą. k 

gi su kuo buvo kovojama nuo pat teisėjų amžiaus, tai Ma- 
nasso valia ir globa gavo vispusišką paramą. 

Manassas atvėrė duris ir kitoms pagonių įtakoms. 
Viena jų buvo Mesopotamijos astrologija — žvaigždžių 
garbinimas. Astrologiją vadino “visų dangaus galybių 
garbinimu“, nes saulė, mėnulis ir žvaigždės buvo laiko- 
mos dievais. Asiriškas žvaigždžių garbinimas liudija, kad 
Asirijos kultūrinė įtaka buvo stipri ir sekė įkandin poli- 
tinę Asirijos jėgą. Padėtis pasidarė itin bloga, kada Ma- 
nassas įteisino stabų garbinimą Jeruzalės Šventykloje. 
Hezekijas kadaise ją buvo apvalęs nuo svetimybių taršos. 

Manassas nesitenkino Šventyklos supagoninimu. Jis 
grąžino į Judo visuomenę nekromanciją — mirusiųjų gar- 
binimą, kurį jau karalius Saulius buvo uždraudęs. Ir pra- 
našai mirusiųjų garbinimą smerkė (Iz 8,19). Ir šiuo at- 
veju, Manassas išreiškė savo pasidavimą Asirijai, nes ji 
reikalavo, kad būtų įvesta magija, būrimai ir astrologija. 
Jo vispusišką pasidavimą Asirijos religijai liudija žiau- 
rus, Sandoros bendrijos tikėjimui priešingas, kruvinas 
žmonių aukojimas stabams. Sekdamas Achazo pavyzdžiu, 
Manassas “sudegino savo sūnų kaip auką“ (2 Kar 21,6). 
Tai darė, stengdamasis patirti Dievo malonę (Jer 7,31). 

Ikvėptasis istorikas Manasso karaliavimą Judo kara- 
lystėje sugretina su Ahabo ir Jezebelės valdymu Izraelio 
karalystėje. Ir tuomet pagonių religijos poreikius įteisino 
ir globojo karališkasis dvaras. Be abejo, pagonių religija, 
Manasso puoselėjama, patraukė daug izraeliečių, ypatin- 
gai tuos, kurie ėjo buitiniu keliu — jiems buvo paranku 
ir naudinga garbinti Jahvę — Sandoros Dievą ir drauge 
perimti asirų religinę laikyseną ir jos poreikius. Žinoma, 
Manassui valdant, nebuvo kito Elijo, kuris drąsiai pa- 
smerktų izraeliečių šlubavimą ir šauktų juos atnaujinti 
atsidavimą pavydžiajam Sandoros Dievui. Apie pranašus 
užsimenama 2 Kar 21,10-15 skaitinyje. Tačiau jie lieka 

bevardžiai. Pranašai Manasso karaliavimo metu buvo ne- 
drąsūs. Pranašų nedrąsą iš dalies padeda suprasti žiau- 
rios priemonės, kuriomis Manassas atliepdavo į bet koki 
bruzdėjimą prieš savo valdžią. Įkvėptasis istorikas pri- 
mena, kad Manassas “išliejo labai daug nekalto kraujo, 
užliedamas Jeruzalę nuo vieno galo iki kito"? (2 Kar 21, 
16). Atrodo, kad Manassas žudė pranašus. Pagal izraelie- 
čių liaudies padavimą, ir pranašas Izaijas buvo nukankin- 
tas Manasso valdymo metu““" Pais Senasis Testamentas 
apie Izaijo kankinystę neužsimena. 

Labai galima, kad įkvėptasis autorius siekia prieš- 
pastatyti geruosius ir bloguosius Dovydo dinastijos kara- 
lius. Norėdamas išryškinti gerojo karaliaus Hezekijo as- 
menį, jis blogąjį Manassą pavaizdavo itin tamsiomis spal- 
vomis. Tačiau ir šios prielaidos fone, įkvėptojo istoriko 
Manasso karaliavimo aprašas yra istoriškai patikimas. 
Istorija liudija, kad Manasso atitolimas nuo Jahvės —- 
Sandoros Dievo ir pasidavimas laiko dvasiai ir asiriškam 
srautui panardino Judo karalystę į tamsuolišką amžių. 
Aišku, kad Manassas pirko savo sosto saugumą baisia 
kaina, atsižadėdamas Judo karalystės pagrindo — Sando- 
ros ir mesijinio kraičio. 

Bevardžiai Sandoros gynėjai. Už sosto saugumą Ma- 
nassas mokėjo Asirijai neištikimumu Sandoros Dievui. 
Tačiau Sandoros Dievas nebuvo užmirštas ir paliktas net 
tamsuoliškame Manasso amžiuje. Bevardžiai Jahvės — 
Sandoros Dievo garbintojai nepaisė jo persekiojimo. Je- 
remijo knyga primena rekabiečius, kurie išliko ištikimi 
senajam Mozės tikėjimui, nežiūrint Manasso parsidavimo 
asirų religijai (Jer35). Be abejo, rekabiečiai ir į juos 


305 Tą liudija apokrifinė Izaijo kankinystės knyga iš I a. po Kris- 
taus. Palei Jeruzalę yra Silwan miestelis. Jame nūdien teberodoma Izaiio 
kapas. 

panašūs bevardžiai Jahvės garbintojai buvo lyg skaudūs 
šašai Judo visuomenėje ir erzino Manassą. 

Manasso parsidavimas pykdė ir tuos Judo gyvento- 

jus, kurie brangino tautinį savitumą. Tautiškumo jausmą 
ir savitumą žadino ir brandino pranašai ir kunigai, sau- 
godami ir perduodami praeities religinį kraitį. Tarp kuni- 
gijos ypatingai reiškėsi levitai — kunigai-mokytojai. Je- 
ruzalės Šventykla, tiesa, buvo karaliaus žinioje. Tačiau 
už jos ribų — kaimuose ir miestuose Manasso valdžia ne- 
buvo vispusiškai įsakmi.??“ 
— Kaip jau minėta, abi Sandoros bendrijos karalystės 
— Judas pietuose ir Izraelis šiaurėje turėjo savitą išgany- 
mo istorijos pasakojimą: Judas — Jahvistinį (J), o Izra- 
elis — Elohistinį (E). Izraelio karalystei šiaurėje žlu- 
gus,“"" bėgliai veržėsi į Judo karalystę pietuose. Jie nešėsi 
savo karalystės išganymo istorijos pasakojimą. Atrodo, 
kad Hezekijo ar Manasso valdymo metu Elohistinė šven- 
toji istorija buvo sujungta su Jahvisto išganymo istorija 
(J su E). *“ Vadinasi, net šiuo tamsuolišku amžiumi San- 
doros kraičio įtaka buvo ne tik jaučiama, bet ir brendo 
ir buvo puoselėjama. 

Manasso valdymo amžius nėra vispusiškai pažįsta- 
mas. Labai galima, kad daug pranešimų iš Dievo per be- 
vardžius pranašus, nūdien įjungti į didžiųjų pranašų kny- 
gas, buvo duoti kaip tik šį amžių. Mat šiame amžiuje buvo 
priešinamasi naujovėms. Pranašai savo vienumoje ieško- 
jo prieglobsčio didžiųjų pranašų žodyje iš Dievo. Todėl 
Manasso amžius nebuvo tik tamsuoliškas amžius. Jis buvo 
ir bevardžio pranešimo iš Dievo amžius. Bevardžiai pra- 


306 Žr. G. von Rad, Studies in Deuteronomy (Philadelphia, PA: 
Westminster, 1966). 

307 721 metais asirai sunaikino Izraelio sostinę Samariją ir ištrėmė 
karalystės gyventojus. 

308 Žr. B. W. Anderson, Understanding the Old Testament, p. 340. 

našai šaukė ištikimuosius pasitikėti Sandoros Dievu ir 
laukti, kada jis sunaikins įžūliuosius engėjus ir atnaujins 
tikėjimo laisvę savo Tautai. 


NAUJOS PRANAšŲ PROPERšOS 


Manasso karaliavimas buvo nuožmus. Tačiau jis ne- 
tapo Sandoros tikėjimo nuosmukiu. Judo karalystės pa- 
grindas buvo Sandoros bendrijos gyvastingumas, kuris 
reiškėsi pranašišku pradu ir žmonių domesiu savo šak- 
nims likiminėje praeityje. Pranašų šaukiami, Judo gyven- 
tojai domėjosi praeitimi, norėdami sužinoti Sandoros pa- 
veldo prasmę dabarčiai. Bevardžių pranašų sąjūdis ruošė 
kelią tautiniam ir religiniam VII prieškristinio amžiaus 
atgimimui. O patį atgimimą padarė galimą tarptautinės 
padėties pasikeitimas po Ašurbanipalo mirties (mždg. 
627 m. pr. Kr.). 

Jau prieš Ašurbanipalo mirtį Asirijoje telkėsi aud- 
ros debesys. Užsiminta apie nevykusį sukilimą Babiloni- 
joje ir Egipto atgimimą. Gandai apie Asirijos negalią tar- 
po visame Derlingajame pusmėnulyje ir aitrino tautų ne- 
rimą ir laisvės ilgesį. Manassui mirus (642 m. pr. Kr.), 
jo sūnus Amonas (Amon) tęsė jo proasirišką liniją, bet, 
vos porai metų tepraėjus, tautinio maišto metu jis buvo 
nužudytas. Į Dovydo sostą atsisėdo Jošijas (640-609m. pr. 
Kr.). Įdomu, kad jis teturėjo tik aštuonerius metus. Todėl 
jį reikia laikyti vaiku-karaliumi. Jošijas tapo karaliumi 
septyniolika metų prieš Ašurbanipalo mirtį. Ašurbanipa- 
lui mirus (627 m. pr. Kr.), Jošijas jau buvo suaugęs ir 
puikiai pasiruošęs valdyti Judo karalystę. Apvaizda su- 
kūrė padėtį vispusiškai ją atnaujinti pagal Sandoros ipa- 
reigojimus. 


Pranašas Sofonijas. Po Ašurbanipalo mirties du pra- 
našai viešai prabilo Dievo vardu prieš Judo karalystės 

išsigimimą ir nutolimą nuo Sinajaus Sandoros. Tai buvo 
Sofonijas ir Jeremijas. Anksčiau, kaip matėme, ir prana- 
šai buvo įbauginti ir nutildyti. Pranašų tyla truko tris am- 
žiaus ketvirčius. 

Labai galima, Sofonijas buvo karaliaus Hezekijo 
palikuonis (žr. Sof 1,1). Tikslią Sofonijo veiklos datą 
nustatyti nėra įmanoma. Pasmerkimas Dievo garbinime 
svetimybių kiša mintį, kad jis Dievo vardu pasmerkė Ju- 
do karalystės slinktį į stabų garbinimą dar prieš didžiąją 
Jošijo religinę reformą, kuri prasidėjo 621 m. prieš Kris- 
tų. Viena yra tikra: Sofonijas buvo miestietis iš Jeruzalės. 
Jis puikiai pažįsta bei įvardija jos dalis ir sielojasi dėl jos 
neištikimybės Dievui (Sof 1,10-11). Sofonijo sielojimasis 
savo miestu virsta grasinimu savo miestui Dievo vardu. 

Sotonijo grasinimas Dievo vardu turėjo skaitytis su 
Jeruzale, kuri huvo patenkinta savimi. Ilgainiui jis tapo 


trimitu, šaukiančiu į teismą — Jahvės Dieną. 
Sofonijo pranašystės raktinė tema yra Jahvės Dienos 
artumas. Dievo teismas arti — čia pat! Taigi Sofonijo 


pranešimas aidi Amoso ir Izaijo žodžiu iš Dievo. Jahvės 
Diena, skelbia Sofonijas, bus “pykčio diena. .., nerimo ir 
skausmo diena, griovimo ir nuniokojimo diena, tamsos ir 
niūrumo diena, debesuota ir audringa diena, trimitų ir 
karo klyksmų diena..." (Sof 1,15-16). 

Izaijas buvo pranašavęs, kad Jahvės Diena apsireikš 
asirų įsiveržimu į Judo karalystę. Sofonijo dienose poli- 
tinė padėtis buvo iš esmės pasikeitusi. Išdidžioji asirų sos- 
tinė Ninevė tuojau pat pavirs dykyne (Sof2,13-15), o 
pati asirų imperija taps auka tautų, kurias ji buvo ilgai 
kankinusi. Iš pirmo žvilgsnio atrodo keistoka, kad pra- 
našai pritaiko savo pranešimų iš Dievo politinį svorį nau- 
joms istorinės padėties aplinkybėms. Svarbu neišleisti iš 
minties, kad pranašai nebuvo spėliotojai apie politinę pa- 
dėtį ateityje. Jų domesio centras nebuvo politinė įvykių 

raida. Pranašai žvelgė į istorinių įvykių sampyną tikėji- 
mo požiūriu. Dievo užmojis, pranašų mokymu, nebuvo 
tolygus politinei raidai, bet reiškėsi per istorinius įvykius 
— vingius ir lūžius. Pranašų įsitikinimu, istoriniai vin- 
giai ir lūžiai neša ir pavojus, ir naujus galimumus. Ka- 
dangi pranašams rūpėjo tai, ką Dievas darė ir sakė per 
istorinius įvykius, jie, įvykiams keičiantis, nematė jokio 
nenuoseklumo. Istorija yra vingiuota. Istoriniai teismai 
yra Dievo teismai. Todėl ir Jahvės Dienos — teismo isto- 
rinis veiksnys galėjo keistis. 

Sofonijo knygos politinių įvykių aprašymas yra per- 
dėm miglotas. Nors Sofonijas ir vaizdžiai nupiešia asirus 
nušlavusį įsiveržimą į jų imperiją iš šiaurės, bet jis už- 
puoliko — naujojo Jahvės teismo įrankio vardu nevadina. 
Užpuolikas iš šiaurės nušluoja asirų sostinę Ninevę, pa- 
versdamas ją dykuma (Sof 2,13-15), ir įsiveržia į Jeru- 
zalę per Žuvų vartus (Sof 1,10). Atrodo, kad užpuolikas 
buvo skitų ir kitų tautų antplūdis iš anapus Kaukazo kal- 
nų““* Jų antplūdis pagreitino Asirijos žlugimą. Sofonijas 
jame matė Jahvės užmojį ir veiklą — teismą. 

Sofonijo kreipimasis į Judo karalystę švyti svarbu- 
mu, kurį amžius vėliau paaitrins Jėzaus Nazariečio skel- 
bimas: “Atėjo metas, prisiartino Dievo karalystė!" (Mk 
1,15). Sofonijas skelbė: “Didžioji Jahvės diena arti, — 
arti ir atskuba!“" (Sofi 1,14). 

Judo karalystės padėtis sparčiai artėjo prie pražū- 
ties. Nenuostabu, kad pranašas ir šaukė jos gyventojus ap- 
sispręsti už Sandorą su Dievu ir daryti atgailą, kol dar 
yra laiko. Aštriais žodžiais pasmerkė pagoniškas svetimy- 
bes, kuriomis buvo suterštas Dievo garbinimas: Baalo gar- 
binimą “šioje vietoje" — Jeruzalėje, žvaigždžių garbini- 
mą — astrelogiją ant Šventyklos stogo ir Jahvės lydymą 


809 Žr. J. Bright, A History ..., p. 313-314. 

su ammoniečių stabu Milkomu (Milkom; Sof 1,4-6). Pra- 
našo širdį labai ėdė Jeruzalės gyventojų nerūpestingumas 
ir pažiūra, kad Dievas neturi galios istorijoje ir yra be- 
jJėgis išganyti ar teisti (Sof 1,12). Sofonijas smerkė Judo 
karalystės vadus: karalių ir teisėjus, kunigus ir netikrus 
pranašus. Anot jo, jie buvo rajūs “staugiantys liūtai“ ir 
išbadėję “vilkai vakare" (Sof3,3-4). Pati Jeruzalė prana- 
šui atrodė maištingas ir vargu ar bepagydomas miestas, 
nes be tikėjimo ir visiškai kurčias Dievo žodžiams. Todėl 
jis ir laikė savo pranašiška pareiga skelbti aštriais žo- 
džiais tai, ką Dievas sako ir daro per įvykius — lūžyje, 
kuris palies tautas. 

Sofonijas nematė vilties “begėdei tautai“, nes, sve- 
timybių suteršta ir neištikimybės Sandoros Dievui suvilio- 
ta, ji nenori grįžti ir atgailauti. Jai verčiau eiti į pražūtį 
su kitomis pasaulio tautomis “pavydaus Jahvės pykčio 
ugnyje“, negu grįžii pas Sandoros Dievą. Panašiai kaip 
kadaise Izaijas, Sofonijas kreipėsi į Likutį, ragindamas jį 
atgailauti ir ieškoti prieglaudos pas Jahvę: 

Ieškokite Jahvės, visi žemės beturčiai, 

gyvenantys pagal jo įpareigojimus; 

ieškokite teisumo ir nuolankumo. 

Galbūt išliksite nepaliesti 

Jahvės pykčio dienoje (Sof 2,3). 

Jahvė teisia, kad išganytų, o išgano teisdamas. Anot So- 
fonijo, Jahvės tikslas nėra sunaikinti teismu, bet apva- 
lyti ir atnaujinti savo Tautą. Todėl Sofonijas ir kalbėjo 
apie Likutį, kuris bus išgelbėtas nuo pražūties (Sof 1,7), 
“beturtį ir kuklų likutį" (Sof 3,12). Likutis elgsis nuo- 
širdžiai ir gyvens saugiai, nieko nebijodamas (Sof 3,8- 


13). 

AMŽIUS 


PRIEŠ EGIPTAS PALESTINA MESOPOTAMIJA 
KRISTŲ Judo karalystė Asirija 

XXV dinas- Sennacheribas 

tija (704-681) 

700 (mždg. 716- Manassas (687-642) Esarhaddonas 
663) (680-669) 
Etiopiškoji 
Tirhakas 
(mždg. 685- 

5 Įsiveržimas į 
įsiveržimas Egiptą (671) 
(571) Amonas (642-640) Ašurbanipalas 
2 2 (668-627) 
Ašurbanipa- | Tošijas (640-609) 
las apiplėšia 
Tebus Imama elgtis nepri- 
(663) klausomai nuo Asi- 
rijos (629) BABILONIJOS 
XXVI di- IšKILIMAS 
nastija 
(mždg. 663- SOFONIJAS (mždg. 
525) 628-622) 
; Nabopolassaras 
Psammeti- | JEREMIJAS (mždg. | (626-605) 
chas I 626-587) 
(mždg. 664- 
610) Medai sugriauna 
Jošijo Deuteronominė | Ašūro miestą 
reforma (621) (614) 
Necho II 
(609-593) Medai ir babilo- 
niečiai sugriauna 
. . Ninevę (612) 
Los op a Babiloniečiai nu- 
E Ė gali asirus ir 
Jehoachazas II egiptiečius prie 
(609; tris mėnesius) Harano (609) 
Jehoiakimas (Eliaki- | Nebuchadnezzaras 
mas; 609-597) (605/604-562) 
805) (605) 
600 ASIRIJOS 


ŽLUGIMAS 


Pranašas Jeremijas. Jeremijas buvo antrasis prana- 
šas su žodžiu iš Dievo Jošijo karaliavimo pradžioje““ Jo 
pranašiška veikla iš dalies sutapo su jo bendralaikio So- 
Tonijo pranašiška veikla. Jeremijo knygos antraštė nuro- 
do, kad Jeremijas pradėjo kalbėti Dievo vardu “tryliktai- 
siais“ Jošijo valdymo metais, t.y. maždaug 626 m. prieš 
Kristų. 

Jeremijas buvo išauklėtas Išėjimo iš Egipto ir Sina- 
jaus Sandoros kraityje, nes buvo gimęs kunigiškoje Anato- 
to (Anatot) miestelio šeimoje. Anatotas — Jeremijo gim- 
tinė yra apie 6 km į šiaurryčius nuo Jeruzalės. Įdomu, kad 
Jeremijo gimtinė buvo ir kunigo Abiataro (Abiatar) šei- 
mos gyvenvietė (1 Kar 2,26-27). O Abiataras buvo gar- 
siojo Giminių lygos kunigo Elio (Eli) palikuonis, kurį 
Saliamonas ištrėmė iš Jeruzalės už sandėrį su Adoniju pa- 
grobti Dovydo karūnai. Peršasi mintis, kad J eremijas ga- 
lėjo kilti iš Elio šeimos, kuri Giminių lygos amžiuje rū- 
pinosi Sandoros Skrynia Šiloėje. Šiloės sunaikinimas, at- 
nešęs Giminių lygos skaudų ir tragišką galą, giliai įtai- 
gavo Jeremijo pranašystę.“'“ 

Jeremijo knyga yra pranašo pranešimų iš Dievo rin- 
kinys — antologija. Pirmieji keturi jos skyriai (Jer 1,14, 
4) supažindina su Jeremijo pranašiška veikla prieš Deu- 
teronominę reformą, kuri buvo pradėta 621 m. prieš Kris- 
tų.*"? Šių skyrių turinys, atrodo, buvo peržiūrėtas ir pra- 
turtintas vėlesnės Jeremijo patirties šviesa. 

Dievas pašaukė Jeremiją būti savo pranašu “trylik- 
taisiais Ljošijol metais" (Jer 1,2), dar jaunutį. Pranašu 
būti Jeremijas labai nenorėjo. Būdamas iš prigimties ne- 


311 Apie Jeremiją išsamiau rašoma IX skyriuje. 

312 Žr. Raktas į Senąjį Testamentą, I, p. 347-350. 

318 Žr. Sekantį skyrių. Deuteronominis reiškia “priklausąs Pakarto- 
tam Įstatymui". 

drąsus, jis atsiprašinėjo, sakydamas, kad esąs tik “vaikas" 
(Jer 1,6). Vidinė Jeremijo kova, aprašoma 1-ajame kny- 
gos skyriuje, atspindi grėsmingą tarptautinę padėtį. Der- 
lingasis pusmėnulis skendėjo nerime, nes tarpiautinė pa- 
dėtis buvo nesaugi. Be to, Asirijos pavergtos tautos kun- 
kuliavo tautiniu atgimimu ir veržėsi į laisvę. Ašurbani- 
palo mirtis buvo paskatinusi į atgimimą ir laisvę. Babilo- 
nija, Nabopolassaro (Nabopolassar) vedama, po ilgai 
trukusių pastangų jau buvo atgavusi nepriklausomybę. 
Medija irgi buvo sukilusi. Skitų gaujos nesiliovė veržiis 
iš šiaurės į pačią Asiriją. Egiptas, lyg pasakos feniksas, 
kėlėsi iš pelenų. Tr didžiosios tautos judinosi, laukdamos 
patogaus laiko smogti mirtinį smūgį svirduliuojančiam 
Asirijos milžinui. Kiekviena jų tikėjosi užimti Asirijos 
vietą, tapti nauju pasaulio viešpačiu. Senoji pasaulio san- 
tvarka, paremta per du šimimečius Asirijos jėga, griuvo. 
Rytojus dvelkė nerimu ir viltimi. Derlingasis pasaulis ir 
Judo karalystė buvo tarpduryje. “Jahvės žodis" prašneki- 
no Jeremiją su pranašo pašaukimu tarpduryje i lemtingą 


rytojų. 


Jėga, kuri griauna, kad atstatytų. Pasakojimas apie 
Jeremijo pašaukimą būti pranašu turi pokalbio rėmus 
(Jer 1,4-19). Dievo žodis pokalbyje švyti nenugalima jė- 
ga (Jer 1,7; žr. 5,14; 23,29). Jeremijas grūmėsi su Die- 
vo žodžio jėga per visą savo pranašišką veiklą. Jis bandė 
bėgti nuo savo pranašiško uždavinio ir stengėsi nekalbėti 
Dievo vardu, bet nepajėgė (Jer 20,7-9). Ilgainiui, žvelz- 
damas atgal į praeitį, jis suprato, kad jo visas gyvenimas, 
nuo pat “motinos įsčių? (Jer 1,5), buvo Jahvės užmojo 
ir veiklos dalis. Būti “pranašu tautoms“ (Jer 1,5) buvo 
Jeremijo pašaukimas ir gyvenimo prasmė, — jis buvo pa- 
šventintas būti politiniu veiksniu pasaulinėje Dievo val- 
džioje. 

Kaip kadaise Mozė (Iš 3-4), taip dabar Jeremijas 
stengėsi išvengti pranašo uždavinio ne tik dėl to, kad jau- 
tėsi per jaunas, — tuomet Jeremijas galėjo būti dvidešim- 
ties metų amžiaus, — bet ir dėl to, kad manė šiam užda- 
viniui jis mažiausiai tinka. Pastangos išvengti pranašo už- 
davinio “tautoms" nuėjo niekais. Jėgos pranašo uždavi- 
niui jame nebuvo, bet buvo ji galioje Dievo — Visagalio 
Jahvės, kuris jį siuntė. Jeremijui buvo skirta būti tarnu 
Jahvės žodžio, kuris “valdo istoriją", — kupino jėga su- 
griauti ir atstatyti, išrauti ir atsodinti (Jer 1,10). Tautos 
karštligiškai grūmėsi pajungti istoriją sau kitų tautų 5ą- 
skaita. Jeremijo — “pranašo tautoms'' — uždavinys buvo 
pranešti tautoms, kad Dievas valdo ir kuria istoriją. 

Pasakojimas apie Jeremijo pašaukimą būti “pranašu 
tautoms“ vaizdžiais brūkšniais vaizduoja Jahvę, tiesiantį 
ranką ir liečiantį pranašo burną ne jai nuvalyti, — kaip 
kadaise Izaijo pašaukime, — bet įgalinti pranašą kalbėti: 

„Jahvė sakė man: 

“Įsidėmėk! Aš dedu, savo žodžius 

į tavo burną. 

Juos turi paskelbti! 

Žiūrėk! Aš tau duodu valdžią 

ant tautų ir karalysčių, — 

išrauti ir nugriauti, 

sunaikinti ir nuversti, 

atstatyti ir atsodinti'' (Jer 1,9-10). 

Jeremijo pranašiškoje veikloje, Jahvės žodis, labiau 
negu bet kurio kito pranašo gyvenime, buvo visagalis ne 
tik tautoms ir karalystėms, bet ir paties pranašo vidiniam 
gyvenimui. 

Pasakojimą apie Jeremijo pašaukimą seka dvi reg- 
mės. Klausimo ir atsakymo rėmais jos primena Amoso 
regmes (Am 7,1-9; 8,1-3). Pirmoji regmė išreiškiama 

pranašų mėgiamu žodžių žaismu. Hebrajų kalbos žodžiai 
— daiktavardis “migdolo medis“ — šaged ir dalyvis 
budįs" — šoged yra panašaus sąskambio (Jer 1,11-12). 
Migdolo medis — šaged sprogsta ir žydi anksti pavasarį 
— vasario mėnesį. Todėl jis hebrajų kalboje turi pravar- 
dę šoged — budįs. Šaged ir šoged žodžių sąskambiu pra- 
našas išreiškia mintį, kad Dievas yra Tas, Kuris budi — 
Sargybinis, kuris “nei snaudžia, nei miega, bet teisia."*"" 
Isitikinimui išryškinti pranašui pakanka šio įspūdingo žo- 
džių sąskambio, kad Jahvė “budi įvykdyti savo žodį" (Jer 
1,12). Dievas veikia istorijoje įgyvendinti savo užmojui 
(žr. Iz 55,10-11). 

Antroji regmė siekia išryškinti pirmosios regmės žo- 
džių sąskambiu išreikštą prasmę: Jahvės tikslas dabarti- 
nėje istorijos sampynoje reiškiasi grėsme Judo karalystei, 
— Jahvės teismas yra čia pat! (Jer 1,13-16). Jeremijas 
mato regmėje katilą valgiui virti. Regmės smulkmenos nė- 
ra aiškios. Atrodo, kad katilas verda ant ugnies šiaurėje. 
Jis tuoj pat bus palenktas pietų linkui, ir dvokiantis vira- 
las bus išpiltas iš jo ant žemės. Regmės prasmė yra aiški. 
Pikto banga — priešas iš šiaurės“"? užlies Judo karalystę. 
Istorinis priešo iš šiaurės veidas Jeremijui nėra svarbus. 
Todėl jis nė vardu jo nevadina. Pranašo įsitikinimu, Jah- 
vė yra Tas, Kuris ateina įvykdyti teismo prieš visą žemę. 
Jahvės žodis, duodamas per pranašą, buvo prieš Judo ka- 
ralius, didžiūnus, kunigus ir gyventojus (Jer 1,18). 


Jeremijo veiklos pradžia. Jeremijo pranašiškos veik- 
los pradžia buvo penkerių metų tarpsnis tarp jo pašauki- 


314 Žr. H. Wheeler Robinson, The Cross in the Old Testament (Phil- 
adelphia, PA: Westminster, 1955), p. 143. 

315 “Šiaurė" galima suprasti dvejopa prasme: Mesopotamijos fone 
ir ryšium su Judo karalyste. “Pikto banga iš šiaurės" Mesopotamijos fone 
buvo skitų antplūdis (žr. Jer 4,5-6,26), o ryšium su Judo karalyste — Ba- 
bilonijos proveržis į Judo karalystę. 

mo būti pranašu ir Deuteronominės reformos (626-621 
m. pr. Kr.). Pranašo žodžių turinį Dievo vardu sudaro 
dabartinės Jeremijo knygos pirmieji keturi skyriai (Jer 
1,1-4,4). Čia tikėjimas Sandoros kraičiu švyti neįprastai 
gilia reikšme dabarčiai. Šiuose skyriuose Jeremijo žodžiai 
Dievo vardu daugeliu bruožų primena pranašo Ozėjo po- 
žiūrį į Sandoros kraitį.“'* Tiesą sakant, Jeremijas ir Ozė- 
jas tiek asmenybėmis, tiek ir žodžiu iš Dievo yra vienas 
kitam giminingi. Nuoseklu galvoti, kad Jeremijas pažino- 
jo Šiaurinės karalystės pranašą Ozėją ir buvo jo žodžių 
iš Dievo įtakoje. Ozėjo pranašystė šiuo metu jau buvo 
tapusi Judo karalystės turtu. Jeremijas, kaip ir Ozėjas, 
grįžo į likiminę Sandoros bendrijos praeitį — Išėjimo 
įvykį ir Sinajaus dykumos žaizdre tapimą Jahvės Tauta. 
Ir Jeremijo įsitikinimu, ši praeitis buvo Izraelio ištikimos 
meilės Aesed Dievui laikas. Tada Sandoros nuotaka my- 
lėjosi su Sandoros vyru (Jer 2,1-3). Sandoros bendrija 
“jaunystės" medaus mėnesį atsakė Dievo apreiškimui visa 
širdimi visuose gyvenimo poreikiuose. Tačiau dabar pa- 
dėtis yra iš esmės pasikeitusi. Pasinaudodamas Sandoros 
bylos žanru,“'" pranašas elgiasi kaip kaltintojas ir Dievo 
vardu pateikia kaltinimą. Pats Dievas yra Ieškovas įr kal- 
tina savo Išrinktąją tautą (Jer 2,4-13). Visas Izraelio gy- 
venimas Kanaano žemėje reiškiasi neištikimumu ir dėkin- 
gumo stoka Jahvei už jo nuostabius išganymo darbus ir 
nuolatinį rūpestį (Jer 2,5-7). Tautos vadai — kunigai, ka- 
raliai ir pranašai — nepripažino Jahvės teisių į savo Tau- 
tą (Jer 2,8). Sandoros byla pasiekia viršūnę kaltinimu 


316 Atrodo, kad Jer1,1-44 skaitinys buvo iš naujo paties Jeremijo 
ar įkvėptų knygos redaktorių-leidėjų peržiūrėtas ir praturtintas. Tai liudija 
vėlesni įvykiai užuominose apie Egiptą (Jer2,M4-17; 2,29-37). Šios užuomi- 
nos istoriškai yra įmanomos tik po egiptiečių pergalės prieš Judo karalių 
Jošiją 609 metais. 

317 Literatūrinė forma. Žr. Mch 6,1-8. 

Izraeliui (Jer 2,9-13). Jeremijui — Dievo advokatui Die- 
vo byla su savo Tauta atrodo neįtikima. Anot jo, jokia kita 
tauta nepakeitė savo dievų, nors jų dievai tikrovėje tėra 
tik stabai. Tuo tarpu Izraelis vaikosi “tuščius stabus“, tap- 
damas “tuščia" tauta (Jer 2,5b)! Ar galima suprasti Je- 
ruzalę, atmetusią tekantį šaltinį ir pasirinkusią supleišė- 
jusias vandens talpyklas? Pranašas šaukia dangų teisti 
neištikimą ir nedėkingą Tautą — Izraelį: 

“Pasibaisėkite, dangūs, dėl šito, 

bjaurėkitės, nerimkite," 

sako Jahvė, 

“nes mano tauta padarė dvi nuodėmes: 

nutolo nuo manęs, 

gyvojo vandens šaltinio, ir 

išsikasė sau talpyklas, — 

supleišėjusias talpyklas, — 

kurios negali palaikyti vandens. .** (Jer 2,12-13). 


Pranašas išvysto tą pačią mintį ir kitu palyginimų. 
Izraelis yra neištikima žmona, kuri paliko savo vyrą (Jer 
3,19-20). Anot Jeremijo, tikrovėje Jahvės nuotaka buvo 
tik vieša ištvirkėlė. Sekdama savo gašlumo poreikius, ji 
prilygo asilei poravimosi metu (Jer 2,20-25). Neištikimu 
ir nedėkingu gyvenimu Izraelis suteršė Žemę, Sandoros 
bendrijai patikėtą palikimą. Izraelis, garbindamas Baalą 
vietinėse šveniovėse, “paleistuvauja"" ant “kiekvieno kau- 
burio ir po kiekvienu žaliu medžiu“ (Jer 2,20). Joks šar- 
mas ir muilas nepajėgs nuplauti Izraelio nuodėmės dėmių, 
nes jos sklydi nekaltų žmonių ir vargšų prakaitu ir krau- 
ju (Jer 2,22). Lieka tik vienas kelias — skyrybos (Jer 
3,1-15)! 

Judo karalystė nieku nepasimokė iš Šiaurinės kara- 
lystės istorijos. Ji baigėsi skyrybų raštu, duotu per tragiš- 
kus įvykius. Neištikima Siaurinė karalystė buvo mažiau 

nusikaltusi negu savimi patenkinta, apsimetėlė, Judo kara- 
lystė. Ji yra pasmerkta pražūčiai už išdavimą meilės, kuri 
ją pašaukė, ją atpirko iš Egipto ir rūpinosi ja per visą jos 
istoriją (Jer 3,6-14). 

Jeremijas nebuvo fatalistas. Lemtimi jis netikėjo. Jis 
nesiliovė skelbti, kad dar yra laiko grįžimui — atgailai 
ir gyvenimui pataisyti. Pats Jahvė kreipėsi į savo neišti- 
kimą ir nedėkingą Tautą per įvykius su kvietimu grįžti 
pas jį ir pripažinti jį tikruoju savo Viešpačiu ir Vyru. 
Jahvė siekia atnaujinti nutrauktą santykį (Jer 3,22) ir 
perdirbti žmogaus širdį. Pranašui Jeremijui yra būdinga 
Sandoros sąlyga “jeigu"". Su ja Jeremijas pradeda šan- 
kimą į atgailą (Jer 4,1-4). Jeigu Judo karalystė apsigal- 
vos ir grįš į Sandoros santykį su Jahve, senasis Pažadas 
Abraomui taps tikrove: tautos laimins save Izraelio Dievo 
vardu (Jer 4,2). 

Jeremijas, kaip ir Sofonijas, smerkė Sandoros tikė- 
jimo atmiešimą ir lydymą su svetimais gamtos religijos 
pradais. Jis Dievo vardu šaukė į reformą, — ne į pavir- 
šutinišką apeigų ir aukų reformą, bet į širdies atnaujini- 
mą. Jeremijo atnaujinimas prasidėjo su širdimi, tikrąja 
ištikimumo ir dėkingumo gimtine. Užtat jis ir reikalavo 
“apipjaustyti širdį'“"* ir “išplėšti dirvoną" (Jer 4,3-4). 
Šventoji Izraelio praeitis Judo karalystėje buvo tapusi dir- 
vonu — apleista ir užmiršta. Jeremijo pranešime iš Dievo 
Sandoros kraitis, apreikštas Sinajaus dykumos žaizdre, 
išniro iš praeities gelmių ir sušvito jėga dabarčiai. 


318 “Apipjaustyti širdį" yra išsireiškimas, kuriuo paženklinama atvi- 
ra ir dėkinga širdis — laikysena. Širdis Šv. Rašte yra žmogaus centras. Šir- 
dimi galvojama ir apsisprendžiama. Tas pats išsireiškimas yra ir Įst 10,16; 
30,6. “Neapipjaustyta širdis“ yra tolygi uždarai ir nedėkingai žmogaus lai- 
kysenai Dievui (Jer 9,26). 

VIII D 


DEUTERO- 
NOMISTAS: 
RINKIS 
GCYVENIMA 
AR MIRTI 


Siūlau jums gyvenimą ir mirtį, 
palaiminimą ir prakeikimą. 
Rinkis gyvenimą, kad gyventum 
tų ir tavo palikuoniai. 
Mylėk Jahvę, savo Dievą, 
paklusk jam ir 
būk jam ištikimas, 
nes jis yra gyvenimas ... 

(Įst 30,19-20) 


Sofonijas ir Jeremijas skelbė, kad senasis pasaulis 
žlugs. Jie laukė senojo pasaulio žlugimo. Tačiau senasis 
pasaulis, nors ir traškėjo, vis nežlugo. Ir Judo karalystė, 
užuot žlugusi, asirų karaliui Ašurbanipalui mirus (627 
m. pr. Kr.), patyrė net tautinį atgimimą. 

Jaunutis Judo karalius Jošijas, pasinaudodamas Asi- 
rijos bejėgiškumu laikyti po savo letena Derlingąjį pus- 
mėnulį, pradėjo mesti laukan iš savo karalystės asirų 
priespaudos ženklus. Anot Kronisto, Jošijo reforma prasi- 
dėjo “dvyliktaisiais Lvaldymo!l metais" (627 m. pr. Kr.), 
šešerius metus prieš Deuteronominę reformą (2 Kr 34, 


Skaitymai iš Šv. Rašto: 
Įst 1-34, 
Nah (visa knyga); Hab 1-2. 

3). Pradžioje Jošijas įsitvirtino buvusioje Šiaurinės ka- 
ralystės teritorijoje. Ją asirai buvo įjungę į savo imperi- 
ją, padarydami Megido ir Samarijos provincijomis. Nė- 
ra abejonės, kad Jošijo siekis atstatyti Jungtinę karalystę 
dovydiškojo karaliaus valdžioje buvo aitrinamas tuometi- 
nės politinės padėties. Jošijas naudojosi proga ir veržėsi 
įgyvendinti šį tautinį siekį tikrovėje. 


Atrandama “Sandoros knyga". Karaliui Jošijui sė- 
kėsi. Tarptautinė padėtis buvo palanki. Asirai vis spar- 
čiau traukėsi į savo aptvarą Mesopotamijoje. Babilonija, 
Nabopolassaro (626-605 m. pr. Kr.) vedama, atsiskyrė 
nuo Asirijos ir pasiskelbė nepriklausoma. Ir Jošijas plėtė 
savo tautinę reformą. Amžiumi anksčiau Hezekijas buvo 
išreiškęs Judo tautinį atgimimą pastangomis išvalyti Šven- 
tyklą nuo asiriškų ir kitų svetimybių. Dabar Jošijas, sek- 
damas Hezekijo pavyzdžiu, tautinį atgimimą praturtino 
ir religine reforma. Jį rėmė Judo karalystės žemvaldžiai. 
Jie buvo priešinęsi Manasso žaidimui su Asirija ir dabar 
ilgėjosi tautinės nepriklausomybės (2 Kar 21,23-24). 
“Aštuonioliktais karaliaus Jošijo metais" (2 Kar 22,3), 
— t.y. 621 metais prieš Kristų, reformos metu įvyko ne- 
paprastas įvykis: Šventykloje buvo rasta Tora — Mozės 
Mokymo, arba Įstatymo, knyga. Apie knygos radimą pa- 
sakoja 2 Kar 22 skaitinys. Pagal skaitinį, rankraštis — 
Toros, arba Mokymo, knyga — buvo rasta Jeruzalės Šven- 
tykloje remonto metu. Atrodo, kad remontas nebuvo į- 
prasti priežiūros darbai, bet turėjo tikslą pašalinti iš Šven- 
tyklos visas svetimybes. Jošijo raštininkui, atėjusiam Šven- 
tyklon prižiūrėti algos mokėjimą darbininkams, buvo pra- 
nešta apie šį “archeologinį radinį“. Raštininkas, negai- 


319 Kronistas yra bevardis ikvėptas Senojo Testamento autorius-isto- 
rikas. Jam priskiriama keturios knygos: 1-2 Kronikų, Nehemijo ir Ezdro. 
Apie Kronistą išsamiai rašoma trečioje Rakto dalyje. 

šuodamas, davė žinią apie radinį karaliui Jošijui ( Kar 
22,4-7). 

Perskaičius rastąjį rankraštį Jošijo akivaizdoje, jis 
perplėšė savo drabužius (2 Kar 22,11). Drabužių perplė- 
šimas buvo širdgėlos ir siaubo ženklas. Karalius skubiai 
įsakė, kad Vyriausiasis kunigas paliudytų rankraščio tik- 
rumą. Tas buvo padaryta, aisiklausiani pranašės Huldos 
(Huldah) nuomonės (2 Kar 22,14-20)*? Hulda patvir- 
tino, kad rankraštis yra tikra Sandoros knyga. Jos patvir- 
tinimas buvo pranašiškas iššūkis ir palietė jautrią opą: 
Jahvė nubaus Jeruzalę ir pavers ją “baisiu reginiu ir 
keiksmažodžiu“ (2 Kar 22,19), nes nesilaikyta Sandoros 
knygos įpareigojimų. Jošijas, žinios pritrenktas, sušaukė 
žmones pamaldoms prie Šventyklos Sandorai alnaujinti. 
Pats karalius Jošijas perskaitė “Sandoros knygą" (2 Kar 
23,2)**' ir, ja remdamiesi, žmonės padarė priesaiką Jah- 
vės akivaizdoje gyventi ir elgtis pagal ios įpareigojimus. 

Jošijo pamaldos Jeruzalėje primena pasakojimą apie 
giminių susirinkimą prie Šechemo su apeiginių Sandoros 
atnaujinimu ir “Dievo Toros“? skaitymu (Joz 24). Be to, 
jos primena ir senovines Sandoros .pamaldas prie Sina- 
jaus kalno (Iš 24,3-8). Ir jų metu Mozė perskaitė žmo- 
nėms Sandoros knygą. 

Sandoros atnaujinimo pamaldas Jeruzalėje sekė plati 
Jošijo reforma. Ji buvo daug kuo panaši į kone šimimečiu 
ankstesnę Hezekijo reformą. Tačiau ii švytėjo šmaikščiu 
nuodugnumu ir energija (2 Kar 23). Mat “Sandoros kny- 
gos“ atradimas paspartino ir davė aiškesnę krypti jau 
keletą metų anksčiau pradėlai Jošijo reformai. Nėra abe- 
jonės, kad už karaliaus pastangų apvalyti Šventyklą sly- 


320 Nūdien rankraščio kilmė ir amžius būtų nustatomi, pasinaudojant 
archeologinėmis priemonėmis. 

321 “Sandoros knyga" yra ta pati kaip ir Toros, arba Įstatymo, knyga 
(2 Kar 22,8). 

pėjo ir politinis siekis atgauti karalystės sajumą bei iš- 
vengti pražūties, kuria “Sandoros knyga“ grasino pasi- 
metusiai Dievo Tautai (žr. Ist 11,26-32; 28). Svetimybės, 
aštriai pasmerktos pranašo Sofonijo, pagaliau buvo paša- 
lintos iš Šventyklos: kanaaniečių Baalo, asirų astrologijos 
— žvaigždžių ir kaimynų stabų garbinimas (Sof 1,4-6). 
Pelenais pavirto rakandai, kuriais buvo garbinami svetimi 
dievai, — jie buvo sudeginti Kedrono slėnyje ir pelenai 
išbarstyti (2 Kar 23,4-6). Šventoji gamtos religijos pros- 
titucija, kruvinoji kūdikių auka Hinnomo slėnyje ir atei- 
ties spėliojimas per burtininkus ir kerėtojus karaliaus po- 
tvarkiu uždrausta (2 Kar 23,7-14.24-25). 

Jošijas nepasitenkino vien tik Jeruzalės miesto ir 
Šventyklos išvalymu nuo svetimybių. Ir tolimosios šven- 
tovės už Jeruzalės, — taip vadinamos “ aukštumų", arba 
“ant kalvu“', šventovės, — buvo sunaikintos ir išniekintos, 
o jų sustabmeldėję kunigai pašalinti?“* Ilgainiui Jošijo 
reforma pasiekė ir Šiaurinės karalystės žemes, kurių da- 
bar tik vardas tebuvo asirų valdžioje. Jeruzalės Šventyk- 
los varžovė Betelyje buvo sunaikinta kartu su aplinkinė- 
mis “aukštumų šventovėmis“ (2 Kar 23,15-20). Taigi Jo- 
šijo religinė reforma buvo raiškus Judo nepriklausomybės 
paskelbimas. 

Vienas Jošijo reformas bruožas yra itin reikšmingas. 
2 Kar 23,8-9 skaitinys teigia, kad Jošijas uždraudė Jah- 
vės kunigams eiti pareigas Judo miestuose ir sunaikino 
vietines šventoves. Ten pat teigiama, kad “aukštumų ku- 
nigams nebuvo leista kunigauti Šventykloje [Jeruzalėje), 
tačiau jiems buvo duota teisė maitintis nerauginta duona 
tarp savo bendrabiolių Lkunigųl“ (2 Kar 23,9). Aiškė- 


ja, kad Jošijo reforma siekė sutelkti visą Dievo garbinimą 


322 Archeologija liudija, kad šiuo metu buvo sunaikinta Arado (Ar- 
ad) šventovė. Žr. Rakto I, p. 244; 406. 


362 


Jeruzalės Šventykloje, pagrindinėje visos karalystės šven- 
tovėje. Dalinai to paties buvo siekusi ir ankstesnė Heze- 
kijo reforma. Hezekijui to pasiekti nepasisekė. Dabar Die- 
vo garbinimo liturgija buvo griežtoje Šventyklos kunigijos 
priežiūroje. Priežiūros tikslas buvo apsaugoti Sandoros 
tikėjimą nuo svetimybių. 

Karaliaus Jošijo reforma įtaigiai liudijo, kad Judo 
karalystė nutraukia santykius su Asirija ir atsisako jos 
kultūrinės įtakos, kuri buvo įsisenėjusi nuo Manasso am- 
žiaus. Religiniu požiūriu, ja buvo pareikšta, kad atsiža- 
dama tuometinės galvosenos, kuri trūks plyš stengėsi de- 
rintis prie to, kas madinga Asirijos imperijoje. Svarbiau- 
sia atsisakoma suausti Sandoros tikėjimą su kitomis reli- 
gijomis į daugiaspalvę skarą. Jošijo reforma iš esmės sie- 
kė grįžti prie Sandoros tikėjimo šaltinių. Ja buvo pasi- 
priešinta naujovėms ir atsisakyta pasiduoti kultūrinių ir 
politinių poslinkių vingiams. Reforma rėmėsi įsitikinimu, 
kad, grįždama į šventąją pracitį — likiminį Išėjimo įvyki 
ir Sandorą su Dievu dykumoje, Judo karalystė turės vietą 
ateityje. Raiškiu ir įtaigiu pavyzdžiu buvo Šiaurinės ka- 
ralystės tragedija. Ji sutrupėjo istorijos vingiuose, nes pa- 
miršo savo šventąją praeitį. Paklysdama kultūriniuose ir 
politiniuose vingiuose, Šiaurinė karalystė atmiešė savo 
tikėjimo savimonę ir sutrupėjo. Todėl dabar Judo kara- 
lystė, senoviniu Sandoros aiunaujinimo šveniimu, stengėsi 
susigrąžinti praeitį ir sudabartinti jos prasmę. Tam tiks- 
lui, Jošijo įsakymu, buvo atnaujintas Perėjimo šventės mi- 
nėjimas. Ji buvo užmiršta jau nuo teisėjų laikų (2 Kar 23, 
22-23). 

Jošijo reformos pagrindas. Šventykloje remonto me- 
tu, kaip jau minėta, buvo rasta “Įstatymo knyga“ (2 Kar 
22,8). Ji vadinama ir “Sandoros knyga“ (2 Kar 23,2). 
Rastoji knyga buvo skaitoma Sandoros atnaujinimo pa- 
maldose ir davė aiškesnę kryptį Jošijo reformai. 

Senojo Testamento tyrėjai kelia klausimą: kas tai 
buvo per knyga? Kur ją galima rasti Senajame Testa- 
mente? 

Penkiaknygė, arba Pentateuchas, yra Senojo Testa- 
menio Tora — Mokymas, arba Įstatymas. Tačiau Penkia- 
knygė šiuo metu dar nebuvo užbaigta.“"* Kitų Senojo Tes- 
tamento teisės rinkinių — Sandoros Teisyno (Iš 20,22- 
23,33) ir Šventumo Teisyno (Kun 19-26) turinys yra 
skirtingas nuo rastosios knygos turinio. 

Jošijo rastoji “Sandoros knyga“ turi tris ryškius 
bruožus: 

1. Griežiai pasmerkia Manasso įvestas pagoniškas 
svetimybes. 

2. Reikalauja sutelkti visą Dievo garbinimą Jeruza- 
lės Šventykloje. 

3. Iškilmingai įspėja, kad Judo karalystės viltis tu- 
rėti vietą ateityje turi vienui vieną pagrindą — ištikimu- 
mą Jahvei — Sandoros Dievui. 

Ar yra Senajame Testamente knyga, kurios turinys 
yra panašus į “Sandoros knygos“ turinį? 

Minėtieji trys bruožai yra ryškūs teisyne, kurį skai- 
tome nūdienėje Pakartoto Įstatymo knygoje (Įst 12-26). 
Šį teisyną įprasta vadinti Deuteronominiu Teisynu. Įst 12- 
26 skaitinio pasakojimo fone apie knygos atradimą Šven- 
tykloje (2 Kar 22-23) pajuntama ryšys tarp šio Deutero- 
nominio Teisyno ir priemonių, kurių ėmėsi Jošijas refor- 
mos metu. ltin ryškus reikalavimas sutelkti Dievo garbi- 
nimą Jeruzalės Šventykloje, — vietoje, “kurią Jahvė, jū- 
sų Dievas, pasirinko“ (Įst 12,11), ir sunaikinti vietines 
“aukštumų" šventoves (Įst 12; 2 Kar 23). Be to, Deutero- 
nominis Teisynas sąlygoja gyvulių skerdimą. Gyvuliai ga- 


323 Apie Penkiaknygę išsamiai rašoma Rakto į Senąjį Testamentą, 
I, p. 50-55. 

li būti skerdžiami mėsai bet kur, tačiau jie gali būti au- 
kojami Dievui tik Jeruzalės Šventykloje (Įst 12,13-14; 
16,5-6). Žmonės, anot Deuteronominio Teisyno, privalo 
keliauti į Jeruzalės Šventyklą švęsti didžiųjų švenčių (Įst 
16,1-17). 

Ist 18,1-8 skaitinyje pareiškiama, kad kaimo kuni- 
gai, kurie neteks teisės kunigauti, uždarius “ aukštumų"? 
šventoves, turi teisę eiti kunigo tarnybą Jeruzalės Šven- 
tykloje (žr. 2 Kar 23,9) *** 

Bendrijos Tėvai — šv. Atanazas, šv. Krizostomas, šv. 
Jeronimas bei kt. nuo IV kristinio amžiaus ir šiuolaikinis 
moksliškas Penkiaknygės tyrimas teigia, kad Jošijo re- 
formos pagrindas buvo Deuteronominis Teisynas““? Ir 
pati reforma yra vadinama Deuteronomine reforma.*** 

Turinys ir išraiška Deuteronominio Teisyno turi ryšį 
su senuoju Sandoros kraičiu. Bet jis buvo pritaikintas nau- 
jiems Sandoros bendrijos poreikiams VII a. prieš Kris- 
tų.“"" Todėl jis nėra Jošijo amžiaus kūrinys. Atrodo, kad 
Deuteronominis Teisynas yra Šiaurinėje karalystėje puo- 
selėtas Sandoros kraitis. Levitai —kunigai-mokytojai pa- 
gal jį mokė gyventi ir jį išsaugojo. 721 m. prieš Kristų, 
Siaurinei karalystei žlugus, bėgliai, traukdamiesi į Pie- 
tinę karalystę, atnešė šį Sandoros kraitį į Judo karalystę 
— Jeruzalę. 

Būdinga, kad Deuteronominiame Teisyne Jeruzalė 
nėra minima pagrindinės Šventyklos vardu. O 2 Kar 23 


324 Žr, J. Blenkinsopp, “Deuteronomy", JBC 6:2-4; G. von Rad, 
Deuteronomy (Philadelphia, PA: Westminster, 1966), p. 23-30. 

325 Žr. B. W. Anderson, ten pat, p. 351. 

326 Daugsyk minėtas Deuteronominis istorikas perėmė Deuteronomi- 
nės reformos galvoseną ir jos įtakoje Dievo įkvėpimu parašė išsamią izrae- 
liečių istoriją: nuo Mozės amžiaus iki karalystės žlugimo. Deuteronominę 
istoriją sudaro šios knygos: Jozuės, Teisėjų, 1-2 Samuelio ir 1-2 Karalių. 

327 Teisiniai Įst 12-26 įpareigojimai turi daug bendro su Sandoros 
Teisynu (Iš 20,22-23,33). 

skaitinyje karalius Jošijas “vietą, kurią pasirinko Jahvė“ 
tapatino su Jeruzale. Atrodo, kad Deuteronominio Teisy- 


no autoriai turėjo mintyje Sechemą, — Sandoros atnau'i- 
nimo vietą Jozuės amžiuje ir Jeroboamo I sostinę. 
Pakartoto Įstatymo knygos šerdis — Deuteronominis 


Teisynas (Ist 12-26) turėjo ilgą istoriją. Ji buvo Sando- 
ros Tora, arba Įstatymas, Šiaurinėje karalystėje. Karalys- 
tei žlugus, bėgliai ją amnešė į Jeruzalę ir padėjo apsaugai 
Šventyklon. Jošijo amžiuje ji buvo atrasta ir tapo jo refor- 
mos pagrindų““* Atrodo, kad į Deuteronominį Teisyną 
buvo įjungta ir pridėtinė pamokslinė medžiaga. Nesunku 
suprasti, kodėl “palaiminimų ir prakeikimu“ skaitymas 
privedė Jošiją prie atgailos (žr. Įst 28). Svarbu susipa- 
žinti su mūsų skaitomos Pakartoto istatymo knygos sąran- 
ga ir turiniu. 


PAKARTOTO ĮSTATYMO KNYGA 


Šiuolaikinėje Penkiaknygėje, arba mūsų skaitomame 
Pentateuche, Pakartoto Įstatymo knyga yra penktoji jos 
dalis.“** Senojo Testamento tikėjimo istorijoje ir Dievo 
garbinime jos vaidmuo yra labai svarbus. Ir Naujasis Tes- 
tamenias liudija apie jos svarbą pasakojime apie Jėzaus 
gundymą Judėjos dykumoje (Mk 1,12-13; Mt 4,1-11; Lk 
4,1-13). 

Pakartoto Įstaiymo knygos išleidimas Jošijo reformos 
vardu buvo pirmasis svarbus žingsnis į Senojo Testamento 
kanoną — norminį šventųjų Raštų sąrašą. Šiuo žingsniu 
Sandoros bendrija padėjo pamatą įkvėptos raštijos sąra- 


328 Žr. N. Lohfink, Bibelauslegung im Wandel (Frankfurt am Main: 
J. Knecht, 1967), p. 129-157; G. von Rad, Old Testament Theology, I, p. 
219-231. 

329 Penkiaknygę sudaro penkios Senojo Testamento knygos: Pra- 
džios, Išėjimo, Kunigų, Skaičių ir Pakartoto Įstatymo. Tprasta ją vadinti 
Tora — Mokymu, arba Mozės Įstatymu. 

šui. Dievo įkvėpimu Šv. Rašto knygos buvo parašytos. 
Apvaizdos vedimu Šv. Rašto knygos buvo aipažintos kaip 
norminės, t.y. saistančios Sandoros bendriją tikėjimo ir 
elgesio poreikiuose. Ilgainiui norminė Tora, arba Sando- 
ros bendriją saistantis Mokymas, buvo išplėsta — apėmė 
ne tik Pakartoto Įstatymo knygą, bet ir senąji Sandoros 
pasakojimą — Jahvistinį (J) ir Elohistinį kraitį (E) Ku- 
nigiškajame leidinyje (P), t.y. visą Penkiaknygę.““? Pa- 
kartoto Įstatymo knyga kritiškuoju asirų imperijos žlugi- 
mo metu maitino ir gilino Sandoros tikėjimą Dievu. Ji 
nesiliovė maitinti ir gilinti tikėjimo iššūki ir regmę per 
kartų kartas. Būdinga, kad ji yra viena iš dažniausiai ci- 
tuojamų Senojo Testamento knygų Naujajame Testamen- 
te. Pirmasis didysis įsakymas, kurį Jėzus laiko viso Toros 
— Mozės Mokymo įvykdymu, yra tiesioginė citata iš Pa- 
kartoto Įstatymo knygos (plg.: Įst 6,5 su Mk 12,30; Mt 
22,37; Lk 10,27). Antrasis įsakymas, nors yra tiesioginė 
citata iš Kunigų knygos (Kun 19,18), yra numanomas 
Pakartoto Įstatymo artimo meilės sampratoje (Įst 10,19). 
Be to, Jėzaus atsakymai Gundytojui evangelijose yra iš- 
reikšti Izraelio bandymų fone (Ist 6-8; ypatingai 6,13.16; 
8,3). 

Visa nūdien skaitoma Pakartoto Įstatymo knyga ro- 
do, kad ji yra Mozės pamokslas, sakytas izraeliečiams 
Moabo žemėje, prieš jiems pereinant Jordano upę — už- 
kariaujant Pažado Žemę. Izraeliečiai vaizduojami tarp- 
duryje iš klajoklių buities į žemdirbių buitį su naujais 
galimumais ir pagundomis. Mozė vaizduojamas pamoks- 
lininku, kuris skatina būsimus sėslius žemdirbius neuž- 
miršti nuostabiojo Dievo gerumo, apreikšto Išėjime iš 
Egipto ir buvojime Sinajaus dykumoje, ir laikytis Sando- 
ros ipareigojimų Kanaano žemėje — naujoje žemdirbių 


330 Žr. Raktas į Senąjį Testamentą. III, I skyrius. 

buityje. Pamokslas sušvinta dar didesne jėga ir reikšme, 
kai atpažįstama, jog jis atspindi Izraelio“** pagundas nuo 
pat pirmųjų Žemės užkariavimo dienų iki dar neseniai iš- 
gyventos stabmeldystės Manasso amžiuje. Izraeliečių pa- 
gunda buvo atmiešti savo Sandoros tikėjimą su kanaanie- 
čių gamtos religija. 

Atidžiau pasidomėjus, Pakartoto Įstaiymo knyga, pa- 
stebima, nėra vientisa. Kaip jau matėme, jos šerdis yra 
Deuteronominis Teisynas (Įst 12-26). Apie šią šerdi su- 
buriama bent trys Mozės kalbos — pamokslai. Visos kny- 


gos sąrangą galima išreikšti šia apybraiža :*** 


I. Pirmoji kalba Įst 1-4 
1. Įvadas 1,1-5 
Mozė atpasakoja klajones nuo Horebo 
kalno 1,6-3,29 
3. Mozės paraginimas Izraeliui 4,1-40 
4. Priedas 4,41-43 
II. Antroji kalba Įst 5-26; 28 
1. Įvadas 4,44-49 
2. Mozės paraginimas Izraeliui 5,1-11,32 


[Dešimt įsakymų: Įst 5,6-21 ] 


Mozė paaiškina Įstatymą 12,1-26,19 


4. Užsklanda 28,1-68 


331 Žodis Izraelis iš tikrųjų apima abi izraeliečių karalystes: Izraelį, 
arba Šiaurinę (kartkartėmis vadinamą ir Efraimu), ir Judą. Pavyzdžiui, 
“abi Izraelio tėvynės namai" (Iz 8,14). Vadinasi, net ir Šiaurinei karalystei 
žlugus, žodis Izraelis buvo naudojamas Judo karalystei paženklinti. 

332 Žr. B. W. Anderson, ten pat, p. 353. 


368 


III. Trečioji kalba Įst 29-30 


1. Jahvės Sandora su Izraeliu 
Moabo žemėje 29,1-29 
2. Iššūkis rinktis gyvenimą ar mirtį 30,1-20 


IV. Papildymai: 


1. Sandoros šventimas prie Šechemo Įst 27,1-28 
2. Baigminiai Mozės pamokymai Įst 31,1-25 
3. Mozės giesmė ir palaiminimas Įst 31,30-33,29 
4. Pasakojimas apie Mozės mirtį Įst 34,1-12 


Pagrindinė kalba yra antroji. Ji apima Dešimi įsa- 
kymų (Įst 5,6-21) ir Deuteronominį Teisyną (Įst 12,1- 
26,19). Ši Pakartoto Įstatymo knygos dalis, Penkiakny- 
gės tyrėjų manymų,;““* yra seniausia “ Mozės pamokslų“ 
Izraeliui laida. Deuteronominis Teisynas įrėmuojamas į 
pamokslinę medžiagą, kuri galėjo būti užrašyta įkvėptųjų 
autorių prieš ar po Jošijo reformos.“?* Antroji kalba yra 
skaitytina kaip vientisas vienetas. Atrodo, kad ji buvo 
“Sandoros knyga“, kuri buvo perduota Jošijui ir tapo 
Deuteronominės reformos pagrindu.**? 


Mozės pamokslas Izraeliui. “Taigi, Izraeli, įsiklau- 
syk, ko Jahvė, tavo Dievas, reikalauja iš tavęs: bijoti 
L“ garbinti"? religine prasmel Jahvės ir vykdyti jo įsaky- 
mus. Mylėk jį, tarnauk jam visa širdimi ir visu gyveni- 
mu...* (Įst 10,12). Jau ši atkarpa padeda suvokti, kad 


883 Žr. B. W. Anderson, ten pat, p. 353. 

334 Užrašymo laikas nieku būdu nėra tapatinamas su turinio kilme 
ir amžiumi. Kilme ir amžiumi Deuteronominis Teisynas turi šaknis Šiauri- 
nės karalystės istorijoje. 

385 G. E. Wright, žymus Penkiaknygės tyrėjas, mano, kad Jošijo 
“Sandoros knyga“ apima antrąją ir trečiąją Mozės kalbą (Įst 4,44-30,20). 
Žr. G. A. Buttrick et al., Interpreter's Bible (New York, NY: Abingdon, 
1953), II, p. 311-330. 

Mozės atsisveikinimo kalba turi savitą stilių. Palyginus jį 
su Jahvisto (pvz.: Pr 2,4b-3,24) ar Kunigiškojo autoriaus 
(pvz.: Pr 1,1-2,4a) stiliumi, skirtumas yra lengvai paste- 
bimas. Mozės atsisveikinimo kalba nėra įtaigaus pasako- 
tojo apie Kūrinijos santykį su Kūrėju išraiška, ar kunigo 
dėstymas apie Dievo garbinimo poreikius, bet išraiška pa- 
mokslininko, kuriam svarbu šaukti Sandoros bendriją gy- 
vybinių klausimų pasvarstyti. Guvia ir įspūdinga iškalba, 
sakiniu po sakinio, pamokslininkas nori įtikinti savo klau- 
sytojus. Jam būdinga naudoti išsireiškimus, kurie dažnai 
naudojami Deuteronominėje istorijoje: “tarnauti [sekti] 
svetimiems dievams“, “klausyti Jahvės balso“, “kad ga- 
lėtumėte ilgai gyventi žemėje“, “kad jums sektųsi", “da- 
ryti tai, kas yra pikta Tarba geral Jahvės akivaizdoje“. 

Penkiaknygėje šiam deuteroniminiam stiliui yra pa- 
našus Elohistinis pasakojimas apie šventąją istoriją. Pa- 
kartoto Įstatymo knyga, kaip ir Elohistinis pasakojimas, 
šventąjį kalną vadina Horebu, o ne Sinajumi (kaip tai 
daro J ir P), o vietinius Pažado Žemės gyventojus vadina 
amoriečiais, bet ne kanaaniečiais (kaip tai daro J ir P). 


Pakartoto Įstatymo knyga ir Deuteroniminė istorija. 
Būdingas pamokslininko stilius yra atpažįstamas ir Deu- 
teronominėje istorijoje: Jozuės, Teisėjų, 1-2 Samuelio ir 
1-2 Karalių knygose. Be to, jis ryškus ir Jeremijo knygos 
proza rašytose dalyse. Peršasi išvada, kad šis stilius bus 
buvęs plačiai naudojamas VII-VI a. prieš Kristų. Archeo- 
loginiai radiniai — Lachišo laiškai liudija, kad pamoks- 
linis prozos stilius buvo tų amžių mada.““* Nors Pakartoto 
Įstatymo knygos stilius ir priklauso šiam deuteronomi- 
niam amžiui, jos turinys yra kur kas senesnis. Kartkartė- 


336 Lachišo laiškai yra rinkinys molio indų šukių su įrašais. Laiškai 
buvo atrasti 1935 metais ant Lachišo piliakalnio Judėjoje. Žr. J. B. Prit 
chard (red.), ten pat, p. 321-322. 

mis Mozės pamokslo turinys ir stilius (žr. Įst 29-30) ro- 
do, kad turima ryšio su pamaldomis Sandorai atnaujinti 
Pažado Žemėje. Pamaldas Sandorai atnaujinti įvedė Mo- 
zės įpėdinis Jozuė Šecheme. Giminių lyga jas naudojo sa- 
vo pagrindinėje šventovėje Šilcėje. Taigi ši Sandoros krai- 
čio medžiaga buvo išsaugota Šiaurinėje karalystėje. Vė- 
liau, pradėjus ją naudoti Jošijo reformos pagrindu, se- 
nasis Sandoros kraitis buvo užrašytas ir išplėstas refor- 
mos amžiaus stiliumi. 


Pakartoto Įstatymo knygos autorius. Įkvėptasis Pa- 
kartoto Įstatymo knygos autorius lieka mums bevardis. 
Tas pat sakytina ir apie daugelį kitų Senojo Testamento 
knygų. Tačiau dėjimas VII a. prieš Kristų Toros — Mo- 
kymo apie Dievo valią į Mozės burną nėra tik mokslinin- 
kų išmislas. Pakartoto Įstatymo knyga yra Mozės Tora — 
Mokymas apie Dievo valią, kaip jis buvo suprantamas VII 
a. pr. Kr. Žinoma, tai nėra pažodinis Mozės Toros per- 
davimas. Tačiau ji švyti ta pačia Mozės tikėjimo nuotaika 
ir laikysena, sunkte persunkta pranašų sąjūdžio religine 
ir dorovine įžvalga. Kaip ir patys pranašai, Pakartoto Įs- 
tatymo Tora — Mokymas nesišauna vesti Izraelį į naujus 
religinius poslinkius ir aukštumas, bet nori priminti izrae- 
liečiams pirmykštį Mozės tikėjimo kraitį.““" Įkvėptiesiems 
jos autoriams rūpėjo atnaujinti, o ne įvesti naujoves. To- 
dėl pamokslai Pakartoto Įstaiymo ir yra priskiriami Mo- 
zei. 

Pakartoto Įstatymo knygos vardas. Pats Pakartoto 
Įstatymo knygos vardas kilo iš vieno jos skaitinio (Įst 17, 
14-20). Jame mokoma, kad izraeliečių karalius turi turė- 
ti su savimi “šio įstatymo nuorašą“ (Įst 17,18) ir elgtis 


337 Graikiškasis Senasis Testamentas — Septuaginta vadina Pakar- 
toto Įstatymo knygą deuteronomion — pakartojimu, paantrinimu. Taigi kal- 
bama apie Mozės Toros atgimimą VII a. prieš Kristų. 

pagal jį. Septuaginta, graikiškasis Senasis Testamentas, 
davęs nūdien naudojamus Penkiaknygės knygų vardus, 
šiuos žodžius verčia “šis antrasis įstatymas“.“** O hebra- 
iškasis knygos vardas yra pirmieji jos žodžiai: “Šie yra 
žodžiai“ (Įst 1,1). Taigi graikiškasis vardas pavadina 
knygą pagal jos pagrindinį turinį: pakartojimas, arba pa- 
antrinimas, pirmykščio, per Mozę duoto, įsiatymo. 

Iš Pakarioto Įstatymo knygos turinio sprendžiant, 
žodis įstatymas, kuris atspindi graikų kalbos nomos ir 
lotynų kalbos lex, nėra pakankamas apimti visai hebraiš- 
kojo žodžio Toros prasmei. Tiksliai išreiškiant, Tora reiš- 
kia Mokymas. Pakartoto Įstatymo knyga apima Įstatymą, 
bet nesiriboja vien teisėtvarka. Savo esme ji yra Mokymas 
apie Dievo valią, — Sandoros bendrijos pagrindo ir įpa- 
reigojimų paaiškinimas (Įst 1,5). Vadinasi, ji nėra ski- 
riama teisėjams ir kunigams, bet visai Sandoros bendrijai. 
Kaip matėme, ji nėra teisės normų rinkinys, bet pamoks- 
las — tikėjimo skelbimas ir aiškinimas. Jos turinys yra ir 
tai, ką Dievas padarė, ir tai, kas įpareigoja Dievo išsirink- 
tą ir aipirktą Sandoros bendriją. Todėl Toros žodis apima 
ne įstatymų rinkinį (Įst 12-26), bet Mozės mokymą. 


SANDOROS ATNAUJINIMAS 


Mozės pamokslo turinys yra šaukimas atnaujinti San- 
dorą su Dievu. Jis prasideda įsakmiu “Klausyk, Izraeli!“ 
(Įst 5,1), kuris nesiliauja skardėti iki pat jo užsklandos. 
Šaukimas atnaujinti Sandorą su Dievu sklydi veržliu bū- 
tinumu. Visa Sandoros bendrija turi klausytis! Mozė krei- 
piasi į izraeliečius, dar prieš jiems pereinant Jordano upę 
į Pažado Žemę. Todėl, anot pamokslininko, Išėjimo įvy- 
kių atsiminimas dar labai gyvas, ir izraeliečiai dar nėra 
patyrę Kanaano pavojų ir pagundų. Tačiau greitai paaiš- 


338 “To deuteronomion touto“, 

kėja, kad šaukimas atnaujinti Sandorą su Dievu skiriamas 
ne anai tolimai praeities kartai, bet “šiandieninei" — kar- 
tai, kuri šią dieną stovi prieš Dievą. Pamoksle Mozė krei- 
piasi į Sandoros bendriją šiandien. Šiuolaikinė Bendrijos 
karta buvo ten, kada Sandora buvo duota, lygiai kaip 
krikščionis buvo ten, kada įvyko išganymo įvykiai. Sis 
bruožas pamoksle yra itin ryškus: 

Jahvė, mūsų Dievas, padarė sandorą su mumis ant 

Horebo. Ne su mūsų tėvais, bet su mumis, visais mu- 

mis, kurie gyvename šiandien (Įst 5,2-3).3** 


Kiekviena izraeliečių karta dalyvauja Sandoroje, ku- 
rią Dievas davė ant Horebo (Sinajaus) kalno. Todėl, ka- 
da Sandora yra atnaujinama, likiminis praeities Įvykis 
yra sudabartinamas — susiejamas su dabartimi“? Pa- 
kartoto Įstatymo knyga nešaukia bėgti iš dabarties pavo- 
jų ir pagundų į praeities auksines dienas. Ji šaukia gy- 
venti dabar tikėjimu, — sutikti dabarties iššūkį, Sandoros 
įpareigojimų ir Dievo šviesos bei jėgos užmojį. 

Likiminė praeitis — Išėjimas iš Egipto ir Sandora 
su Dievu ant Horebo (Sinajaus) kalno turi būti susieta 
su dabartimi. Kitaip nėra ateities Pažado Žemėje. Todėl 
šaukimas atnaujinti Sandorą su Dievu ir švyti lemtingu 
būtinumu — rinktis gyvenimą ar mirtį! 


339 Žr. taip pat Įst 29,10-13: 

“Šiandien jūs stovite Jahvės, savo Dievo, Artume, — jūs visi, va- 
dai ir pareigūnai, moterys ir vaikai, ateiviai, kurie gyvena tarp 
jūsų, kerta miškus ir neša jums vandenį. Jūs esate šiandien čia, 
kad įeitumėte į sandorą, kurią Jahvė, jūsų Dievas, sudaro su 
jumis, ir priimtumėte jos įpareigojimus, jog Jahvė patvirtintų 
jus savo tauta ir būtų jūsų Dievas..." 

340 Senojo Testamento istorijos samprata yra gyvenimiška. Anot jos, 
likiminė praeitis kuria dabartį, duodama jai gajumą ir kryptį su ateities 
galimumais. Mūsuose istorija dažnai yra tik praeities įvykių pažinimas. 
Dažniausiai pasitenkinama aptarti įvykių istoriškumą. Šv. Rašto istorijos 
samprata yra perdėm turtingesnė, 


373 


Trečioji Mozės kalba iškelia tą paiį svarbų ir įsak- 
mų bruožą: 

Aš šaukiu dangų ir žemę paliudyti prieš jus šian- 

dien, kad aš jums siūlau gyvenimą ir mirtį. Rinkis 

gyvenimą! (Įst 30,19). 


Sis bruožas yra įtaigus Jozuės šaukimo pakartojimas. Ka- 
daise Jozuė kreipėsi į izraeliečius susirinkime prie Se- 
chemo: “Rinkitės šiandien kam tarnausite!'* (Joz 24,15). 


Įvykdyti Įstaiymą — Mokymą. Pamokslininkas, pa- 
reiškęs Mozės vardu savo pagrindinę mintį, skuba kreipti 
dėmesį į Sandoros su Dievu įpareigojimus. Įpareigojimų 
santrauka yra Dešimt įsakymų.“** Jie yra įrėmuoti į Įst 5, 
6-21 skaitinj.““* Tačiau Dešimties įsakymų esmė yra iš- 
reikšta kitu skaitiniu (Įst 6,4-5). Čia I įsakymas išreiš- 
kiamas teigiama, o ne neigiama forma: 


Klausyk, Izraeli! Jahvė — ir vien tik Jahvė — yra 
mūsų Dievas““* Mylėk savo Jahvę Dievą visa savo 
širdimi, visu savo gyvenimu ir visomis savo jėgomis. 
Niekuomet neužmiršk šių įsakymų Lžodžiųl, kuriuos 
aš duodu tau. šiandien (Įst 6,4-5). 


Ši glausta Toros — Mokymo santrauka yra žydų re- 


79 


ligijos “Tėve mūsų. . ** Įprasta ją vadinti Šema —“Klau- 
syk!" pirmuoju skaitinio žodžiu hebrajų kalba. Jėzus ir 
jo amžininkai Raštų žinovai laikė Šema Toros širdimi. 
Mat ja pareiškiama, kad pirmoji Izraelio pareiga yra my- 


341 Pažodžiui “Dešimt žodžių". Įprasta juos vadinti Dekalogu — 
graikišku žodžiu, kuris reiškia “dešimt/deka" “žodžių/Iogoi". 

342 Žr. taip pat Iš 20,1-17. 

943 Gramatiškai būtų tikslu versti ir “Jahvė... yra mūsų Dievas“, 
arba “Jahvė, mūsų Dievas, yra vienintelis Dievas", arba “Jahvė, mūsų Die- 
vas, yra vienas“. 

lėti Dievą visa savo būtimi — “visa savo širdimi, visu 
savo gyvenimu L“siela“, arba asmenybel““* ir visomis 
savo jėgomis"'.?** Širdis, asmenybė ir jėgos žmoguje su- 
tampa. Jas išvardinant, norima pasakyti, kad Dievą rei- 
kia mylėti ištikimu ir vispusišku atsidavimu, kuris neži- 
no jokių vingių. Tik tokia meilė, anot Šema, yra Sandoros 
bendrijos pagrindas. 

Meilės prado pabrėžimas yra viena iš būdingų Pa- 
kartoto Įstatymo knygos savybių. Šiuo atžvilgiu, ji yra 
Ozėjo pranašystės įtakoje. Meilės pabrėžimu grįžtama ir 
išryškinama pirmykštė Sinajaus Sandoros prasmė.““* Ne- 
užsitarnauta ir maloninga Jahvės meilė, apreikšta gerumo 
darbais dėl Izraelio (Įst 6,20-23), turi iššaukti Izraelio 
atsaką: mylėti Dievą ir artimą. Pakartoto Įstatymo knyga 
iš tikrųjų atnaujina pirmykštį Sandoros kraitį, pagal kurį 
skelbimas to, ką Jahvė padarė savo Tautai Egipto vergi- 
joje (Iš 1-15), tarnavo paskata priimti Sandoros įparei- 
gojimus. Pagal Pakartoto Įstatymo knygą, Izraelis turi 
mylėti Dievą ne dėl kokių nors išskaičiavimų, bet vien dėl 
to, kad Jahvė pamilo savo Tautą. Tik meile įvykdoma 
įstatymas. Izraelio meilė Dievui turi apimti pagarbą — 
baimę, arba klusnumą, nes jis yra pavydus Dievas ir ne- 


344 Sielos sąvoka yra graikų filosofinė žmogaus samprata. Anot jos, 
žmogus turi kūną ir sielą. Tuo tarpu hebrajams žmogus yra vienas ir ne- 
dalomas. Dievas nesukūrė kūno ir sielos, bet žmogų — vyrą ir moterį. Heb- 
raiškasis žodis, kartkartėmis verčiamas siela, yra nefeš, ir reiškia aš pats, 
arba asmenybė. 

345 Naujasis Testamentas — Mk 12,29-30 (taip pat Mt 22,34-40; Lk 
10,25-28), cituodamas Įst 6,4-5, prideda “protu". “Protu" paaiškinama 
hebrajų kalbos žodis "širdis", 

346 Ozėjas kalbėjo apie Jahvės meilę Izraeliui, bet nieku neminėjo 
Izraelio meilės Dievui. Pakartoto Įstatymo knyga atkreipia dėmesį į seno- 
vės siuzereninę sutartį, pagal kurią vasalui įsakoma mylėti didįjį karalių, 
padariusį jam gero. Žr. W.L. Moran, “The Ancient Near Eastern Back- 
ground of the Love of God in Deuteronomy", Catholic Biblical Ouarterly 
25(1963) 77-87. 

pakenčia vingių svetimų dievų linkui (Įst6,10-15). Die- 
vas myli švenia meile. Ši meilė nepakenčia pikto ir tam- 
pa ugnimi tiems, kurie nėra ištikimi Sandoros įpareigo- 
jimams. 


Dievas pamilo Izraelį. Įkvėptuosius Šv. Rašto auto- 
rius stebino, kad Dievas išsirinko Izraelį būti savo Tauta 
(Įst 7,6-7). Pakartoto Įstatymo knygos pamokslininkas 
paaiškina, ką reiškia būti Dievo Tauta (Įsi 7-9). Izraelis 
yra šventa Tauta, nes yra Sandoros bendrija. Jos pagrin- 
das yra neturintis pavyzdžio santykis su Dievu — šven- 
tuoju Jahve. Pagal Pakartoto Įstatymo knygą, Sandoros 
santykis išskiria Izraelį iš visų tautų: 


Tu esi šventa tauta Jahvei, savo Dievui. Jahvė, tavo 
Dievas, išsirinko tave iš visų tautų žemėje būti savo 
nuosava tauta (Įst 7,6). 


I Dievo išsirinkimą galima žiūrėti ir neigiamu ir 
teigiamu požiūriu. Neigiamu požiūriu, Dievo išsirinkimas 
Izraelio savo nuosava Tauta reiškia, kad Izraelis buvo at- 
skirtas nuo tautų. Todėl izraeliečiams neleidžiama susi- 
maišyti su kitomis tautomis per vedybas ar perimti savo 
kaimynų gyvenimo būdą, nes kitų tautų dievai gali su- 
gundyti juos į neištikimybę Jahvei. Izraelio atskirumas 
yra taip stipriai pabrėžiamas, kad įsakoma vadovautis he- 
rem — šventojo karo įstatymu, t.y. pašvęsti visus Kanaano 
gyventojus karo poreikiui. Šventumas reikalauja tyrumo. 
Todėl Dievo garbinimas turi būti tyras ir svetimybės pa- 
šalintos iš Sandoros bendrijos. 

Teigiamų požiūriu, Dievo išsirinkimas Izraelio sau 
nuosava Tauta reiškia, kad Izraelis yra atskirtas nuo tau- 
tų tarnauti Jahvės užmojui. Anot pamokslininko, Izraelis 
turi išganymo istorijoje ypatingą pašaukimą. Pašaukimo 
aprašas yra vienas iškiliausių Senojo Testamento skaitinių 

(žr. Įst 7,6-11).**" Ne Izraelis išsirinko Dievą, bei Izrae- 
lis buvo Dievo išrinktas iš tautų tarnauti (žr. Iš 19,3-6). 
Jahvė — pats Dievas padarė pirmąjį žingsnį. Savo nuos- 
tabia malone Jahvė išsirinko šią tautą ne dėl to, kad ji 
būtų buvusi stipresnė ar gausesnė už kitas, bei tik dėl to, 
kad Jahvei patiko apreikšti savo gerumą bejėgiam ir už- 
guitam vergų būriui Egipte. Todėl Izraelis neturi jokio 
pagrindo garsintis ir didžiuotis savo pranašiu teisumu 
prieš kitas tautas. Atsakymas į išrinkimą įpareigoja pasi- 
švęsti tarnauti Jahvės užmojui. Kanaano užkariavimas ir 
įsigyvenimas jame yra apžvelgiami šio įsitikinimo švie- 
soje (Įst 7,12-26). 

Skaitant Pakartoto Įstatymo įkvėptąjį pamokslininką, 
atpažįstama, kad Mozė kalba apie kultūros pagundas, ku- 
rias Izraelis, kaip nepriklausoma valstybė, patyrė savo 
istorijoje. Viena iš pagundų buvo perdėtai pasitikėti savi- 
mi ir įsivaizduoti, kad “savo galybe ir savo rankų jėga 
tapau turtinga“ (Įst 8,17). Sandoros bendrija raginama 
prisiminti gyvenimą dykumoje per keturiasdešimt metų, 
kada Jahvė vedė juos, leisdamas jiems išalkti ir maitin- 
damas juos mana, — “išmokyti tave, jog žmogus Lha- 
'adam: vyras ir moteris] gyvena ne vien duona, bet ir 
kiekvienu žodžiu, kuris ateina iš Dievo lūpų“ (Įst 8,3). 
Pranašo ŪOzėjo dvasia įkvėptasis pamokslininkas moko, 
kad vargas ir sunkumai dykumoje buvo auklėjimo prie- 


monė, — drausmė, kuria mylintis tėvas auklėja savo sū- 
nų. Drausmės tikslas buvo palenkti Izraelį Dievo “bai- 
mei" — klusnumui.“** Dykumoje izraeliečiai buvo auklė- 


jami priimti visa ištikima širdimi, kad galėtų ja tarnauti 


347 Deuteronominis požiūris nešvyti visuotiniu akiračiu, kuris yra 
taip būdingas Jahvistui (žr. Pr 12,1-3). 

348 Baimė ne fizine, bet religine prasme. Visa gyvenimo laikysena 
virpa nuostaba ir klusnumu Tam, Kuris liečia galingai ir švelniai visatą 
ir Širdį. 

išganymo istorijoje. Šv. Raštui būdinga teigti, kad, tik 
išmokus priimti, išmokstama duoti. Dykuma buvo patir- 
tinė gyvenimo mokykla. Joje izraeliečiai suprato, kad 
gyvenimas nepriklauso nuo žmogiškų įgūdžių, bet yra 
Dievo dovana, gaunama tik tada, kada pripažįstamas vis- 
pusiškas priklausomumas nuo Dievo. 


Antroji kultūros pagunda, anot įkvėptojo Pakartoto 
Įstatymo pamokslininko, buvo išdidi Izraelio, pergalingos 
valstybės, laikysena, kad “dėl mano teisumo Jahvė atvedė 
mane užimti šią žemę“ (Įst 9,4). Už Izraelio įsitikinimo 
savo teisumu slypi veidmainiškumas. Todėl įkvėptasis pa- 
mokslininkas ir primena, kad pergalė Kanaane nepriklau- 
so nuo izraeliečių teisumo, bet nuo ankstesniųjų Kanaano 
gyventojų ištvirkusio, nedoro gyvenimo ir Jahvės ištiki- 
mumo savo Pažadui, kurį jis kadaise davė protėviams (Įst 
9,5). Izraelis neturi jokių pretenzijų į Dievą dėl savo 
doro elgesio ar ypatingos religinės įžvalgos į gyvenimo 
prasmę. 


Įkvėptasis Pakartoto Įstaiymo knygos pamokslinin- 
kas savitai vertina ir buvojimą dykumoje. Pranašas Ozė- 
jas buvo čia matęs tik jo gerąsias savybes. Pagal pamoks- 
lininką, buvojimas dykumoje nebuvo Izraelio ištikimumo 
medaus mėnuo, bet nedėkingumo ir maišto laikotarpis. 
Izraelis, anot jo, yra iš prigimties užsispyrusi ir kieta- 
sprandė tauta. Įkvėptasis pamokslininkas sako Mozės var- 
du: “Jūs maištavote prieš Jahvę nuo pat tos dienos, kurią 
aš jus pažinau“ (Įst9,24) — nuo Išėjimo iš Egipto iki 
Jozuės amžiaus. Jeigu Mozė nebūtų užtaręs Izraelio, Jah- 
vė būtų jį sunaikinęs dykumoje ir susikūręs geresnį savo 
istorinio užmojo įrankį. Užsispyręs ir kietasprandis Izra- 
elis išliko tik dėlto, teigia įkvėptasis pamokslininkas, kad 
Dievas liko ištikimas ir lydėjo Izraelį savo malone ir mei- 


le (Įst 9,6-10,11). 
378 


Bendrijinės pareigos Sandoros Tautoje. Pakartoto 
Įstatymo pamokslo viršūnė yra pareiškimas, ko Dievas 
reikalauja iš savo Tautos (Įst 10,12-22). Pamokslininkas 
grįžta prie tos pačios minties, kuria buvo pradėjęs pamoks- 
15 (Įst 5,2-3). Tą pačią mintį atspindi ir iškilioji prana- 
šų žodžių Dievo vardu santrauka Michėjo knygoje (Mch 
6,8). Atsakyme į klausimą, “Ko Dievas reikalauja iš ta- 
vęs?"" (Įst 10,12), Izraeliui primenama, kad jo pašauki- 
mas yra būti klusnia Tauta, pagarbia Jahvei, — Dievui, 
kuris yra dangaus ir žemės Viešpats, ir mylėti Tą, Kuris 
pirmas pamilo Izraelį. Todėl doro elgesio pagrindu nėra 
pareigingas klusnumas teisynui, bet asmeniškai nuoširdus 
atliepimas nuostabiam Dievo gerumui ir dosnumui. 

Jahvės teisumas — užmojis ir veikla tarp bejėgių ir 
užguitų vergų parodė kelią, kuriuo turi eiti Izraelis. Vi- 
sagalėje Jahvės veikloje meilė ir teisingumas derinasi ir 
susilieja. Izraelio Dievas, — “dievų Dievas ir viešpačių 
Viešpats, didysis, galingasis ir šiurpulingasis Dievas“ (Įst 
10,17), — ne tik įsimylėjo Izraelį, bet dargi parodė, ką 
reiškia mylėti per savo teisumo darbus. Šališkumas yra 
Dievui svetima savybė. Kiekvienas žmogus yra lygus jo 
akivaizdoje. Izraelio Dievas rūpinasi našlaičiais, našlėmis, 
ateiviais, nes jie silpni, bejėgiai ir užguiti. Kadangi Jah- 
vė rūpinasi silpnaisiais, bejėgiais ir užguitaisiais, jais 
privalo rūpintis Sandoros bendrija. Deuteronominis Tei- 
synas (Įst 12-26) savo įpareigojimus remia Dievo elgesio 
pavyzdžiu. Silpnųjų ir bejėgių visuomenės narių teisės 
turi būti ginamos. Izraeliečiai privalo nuolat atsiminti, 
kad ir jie kadaise buvo silpni ir bejėgiai — vergai Egipte, 
kuriuos išlaisvino Dievas (Įst 15,1-18). “Atsimink, kad 
ir tu buvai vergas Egipto žemėje, ir Jahvė, tavo Dievas, 
tave išlaisvino. ..? (Įst 15,15). Kiekvienas visuomenės 
narys — didžiūnas ar prastuolis, turtuolis ar vargšas, ver- 
gas ar laisvas — yra lygūs prieš įstatymą (Įst 16,18-20). 

Šis bruožas duoda Šv. Rašto teisėtvarkai žmoniškesnį vei- 
dą negu turi visi kiti Artimųjų Rytų teisynai. Izraelio 
kaimynai savo teisėtvarka lenkėsi turtingiesiems visuome- 
nės sluoksniams. Tačiau Sandoros Tautos visuomenėje bet 
koks artimo išnaudojimas buvo prieš įstatymą, — ar tai 
žmogžudystė, ar tai svetimavimas, ar tai vagystė, ar tai 
nesąžiningumas, ar tai lupikavimas. Bet kokia visuome- 
ninė skriauda suteršia Sandoros bendriją. Šeimos santy- 
kiai yra šventi ir turi būti uoliai puoselėjami. 

Neigiamu požiūriu, Dievo teisumas reikalauja atsi- 
sakyti viso to, kas kokiu nors būdu gali suteršti Sandoros 
bendriją. Ne tik atsisakyti, bet ir bausti griežta bausme 
tuos, kurie tuo nusikalsta. Pavyzdžiu galima imti stab- 
meldystės atvejį (Įst 13,1-18; 17,2-7) bei elgesį lyties po- 
reikiuose (Įst 22,13-30). Teigiamu požiūriu, Dievo teisu- 
mas reikalauja, kad Sandoros bendrija elgtųsi pagal pa- 
ties Dievo pavyzdį ir leistų gerumo dvasiai viešpatauti 
visuomenėje.**" 

Deuteronominis Teisynas (Įst 12-26) turi įvadą ir 
užsklandą (Įst 11; 28). Įvadas ir užsklanda primygtinai 
pabrėžia, kad Izraelio ateitis priklauso nuo to, kaip San- 
doros bendrija įgyvendina dabar Dievo Torą — Mokymą. 
Todėl Judo karalystė susiduria su lemtingu nuosprendžiu: 
rinktis palaiminimą ar prakeikimą, gyvenimą ar mirtį. 
Pasirinkdamas klusnumą, Izraelis bus gajus Pažado Ze- 
mėje, — Dievas laimins Žemės derlių ir gerovę. Kieta- 
sprandiškai tarnaudamas svetimiems dievams, Izraelis ne- 
išvengiamai patirs Dievo pyktį, — nutolimas nuo Dievo 
baigsis sunaikinimu. 

Pakartoto Įstatymo knyga šaukia Sandoros bendriją 
atnaujinti Sandorą su Jahve. Sandoros atnaujinimo pamal- 


349 Žr. L. E. Toombs, “Love and Justice in Deuteronomy“, Interpre- 
tation 19(1965) 399-411. 

dos jau turėjo ilgą istoriją. Šaukimas atnaujinti Sandorą 
turi VII prieškristinio a. foną. Šiame amžiuje Sandoros 
tikėjimas buvo atmiešiamas kanaaniečių gamtos garbini- 
mu ir asirų religija. Įkvėptasis autorius — pamokslininkas 
reikalauja vispusiško grįžimo pas Sandoros Dievą — Jah- 
vę. Tik ištikimumu Sandoros Dievui yra įmanoma tauti- 
nė ateitis ir gerovė. 

VII a. prieš Kristų buvo idėjinės įtampos, lūžių ir 
nuožmių pervartų amžius Senojo Testamento istorijoje. 
Kultūra ir tikėjimas varžėsi dėl žmogaus širdies. Kultūra 
rėmėsi gamta ir buvo religinė. Religija buvo žemdirbių 
kultūros siela. Deuteronominis autorius nesmerkia kul- 
tūros, bet nesiliauja teigti, kad vien kultūra neužtikrina 
nei ateities, nei gerovės. Todėl jis ir šaukia izraeliečius į 
lemtingą tikėjimo nuosprendį — nuoširdų ir vispusišką 
atsidavimą Sandoros Dievui, kurio gerumas buvo apreikš- 
tas ir reiškiasi per išganymo darbus istorijoje. 


REFORMA PALIEčIA TIK IšORĘ 


Jošijo Deuteronominė reforma, atrodo, darė dideli 
įspūdį ir įtaką Judo gyventojų galvosenai ir laikysenai. 
Tai liudija Sandoros bendrijos savimonės Deuteronomi- 
nės istorijos požiūris.““? Sąjūdis, kurį sukūrė reforma, 
kreipė nuoširdų dėmesį į pranašų mokymą ir stengėsi 
grįžti prie Sandoros tikėjimo šaknų. Tačiau visuomeninės 
reformos, nors ir turi valdžios paramą bei visuomenės pri- 
tarimą, yra našios tik tol, kol randa atgarsį žmonių šir- 
dyse. Jošijo reforma atspindėjo tuolaikinę politinę nuo- 
taiką, — lūkesčius, rūpesčius, baimes. Ji labai sielojosi 
tautiniu sukilimu prieš svetimųjų įtaką ir iš esmės pri- 


350 Deuteronominės istorijos knygos — Jozuės, Teisėjų, 1-2 Samuelio 
ir 1-2 Karalių atspindi tą patį teologinį požiūrį: klusnumas veda į gerovę, 
o neklusnumas — į pražūtį. 

klausė nuo politinių vingių. Todėl ji buvo naši tik tol, kol 
vyravo ta pati politinė padėtis. 


Reforma ir atnaujinimas. Pranašas Jeremijas kurį 
laiką rėmė Deuteronominę reformą.““" Pranašo parama 
reformai derinosi su jo domesiu Sinajaus Sandoros krai- 
čiui. Jeremijo knygos skaitinys liudija, kad pranašas ėjo 
Jeruzalės gatvėmis, ragindamas priimti “šią sandorą“ 
(Jer 11,1-13). Taigi Jeremijas savo veiklos pradžioje rė- 
mė Deuteronominę reformą, nes ją laikė Sinajaus Sando- 
ros atnaujinimu (Jer 11,7). Tas pats skaitinys sako, kad 
Jeremijo giminės Anatote norėjo jį nužudyti (Jer 11,18- 
23). Atrodo, kad Jeremijo giminės, būdami iš kunigiškos 
šeimos ir kunigaudami Anatoto šventovėje, priešinosi jam 
dėl jo rėmimo reformos, kuri atėmė iš jų kunigavimą. Mat, 
Jošijui telkiant Dievo garbinimą Jeruzalės Šventykloje, 
pradėjo vyrauti Šventyklos kunigija.**? Jeremijas Jošiją 
už tai ir už vėlesnį teisų karalystės valdymą labai gerbė 
(Jer 22,15-16). 

Ilgainiui pranašas Jeremijas tapo Deuteronominės 
reformos priešu. Mat, anot jo, ji nevedė į širdies apipjaus- 
tymą ir dirvonų plėšimą, kaip to reikalavo Pakartoto Įs- 
tatymo įkvėptasis pamokslininkas (Įst 10,16), o tik į iš- 
didų tautiškumą ir išorinį pamaldumą. Be to, sutelkus 
Dievo garbinimo poreikius Šventyklon, Jeruzalėje gimė 
nuomonė, kad dabar jau yra visiška tvarka, nes pats Jah- 
vė yra sutelktas jį vieną vietą ir yra arti tarp mūsų. Tuo 


351 Žr. J. Bright, JeremiaA (Anchor Bible, Nr. 21; Garden City, NY: 
Doubleday, 1965), p. XCI-XCVI; taip pat A History..., p. 319-324. Prie- 
šingai galvoja J.P. Hyatt, “Jeremiah" veikale, kurį redagavo G. A. But- 
trick, The Interpreter's Bible, V, p. 778-780. 

332 Įst 18,6-8 pareiškia, kad kaimo šventovių kunigai turi teisę pri- 
klausyti Jeruzalės kunigijai. Tikrovėje tai pasirodė neįgyvendinama (2 Kar 
23,9). Atrodo, kad Šventyklos kunigija buvo nepatenkinta ir priešinosi 
kaimo kunigams. 

tarpu pati Tora — Mokymas buvo iškreipta į pamokymus, 
kaip panaudoti religiją esamai padėčiai palaikyti. Jere- 
mijas aštriai pasmerkė šią Toros — Mokymo sampratą: 

Kaip gi jūs galite sakyti: “Esame išmintingi, ir Jah- 

vės įstatymas LToral yra su mumis!"* Nes, štai, me- 

lagė raštininkų plunksna padarė jį melu (Jer 8,8). 
Jeremijo žodžiai dvelkia nusivylusio žmogaus jausmu. 
Tikėtasi tikro dvasios atgimimo, o susilaukta tik sukto 
Dievo užmojo iškraipymo! 


Reformos nepakanka! Tautinis Judo karalystės at- 
gimimas naudojosi Šventykloje atrasta “Sandoros knyga". 
Ji tapo priemone nepriklausomybės sąjūdžiui gaivinti. Ne- 
nuostabu, kad Jošijo reforma netapo atsinaujinimu. Ta- 
čiau Deuteronominė reforma turėjo ir gilesnę ydą — teo- 
loginį trūkumą. Ji buvo perdėm paviršutiniška istorinio 
Dievo kelio supratimu. Dievo teisumas istorijoje, anot 
Deuteronominės sampratos, buvo pernelyg suprastintas ir 
aiškus: paklusk Dievui — visur tau seksis! nepaklusk 
Dievui — būsi bėdoje! Labai galima, kad pradinė Pakar- 
toto Įstatymo knygos laida šią tiesą suprato giliau, tačiau 
įkvėptasis Deuteronominis istorikas““* padarė iš jos raktą 
į pasisekimą gyvenime. Nėra abejonės, kad įžvalga į atly- 
ginimą — Dievo palaimą ir nubaudimą — Dievo teismą 
priklausė iš esmės Sandoros tikėjimui nuo pat pradžios. 
Tačiau didieji pranašai nuolat primindavo vieną svarbią 
sąlygą — širdies laikyseną: “Jeigu būsite ryžtingi ir pa- 
klusnūs, valgysite žemės derlių. .?? (Iz 1,19). Tuo tarpu 
Deuteronominė reforma pasirinko pagrindu visišką nau- 
Jovę — įsitikinimą, kad klusnumas ar neklusnumas gyve- 
nime yra matuojamas taisyklių rinkiniu — Toros knyga. 


353 Jau dažnai minėtas autorius. Jam priklauso Deuteronominė is- 
torija: Jozuės, Teisėjų, 1-2 Samuelio ir 1-2 Karalių knygos. 

Jozuei, anot Deuteronominio istoriko, buvo pažadė- 
ta sėkmė proveržyje į Kanaaną, jeigu jis ištikimai moky- 
sis iš “šios įstatymo knygos“ — Deuteronominės Toros: 

Žiūrėk, kad ši įstatymo knyga būtų nuolai skaitoma 

jūsų pamaldose. Mokykis iš jos dieną ir naktį ir žiū- 

rėk, kad paklustum viskam, kas joje parašyta. Tada 

tu būsi turtingas, ir tau seksis (Joz 1,8). 


Žinoma, nėra darytina išvada, kad Mozės pamoks- 
lai Pakartoto Įstatymo knygoje stengiasi paversti religiją 
krautuve, kurioje galima derėtis su Dievu ir klusnumu tai- 
syklių rinkiniui nusipirkti sėkmę — palaiminimą. Mozės 
pamokslai pirmoje vietoje deda asmenišką santykį su 
Dievu, o ne asmenišką pelną iš Dievo. Tiesa, buvo (ir 
yra!) tikima, kad taika su Dievu kasdien veda į palaimin- 
gą žmonių darną. Be to, Senasis Testamentas nedaro ano 
taip mums įprasto skirtumo tarp medžiaginių ir dvasinių 
dalykų. Palaima nėra vien tik vidinė darna, ramybė, kant- 
rybė, drąsa, bet ir duona, vynas, bandos ir šeimos prie- 
auglis.“"* Pakartoto Įstatymo knyga teigia sveiką buitinių 
dalykų pomėgį. Kaip moterystės sandora duoda šeimai 
jaukią buitinę užuovėją gyvenime, lygiai taip Sandora su 
Dievu žada buitinę palaimą: saugumą Žemėje nuo priešų, 
gausų derlių laukuose, metinį lietų, ilgą gyvenimą. Tačiau 
čia slypi didelis pavojus. Izraelis įpras atnaujinti Sandorą 
su Dievu tik stengdamasis gauti šią apčiuopiamą palaimą. 
Anot dažnų pareiškimų Pakartoto Įstaiymo knygoje, “kad 


854 Žr. Ps 103(104),14-15: 
Želdai tu šėką galvijams, 
augalus — žmogaus padėjėjams. 
Žemė žmogui duoną augina 
ir vyną, kuris linksmina širdį. 
Švyti veidai nuo tavo aliejaus, 
duona suteikia jėgų žmogaus širdžiai. 

būtų jums gera“, “kad jums sektųsi", “kad ilgai gyventu- 
mėte žemėje, kurią Jahvė, jūsų Dievas, duoda jums“, San- 
doros atnaujinimas su Dievu tikslu gauti ne visuomet at- 
nešdavo tai, ką izraeliečiai laikė palaima ar tikėjosi gau- 
ti. Užtat nenuostabu, kad ilgainiui izraeliečių kartos, deu- 
teronominės savimonės įtakoje, susidūrė su baisiai opiu 
klausimu: kodėl žmogus, kuris paklūsta Dievo įsakymams, 
yra atlyginamas vargu ir kančia? Kaip gali būti Dievas 
teisingas? 


Jošijo reforma apgauna! Deuteronominė savimonė 
vedė į perdėm paviršutinišką Dievo kelio supratimą žmo- 
gaus gyvenime ir žmonijos istorijoje. Mat buvo daroma 
išvada, kad “Dievas privalo, jeigu. .** Ši paviršutiniška 
išvada supliuško lyg burbulas vos keletą metų po Jošijo 
reformos, 

Karalius Jošijas svajojo atkurti Jungtinę karalystę 
vienoje ir toje pačioje politinėje ir religinėje valdžioje 
Jeruzalėje. Politiniu požiūriu, Deuteronominė reforma ir 
buvo Jošijo pastangos suvienyti ir atgaivinti plačiąją izra- 
eliečių karalystę. Atrodo, kad Jošijas darėsi vis drąsesnis 
ir drąsesnis, Asirijai skęstant politinėje suirutėje. 612 m. 
prieš Kristų, asirų sostinė Ninevė sukiužo prieš bendrą 
babiloniečių, medų ir skitų užpuolį““" Asirai, traukda- 
miesi šiaurėn, dar bandė pasipriešinti prie Harano (Ha- 
tan). Tačiau veltui. Ir Haranas, naujoji Asirijos sostinė, 
buvo skitų sunaikinta. Sofonijo žodis Dievo vardu tapo 


tikrove (Sof 2,13-15). 


Pranašo Nahumo knyga. Pranašo Nahumo praneši- 
mo iš Dievo fonas yra Asirijos žlugimo laikotarpis. Asiri- 
jos priespaudos metu juo raiškiai įamžinamas apmaudus 


355 Žr. J. B. Pritchard (red.), ten pat, p. 303-305. Archeologija įga- 
lina skaityti molio plokštę su Asirijos galo aprašu. 

kartėlis ir neapykanta, susitelkusi Judo gyventojų širdy- 
se. Būdamas tikras Ninevės žlugimu (612 m. pr. Kr.), 
Nahumas psalme aprašo Jahvę, ateinantį su audra savo 
Tautos gelbėti (Nah1), gyvai nupiešia priešų užpuolį 
bei mūšį miesto gatvėse ( Nah 2) ir plūste išplūsta “krau- 
ju permirkusį" miesią (Nah 3). Nahumo žodis Dievo var- 
du švyti patriotiniu jausmu. Įžvalgos į tragiškus istorijos 
vingius jame maža. Pranašui Nahumui svarbu atkakliai 
tvirtinti, kad Asirijai turi būti atkeršyta, — su Asirija 
turi būti pasielgta taip, kaip kadaise Asirijos karaliai pa- 
sielgė su Egipto sostine Tebais (Nah 3,8).*** Asirija, skel- 
bia pranašas Nahumas, neišvengs kančios, kuria ji užgožė 
kitas tautas. Nebus nė vieno, kuris jos gailėtųsi ar ją uUž- 
jaustų: 

Asirijos karaliau, tavo valdytojai išmirė; 

tavo didžiūnai užmigo amžinai. 

Tavo žmonės išblaškyti kalnuose 

ir nėra kam juos suburti. 

Nėra jokio vaisto tavo žaizdai, — 

ji yra nepagydoma. 

Visi, girdėdami apie tavo žlugimą, 

ploja rankomis iš džiaugsmo. 

Ar kas nors išvengė tavo besočio žiaurumo? 

(Nah 3,18-19). 

Nusivylimas Jošijo reforma. Dievo kelias yra istori- 
ja. Jis žmoniją stebina. Išganymo istorija liudija, kad 
Dievas yra staigmenų Viešpats. Ir šiuo metu įvyko ne- 
laukta staigmena: Egiptas šokosi gelbėti Asirijos! O buvo 
taip. Faraonas Necho'as (610-594 m. pr. Kr.), Psamme- 
ticho I sūnus, apsisprendė paskutiniu momentu skubėti 
pagalbon buvusiam priešui — Asirijai. Egiptui rūpėjo, 


356 Esarhaddonas užkariavo Tebus 669 m., o Ašurbanipalas Tebus 
sunaikino 663 m. prieš Kristų. 

kad nusilpnėjusi Asirija būtų niekieno žemė tarp pavo- 
jingesnių priešų šiaurėje. Be to, Egiptas norėjo susigrą- 
žinti savo įtakon Siriją ir Palestiną. Todėl 609 m. prieš 
Kristų, Necho'as su savo kariuomene išskubėjo šiaurėn 
Asirijos gelbėti. Kalnų perėjoje prie Megido jam pastojo 
kelią Judo karalius Jošijas. Mat Jošijas rizikavo surišti 
savo likimą su Babilonija, Asirijos priešu. Mūšį Megido 
perėjoje Jošijas pralaimėjo ir buvo nubaustas mirtimi už 
sąmokslą su Babilonija prieš Asiriją. Judo karalystė tapo 
Egipto vasalu (2 Kar 23,29.30), o Necho'as tęsė savo žy- 
gį Eufrato linkui prieš Babiloniją. 605 m. prieš Kristų 
Babilonija, vadovaujama sosto įpėdinio Nebuchadnezzaro 
(Nebuchadnezzar, arba Nebuchadrezzar),“" susidorojo 
su Egiptu ir Asirijos likučiais mūšyje prie Karkemišo 
(Karkemiš). Egiptiečiai buvo nuvyti per Palestiną į savo 
žemę palei Nilą. Bėgdamas nuo pergalingų priešų, rašo 
pranašas Jeremijas, Egiptas “šnypštė kaip gyvatė" (Jer 
46,22). Šis buvo paskutinis Egipto bandymas sukurti sa- 
vo Derlingojo pusmėnulio imperiją. Ninevės žlugimas ir 
Nebuchadnezzaro pergalė prie Karkemišo parodė, kad 
Babilonija, o ne Egiptas viešpataus Artimuosiuose Ry- 
tuose. 

Jošijo mirtis giliai palietė Judo karalystę. Jo refor- 
mos buvo sukėlusios daug vilčių ateičiai. Nežiūrint gerų 
darbų, gerasis karalius Jošijas buvo nubaustas mirtimi! 
Tuo metu jis dar neturėjo net keturiasdešimt metų.??* Tai 
buvo triuškinanti tragedija. Svajonė, kad dovydiškoji ka- 
ralystė atgims, sujungdama Judą ir Izraelį, virto šukėmis. 


357 Šv. Rašte dažniausiai rašoma Nebuchadrezzar. Šis vardas yra 
akadiškas: Nabu-kudurri-usur, t.y. “Nabu tesaugo mano sienos akmenį“. 
Žr. A.L. Oppenheim, “Nebuchadrezzar" Interpreter's Dictionary of the 
Bible, redagavo G. A. Buttrick et al., III, p. 529-530. 

358 Žr. S. B. Frost, “The Death of Josiah: A Conspiracy of Silence“, 
Journal of Biblical Literature 81(1968) 369-382. 

Asirijos priespaudą sekė nemaloni Egipto letena ir nuož- 
mus Babilonijos jungas. Babilonija buvo išmokusi nuož- 
miai elgtis iš savo buvusių engėjų — asirų. 

Kone visuotiniu Judo gyventojų įsitikinimu, Jahvės 
teisumas buvo aiškus ir žadėjo, kad padorus gyvenimas 
veda į sėkmingą gyvenimo užsklandą. Geram būti apsi- 
moka! Anot deuteronominės savimonės, klusnumas neša 
saugumą Žemėje, pergalę prieš priešus ir vispusiškai pa- 
togų gyvenimą. O dabar gyvenimas ir istorija — įvykiai ir 
reiškiniai rodė visai ką kita. Net gerasis karalius Jošijas 
nebuvo atlygintas! Nenuostabu, kad Deuteronominės re- 
formos entuziazmas virto nusivylimu ir beviltiškumu. Būti 
geram neapsimoka! Nėra prasmės! Šis ir buvo Judo ka- 
ralystės atoveikis į Dievo kelią gyvenime ir istorijoje. 
Nepraėjus nė dvidešimčiai metų, Judo karalystėje neliko 
jokių reformos ženklų. 

Du iškilūs pranašai — Jeremijas ir Ezechielis kal- 
tins Dievo vardu Sandoros bendriją, kad ji užmiršo savo 
tikėjimo kraitį, atmiešdama jį kaimynų stabų garbinimu. 
Judo karalystė vėl nuslydo į patogų pakantumą — sin- 
kretizmą. Tuo tarpu istorijos srautas nenumaldomai šau- 
kė izraeliečius į gilesnį Sandoros su Dievu supratimą. 


TIKĖJIMO PRANAšAS HABAKUKAS 


Habakuko (Habakkuk) knyga savo istoriniu fonu 
atspindi laikotarpį po Karkemišo mūšio (605 m. pr. 
Kr.).“** Nebuchadnezzaras tuo metu buvo naujasis pasau- 
lio viešpats. Habakuką labai jaudina babiloniečių žiauru- 
mas. Todėl jis ir klausia Dievą: “Kodėl Tu tyli, kai tuo 
tarpu jie naikina žmones teisesnius už save?“ (Hab 1,13). 
Knygos turinį sudaro Habakuko skundai ir Jahvės atsa- 
kymai (Hab 1,1-2,4), neteisiųjų pasmerkimas pražūčiai 


359 Žr. R.T.A. Murphy, “Zephaniah, Nahum, Habakkuk“, /BC 18:34. 

(Hab 2,5-20) ir malda (Hab3,1-19). Visa Habakuko 
apsimoka būti geram?“ 

Habakuko pranašystė turi pokalbio rėmus. Pranašas 
drąsiai, bet pagarbiai, reikalauja, kad Dievas paaiškintų 
savo mįslingą pasaulio valdymo kelią (Hab 1,2-2,4). Pra- 
našo reikalavimas tampa skundu: “Kaip ilgai?" Pranašui 
yra aišku, kad Judo karalystė yra nusidėjusi. Jį vargina 
mįslingasis Dievo kelias. Kodėl Dievas, kuris yra toks 
šventas ir taip nepakenčia pikto, baudžia nusidėjėlius per 
tuos, kurie yra blogesni už juos? Ar tai nereiškia, kad 
Dievas yra neteisiųjų pusėje? Pranašą Habakuką jaudino 
pikto problema. Ji yra kliuvinys kiekvienam, kuris gal- 
voja ir tiki Dievu: 

O Jahve, kaip ilgai šauksiuosi pagalbos, 

kol tu išgirsi? 

Kodėl tu vedi mane per tokį vargą? 

Naikinimas ir smurtas supa mane, 

aplink visur muštynės ir vaidai. 

Įstatymas yra bereikšmis, 

nes teismo nuosprendžio niekas nevykdo. 

Blogieji apmauna. teisųjį, ir 

teismo nuosprendis yra iškraipomas (Hab 1,24). 
Jahvė atsako pranašui, kad jis daro kone neįtikėtiną 
dalyką, —augina kaldėjus, arba babiloniečius,““ “tą žiau- 
rią ir ūmią tautą“ (Hab 1,5-11). Jahvės atsakymas pra- 
našą dar labiau sutrikdo. Naujoji pasaulio galybė yra tę- 
sinys ano nuožmaus ir nežaboto pikto, kurį pradėjo Asi- 
rija. 

Pranašas Habakukas nori žinoti, ar istorija tikrai at- 
skleidžia, kad teisus žmogus yra teisingas. O gal nuožmio- 
ji pikto jėga yra tikrasis istorijos veiksnys, apsprendžiąs 


— 


360 Apie Kaldėją žr. A. Rubšys, Šv. Rašto kraštuose, p. 114. 

žmogaus likimą? Jam labai keista, kad, Dievui esant Is- 
torijos Viešpačiu, kaldėjai gali būti baisia lavina ir šluo- 
te nušluoti pasaulį ir sunaikinti gerumą ir teisumą. Sie 
kietaširdžiai užkariautojai valdo pagal savo įnorius (Hab 
1,7), o jų “galybė yra jų dievas“ (Hab 1,11). Pranašas 
nesako, kad izraeliečiai yra nekalti. Tačiau jis teigia, kad 
Dievo Tauta yra “labiau teisi" negu ši tauta, kuri yra 
įstatymas sau pačiai. Dievo teismas, kurį pranašai buvo 
skelbę priešų antpuolio metu, Habakukui nebeturi pras- 
mės, nes tikėjimas negali atpažinti Dievo teismo šiame 
įvykyje. 

Dievo atsakymas pranašo nepatenkina. Jam svarbu 
suprasti, kodėl yra tiek daug pikto Dievo kelyje — istori- 
joje. Todėl Habakukas ir tęsia pokalbį su skundu Dievui: 

Kaip tu gali pakęsti piktadarius? 

Tavo akys per šventos, 

kad žiūrėtų į pikta; 

tu negali pakelti pikto! 

Kodėl tu tyli, 

kai piktadaris praryja žmogų teisesnį už save? .... 

(Hab 1,13) *** 

Habakuko klausimas aštrėja. Atrodo, kad klausimą 
paaštrina Judo karalystės įvykiai, — nedorasis ir niekam 
tikęs karalius Jehoiakimas (Jehoiakim). Taigi piktas ne 
tik už vartų, bet ir viduje — pačioje Dovydo dinastijoje 
(Hab 2,6-20). 

Giliai sukrėstas ir susijaudinęs, pranašas lipa ant 
sargybos bokšto laukti Jahvės atsakymo į savo skundą. 
Atsakymas, kurį Dievas duoda, nėra skiriamas vien tik 
pranašui asmeniškai, bet turi būti užrašytas didžiulėmis 
raidėmis ant lentos, kad būtų įmanoma jį perskaityti, net 
prabėgant, vienu žvilgsniu (Hab 2,14). Dievo atsakymas 


881 Žr. Jer 22,13-19. 

pranašui nėra dabarčiai. Dievas verčia pranašą pakelti 
akis į tolį — ateities akiratį. Ateityje Dievo teisumo už- 
mojis taps vispusiška tikrove. Žmogišku galvojimu, Die- 
vo kelias yra perdėm lėtas. Tačiau, nežiūrint pikto dabar- 
tyje ir lėto kelio į gerumo ir teisumo pilnatvę, reikia drįsti 
tikėti ir gyventi tikėjimu: 

Štai, neteisiajam nepasiseks, 

bet teisusis gyvens tikėjimu! (Hab 2,4). 

Pagal Dievo atsakymą, teisusis yra šaukiamas drą- 
siai sutikti tikėjimu istorijos mįsles. Hebraiškasis žodis 
'emuna ('emunah) — tikėjimas turi platesnę prasmę negu 
mūsų kalboje, nes apima ir ištikimumą, ir pastovumą, ir 
pasitikėjimą. Neteisusis blaškosi ir įkliūva į bėdą. Tei- 
susis ištikima galvosena ir pastoviu elgesiu pasitiki, kad 
viskas yra Dievo rankoje. Užtat jis laukia su pasitikėjimu, 
kada visagalis Dievo teisumas taps tikrove (žr. Iz 8,16- 
18). 


Habakuko žodis Dievo vardu vertė giliai susimąstyti 


"Judo gyventojus. Ilgainiui šis žodis buvo perimtas Tautų 


apaštalo Pauliaus nuteisinimui tikėjimu išreikšti: “ [Ge- 
rojoje Naujienojel apsireiškia Dievo teisumas iš tikėjimo 
į tikėjimą, kaip parašyta: “Teisusis gyvens tikėjimu?" 


(Rom 1,17; Gal 3,11). 


TIKĖJIMAS IR KARALYSTĖ-VALSTYBĖ 


Nagrinėjant Deuteronominę reformą, vienas dalykas 
itin krinta į akis: Sandoros kraičio atradimą lydėjo tautiš- 
kumo aistra. Jošijo reforma buvo plataus masto ir pašali- 
no iš izraeliečių gyvenimo Derlingojo pusmėnulio religijų 
taršą, kuri, lyg vėžio liga, naikino Judo karalystės gajumą. 

Būdinga, kad Izraelis pajėgdavo būti gajus tik tada, 
kada būdavo ištikimas Sandoros įpareigojimams. Tai buvo 
ryšku Giminių lygos metu, tai buvo ryšku ir VII a. prieš 

Kristų. Jošijo reformą lydėjo tautiškumo liga. Dievo gar- 
binimo sutelkimas Jeruzalės Šventykloje, tiesa, apvalė 
nuo pagonių religinės įtakos, tačiau tikrovėje nuvedė į iš- 
didžią laikyseną, kad Dievas yra tik su Izraeliu — savo 
karalyste-valstybe ir todėl negali nieko pikto atsitikti Izra- 
eliui. Sandoros bendrija, tapusi karalyste-valsiybe, pasi- 
davė pagundai tapatinti trumparegius karalių siekius su 
visaamžiu ir visuotiniu Dievo išganymo žmonijos užmoju. 
Išdidi savimonė ilgainiui tapo siaurų tautiškumu. 

Tautiškumo liga ilgai vargino Sandoros bendriją. Ji 
tik palengva tesudilo įvykių žaizdre, — VII a. prieš Kris- 
tų užsklandoje. Būdinga, kad Sandoros tikėjimo atgimi- 
mas siauro tautiškumo metu įgalino izraeliečius deramai 
suprasti karalystės-valstybės žlugimą. Izraelis buvo San- 
doros bendrija prieš tapdamas karalyste-valstybe. Kara- 
lystė-valstybė turėjo žlugti, kad Izraelis vėl pajėgtų su- 
prasti tikrąją Sandoros prasmę ir savo pašaukimą visa- 
amžiame ir visuotiniame Dievo žmonijos išganymo už- 
mojyje. 

TEREMIJAS: 
SUGRIAUTI 


IR 
ATSTATYTI 


Širdis yra labiausiai sukta 
tr beviltiškai pasiligojusi. 
Kas ją supras? 
“Aš, Jahvė, tiriu širdį, 
bandau. jausmus, 
kad duočiou kiekvienam pagal elgesį. . 
“. „įstatymą... į širdį įrašysiui' 
(Jer 17,9-10; 31,33) 


Jošijo reforma turėjo glaudžius ryšius su tautiškumu, 
kuris aitrino Judo karalystę, Asirijos imperijai žlungant. 
Kurį laiką atrodė, kad stovima ant slenksčio į aukso am- 
žių, — panašų į iškilųjį Dovydo mažutės imperijos laik- 
metį. Tačiau istorija parodė, kad tai buvo smėlio pilys 
ant neramaus pajūrio. Įvykių banga su nuožmia grėsme 
grąžino Judo karalystę į istorinę tikrovę. Priešlaikinė ka. 
raliaus Jošijo mirtis ir dalinis gyventojų ištrėmimas į 
Babiloniją buvo triuškinantys įvykiai. Išdidusis tautišku- 
mas nesiliovė rusenti, nes jį maitino netikri pranašai. Jie 


Skaitymai iš Šv. Rašto: 
Jer 4,5-45,5. 
2 Kar 24-25. 
Raudų knyga. 

skelhė ramybę, taiką ir gerovę, žadėdami, kad padėtis tuo- 
jau pat pasikeis ir seni laikai vėl sugriš. Netikrieji pra- 
našai buvo labai žmonių mėgiami, nes darė daug pažadų 
Dievo vardu. Ilgainiui, giliausią įtaką padarė pranašai, 
kurių žodžiai Dievo vardu griovė laiko svajones ir šaukė 
Sandoros bendriją atpažinti Dievo užmojį įvykių bangoje 
su nuožmia grėsme. 

Senasis Testamentas turi dvi pranašų knygas, kurios 
padeda susipažinti su Dievo užmoju ir veikla Judo kara- 
lystės žlugimui. Jos yra ilgokos ir priklauso dviem iški- 
liems pranašams: Jeremijui ir Ezechieliui. Kilimo abu iš 
kunigiškų šeimų. Nors nevienokio temperamento ir labai 
skirtingo teologinio požiūrio, jiedu vienas kitą papildo. 
Jeremiją ir Ezechielį galima gretinti su Amosu ir Ozėju. 
Abi pranašų poros reiškėsi tautos žlugimo metu, nes buvo 
Dievo pašaukti kalbėti jo vardu, karalystei-valstybei pri- 
ėjus liepto galą. Būdinga, kad Jeremijas ir Ezechielis savo 
laikmečio lūžį suprato ir išreiškė praeities Sandoros krai- 
čio dvasia. Sis skyrius supažindins su Jeremiju, kenčian- 
čiu Senojo Testamento pranašu. Su pranašu Ezechieliu su- 
sitiksime kitame skyriuje. 


JEREMIJAS — KENČIANTIS PRANAšAS 


Jeremiją jau sutikome Deuteronominės reformos lai- 
kotarpyje. Jo pranašiška veikla apėmė net keturiasdešimt 
metų (mždg. nuo 626 iki 587 m. pr. Kr.). Tas laikas Ju- 
do karalystei buvo lemtingas. 

Vėlesnė žydų istorija vaizduoja Jeremiją “verkšlenan- 
čiu pranašu". Žodis jeremiada praturtino anglų kalbą. Juo 
išreiškiama liūdna dejonė ir skundas. Tačiau šis pranašo 
portretas nėra tikroviškas. Tikrovėje Jeremijas kalbėjo 
Dievo vardu su neatšaukiamu būtinumu. Panašiai į Amo- 
są ir Izaiją — savo pirmtakus, Jeremijas skelbė, kad Jah- 

vės Diena, žmonių laukia su viltimi, nebus pergalės ir 
džiaugsmo metas, bet tamsi ir sunkiai pakeliama naktis. 
Vienu atžvilgiu Jeremijas skyrėsi nuo savo pirmtakų. Je- 
remijas save tapatino su Dievo žodžiu ir su Judo karalys- 
te labiau negu kuris nors kitas Senojo Testamento prana- 
šas. Jis tai darė visu savo gyvenimu. Nenuostabu, kad 
Jeremijo vaidmuo Senajame Testamente yra didelis. Kaip 
žmogus ir kaip: kenčiantis pranašas, jis yra vienas iš Ži- 
nomiausių Šv. Rašto asmenybių. 

Jeremijas daugiui buvo tvirtas kaip “miestas su pi- 
limi, geležies šulais, vario sienomis" (Jer 1,18) ir jaut- 
rus kaip motina, netekusi savo vaikų. Jo pranašiška veik- 
la asmeniškai suaugo su Jeruzalės — Šventyklos tragedi- 
ja. Jeremijui Jeruzalės tragedija buvo itin skaudi, nes jam 
buvo Dievo pavesta apie ją pranešti. Tautos kančia smigo 
giliai jo širdin, versdama ji jungti prie Dievo pranešimo 
apie jos pražūtį, savo paties kančią ir širdgėlą (Jer 8,18- 
22). Raudų knyga, taip gyvai atspindinti laiko kančią ir 
širdgėlą, yra priskiriama Jeremijui, nors jis ir nebuvo 
jos įkvėptasis autorius.““* Jeremijo pranašiška veikla buvo 
Kančia — Kančios kelias. Nenuostabu, kad Jėzaus bend- 
raamžiai spėliojo, jog Jėzus yra antrasis Jeremijas (Mt 


16,14). 
JEREMIJO KNYGA-PRANAšYSTĖ 


Apie Jeremijo knygą jau užsiminta. Dabar laikas su 
ja išsamiau susipažinti. Pirmąsyk Jeremijo knygą skai- 


362 G.F. Wood, “Ruth, Lamentations“, JBC 36:19-23. 2 Kr 35,25 
skaitinys mini raudas, kurias sukūrė Jeremijas karaliui Jošijui žuvus mūšy- 
je 609 metais. Nenuostabu, kad vėlesnės kartos siejo šią užuominą su ka- 
noniškąja — šventraštine Raudų knyga ir darė išvadą, kad Jeremijas buvo 
jos įkvėptasis autorius. Raudų knyga neaprauda Jošijo mirties. Ji turi ryšį 
su Judo karalystės žlugimu ir Šventyklos sunaikinimu. Įkvėptasis Raudų 
knygos autorius galvosena, nuotaika ir stiliumi yra artimas pranašui Jere- 
mijui. Labai galima, kad jis buvo jo bendraamžis. 

tant, susidaro įspūdis, kad ji yra labai painus labirintas,““? 
nes neturi aiškios sąrangos. Atrodo, kad įkvėptasis knygos 
leidėjas-redaktorius bandė telkti pranašo žodžius iš Die- 
vo, vadovaudamasis Jeremijo pradine, vidurine ir baig- 
mine veikla. Tačiau knygoje nejaučiama domesio prana- 
šo žodžių vietos ir laiko aplinkybėms nei pastangų juos 
jungti į chronologinę bei teminę seką. Turinio atžvilgiu 
Jeremijo knygoje atpažįstama pranešimai iš Dievo, pasa- 
kojimai apie patį pranašą ir kreipiniai į Dievą. 

Jeremijo knyga nėra knyga šiuolaikine prasme, bet 
yra antologija. Jau anksčiau pastebėjome, kad pranašų 
įkvėptoji raštija yra perdėm sudėtinė ir atspindi painią 
kilmę. Jeremijo knyga turi itin sudėtingus bruožus. Lai- 
mei, vis tiek yra įmanoma išnarplioti jos sąrangos met- 
menis, kurie, skaitant knygą, padeda geriau susivokti. 
Pranešimai iš Dievo ir pranašo kreipiniai į Dievą sudaro 
pranašo žodžius. Juos galima atskirti nuo pasakojimo 
apie pranašą. Pranašo žodžiai yra poetiškos išraiškos, o 
pasakojimai apie pranašą reiškiami proza. Pravartu kny- 
gos metmenis išryškinti brėžiniu: 


Pranašo 


Jer 1-25 Jer 30-35 Jer 46-51 


žodžiai 
P E 
e Jer 36-45 
jimai ; | 
————————— IV 
II 


863 Žr. J. Bright, Jeremiah ..., p. LV- LXIII. 

Brėžinio padalas galima tiksliau apibūdinti: 364 


I. 


II. 


III. 


IV. 


Jer 1-25. 

Ši padala skiriasi nuo kitų knygos dalių stiliumi ir turiniu. 
Ji apima pranašo žodžius iš Dievo su vienur kitur įterptu 
pasakojimu apie pranašą. Stilius yra poetiškas. 


Jer 26-45. 
Ši padala yra pirmosios padalos priešprieša. Jos turinį su- 
daro pasakojimai apie pranašą su vienur kitur įterptu pra- 
našo pamokslu. Turinio požiūriu išryškėja dvi temos: 

1. Teismo ir vilties (Jer 26-35). 

2. Jeremijo Kančios kelio (Jer 36-45). 
Vyrauja proza. 


Jer 46-51. 

Trečioji padala apima pranešimus iš Dievo prieš tautas. 
Jer 1,5 Jeremiją vadina “tautų pranašu". Dalis šių prane- 
šimų galbūt priklauso kitiems įkvėptiems autoriams. 


Jer 52. 
Pasakojimas apie Jeruzalės sunaikinimą, perimtas iš 2 Kar 
24,18-25,30 skaitinio. Tai yra istorinė knygos užsklanda. 


Mūsų tikslui pirmoji ir antroji padalos yra svar- 


bios.““" Verta turėti mintyje, kad pirmoji padala švyti 
poetiniu stiliumi, o antrajai yra būdinga proza. Pirmosios 
padalos religinė poezija turi raudos eiliavimo sąrangą (žr. 
Am 5,2; taip pat Raudų knygą). Antrosios padalos pasa- 
kojimai apie pranašą siejami su įkvėpto Barucho (Ba- 
ruch), ištikimo Jeremijo mokinio ir raštininko, plunks- 


864 Žr. B. W. Anderson, ten pat, p. 369. 
865 Žr. J. Bright, Jeremiah..., p. LVIII-LXXXV; F.M. Cross, The 


Ancient Library of Oumran and Modern Biblical Studies (Garden City, NY: 
Doubleday, 1961), p. 186-187. 

na“ Todėl Jeremijo knyga, iš esmės turi du šaltinius: 
Jeremijo žodžius iš Dievo bei jo žodžius Dievui ir Baru- 
cho atsiminimus. 


Baruchas skaito Jeremijo ritinį. Jer 36 skaitinys yra 
įdomus pasakojimas — Barucho atsiminimas apie Jere- 
mijo pranešimų iš Dievo užrašymą į ritinį (Jer 1-25). 
Pasakojimas turi ir laiko nuorodą: ketvirtieji karaliaus 
Jehoiakimo metai (605 m. pr. Kr.). Jehoiakimas buvo 
Jošijo sūnus. Egiptiečiai jį pasodino į Dovydo sostą Je- 
ruzalėje po tėvo žuvimo kalnų perėjoje prie Megido. 605 
metais Karkemišo mūšis pakeitė Derlingojo pusmėnulio 
politinę padėtį. Jeremijas jautė, kad atėjo laikas iš naujo 
kreiptis į Sandoros bendriją. Ir anksčiau Jeremijas buvo 
neapibrėžtai kalbėjęs apie grėsmę iš šiaurės,““" dabar jis 
galėjo pirštu parodyti, kad priešas iš šiaurės yra Babilo- 
nija (Jer 36,1-3). Jeremijas tikėjosi, kad jo pranešimų, 
iki šiol saugotų jo paties ir mokinių atmintyje, paskelbi- 
mas padės žmonėms suprasti Judo karalystės padėties 
rimtumą ir paskatins taisytis. Turėdamas šį tikslą minty- 
je, Jeremijas padiktavo Baruchui pranešimus iš Dievo, 
kuriuos buvo padaręs per dvidešimt trejus savo pranašiš- 
kos veiklos metus (Jer 36,4; 45,1-4). 


860 Barucho knyga pagal Katalikų Bendrijos kanoną, yra deutero- 
kanoninė, t.y. priklauso Septuagintos kanonui. Protestantų bendrijos ją lai- 
ko apokrifine. Pati Barucho knyga yra tariamai parašyta vieno iš Jeremijo 
mokinių 582 m. prieš Kristų, penketą metų po to, kai babiloniečiai sunai- 
kino Jeruzalę. Tačiau Senojo Testamento tyrėjų manymu, ji buvo parašyta 
kur kas vėliau — Senojo Testamento užsklandoje. Žr. A. Fitzgerald, 
“Baruch", JBC 31:46. 

367 Labai galima, įtakoje gandų apie nerimą, kurį sukėlė skitų 
antplūdis šiaurinėje Mesopotamijoje. Plačiau apie priešą iš šiaurės rašo H. 
H. Rowley, “The Early Prophecies of Jeremiah in their Setting", Bulletin 
of John Rylands Library A5(1965) 206-220. 

Jeremijas buvo karaliaus Jehoiakimo nemėgiamas. 
Jam buvo uždrausta net eiti į Šventyklą. Todėl jis pasiun- 
tė savo raštininką Baruchą perskaityti pranešimą iš Dievo 
žmonėms, kurie buvo susirinkę Šventyklon pasninko die- 
nai (Jer 36,5-8). 

Savo pranešimu iš Dievo Jeremijas įspėjo, kad Die- 
vo pyktis prieš Judo karalysię bus išreikštas per Babiloni- 
jos proveržį. Įspėjimas daugeliui skambėjo kaip karalys- 
tės išdavimas priešui. Pilni nerimo karaliaus pareigūnai 
patarė Jeremijui ir Baruchui pasislėpti, o ritinį nunešė į 
karaliaus rūmus (Jer 36,11-21). 

Karalius Jehoiakimas elgėsi išdidžiai. Pasakojimas 
vaizduoja jį sėdintį savo prabangiuose rūmuose ir besi- 
šildantį prieš ugnies žaizdrą. Perskaičius keletą ritinio 
skilčių, Jehoiakimas peiliu nurėždavo skaitomo ritinio 
dalį ir su panieka sviesdavo į ugnį. Taip darė, nekreip- 
damas dėmesio į kai kurių pareigūnų nepasitenkinimą, 
iki visas rankraštis buvo supjaustytas ir sudegintas (Jer 
36,22-26). Tačiau reikalas nesibaigė ritinio sunaikinimu 
karaliaus rūmuose. Jeremijas savo slaptynėje iš naujo pa- 
diktavo pranešimą Dievo vardu (Jer 36,27-32). Ne tik 
vėl padiktavo, bet ir papildė “daugeliu panašių žodžių“ 
(Jer 36,32). 

Pasakojimas yra svarbus mums dviem požiūriais: 1. 
Padeda pažinti Jeremijo pranašišką veiklą ir 2. Padeda 
suprasti kelią, kuriuo atsirado Jeremijo knyga. Taigi Šv. 
Rašto įkvėpimas turi gyvenimišką foną. Jeremijo knygos 
branduolys yra papildytoji laida, rašyta pirmuoju asme- 
niu. Diktavimas paaiškina pirmojo asmens naudojimą. Je- 
remijo pranešimų Dievo vardu tikslas buvo pažadinti Ju- 
do karalystę Babilonijos pavojui. Nėra abejonės, kad per 
Baruchą parašytas ritinys apėmė ir daug pranešimų iš 
Dievo pradinės Jeremijo veiklos metu. Pavyzdžiui, Jer 1, 
1-4,4 skaitiniai ir pasakojimas apie Jeremijo paramą Jo- 

šijo reformai Jer 11 skyriuje. Tačiau jie buvo perduoti 
lyg ką tik išgyventi įvykiai.““* Galima daryti išvadą, kad 
papildytasis ritinys buvo vienas iš pagrindinių pirmosios 
Jeremijo knygos padalos šaltinių. 

Jeremijo knygos rašymas nesibaigė antruoju ritiniu. 
Nuoseklu galvoti, kad Jeremijas padiktavo ir daugiau vė- 
lesnių Dievo žodžių, kurie papildė ritinį. Be to, vėlesni 
įkvėpti Jeremijo knygos leidėjai-redaktoriai — Jeremijo 
raštininkas Baruchas bei kiti mokiniai — įjungė pasakoji- 
mus apie Jeremiją.““? Ilgainiui, Jeremijo pranašiškos 
veiklos užsklandoje, parašytas (trečiuoju, o ne pirmuoju, 
asmeniu) Jeremijo gyvenimas. Kaip jau matėme, daugu- 
mas pasakojimų apie Jeremiją yra antroje knygos pada- 
loje, nors tokių pasakojimų yra ir pirmojoje padaloje 
(pradedant Jer 19). 

Jeremijo knygos kilmės nagrinėjimas duoda daug 
šviesos Šv. Rašto įkvėpimui suprasti. Knygos įkvėpimas 
nesiribojo tik Jeremijo asmeniu, bet apėmė ir Baruchą ir 
pranašo mokinius — knygos redaktorius. Taigi įkvėpimo 
malonė turėjo gyvenimišką ir visuomeninį pobūdį. 


JEREMIJAS IR KARALIUS JEHOIAKIMAS 


Jeremijo ritinio skaitymas Jehoiakimo rūmuose buvo 
lemtingas lūžis baigminėje pranašo veikloje. Ir mums jis 
yra svarbi nuoroda, nes padeda suprasti ir Jeremijo pra- 
nešimą Dievo vardu, ir pačią Jeremijo veiklą iš slaptynės 
Jehoiakimo valdymo metu. 

Kaip jau sakyta, Jeremijas padiktavo ir papildė savo 
pranešimą Dievo vardu 605 m. prieš Kristų. Tuomet daug 


368 Užuominos apie Egiptą — Jer2,14-19 ir 2,36-37 — atspindi 
609-605 m. prieš Kristų padėtį. Tuo metu Judo karalystė buvo Egipto fa- 
raono vasalas. 

369 Pavyzdžiui, Jer 10,1-16 ir 17,19-27 yra laikomi vėlesni priedai. 
Žr. J. Bright, Jeremiah ..., p. LXVII-LXXXV. 

pranašo pergyvenimų dar tebebuvo švieži jo atmintyje. 
Vienas jų buvo Jošijo mirtis prie Megido 609 m. prieš 
Kristų. Karalius Jošijas skubėjo pastoti kelią Egipto ka- 
riuomenei. Tačiau jam nepasisekė. Gerojo karaliaus gy- 
venimo užsklanda buvo tragiška. Geram būti neapsimo- 
ka! Su Jošijo mirtimi prasidėjo naujas Jeremijo prana- 
šiškos veiklos tarpsnis. Jošijo tiesioginis įpėdinis buvo jo 
sūnus Jehoachazas (Jehoachaz) *"? Tačiau jo karaliavimas 
Dovydo soste truko vos trejetą mėnesių. Necho'as jį paša- 
lino nuo sosto ir jo vieton pasodino kitą Jošijo sūnų — 
Eliakimą (Eliakim) ir pakeitė jo vardą į Jehoiakimą (2 
Kar 23,31-36). Nuoseklu daryti išvadą, kad Jehoiakimas 
buvo Egipto faraono marionetė ir aklai vykdė jo valią. 
Vos tapęs karaliumi, jis apkrovė Judo karalystės gyvento- 
jus dideliais mokesčiais: mat norėjo įsiteikti Egipto fara- 
onui šaunia duokle (2 Kar 23,35). 

Jehoiakimas (609-598 m. pr. Kr.) buvo visiškai skir- 
tingas nuo savo tėvo Jošijo. Jošijas savo pavyzdžiu laikė 
Dovydą, o Jehoiakimas norėjo būti antruoju Saliamonu. 
Pranašas Jeremijas savo pranešime iš Dievo įžvalgiai su- 
gretina sūnų su tėvu (Jer22,13-19). Jehoiakimas buvo 
žiaurus ir savanaudiškas pataikūnas, — tikras Artimųjų 
Rytų tironas. Sekdamas Saliamonu, jis save laikė Izraelio 
šeimininku. Būti karaliumi jam reiškė prabangiai gyventi 
(Jer 22,15). Savo karalystės gyventojus jis engė ne tik 
mokesčiais, bet ir darbo prievole — lažu, nes statėsi sau 
iškilius rūmus (Jer 22,13). Nekreipdamas dėmesio į pra- 
našo priminimą, kad Dievui pažinti reiškia pripažinti Die- 
vą, būti jam ištikimam ir gyventi pagal Dievo teisumą, 
Jehoiakimas be atodairos engė žmones ir liejo nekaltą 
kraują (Jer 22,16-17). Kiekvienas, drįsęs jam prieštarau- 
ti ar priešintis, buvo mirties pavojuje, nes Jehoiakimas ne- 


370 Jeremijas jį vadina Šallumo vardu (Šallum). Žr. Jer 22,10-12. 

siskaitė nei su Dievu, nei su žmogumi. Atrodo, kad jis 
buvo vienintelis karalius, išdrįsęs nužudyti Jahvės prana- 
šą (Jer 26,20-23). Palestinai esant Egipto įtakoje — tarp 
Jošijo mirties ir Karkemišo mūšio (609-605 m. pr. Kr.) 
— Jehoiakimas naudojosi Egipto apsaugos skėčiu. Jam 
buvo paranku ir naudinga remti Egiptą, nes jo dėka jis 
laikėsi ant Judo karalystės sosto. 


Šventykla tampa vagių landyne. Pranašas Jeremijas 
grįžo į viešą gyvenimą Jehoiakimo karaliavimo pradžioje. 
Prieš tai, atrodo, Jeremijas, nusivylęs Jošijo reforma, bu- 
vo laikęsis nuošaliai keletą metų. Dabar jis buvo “pilnas 
Jahvės pykčio, išvargintas pastangų jį suvaldyti" (Jer 6, 
11). Pirmaisiais Jehoiakimo valdymo metais (Jer 26,1), 
Jeremijas pasakė Dievo vardu drąsų pamokslą Šventyk- 
loje — religinio entuziazmo, sukelto Deuteronominės re- 
formos metu, centre. Šventyklos pamokslas pasiekė mus 
dviemis Jeremijo knygos skaitiniais (Jer 7; 26). Pirmasis 
yra Jeremijo padiktuotame ritinyje, o antrasis — Barucho 
atsiminimuose. Pirmasis perduoda visą pamokslą, o ant- 
rajame perduodama tik pamokslo santrauka su pasakoji- 
mu apie patį pranašą. Todėl, norint susidaryti vispusišką 
vaizdą, reikia perskaityti abu skaitinius. 

Jehoiakimas buvo ir elgėsi kaip tironas. Be to, jis 
atgaivino ir pagonybę Judo karalystėje, su kuria jo tėvas 
Jošijas kovojo visą savo gyvenimą. Atrodo, kad ir žmonės, 
nusivylę Deuteronomine reforma, noriai gūžėjo prie stab- 
meldystės. Anot pranašo Jeremijo, kiekvienas šeimos na- 
rys dalyvavo duonos paplotėlių kepime dangaus karalie- 
nės Ištaros (Ištar) — Motinos-dievės garbei. Ji buvo gar- 
binama Asirijoje ir Babilonijoje (Jer 7,18). Žiauri ir 
kruvina kūdikių auka vėl buvo vykdoma Hinnomo (Hin- 
nom) slėnyje, į pietvakarius nuo Jeruzalės, o pagonių sta- 

bai vėl buvo pastatyti Šventykloje (Jer 7,30-31; 19,5) 37 
Religinį supuvimą lydėjo visuomeninės ydos. Pasibjaurė- 
tini visuomeniniai nusikaltimai ir skriaudos vyko pačioje 
Šventyklos paunksnėje. Žmonės to viso nelaikė blogiu, nes 
jie laikėsi išorinių Dievo garbinimo taisyklių (Jer 7,8- 
10). Vien užėjimu į Šventyklą, žmonių manymu, visa 
buvo pataisoma. 

Žmonių galvosena ir elgsena kankino Jeremiją. Ne- 
nuostabu, kad jis išliejo Dievo ir savo širdgėlą. Šventykla 
buvo tapusi vagių landyne. Dievo širdgėlos išliejimas yra 
įrėmuotas į pasakojimą apie Jeremiją (Jer 7; 26). 

Kartą, — data tiksliau nėra nurodoma, — Jeremijas 
stovėjo Šventyklos kieme ir stebėjo žmones, einančius 
Sventyklon melstis (Jer 7,1-2). Jis prašnekino žmones 
Dievo vardu su aštriu iššūkiu: “Pasikeiskite į gera! Pa- 
taisykite savo gyvenimą ir savo darbus!' (Jer 7,3)“ 
Jeremijas, būdamas ištikimas Sandoros tikėjimui, naudo- 
jo sąlyginį “Jei" (Jer 7,5-7) ir kreipėsi į žmones Sando- 
ros Įstatymo — Dekalogo vardu (Jer 7,8-10). Mesdamas 
iššūkį, pranašas išreiškė gilų priekaištą vienai iš svar- 
biausių Dovydo sandoros prielaidų, būtent, prieš Šventyk- 
lą, kaip Jahvės Artumo įkūnijimą. Anot Jeremijo, nėra 
jokios prasmės vadinti Šventyklą “prieglauda. .., tvirto- 
ve" (Ps 45/46/,2-12), nes ji yra tapusi “plėšikų landy- 
ne“ (Mk 11,17). Jeremijas priminė kas įvyko su Šiloe, 
pagrindine Giminių lygos šventove (Jer 7,12). Šventyk- 
la, anot pranašo, nėra joks apsaugos pylimas bei jokia 
garantija, kad “Dievas yra su mumis" ir saugo nuo ne- 
laimių. Pranašas grasina, kad ir Jeruzalės Šventykla bus 


371 Tą patį vaizdą gauname ir iš Ezechielio knygos. Žr. Ez 16,20-21; 
20,26.31; 23,29. 

372 Jėzus, šimtmečius vėliau, mes tą patį iššūkį ir pakartos tą patį 
priekaištą. Žr. Mk 1,15; Mt 23,1-39. 

sugriauta, o Judo karalystė seks Šiaurinę karalystę į trem- 
ti (Jer 7,13-15). 

Jeremijas pasmerkė ir aukas Šventykloje (Jer 7,21- 
28)?“ Jahvė, skelbia Jeremijas, išvesdamas jų protėvius 
iš Egipto, neįsakė jiems aukoti aukų, bet reikalavo ištiki- 
ma ir paklusnia širdimi vykdyti Sandoros įsipareigoji- 
mus: “Aš būsiu jūsų Dievas, o jūs būsite mano tauta“ 
(Jer 7,21-23). 

Jer 7 skaitinys perduoda visą Jeremijo pamokslą 
Šventyklos kieme. Tuo tarpu Jer 26 skaitinys apima tik 
pamokslo santrauką ir pasakojimą apie pamokslo atgar- 
sius. Jeremijo pamokslas Dievo vardu sukėlė didelį susi- 
jaudinimą ir triukšmą. Kai kurie Jeruzalės gyventojai 
piktinosi, kad Jeremijas nekreipė deramo dėmesio į mesi- 
jinės sandoros su Dovydu teologiją: mat ji švytėjo dieviš- 
ka garantija remti dovydiškąjį karalių ir užtikrinti Jahvės 
Artumą Jeruzalės Šventykloje. Jeremijas, kaip ir kai ku- 
rie kiti jo pranašiški pirmtakai, laikėsi Sinajaus Sando- 
ros kraičio su šaknimis Išėjimo įvykyje ir dykumos kla- 
jonėse. Kai kurie Judo karalystės seniūnai, gindami Jere- 
miją, atkreipė dėmesį į pranašą Michėją, kuris jau prieš 
šimtmetį buvo pranašavęs apie Šventyklos sugriovimą. Jie 
išgelbėjo Jeremijo gyvybę (Jer 26,1-19). Karalius Jehoi- 
akimas buvo didžiai įtūžęs ant pranašo Jeremijo. Prana- 
šu rūpinosi ir įtakingo didžiūno Šafano (Šafan) šeima — 
Ahikamas (Ahikam). Atrodo, kad Šafano šeima kelissyk 
užstojo Jeremiją prieš Jehoiakimą (Jer 26,24). 

Jeremijo gretinimas su Michėju buvo vietoje, nes 
jiedu abu, kaip ir tikrieji pranašai, kalbėjo apie Dievą, 
kuris yra teisus ir ateina išganyti teismu (Jer 28,8-9). 


373 Žr. R. de Vaux, Ancient Israel..., p. 454-456: G. Couturier, 
“Jeremiah", JBC 19:27-28, 

Pagal Jeremiją, pirmoji Dievo žodžio veikmė — pirmasis 
Dievo žingsnis bus “išrauti ir išardyti, sunaikinti ir su- 
ardyti" (Jer 1,10). Žinoma, tai bus tik pirmasis žingsnis 
Dievo teisme — kelyje. Jis nebus nieku paskutinė Dievo 
žodžio pasekmė, nes neišreikš Dievo užmojo, kuris yra 
“statyti ir sodinti" (Jer 1,10). Istorija — Dievo kelias 
rodo, kad atstatymas ateina tik po sunaikinimo. “Ar nėra 
mano žodis lyg ugnis, sako Jahvė, ir lyg plaktukas, trupi- 
nąs akmenį?" (Jer 23,29). 


Vaistas iš Gileado. Jeremijo žodis Dievo vardu apie 
pražūtį atrodė neįtikimas. Nei karalius, nei žmonės juo 
netikėjo. Anot jų, Judo karalystės pasikliovimas Egiptu 
buvo tik laikina padėtis. Juk reikėjo apsaugos skėčio nuo 
audros — priešo, kuris ateina iš šiaurės? (Jer 2,16. 18. 
36-37). Nenuostabu, kad didžiausi Jeremijo priešai buvo 
visų mėgiami netikrieji pranašai, žadantys sutrumpintą 
kelią į dievišką atstatymą be teismo. Kaip dvasios šun- 
daktariai, jie skelbė “ramybė, ramybė, ramybė“ tada, ka- 
da ramybės negalėjo būti ir bandė “tik apgydyti tautos 
žaizdas'' vaistais, kurie visiškai nepalietė ligos šaknų (Jer 
6,13-15; taip pat 5,12-13.30-31; 14,13-16; 23,9-40). Je- 
remijas netikruosius pranašus kaltino, kad jie kalba, ne- 
turėdami tikro įgaliojimo kalbėti Dievo vardu. Anot Jere- 
mijo, jie neturi nieko bendro su “Jahvės taryba". Pripildy- 
dami žmones tuščiomis viltimis, jie apgaudinėja juos savo 
melagystėmis ir vaginėja vienas nuo kito neva Jahvės žo- 
džius. Tarp netikrųjų ir tikrųjų pranašų, sakė Jeremijas, 
yra tiek panašumo, kiek tarp pelų ir grūdų (Jer 23,28). 
Pagal Jeremiją, Jahvės žodis neša ne ramybę, bet kardą. 
Tik kardas, lyg chirurgo peilis, paruoš žmones tikram iš- 
gijimui, išpjaudamas piktybinį auglį. Jeremijas kreipėsi 
į Dievą su aitriu klausimu “Ar nėra jokių vaistų Lbalza- 
mol Gileade?" (Jer 8,22). Gileadas yra Transjordanijos 

sritis, garsi savo gydančiu balzamu. Dievo atsakymas Je- 
remijui: Jahvės teismas bus išgijimo pradžia! 


Širdis yra sukta! Jeremijas kankinosi dėl Judo ka- 
ralystės nepagydomos ligos. Pranašui jie buvo savi žmo- 
nės. Jie buvo nepagydomi, nes žmonės su “užsispyrusia 
ir maištinga širdimi“ (Jer 5,23). Visas Jahvės auklėjimas 
buvo nuėjęs niekais. Pranašų žodžiai krito ani kurčių au- 
sų, — žmonės iš jų tyčiojasi! (Jer 6,10). Su gilia įžvalga 
Jeremijas teigė, kad nepagydomoji liga yra žmogaus vi- 
duje — širdyje.?"“* Žinoma, ši mirtinoji liga reiškėsi išorė- 
je daugeliu būdų. Žmonės pasitikėjo daiktais: Sandoros 
Skrynia (Jer 3,16), apipjaustymu (Jer 4,4), Įstatymu 
(Jer 8,8), aukomis (Jer 7,21-26) ir pačia Šventykla (Jer 
7,4). Ir visuomeniniai Sandoros bendrijos ryšiai buvo su- 
traukyti. “Kiekvienas brolis" — artimas, anot Jeremijo, 
buvo sukčiaus Jokūbo antrininkas, “nes elgiasi apgaulin- 

* (Jer 9,4-6). Artimu pasitikėti nebuvo galima. Prie- 
spauda augo lyg piramidė. Vyrai jautėsi lyg “nusipenėję 
eržilai", žvengiantys dėl artimo žmonos (Jer 5,8) ir nie- 
ku nesirūpinantys bejėgėmis visuomenės aukomis (Jer 5, 
28). Aklas tautiškumas, apgaulingų pranašų žadinamas ir 
puoselėjamas, siautė plačiai. Stabmeldystė begėdingai per- 
žengė bet kokias ribas. Ja buvo užsiimama ne tik ant kiek- 
vienos kalvos bei po kiekvienu žaliuojančiu medžiu, bet ir 
pačioje Šventykloje. 

Išorinės negerovės turėjo šaknis vidaus ligoje — šir- 
dyje. Širdis yra ištikimumo ir atsidavimo gimtinė. Su ati- 
džia įžvalga Jeremijas išsireiškia apie žmogaus širdį: 

Širdis yra labiausiai sukta 

ir beviltiškai pasiligojusi. 

Kas ją supras? (Jer 17,9). 


374 Šiuo požiūriu Jeremijas yra labai giminingas su Šiaurinės kara- 
lystės pranašu Ozėju. 

Širdis moka paslėpti ir pateisinti tikruosius savo sie- 
kius, protu juos pagrįsdama. Pranašas Jeremijas skelbia, 
kad nuo Dievo nėra slėptuvės. Dievas nėra Tas, Kuris yra 
“po ranka", — žmogaus belaisvis ar vaizduotės kūrinys, 
bet Tas, Kuris yra “ Visiškai kitas“, — Anapus Dievas ir 
neišvengiamas Teisėjas (Jer 23,23-24; Ps 138/139/, 2- 
18). Dievas “tiria širdį, bando jausmus“ (Jer 17,10), — 
žino slapčiausius žmogaus siekius geriau už patį žmogų, 
nes savo teisiu žvilgsniu į žmogaus širdį nuplėšia žmogaus 
kaukę ir parodo tikrąją žmogaus padėtį. Dievo akys ieško 
tiesos (Jer 5,3), — širdies dorumo, kuris tarpsta ir bręsta 
su Dievu bei artimu Sandoroje. Vietoje širdies dorumo, 
pabrėžia pranašas Jeremijas, Dievas randa tik melą. Nuo- 
latinė apgaulė lydi Izraelio istoriją Kanaane. Jeremijas 
jautriai ir su širdgėla iškelia paslaptingas šio širdies melo 
savybes. Nors ir su žiburiu ieškotum teisaus žmogaus Je- 
ruzalės gatvėse, jo nerastum (Jer 5,1-3). Kiekvienas ver- 
žiasi savo keliu, kaip pasiutęs arklys į mūšį (Jer 8,6). 
Paukščiai vadovaujasi įgimta nuojauta grįžti į savo lizdus, 
tačiau Izraelis atsisako ieškoti širdies dorumo Jahvės va- 
lioje (Jer 8,7). Jahvė nustatė smilčių ribas neramiai ban- 
guojančiai jūrai, tik maištingas Izraelio nerimas nesiskai- 
to su jokiomis ribomis (Jer 5,20-29). Izraelio nuodėmė 
yra rėžte įrėžta širdyje “geležine plunksna ir deimantiniu 
antgalviu" (Jer 17,1-4). Žmogus negali pakeisti savo šir- 
dies melo, kaip etiopietis negali pakeisti savo odos spal- 
vos ar leopardas savo margumo (Jer 13,23). Su nuodėme 
yra taip apsiprasta, kad žmoguje nebeliko jokio gėdos 
jausmo, — nebeįmanoma nurausti iš sarmatos (Jer 8,12). 

Širdies dorumas yra dvasios sveikata gyvenime. Jos 
nėra Judo karalystėje. Pranašas Jeremijas skelbia Dievo 
vardu, kad širdies dorumas turi grįžti. Jis grįš per teismą 
istorijoje, — lūžį ir pervartą. 

Jeremijas primena Judo karalystei, kad praeityje 
Jahvė bandė susigrąžinti savo Tautą. Jis siuntė savo tar- 
nus — pranašus. Norėdamas priversti savo Tautą susi- 
mąstyti, jis lankė ją baisiomis nelaimėmis. Tačiau viskas 
buvo veltui. Jeremijas primygtinai tvirtina, kad nuolatinis 
Izraelio atkritimas nuo Sandoros buvo galvosūkis Dievui. 
Paprastai, kai žmogus parkrinta, vėl keliasi, kai paklysta, 
vėl ieško kelio grįžti (Jer 8,4-7). Tik Izraelio niekas ne- 
trikdė, — jis gyveno melo ramybėje. Sandoros bendrija 
užsispyrė ir atsisakė grįžti — daryti atgailą. Pagaliau Die- 
vo kantrybė buvo išsemta. Dievas “pailso"" tramdydamas 
savo pyktį (Jer 15,6). 


Dievas perdirbs savo Tautą. Dievas išlies pyktį prieš 
savo Tautą, sunaikindamas jos stabus ir perdirbdamas 
pačius Judo karalystės pamatus. Jis yra visagalis Istori- 
jos Viešpats. Šią tiesą Jeremijas vaizdžiai išreiškia puo- 
džiaus dirbtuvėje pranešimu iš Dievo (Jer 18). Tas pra- 
nešimas turbūt buvo Jeremijo Baruchui diktuoto ritinio 
aitri užsklanda. Žiūrėdamas į puodžiaus kojomis minamą 
ratą ir rankomis mikliai daromą puodą iš molio, Jeremi- 
jas suvokė, kad Sandoros bendrija yra tarsi molis puo- 
džiaus rankose. Nenusisekus dėl kokio nors trūkumo mo- 
lyje, puodžius jį perdirbo savo nuožiūra. Tas pavyzdys 
tiko Sandoros bendrijai — jai atsisakius būti Dievo už- 
mojo indu ir vaikantis tik savo įnorių, Dievas ją turi per- 
dirbti, 

Pranašo Jeremijo mokymu, perdirbimas — lūžis ir 
pervarta nėra dieviško Puodžiaus įnoris ar užgaidos, bet 
Judo karalystės užsispyrimo padarinys. Pranašas nesiliau- 
ja Judo karalystei tai priminti. 

Tavo gyvenimas ir tavo darbai tai tau. atnešė. 

Tavo nuodėmė yra šios kančios priežastis; 

ji smeigė tau į pačią širdį (Jer 4,18). 

Dievo pyktis nėra Dievo atėjimas nubausti, bet Die- 
vo pasitraukimas nuo maištingos Tautos. Dievas pasitrau- 
kia ir palieka ją kentėti baisias savo inorių pasekmes. 
Žmogus dažniausiai yra didelis savo priešas. Jis turi ga- 
lią pasimesti gyvenime ir save pražudyti. Dievas yra Kū- 
rėjas. Žmogus ir tautos yra jam pavaldūs. Žmogus turi 
laisvę apsispręsti ką ir kaip mylėti, tačiau jis negali iš- 
vengti savo nuosprendžio padarinių. Blogo nuosprendžio 
padariniai nubaudžia žmones ir tautas. Jeremijas tvirtina, 
kad bausmė — lūžis ir pervarta buvo tik “jų pačių [Judo 
karalystės] kėslų" vaisius (Jer 6,19). 

Nenuostabu, kad skaitinyje apie puodžiaus vispusiš- 
ką molio apvaldymą pranašas Jeremijas nesiliauja šaukti 
žmones taisyti savo gyvenimą ir darbus, kol dar yra laiko. 
Visagalė Dievo valia nesunaikina žmoguje nei galios lais- 
vai apsispręsti ką ir kaip mylėti, nei atsakomybės už 
nuosprendį. 


Priešas iš šiaurės. Jeremijas įžvelgė ir kalbėjo apie 
Dievo teismą visą Jehoiakimo valdymo metą. Anot prana- 
šo, Dievo teismas reiškėsi per tarptautinius poslinkius. 
Net savo pašaukimo metu, regmėje matydamas per kraš- 
tus bėgantį virdulį Palestinos linkui, Jeremijas kalbėjo 
apie priešą iš šiaurės (Jer 1,13-14). Po Karkemišo mūšio 
(605 m. pr. Kr.) “priešas iš šiaurės" gavo vardą: Pales- 
tinos linkui palenktas bėgantis virdulys yra Babilonija. 

Jer 1-19 skyriai apima daug padrikų pranašiškų žo- 
džių, duotų Dievo vardu Babilonijos poslinkių Palestinos 
linkui metu. Jer 4 skyrius yra kone ištisai poemos apie 
“priešą iš šiaurės". Jos nuojautos gilumu neturi sau ly- 
gių Senajame Testamente. Jeremijas skelbia pavojų Judo 
karalystei, šaukdamas žmones bėgti į miestus su tvirtovė- 
mis (Jer 4,5-8). Regmėje jis mato kariuomenę, kurios ka- 
ro vežimai artėja lyg audra. Pranašas šaukia Jeruzalę 

atgailauti, kol dar yra laikas (Jer 4,13-18). Skaitydamas 
poemas, jauti, kad pranašo širdis daužosi, girdint krašte 
priešo trimitus ir matant karo rykštę (Jer 4,19-22). Jeru- 
zalės mirties aimanos, lyg gimdančios moters klyksmas, 
pasiekia pranašo ausis (Jer 4,29-31). Jeremijas pravirks- 
ta dėl Jeruzalės likimo (8,18-9,3) ?* 

Skaitant šias jaudinančias poemas, susidaro įspūdis, 
kad visos tautos kančia skaudino vieną ir tą pačią širdį. 
Joks kitas Senojo Testamento pranašas savęs taip asmeniš- 
kai netapatino su savo tauta, nei taip giliai išgyveno jos 
tragediją ir kančią, kaip Jeremijas. 


Chaoso grįžimas. Tarp Jer 4 skyriaus poemų yra vie- 
nas raiškus skaitinys apie chaoso grįžimą (Jer 4,23-26). 
Siaubą keliančioje regmėje Jeremijas mato pasaulį griž- 
tantį į chaosą, viešpatavusį žemėje prieš Kūrimą. Žemė 
buvo dykuma — “nualinta ir tuščia" (Jer 4,23)“ 

Pažiūrėjau į žemę, ir štai, 

ji buvo nualinta ir tuščia; 

į dangų — jame nebuvo šviesos. 

Pažiūrėjau į kalnus, ir štai, 

jie drebėjo, 

o visos kalvos svyravo pirmyn ir atgal. 

Žvalgiausi, ir. štai, 

nebuvo žmonių; 

net paukščiai buvo išskridę. 

Pažiūrėjau, ir štai, 

derlinga žemė tapusi dykuma; 

jos miestai sunaikinti 

dėl Jahvės, — dėl jo aitraus pykčio (Jer 4,23-26). 


375 Ir Jėzus verkė dėl Jeruzalės likimo. Žr. Lk 19,41-44. 
376 Hebraiškai “tohu wa-bohu“. Tas pats išsireiškimas yra ir Pr 1,2 
— Kunigiškojo autoriaus Kūrimo pasakojime. 

Anot įkvėpto pranašo, Judo karalystės katastrofa lie- 
čia visą pasaulį ir grasina jį nugramzdinti į chaosą. Su- 
irutė bus visuotinė. Jeremijo visuotinės suirutės jausmas 
aidi nūdienėje raštijoje apie branduolinių ginklų sukur- 
tą dykumą, nebūties grėsmę, beprasmę šiuolaikinio žmo- 
gaus “nualinią ir tuščią" būtį. 


Pražūties ženklai. Jeremijo žodžius iš Dievo apie ar- 
tėjančią baisią pražūtį lydi ženklai. Pats mįslingiausias iš 
jų yra aprašomas Jer 13,1-11 skaitinyje. Pasakojama, kad 
Jeremijas nusipirko linines kelnaites — liemens juostą. 
Dievo įsakymu, jomis apsivilko ir nuėjo iki “Eufrato 
upės", kur jas paslėpė uolos plyšyje. Vėliau, atradus 
liemens juostą supuvusią ir niekam tinkamą, Jeremijui 
buvo Dievo duota suprasti, kad jis supūdys Judo karalys- 
tės puikybę, nors ji ir buvo jam buvusi taip arti, kaip 
liemens juosta. Kitą kartą Dievas liepė Jeremijui nusi- 
pirkti molinį ąsotį ir viešai jį sudaužyti Hinnomo slėnyje, 
kur buvo aukojamos kruvinos kūdikių aukos (Jer 19,1- 
15). Ąsočio sudaužymu Jeremijas dramatiškai parodė, 
kad ir Jeruzalė bus sudaužyta —nuniokota. Nuniokojimas 
bus taip nuožmus, kad net kruvinomis aukomis suterštas 
Hinnomo slėnis turės būti naudojamas lavonams laidoti 
(Jer 19,10-13). 

Pražūties ženklai, arba “įvykdyti žodžiai" iš Dievo, 
turėjo grėsmingą prasmę. Jais pranašas Jeremijas raiškiai 
ir įtaigiai skelbė 4ą Jahvė ruošėsi daryti. Lengva suprasti, 
kodėl Judo karalystės pareigūnai jį persekiojo. Vėliau, 
Jeremijui pakartojus savo pranešimą Dievo vardu apie 


377 Šis ženklas yra ne tik mįslingas, bet ir sunkiai suprantamas. 
Eufrato upė — kelionės tikslas yra daugiau negu 1100 km. Labai galima, 
kad Jeremijas buvo siųstas į ParaA — nūdienį "Ain Farah, kuris yra neper- 
toli nuo Jeremijo gimtojo Anatoto miestelio. Hebraiškai “prie Eufrato" ir 
į Parah rašoma panašiai. Žr. J. Bright, Jeremiah ..., p. 96. 

Šventyklos sunaikinimą, kunigas Pašhūras (Pašhūr) jį 
pačiupo, nuplakdino ir nakčiai įrakino į trinką (Jer 20, 
1-6). Nors žmonės ir abejojo, bet Jeremijas tikėjo, kad 
Jahvės žodis yra jėga, kuri valdo ir duoda kryptį istorijai. 
Jahvė “budi"", — “stebi savo žodį", — savo užmoju val- 
do ir duoda kryptį istorijai (Jer 1,12). 


Babilonijos proveržis ir Jahvė. Tuo pačiu metu kaip 
tik įvyko Karkemišo mūšis. Egiptas buvo įtikinamai su- 
lamdytas, o Babilonija atėjo į Derlingojo pusmėnulio are- 
ną kaip vyraujanti pasaulinė galybė“ Su šiuo laikotar- 
piu siejama svarbi pranašystė, kurią įamžina Jer 25,1-13 
skaitinys. Mūsų skaitomas tekstas datuotas ketvirtaisiais 
Jehoiakimo valdymo metais — 605 m. prieš Kristų (Jer 
25,1-2). Tais pačiais metais Jehoiakimas sudegino ir pir- 
mąjį Jeremijo ritinį (Jer 36,1). Jeremijo knygos tyrėjai 
atpažįsta mūsų skaitomajame tekste vėlesnius papildy- 
mus.** Palyginus Tanaką — hebraiškąjį tekstą su Septua- 
ginta — graikiškuoju tekstu, pastebima, kad graikiškasis 
skaitinys yra trumpesnis už hebraiškąjį. Graikiškasis teks- 
tas nemini nei Nebuchadnezzaro, nei Babilonijos, ir už- 
baigia skaitinį žodžiais “ Aš nubausiu aną šalį LJudą1 vi- 
somis nelaimėmis, kuriomis jai grasinau, užrašytomis šio- 
je knygoje, Jeremijo pranašautomis prieš visas tautas“ 
(Jer 25,13). Sioje vietoje Septuaginta pradeda Jeremijo 
pranašystes prieš tautas. O Tanakas — hebraiškoji Knyga 
Jeremijo pranašystes prieš tautas pradeda po Barucho at- 
siminimų (Jer 26-45). Nežiūrint skirtumų tarp Tanako ir 
Septuagintos teksto, pasakojimas vispusiškai derinasi su 
Jeremijo žodžiais iš Dievo.“““ 

378 Jer 46,1-12 yra skaitinys su Jeremijo pranešimu iš Dievo, kurį 
reikia datuoti tuojau pat po mūšio prie Karkemišo. 

379 Žr. J. Bright, Jeremiah ..., p. 162-164. 


380 Žr. J. Skinner, Prophecy and Religion (New York, NY: Cam- 
bridge, 1922), p. 240241. 

Pranašas Jeremijas, nustebintas žmonių abuojumu ir 
nenoru imti į širdį jo pranašiškų įspėjimų (dvidešimt 
trejų metų veiklos!), paskelbė, kad Jahvė pasiųs “šeimą 
iš šiaurės" (pagal Septuagintos tekstą) nuniokoti visai 
Palestinai, o Judą paversti griuvėsiais. Judo karalystės 
gyventojai tarnaus užkariautojui septyniasdešimt metų.“*" 
Visą šį laiką nesigirdės džiaugsmo dainų, nebus vestuvių 
džiūgavimo, nutils net girnos ir užges pirkiose žiburiai 
(Jer 25,10). 

Nėra abejonės, kad šis baisus pranašo Jeremijo žodis 
apie Babilonijos proveržį, duotas įkandin po babiloniečių 
pergalės prie Karkemišo, siutinte siutino Jehoiakimą (Jer 
36,29). O jo įsiutimą nė kiek nenumalšino Jeremijo pra- 
nešimas Dievo vardu, kad Jehoiakimas — Egipto vasalas 
mirs gėdinga mirtimi (Jer 36,30-31) ir baigs gyvenimą 
“asilo laidotuvėmis" (Jer 22,18-19). To karalius Jehoi- 
akimas negalėjo pakęsti! 


JEREMIJO SKUNDAI — KREIPINIAI Į DIEVA 


Jeremijo knyga ir pranašo gyvenimas turi glaudų 
ryšį su Jehoiakimo valdymu Judo karalystėje. Ritinio su- 
deginimas padeda suprasti Jeremijo žodžius iš Dievo, nes 
duoda jiems istorinį foną. Įvykių seką galima surikiuoti 
į penkerių metų tarpsnį: 

Nuo 609 m. prieš Kristų: 

Jošijo mirtis prie Megido. 
Jeremijo pamokslas Šventyklos kieme. 

Iki 605 m. prieš Kristų: 

Karkemišo mūšis. 
Jeremijo ritinio sudeginimas. 


381 Skaičius “70" yra priežodžiu tapusi žmogaus gyvenimo trukmė. 
Žr. Ps89(90),9-10. Todėl jis nėra suprastinas raidiškai. Norima pasakyti, 
kad nė vienas iš tuomet gyvenusių nesulauks jų pabaigos. 

Pradėdami su Karkemišo mūšiu, nagrinėjome Jere- 
mijo pranašišką veiklą per šį penkmečio tarpsnį. Be to, 
susipažinome su Jeremijo papildytojo ritinio turiniu. Da- 
bar pravartu susipažinti su vėlesne Jeremijo pranašiškąja 
veikla. 

Persekiojamas kaip tautos priešas ir karalystės išda- 
vikas, Jeremijas buvo priverstas gyventi atskirai ir būti 
vienišas. Atrodo, kad šios tylos metu gimė įkvėptų poemų 
rinkinys, kurį įprasta vadinti Jeremijo skundais — krei- 
piniais į Dievą. Juose išsilieja pranašo nerimas. Be abejo.“ 
Jeremijo skundai — kreipiniai į Dievą buvo sąlygoti pra- 
našo gyvenimo aplinkybėmis. Spėjama, kad Jeremijas 
juos padiktavo savo raštininkui Baruchui, slapstydamasis 
nuo Jehoiakimo policijos. 

Jeremijo skundai — kreipiniai į Dievą yra perdėm 
saviti. Jie sudaro įkvėptą pranašo dienoraštį. Į juos nėra 
nieko panašaus nei Senajame Testamente, nei senovinės 
religinėje raštijoje. Todėl juos reikia laikyti savitu prana- 
šiškos raštijos tipu.““* Ligšioliniai nagrinėti pranašai buvo 
santūrūs ir neišliejo savo vidinio nerimo. Net Ozėjas, pra- 
našas visu savo tragišku išgyvenimu, kaip asmuo slėpėsi 
už žodžių, kuriuos skelbė Dievo vardu. Su Jeremiju buvo 
visiškai priešingai. Jis ne tik skelbė “Jahvės žodį", bet ir 
grūmėsi su juo. Jis aimanuoja dėl savo likimo, reikalauja 
Dievą jį apginti ir net kreipiasi i Dievą su iššūkiu. Jere- 
mijas išgyveno tikėjimo naktį — bandymą, — jį lydėjo 
abejonė, maištavimas, savęs gailėjimasis, nerimas ir nevil- 
tis. Jis buvo žmogiškiausias iš visų pranašų. : 

Malda žmogaus gyvenime yra raktas į prasmę. Jere- 
mijas maldos pokalbiu išlieja Dievui savo vidinį gyveni- 
mą šešiais skundais — kreipiniais į Dievą: 


382 Ps 129 (130) yra panaši pavienio asmens skundu. Bet psalmės 
švyti atsidavimu Dievui, o Jeremijo skundai dvelkia nerimu. 

1. Lyg pasitikįs ėriukas, vedamas pjauti... 
(Jer 11,18-12,6). 

2. Sėdėjau pats vienas, nes tavo ranka slėgė mane... 
(Jer 15,10-21). 

3. Nebūk man siaubas... ! 
(Jer 17,14-18). 

4. Ar už gera atsilyginama piktu? 
(Jer 18,18-23). 

5. Manyje dega ugnis... 
(Jer 20,7-13). 

6. Tebūnie prakeikta diena, kurioje gimiau... 
(Jer 20,15-18). 

Jeremijo skundų — kreipinių į Dievą fonas yra pa- 
sakojimas apie jo pašaukimą būti pranašu (Jer 1,1-12). 
Dabartinis pasakojimas yra persunktas vėlesne Jeremijo 
patirtimi ir įžvalga. Nesunku pasakojime nuvokti įtampą 
tarp Jeremijo-žmogaus ir Jeremijo-pranašo. Kaip žmogus, 
Jeremijas buvo iš prigimties nedrąsus ir jautrus asmuo. 
Jis linko bėgti nuo užduoties, kurios pašaukimą žinojo dar 
motinos įsčiose. Kaip pranašui, Dievo siuntimu jam reikė- 
jo prašnekinti Judo karalystę žodžiais iš Dievo, kurie 
kėlė pasipriešinimo audrą. Jeremijas buvo vienas prieš 
visus. Dievo teismas turėjo paliesti visą Judo žemę, — jos 
karalius, didžiūnus, kunigus, gyventojus. Pašaukęs savo 
pranašu, Dievas buvo jį įspėjęs, kad “jie kovos prieš ta- 
ve''. Vienišume Jeremijas rado didesnį ramstį negu žmo- 
nių palankume: “Aš esu su tavimi, kad tave išgelbėčiau, 


— sako Jahvė“ (Jer 1,8). 


Nesantaikos ir sankirčių žmogus. Jahvės igaliojimas 
būti jo pranašu nesiderino nei su Jeremijo prigimtimi, nei 
su jo jautrumu. Jam reikėjo šeimos užuovėjos ir draugų 
ratelio labiau negu bet kuriam kitam žmogui. Jeremijas 
būtų buvęs labai patenkintas ramiu šeimos gyvenimu savo 

gimtinėje — Anatote. Pašaukimas būti Jahvės pranašu 
padarė jį žmogumi, kuris neturi draugų, nes sėja “nesan- 
taiką ir sankirčius visame krašte“ (Jer 15,10). 

Jeremijas buvo užguitas ir “sėdėjo vienas“, nes Jah- 
vės ranka buvo jį palietusi. Dievas uždraudė jam vesti 
žmoną bei turėti vaikų ir net bendrauti su kaimynais (Jer 
16,1-13). Jeremijo vienišumas turėjo būti artėjančios pra- 
žūties ženklas. Judo karalystės žlugimas suardys šeimos 
ryšius, ir liūdesio skara uždengs visą žemę. 

Pranašas Jeremijas per visą savo ilgą pranašišką 
veiklą išgyveno dvilypumą. Savo prigimtimi jis troško ir 
ieškojo ramybės ir bendravimo su žmonėmis, o, savo pra- 
našo pašaukimu, neišvengiamai buvo nesantaikos ir san- 
kirčių žmogus. 


Jeremijas šaukia Dievą pasiteisinti. Pirmasis Jere- 
mijo skundas “Lyg pasitikįs ėriukas, vedamas pjauti. . ? 
(Jer 11,18-12,6) atspindi jo pranašiškos veiklos pradžią. 
Jis turbūt priklauso Deuteronominės reformos laikotar- 
piui ir aispindi stiprų jo gimtojo Anatoto kaimynų priešiš- 
kumą. Atrodo, kad Jeremijo kaimynai erzinosi dėl jo pa- 
ramos reiormai, kuri grasino atimti iš vietinių kunigų už- 
siėmimą ir padaryti juos bedarbiais. Anatoto žmonės kėsi- 
nosi nužudyti Jeremiją ir įspėjinėjo jį liautis pranašauti 
Jahvės vardu (Jer 11,21). Net Jeremijo namiškiai dėjosi 
prie sąmokslo (Jer 12,6). Padėtis gimtinėje buvo grasi ir 
skatino pranašą reikalauti savo priešams keršto (Jer 12, 
1-6). Jeremijas su aistra pareiškia savo paties dorumą ir 
nekaltumą. Jam netilpo į galvą, kaip gali Dievas, kuris 
pažįsta žmonių siekius ir teisia jų darbus, leisti nedorė- 
liams tarpti ir net kėsintis prieš artimą. Dievas atsako į 
Jeremijo kreipinį, pažadėdamas vispusiškai pateisinti sa- 
vo elgesį sau tinkamu laiku, ir įspėja pranašą ruoštis di- 
desniems mėginimams: 

Jeremijau, jeigu tu pailsti, eidamas lenktynių su 

žmonėmis, kaip tu gali eiti lenktynių su arkliais? 

Jeigu tu negali ištverti atvirame lauke, kaip tu 

pajėgsi Jordano bruzgynuose? (Jer 12,5). 

Jehoiakimui valdant, sąmokslai prieš Jeremiją darė- 
si įtūžesni. Po Šventyklos pamokslo jis vos ne vos išvengė 
mirties, o jo sekantis pranešimas Dievo vardu Šventyklos 
kieme paskatino Pašhūrą uždaryti jį nakčiai į kalėjimą. 
Ilgainiui Jeremijas turėjo slapstytis nuo Jehoiakimo už- 
mačių. Ketvirtasis skundas “ Ar piktu atsilyginama už ge- 
ra?“ (Jer 18,18-23) pabrėžia intrigas ir sąmokslus Jere- 
miju nusikratyti dėl jo tariamos veiklos prieš kunigus, 
pranašus ir mokytojus (Jer 18,18). Jų elgesio įpykintas, 
Jeremijas kreipėsi į Jahvę su aitria malda, ragindamas 
Jahvę jiems neatleisti, bet juos sunaikinti dievišku pykčiu 
(Jer 18,19.23). 

Jeremijo skundai ir aitri malda prieš priešus buvo 
giliai užgautos širdies išsiveržimai. Savo skunduose Jere- 
mijas apverkia savo likimą ir su kartėliu išreiškia savo 
bejėgiškumą. Jo gilus tikėjimas vedė jį prie nerimo ir ne- 
vilties. Jeremijas rimtai ėmė abejoti apie Jahvės — Die- 
vo pasaulio valdymo teisumą. Dievo įkvėptas pranašas ne- 
vilties audroje kaltino Jahvę apgavyste. Anot Jeremijo, 
Jahvė jo gyvenime apsireiškė kaip apgaulingas Palestinos 
wadi — upokšnis su vandeniu tik liūčių metu, o kitais 
atvejais — sausas (Jer 15,18). Pranašas kaltino Dievą už 
privertimą būti žmonių pajuoka “visą dieną“ ir turėti 
“ugnį širdyje“, neleidžiančia jam tylėti (Jer 20,7-9). Pa- 
galiau, išgyvendamas sielos nakties vidurnaktį, Jeremijas 
prakeikė dieną, kurioje gimė (Jer 20,14-18) ir priekaiš- 
tavo savo motinai už pagimdymą būti “nesantaikos ir san- 
kirčių žmogumi visame krašte" (Jer 15,10). 

Retas žmogus gyvenime susiduria su tiek daug kan- 
čios. Todėl nereikia pasiduoti norui smerkti Jeremiją už 

jo skundus ir kreipinius su iššūkiu Dievui. Jeremijo skun- 
dai ir aitrūs kreipiniai Dievui, — net prašani atkeršyti 
priešams, — yra žmogiški išgyvenimai. Jie švyti savęs 
gailėjimosi ir asmenišku teisumu, kuris prasiveržia gilios 
kančios metu. Jeremijo klausimas, “Kodėl man reikia 
kentėti?", rodo, kad jis patyrė daug kančios, nors ir au- 
kojosi dėl Dievo žodžio. Jam nebuvo net laiko bendrauti 
su linksmuoliais. Jeremijas jautėsi nekaltas — niekam ne- 
padarė skriaudos skola ar skolinimu už nuošimčius. Jis 
“Lyg pasitikis ėriukas, vedamas pjauti. ..* (Jer 11,18- 
12,6). 

Būdinga, kad pranašo Jeremijo savęs gailėjimasis 
buvo tik įsitikinimas savo asmenišku teisumu. Užtat Jere- 
mijas ir prašė Dievą piktu atmokėti priešams. Jis vylėsi, 
kad jo įsitikinimas savo teisumu bus pateisintas, o jo 
priešų neteisumas nubaustas (Jer 11,20; 12,1-3; 17,17- 
18; 18,19-23; 20,11-12). 


Dievas teisinasi savo pranašui. Dievo pasiteisinimas 
į pirmąjį Jeremijo kreipinį lieka misle (Jer 12,1-5). Į 
antrąjį skundą Dievas atsako priekaištu Jeremijui. Prie- 
kaištu parodoma, kad Jeremijo kartėlio pagrindas yra sa- 
vimeilė — laikysena, kurią pats pranašas smerkia kituo- 
se. Todėl pranašas, pašauktas šaukti žmones į aigailą — 
į grįžimą prie Jahvės, turi pats atgailauti — grįžti prie 
Jahvės: 

„„„Jalwė šitaip atsakė: “ Jeigu grįši, aš atnaujinsiu 

tave, tu vėl būsi mano tarnu. Jeigu tu skelbsi tai, kas 

prasminga, o ne tai, kas be vertės, tu būsi vėl mano 

pranašas" (Jer 15,19). 
Taigi aitrioji Jeremijo malda buvo atsakyta. Tik ne taip, 
kaip jis prašė ir tikėjosi. Dievas pasiteisino, apgindamas 
Jeremiją nuo jo paties savimeilės, o ne nuo grėsmės jo 
gyvybei iš išorės. Dievas atnaujins savo pranašą iš vidaus 

— nauja širdimi, apvalyta nuo savimeilės. Kada Jeremi- 
jas grįš ir skelbs tai, kas tiesa, tada jis vispusiškai supras 
Dievo pažadą: “ Aš esu su tavimi, kad tave išgelbėčiau..?* 


Kančios paslaptis. Dievas pasiteisina mįslingai į pir- 
muosius du Jeremijo skundus. Sekaniieji keturi Jeremijo 
skundai nesulaukia net mįslingo Dievo pasiteisinimo. Pas- 
kutinis iššūkis “Tebūnie prakeikta diena, kurioje gi- 
miau..." (Jer 20,15-18) baigiasi perdėm niūriai. Jere- 
mijas, kaip ir Jobas, prakeikia savo gimtadienį (Job 3). 
Skaitant visus Jeremijo skundus — nuoseklų kreipimąsi į 
Dievą, pajuntama kančios kelias, — žengiama žingsnis po 
žingsnio į vis didėjančią neviltį.““* Jeremijo kančią įkan- 
din seka nusivylimas ir tamsina ją mįslinga paslaptis. Ta 
paslaptis yra dviguba: asmeniška — pranašo ir tautinė — 
Judo karalystės-Sandoros bendrijos. Pranašui Judo kara- 
lystė yra brangi. Jis kenčia jos kančią. 

O vis dėlto, skaitant Jeremijo skundus — kreipinius 
į Dievą visos Jeremijo knygos šviesa, pajuntama, kad ji 
skrodžia tamsią kančios paslaptį, nes pats Dievas dalyvau- 
ja savo Tautos kančioje, o Dievo pranašas yra raiškus ir 
įtaigus Dievo kančios ženklas. Giliausia prasme pranašo 
Jeremijo kančia buvo dalyvavimas Dievo kančioje. Dievo 
rūpestis Sandoros bendrija tampa pranašo rūpesčiu, o 
Dievo pyktis ir meilė sunkte persunkia visą pranašo gal- 
voseną, jauseną ir gyvenimą.““* 


JUDO KARALYSTEI ŽLUNGANT 


Karalius Jehoiakimas jautėsi saugus keršyti Jeremi- 
jui, sudegindamas jo pranašystę, nes tuo metu dar nebuvo 


383 Žr. G. von Rad, Old Testament Theology, II, p. 201-206. 

384“. , „the fundamenial experience of the prophets is a fellowship 
with the feelings of God, a sį;mpathy with the divine pathos" rašo A. J. 
Heschel, The Prophets (New York, NY: Harper R Row, 1963), p. 26. 

tiesioginio pavojaus jo sosto saugumui. Mat Babilonijos 
karalius Nabopolassaras mirė tuojau pat po Karkemišo 
mūšio (605 m. pr. Kr.), o jo sosto įpėdinis Nebuchadnez- 
zaras, vadovavęs pergalingajai kariuomenei, turėjo sku- 
bėti namo užimti sosto. Tik maždaug 601 m. prieš Kristų, 
Nebuchadnezzaras nušlavė Palestiną iki pat Egipto sienos. 
Atrodo, kad šį Nebuchadnezzaro žygį atspindi pranašo 
Jeremijo užuominos apie priešą iš šiaurės. Mūšyje su 
Egiptu abi pusės labai nukentėjo. Babiloniečiai traukėsi 
į Babiloniją šlubuodami, o egiptiečiai jautėsi nualinti. 
Jehoiakimui to ir tereikėjo. Babilonijos pralaimėjimas ir 
Egipto silpnumas davė jam progą pasireikšti nepriklau- 
somu Judo karalystės valdovu. Maždaug 600 m. prieš 
Kristų, Jehoiakimas atsisakė mokėti duoklę Babilonijai. 
Tačiau jo elgesys buvo lygus sukilimui ir paskata Nebuch- 
adnezzarui suvesti sąskaitas (2 Kar 24,1-7) ė* 


Du figų krepšiai: geros ir blogos figos. Nebuchadnez- 
zaras po mūšio su Egipiu nepajėgė pats suvesti sąskaitų 
su Jechoiakimu tuojau pat. Tačiau jis nedelsė. Visų pirma 
jis sukurstė Judo karalystės kaimynus nuniokoti Jehoia- 
kimo žemes. Bruzdėjimų pasieniuose metu Jehoiakimas 
mirė. Aštuoniolikmetis jo sūnus Jehoiachinas (Jehoiachin) 
tapo sosto paveldėtoju ir turėjo brangiai apmokėti tėvo 
kvailysię.““" Pagaliau 598-597 m. pr. Kristų, pats Nebuch- 
adnezzaras su pailsėjusia kariuomene įsiveržė į Judo ka- 
ralystę. Jehoiachinui nebuvo kitos išeities kaip pasiduoti. 
Dovydo soste jis buvo sėdėjęs tik tris mėnesius (2 Kar 


385 Žr. D. N. Freedman, “The Babylonian Chronicle“ veikale, kurį 
suredagavo G.E. Wright ir D. N. Freedman, The Biblical Archaeologis! 
Reader I (Garden City, NY: Anchor Books, 1961), p. 113-117. 

386 Kartkartėmis Jehoiachinas yra vadinamas ir Jekonju (Jekonjah), 
arba Konju (Konjah). Žr. Jer 22,24-28. Įkvėptasis istorikas kaltina Jehoi- 
achiną dėl sau įprasto teologinio požiūrio, nors jo trumpas karaliavimas 
nedavė jom progos nei gerai, nei blogai pasielgti. Žr. 2 Kar 24,8-17. 

24,8). Šventykla ir karaliaus iždas buvo ištuštinti. Jau- 
nutis karalius su Motina-Karaliene paimti nelaisvėn į Ba- 
biloniją. Į nelaisvės tremtį iškeliavo ir daug Judo karalys- 
tės didžiūnų. Tarp jų ir būsimas pranašas, vardu Ezechie- 
lis“ Taip prasidėjo Babilonijos tremtis (2 Kar 24,10- 
17). 

Nebuchadnezzaras į Dovydo sostą Jeruzalėje pasodi- 
no jauniausiąjį Jošijo sūnų Mattanją (Mattanjah), pakeis- 
damas jo vardą į Zedekijas (Zedekijah).““* Jis buvo Judo 
karalystėje paskutinis Dovydo dinastijos karalius. Zede- 
kijui valdant, Jeremijas reiškėsi Dievo pranašu. Tai at- 
spindi Jeremijo knyga: kone visa medžiaga Barucho atsi- 
minimuose (Jer 26-45), dalinai ir pranešimai iš Dievo 
sietini su šiuo laikotarpiu (Jer 1-25; ypatingai Jer 21- 
24). 

Zedekijas, kaip žmogus, buvo visiškai skirtingas nuo 
tirono Jehoiakimo. Iš prigimties geranoris ir geraširdis. 
Tačiau ir neryžtingas, bailus, lengvai pasiduodąs kitų 
įtaigoms. 

Naujoji Judo karalystės padėtis po Babilonijos skė- 
čiu sudarė progą didžiūnams siekti savo įnorių viešajame 
gyvenime. Ir Jeremijas Dievo vardu šaukė Judą grįžti 
prie Sandoros įpareigojimų. Tironas buvo miręs, naujasis 
karalius buvo geranoris ir geraširdis, pranašas galėjo vėl 
reikštis viešai. Dabar Jeremijo žodžiai buvo svaresni. Mat 
jo ankstesnės pranašystės buvo įvykių patvirtintos. Keletą 
kartų ir Žedekijas slaptai klausė Jeremiją patarimo ir, 
atrodo, kad jis linko paklusti pranašui. Tačiau Zedekijui 
dažniausiai trūko valios, nes jis, kaip minėta, buvo neryž- 
tingas. 


387 Žr. X skyrių. 
388 Mattanjak reiškia “Jah[vės] dovana", o Zedekijah — “Mano 
teisumas Jah[vėl". 

Karalius Zedekijas buvo patraukli asmenybė. Kara- 
liavimo laikas buvo jam nepalankus. Ir Jeremijo prane- 
šimai Dievo vardu prieš karaliaus dvarą nepasmerkia Ze- 
dekijo, kaip nusikaltusio priespauda ar skriaudomis (Jer 
22,1-23,6). Žaisdamas žodžiais, Jeremijas randa Zedeki- 
jo varde įtaigą, kad ateities mesijinis karalius vadinsis pa- 
našiu vardu: “Jahvė — mano teisumas" — karalius Ze- 
dekijas ir “Jahvė — mūsų teisumas" — ateities mesijinis 


karalius (Jer 23,5-6).**? 


Judo karalystė, prarasdama savo pajėgiausius žmo- 
nes, nusilpo. Visuomenės šulai — diduomenė, amatinin- 
kai, aukštoji karininkija — buvo Babilonijos tremtyje. 
O laikas reikalavo sumanių vadų, ryžtingos ir gyvos tau- 
tinės savimonės. Tuo tarpu naujieji vadai nešvytėjo nei 
išradingu sumanumu, nei ryžtingu tikėjimu, nei religine 
savimone. Jie nieku neatpažino savo laiko lūžiuose Dievo 
užmojo ir veiklos. Vadovaudamiesi trumparegiu politiniu 
tautiškumu ir netikrųjų pranašų pažadais, naujieji Judo 
karalystės vadai tik pagreitino karalystės žlugimą (žr. 
Ez 11). 

Pranašas Jeremijas regmėje matė ties Šventyklos du- 
rimis (Jer 24) du krepšius su figomis. Viename krepšyje 
buvo geros figos, prinokusios ir šviežiai nuskintos. Jos 
vaizdavo tremtinius, kuriuos Nebuchadnezzaras buvo iš- 
varęs į Babilonijos tremtį. Anot pranašo, ateities pažadas 
yra su jais. Jahvė sugrąžins juos į Žemę. Jie bus Dievo 
Sandoros nauja pradžia. Antrajame krepšyje buvo blogos 
figos. Jų nebuvo įmanoma valgyti. Blogų figų krepšys 
vaizdavo Zedekiją, jo didžiūnus ir tautos likutį Žemėje. 
Anot pranašo, Jahvė išvarys juos iš Žemės. Jie bus siaubo 
ženklas visoms žemės karalystėms. 


889 Žr. Raktas į Senąjį Testamentą, I, p. 466-468. 

Po kiek laiko Jeremijas parašė ir pasiuntė laišką 
tremtiniams Babilonijoje, skatindamas juos kurtis, staty- 
tis namus, kurti šeimas ir net melstis už Babilonijos val- 
džią: 

Darbuokitės dėl gerovės miestų, į kuriuos aš jus al- 

vedžiau kaip belaisvius. Melskitės į Jahvę už juos, 

nes jų gerovė neš jums gerovę (Jer 29,7). 


Netikrieji pranašai nesiliovė žadėti, kad Dievas tuo- 
jau pat parves tremtinius į gimtąją žemę. O Jeremijas 
skelbė tremtiniams per laiškus Dievo vardu, kad ruoštųsi 
gyventi svetimame krašte ilgą laiką — iki “seplyniasde- 
šimt Babilonijos metų pasibaigs“ (Jer 29,10; žr. 25,11- 
12). Pranašas matė Izraelio — Naujosios bendrijos viltį 
šiuose tremtiniuose. Jie turėjo vaidmenį Jahvės plane: 
“Aš vienas težinau savo planą dėl jūsų, — planą gerovei, 
o ne pražūčiai, planą duoti jums ateitį su viltimi“? (Jer 


29,11). 


Ruošiant sąmokslą prieš Babiloniją. Zedekijas buvo 
verčiamas dėtis į sąmokslą prieš Babiloniją. Naujoji di- 
duomenė buvo palanki Egiptui ir palaikė Necho'ą, o vė- 
liau jo įpėdinį Psammetichą II,“?? būsimą Derlingojo pus- 
mėnulio galybę, galinčią grąžinti Judo karalystei ir ki- 
toms mažoms tautoms nepriklausomybę. Egiptas, sekda- 
mas savo seną politiką, visą laiką kurstė nepasitenkinimą 
Babilonija tarp Palestinos karalysčių. Be to, ir netikrieji 
pranašai Judo karalystėje visomis jėgomis žadino trumpa- 
regį tautiškumą. Nenuostabu, kad ketvirtaisiais Zedekijo 
karaliavimo metais, — Psammetichui II tapus faraonu, — 
Egiptui pasisekė sukurti sąjungą prieš Babiloniją su Edo- 


890 Psammetichas II tapo Egipto faraonu 594 m. prieš Kristų — ke- 
turiems metams praėjus nuo Nebuchadnezzaro įsiveržimo į Palestiną. 

mu, Moabu, Ammonu ir Finikija. Ir pas Zedekiją atvyko 
pasiuntiniai su raginimu ir vilionėmis dėtis į sąmokslą 
prieš Babiloniją (Jer 27,3). 

Pranašas Jeremijas sąmokslą smerkė. Pasmerkimą 
Dievo vardu lydėjo pranašiškas ženklas. Barucho atsimi- 
nimuose pasakojama, kad Jeremijas, Jahvei įsakius, pasi- 
dirbo jungą su pavalkais ir užsidėjo sau pavalkus ant 
kaklo. Šiuo ženklu pranašas dramatiškai pareiškė, kad 
Jahvės valia yra visoms tautoms pasiduoti Babilonijai. 

Pranašas Jeremijas skelbė, kad Jahvė yra visagalis 
istorijos įvykiuose. Kadangi jis sukūrė žemę ir visa, kas 
tik joje yra, jis duoda laikiną valdžią žemėje tam, ką jis 
pasirenka vykdyti savo valiai ir teisumui. Pranašas tvir- 
tino sąmokslininkams, kad Nebuchadnezzaras yra laikinas 
Jahvės “tarnas" (Jer 27,6-7) — istorinio Jahvės užmojo 
veiksnys. Todėl, anot pranašo, sąmokslauti prieš Babiloni- 
ją yra sąmokslauti prieš Jahvę. Jeremijo ženklus žodis 
Dievo vardu Zedekijui bei Judo didžiūnams buvo: “ Tar- 
naukite Babilono karaliui ir išliksite gyvi. Kodėl gi turi 
Jeruzalė būti sunaikinta?" (Jer 27,12-13). 

Žvelgiant į praeitį iš dabarties, Jeremijo žodis atrodo 
išmintingesnis politinis ėjimas už trumparegį Judo vadų 
tautiškumą. Tačiau Jeremijas nežiūrėjo į Judo padėtį po- 
litiko akimis. Jis nebuvo nei tautos išdavikas. Taikos Je- 
remijas nepirko bet kokia kaina. Pranašas matė kritiškoje 
Judo karalystės padėtyje Dievo veiksnį — Babiloniją nu- 
griauti ir atstatyti — nuteisti ir atnaujinti. Pagal pranašą 
Jeremiją, nebuvo renkamasi viena iš dviejų politinių ga- 
limybių — eiti su Egiptu ar eiti su Babilonija, — bet 
apie tikėjimo nuosprendį. O tikėjimas reikalavo grįžti pas 
Dievą su atgaila ir atsiduoti jam. Pranašas kreipėsi Dievo 
vardu į Sandoros bendrijos savimonę. Jo pranešimas iš 
Dievo nebuvo nei įmantrus savyje, nei užgaulus žmonėms. 
Tik politiniu požiūriu jis neturėjo prasmės. 

Karalius Zedekijas buvo palankus Jeremijui, tačiau 
šaukimą grįžti pas Dievą atmetė. Mat Jeremijo patarimas 
pasiduoti Babilonijai vedė į aštrų sankirtį su “pranašų 
sūnumis'' — pranašais “ amatininkais", nesiliovusiais tvir- 
tinti, kad Nebuchadnezzaro baudžiamasis įsiveržimas į 
Judo karalystę buvo tik laikina atžanga. Anot šių netikrų- 
jų pranašų, Šventyklos ir karaliaus iždo brangenybės bus 
grąžintos iš Babilonijos į savo vietą, o gyvenimas grįš į 
savo kasdienos vėžes (Jer 27,12-22). Ši šviesi, pasitikėji- 
mo kupina pažiūra į ateitį, skelbė Jeremijas, yra prama- 
nas ir melas. Mat, anot Jeremijo, šie pranašai “amatinin- 
kai"' skelbia tai, ką žmonės nori girdėti. Jie nedalyvavo 
“Jahvės taryboje" ir nepažįsta Jahvės užmojo. Jeremijas 
kaltino netikruosius pranašus už žmonių apgaudinėjimą 
tuščiomis viltimis ir savo pačių sapnų skelbimą (Jer 23, 


9.32). 


Sankirtis su netikraisiais pranašais. Barucho atsimi- 
nimuose pasakojama apie aštrų sankirtį tarp Jeremijo ir 
netikrųjų pranašų (Jer 28). Atrodo, kad netikrieji prana- 
šai turėjo vaidmenį karaliaus dvare (Jer 28,14). Tais 
pačiais metais, kada atvyko pas Zedekiją priešbabiloninės 
sąjungos pasiuntiniai šnekinti dėtis į sąmokslą, pranašas, 
vardu Hananijas (Hananijah), šokosi prieštarauti Jere- 
mijui viešai Šventykloje. Hananijas gynė mesijinę Dovydo 
dinastijos sandorą su Dievu. Jis paskelbė, kad jos dėlei 
Jahvė sulaužys Babilono karaliaus jungą ir poros metų 
būvyje visos Sventyklos brangenybės ir visi Judo karalys- 
tės tremtiniai, kartu su karaliumi Jehoiachinu, bus grą- 
žinti Jeruzalėn. Atrodo, kad Hananijas ir kiti į jį panašūs 
netikrieji pranašai tebelaikė tremtinį Jehoiachiną tikruo- 
ju Judo karalystės karaliumi ir aklai pasikliovė, kad kara- 
lystė atgims, kada jis sugriš iš tremties. Jeremijas atsakė 
Hananijui kandžiai: “Tegul Jahvė įvykdo tavo žodžius!“ 

(Jer 28,6). Tuo pačiu metu jis priminė Hananijui ir su- 
sirinkusiai miniai, kad tikrieji Jahvės pranašai per karių 
kartas pasižymėjo vienu būdingu bruožu: jie visi kalbėjo 
Dievo vardu apie pražūtį: 

Pranašai, kurie buvo pirm manęs ir tavęs, pranašavo 

karą, badą ir marą daugeliui šalių ir karalysčių 

(Jer 28,8). 

Todėl, sako Jeremijas, pranašas, kuris skiriasi nuo jų ir 
pranašauja gerovę ir ramybę, turi pareigą tai įrodyti. 
Taigi pranašystė turi išlaikyti istorijos egzaminą. Istorija 
parodė, kurie pranašai — tikrieji ar netikrieji buvo tei- 
singi. Hananijas įpyko. Jis paėmė Jeremijo tebenešioja- 
mus kaip ženklą jungo pakinktus ir dramatiškai minios 
akivaizdoje juos sulaužė, pakartodamas, kad dvejų metų 
būvyje Jahvė sulaužys Babilono karaliaus jungą ir su- 
grąžins tremtinį karalių Jehoiachiną i jam priklausantį 
sostą. Jeremijas Hananijui nenusileido. Jis pasidarė naują 
jungą su pakinktais. Šį kartą iš geležies, nes Jahvė, anot 
jo kalasi “geležinį Nebuchadnezzaro vergijos jungą" (Jer 
28,14). Jo nepajėgs sulaužyti joks žmogus, nes Babiloni- 
jos karalius yra Dievo užmojo įrankis. Kova su Dievu 
yra neįmanoma. 


Nebuchadnezzaras apgula Jeruzalę. Zedekijas neįsi- 
jungė į 594 m. sąmokslą. Labai galima, kad jį sulaikė 
Jeremijo įtaka. Tačiau politinis nerimas Judo karalystėje 
nesiliovė. Ilgainiui jis prasiveržė, Apries'ui tapus Egipto 
faraonu (588 m. pr. Kr.).**! Apries'o pirmtakas tenkinosi 
kurstyti intrigas Palestinoje, Finikijoje ir Transjordanijo- 
je, bet pats Apries atgaivino Necho'o puolų elgesį ir pra- 
dėjo ruošti žygį į Aziją. Ši įvykių raida Egipte atgaivino 
tautų po Babilonijos jungu laisvės vilų. Sukilimą pradėjo 


391 Jeremijas jį vadina Hofra vardu (Jer 44,30). 

Ammono ir Judo karalystės. Nebuchadnezzaras nedelsė 
užgniaužti sukilimo-—skubiai žygiavo su baudžiamąja ka- 
riuomene vakarų linkui ir įsirengė karinę būstinę Ribloje 
(Riblah), Sirijos žemėje, prie Orontes upės. Burtų kelių 
nusprendė pirmiausiai susidoroti su Judo karalysie (žr. 
Ez 21,18-23). 588 m. prieš Kristų, Nebuchadnezzaras ap- 
supo Jeruzalę. 

Šv. Rašto pasakojimą apie įvykius papildo archeolo- 
gų atrasti laiškai Lachišo piliakalnyje.“"* Laiškai buvo ra- 
šyti ant molio indų šukių. Jų turinys ir užuominos apie 
karo veiksmus — ugnies ir dūmų ženklus iš Lachišo ir 
Azekos (Azekah) tvirtovių (Jer 34,6-7) — duoda daug 
šviesos apie padėtį Judo karalystėje babiloniečių įsiverži- 
mo metu. Be to, Raudų knyga atspindi skaudžius žmonių 
išgyvenimus Jeruzalės apgulos metu (Rd 2-4) 3** 


Apgulos metu, Jeremijas nesiliovė skelbti, kad tėra 
vienų vienintelis kelias išvengti sunaikinimo: pasiduoti 
Babilonijai. Tą patį patarimą Dievo vardu jis davė ir Ze- 
dekijui per karaliaus pasiuntinį (Jer 21). Zedekijas vis 
dar gyveno viltimi, kad Jahvė stebuklu privers Nebuchad- 
nezzarą pasitraukti ir palikti Judo karalystę ramybėje, 
kaip buvo atsitikę Sennacheribo apgulos metu pranašo 
Izaijo laikais (2 Kar 19,34-37). Jeremijas stebuklo Die- 
vo vardu Zedekijui nežadėjo. Priešingai, pats Jahvė, tvir- 
tino Jeremijas, kovos prieš Jeruzalę “visomis jėgomis“ 
(Jer 21,5). Karinis pasipriešinimas prieš Babiloniją buvo 
tuščios pastangos. Netgi, Jeremijas patarė perbėgti pas ba- 
biloniečius, nes tik pasitraukiant iš mūšio, buvo galima 
tikėtis išlikti gyvam: 


892 Laiškai ir vadinami Lachišo laiškai. Jie buvo atrasti Lachišo pi- 
liakalnio atkasinėjimų metu tarp 1932-1938 m. Žr. J.B. Pritchard (red.), 
ten pat, p. 321-322. 

398 Žr. G.F. Wood, “Ruth, Lamentations“, ten pat, 36:26-34. 

Štai, aš tiesiu prieš jus du kelius: gyvenimo kelią ir 

mirties kelią. Kas tik pasiliks šiame mieste, mirs 

nuo kardo, bado ar maro; bet kas pasitrauks ir pasi- 

duos kaldėjams (babiloniečiams1, kurie jus supa, iš- 

liks gyvas — išgelbės beni gyvybę (Jer 21,8-9). 

Zedekiją apėmė neviltis. Bandydamas įsiteikti Jah- 
vei, jis bandė įgyvendinti vieną Deuteronominės Toros 
potvarkį, kurio buvo iki šiol nepaisoma: draudimą laikyti 
tautietį vergu (Įst 15,12-18). Barucho atsiminimuose pa- 
sakojama, kad karalius Zedekijas padarė sutartį su Jeru- 
zalės gyventojais duoti laisvę visiems vergams (Jer 34,8- 
19). Atrodo, kad miesto diduomenei rūpėjo ne vergu lais- 
vė, bet sunkumai su maistu. Grąžinus vergams laisvę, ne- 
bereikėjo rūpintis jų išlaikymu. Politinei padėčiai pagerė- 
jus ir babiloniečiams laikinai nutraukus Jeruzalės apgulą 
(Jer 37,3-9), diduomenė aisimetė nuo sutarties ir priver- 
tė vergus grįžti į vergiją (Jer 34,11). Pranašui Jeremijui 
tai buvo aiškiausias įrodymas, — jeigu bereikėjo įrody- 
mo! — kad Judo karalystė nepaisė Sandoros įsipareigoji- 
mų. Už jų nepaisymą ji turėjo patirti Dievo teismą! 


Jeremijas kalėjime. Babilonijos kariuomenė pasi- 
traukė nuo Jeruzalės, nes jai grasino faraonas Hofra 
(Apries) su savo kariuomene. Jeruzalės gyventojams tai 
buvo vilties ženklas (Jer 37,3-9). Karalius Zedekijas vėl 
siuntė pasiuntinius pas Jeremiją. Šį kartą jis prašė pra- 
našą melstis už Judo karalystę. Tačiau Jeremijo alsaky- 
mas ir šį kartą Zedekiją pykdė. Pranašas tvirtino, kad 
babiloniečių kariuomenė vėl grįš. Anot jo, net nugalėjus 
babiloniečius, gyvi likę sužeistieji kareiviai sunaikins Je- 
ruzalę (Jer37,8-9). Zedekijas to nesitikėjo. Jis neteko 
kantrybės su pranašu. Zedekijui buvo aišku, kad pranašas 
yra pavojingas Judo karalystės gynimui. Ir didžiūnai jam 
įkalbinėjo, kad pranašas “silpnina rankas“ kareivių ir 

žmonių savo patarimu pasiduoti ar net perbėgti pas babi- 
loniečius (Jer 38,4-5)** Todėl, Jeremijui keliaujant su 
reikalais į gimtinį Anatotą, jis buvo suimtas, sumuštas ir 
uždarytas kalėjiman (Jer37,11-15). Suėmimo dingtimi 
buvo įtarimas, kad Jeremijas pats nori perbėgti pas babi- 
loniečius. 

Pranašo suėmimą sekė skaudus susitikimas pranašo 
su karaliumi (Jer37,16-21). Zedekijas, atrodo, jautė, kad 
teisybė yra Jeremijo pusėje. Tačiau jis neturėjo drąsos 
eiti prieš Jeruzalės didžiūnus, kurie neapkentė Jeremijo. 
Zedekijas įsakė atvesti Jeremiją slapta į karaliaus rūmus. 
Skaitant pasakojimą, kyla užuojauta ne Jeremijui, bet Že- 
dekijui. Karalius, atrodo, yra didesnėje nelaisvėje, negu 
prieš jį stovįs pranašas — kalinys. Zedekijas buvo bailus. 
Užtat bejėgis prieš didžiūnus ir aplinkybių auka. Siaubą 
keliančioje padėtyje, karalius ieško drąsos ir pagalbos 
pas Dievo pranašą. “Gal turi žodį iš Jahvės!" klausia Ze- 
dekijas (Jer 37,16). Jeremijo atsakymas dvelkia ramiu 
draugiškumu ir tvirtu priminimu, kad įvykiai nieku nepa- 
teisina netikrųjų pranašų (Jer 37,17-20). Zedekijas, at- 
rodo, tą patį jaučia. Pranašo prašomas, karalius perkelia 
jį į kitą kalėjimą, kuriame nėra pavojaus jo gyvybei. Be 
to, įsako sargams aprūpinti pranašą, be kalinių maisto, 
dar ir “duonos riekute" (Jer 37,20). 

Jeruzalės didžiūnai nerimo. Bijodami, kad Jeremijas 
gali paveikti kareivių ir žmonių nuotaiką, — labiausiai 
gi, saugodami savo kaili, — jie reikalavo pranašo mirties 
(Jer 38,1-6). Zedekijui trūko drąsos elgtis kaip dera ka- 
raliui. Jis nusileido didžiūnams: “Štai, jis yra jūsų ran- 
kose. Karalius nieko negali prieš jus. .? (Jer 38,5). Di- 


394 Įdomu, kad vienas iš Lachišo laiškų turi tuos pačius žodžius. 
Atrodo, kad Jeremijas cituoja Judo didžiūnus. Žr. J. B. Pritchard (red.), 
ten pat, VI laiškas, išnaša 17 


432 


džiūnai nuleido Jeremiją virvėmis į tuščią vandens ial- 
pyklą karaliaus rūmų kieme ir paliko jį lėtai mirčiai 
dumblynėje. Zedekijas atkuto. Jo įsakymu, vienas dvariš- 
kių ištraukė pranašą iš vandens talpyklos (Jer 38,7-13). 

Zedekijas vėl įsakė atvesti pas jį Jeremiją (Jer 38, 
14-28). Dar vienas slaptas susitikimas karaliaus su pra- 
našu. Pokalbis turėjo tas pačias pasekmes. Atrodo, kad 
šis buvo paskutinis karaliaus Zedekijo susitikimas su pra- 
našu Jeremiju. Netrukus po jo, babiloniečių kariuomenė 
pralaužė miesto mūrų sienas ir įsiveržė vidun. Šventykla 
buvo padegta, Jeruzalė nušluota iki pamatų ugnimi, o dau- 
gumas gyventojų išvesti nelaisvėn į Babiloniją. Tik “be- 
turčiai Lbuvo paliktil dirbti vynuogynuose ir arti laukus" 
(2 Kar 25,12; Jer 39,8-10). 

Karaliaus Zedekijo gyvenimas baigėsi baisia trage- 
dija. Jis bandė pabėgti iš apgultos Jeruzalės. Bandant 
pralįsti pro apgulos saugas, Jericho lygumoje jį pasivijo 
Nebuchadnezzaro kareiviai. Zedekijas buvo nelaisvėje. Ne- 
buchadnezzaras jo laukė savo karo būstinėje Ribloje. Su 
Zedekiju elgėsi labai žiauriai. Belaisvio karaliaus akyse 
buvo nužudyti visi jo sūnūs. Po to jam buvo išluptos akys. 
Apkaltas grandinėmis, Zedekijas buvo išvestas į Babilo- 
niją (Jer 39,1-7). 

Nebuchadnezzaro įsakymu, Jeremijas buvo paleistas 
iš kalėjimo (Jer 39,11-14). Pranašui buvo leista rinktis: 
eiti į Babiloniją su tremtiniais ar pasilikti Judo žemėje. 
Jeremijas pasirinko liktis (Jer 40,1-6). 


DIEVO TEISMUI PASIBAIGUS 


Jeremijas jau savo pašaukimo būti Dievo pranašu 
pradžioje suprato, kad Jahvės žodis turi dvi puses: teis- 
mą ir atnaujinimą, pražūtį ir pažadą. Jahvės žodis, būda- 
mas lemtingu veiksniu Judo karalystės istorijoje ir žmo- 
nių gyvenime, reiškėsi “griovimu ir pražūtimi"' bei “sta- 

tymu ir sodinimu“'. Jeremijo pranašiška veikla daugiau- 
sia buvo pašvęsta pražūties — griovimo dienai skelbti. 
Mat Judo karalystės vadai ir gyventojai ieškojo užuovė- 
jos prie namų ant smėlio. 

Pranašas Jeremijas niekuomet neišleido iš akių, kad 
Dievo teismas nebuvo vien tik sunaikinti ir sugriauti. Je- 
remijas suprato: smėlio namai turi būti pašalinti, kad 
Dievas galėtų atstatyti (Jer 24,6; 42,10; 45,4). Jeremijas, 
kaip ir visi didieji pranašai, skverbėsi į Sandoros Naują- 
ją bendriją ir Naująjį Amžių, kuris slypėjo anapus Dievo 
teismo. Naujosios Sandoros regmė yra iškili Jeremijo 
knygoje, o ypač jos dalyje, kurią įprasta vadinti “ Mažąja 
paguodos knyga“ (Jer 30-33). 


Jeremijas atperka savo šeimos žemę. Vienas įvykis 
Jeremijo gyvenime yra raktinis, nes yra raiškus ir padeda 
suprasti jo ateities viltį. Jį aprašo Jer 32 skaitinys. Čia 
eina kalba apie šeimos nuosavybės atpirkimą.?“* 

Įvykio fonas buvo Jeremijo įkalinimas. Mat bijota, 
kad jo veikla nesukeltų panikos tarp žmonių. Babiloniečių 
kariuomenė daužėsi apie Jeruzalės mūrus. Gyventojai sto- 
kojo net duonos. Žmonės “virė savo vaikus — jie tapo 
maistu“ (Rd 4,10). Giltinė sėlino po Jeruzalės gatves ir 
ėjo vidun “pro langus" (Jer 9,21). Artinosi baisus galas. 
Tik valandos beliko iki nuožmūs priešai paskandins ap- 
gultą miestą kraujuje ir ugnyje. Apie ateitį galvoti nebuvo 
laiko, nes žmonės, netekę vilties, blaškėsi neviltyje. Judo 
karalystei nebėra rytojaus! Šią lemtingą nevilties valandą, 
Jeremijas Dievo vardu davė ženklą, kuris raiškiai žadėjo 
ateitį. 

Jeremijui buvo pranešta, kad, būdamas artimiausiu 
giminaičiu, jis turi pareigą ir progą atpirkti savo pus- 
brolio žemę gimtiniame Anatote. Tuo metu Jeremijo gim- 


395 Atpirkimas buvo Artimiausio giminaičio — Go'el pareiga. 

tinė buvo babiloniečių rankose. Jeremijas, net kaliniu bū- 
damas, atpirko pusbrolio nuosavybę pagal teisėtvarka, o 
atpirkimo aktą padavė saugoti Baruchui (Jer 32,6-15). 
Pranašui pranešimas apie pareigą ir progą atpirkti šei- 
mos nuosavybę buvo ženklas iš Dievo, kad Sandoros bend- 
rija turi ateitį Pažado Žemėje, nes “namai, laukai, vy- 
nuogynai bus vėl perkami šiame krašte“ (Jer 32,15). Tą 
patį ženklą Jeremijas buvo davęs tremtiniams Babilonijo- 
je per savo laišką. Tik dabar ateities pažadas apėmė ir 
tuos, kurie turės iškentėti Jeruzalės sunaikinimą. 


Naujoji Sandoros bendrija. Jeremijas buvo Dievo 
pranašas ir kalbėjo Dievo vardu Judo karalystei — San- 
doros bendrijai. Jis pranešė tai, ką Dievas rengiasi daryti. 
Jeremijas ne tik pranešė Dievo žodį, bet ir grūmėsi su 
juo. Mat Dievo žodis buvo teismas. Grumtynės su Dievo 
žodžiu didino Jeremijo nuovoką, kad Dievas dar.nebuvo 
pasakęs paskutinio žodžio ir dar nebuvo užbaigęs savo 
užmojo istorijoje. Pranašiška Jeremijo veikla liudija, kad 
jis Dievo vardu kreipėsi į Sandoros bendriją istoriniame 
lūžyje su nepaprastai nauja įžvalga: asmuo yra svarbesnis 
už visuomenę, o visuomeninius reiškinius lemia asmenys, 
o ne tautos. Ne išrinktoji tauta yra baigminis išganymo 
tikslas, bet asmuo. 

Pranašą Jeremiją įprasta vadinti individualizmo pra- 
našų. Nūdien gėrimasi asmenimis, kurie drįsta galvoti sa- 
varankiškai, elgtis nepriklausomai nuo minios ir turėti 
savo asmenišką prasmės šaltinį gyvenime. Jeremijas nebu- 
vo toks asmuo. Tačiau jis atskleidžia labiau negu bet ku- 
ris kitas Senojo Testamento pranašas asmeniško tikėjimo 
gelmes ir svarbą. Mat jam pačiam teko asmeniškai išgy- 
venti, kad, istorinių pervartų metu, visuomeninei santvar- 
kai subirus, pavienis asmuo yra priverstas visa būtimi 
suvokti savo vispusišką priklausomumą Dievui ir pasiti- 

kėjimą Dievu. Asmeniško tikėjimo gelmės yra įžvalgiai 
apčiuoptos ir išreikštos Jeremijo skunduose kreipi- 
niuose į Dievą. 


Jeremijas neskelbė asmeniško tikėjimo, kuris atski- 
ria žmogų — pavienį asmenį nuo tautos kraičio ar Sando- 
ros bendro tikėjimo. Net savo vienišume jis patyrė, kad 
pavienis asmuo randa Dievą ir patiria išganymą — “ gy- 
dymą"' bendrijoje. Nenuostabu, kad Jeremijas, žvelgda- 
mas į Dievo ateities akiratį, už Dievo teismo Judo karalys- 
tei matė Naująją bendriją. Net senasis suskilimas į “Izra- 
elio namus" ir “Judo namus" bus nugalėtas. Izraeliečiai 
vėl bus priklausomi nuo Dievo, kuris juos atpirko, ir at- 
sidavę jam (Jer31,27-30). 

Tad nenuostabu, kad kai kurie Jeremijo pranešimai 
iš Dievo yra skiriami Efraimui — “Izraelio namams". 
Izraelis buvo asirų užkariautas, o jo gyventojai ištremti 
šimtmečiu anksčiau. Ir žuvusios Šiaurinės karalystės žmo- 
nėms duodamas pažadas: 

Jahvė sako: “Tautai, kuri pergyveno mirtį, buvau 

gailestingas dykumoje; kada Izraelio tauta ieškojo 

ramybės, Jahvė apsireiškė jai iš tolio. Mylėjau tave 
amžina meile, todėl nesiliauju reikštis tau ištikima 
meile Lhesedl. Dar kartą tave atstatysiu — tu būsi 

atstatyta, Izraelio mergaite"' (Jer 31,2-6). 


Rachelė, Šiaurinės karalystės — Izraelio prosenelė, 
karčiai verkianti dėl savo vaikų, yra kviečiama nusišluos- 
tyti ašaras, nes “yra vilties tavo ateičiai"? (Jer 31,15-22). 

“Argi Efraimas nėra man brangus sūnus? 

Argi jis nėra mano numylėtas vaikas? 

Kada tik tariu tavo vardą, 

galvoju apie tave su meile. 

Mano širdis alpsta dėl tavęs; 

tikrai pasigailėsiu tavęs“, sako Jahvė (Jer 31,20). 

Šie skaitiniai primena pranašą Ozėją ir jo gyveni- 
mišką patirtį apie Jahvės ištikimą meilę savo Tautai. 
Jahvė negali paleisti iš rankų savo Tautos, nes ją myli iš- 
tikimai (Oz 11,8). Kadaise Ozėjas pranašavo Šiaurinės 
karalystės — Izraelio žlugimo metu. Dabar Jeremijas sto- 
vėjo ant briaunos bedugnės, kurion tuojau pat puls Pieti- 
nė karalystė — Judas. Pranašas tvirtina, kad Jahvės mei- 
lė savo Tautai, apsireikšdama per teismą, duos naują pra- 
džią ir Izraeliui ir Judui. Jeremijas šaukte šaukė, kad 
metas baisus, o vis dėlto iš jo bus išgelbėta Tauta (Jer 


30,7). 


Naujoji Sandora. Jeremijas kalba apie baigminį at- 
naujinimą. Baigminio atnaujinimo regmė yra išreiškiama 
nuostabiai gilia įžvalga Naujosios Sandoros pranašystėje 
(Jer 31,31-34). Ją reikia vadinti Jeremijo dvasiniu testa- 
mentu, nes ji labiau negu bet kuri jo pranašystė paveikė 
vėlesnį pranašišką sąjūdį. Ilgainiui ji davė krikščionių 
Raštų — Naujojo Testamento kanonui vardą.?““ Naujasis 
Testamentas yra Naujoji Sandora. 

Naujosios Sandoros pranašystė yra panaši į rūpestin- 
gai nugludintą brangakmenį, atspindintį keletą požiūrių: 

1. Naujosios Sandoros, kaip ir Sinajaus Sandoros, 
pagrindas yra Dievo užmojis. Dievas, o ne izraeliečiai, 
darė pirmą žingsnį. Tikėjimas buvo ir bus atsakas į tai, 
ką Dievas daro, o ne abipusis lygių asmenų susitarimas. 
Šį požiūrį išryškina Dievo žodžiai: “Aš padarysiu naują 
sandorą. . .* (Jer 31,31). 

2. Naujoji Sandora bus skirtinga nuo Senosios. Izra- 
elio istorija liudija, kad Mozės Sandora buvo nuolat lau- 
žoma. Net Deuteronominės reformos pastangos atnaujinti 


396 Žr. G. P. Couturier, “Jeremiah", ten pet, 19:39; taip pat 19:81- 
94; B.W. Anderson, The Old Testament and Christian Faith (New York, 
NY: Herder £ Herder, 1969), p. 225-242, 

Mozės Sandorą nepavyko. Ši nesėkmė buvo Jeremijo pra- 
našystės fonas. Ligšiolinė istorija buvo sulaužytos Sando- 
ros istorija. Ji baigiasi. Prasidės Naujosios Sandoros is- 
torija. 

3. Naujoji Sandora bus nauja, nes ji įvykdys Sina- 
jaus Sandoros tikslą. Šis požiūris stebina, nes yra nelauk- 
tas reiškinys. Sinajaus Sandoros prasmė buvo išblėsusi 
apeigų ir rašytų įstatymų gausoje. Tora — Mokymas apie 
Dievo valią buvo užrašytas ant akmens plokščių ir padė- 
tas apsaugai į Skrynią. Naujoji Sandora Toros — Moky- 
mo apie Dievo valią nedės Skrynion, bet užrašys į žmo- 
gaus širdį. Naujoji Sandora bus išreikšta gyvenime asme- 
nišku atsaku Dievui, kuris prašnekina su “ Paklusk man!" 
Toros — Mokymo apie Dievą ir jo valią užrašymas žmo- 
gaus širdyje bus (krikščionių tikėjimu) vispusiškai iš- 
reikštas Jėzaus iš Nazareto “ Pamoksle nuo kalno? (Mt 
5-7). 

4. Naujoji Sandora pradės Naująją bendriją — Jah- 
vės Tautą. “Aš būsiu jų Dievas, o jie bus mano tauta“ 
(Jer 31,33).*** Naujoji bendrija apima “Izraelio žmones 
ir Judo žmones“, — visus izraeliečius. Jeremijas pabrė- 
žia, kad Naujoji Sandora bus suasmeninta. Kiekvienas 
Naujosios bendrijos narys — nuo mažiausio iki didžiau- 
sio — žinos, kas yra Dievas ir kas yra žmogus. Dievas, 
duodamas naują širdį — valią, atnaujins žmogaus pri- 
gimtį ir teisumu bei gerumu įgalins darną tarp žmogaus 
ir Dievo valios. 

5. Naujoji Sandora remiasi Dievo atleidimu. Visas 
Jeremijo pranešimas Dievo vardu rodo, kad Jahvės teis- 
mas paruošia atleidimui, nes teismu pašalinama žmogaus 
išdidumas, pernelygus pasitikėjimas savimi ir sunaikina- 


397 Žr. Taip pat Jer 24,7; 32,39-40. Šis pareiškimas yra būdingas 
Sandoros su Dievu aprašas. 

mi stabai, į kuriuos žmogus buvo sudėjęs savo viltis. Kada 
izraeliečiai atsigręš į Dievą ne tik veidu, bet ir visa šir- 
dimi, gėdindamiesi savo savanaudiškos istorijos ir gailė- 
damiesi dėl savo neištikimumo Dievui, tada visa bus at- 
naujinta. “Nes aš atleisiu jų blogybes ir užmiršiu jų nuo- 
dėmes" (Jer 31,34). 

6. Naujoji Sandora yra baigminė — eschatologinė, 
nes ji bus vispusiškas Dievo užmojo įvykdymas istorijoje. 
Šis požiūris yra Jeremijo pranašystės viršūnė. 


“Ateina metas..." Jahvė sako: “ Ateina metas...“ 
(Jer 31,31). Šie žodžiai yra būdingi Naujojo Amžiaus 
pranašystei Senajame Testamente. Jie švyti neapibrėžta 
laiko nuoroda. Naujasis Amžius nėra datuojamas pagal 
žmonijos kalendorių. Jis yra ateitis, kurios ilgisi su vilti- 
mi Sandoros bendrija, žinodama, kad jos atėjimo metas 
yra matuojamas Dievo užmoju ir veikla. Ilgesingoji Nau- 
jojo Amžiaus viltis nesiveržia į dausų kraštą, toli nuo ap- 
čiuopiamos istorinės tikrovės. Ji yra mesijinė ir turi ryšį 
su Pažado Žeme (Jer 23,5-6).?** Tai liudija Jeremijo at- 
pirkta šeimos žemė — nuosavybė. Tremtiniai grįš į Pa- 
žado Žemę ir čia jungsis į “linksmuolių šokį“ ir Dievo 
garbinimą Jeruzalėje (Jer 31,4-6).*** 

Jeremijas kilme priklausė Izraelio kunigijai. Todėl 
nuostabu, kad jo ateities regmėje Šventykla neturi vaid- 
mens. Atrodo, kad Jeremijo tylą apie Šventyklą reikia 
suprasti kaip atoveikį prieš perdėtą pasitikėjimą Šventyk- 
la, — pasitikėjimą kurį aitrino Deuteronominė reforma, 
sutelkdama Dievo garbinimą Jeruzalėje. Nėra abejonės, 


398 Žr. Raktas į Senąjį Testamentą, I, 466-468. 

399 Žr. Rakto trečiąją dalį. Naujojo Amžiaus laukimas buvo itin gy- 
vas ir tarpo po tremties Babilonijoje. Krikščionių tikėjimu, laukimas tapo 
tikrove Naujajame Testamente (žr. 1 Kor 11.25; Lk 22,20; Žyd 8,8-12). 

kad tuometiniai lūžiai ir pervartos Judo karalystėje sąly- 
gojo pranašo žodžius iš Dievo. 

Jeremijo bendraamžis, pranašas-kunigas Ezechielis, 
užbaigia “ Pranašų ir Karalių“ laikotarpį ir veda į naują 
Senojo Testamento istorijos tarpsnį. Šventykla šiame 
tarpsnyje turi labai iškilų vaidmenį. 

ISTORIJOS SAMPYNŲ LENTELĖ 6: 


MESOPOTAMIJA 
Babilonija 


AMŽIUS 
PRIEŠ 
KRISTŲ 


PALESTINA 
Judo karalystė 


EGIPTAS 


BABILONIJOS IMPERIJA 


Nebuchadnezzaras 
605/604-562 


Jehoiachinas 
(Jekonjas) 
Valdė tik 3 
mėnesius 
598-597 


Apries Pirmoji tremties 
(Hofra) banga į Babiloniją 
589-570 597 metais 


Zedekijas 
(Maittanjas) 
597-587 


JERUZALĖS 
SUNAIKINIMAS 


DIDŽIOJI TREMTIES 
BANGA Į BABILONIJĄ | 
587 


TREMTIS BABILONIJOJE 


587-538 | 

“| EZECHIELIS: TREMTIES | 
PRANAŠAS | 

Ši 593-571 | 


X SKYRIUS 


EZECHIELIS: 
“PRIE 
BABILONIJOS 
UPTŲ" 


Prie Babilonijos upių sėdėdami verkiam, 
Ziono kalną aiminę. 

Ant karklo šakų sukabintos 

mūsų nutilusios arfos (Ps 136/137/,1-2) 


Nuplausiu jus tyru vandeniu, 

būsite nuvalyti nuo visų savo dėmių, 

— nuo visų stabų apvalysiu jus. 

Duosiu jums naują širdį ir ainaujinsiu 

jus dvasia. 

Išimsiu iš jūsų akmeninę širdį ir 

duosiu jums jautrią širdį. 

Duosiu jums savo dvasią ir 

padėsiu įgyvendinti mano įsakymus. .. 
(Ez 36,25-27) 


Pranašas Jeremijas tikėjo, kad Babilonijos tremtiniai 
bus Sandoros bendrijos ateitis. Tačiau jis pats į Babilo- 
niją nekeliavo (Jer 39,11-40,6). Nuosprendis liktis Jeru- 
zalėje buvo pranašo įrodymas priešams, kad jis nebuvo 
tautos išdavikas. 

Pranašiškos Jeremijo veiklos baigmė susipynė su bė- 
domis, kurios užgulė izraeliečių likutį Judo karalystės 
Skaitymai iš Šv. Rašto: 

Ez 1-24; 33-39. 

2 Kar 24-25. 

griuvėsiuose. Babiloniečiai Judo žemės valdotoju paskyrė 
Gedalją (Gedaljah). Tačiau, vos septyneiai mėnesių ie- 
praėjus, jis buvo nužudytas kartu su rėmėjais ir babilo- 
niečių įgula Mizpoje (Mizpah). Apie tai pasakojama Ba- 
rucho atsiminimuose (Jer40,13-41,9). Likusieji izrae- 
liečiu vadai, bijodami Nebuchadnezzaro keršto, pasitrau- 
kė į Egiptą kartu su Jeremiju ir Baruchu. Jeremijas prie- 
šinosi bėgimui (Jer 41,10-44,30). Esipte Jeremijas smer- 
kė bėglius iš Judo karalystės už Ištaros, dangaus karalie- 
nės, garbinimą (Jer 44,24-30). Bėgliai teisinosi, sakyda- 
mi, kad prieš Jeruzalės sunaikinimą, kada jie garbino 
Ištarą Judo žemėje, viskas jiems sekėsi — jie turėio duo- 
nos, gyventi buvo smagu ir nieko pikta neįvyko (Jer 44, 
17-18). Paskutinis Jeremijo žodis Dievo vardu akliesiems 
bėgliams Egipte nedvelkė paguoda, bet pražūtimi. 


DIEVO TAUTOS IšBLAŠKYMAS 

Egiptas tapo vienu iš didžiųjų judėjų“ išblaškymo 
centru. Kone šimtmečiui praėjus nuo judėjų atbėgimo i 
Esiptą, grupė jų palikuonių įsikūrė ant Elefantinės salos 
(Elefantinė) Nilo upėje prie Aswano (Aswan). Apie šią 
judėjų nausėdiją daug žinoma iš jų raštijos ant papiru- 
so.“"" Atrodo, kad judėjai Elefantinės saloje turėjo šven- 
tyklą, kurioje Jahvė, arba Jahu, buvo garbinamas kartu 
su dieve Anata (Anat). Nežiūrint šio neįprasto nukrypi- 
mo nuo Sandoros tikėjimo, Elefantinės judėjų nausėdija 
pripažino pirmumą Jeruzalės Šventyklai, kuri šiuo metu 


400 


400 Arba žydų. Žydas yra skolinys iš slavų kalbų. Jehkudi — judėjas 
reiškia Judo karalystės gyventojų palikuonį. Tremties ar pabėgimo išblaš- 
kyti judėjai brangino savo kilmę ir religinį bei tautinį kraitį. Senasis 
Testamentas naudoja tris žodžius žydų tautai reikšti: hebrajai, izraeliečiai 
ir judėjai — žydai. 

401 Šį raštija buvo archeologų atrasta mūsų amžiaus pradžioje. Žr. 
J. B. Pritchard (red.), ten pat, p. 222-223. 

jau buvo atstatyta. Ilgainiui atsirado judėjų nausėdijos 
Aleksandrijoje ir kituose Egipto miestuose. 

Istorija liudija, kad pranašas Jeremijas buvo teisus. 
Ateitis nepriklausė bėgliams Egipte, bet tremtiniams Ba- 
bilonijoje. Mat tremtiniai Babilonijoje išsaugojo praeities 
kraitį ir ilgainiui grįžo Pažado Žemėn.““* Vienas iš iški- 
liausių vadų Babilonijos tremtyje buvo pranašas Ezechie- 
lis. Jo pranašiška veikla prasidėjo dar prieš karalystės 
žuvimą. Todėl, norint su ja išsamiau susipažinti, reikia 
grįžti į 597 m. prieš Kristų — pirmąją tremties bangą į 
Babiloniją. 


KUNIGAS, VARDU EZECHIELIS 

Ezechielis gimė ir augo kunigiškoje Buzio (Buzi) 
šeimoje Jeruzalės mieste (Ez 1,3). Kartu su pirmąja trem- 
tinių banga — Jehoiachinu ir kitais įžymiais Judo kara- 
lystės asmenimis — Ezechielis buvo išvežtas į Babiloniją 
(Ez 1,2). Ši aplinkybė yra verta dėmesio. Nebuchadnez- 
zaras, atrodo, tyčia išvežė iš Judo karalystės įžymesnius 
žmones (2 Kar 24,14), o krašte paliko varguolius. Nuo- 
seklu prileisti, kad Ezechielis priklausė Jeruzalės kuni- 
giškajai diduomenei. Labai galima, kad jis buvo narys 
įtakingosios kunigijos, kuri savo kilmę siejo su Zadoku 
(Zadok) — vyriausiuoju Saliamono amžiaus kunigu. 

Tremtyje Ezechielis įsikūrė miestelyje, vardu Tel 
Abibas (Tel-Abib), palei Kebarą (Kebar) — didelį ka- 
nalą, kuriuo Eufrato upės vanduo pasiekė Nippuro (Nip- 
pur) miestą, šiek tiek į pietryčius nuo Babilono. Čia, 
“penktaisiais karaliaus Jehoiachino metais" (Ez 1,2), t.y. 
593 m. prieš Kristų, dar vienuolika metų prieš Jeruzalės 
sunaikinimą, Ezechielis buvo pašauktas būti Dievo pra- 


402 Žr. Rakto trečiąją dalį. 

našu — pasiuntiniu. Paskutinės užrašytos pranašystės da- 
ta vra 571 m. (Ez 29,17). Taigi jo dvidešimt su viršum 
metų pranašiškos veiklos laikotarpis apima abu tarpsnius 
— prieš ir po Jeruzalės sunaikinimo 587 m. prieš Kristų. 

Babilonijos aplinka turėjo didelę įtaką į pranašo 
Ezechielio galvojimą ir išraišką. Atrodo, kad jis aplankė 
ir iškilujį Babilono miestą.“* Ir šiuolaikinis Ezechielio 
knygos skaitytojas, lankydamas senus griuvėsius, savaime 
suvokia ryšį tarp pranašo regmių išraiškos ir paslaptingų 
jaučių, slibinų, liūtų emalio plytų sienose. Griuvėsiai vis 
dar atspindi aną puošnią ir didingą prabangą, kuri turėjo 
apakinti judėjus — senovės tremtinius keliautojus. Babi- 
lono mūrų sienas saugojo vartai. Vieni jų — Ištaros var- 
tai yra itin įmantrūs. Jie buvo pastatyti motinos-dievės 1š- 
taros, Marduko (Marduk) žmonos, garbei. Tuojau pat už 
jų prasidėjo Sventoji gatvė, vedanti prie ziggurato (zig- 
gurat) — kalno į dievybę. 

Be abejo, pranašo Ezechielio galvojimas ir išraiškos 
būdas buvo Babilonijos aplinkos įtakoje. Tačiau Babilo- 
nijos aplinka buvo tik išorinė ir nėra pakankama išaiškin- 
ti Ezechielio knygos savitumui. Pats pranašas Ezechielis 
buvo savitas asmuo — keistuolis, kurio dvasios savitumai 
ir dabar patrauktų psichologų dėmesį. Dievo žodis atėjo 
Ezechieliui dažniausiai ekstazėje, — pranašas būdavo 
“Dievo rankos“ paimtas ar Dvasios pagautas. Ezechielis 
netekdavo žado, valingų judesių ir, atrodo, turėjo aiškia- 
regystės dovaną. Šie keisti dvasios reiškiniai paaiškina tik 
kelią, kuriuo pranešimai iš Dievo atėjo Ezechieliui, bet 
ne pranešimų turinį. Pranešimų iš Dievo turinio tiesa ne- 
gali būti vertinama keistojo kelio požiūriu, lygiai kaip 
šiuolaikinis rašytojas ar menininkas negali būti nuverti- 
namas dėl to, kad jis keistuolis — atrodo ir elgiasi savitai. 


403 Žr. A. Rubšys, Šv. Rašto kraštuose, p. 44-64. 

Ezechielis buvo keistuolis. Jo jautrumą ir jaudrumą Die- 
vui ir išorės pasaulio reiškiniams atspindi ir pati Eze- 
chielio knyga. 


Pranašo Ezechielio knyga. Pirmu žvilgsniu, Ezechie- 
lio knyga atrodo vieningas ir darnus vienetas. Pranešimai 
Dievo vardu turi tikslias datas ir seka vienas paskui kitą. 
Atrodo, kad pats pranašas knygą sumanė ir parašė. Ta- 
čiau atidus knygos skaitymas ir nagrinėjimas susiduria 
su sudėtinga įkvėpta pranašyste, kuri slypi po vieningu ir 
darniu paviršiumi. 

Įsiskaičius į Ezechielio knygą, krinia dėmesin, kad 
pirmieji dvidešimt keturi jos skyriai (Ez1-24) turi ryšį 
su Jeruzale. Čia du dalykai sudaro sunkumų: 1. Pranašas 
kreipiasi į tremtinius ne Jeruzalėje, bet Babilonijoje, ir 2. 
Pranašas puikiai pažįsta Jeruzalę ir jos užkampiuose jau- 
čiasi lyg namie. Pavyzdžiui, Ez 11 skyriuje rašoma, kad 
Ezechielis buvo Dvasios “pakeltas? ir atneštas prie Jeru- 
zalės Šventyklos Rytinių vartų. Čia jis regmėje mato dvi- 
dešimt penkis vyrus, besiruošiančius nedoram darbui. 
Jahvė liepia Ezechieliui pranašauti prieš juos ir, sako 
pranašas, “man pranašaujant, atsitiko, kad Benajo (Be- 
najah) sūnus Pelatijas (Pelatijah) numirė“ (Ez 11,13). 
Atrodo, norima pasakyti, kad Pelatijas, vienas iš dvide- 
šimt penkių vyrų, numirė Ezechieliui kreipiantis į juos 
Dievo vardu Jeruzalėje. Tuo tarpu Ezechielis, kaip jau 
minėta, buvo Babilonijoje. Turint mintyje geografinį nuo- 
tolį tarp Babilonijos ir Palestinos, pasakojimas apie Pela- 
tijo mirtį yra perdėm mįslingas. Šis ir į jį panašūs pasa- 
kojimai sunkiai išaiškinami aiškiaregyste. Nepatenkina 
nei teigimas, kad Dievas “nutvėrė Ezechielį už galvos 
plaukų“ ir nunešė stebuklingu būdu į Jeruzalę (Ez 8,1-3). 
Todėl bandoma teigti, kad Ezechielis iš viso nebuvo Ba- 

bilonijoje, bet buvo Dievo pranašas Jeruzalėje Judo ka- 
ralystės žuvimo metu.““ 

Ši pažiūra yra kraštutinė. Be to, neturima pagrindo 
abejoti Ezechielio knygos teigimu: Ezechielis buvo išvež- 
tas iš Jeruzalės pirmojo trėmimo metu ir buvo Dievo pa- 
šauktas pranašauti Babilonijoje (Ez 1,1-2). 

Kiti Ezechielio knygos tyrėjai sako, kad labai galima, 
jog po pašaukimo pranašauti Ezechielis grįžo Jeruzalėn. 
Mat jis laikė savo užduotimi įspėti Judo karalystę apie 
artėjančią pražūtį. Ši galimybė, anot jų, paaiškintų du 
dalykus: 1. Ezechielio kreipimąsi su žodžiu iš Dievo į 
judėjus Palestinoje, o ne Babilonijoje, ir 2. Tikslias Eze- 
chielio žinias apie įvykius prieš pat Jeruzalės sunaikinimą. 

Pagal šią pažiūrą, Ezechielis grįžo į Babiloniją po 
Jeruzalės sugriovimo ir tęsė savo pranašišką užduotį tarp 
tremtinių. Paaiškinimai yra patrauklūs, tačiau kelia nau- 
jus sunkumus. Svarbiausias jų yra pačios knygos teigimas, 
kad Ezechielis buvo pašauktas Babilonijoje ir įgaliotas 
kreiptis Dievo vardu į tremtinius (Ez 3,10-11). 


Kas sakytina? Ezechielio knyga atspindi turiningą 
ir turtingą pranašišką veiklą. Dalinai sunkumai galima 
paaiškinti ir paprastesniu būdu. Nereikia užmiršti, kad 
Ezechielis gimė ir augo Jeruzalėje. Todėl puikiai pažino 
patį miestą ir jo apylinkes, o ypač Šventyklą. Be to, trem- 
tiniai Babilonijoje palaikė glaudų ryšį gyvu žodžiu per 
pasiuntinius ir laiškais su savo artimaisiais Jeruzalėje ir 
Judo karalystėje. Ezechielio pranešimai Dievo vardu prieš 
Jeruzalę ir Judą, duoti Babilonijoje, galėjo būti perduoti 


404 Žr. W. Zimmerli, Ezekiel (Biblisher Kommentar; Neukirchen: 
Neukircherner Verlag, 1955); W. Eichrodi, Ezekiel (Philadelphia, PA: 
Westminster, 1970); H.G. May, The Interpreter's Bible, VI, p. 41-45; A. J. 
Tkacik, “Ezekiel", JBC 21:5; B. W. Anderson, Understanding the Old 
Testament, p. 402-403. 

laišku." Iš kitos pusės, laki religinė Ezechielio vaizduotė 
žinias iš Jeruzalės be vargo papildė daugeliu smulkmenų, 
o jo neįprastas jautrumas ir jaudrumas išorinio pasaulio 
įspūdžiams apipavidalino žodžius iš Dievo. Be to, Eze- 
chielio knyga, kaip kitų pranašų knygos, yra antologija — 
pranešimų iš Dievo rinkinys. Nuoseklu galvoti, kad pats 
Ezechielis, o vėliau it pranašo mokiniai, pranešimus iš 
Dievo peržiūrėjo ir papildė vėlesnių įvykių šviesoje. Visa 
tai rodo, kad Ezechielio pranašiška veikla buvo galima 
tarp tremtinių Babilonijoje. 


Ezechielio knygos aprašas. Ezechielio knyga yra 
daug kuo panaši į Jeremijo knygą: 
I. Pranešimai iš Dievo prieš Jeruzalės sunai- 
I kinimą (593-587): 
Ez 1-24 1. Pradinė regmė ir įgaliojimai (Ez 1-3) 


2. Žodžiai iš Dievo prieš Judą ir Jeruzalę 
(Ez 4-24). 


II. Pranešimai iš Dievo prieš kaimynines tautas 


II (Ez 25-32). 
Ez 25-32 
III III. Pranešimai iš Dievo po Jeruzalės sunaikini- 
E233 mo (587-571): 
1. Pranašas yra sargybinis (Ez 33); 
E 
988 2. Žodžiai iš Dievo su paguoda ir pažadu 
(Ez 34-39); 
III 3. Žodžiai iš Dievo apie Naująją Jeruzalę 
(Ez 40-48). 
Ez 40-48 


405 Pavyzdžiui, Jeremijo laiškas iš Jeruzalės tremtiniams Babilonijo- 
je (Jer 29). 

Mūsų tikslui yra svarbios visa pirmoji dalis Ir tre- 
čiosios dalies dvi pirmosios padalos: pranešimai iš Dievo 
prieš Jeruzalės sunaikinimą (Ez 1-24), pranešimai iš Die- 
vo po Jeruzalės sunaikinimo — pranašas yra sargybinis 
(Ez 33) įr žodžiai iš Dievo su paguoda ir pažadu (Ez 34- 
39). 

Ezechielis pašaukiamas būti pranašu. Ezechielis bu- 
vo išvežtas iš Judo karalystės kariu su kitais tremtiniais 
į Babiloniją 597 m. prieš Kristų. Tremtinių dalia nebuvo 
bloga. Tiesą pasakius, ji buvo geresnė negi tikėtasi. Dau- 
gumas išvežtuju buvo įgudę amatininkai. O tokiu kaip tik 
reikėjo Babilonijoje. Todėl medžiaginiu požiūriu tremti- 
niai neskurdo. Pats Ezechielis turėjo “savo namus“ (Ez 
3,24). Be to, tremtiniai turėjo pakankamai laisvės gyventi 
pagal savo religinius įsitikinimus, gyventi glaudžiose nau- 
sėdijose Babilonijos miestuose ir tapti pasiturinčiais gy- 
ventojais. Archeologija liudija, kad Nebuchadnezzaro val- 
dymo metu, tremtiniai amatininkai už darbą buvo apmo- 
kami aliejumi, grūdais ir buitiniais reikmenimis. Belais- 
vių sąraše yra ir Jankin — Judo karalius Jehoiachinas ir 
keleto didžiūnų bei svarbių Judo karalystės asmenų var- 
dai““* Atrodo, kad tremtiniai nesunkiai prisitaikė prie 
naujos aplinkos ir sąlygų. Sekdami Jeremijo patarimą, 
statėsi namus, sodinosi sodus, kūrė šeimas ir rūpinosi ge- 
rove babiloniečių miesto, kuriame teko gyventi. (Jer 29, 
4-7). Taigi tremtinių gyvenimas buvo pakankamai pato- 
gus. Tik Tėvynės ilgesys kamavo ir kankino daugeli. 

Ezechielis buvo pašauktas būti Dievo pranašu nuos- 
labia regme penktaisiais karaliaus Jechoiachino tremties 
metais. Pašaukimo dieną, sako Ezechielis, “atsivėrė dan- 


406 Žr. J. B. Pritchard (red.), ten pat, p. 308. Taip pat W.F. Al 
bright, “King Joiachin [Jehoiachin] in Exile" veikale, kurį redagavo G. E. 
Wright ir D.N. Freedman, The Biblical Archaeologist Reader, I, p. 106-112, 


452 


gus, ir aš mačiau Dievą“ (Ez 1,1): Šis buvo lemtingas 
Ezechielio išgyvenimas. “ Dievo jėga palietė jį? (Ez 1,3). 
Atrodo, kad pašaukimo metu Ezechielis buvo trisdešimt 
metų amžiaus (Ez 1,1) 57 

Ezechielis, kaip ir Izaijas, matė regmėje Dievą, sė- 
dintį ant sosto savo neapsakomoje šlovėje ir antgamtinėje 
garbėje (Ez 1,4-28). Regmė turi glaudų ryšį su Šventyk- 
la Jeruzalėje ir jos vaidmeniu Sandoros bendrijos savi- 
monėje. Pagal Šventyklos prasmę, Jahvė nematomai sėdė- 
jo soste Šventųjų šventojoje, o cherubinai sargai skleidė 
savo sparnus apsaugai virš jo Sosto — Sandoros Skrynios. 
Regmės vaizdiniai priklauso izraeliečių kunigijos kraičiui. 
Ezechielis gi buvo iš kunigiškos šeimos. Kunigijos kraitį 
jis pažino kaip kunigas Jeruzalės Šventykloje. Be to, reg: 
mės vaizdiniai yra praturtinti ir religiniais Babilonijos 
įvaizdžiais. Jie nepastebimai sąlygojo tremtinio pranašo 
vaizduotę. 

Pasakojime apie regmę Ezechielis matė dangiškąjį 
Dievo vežimą, besiartinantį iš šiaurės jo linkui audros ir 
žaibu debesyje (Ps 28/29). Geriau įsižiūrėjus, Ezechie- 
lis pamatė, kad vežimas-sostas buvo nešamas keturių ne- 
įprastai keisių gyvūnų — cherubinų (žr. taip pat Ez 10, 
18-22) — pusiau žmogaus ir pusiau gyvulio išvaizdos, 
panašių į babiloniečių įvaizdžius. Kiekvienas cherubinas 
judėjo tobuloje darnoje su kitais, nes juos visus valdė ta 
pati Dvasia. Šalia kiekvieno cherubino matėsi blizgantis 
ratas — “ratas rate" (Ez 1,16), — visi keturi padėti sta- 
čių kampu nuo vienas kito. Todėl sostas-vežimas judėjo 
lengvai bet kokia kryptimi, pagal Dievo norą. Virš gyvū- 
nų buvo platforma, kuri žėrėjo lyg krištolas ir panešėjo į 


407 Senovėje žydų rabinai, vengdami Ezechielio knygos piktnaudoji- 
mo, drausdavo asmenims, nesulaukusius trisdešimties metų amžiaus, ją 
skaityti. 

dangaus skliautą (Iš 24,10). Ją nešė cherubinų sparnai 
su triukšmu, panašiu į jūros bangų galingą ošimą. Žvelg- 
damas virš dangaus skliauto, Ezechielis matė safyro sosto 
panašumą, o “ant sosto panašumo buvo lyg žmogaus iš- 
vaizdos panašumas" (Ez 1,26). Ekstazės regmėje Ezechie- 
lis matė Dievą, sėdintį savo aukštybių sosto švytėjime — 
šlovėje.“?* Šventasis Dievas, kurį tremtiniai kadaise gar- 
bino Jeruzalės Šventykloje, yra su savaisiais Babilonijos 
tremtyje. Dievo neriboja Pažado Žemė — geografija, — 
jis yra visoje Žemėje! 

Apimtas begalinio atstumo tarp Šventojo Dievo ir 
trapaus mirtingojo “žmogaus sūnaus“? pranašas neteko 
Jėgų ir puolė kniūbščias. Dvasios pakeltas ant kojų, jis 


stovėjo prieš Dievą — priimti jo įgaliojimo būti jo pra- 
našu — pasiuntiniu. Dievo įgaliojimu, jam teks Dievo 
vardu kreiptis į “maištingą tautą“ — “įžūlią ir kieta- 


sprandę bendriją“, — kuri maištavo prieš visagalį Dievo 
užmojį nuo pat savo istorijos pradžios. Pranašas turi būti 
Dievo pasiuntinys. Lyg sargybinis ant mūrinės miesto sie- 
nos, pranašas turi perduoti Dievo pranešimą, kad ateina 
katastrofa — pražūtis, nors tik mažutė galimybė, kad mies- 
to gyventojai, “būdami kietakakčiai ir kietaširdžiai“, 
klausysis (žr. Ez 33,1-9). Klausytis ar nesiklausyti yra 
jų reikalas. Tačiau jie bent žinos, kad tarp ju buvo Dievo 
pasiuntinys — pranašas. Regmėje Ezechielis mato ranką, 
laikančią ritinį — žodžius, kuriuos jis turi perduoti žmo- 
nėms (Ez 2,8-10). Dievas liepia pranašui suvalgyti ir su- 
virškinti ritinį (Ez 3,1-3). Suvalgius ritinį, Ezechielis jau- 


408 Hebraiškai “šlovė" yra kabod, kuris yra perdėm apčiuopiamas 
daiktavardis. Lietuviškai kabod reiškia svarumas, apkūnumas. Šlovė ir gar- 
bė yra atsajūs daiktavardžiai. 

409 “Žmogaus sūnus" Ezechielio knygoje paženklina pavienį asme- 
nį. Jis dar neturi Danieliaus knygos Žmogaus Sūnaus didžiąja raide mesiji- 
nės prasmės (Dan 7,13-14). Žr. Rakto trečiąją dalį. 

čia, kad jis buvo “saldus kaip medus" (Ez 3,3). Pranašas 
ne tik perima Dievo žodžius, bet ir visiškai sutinka su 
jais, nors jam ir teks juos perduoti “kietakakčiams ir kie- 
taširdžiams“" (Ez 3,4-10) 479 

Gyvas pasakojimas apie Ezechielio pašaukimą (Ez 
2-3) primena pasakojimą apie nieko gero nežadantį Izai- 
jo pašaukimą (Iz 6,9-13) ir pasakojimą apie skaudžią 
Jeremijo dalią būti tvirtove, besipriešinančia visai Judo 
karalystei (Jer 1,17-19). Apimtas baimės drebulio ir ap- 
glušintas baisaus įgaliojimo, Ezechielis sėdėjo tarp trem- 
tinių be žado septynias dienas. Antgamtinė Dievo šlovė — 
svarumas žmogų triuškina! 


“RAUDOS, GEDULAS IR DEJONĖS ...** (EZ 2,10) 


Prieš Jeruzalės sunaikinimą Ezechielio pranešimai 
iš Dievo buvo kupini “raudų, gedulo giesmių ir dejo- 
nių..." (Ez2,9-10). Jeremijui pranašaujant Jeruzalėje, 
Ezechielis kalbėjo Dievo vardu tremtiniams apie artėjan- 
tį Jeruzalės ir Judo karalystės sunaikinimą ir jos gyven- 
tojų tremtį. Ezechielio igaliojime kalbėti Dievo vardu pa- 
brėžiama, kad jis turi kreiptis Dievo vardu į “Izraelio 
žmones" (Ez 2,3). Čia “Izraelis" naudojamas savo pir- 
mykšte prasme Sandoros Tautai — bendrijai paženklinti, 
ir aprašomi judėjai, kurie gyveno Judo žemėje ir Babilo- 
nijos tremtyje. Pirmu žvilgsniu atrodo, kad Ezechielio 
pranešimas iš Dievo turėjo didesnę reikšmę Judo gyvento- 
Jams negu tremliniams. Kokią reikšmę turėjo Dievo pra- 
nešimas tremtiniams? Šį klausimą galima atsakyti, tik 
susipažinus su tremtinių buitimi. 


Tremtiniai serga tautiškumu. Mylėti savuosius — sa- 
vo tautą yra gyvenimiška pareiga. Tauta patenkina pavie- 


410 Žr, G. von Rad, Old Testament Theology, U, p. 223-224. 

nio asmens dvilypumą ir jo poreikius: išsaugo asmens 
savitumą ir sudaro asmeniui visuomenines platumas. Ta- 
Čiau tauta dažnai pavienius asmenis susargdina nesveiku 
tautiškumu: rūpesčiu tik sava tauta ir meile jai kitų tautų 
sąskaita. Ir Sandoros bendrija, tapdama karalyste-valsiy- 
be, neišvengė nesveiko tautiškumo ligos. Karaliai rūpinosi 
tik savo tauta ir ją mylėjo kitų tautų sąskaita. Pranašai 
kreipėsi į Sandoros bendriją Dievo vardu su iššūkiu my- 
lėti savo tautą ir gerbti kitas tautas. Sandoros bendrija 
— Dievo Tauta turėjo uždavinį tarp pasaulio tautų (Pr 
12,1-3; Iš 4,22-23). 

Istorija liudija, kad teisėtas valdovas, nors ir trem- 
tyje, toli nuo savo krašio gyvendamas, nesiliauja grūdint 
savųjų tauline ateities viltimi. Taip nutiko ir su Jehoi- 
achinu. Nors ir ištremtas į Babiloniją 597 m. prieš Kristų, 
jis nesiliovė kvėpti saviesiems — tremtiniams ir Judo ka- 
ralystės tautos likučiams — tautinės atei'ies viltį. Tremii- 
niams Babilonijoje Jehoiachinas buvo tikrasis Dovydo 
dinastijos Judo karalystės karalius. Jį “Judo karaliumi“ 
kyliaraščio plokštėse vadino ir Nebuchadnezzaro įrašai. 
Taigi net nelaisvėn paėmusieji pripažino ji teisėtu Judo 
karalystės valdovu, o Zedekiją laikė tik kaip valdantį jo 
vietoje. Kol ištremiasis karalius buvo gyvas ir babilonie- 
čių valdžios karališkai aprūpinamas, tol dar ruseno viltis, 
kad judėjų tauta atgims. Atrodo, kad Jehoiachinas buvo 
slopinamo judėjų tauliškumo tremtyje ateities simbolis. 
Ir Judo karalystėje buvo sąjūdis už Jehoiachiną. Nepasi- 
tikėdami Zedekiju, babiloniečių duotu karaliumi, Judo 
gyventojai dėjo savo viltis į tremtinį Jehoiachiną. Nei pra- 
našas Hananijas priešinosi Jeremijui, skelbdamas, kad 
dveju metų būvyje Jehoiachinas ir tremtiniai griš i Judo 
žemę (Jer 28,14). Atrodo, kad būta intrigų ir vienur ir 
kitur — Judo karalystėje ir Babilonijoje. Dėl tų ginčų, 
Jehoiachinas buvo įkalintas. Tačiau po Jeruzalės sunaiki- 

nimo jis buvo iš kalėjimo išleistas. Tada Babilonijos ka- 
ralius davė tremtiniui karaliui nuolatinį aprūpinimą ir 
karaliui deramą vietą — savo karališkame dvare (2 Kar 
25,27-30). 

Ezechielis turėjo kreiptis Dievo vardu į tremtinius, 
kurie tebegyveno perdėtu tautiškumu net tremtyje. Be to, 
ir Babilonijoje netrūko mėgiamų pranašų, tos pačios rū- 
šies, kaip ir Hananijas Jeruzalėje, kurie kurstė viltį, kad 
Babilonija netrukus bus sunaikinta ir tremtiniai galės 
grįžti į gimtąją žemę. O gandai iš Jeruzalės buvo gaudyle 
gaudomi. Gandas apie egiptiečių — Psammeticho ir Hof- 
ros — Babilonijos užpuolius buvo itin malonus ir daug 
žadantis. Kaip jau minėta, Jeremijas jautė reikalą rašyti 
tremtiniams laišką su papeikimu už gyvenimą gandais ir 
su patarimu kurtis Babilonijoje ilgesniam laikui (Jer 29). 
Du netikri pranašai, gandais maitinę tremtinius, buvo ba- 
biloniečių suimti ir sudeginti ant laužo (Jer 29,20-23). 

Kol Jeruzalė dar nebuvo sugriauta, Ezechielis, pana- 
šiai kaip ir Jeremijas, kalbėjo kone išimtinai apie artė- 
jančią pražūtį. Jo įsitikinimu, Jeruzalės sunaikinimas per 
Nebuchadnezzarą buvo Dievo siekis, o sąmokslas prieš 
Babiloniją buvo lygus išdavystei prieš Dievą (Ez 17,20). 
Artėjančiame Jeruzalės sunaikinime Ezechielis matė teis- 
mą — Jahvės Dienos atėjimą. Jis kalbėjo apie Jeruzalės 
galą ir Izraelio žemės nuniokojimą dar prieš įvykius: 


Jahvė man kalbėjo: “ Mirtingasis žmogau“, jis sakė, 
“štai ką aš, Jahvė Dievas, sakau Izraelio žemei: "Ga- 
las! Ateina galas visai Izraelio žemei! Izraeli, atėjo 
tavo galas! Pajusi mano pyktį, nes aš teisiu tave už 
tai, ką esi padaręs. Aš tau atlyginsiu už tavo bjaurų 
elgesi. Netausosiu tavęs, nei gailėsiuosi tavęs, Aš nu- 
bausiu tave už bjaurius darbus, kuriuos tu padarei. 
Tada tu žinosi, kad aš esu Jahvė!"' (Ez T,1-4). 

Pranašiški Ezechielio ženklai. Ezechielio žodžius 
Dievo vardu lydėjo pranašiški ženklai. Jie buvo raiškūs ir 
įtaigūs. Ant plytos nubraižė apgultos Jeruzalės brėžinį su 
apgulos pylimais, kareivių būstais ir mūradaužiais (Ez 
4,1-3). Kitą kartą jis išgulėjo 390 dienų ant savo kairiojo 
šono, o po to 40 dienų ant dešiniojo, norėdamas raiškiai ir 
įtaigiai paskelbti skaičių metų, kuriuos Izraelis ir Judas 
kentės bausmę (Ez 4,4-8).“"' Ant šono gulėdamas, prana- 
šas išsidalino turimą maistą į mažutes porcijas — vaiz- 
džiai skelbė, jog miesto apsiaustis atneš daug stokojimo 
ir trūkumų (FEz4,9-11). Kareivio kardu nusikirpęs sau 
plaukus, pranašas juos padalino į tris žiupsnius pavaiz- 
duoti irejopam Jeruzalės gyventojų likimui (Ez 5,1-12). 
Keleivio ryšuliu nešinas, pranašas pralindo pro skylę 
miesto sienų mūruose ir išėjo kelionėn, pavaizduodamas 
bėglius nakties priedangoje (Ez 12,1-16). Ezechielis val- 
gė „duoną ir girkšnojo vandenį drebėdamas, nes, anot pra- 
našo, žmonės išgyvens didelę baimę apsiausties metu (Ez 
12,17-20). Žmonai — akių “džiaugsmui" mirus, Ezechie- 
lis atsisakė gedulo ženklų, nes Dievo vardu iš anksto pa- 
skelbė, kad žinia apie Jeruzalės sunaikinimą taip apglu- 
šins tremtinius, kad jiems ir verkti bus sunku (Ez 24,15- 
27). 

Ezechielio žodžiai ir ženklai Dievo vardu sukėlė šio- 
kį tokį domesį ir smalsumą, tačiau nevedė į aigailą — 
grįžimą pas Sandoros Dievą. Ženklai liko nesuprasti, nes 
tremtiniai, nors ir “turėjo akis, bet nematė“, nors ir “tu- 
rėjo ausis, bet neišgirdo" (Ez 12,2). Tremtiniai, atrodo, 
kartkartėmis net “ gėrėjosi"? Ezechielio pamokslais. Mat 


411 Skaičių prasmė nėra aiški. Žr. Arkivysk. J. Skvireckas, Senasis 
Testamentas Senojo Testamento (Roma, 1958), II, p. 972 (Aiškinimai); 
H. G. May, “Ezekiel" veikale The Interpreter's Bible, VI, p. 87-88: A. J. 
Tkacik, “Ezekiel", JBC 21:24. 

jiems keistuolis pranašas buvo pramoga, — smagu pa- 
spoksoti ir pasiklausyti (Ez 33,30-33). 

Pranašą Jeremiją Jeruzalėje įkišo į kalėjimą, o pra- 
našą Ezechielį tremtyje laikė malonia aigaiva. Ir vienur 
ir kitur Izraelis buvo “ maištingas". 


Izraelio maištingumo istorija. Žodžiais ir ženklais, 
Ezechielis primygtinai kartojo, kad artėjantis Dievo teis- 
mas bus pjūtis nuolatinio Izraelio maištavimo. Ozėjas ir 
Jeremijas laikė senąjį buvojimą dykumoje Izraelio “ me- 
daus mėnesiu“. Tada Sandoros nuotaka — Izraelis buvo 
ištikimas savo Dievui (Oz 2,15; Jer 2,2). Ezechielis sky- 
rėsi nuo vieno ir kito. Jis gynė “gimtosios nuodėmės"? tie- 
są istorijoje. Anot jo, Izraelio istorija yra nuodėmės isto- 
rija. Atpasakodamas šventąją istoriją Izraelio nuodėmės 
šviesoje, Ezechielis laikė Izraelį nuodėmingą ne tik dyku- 
mos klajonėse, bet ir Egipto vergijoje, kur prasidėjo Izra- 
elio istorija: 

Sakyk jiems, ką aš sakau: “Kada aš pasirinkau Iz- 

raelį, aš padariau jiems pažadą. Aš apsireiškiau 

jiems Egipte ir sakiau jiems: “Aš esu Jahvė, jūsų 

Dievas". Tada aš pažadėjau išvesti juos iš Egipto ir 

vesti juos į žemę, kurią aš buvau išrinkęs dėl jų, te- 

kančią pienu ir medumi, geriausią iš visų žemių“ 
(Ez 20,5-6). 

Anot Ezechielio, Izraelio istorija buvo suteršta pa- 
čioje jos pradžioje, nes izraeliečiai į Jahvės išrinkimą ir 
pažadą atsakė maištu ir Egipto stabų garbinimu (Ez 20, 
7-9). Jahvė būtų sunaikinęs savo Tautą ten pat. Tačiau 
“dėl savo vardo"*"* jis to nepadarė (Ez 20,9). Dievas yra 
šventas. Šventumas reikalavo šventos ir ištikimos Tautos, 


412 “Vardas" Šv. Rašte yra tolygus asmeniui ar daiktui. Taigi “dėl 
savo vardo" yra tolygu “dėl savęs..." 

nesuteptos stabais. Ši yra pagrindinė Ezechielio praneši- 
mų Dievo vardu mintis. Visagalės Dievo šlovės išgyveni- 
mu, gyvai išreikštu pašaukimo būti pranašu regmėje, pra- 
našas giliai įsijautė į begalinį atsiumą tarp švento, teisaus 
Dievo ir nuodėmingo, trapaus žmogaus. 

Niūrioji Ezechielio šventosios istorijos apžvalga pa- 
pildoma pasakojimais apie dvi sostines: Jeruzalę ir Sa- 
mariją. Pasakojimai yra įtaigūs pamokslai (Ez 16; 23). 
Ezechielis juose įrėmuoja Izraelio istoriją paleistuvystės 
— stabmeldystės įvaizdžiu“? 

Jeruzalės kilmė, teigia Ezechielis, buvo kanaanietiš- 
ka: “Tavo tėvas buvo amorietis, o motina hetitė" (Ez 16, 
3.45). Plačia prasme, Ezechielio pareiškimas turi istori- 
nės tiesos pagrindą. Izraelis gimė kanaaniečių kultūros 
suirutėje. Tačiau Ezechieliui neiūpi archeologija, bet teo- 
logija. Pranašas teigia, kad Izraelio nutolimas nuo Dievo 
per nuodėmę turi šaknis jo kilmėje. “Kaip motina, taip 
duktė" (Ez 16,44)“ Jahvė pasigailėjo šio nesantuoki- 
nio, kitų atmesto, kūdikio ir užaugino ją patrauklia mer- 
gaite. Ilgainiui Jahvė susižadėjo su ja. Sandora savo pa- 
grindu turi Jahvės malonę ir darbus. Deja, mergaitė-Jeru- 
zalė “pasitikėjo savo gražumu" (Ez 16,15), užmiršdama, 
kad savo gražumą ir patį gyvenimą buvo gavusi iš Dievo. 
Ji noriai atsidavė kiekvienam praeiviui, nes jos laukinė 
aistra buvo jos pomėgis gyvenime, kaip ir jos hetitės mo- 
tinos gyvenimas. Pranašas stebisi, nes paprastai vyrai 
eina pas kekšę ir jai moka. Mergaitė-Jeruzalė svetimauto- 
ja! “Aistros kankinama“ žmona kyšiais vilioja meilužius 
ateiti pas ją. Jeruzalė elgėsi bjauriau negu Samarija — 
Šiaurinė karalystė. 


413 Tas pats įvaizdis yra ryškus ir Ozėjo bei Jeremijo pranašystėse. 

414 Lietuviškai Izraelis yra vyriškos giminės tikrinis daiktavardis. 
Hebraiškai Izraelis yra moteriškos giminės. Be to, po juo slypi Izraelio — 
Sandoros nuotakos tiesa. 

Ezechielis sugretina abi seseris karalystes antrame 
pasakojime (Ez 23). Pasakojama apie dvi seseris kekšes: 
Oholą (Okolah “Padangtė jos Lpačiosl“) ir Oholibą 
(Okolibah: “Padangtė mano joje“). Izraelis turėjo pasi- 
statęs savo šventyklas Betelyje ir Dane. Tuo tarpu Judo 
karalystėje buvo Saliamono—+teisėtoji Šventykla. Jeruzalė 
savo nuodėmėmis viršijo net Sodomą. O jos nuodėmė yra 
tapusi priežodžiu, sako Ezechielis (Ez 16,53-58). Kekšė 
Jeruzalė turi patirti teismo gėdą ir tapti priežodžių tarp 
tautų. Suterštoji Sandoros istorija turi būti užskleista — 
užbaigta. Tik tada Dievas, atsimindamas savo Sandorą, 
sudarytą jos “jaunystės dienose“, sudarys “amžiną San- 
dorą“ (Ez16,59-63). Sąlyginę Sinajaus Sandorą Ezechie- 
lis laiko užskleistą-—užbaigtą ir skelbia malonės Sandorą, 
panašią į mesijinę Sandorą su Dovydo dinastija, kuri bus 
amžina. 


Kas yra. Dievas? Du dalykai yra labai raiškūs žmo- 
gaus gyvenime: šviesa ir tamsa. Du dalykai yra labai raiš- 
kūs išganymo istorijoje: Dievo malonė ir žmogaus nuodė- 
mė. Izraelis, prieš patirdamas Dievo atleidimą ir jeida- 
mas į naują “amžinosios sandoros" santyki, turėjo patirti 
Dievo teismą istorijoje. Ezechielio pranašystės turi refre- 
ną: “Tada jie žinos, kad aš esu Jahvė!" Jahvė apreikš kas 


yra Dievas, pašaukdamas į teismą savo maištingą Tautą, 
kaip jis buvo padaręs su ju protėviais Egipte (Ez 20,33- 
P] P ę JU P £1Pp 

38). Dievo teismų istorijoje dėka, Izraelis pažins, — pri- 
pažins Jahvę savo visagaliu Viešpačiu.*“ 

Pranašą Ezechielį giliai paveikė Dievo šventumas. 
Si išgyvenimą lydėjo įsitikinimas, kad Dievo Artume būti 

1 15y ą LyGėjo Į 

gali tik tai, kas šventa. Ezechielis buvo kunigas-pranašas. 


415 Žr. Raktas į Senąjį Testamentą, I, p. 211-215. Be to, pravartu 
grįžti prie Ozėjo knygos. 

Jo požiūriu, apeiginiai trūkumai Sventyklos poreikiuose 
buvo tolygūs dorovinėms ydoms. 


Bjaurios apeigos Šventykloje. Ez 8-11 skaitiniai pa- 
sakoja apie nepaprastą Ezechielio regmę. Nukeltas iš Ba- 
bilonijos į Sventyklą Jeruzalėje, pranašas-kunigas mato 
bjaurias apeigas: moterys apverkia Tammuzo (Tammuz) 
— derlingumo dievo mirtį ir atgimimą, vyrai garbina sau- 
lę (Ez8,14-18). Ezechielis mato Šventykloje slaptą kam- 
barį su stabų ir gyvūnų paveikslais ant sienų (Ez 8,7-13). 
Didžiūnai sąmokslauja Šventykloje (Ez 11,1-3). 

Ūmai Ezechielis mato regmėje Jahvės Garbę — die- 
viškąjį Artumą, kuris buvojo Šventųjų šventovėje, išei- 
nantį iš užterštos Šventyklos. Jahvės Garbė paliko Šven- 
tyklą ant to paties sosto-vežimo, malyto regmėje prie Ke- 
baro upės Babilonijoje (Ez 10,18-22). 

Anot Ezechielio, stabmeldystė buvo baisiai suteršusi 
Šventyklą. Tai jam kelia siaubą. Net jeigu anie trys — 
priežodžiu tapę teisūs asmenys — Nojus, Danielius ir 
Jobas būtų gyvenę tuo metu Jeruzalėje, miestas būtų ne- 
išvengęs sunaikinimo (Ez 14,12-20). 

Pranašas Ezechielis neturėjo gero žodžio netikrie- 
siems pranašams. Pranašas juos smerkė ypatingai, nes jie 
nesiliovė suvedžioti žmones, skelbdami ramybę, kada jos 
negalėjo būti, ir apdažydami kalkėmis griūvančias sienas 
(Ez 13,1-16). 

Pranašo kaltinamasis aktas apima ir būdingesnius 
nusikaltimus prieš dorą, ne vien tik apeigines ydas. Jis 
kaltino Jeruzalės gyventojus kraujo praliejimu, svetimavi- 
mu, plėšikavimu, nesirūpinimu tėvais ju senatvėje ir ne- 
paisymu našlaičių, našlių bei ateivių teisių (Ez 22). Di- 
džiūnai ir netikrieji pranašai piktu sandėriu teršė visą 
Judo karalystę. Pranašas-kunigas išreiškia Dievo skundą, 
— neliko nė vieno teisaus žmogaus: 

Ieškojau tarp jų žmogaus, kuris atstatytų sieną, bu- 
dėių sugriautų sienų spragoje ir sušvelnintų mano 
smūgį, kad nesunaikinčiau žemės. Tačiau neradau 
nė vieno. .. (Ez 22,30). 


Asmeniška atsakomybė gyvenime. Ezechielis Dievo 
įgaliojimu kreipėsi į Izraelį kaip tautą — Sandoros bend- 
riją. Tuo jis buvo panašus į ligšiolinius pranašus. Savo 
kreipiniu jis išryškino, kad tauta, nuo savo istorijos pra- 
džios iki šiai dienai, buvo pikto suteršta. Ji nebeturėjo 
prasmės. Politiniame Izraelio ir Judo žlugime Ezechielis 
matė Dievo teismą. 

Izraeliečių tautai žlugus, Ezechielis susidūrė su nau- 
ju poreikiu. Tauta žlugo, nes buvo tapusi beprasmė ir tu- 
rėjo patirti Dievo teismą. Istorija yra Dievo kelias ir Die- 
vo teismas. Tautą sudaro asmenys. Jie nestovi šalia isto- 
rijos teismo, bet turi neišvengiamai dalyvauti jo vingiuo- 
se. Koks yra pavienio žmogaus likimas? Kokia yra žmo- 
gaus asmeninė atsakomybė? 

Būtų klaidinga prileisti, kad Sandoros bendrija iki 
tol buvo gyvenusi tik bendrijine visuomenės atsakomybe, 
nesirūpindama puoselėti pavienių savo narių aisakomybę. 
Pavienis Sandoros bendrijos narys nebuvo užgožiamas vi- 
suomeninių poreikių. Priešingai, Sandoros santykis, riš- 
damas žmones į visuomeninę bendriją, reiškėsi Dievo rū- 
pesčiu pavieniam žmogui. Sandoros bendrijoje pavieniai 
žmonės turėjo savo asmenišką draugystę su Dievu. Šv. 
Rašto požiūriu, norint būti vertingu asmeniu, reikia da- 
lyvauti Sandoros bendrijoje — draugystės ryšyje su Die- 
vu ir artimu. Be draugystės bendravimo su Dievu ir ar- 
timu, pavienis žmogus buvo pasmerktas vienišumui ir 
kančiai. 

Didžiųjų istorijos lūžių metu, Sandoros bendrijai su- 
birus ir žmonėms netekus gimtojo krašto šaknų, pavienio 

Mamrės ąžuolas. Maldininkai nori parsivežti jo šakutę, nes po juo 
kadaise Abraomas priėmė svečiu ir vaišino Dievą (Pr 18). Ąžuolas 


saugomas... 


Hebrono mečetė ant Makpelos olos. Čia yra tikėjimo protėvių kapai 
(Pr 22). 


Į Hebrono mečetę eina melstis ir musulmonai ir žydai, nes Abraomas 
yra abiejų protėvis. 


Ca fe Shiloh 


| Nūdienė šiloė nieku neprimena Giminių lygos šventovės. Šventovę 

Išradingi archeologai slepiasi nuo karštos Palestinos saulės. 


Pavakarė prie pajūrio palei Cezarėją. Statinys — vandentiekio likučiai. 

Šiuolaikinė Palestina — Šventoji Žemė yra brangi daugeliui. Žydai ir 
arabai už ją kovoja ir miršta. Viduržemio pajūris saugomas spygliuota 
tvora. 


Golano aukštumos, dėl kurių Sirija ir Izraelis kovoja. 


asmens likimo ir atsakomybės klausimas darėsi labai 
aitrus. Vienišumas ir kančia kėlė lūkesčius, rūpesčius ir 
baimę. Ezechielio laikais asmeniško likimo ir atsakomy- 
bės klausimas nebuvo visiškai naujas. Anot Pradžios kny- 
gos pasakojimo, Jahvė buvo sujaudintas Abraomo užiari- 
mu Sodomos — jis būtų pasigailėjęs nuodėmingo miesto 
dėl dešimties teisių žmonių jame (Pr 18,22-33). O pagal 
2 Sam 24 skaitinį, Dovydas prisipažino esąs kaltas ir pri- 
kaišiojo Dievui už nekalių žmonių nubaudimą dėl jo kal- 
tės: “Štai, aš nusidėjau, aš pasielgiau nedorai! Bet jie 
yra avys. Ką jie pikto padarė?" (2 Sam 24,17). 

Jeremijo ir Ezechielio laikais pavieniai asmenys ne- 
teko bendrijos, kuri davė prasmę gyvenimo buičiai. Ne- 
kaltųjų kančia tapo opiu klausimu. Visuotinis skundas 
buvo išreiškiamas patarle: “Tėvai valgė rūgščių vynuo- 
gių, o vaikams atšipo dantys“ (Ez 18,14; Jer 31,29). 
Žmonės įžūliai save teisino, sakydami, kad tėvų nuodėmės 
yra atsakingos už jų kartos vargą ir kančias. Be to, jie 
darė išvadą, kad jie patys nėra kalti už pikta, kuris vedė 
į Dievo teismą. Jie kaltino praeities kartas. Pranašui Eze- 
chieliui teko ginti Dievo teisumą prieš metusius iššūkį: 
“Dievo kelias nėra teisus" (Ez 18,25.29; žr. taip pat 33, 
17-20). 

Žmonijos istorija liudija, kad ne sykį už “tėvų nuo- 
dėmes" buvo nubausti vaikai. Mūsų amžiaus karai rodo, 
kad “vaikai" dažnai kenčia ir žūsta dėl praeities kvai- 
lysčių. Ir Ezechielio laikotarpio karta buvo linkusi su 
kartėliu skųstis likimo žaismu. Baisaus istorinio lūžio me- 
tu pranašas Ezechielis prašnekino Dievo įgaliojimu subi- 
rusią Sandoros bendriją su nauja įžvalga į Dievo užmojį 
ir veiklą pavienio asmens gyvenime. Ne likimo žaismas, 
bet Dievo apvaizdus rūpestis supa pavienį asmenį. Tiesa, 
Ezechielio karta buvo įstrigusi į lemtingą padėtį. Tačiau, 
anot pranašo, ir lemtingoje padėtyje pavienis asmuo ne- 

turi nuleisti rankų, sakydamas: “Kokia nauda iš mano 
pastangų būti geram? Dievas neteisus!'? 

Pranašas Ezechielis įtikinėjo, kad praeities kartų dar- 
bai neapsprendžia dabartinės kartos atsako Dievui, nes 
geras tėvas gali turėti blogą sūnų, o blogas tėvas — gerą 
sūnų (Ez 18,5-20). Jis mokė, kad kiekvienu atveju atsa- 
kinga ne visuomenė — karta, bet pavienis asmuo už savo 
likimą. Žmogus nėra nei paveldėjimo, nei aplinkos, nei 
istorinių lūžių auka. Kiekvienas žmogus turi asmeniškai 
atsakyti Dievui, — tik Dievui ir niekam kitam (Ez 18, 
23.30.32). 

Pranašas Ezechielis paneigė “šeimos kaltę“. Seno- 
vėje šis teisėtvarkos dėsnis buvo buvęs labai svarbus. Visa 
Achano (Achan) šeima buvo nubausta mirtimi už jo nuo- 
dėmę (Joz 7). “Šeimos kaltės“ dėsnis turi šaknis senovi- 
niame vertybių (tabū) mate. Ezechielio amžiuje “šeimos 
kaltės“ dėsnio jau buvo atsisakyta. Karalius Amazijas ne- 
sutiko pasmerkti mirčiai vaikų, nužudžiusių jo tėvą (2 
Kar 14,6), o Deuteronominis Teisynas draudė bausti vai- 
kus už tėvų nusikaltimus (Įst 24,16). Tačiau Dievo teisu- 
mo klausimą spręsti teko pranašui Ezechieliui. 


Ar Dievas teisus? Dievo teisumo klausimo sprendi- 
mas neturi nieko bendro su teismo sale. Jis yra sprendžia- 
mas istorijos arenoje. Čia vienos kartos nuosprendžiai ir 
darbai užgriūva ant vėlesnių karių, nes atpildas už pra- 
eities nuosprendžius ir darbus dažnai nepaliečia tėvų, bet 
paliečia jų vaikus ar vaikaičius. 

Ezechielis nebuvo pavienio asmens pranašas. Kaip 
ir Jeremijas, jis buvo siųstas pas Izraelį — Sandoros ben- 
driją. Izraeliečių tauta jam buvo viena — praeities, da- 
barties ir ateities bendrija Sandoroje. 

Pranašas Ezechielis atgręžė Dievo teisumo klausimą 
į pačius žmones, primindamas jiems, kad jie nėra be kal- 

tės. Jie patys yra įsipainioję iki kaklo į Izraelio nuodėmes 
ir turi priimti atsakomybę už jas. Užuot aiškinęs iš kur 
kyla kančia, pranašas skelbė, kad kančia yra proga grįžti 
pas Dievą, — proga aigailai ir gilesniam tikėjimui.*!“ 
Anot Ezechielio, pats Dievas stebisi, kad net artėjantis pa- 
vojus nepažadina Izraelio atgailai: 

Palik visa pikta, kurį padarei man ir 

kelkis nauja širdimi ir nauja dvasia! 

Kodėl norite žūti, izraeliečiai? 

“Man nėra maloni nė vieno mirtis“, 

sako Jahvė Dievas. “ Todėl grįžkite 

ir būkite gyvi"* (Ez 18,31-32; 33,10-20). 

Pranašo Ezechielio atsakymas į klausimą: “Ar Die- 
vas yra teisus?" — daug kam atrodo nepakankamas. Ne 
visuomet blogi žmonės kenčia, o geriesiems ne visuomet 
sekasi gerai gyventi. Viena aišku. Pranašas mokė Sando- 


ros bendriją išgirsti Dievo šaukimą į aigailą — grįžimą 
baisiame istorijos lūžyje. Grįžti ir atsiduoti Dievo gai- 
lestingumui. 


Ezechielio atsakymas paliečia tik Dievo teisumo ir 
gailestingumo briauną. Dievo kelias istorijoje turi paslap- 
ties skraistę. Kančios problema vėlesniais amžiais įtemps 
ir praturtins tikėjimo pastangas suprasti Dievo kelią žmo- 
gaus gyvenime ir žmonijos istorijoje. 


DIEVAS PAŽADA NAUJA PRADŽIĄ 
Ezechielio šaukimas Dievo vardu “grįžti ir būti gy- 
vam!“ nebuvo išgirstas. Žmonės buvo per daug įstrigę 
savo pačių “namuose ant smėlio". Net pražūties grėsmė 
bei tremties rūpesčiai ir baimė nepajėgė jų išlaisvinti ti- 
416 Jėzus Naujajame Testamente pakartoja Ezechielio minti. Žr. 
“Raginimas atsiversti" (Lk 13,1-5). 

kėjimui ir atgailai. Grėsmė jau žengė per slenkstį, — bu- 
vo tarpduryje. Ezechielio žodžiai iš Dievo atspindi įvykių 
srautą, kurį jau pažįstame iš Jeremijo veiklos. 

Pranašas Ezechielis savitu “erelio? įvaizdžiu pasa- 
koja apie Zedekijo sukilimą prieš “didijį erelį? — Ne- 
buchadnezzarą ir Zedekijo užuovėjos ieškojimą pas “kitą 
didelį erelį" — Egiptą (Ez 17). Pranašas regmėje mato 
kardą — nušveistą ir pagaląstą žudynėms (Ez21,1-17) — 
ir kelių sankryžoje Nebuchadnezzarą, laukiantį nurodymo 
iš savo dievų kurią karalystę pirmiau pulti — Ammoną 
ar Judą (Ez21,18-32). Kol Jeruzalė dar nebuvo sunai- 
kinta, tremtiniai Babilonijoje net girdėti nenorėjo, kad Ju- 
do karalystė galėtų žūti. Keistuolis'pranašas, anot jų, kal- 
bėjo apie labai tolimą ateitį, o ne apie dabartį. “ Regmė, 
kurią jis mato, yra tolimam laikotarpiui, — jis prana- 
šauja tolimai ateičiai" (Ez 12,27; žr. 12,22). 


Izraelio teismas ir išganymas. Pranašas Ezechielis 
paskelbė tremtiniams, kad Jeruzalė yra Nebuchadnezzaro 
kariuomenės apgulta (Ez24,1-14),. Miesto mūrinės“ sie- 
nos buvo pralaužtos, ir jis 587-ųjų prieškristinių metų 
liepos mėnesį tapo babiloniečių karo auka.“"" Žinia apie 
Jeruzalės sunaikinimą pasiekė tremtinius Babilonijoje per 
bėglius. “. . „atėjo pas mane pabėgėlis iš Jeruzalės ir pa- 
sakė: “Miestas sunaikintas'" (Ez 33,21). 

Baisiajai žiniai pasiekus Babiloniją, Ezechielio žo- 
džiai Dievo vardu virto vilties žodžiais. Anksčiau, perdė- 
tam tautiškumui vyraujant tarp tremtinių, pranašas griovė 
Jų “namus ant smėlio" kietais pražūties žodžiais. Dabar 
buvo visiškai nauja padėtis. Tremtinius apėmė neviltis ir 
sąžinės graužimas (Ez33,1-11). Pranašas Dievo vardu 


417 Žr. A.G. Wright, R. E. Murphy, J. A. Fitzmyer, “A History of 
Israel", JBC 75:87. 

kreipėsi į bejėgius, nevilties apimtus tremtinius, su šau- 
kimu pasitikėti Dievo rūpesčiu. Atrodo, kad Ezechielis 
tikėjo, jog Dievas apreiškia savo visagalį rūpestį žmogu- 
mi per žmogaus drąsią viltį ir per bejėgę neviltį. Abu iš- 
gyvenimai yra svarbūs, nes apreiškia žmogui, kas jis yra 
ir ko jam reikia, — gyvenime nepakanka vien tik savęs, 
bet reikia ir Kito — visagalio Kūrėjo. Drąsi viltis ir be- 
jėgė neviltis atveria duris į Kūrėjo rūpestį žmogumi. Po 
Jeruzalės sunaikinimo, Ezechielio refrenas “Tada jūs ži- 
nosite, kad aš esu Jahvė, jūsų Dievas“ gavo visiškai naują 
prasmę. Pražūties grėsmė tapo viltinga paguoda. Jahvė 
apreiškia savo Tautai, kad jis yra Dievas ne tik teisdamas, 
— sunaikindamas jų smėlio namus, bet ir teismu išgany- 
damas — pradėdamas istorijoje naują pradžią.*““ 
Teismo-išganymo paslaptis ir nuostaba istorijoje iš- 
kiliai išreiškiama Ezechielio knygoje sausų kaulų slėnio 
regme (Ez 37). Ezechielis yra Dievo nukeliamas į slėnį, 
pilną sausų kaulų. Dievas klausia Ezechielį: “ Ar gali šie 
kaulai atgyti?" (Ez37,3). Tada, Dievo liepiamas, pra- 
našas kreipiasi į sausus kaulus su Dievo žodžiu. Kaulai 
staiga atgijo, — buvo prikelti naujam gyvenimui (Ez 37, 
4-10). Regmė paaiškinama. Paaiškinime mokoma, kad 
sausieji kaulai vaizduoja Izraelį neviltyje. Izraelis, kaip 
bendrija, buvo miręs. Jis nebeturėjo nei savo Pažado Že- 
mės, nei laisvės, nei vilties ateičiai. Tremtiniai neviltyje 
aimanavo: “Mūsu kaulai išdžiūvo, nebėra mums vilties“. 
Izraelio bėda, skelbia Ezechielis, yra Dievo proga. Die- 
vas pažada prikelti Izraelį iš kapo — tremties, grąžinti į 
Pažado Žemę ir duoti jam ateitį. Duodamas savo Dvasią, 
Dievas prikelia savo Sandoros bendriją. Dievas sujungs 
izraeliečius i vieną Tautą, — skilimas tarp šiaurinio Iz- 


418 Žr. W. Zimmerli, Gottes Offenbarung (Minchen: Kaiser Verlag, 
1963), p. 41-119. 

raelio ir pietinio Judo dings, — pateps vieną “ karalių", 
kuris juos valdys (Ez 37,18-22). Tada senasis Sandoros 
aprašas taps tikrove: “ Aš būsiu jų Dievas, o jie bus mano 
tauta" (Ez 37,23). 


Dievas — Gerasis Ganytojas. Grąžinimas į Pažado 
Žemę Ezechielio pranašystėje yra išreiškiamas ir dviemis 
Šv. Raštui būdingais įvaizdžiais: ganytojo ir kaimenės 
(Ps22/23/; 99/100/,3; Iz 40,11; Lk 15,3-7; Jn 10,1- 
18). Blogi ganytojai ieško sau naudos iš kaimenės (Ez 34, 
1-10). Jahvė yra Gerasis Ganytojas. Jis eina ieškoti pa- 
klydusiųjų, pavargusiųjų ir sužeistųjų — grąžinti jų į 
saugią ganyklą (Ez34,11-18). Gerasis Ganytojas' darys 
pirmą žingsnį surinkti savo kaimenę į saugią ganyklą: 

Štai aš, aš pats ieškosiu savo avių ir surasiu jas. Kaip 

piemuo rūpinasi savo kaimenės išblaškytomis avimis, 

taip aš rūpinsiuosi savo avimis. Aš išgelbėsiu jas iš 

visų vietų, kuriose jos buvo išblaškytos tą tamsią ir 

pražūtingą dieną... Aš leisiu joms ganytis Izraelio 

kalnuose, prie šaltinių, ir vešliose žemės ganyklose... 
(Ez 34,11-13). 

Parvedęs savo Tautą iš tremties į Pažado Žemę, 
Jahvė duos jai gerą ganytoją iš Dovydo dinastijos: 

Aš duosiu jiems ganytoją, panašų į savo tarną Do- 

vydą, — jis rūpinsis jais: jis rūpinsis jais ir bus jų 

ganytojas. Ir aš, Jahvė, būsiu jų Dievas, o vadas,“ 
panašus į mano tarną Dovydą, bus jų ganytojas. Aš, 

Jahvė, pasakiau! (Ez 34,23-24; žr. 37,24-25). 


419 Ezechielis dovydiškąjį ganytoją nevadina karaliumi — melek, bet 
vadu — nasi“. Vadu buvo vadinami Giminių lygos vadai. Ezechielis ideali- 
zuoja laikotarpį prieš Izraelio tapimą karalyste-valstybe. Jahvė tada valdė 
kaip ganytojas per savo paskirtą atstovą. 

Pranašas Ezechielis mokė, kad Jahvė rūpinsis Izrae- 
liu ne dėl to, kad Izraelis būtų tapęs geras, bet dėl to, 
kad kitos tautos nedarytų išvados, jog Jahvė yra bejėgis 
išgelbėti Izraelį iš tragiško sunaikinimo. Tautų daroma 
išvada yra klaidinga. Ji teršia Dievo Garbę, jo šventąjį 
vardą. Todėl Jahvė apgins savo šventumą. Tautos patirs, 
kad jis yra Dievas, kuris gali prikelti bejėgę ir beviltę 
tautą naujai pradžiai. Panašiai kaip Jeremijas, Ezechielis 
tvirtino, kad Jahvė vispusiškai perkeis žmogišką prigimtį, 
prikeldamas tremtinius būti jo Sandoros Tauta. Pati Iz- 
raelio "širdis" turi būti perkeista, — Izraelio valioje turi 
įvykti vidinė permaina, įgalinanti jį gyventi visiškai nau- 
ju gyvenimu: 

Aš duosiu jums naują širdį ir ainaujinsiu jus dva- 

sioje Lduosiu jums naują savimonęl. Aš išimsiu iš 

jūsų akmeninę širdį ir duosiu jums jautrią širdį. Aš 
duosiu jums savo dvasią ir padėsiu jums įgyvendinti 
mano įsakymus ir laikytis mano nuostatų. Jūs gyven- 
site žemėje, kurią daviau jūsų protėviams. Jūs būsite 
mano tauta, o aš būsiu jūsų Dievas (Ez 36,26-28; žr. 

11,19-20). 

Su nauja širdimi ir nauja savimone Izraelis pajėgs 
paklusti Dievo valiai, ir santykis tarp Dievo ir jo Tautos 
bus “amžinoji sandora"“ (Ez 37,26). Ezechielis ir Jeremi- 
Jas turi daug bendro širdies teologijoje (plg.: Ez 36 ir Jer 
31,31-34). Labai galima, kad Ezechielis buvo klausęsis 
Jeremijo žodžių Dievo vardu ar skaitęs jo įkvėptą ritinį. 


Naujoji Sandora. Ezechielis skelbė sklidiną malonės 
Dievo veiklą. Ja Dievas grąžins šventąją Tautą į šventąją 
Žemę. Naujosios Sandoros metu Dievas bus savo Tautoje, 
gaivindamas žemes “palaimiu lietumi“ (Ez 34,26) bei 
ramiai ir saugiai daugindamas Tautą. Vienas atnaujinimo 
bruožas yra ypatingai raiškus ir įtaigus kunigo-pranašo 

Ezechielio ateities regmėje. Jahvė buvos savos Tautos 
Šventykloje: 

Aš sudarysiu su jais ramybės sandorą. Ji bus amžina 

sandora su jais. Aš laiminsiu juos ir didinsiu jų skai- 

čių. Aš pastatysiu savo šventyklą tarp jų amžiams. 

Mano palapinė bus su jais; aš būsiu jų Dievas, o jie 

bus mano tauta (Ez 37,26-27). 

Šventykla, pagal kunigo-pranašo žodžius iš Dievo, 
bus naujos Tautos centras. Ši tema ypatingai ryški pas- 
kutinėje Ezechielio knygos dalyje (Ez 40-48). Naujoji 
Šventykla aprašoma smulkmeniškai. Regmėje, primenan- 
čioje pranašo veiklos pradžioje regmę palei Kebaro upę 
(Ez 1,1-28), Ezechielis matė Jahvės Garbę grįžtant Šven- 
tyklon. Dievo garbinimas atnaujinamas. Dievo garbini- 
mo atnaujinimas atnaujins ir Žemę, nes iš Šventyklos kal- 
no tekės Gyvybės upė, kuri turi savo ištaką gėlo vandens 
Gelmėje po Žeme. Gyvybės upė tekės rytų linkui ir liesis 
į Druskos — Negyvąją jūrą. Jos pakrantėse augs vaisme- 
džiai su šviežiais vaisiais kas mėnesį, o Engedio (En- 
Gedi) srityje žvejai eis žvejoti, nes Druskos jūra taps gėlo 
vandens ežeru (Ez 47,1-12) 4? 

Pranašo Ezechielio Naujosios Jeruzalės regmė darė 
didelę įtaką vėlesnei apokaliptinei raštijai. Ir Naujojo 
Testamento Apreiškimas Jonui aprašo “šventąjį miestą — 
naująją Jeruzalę, nužengiančią iš dangaus nuo Dievo“ 
(Apr 21,2). 

Ezechielio Naujosios bendrijos apybraiža rūpestin- 
gais brūkšniais nusako santykius tarp religinės ir politinės 
valdžios. Zadoko kunigai, levitų padedami, joje tvarko vi- 
sus religinius reikalus. Vado — politinės valdžios atsako- 


420 Žr. W. R. Farmer, “The Geography of Ezekiel's River of Life" 
veikale, kurį suredagavo G. W. Wright ir D. N. Freedman, The Biblical 
Archaeologist Reader I, p. 284-289, 

mybė yra palaikyti religinę Bendriją, aprūpinanti ją auko- 
mis ir saugojant viešąją tvarką (Ez 45,7-46,15). 

Pažado Žemė bus vėl padalinta tarp dvylikos gimi- 
nių. Jos ras vienybę Šventyklos tarnyboje. Šventykla bus 
vadinama “Jahvė yra čia" vardu (Ez 48,35). 

Atnaujintas Izraelis bus bendrija, kuri garbina Dievą 
— besimeldžianti Bendrija. Senovinė Giminių lyga yra 
jai pavyzdys. Kunigiškasis Ezechielio požiūris darė dide- 
lę įtaką judaizmui — judėjams, grįžusiems i Palestiną po 
tremties Babilonijoje.“ 


GYVENIMAS TREMTYJE SU VILTIMI 


Pranašas Ezechielis kalbėjo Dievo vardu apie dviejų 
Izraelio šeimų — karalysčių susijungimą. Tačiau ši pra- 
našo viltis netapo istorine tikrove. Šiaurinės karalystės — 
Izraelio likučiai, vėliau žinomi kaip samariečiai, ir Judo 
— Pietinės karalystės palikuoniai taip įsiaitvino vieni 
prieš kitus, kad Naujojo Testamento amžiuje buvo sakoma 
“žydai nebendrauja su samariečiais" (Jn 4,9). Mat po- 
tremtinis judaizmas pradėjo reikštis savimone, kad tik 
judėjai — žydai yra tikrasis Izraelis — Sandoros bend- 
rija. 

Žodis judaizmas įprasta naudoti judėjų, arba žydų, 
religijai pavadinti. Iki šiol buvo naudojama izraeliečių 
ir hebrajų vardai. Mat tarp judėjų Sandoros tikėjimas pra- 
dėjo reikštis nauja išraiška, aispindinčia Judo karalystės 
žlugimo ir tremties Babilonijoje sąlygas ir aplinkybes.*?? 
Žodis judaizmas taikliai pavadina Izraelio tikėjimą nau- 
jomis sąlygomis, 


421 Žr. Raktas į Senąjį Testamentą, III. 

422 Žodis judaizmas neužtinkamas Senajame Testamente. Atrodo, kad 
jis buvo nukaltas tarp sugraikėjusių žydų — helenistų. Tautų apaštalas 
Paulius naudoja ioudaismos— judaizmas savo laiške Galatams (Gal 1,13-14). 

Jeremijo pranašystė išsipildė. Sandoros bendrijos 
ateitis neslypėjo žmonėse — likutyje, kurį babiloniečiai 
paliko Jeruzalėje — Judėjos“? provincijoje. Pergalingo 
priešo nuniokoti, jie buvo visiškai bejėgiai. Ir religinis 
gyvenimas tarp krašte likusiųjų žmonių buvo babiloniečių 
gniaužiamas. Net po Jeruzalės sunaikinimo ir žmonių iš- 
trėmimo, 582 m. prieš Kristų, Nebuchadnezzaras vėl nu- 
siaubė Judėjos provinciją, nes politinis bruzdėjimas nesi- 
baigė su tautos tragedija. Babiloniečiai išvedė dar dau- 
giau judėjų į Babilonijos tremtį. 

Sunku tiksliai pasakyti, kiek žmonių buvo išvežta į 
Babilonijos nelaisvę.“ Viena aišku, kad tremtis nebuvo 
masinio pobūdžio. Ne visi Judo gyventojai buvo išvežti į 
Babiloniją. Būdinga, kad babiloniečiai neatvežė į naują- 
Ją Judėjos provinciją kitataučių, kaip buvo padarę asirai 
su Šiaurinės karalystės žeme (721 m. pr. Kr.). Atrodo, 
kad diduomenė, vadai ir amatininkai buvo išvežti, o liau- 
dis palikta nuimti derlių (2 Kar 25,12). Vadinasi, Ne- 
buchadnezzaras norėjo turėti laisvas rankas Judėjos pro- 
vincijoje ir vengė tautinio atgimimo pavojaus. Pati žemė 
buvo nuniokota. Net geromis sąlygomis reikėjo daug me- 
tų jai atsigauti. Archeologija liudija, kad sugriautieji 
miestai nebuvo atstatomi ir liko griuvėsiais tremties metu. 
Judo karalystė buvo apkarpyta — padalyta į tris naujus 
vienetus. Mat dalis buvo prijungta prie babiloniečių Sa- 


marijos provincijos, o kita tapo edomiečių““?" žeme. Edo- 


423 Judo karalystė tapo Judėjos provincija. Iš čia kilo ir judėjų — 
Judėjos gyventojų vardas. 

424 Ter 52,28-30 skaitinyje minima trys išvežimai. Jų metu išvežta 
4.600 žmonių. Šis skaičius turbūt apima tik vyrus. Tuo tarpu 2 Kar 24,14-16 
skaitiniai teigia, kad 10.000 žmonių buvo išvežta pirmojo trėmimo metu 
(597 m. pr. Kr.). Šiame skaitinyje neminima išvežtųjų skaičius antrojo 
trėmimo metu. Tretysis trėmimas nėra minimas. 

425 Edomo gyventojai yra pažįstami ir iš Naujojo Testamento isto- 
Tijos. Jie vadinami idumiečiais. 

miečiai išplėtė savo karalystę judėjų sąskaita, apgyven- 
dindami visą Hebrono sritį. Kai kurie judėjai, nepakel- 
dami naujų sąlygų, bėgo į Egiptą naujo gyvenimo pradėti. 
Tik saujelė beliko Jeruzalės griuvėsiuose. 


Tikėjimas ir tremtis. Tremtiniai Babilonijoje nematė 
didelio vargo. Jie turėjo daug laisvės. Turėdami visuome- 
ninę laisvę ir palankias medžiaginės sąlygas, jie tarpo ir 
kūrė našias nausėdijas. Tremtiniai buvo sumanūs ir na- 
gingi. Archeologijos liudijimu, rasti mokesčių pakvitavi- 
mai rodo, kad kai kurie tremtiniai buvo stambūs preky- 
bininkai.“““ 

Judėjų dalia Babilonijos tremtyje buvo palankesnė 
negu nūdienė žydų padėtis. Antisemitizmas dar nebuvo 
gimęs. Žydo, kaip žydo, niekas neužgaudinėjo ir neper- 
sekiojo. Tremtiniai Babilonijoje turėjo laisvę kilnotis iš 
vietos į vietą, burtis į savųjų bendruomenes miestuose ar 
šalia jų ir gyventi pagal savo įsitikinimus. 

Tik vienas tremtinių poreikis buvo keblus ir sunkiai 
patenkinamas. Tai religinis — tikėjimo poreikis. Judėjų 
tikėjimas turėjo gilius ryšius su Palestina, — Jahvės jiems 
duotu paveldu, — ir su Šventykla Jeruzalėje. Šventykla 
buvo vieta, kur buvojo Jahvės vardas. Tremtyje judėjų ti- 
kėjimas jautėsi išrautas iš savo istorinės aplinkos ir iš- 
gyveno pavojų nuskęsti Babilonijos kultūroje. Babilonie- 
čių kultūra visais požiūriais buvo pranašesnė už kuklųjį 
izraeliečių gyvenimą, pažintą Judo žemėje. 

Šį tremtinių gyvenimo poreikį nesunku suprasti ir 
mūsų laikais. Šiuolaikinis kaimo žmogus jaučiasi tremti- 
niu dangoraižių mieste. Judėjai kadaise vertėsi kukliu 


426 Mokesčių pakvitavimas, išduotas “Murašu £ Sūnums“ Nippuro 
(Nippur) mieste, yra raiškus liudijimas. Žr. J. B. Pritchard (red.), ten pat, 
p. 221-222. 

žemės ūkiu Judo žemėje, o dabar susidūrė su iškilia žem- 
dirbyste ir pramone Babilonijos lygumose. Net šaunioji 
Saliamono Šventykla Jeruzalėje, babiloniečių kareivių 
sunaikinta, atrodė kuklutė prieš prašmainias Babilonijos 
šventoves. Daugelį judėjų visa tai stebino. Mat praš- 
matnesnė kultūra kėlė klausimą apie babiloniečių re- 
liginį pranašumą. Jahvė jiems atrodė tik kaimiečių Die- 
vas! 

Judėjai Babilonijoje išgyveno tą pačią bėdą, kaip 
kadaise klajokliai izraeliečiai, pereidami iš klajonių dy- 
kumoje į žemdirbystę Pažado Žemėje. Jie tikėjo, kad 
Jahvė apreiškė savo visagalę viešpatystę Palestinoje. Pa- 
lestina buvo Jahvės žemė! Kaip galima garbinti Jahvę 
svetimame krašte, kuriame svetimi dievai reiškiasi vieš- 
pačiais!? Net pamaldieji judėjai, atsimindami savo 
džiaugsmą — garbinimą Dievo Jeruzalės Šventykloje, kė- 
lė šį niūrų ir gluminantį klausimą. Jį atspindi tremtinių 
giesmė: 


Prie Babilonijos upių sėdėdami verkiam, 
Ziono kalną atminę. 

Ant karklo šakų sukabintos 

mūsų nutilusios arfos. 


Mūsų trėmėjai mums liepia 

giesmes giedoti; 

mūsų engėjai ragina džiūgauti: 
“Pagiedokite apie Ziono kalną!“ 

Kaip mums giedoti Viešpaties giesmes: 
mums svetima ši žemė! 

Jeigu, Jeruzale, tave aš užmirščiau, 
mano dešinė tenuvysta. 


Tepridžiūsta prie gomurio mano liežuvis, 
jeigu tavęs neatsiminčiau, 

jeigu tu man brangesnė nebūtum 
už visus džiaugsmus, Jeruzale mano! 


(Ps 136/137/,1-6) 27 


Dievą garbinti be Šventyklos. Sandoros tikėjimas ne 
tik pergyveno šį perėjimo laikotarpį, bet ir brendo, — 
tapo gilesnis ir turtingesnis. Tai yra nuostabus išganymo 
istorijos bruožas. Istorinis Dievo rūpestis žmogumi ir 
žmogaus Dievo ilgesys sušvito nauja įžvalga. 

Babilonijoje daug judėjų pasidavė kultūriniam srau- 
tui ir sutirpo, tapdami vispusiškais naujojo krašto gyven- 
tojais. Tačiau kiti išliko ištikimi Sandoros kraičiui, — 
jautėsi praeities ir Sandoros bendrijos nariais. Nuostabu, 
kad Sandoros tikėjimas išliko tyras Babilonijos tremtyje. 
O Egipto išeivijoje judėjų tikėjimo paveldas susiteršė sve- 
timybėmis. Tai liudija raštija iš judėjų nausėdijos Ele- 
fantinės saloje prie Aswano. 


Naujasis Sandoros bendrijos akiratis. Du pranašai 
— Jeremijas ir Ezechielis Dievo vardu padėjo Sandoros 
bendrijai bręsti lūžių ir pervartų metu. Jiedu tvirtino, kad 
Jahvė nėra pririštas prie Šventyklos Jeruzalėje. Jeremijas 
per laišką mokė tremtinius, kad net tolimame krašte, kur 
nėra Jahvės Šventyklos, Dievą rasti galima per maldą 
(Jer 29,12-14). Ezechielis matė regmėje Jahvę. Jis atvy- 
ko ant savo sosto-vežimo pas savo Tautą tremtyje, kaip 
senovinė Sandoros Skrynia dykumoje. Ir ji judėjo iš vie- 
tos į vietą izraeliečių klajonių metu Sinajaus dykumoje. 
Skaitinyje iš Pakartoto Įstatymo knygos rašoma: 


427 Ps 136(137), 7-9 baigiasi baisiu prakeikimu babiloniečių, nunio- 
kojusių Jeruzalę, ir edomiečių, kurie tuo džiaugėsi. 

Jahvė išblaškys jus tarp tautų. Nedaug iš jūsų iš- 
kiks ... Ten jūs ieškosite Jahvės, savo Dievo. Jeigu 
teškosite jo visa širdimi, rasite jį... (Įst 4,27-29). 


Tremtyje buvo suvokta tikėjimu, kad į Dievą galima 
kreiptis visur. Dievas yra arti žmogaus visur, nes jis yra 
Artumas ir svetimame krašte (Ez 11,16). Keletas giesmių 
šiuolaikiniame Psalmyne atspindi tremties įžvalgas. Be- 
vardžiai įkvėpti poetai, panašiai kaip Jeremijui priskiria- 
mos Raudos, šaukėsi Dievo “Iš vandenų sietuvos“ (Ps 
129/130/,1) 42 

Tremtyje judėjai rinkdavosi į mažus būrelius garbin- 
ti Dievo ir susipažinti su Sandoros kraičiu. Ezechielio 
knyga mini tremtinių seniūnus. Ir jie rinkdavosi į Eze- 
chielio namus pasitarti. Atrodo, kad sinagoga yra susi- 
rinkimas Dievui pagarbinti ir Sandoros kraičiui pažinti 
bei jo mokytis. Šiuo žodžiu buvo paženklinama du gana 
skirtingi dalykai: žmonių susirinkimas ir vieta — pasta- 


tas, kuriame buvo renkamasi.“?? 


428 “Vandenų sietuva“ yra kalčių ir nelaimės gelmė: 


Jeigu vis nedorybes minėsi, 
kas begalės išsiteisint?! 
Betgi tu atleisi kaltybes, 

ir vėl tau tarnausim. 


429 Žr, I. Sonne, “Synagogue", The Interpreter's Dictionary of the 
Bible, IV, p. 476-491. 

1,27 61 3,5 
2-3 56 3,7 
211 19, 36 3,8 
2,44 95 3,8-10 
2,4b-7 62 3,8-13 
2,4b-25 41, 62, 63, 67, 68 3,14-19 
2,4b-3,24 23, 59, 68, 105, 370 3,15 
2,4b-4,26 55, 57, 58 3,16-19 
2,4b-11,32 35, 41 3,17-19 
2,4b-12,1-4 38 3,21 
2,4b-12,4a 95 3,20-22 
2,7 55, 59, 61, 63, 64 3,23-24 
2,7.21-23 61 4 
2,21-24 61 4-11 
2,7-24 64 41 
2,8-9.15-17 62 41-16 
2.9 1 4,1-11,32 
2,15 64 4,2 
2,17 68, 71 4,6-7 
2,18-20 63 4,9 
2,18-25 62, 72 411 
2,20 66 4,11-12 
2,20-21 65 414 
2.21-22 64 415 
2,23 61, 67 417 
2,23-25 61 4,17-26 
2,24 65, 67 4,18-22 
2,24-25 65 4,21-22 
2.25 69 4,23-24 
3 105 4,25-26 
3-11 75, 76, 105, 107 4,26 
31 69 5 


27, 7 
42, 67, 70 


19, 42 


77, 92 


62, 76 
105 
27 

99, 216 

75, 42, 76, 98, 177 
105 
78 
T7 
Ti 

42, TT 
92 
78 
91 

73, 96 

96, 97 
96 
78 

27, 96 
98 

40, 96 

58, 59 

5,1 95 
5,1-32 96, 97, 100, 101 
5,5 102 
5,6-11 99 
5,9-12 99 
5,18-24 104 
5,22 99 
5,28-31 99 
5,29 55, 92 
6 105 
6-9 27, 58, 75 
6,1-4 34, 79, 89 
6,1-8 55 
6,1-9,29 42, 96 
6,3 7 
6,5 90 
6,5-7 į) 
6,5-8 89 
6,5-9,29 86 
6,9 95 
6,9-12 89 
6,13-22 89 
6,18 90 
6,19s. 90 
6,22 90 
7,1 90 
7,1-5.7-10.12.16b.17b.22-23 55,89 
7,2 90 
7,4 90 
7,6.11.13-16a.17a.18-21.24 89 
7,11 90 
7,12 90 
7,155 90 
8,1-2a.3b-5.13a.14-19 89 
8,2b-3a.6-12.13b 89 
8,2b-3a.6-12.13b.20-22 55 
8,6-8.12.13 90 
8,13 90 
8,13.14 90 
8,20-22 89 
8,21 57, 91 
8,22 91 
9,1-7 89 
96 27 

9,8-17 89 


9,18 92 
9,18-27 89, 92 
9,20 78 
9,22-23 92 
9,25-27 42 
9,28-29 89 
9,29 102 
10 58, 59 
10,1-7.20.22-23.31-32 93 
10,1-32 93,95, 96 
10,6 92 
10,8-19.21.24-30 43 
10,8-19.21.24-30 55, 93 
10,21.24-25 43 
11 59, 105 
11,1-9 34, 43, 75, 92, 93, 94, 

96, 106, 108 
11,1-9.28-30 55, 58 
11,4 108 
11,9 94 
11,10 95 
11,10-27.31-32 58 
11,10-32 96 
11,26-17,4 43 
11,27 95 
11,28-30 43 
11,31 112 
11,32 102 
12 93 


12-50 19, 28, 35, 36, 41, 44, 
95, 103, 106, 108, 109 
12,1-3 43, 107, 120, 377, 456 


12,14 37 
12,14a 95, 106 
12,1-25,19 . 11 
12,2 38, 108 
12,2-3 43 
12,3 93 
12,4 112 
12,4a.6-20 4 
12,6-7 112, 143 
12,8-9 112 
12,10-20 112 


12,10-13,12 
13,1-5.7-10.13-18 
13,3-13 

13,4 

13,5-18 

13,14-18 

14,1-24 

14,20 

5 
15,1-2a.3b-4.6-12.17-21 
15,13-16 

15,18 

16 

16,1-2.4-14 
16,11-12 


18,16-19,29 
18,17-19,38 
18,18 
18,22-23 
19,20-38 
19,24-25 
19,30-38 
20,3.6 
20,17 
211 
21,1-28,9 
21,17 
21,33 

22 
22,1-14 
22,1-19 
22,8 
22,11.15 
22,12 
22,15-18 
22,17-18 
24 
24,1-67 


45, 


28, 208, 


209, 


24,43 
25,1-6.11b.18.21-34 
25,12 

25,19 
25,19-35,29 
25,21-26 
25,22-26 

25,23 

25,27-34 

26 

26,1-14 


28,17-22 
29-31 
29,1-31,54 
29,1-32,21 
29,16-30,31 
32,1-21 
32,3-4 
32,4-33,18a 
32,22-32 
32,23-32 
32,28-29 
32,29 

33 
33,18-20 
34,1-31 
35,7 
35,21-22 
36,1.9 
37-50 

37,2 
37,5-11 
38,1-30 


27, 47, 7 


95 


39,7-20 119 
40,1-19 210 
41,1-36 210 
41,5-8 48 
45,5-7 119 
45,7 48 
41,13-26 48 
48,8-22 48 
48,20 207 
48,21 48 
49,2-12 41, 48 
49,8-12 48 
50,20 119 
50,24 120 
50,25 265 
Išėjimo knyga: Iš 

1-15 28,375 
1-18 36 
1,8-12,22 49 
2,8 299 
3-4 352 
3,1-4,31 49 
3,1-14 172, 173, 175, 206, 209 
3,7-8 121 
3,8-17,22 49 
4,14-16 127 
4,22-23 255, 456 
5,1-6,1 49 
6-15 19 
7,1-2 127 
7,4-11,8 49 
12,21-23 49 
12,29-39 49 
13,20-22 49 
13,5-7.10-14.19-21.24-25. 

27.30-31 49 
15-21 27 
15,1-8 49 
15,1-21 26 
15,21 26 
15,22-25a 49 
16-18 28 
16,4-5.28-31.35 49 


494. 


17,1-16 49 


17,14 25 
19 173 
19-Sk 10 35 
19,2 49 
19,3-6 377 
19,5 218 
19,10-20 49 
20,1-17 173,374 
20,3 60 
20,22-23,33 364, 365 
24,3-8 361 
24,10 454 
24,12-15a 49 
32,4.8 149 
33,18-34,8 133 
33,20 285 
34,1-5.10.14-28 49 
34,6 248 
Kunigų knyga: Kun 

19-26 364 
19,18 367 
Skaičių knyga: Sk . 
10-24 19 
10-34 28, 36 
10,29-32 50 
10,29-16,34 50 
10,35-36 27 
11,1-3 50 
11,4-34 50 
11,24-29 131 
12,1-16 50 
12,7-8 209 
13,17-33 : 50 
14,1.4.11-25.39-45 50 
16,1b-2.12-15.25-34 50 
20,1b.14-21 50 
21,1-3 50 
21,1-3.4b-9.12-35 50 
21,4-9 311 
21,4b-9 50 
21,12-35 50 


21,14 25 9,5-10,11 378 


21,17-18 26 9,24 38 
22,1-3 50 10,12 369, 379 
24,1-25 50 10,12-22 379 
24,7-9 50 10,16 356, 382 
24,13 71 10,17 379 
24,17-19 50 10,19 367 

11 380 
Pakartoto Įstatymo knyga: Įst 11,26-32 362 
14 368 12 364 
1-34 359 12-26 364, 365, 366, 368, 
LI 37 372, 379, 380 
1,1-5 368 12,1-26,19 368, 369 
1,5 372 12,11 364 
1,6-3,29 368 12,13-14 365 
4,1-40 368 13,1-18 380 
4,27-29 481 15,1-18 379 
4,32 338 15,12-18 431 
4,34-35 338 15,15 379 
4,41-43 368 16,1-17 365 
4,44-49 368 16,5-6 365 
4,44-30,20 369 16,8-20 379 
5-26 368, 372 17,2-7 380 
5,1 372 17,14-20 371 
5,1-11,32 368 17,18 371 
5,2-3 373, 379 18,8 365 
5,6-21 173, 369, 374 18,18 129 
5,7 60 22,13-30 380 
6-8 367 24,1-4 68 
6,4-5 374, 375 24,16 139, 469 
6,5 139, 367 26,5 35 
6,10-15 376 26,5-9 33, 35, 209, 215 
6,13.16 367 26,5-10 31 
6,20-23 35 27,1-28 369 
6,20-25 33, 250 28 362, 366, 368, 380 
7-9 376 28,1-68 368 
7,6 376 29-30 369, 371 
7,6-7 376 29,1-29 369 
7,6-11 377 29,10-13 373 
7,12-26 377 29,23 256 
8,3 367, 377 30,1-20 369 
8,17 371 30,6 356 
9,4 378 30,19 374 
9,5 38 30,19-20 359 

31,1-29 369 
31,30-33,29 369 
34,1-12 369 
34,10-12 210 
Jozuės knyga: Joz 

18 ž 384 
7 469 
7,24-26 188 
10,13 25 
24 143, 197, 361 
24,2-13 33, 215 
24,15 374 
24,25-26 25 
Teisėjų knyga: Ts 

45 122, 130 
5 26 
5,11b 110 
8,33 110 
9,4.46 110 
14,14.18 27 


1 Samuelio knyga: 1 Sam 
(1 Karalių pagal arkivysk. 
J. Skvirecką) 


9,8 212 
10,5-6 130, 132 
10,5-13 130, 134 
10,10-13 130, 132 
10,12 27 
16,14-2 Sam 5,12 22 
18,1-4 248 
19,18-24 130, 132 
19,19-24 131 
20,8a 248 
20,1-43 248 
22 24 
28,6 135 
28,6.15 135 


2 Samuelio knyga: 2 Sam 
(2 Karalių pagal arkivysk. 
J. Skvirecką) 

1,17-27 27 


1,18 25 
6,12-1 Kar 2 22 
7 135 
7,8-16 135, 143, 185, 273, 

281, 337 
8,1-14 38 
8,12-14 38 
9-20 22 
9-1 Kar 2 71 
12,1-15 177 
13,22 71 
14,17.20 71 
24 468 
2417 468 


1 Karalių knyga: 1 Kar 
(3 Karalių pagal arkivysk. 
J. Skvirecką) 


1 24 
1-2 22, 24 
8,13 25 
8,65 192, 193 
11,14-22 38 
11,26 144 
11,26-28 144 
11,29-30 145 
11,29-39 158 
11,29-40 145 
12 143 
12-2 Kar 8 125 
12,16 144 
12,18-20 144 
12,22-24 144 
12,25-33 147 
12,28 . 149 
13-14 146 
14,2-3 212 
14,17 156 
14,21-15,8 152 
14,22-27 152 
14,25-28 146 
15,9-24 152 
15,13 153 


15,25-16,34 152 19,15-16 180 


15,33 156 19,15-17 175 
16,1-4 158, 271 19,15-18 174 
16,8-15 154 19,18 š 175 
16,23-28 154 20 156, 158 
16,24 156 20,26-34 159 
16,25 154 20,34 155 
16,31 155, 165, 166 20,35-43 159 
16,32-33 165 21 164, 175 
17 167 21,3 176 
17-18 „167 21,4 176 
17,1 167 21,7 176 
17-19 164 21,10 177 
17,1-2 Kar 2,24 152 21,13-14 177 
18 168, 174 21,17 177 
18,1-15 167 21,17-26 177 
18,12 167 21,20 177 
18,13 166 21,27-29 177 
18,17 168, 177 22 157, 158, 160, 162 
18,18 168 22,1 159 
18,19 166, 168 22,5 160 
18,20 172 22,5-23 159 
18,20-29 132 22,8 161 
18,21 169 22,10-12 160 
18,24 170 22,11 160 
18,25-29 170 22,13 160 
18,27 170 22,13-14 161 
18,29 170 22,14 162 
18,32a 170 22,15 161 
18,32b-35 170 22,16 161 
18,36-40 111 22,17 161 
18,39 11 22,19-23 161 
18,41 11 22,24-27 161 
18,41-46 11 22,28-38 161 
18,44 11 22,34 161 
18,46 132 22,39 156 
19 172 

19,4 173 2 Karalių knyga: 2 Kar 

19,5-8 13 (4 Karalių pagal arkivysk. 
19,8 13 J. Skvirecką) 

19,9-10 125 1-2 167 
19,11-12 174 1,8 167 
19,13 174 29 178 
19,14 174 2,1-18 164 


497 


23 
2,11-12 
2,12 
2,13-14 
2,19-22 
2,26-27 
3,4 
3,4-27 
3.12 
3,15 
3,21-23 
3,26-27 
41-37 
410 
4.38 
5,1-27 
5,15 
6,1-7 
8,71 
8,8 

9 

9-10 
98-17 
9,1-10 
9,1-13 
9,9-10a 
9,11 
9,13 
9,16-22 
9,24 
9,25-26 
9,26 
9,27-29 
9,30-31 
9,32-37 
9,34 
10,1-11 
10,12-17 
10,15-17 
10,16 
10,17 
10,18-19 
10,18-27 
10,20-26 

183, 


10,21 
10,28-29 
10,32-33 
11,1-3 
11,417 
11,5-12 
12,1-3 
12,17-18 
12,24 
13,7 
13,14 
13,14-21 
13,22-23 
13,22-25 
14,6 
148 
14,8-10 
14,28 
14,21-22 
14,23-29 
14,25 
15-17 
15,1-7 
15,1-17 
15,5 
15,8-10 
15,13-14 
15,17-20 
15,19 
15,19-20 
15,23-25 
15,27 
15,29 
15,30 
15,32-20,21 
16,3 
16,6 
16,10-18 
17,46 
17,5 
17,6 
17,7-41 
17,13 
18-19 


139, 


233, 
193, 


233, 


137, 301, 


292, 


172 
189 
190 
190 
190 
145 
190 
191 
260 
191 
134 
178 
191 
191 
469 
192 
192 
193 
193 
192 
192 
234 
274 
21 
274 
234 
234 
234 
236 
291 
234 
234 
302 
234 
271 
308 
302 
303 
236 
137 
267 
140 
141 
329 


18,1-4 
18,5 

18,8 
18,13-19,37 
18,13-20,19 
18,14-16 
18,17-19,37 
19 

19,3 

19,7 
19,20-28 
19,29-31 
19,32-34 
19,32-37 
19,34-37 
19,35-37 
20,12 
20,12-19 
20,20 

21 

21-23 
21,1-16 
21,6 
21,10-15 
21,16 
21,23-24 

22 

22-23 

22,3 

22,8 

22,4-7 
22,14-20 
22,19 

23 

23,2 

23,46 

23,7 
23,7-14.24-25 
23,8-9 

23,9 
23,15-20 
23,22-23 
23,26-27 
23,29-30 


321, 


361, 


284, 
361, 364, 
361, 


362, 363, 


311 
310 
321 
138 
279 
331 
326 
330 
330 
331 
330 
330 
330 
330 
430 
330 
321 
323 
319 
341 
335 
339 
342 
342 
343 
360 
360 
364 
360 
363 
361 
361 
361 
365 
363 
362 
341 
362 
362 
382 
362 
363 
339 
387 


23,31-36 
23,35 
24-25 
24.17 

24,8 
24,8-17 
24,10-17 
24,14 
24,14-16 
24,18-25,30 
25,12 
25,27-30 


1 Kronikų knyga: 1 Kr 
12,2-4 
29,28 


2 Kronikų knyga: 2 Kr 
16,7-10 
19,2 
24,7 

26 
26,10 
28,16-27 
32,5 
32,30 
33,10-13 
33,19 
34,3 
35,25 


Izaijo knyga: Iz 
1 

1-5 
111 
1-39 
1,2-3 
1,46 
1,4-9 
1,7-8 
1,7-3 
1,9 
1,10-17 
1,18-20 


403 
403 
395, 445 
422 
422 
422 
424 
447 
477 
399 
433, 477 
457 


145 
103 


271 
271 
189 
193, 274 
274 
303 
320 
319 
341 
341 
359 
397 


287 
287 
271, 280 
279, 299 
211, 287 
290 
286, 326 
326 
287 
326 
273 
290, 331 

1,19 
1,24-26 
1,26 
2-4 
2,2-4 
2,2-5 
2,6-21 
2,17-18 
2,20 
3,13-15 
5,1-2 
5,1-7 
54 
5,5-6 
5,7 

5,8 
5,8-10 
5,8-24 
5,16 
5,25 
5,25-30 
6 

6-8 

6,1 
6,1-9,7 
6,5 

6,7 

6,8 

6,9 
6,9-10 
6,9-13 
6,10 
6,11 
6,11-13 
7 


7-8 
7,1-7 
7,2 
7,3-9 
7,3.14 
74 
7,6 
7,8-9 
7,9b 


500 


324, 336 


137, 290 


281, 290 


275, 282 
290, 304, 305, 310 
285, 286 
286 

285, 286 
297 

286 

282, 455 
291 

686 

287 

277, 290, 291, 321 
290, 291 
301 

292 

293 

242 

293 

292 

293 

294, 303 


8,1-4 
8,3 
8,48 
8,8 

8,10 
8,11 
8,12-13 
8,14 
8,16 
8,16-18 
8,17 
8,18 
8,19 

9,1 
9,1-7 
9,6 
9,8-10,4 
9,12.17.21 
10,1-2 
10,1-19 
10,4 
10,5-6 
10,5-16 
10,12 
10,15 
10,20-21 
10,22-23 
10,24-26 
10,28-31 
11,1-9 


297 

299 

297 

291 

228, 242, 298, 295, 
297, 299 
297 

297 

298 

298 

300 

298 

298 

290, 301 
302 

242, 290, 301 
303 

300 

300 

303 

304 

368 
290, 304 
278, 391 
304 

297 

342 

302 

290, 299, 300 
301 

304 
290, 305 
273 

290 
290, 305 
322 

330 

322 

323 

328 

291 

281 

325 

300 


29,1-8 
29,9-12 
30,1-15 
30,7 
30,8 
30,15 
30,16 
30,27-28 
31,1-3 
31,3 
31,4-9 
33 

34 
34-35 
35 
36-37 
36-39 
37 
37,33-35 
37,35 
39,1 
39,1-8 


271, 


321, 


297, 


271, 280, 


294, 


294, 


279, 280, 


281 
280 

93 
280 
323 
320 
328 
304 
323 
328 
320 
331 
332 
280 
322 
304 
324 
324 
323 
325 
323 
329 
329 
282 


40-55 122, 280 
40-55 (66?) 194, 279 
40-66 279, 280 
40,11 473 
42,1-4 93 
42,11-13 128 
49,1-6 93 
50,4-9 93 
52,13-53,12 93 
55,10-11 353 
56-66 (?) 279 
Jeremijo knyga: Jer 

1-19 411 
1-25 398, 399, 400, 424 
1,1-4,4 335, 350, 354, 401 
1,1-12 417 
1,2 350 
1,4-19 351 
1,5 351 
16 351 
17 351 
1,8 417 
1,9 128 
1,9-10 352 
1,10 352, 407 
1,11-12 353 
1,12 353, 414 
1,13-14 411 
1,13-16 353 
1,17-19 455 
1,18 353 
2,1-3 128, 354 
2,2 459 
2,413 354 
2,5b 355 
2,5-7 354 
2,8 354 
2,9-13 355 
2,12-13 355 
2,13 335 
2,14-17 354 
2,14-19 402 
2,16.18.36-37 407 

2.20 
2,20-25 
2,22 
2,29-37 
2,36-37 
3,1-15 
3,6-14 
3,16 
3,19-20 
3,22 

4 

4,1-4 
42 
4,3-4 
4,5-8 
4,5-6,26 
4,5-45,5 
4,13-18 
4,18 
4,19-22 
4,23 
4,23-26 
4,29-31 
5,1-3 
5,3 

5,8 
5,12-13.30-31 
5,14 
5,20-29 
5,23 
5,28 
6,10 
6,11 
6,13-15 
6,16 
6,19 

7 

7,1-2 
73 

7,4 
7,5-7 
7,8-10 
7,12 
7,13-15 


502 


411, 


356, 


404, 405, 


7,18 
7,21-23 
7,21-26 
7,21-28 
7,30-31 
7,31 
8,1-3 
8,4-7 
8,6 

8,7 

8,8 

8,12 
8,18-22 
8,18-9,3 
8,22 
9,46 
9,21 
9,26 
10,1-16 
11 
11,1-13 
11,7 
11,18-23 
11,18-12,6 
11,20 
11,21 
12,1-3 
12,1-5 
12,1-6 
12,5 
12,6 
13,1-11 
13-23 
14,13-16 
15,4 
15,6 
15,10 
15,10-21 
15,18 
15,19 
16,1-13 
17,1-4 
17,9 
17,9-10 


383, 


417, 418, 


418, 


404 
406 
408 
406 
405 
342 
352 
410 
409 
409 
408 
409 
397 
412 
407 
408 
434 
356 
402 
402 
382 
382 
382 
420 
420 
418 
420 
420 
418 
419 
418 
413 
409 
407 
339 
410 
419 
417 
419 
420 
418 
409 
408 
395 


17,10 
17,14-18 
17,17-18 
17,19-27 
18 

18,18 
18,18-23 
18,19-23 
19 
19,1-15 
19,5 
19,10-13 
20,1-6 
20,7-9 
20,7-13 
20,11-12 
20,14-18 

